
DE  DECALOGO. 


Decalogus  * a duobus  verbis  graecis  , &-*a,  et  ver- 
bum seu  sermo,  veniens,  definiri  potest:  Lex  naturalis  et 
divina,  in  decem  prcecepta  distributa , digito  Dei  in  tabulis 
inscripta , et  per  manus  Moysis  populo  Judaico  data . 

Dicitur  1°  Lex  naturalis,  id  est,  in  natura  hominis  fun- 
data, in  corde  ejus  a Deo  creante  aliquo  modo  inscul- 
pta et  ei  manifestata , praecipiens  quod  in  se  bonum  et 
vetans  quod  in  se  malum  est. 

Dicitur  2°  divina  ; quia  Deus  hanc  legem  a se  in  ho- 
mine inscriptam  eique  primitus  manifestatam,  sed  obli- 
tam vel  deturpa  tam,  iterum  positive  revelavit  et  obser- 
vari jussit.  Nam  , ut  ait  S.  Aug.  Enar.  in  Ps.  lvh,  « Ne 
» sibi  homines  aliquid  defuisse  quererentur,  scriptum 
» est  in  tabulis  quod  in  cordibus  non  legebant : non  enim 
» scriptum  non  habebant , sed  legere  nolebant.  » 

Dicitur  3°  in  decem  prcecepta  distributa  ; teste  enim 
Moyse,  Exod.  xxxiv,  28  , Scripsit  ( Deus  ) in  tabulis  verba 
foederis  decem  , quae  in  Exod.  xx  referuntur  : praecipua 
sunt  capita  in  quibus  omnia  legis  naturalis  officia  plus 
minus  ve  proxime  continentur. 

Dicitur  4°  digito  Dei  in  tabulis  inscripta ; Deus  enim  le- 
gem suam  alta  voce  promulgaverat  in  monte  Sinai,  inter 

fulgura,  tonitrua,  nubem  densissimam,  fumum  ascen- 
dentem et  sonitus  buccinae,  universo  populo  audiente  et 
perterrito,  Er  atque  omnis  mons  terribilis,  Exod.  xix,  18  ; 
Scripsit  autem  Moyses  universos  sermones  Domini assu- 

me nsque  volumen  foederis  legit,  audiente  populo,  qui  dixe- 
runt : Omnia  quee  locutus  est  Dominus  faciemus  et  erimus 
obedientes,  Exod.  xxiv,  4 et  7.  Moyses  iterum  vocatus  in 
montem,  multa  accepit  a Deo  mandata  circa  arcam,  ta- 
bernaculum, vestes  sacerdotales,  etc.  et  completis  hujus- 
cemodi sermonibus  in  monte  Sinai  , dedit  ei  Dominus 
duas  tabulas  testimonii  lapideas , scriptas  digito  Dei , id. 
xxxi,  18.  Descendens  de  monte  et  videns  populuin  in 
adoratione  Vituli  aurei  occupatum,  iratus  valde, projecit 
de  manu  tabulas  et  confregit  eas  ad  radicem  mortis , id. 
xxxii,  19.  Iterum,  dicente  Domino  : Praecide  tibi  duas 
tabulas  lapideas  instar  priorum,  et  scribam  super  eas  verba 

quee  habuerunt  tabulae  quas  fregisti Excidit  ergo  duas 

tabulas  lapideas  quales  antea  fuerant,  ascendit  in  montem 
ibique  fuit  cum  Domino  quadraginta  dies  et  quadraginta 
noctes;  panem  non  comedit  et  aquam  non  bibit,  et  scripsit 
in  tabulis  verba  foederis  decem,  Exod.  xxxiv,  1,4  et  28. 
Verbum  scripsit  refertur  ad  Deum,  ut  patet  ex  v.  i,  et 
ex  Deut.  x,  4,  ubi  Moyses  narrat  populo  Deum  scripsisse 
in  tabulis  juxta  id  quod  prius  scripserat  verba  decem.  Con- 
stat ergo  Decalogi  praecepta  digito  Dei  in  duabus  tabulis 
fuisse  scripta. 

Dicitur  5°  per  manus  Moysis  , etc.  quia,  licet  Dominus 
praecepta  sua  immediate  populo  annuntiasset,  tabulas  ea 
continentes  inscripta  commisit  Moysi,  qui  eas  ad  popu- 
lum detulit  et  in  arcam  custodiendas  posuit,  Deut.  x,  5. 

Dicitur  6°  populo  Judaico  data ; huic  quippe  populo 
peculiariter  selecto  nova  primitivae  legis  manifestatio 
facta  est;  sed  nihilominus  lex  ista,  quatenus  est  natura- 
lis, cunctas  gentes  necessario  respicit. 

Notandum  1°.  Vox  Decalogus  non  invenitur  in  Scrip- 
tura : eam  primus  usurpavit  Clemens  Alexandrinus  , 
Paedag.  1.  3,  cap.  12,  et  Stromat.  1.  6,  ad  exprimenda  de- 
cem Dei  praecepta  in  monte  Sinai  solemniter  promulgata 

in  tabuiis  lapideis  inscripta.  Eam,  ulpote  congruentissi- 
mam,  postea  adhibuerunt  Patres,  tum  Graeci,  tum  Latini. 

Notandum  2°.  Certum  est  duas  exstitisse  tabulas  la- 
pideas, in  quibus  decem  praecepta  erant  scripta;  sed  nul- 
libi tradit  Scriptura  quae  mandata  in  utraque  tabula 
fuerint  expressa.  Ut  certum  habetur  unam  respexisse 
Deum  et  alteram  proximum.  Judaei,  praecipue  Josephus 
et  Philo,  ac  plures  Ecclesiae  Patres,  volunt  quatuor  in 
prima  tabula  exstitisse  praecepta,  et  sex  in  secunda  : pri- 
mum in  duo  scindebant  hoc  modo  : Non  habebis  deos 
alienos  coram  me ; Non  facies  tibi  sculptile , etc.  et  quae  in 
numeris  9 et  10  habemus,  in  unum  adunabant.  Hanc 
opinionem  acriter  defendit  Calvinus  (Institut.  1.  2 , 
cap.  8,  § 12),  ea  intentione  ut  sacras  imagines  ex  se- 
cundo mandato  reprobandas  esse  ostendat. 

Communissima  vero  sententia  tenet  tria  fuisse  prae- 
cepta in  prima  tabula,  et  septem  in  secunda;  atque  om- 
nia modo  apud  nos  usitato  numeranda  esse. 

Notandum  3°.  Christus  de  duplici  amore,  nempe  Dei  et 
proximi  loquens,  ait  : In  his  duobus  mandatis  universa  Lex 
pendet  et  Prophetae , Matth.  xxn,  40.  Totam  igitur  Deca- 
logi substantiam  ad  duplex  hoc  principium  duabus  ta- 
bulis congruens  reducit;  qui  enim  recte  amat  Deum  , 
omnia  implet  sua  officia  erga  eum  ; similiter  et  qui  recte 
diligit  proximum.  Merito  igitur  duae  erant  tabulae,  qua- 
rum una  respiciebat  Deum  et  altera  proximum. 

Notandum  4°.  Lutherus  et  cum  illo  Melanchion  affir- 
mare non  erubuerunt  Decalogi  praecepta  solos  respicere 
Judaeos  quos  Deus  ex  .Egypto  eduxerat , non  vero  Chris- 
tianos qui  in  libertatem  filiorum  Dei  vocati  sunt.  Sed 
Christus,  Matth.  xix,  17,  respondet  cuidam  ab  eoscisci- 
tanti  quid  agendo  vitam  aeternam  haberet  : Si  autem  vis 
ad  vitam  ingredi,  serva  mandata , et  deinde  praecipua  De- 
calogi praecepta  enarrat.  Unde  concil.  Trid.  sess.  6 , 
can.  19,  anathemate  percutit  eos  qui  dixerint,  « nihil 
» praeceptum  esse  in  Evangelio  praeter  fidem,  caeteia  esse 
* indifferentia,  neque  praecepta,  neque  prohibita, sed  li- 
> bera  ; aut  praecepta  nihil  pertinere  ad  Christianos  » 
Idem  habetur  in  canone  seq. 

Notandum  5°.  Constat  igitur  ea  praecepta  ex  genere  suo 
obligare  sub  mortali ; sunt  enim  per  se  in  materia  gravi 
et  illorum  expletio  ad  vitam  aeternam  praerequiritur. 
Quisquis  ergo  rationis  est  compos,  ea  saltem  quoad  sub- 
stantiam scire  graviter  obligatur.  Hinc  a mortali  culpa 
non  facile  excusantur  parentes,  domini  et  praesertim  pa- 
stores qui  suos  inferiores  haec  ignorare  sinunt.  Commu- 
niter tamen  docetur  eum  mortaliter  non  peccare,  qui, 
secluso  contemptu,  verba  et  ordinem  praeceptorum  Deca- 
logi memoriter  non  tenet,  modo  substantiam  percipiat, 
dum , e contra,  non  sufficere  verba  recitare,  si  res  igno- 
rentur. 

Notandum  6°.  Ex  ipsa  praeceptorum  Decalogi  natura  in- 
fertur ea  esse  immutabilia,  omnes  gentes  universorum 
saeculorum  obligare,  et  nulla  dispensatione  etiam  divina 
relaxari  posse,  si  excipias  prohibitionem  imaginum  et  cir- 
cumstantiam sabbati,  de  quibus  infra. 

Notandum  7°.  Praecepta  Decalogi  sunt  alia  affirmativa 
H alia  negativa  : affirmativa  ea  sunt  quae  aliquid  fieri 
praecipiunt,  v.  g.  Memento  ut  diem  sabbati  sanctifices  , Ho- 
nora patrem  tuum  et  matrem  tuam . Negativa  vero  ea  sunt 
quae  aliquid  fieri  vetant,  v.  g.  Non  occides  ; non  moecha- 
beris, etc.  Affirmativa  obligant  semper,  sed  non  pro 
semper;  non  tenemur  enim  singulis  momentis  actus 
religionis  producere,  parentes  honorare.  Praecepta  vero 
negativa  obligant  semper,  et  pro  semper,  siquidem  nul- 
lum est  instans  in  quo  rem  prohibitam,  v.  g.  homici- 
dium, moechiam,  facer£  liceat. 

Notandum  8°.  Decem  Decalogi  praecepta  inter  se  perfec- 
tum servant  ordinem,  ut  optime  notat  S.  Th.  12,  q.  100, 
praesertim  art.  3 et  6 In  prima  enim  tabula  praecipiun- 
tur erga  Deum  fidelitas,  reverentia  et  famulatus  : in  se- 
cunda vero  tabula  statuitur  ut  reddamus  proximo , in- 
cipiendo a parentibus,  quidquid  ei  debemus,  et  neminem 
laedamus  in  persona,  in  bonis  aut  in  fama,  neque  opere, 
neque  ore,  neque  etiam  cogitatione. 

Sicut  ergo  summam  credendorum  habemus  in  symbo- 
o , summam  petendorum  in  oratione  Dominica,  sic  et 
summam  agendorum  in  Decalogo. 

His  /totalis,  de  unoquoque  praecepto  seorsim  sumpto 
acturi  sumus,  sexto  et  nono  praetermissis , utpote  alibi 
specialiter  explicatis. 


CAPUT  PRIMUM. 

DE  PRIMO  DECALOGI  PR.ECEPTO. 

Sic  exprimitur  in  Exod.  xx  , 3 : Non  habebis  deos  alie- 
nos coram  me*  Non  facies  tibi  sculptile,  neque  omnem  simi- 
litudinem quce  est  in  coelo  desuper  et  quae  in  terra  deorsum  , 
nec  eorum  quae  in  aquis  sub  terra . Non  adorabis  ea  neque 
coles  : ego  sum  Dominus  Deus  tuus  fortis , zelotes  , visitans 
iniquitatem  patrum  in  filios , in  tertiam  et  quartam  genera- 
tionem eorum  qui  oderunt  me  , et  faciens  misericordiam  in 
millia  his  qui  diligunt  me  et  custodiunt  prcecepta  mea . 

Quamvis  praeceptam  istud  verbis  negativis  exprimatur 
certum  est  tamen  illud  esse  simul  affirmativum  ; pro- 
hibens enim  quemlibet  cultum  erga  falsas  divinitates  , 
praescribit  ut  legitimus  cultus  soli  vero  Deo  rependatur: 
haec  enim  verba  , Ego  sum  Dominus  Deus  tuus  fortis,  zelo- 
tes, etc.  supponunt  tanquain  principium  lucidissimum, 
et  Christus,  Matth.  iv , 10,  ait : Dominum  tuum  adorabis  et 
illi  soli  servies. 

Inferiores  autem  alicujus  personae  in  dignitatibus  con- 
stitutae eam  convenienti  modo  non  colunt  seu  honorant, 
nisi  fidem  ei  loquenti  adhibendo , ipsi  adhaerendo,  eam 
diligendo  et  externi  hujusmodi  affectuum  internorum 
signa  exhibendo  : sic  pariter  Deus  colendus  est , fide,  spe 
charitate  et  religione,  de  quibus  seorsim  nobis  dicendum 
est.  Vide  S.  Aug.  Enchir.  cap.  3. 

ARTICULUS  PRIMUS. 

DE  FIDE. 

Suppositis  quae  in  tractatu  de  Fide  diximus  , hic  in 

quatuor  para  graphis  agemus  1°  de  necessitate  fidei  ad 
salutem;  2°  de  iis  quae  credenda  sunt ; 3°  de  externa  fidei 
professione , et  4°  de  vitiis  fidei  oppositis. 

§ I.  — De  necessitate  fidei  ad  salutem. 

Duplex  distinguitur  necessitas  quoad  salutem  , una 
medii  et  altera  praecepti.  Illud  necessarium  est  necessi- 
tate medii  sine  quo , etiam  inculpabiliter  omisso  , salus 
obtineri  non  potest : tale  est  Baptisma  in  re  vel  saltem 
in  voto  : illud  vero  necessarium  est  necessitate  praecepti, 
quod  voluntarie  omittere  non  possumus  sine  peccato  , 
sed  cujus  inculpabilis  omissio  saluti  non  nocet , ut  v.  g. 
realis  sacrae  Eucharistiae  susceptio. 

Fidem  habitualem  necessariam  esse  necessitate  medii 
ad  placendum  Deo  et  vitam  aeternam  ingrediendum  , 
apud  Christianos  non  ambigitur ; ad  hoc  quippe  gratia 
sanctificans  est  omnino  necessaria  ; porro  fides  habitua- 
lis , quae  est  virtus  divinitus  infusa  , a gratia  sanctificante 
est  inseparabilis  : ergo.  Haec  fides  in  infantibus  aliisque 
rationis  usu  perpetuo  carentibus  procul  dubio  sufficit , 
cum  indubium  sit  eos  in  gratia  Baptismatis  decedentes 
vitam  aeternam  obtinere.  Quaestio  igitur  solummodo  mo- 
veri potest  de  fide  actuali  respectu  adultorum  usum  ra- 
tionis habentium. 

PROPOSITIO  PRIMA. 

Fides  actualis  omnibus  adultis  ratione  prceditis  necessaria 
est  necessitate  medii  ad  justificationem. 

Prob.  Scriptura  sacra,  conc.  Trid.  testimoniis  Patrum 
et  ratione  theologica. 

1°  Scriptura  sacra . Mare,  xvi  , 16  : Qui  crediderit  salvus 
erit ; qui  vero  non  crediderit , condemnabitur.  Joan.  m,  18  : 
Qui  non  credit,  jam  judicatus  est.  Rom.  iii,28  : Arbitramur 
enim  hominem  justificari  per  fidem  ; et  Hebr.  xi  , 6 : Sine 
fide  impossibile  est  placere  Deo , credere  enim  oportet  acce- 
dentem ad  Deum  quia  est , et  inquirentibus  se  remunerator 
sit.  Patet  igitur  peccatores  adultos  justificationem  obti- 

nere  non  posse  sine  fide  actuali , qua  scilicet  ad  Deum 
accedant.  Ergo  1°. 

2°  Concilio  Trid.  sess.  6 , cap.  8 : « Fides  est  bunia  nae 
» salutis  initium,  fundamentum  et  radix  omnis  ju&ifica- 
» tionis.  » Ergo  non  magis  justificatio  existere  potest  sine 
fide  , quam  aedificium  sine  fundamento  aut  arbor  sine 
radicibus.  Ergo  2°. 

3°  Testimoniis  SS.  Pafrum  , qui  omnes  Scripturam  de 
necessitate  fidei  loquentem  eodem  sensu  ac  nos  inter- 
pretantur, v.  g.  S.  Aug.  vel  potius  antiquus  auctor  ser- 
monis inter  opera  ejus  relati  in  Appendice  : « Merito 
» laudatur  fides , sine  qua  nihil  unquam  boni  operis  in- 
» cboatur  atque  perficitur  , secundum  illud  quod  Scrip- 
» tum  est  : Sine  fide  impossibile  est , etc.  » Ergo  3°. 

4°  Ratione  theologica.  Fides , juxta  Apostolum,  Hebr.  xi, 
1 , est  sperandarum  substantia  rerum,  argumentum  non  ap- 
parentium : sola  fide  igitur  finem  nosti*um  supernaturalem 
et  media  ad  eum  perveniendi  cognoscimus  : porro  adul- 
tus ad  'finem  suum  ultimum  rationabiliter  tendere  non 
potest  nisi  illum  et  media  ad  illum  conducentia  cognos- 
cat. Ergo  4°. 

Hinc  communissime  rejicitur  ut  falsa  opinio  Andreae 
Vegae  aliorumque  paucorum  dicentium  testimonia  supra 
recensita  intelligi  posse  de  fide  in  re  vel  in  voto  , sicut  de 
Baptismo  et  poenitentia  dici  solet,  atque  ideo  adultos 
ignorantia  invincibili  mysteriorum  fidei  laborantes,  ni- 
hilominus justificari  posse  ; nam  1°  possibile  esset  pla- 
cere Deo  sine  fide  , quod  adversatur  Scripturae  , concilio 
Trid.  et  communi  Patrum  ac  doctorum  sensui.  2°  Eccle- 
sia semper  docuit  Baptismum  et  Poenitentiam  per  votum 
una  cum  contritione  perfecta  suppleri  posse  ; idem  veio 
de  fide  nunqiiam  censuit.  3°  Baptismus,  poenitentia  alia- 
que similia  sunt  media  externa  ex  divina  institutione  ad 
justificationem  requisita  , quae  aliquid  prius  supponunt  , 
nempe  fidem  : at  fides  est  dispositio  interna  omnis  jus- 
tificationis radix  et  fundamentum,  et  nihil  supponens  in 
quo  votum  ejus  includatur.  Ergo.  Hanc  conclusionem 
adeo  certam  judicat  Suarez,  ut  censeat  eani  absque  er- 
rore in  fide  negari  non  posse. 

Inde  tamen  inferri  non  potest  aliquos  homines  n 
proprie  dicta  existere  impossibilitate  salutem  obtinendi  ; 
omnes  enim  ratione  naturali  et  aliis  subsidiis,  quae  Deus 
per  Sbam  providentiam  unicuique  confert,  recte  uti  vel 
abuti  potest.  Qui  hujusmodi  subsidiis  abutitur,  conqueri 
non  potest  si  gratiam  fidei  non  obtineat  : qui  vero  eis 
bene  utitur,  a Deo  illuminabitur,  non  ex  suo  merito,  sed 
ex  pura  gratia  quam  Deus  paratus  est  dare  omnibus 
quod  in  se  est  facientibus.  Ergo. 

Notamlum , adultos  in  infantia  baptizatos  et  nullo  pec- 
cato mortali  inquinatos,  si  inculpabiliter  actualem  fidem 
non  habuerint,  nihilominus  salvandos  esse ; in  gratia  enim 
sanctificante,  fidei  habituali  necessario  juncta,  sunt  con- 
stituti : repugnat  igitur  eos  reprobari. 

PROPOSITIO  SECUNDA. 

Datur  praeceptum  fidei  internae  pro  adultis. 

Prob.  1®  Scriptura  sacra.  I Joan.  m,  23  : Hoc  est  manda- 
tum ejus  : ut  credamus  in  nomine  Filii  ejus  J esus  Christi 
2°  Ratione  theologica.  Unusquisque  tenetur,  ex  praecepto, 
tum  divino  positivo,  tum  naturali,  salutem  suam  operari, 
ac  proinde  media  ad  eam  consequendam  necessaria  quae- 
rere : porro,  ex  dictis,  justificatio  obtineri  non  potest  sine 
fide  : ergo  saltem  pro  adultis  non  justificatis  aut  in  pec- 
catum lapsis  datur  , etc.  Sed  haec  obligatio  existit  etiam 
pro  justis;  nam  justus  ex  fide  vivit , Habac.  ii,  4;  Rom.  i,  17; 
Hebr.  x,  38.  Insuper  justus  vivere  tenetur  modo  super- 
naturali : atqui  hoc  modo  vivere  non  potest  nisi  actus  fidei 
saltem  aliquoties  eliciat  : ergo. 

In  hoc  autem  praecepto  duplex  existit  obligatio  : una 
negativa,  nempe  non  rejiciendi  , ut  falsas,  veritates  a 
Deo  revelatas  et  nobis  sufficienter  propositas  , nec  de  illis 
voluntarie  dubitandi;  tunc  enim  , si  diceretur  eas  a 
Deo  non  fuisse  reveletas,  aut  id  pro  certo  habeii  non 
posse,  gravis  injuria  Deo  irrogaretur;  secus,  si  propositio 
revelationis  sufficienter  facta  non  fuisset : in  eo  quippe 
casu,  reipSa  non  constaret  Deum  locutum  fuisse , et  du- 
bium licitum  ac  prudens  esset. 

Notandum  quod  in  dubiis  circa  fidem  caute  adverten- 
dum sit  an  haesitatio  mentis  sit  in  voluntate , an  in  ima- 
ginatione tantum,  an  aliqua  ratione  fundetur,  an  vero 
sit  vaga  et  sine  ullo  alicujus  ponderis  motivo  : in  ultimo 
casu  spernendum  est  dubium  ; in  priori,  solvenda  est 
difficultas , et  mens  illuminata  haesitare  non  potest  sine 
peccato. 

Secunda  obligatio  est  positiva  , videlicet  adhaerendi 
veritatibus  revelatis  et  sufficienter  propositis,  seu  actum 
fidei  positivum  eliciendi;  et  hoc,  ex  superius  dictis,  evi- 
denter patet.  Unde  stricta  datur  obligatio  ediscendi  ea 
quae  credenda  sunt. 

Verum  quo  tempore  eliciendus  est  actus  fidei  ut  po- 
sitivo credendi  praecepto  satisfiat? 

1°  Adultus  nondum  justificatus,  statim  morali  ter  ac 
veritates  fidei  sufficienter  ei  proponuntur,  eas  credere 
tenetur,  tum  ut  honorem  Deo  revelanti  debitum  exhi- 
beat, tum  ut  gratiam  justificationis  pei  Baptismum  aut 
ejus  votum  obtineat,  et  vitam  supernaturalem  ducere 
incipiat. 

2°  Ilorno  in  pueritia  baptizatus  etiam  statim  , morali- 
ter  loquendo,  ac  usum  rationis  habet,  actum  fidei  eli- 
cere tenetur;  vitam  enim  Christianam  incipere  debet  : 
pono  fides  supernaturalis  initium  est  ac  basis  vitae  Chris- 
tianae, ut  patet  et  omnes  fatentur  : ergo. 

3°  Qui  post  justificationem  acceptam  in  peccatum  mor- 
tale labitur,  actum  fidei  quamprimum  exercere  debet; 
tenetur  enim  quamprimum  se  Deo  reconciliare  : at  re- 
conciliationem suam  obtinere  non  potest  sine  fide  actua- 
li : ergo. 

4°  His  casibus  exceptis , praeceptum  fidei  frequenter 
obligat  indirecte,  nempe  propter  alia  quae  praecepta  sunt 
et  absque  praevia  fide  exerceri  nequeunt,  ut  sacramento- 
rum susceptio,  oratio,  missae  auditio,  etc. 

5°  Quandonam  vero  per  se  in  decursu  vitae  obliget,  non 
sibi  consentiunt  doctores ; alii  quippe  volunt  illud  obli- 
gare tantum  in  articulo  mortis,  alii  singulis  diebus  fes- 
tivis, alii  quando  celebrantur  mysteria  fide  credenda  ; 


TRACTATUS 


14 

sed  qui  Christiane  vivunt  hoc  praeceptum  sufficienter 
implent  alios  actus  religionis  exercendo;  plerosque enim 
vitae  Christianae  actus  exercere  non  possunt  sine  actu  fidei. 

6°  Sequitur,  ex  dictis,  gravem  incumbere  obligationem 
parentibus,  heris  aliisque  superioribus,  et  praesertim  pa- 
storibus, erudiendi  pueros  et  ignaros  circa  fidem,  ejus 
objectum,  motivum  et  exercitium;  et  gravem  similiter 
dari  obligationem  pueris  et  ignaris  haec  pro  sua  capaci- 
tate et  opportunitate  addiscendi.  Gravitas  autem  peccati 
aestimanda  est  ex  adjunctis,  absque  scrupulis. 

§ II.  De  iis  quae  credenda  -sunt. 

Fides  actualis  concipi  non  potest  sine  explicita  notione 
saltem  quarumdam  veritatum  : porro  fides  actualis  ne- 
cessaria est  respectu  adultorum,  ut  probavimus:  ergo  ne- 
cessaria est  fides  explicita  saltem  quarumdam  veritatum. 

Aliunde  omnes  veritates  a Deo  revelatae  credi  debent 
saltem  fide  implicita;  nulla  quippe  ex  illis  rejici  potest 
ut  falsa,  nec  in  dubium  revocari  ut  incerta  : ignorari 
quidem  possunt,  sed  parati  esse  debemus  ad  credendum 
quidquid  Deus  revelavit : ergo. 

Nobis  igitur  agendum  est  1°  de  veritatibus  quarum  fides 
explicita  necessaria  est  necessitate  medii ; 2°  de  iis  quarum 
fides  explicita  necessaria  est  ex  praecepto ; 3°  brevem  Sym- 
boli Apostolorum  expositionem  trademus. 

Punctum  primum.  — De  veritatibus  quarum  fides  exp'icila 
necessaria  est  necessitate  medii . 


1°  Omni  tempore  necessaria  fuit  adultis,  necessitate 
medii,  fides  explicita  Dei  auctoris  supernaturalis  et  remu- 
neratoris seu  vitae  aeternae  largitoris  : nam  B.  Paulus, 
Hebr.  xi,  6,  non  dicit  tantum,  Sine  fide  impossibile  eat  pla- 
cere Deo,  sed  addit  : Credere  enim  oportet  accedentem  ad 
Deum  quia  est  et  inquirentibus  se  remunerator  sit.  Et  revera 
ut  quis  vitam  aPternam  per  bona  opera  mereatur,  modo 
supei  naturali  vivere  debet  : atqui  hoc  modo  vivere  non 

potest,  nisi  Deum  remuneratorem  explicite  cognoscat  : 
ergo.  Ita  omnes . 

2°  Post  lapsum  generis  humani  in  peccatum  fides  in 
Christum  saltem  implicita  adultis  fuit  necessaria  neces- 
sitate  medii  ad  salutem  ; idque  constat  1°  ex  Scriptura 
sacra.  Joan.  xiv,  6 : Ego  sum  via-,  veritas  et  vita  : nemo 
venit  ad  Patrem  nisi  per  me . Act.  iv,  12  : Non  est  in  (dio 
aliquo  salus , nec  aliud  nomen  est  sub  coelo  datum  horni  rubus 
in  quo  oporteat  nos  salvos  fieri.  Gal.  n,  16  : Scientes  autem 
quod  non  justificatur  homo  ex  operibus  legis,  nisi  per  fidem 
Jesu  Christi . Haec  verba  aliaque  similia  sunt  generalia 
et  fidem  in  Christum  tanquam  conditionem  ad  salutem 
necessariam  exprimunt.  Ergo,  etc.  2°  Ratione.  Homo 
lapsus  reparari  non  potest  nisi  aliquo  modo  uniatur  Red- 
emptori et  per  Redemptorem  Deo  : at  uniri  non  potest 
Redemptori  nisi  per  fidem  saltem  implicitam  : ergo.  Sic 
expresse  S.  Th.  22,  q.  2,  art.  7,  et  cum  illo  omnes  ge- 
neraliter theologi. 

iEstimat  autem  Angelicus  doctor  quosdam  ante  Chri- 
stum fidem  explicitam  Incarnationis  habuisse,  alios  vero 
tantum  fidem  implicitam  in  fide  majorum  ac  sub  figuris 
-sacrificiorum  contentam,  et  tamen  salvatos  fuisse;  item 
aliquos  ethnicos  salutem  assecutos  esse  per  fidem  im- 
plicitam in  Christum,  quia  lex  Mosaica  eos  non  astrin- 
gebat : qui  ergo,  ex  primitiva  traditione,  fidem  unius 
Dei  remuneratoris  habebant,  legem  naturae  servabant, 
fideque  implicita  Christi  persuasi  erant,  salutem  aeter- 
nam assequi  poterant.  Talis  est  communis  Patrum  et 
theologorum  sententia. 

3°  Communior  sententia  theologorum  est,  fidem  ex- 
plicitam mysteriorum  sanctissimae  Trinitatis  et  Incarna- 
tionis, post  sufficientem  Evangelii  promulgationem,  om- 
nibus adultis  necessariam  esse  necessitate  medii  ad 
salutem,  suamque  sententiam  probare  nituntur,  1°  ex 
Scriptura,  Joan.  xvn,  3 : Hcec  est  vita  ceterna , ut  cogno- 
scant te  solum  Deum  verum  et  quem  misisti  J esum  Christum. 
Ibid.  ni,  14  : Sicut  Moyses  exaltavit  serpentem  in  deserto , 
ita  exaltari  oportet  Filium  hominis , ut  omnis  qui  credit  in 

ipsum  non  pereat , secl  habeat  vitam  aeternam . Aspectus  au- 
tem serpentis  aenei  erat  medium  omnino  necessarium  ad 
sanandos  morsus.  Ergo.  2°  Ex  concil.Trid.  sess.6,  cap.6, 
ubi  assentur,  ad  obtinendam  justificationem,  imprimis 
credendum  esse  a Deo  justificari  impium  per  redemptionem 
ffuce  est  in  Christo  Jesu.  3°  Ex  S.  Aug.  lib.  de  Correp- 
tione et  Gratia,  cap.  7,  n.  11  : « Nemo  liberatur  a dam- 
» natione  quae  facta  est  per  Adam,  nisi  per  fidem  Jesu 
» Christi;  et  tamen  ab  hac  damnatione  non  se  libera- 
» huntqui  se  poterunt  dicere,  non  audisse  Evangelium 
» Christi,  cum  fides  ex  auditu  sit.»  4°  Ex  ratione.  Fi- 
des saltem  implicita  in  Christum  omni  tempore  fuit  ne- 
cessaria : at,  cum  status  gratiae  perfectior  sit  statu  legis 
aut  naturae,  amplior  necessaria  est  cognitio  Christi.  Quo- 
niam vero  Christus  explicite  cognosci  non  potest,  quin 
explicita  habeatur  notitia  sanctissimae  Trinitatis,  fides 
explicita  utriusque  mysterii  necessaria  est  necessitate 
medii  ad  salutem. 

Attamen  fatendum  est  hanc  rationem  non  convin- 
cere : ex  eo  quod  enim  status  gratiae  sit  perfectior,  non 
sequitur  majorem  Christi  cognitionem  de  necessitate 
medii  ad  salutem  requiri;  alioquin  salus  nunc  diffici- 
lius obtineretur  quam  ante  Christum  : atqui  hoc  re- 
pugnat. Testimonia  autem  allegata  de  fide  implicita  aut 
de  necessitate  praecepti  intelligi  possunt.  Ergo  praece- 
dens sententia,  licet  communius  admissa,  non  solide 
probatur. 

Unde  multi  nunc  eam  rejiciunt,  contenduntque  fidem 
explicitam  Trinitatis  et  Incarnationis,  post  sufficientem 
Evangelii  promulgationem,  necessariam  esse  ad  salutem 
ex  praecepto,  non  vero  ex  necessitate  medii.  Hinc  infe- 
runt 1°  adultos  in  infantia  baptizatos  et  mysteria  Trini- 
tatis ac  Incarnationis  invincibiliter  ignorantes,  nihilo- 
minus justificari  et  salvari  posse,  modo  fide  supernaturali 
credant  Dei  redemptoris  et  alterius  vitae  existentiam, 
parati  quaelibet  alia  revelata  credere  si  ea  cognoscerent; 
2°  ipsos  infideles,  juxta  legis  naturae  dictamen  viventes, 
quibus  revelatio  Evangelica  nondum  innotuit,  per  fidem 

implicitam  in  Christum , et  Dei  remuneratoris  cxplici- 
tam , salvari  posse  ; ea  via  enim  Cornelius  fuit  justi- 
ficatus , inquit  de  Lugo  , quia  Evangelium  nondum  erat 
perfecte  promulgatum  respectu  ejus  : porro  Evangelium 
similiter  non  satis  est  promulgatum  respectu  illius  qui 
praedicla  mysteria  invincibiliter  ignorat  et  bonitati  ac 
providentiae  divinae  repugnat  ut  talem  hominem  recte 
viventem  damnet;  3°  nihil  inde  pretio  redemptionis 
Christi  detrahi  ; nam  sola  inculpabilis  ignorantia  excu- 
satur , et  aliunde  fides  supernaturalis  Dei  remunerantis 
cum  fide  implicita  in  Christum  difficile  inveniri  potest , 
seclusa  speciali  Dei  assistentia,  ubi  lumen  Evangelii 
nondum  affulsit.  Ergo. 

4°  Certum  est  eos  qui  sua  culpa  praedicta  ignorant 
mysteria,  absolutionis  beneficio  indignos  esse  : sequitur 
ex  dictis  et  ex  propositione  ista  ab  Innocentio  XI , anno 
1679,  damnata  : « Absolutionis  capax  est  homo,  quan- 
* tumvis  laboret  ignorantia  mysteriorum  fidei,  et  etiamsi 
» per  neglvgentiam  culpabilem  nesciat  mysterium  sanc- 
» tissimae  Trinitatis  et  Incarnationis  Domini  nostri  Jesu 
» Christi  : sufficit  illa  semel  credidisse.  >»  Manifestum  est 
hanc  censuram  necessitatem  medii  non  arguere,  sed 
grave  supponit  praeceptum  : ergo,  etc.  Unde  qui  cum 
ignorantia  mortaliter  culpabili  hujusmodi  mysteriorum 
sacramentalem  absolutionem  susceperunt,  confessiones 
suas  certo  iterare  debent. 

5°  Sed  eadem  mysteria  invincibiliter  ignorantes  valide 
absolvi  potuerunt,  juxta  secundae  sententiae  patronos,  ac 
proinde  confessiones  in  tali  ignorantia  factas  iterare  non 
tenentur  ; prioris  vero  sententiae  defensores  contendunt 
confessiones  sic  factas  prorsus  esse  nullas  ac  consequen- 
ter iterandas,  nisi  aliqua  sit  causa  ab  integritate  confes- 
sionis excusans,  ut  in  tractatu  de  Poenitentia  diximus. 
Constat  hanc  sententiam  esse  tutiorem  , et  fere  omnes 
fatentur  eam  in  praxi  sequendam  esse,  quia  confessiones 
ab  ignorante  praefata  mysteria  factae,  essent  ad  summum 
probabiliter  validae  : at  talis  probabilitas  in  materia  jus- 
tificationis non  sufficit:  ergo.  Vide  Ligorio,  1.  2,  n.  2. 


TRACTATUS 


18 

6°  Notandum,  aliud  esse  ea  mysteria  credere , et  aliud 
ea  scire  : omnes  ratione  compotes  ea  credere  tenentur, 
sed  qui  mente  sunt  obtusi  illa  memoria  retinere  non  sem- 
per  obligantur,  si  nempe  id  mora  liter  non  possint : suffi- 
cit ut  ea  sibi  accurate  proposita  explicite  credant  imme- 
diate ante  absolutionem.  Ita  Ligorio  cum  pluribus  aliis, 
auctor  operis  Gallici,  la  Conduite  des  ames . 

7°  Sedulo  attendere  debent  confessarii  an  sui  poeni- 
tentes  ea  quae  necessitate  medii  probabiliter  necessaria 
sunt  cognoscant,  tum  ut  eos  absolvant,  tum  ut  de  prae- 
teritis eorum  confessionibus  judicent : quoties  igitur  de 
sufficienti  eorum  scientia  circa  hoc  punctum  dubitandi 
est  locus,  prudenter  interrogandi , et,  si  opus  sit,  eru- 
diendi sunt  prius  quam  absolvantur.  Non  raro  inve- 
niuntur homines  in  humanis  litteris  sat  expoliti,  qui 
circa  religionem  crassa  laborant  ignorantia  : cavendum 
igitur  ne,  propter  damnabilem  reverentiam,  in  tali  re- 
linquantur ignorantia. 

8®  Ut  mysteria  sanctissimae  Trinitatis  et  Incarnationis 
explicite  credantur  , non  requiritur  perfecta  eorum  noti- 
tia quoad  circumstantias,  v.  g.  personas  proprietatibus 
relativis  constitui,  humanitatem  Christi  propria  carere 
subsistentia  ; sed  sufficit,  inquit  Sylvius,  t.  3 , « quod  ru- 
» diores  credant  Patrem,  et  Filium,  et  Spiritum  sanctum 

* esse  unum  Deum,  etiamsi  distincte  non  sciant  quod 
» sit  una  essentia  in  tribus  personis  ; et  similiter  quod 
» credant  Filium  Dei,  verum  Deum  et  hominem  , esse 
>»  passum  et  mortuum  pro  nobis , etiamsi  non  noverint 

* distinguere  quod  sint  duae  naturae  et  una  tantum  per- 

* sona.  >» 

9°  Qui  adeo  sunt  rudes  ut  simplices  hujusmodi  notio- 
nes sibi  propositas  percipere  non  possint,  infantibus  et 
fatuis  comparantur  ; absolvi  non  possunt  nisi  in  periculo 
vitae,  quo  in  casu  sacramenta  ad  salutem  necessaria  nul- 
li tat  i exponuntur. 

'Punctum  secundum.  — Dc  veritatibus  quarum  fides  cxplicila 
necessaria  est  ad  salutem  ex  preeeepto . 

Certum  est  divinum  dari  praeceptum  veritates  Evan- 
gelicas  credendi;  Christus  enim  dixit  Apostolis,  Mare,  xvi, 
15  : Prcedicatc  Euangelium  omni  creatur  ce ; qui  crediderit 
et  baptiza  tus  fuerit , salvus  erit\  qui  vero  non  crediderit, 
condemnabitur . Obligatio  autem  praedicandi  supponit  ob- 
ligationem sciendi  et  credendi.  Idem  constat  ex  supra- 
dictis.  Ergo. 

Quoad  veritates  credendas  in  particulari,  unusquisque 
fidelis  tenetur  sub  peccato  mortali  credere  explicite  et 
scire  saltem  quoad  substantiam  : 

1°  Quce  necessaria  sunt  necessitate  medii ; quia  unusquis- 
que, ex  mandato  divino,  salutem  suam  exquirere  tene- 
tur : ergo  et  eligere  media  ad  eam  conducentia. 

2°  Symbolum  Apostolorum  ; tenemur  enim  saltem  prae- 
cipua doctrinae  Evangelicae  capita  credere,  alioquin  vitam 
Christianam  instituere  non  possemus  : porro  praecipua 
doctrinae  Evangelicae  capita  in  Symbolo  Apostolorum 
continentur,  et  ideo  Apostoli  hanc  contexuerunt  et  tra- 
diderunt regulam.  Unde  perpetua  Ecclesiae  praxis  fuit  ut 
baptizandi  Symbolum  ediscerent,  Decret.  3 part.  dist.  4, 
can.  58  et  59,  et  baptizati  illud  scire  tenerentur,  ibid. 
can.  10;  et  S.  Aug.  ait,  Serm.  59  : « Prius  Symbolum  di- 
» dicistis,  ubi  est  regula  fidei  vestrae  brevis  et  grandis  ; 

* brevis  numero  verborum , et  grandis  pondere  senten- 

* tiarum.  » 

3°  Sacramenta  quce  suscipienda  sunt , et  quce  ad  ea  rite 
suscipienda  requiruntur ; quia,  sine  tali  cognitione,  valide 
aut  saltem  debite  suscipi  non  possent.  Item  sacrificium 
missae  cui  omnes  adulti  interesse  debent. 

4°  Necessitatem  orandi  et  substantiam  Orationis  Domi - 
nicce ; datur  enim  omnibus  praeceptum  orandi,  et  Christus 
hanc  formam  orandi  praescripsit.  Hinc  S.  Aug.  in  Decreto, 
3 parte,  dist.  4.  can.  105,  relatus,  ait  : « Ante  omnia 
>»  Symbolum  et  Orationem  Dominicam  et  vos  ipsi  tenete, 

« et  illis  quos  suscepistis  de  sacro  fonte  ostendite;  ^ et 
Ecclesia  dicit  in  missa:  « Praeceptis  salutaribus  moniti 
« audemus  dicere  : Pater  noster , etc.  » 

5°  Prcecepla  Decalogi  et  mandata  Ecclesice  ; hoc  enim 
observare  tenentur  adulti : ergo  et  scire.  Idem  dicendum 
est  de  singulis  proprii  status  officiis. 

6°  Hinc  omnes  qui  usum  rationis  assecuti  sunt,  tenentur 
sub  mortali  haec,  pro  posse  suo,  saltem  quoad  sub- 
stantiam, addiscere  et  credere;  et  idcirco  parentes,  do- 
mini aliique  superiores  qui  non  curant  ut  liberi  et  sub- 
diti haec  discant,  mortal  iter  peccant  : a fortiori  et  parochi 
qui  oves  suas  in  iis  erudire  omittunt  vel  graviter  negli- 

7°  Si  confessarii  rationabiliter  timeant  ne  pceniten- 
tes  ea  ignorent  quae  ex  divino  praecepto  scire  tenentur , 
debent  eos  prudenter  interrogare,  erudire  vel  curare  ut 
ab  aliis  vel  ope  librorum  erudiantur  : si  tamen  judicent 
illorum  ignorantiam  non  fuisse  mortalem  et  circa  ea  quae 
ex  necessitate  praecepti  necessaria  sunt  non  versari,  prae- 
teritas confessiones  habebunt  ut  validas,  et  absolutionem 
impertire  poterunt  pcenitentibus  bonam  voluntatem  os- 
tendentibus, etsi  nondum  sciant  quae  ex  praecepto  cre- 
denda sunt. 

8°  Datur  praeceptum  Ecclesiae  sciendi  memoriter  Sym- 
bolum, Orationem  Dominicam  et  Salutationem  Angeli- 
cam, sed  communius  docent  auctores  illius  obligationem 
esse  tantum  sub  veniali  : allegant  consuetudinem  ; con- 
suetudo autem  est  optima  legum  interpres.  Stricte  ergo 
absolvi  possent  positis  aliis  ponendis,  qui,  quoad  Sym- 
bolum, praecepta  et  sacramenta,  parati  essent  respondere 
interroganti,  juxta  singulorum  substantiam  , accurate 
quidem,  licet  aliis  verbis;  quoad  Orationem  Dominicam, 
qui  scirent  omnia  bona  a Deo  petenda  esse,  et  quae  prae- 
cipue quaerenda.  Sic  S.  Carolus  Borrom.  in  Inst.  ad  con- 
fess.  Bonacina,  Layman,  Sancbez,  Ligorio,  etc. 

9°  Item  plui  es  dicunt  veniale  esse  tantum  peccatum 
nescire  facere  signum  crucis  : alii,  ut  Sylvius,  dicunt 
esse  mortale.  Certum  est  ignorantiam  hujus  praxis  ab 

omni  culpa  excusari  posse,  et  per  se  validitati  confessio- 
num non  essentialiter  nocere. 

10°  Nihilominus  curandum  est  ut  omnes,  etiam  ru- 
diores, Symbolum,  Orationem  Dominicam,  Salutatio- 
nem Angelicam,  sacramenta,  Decalogi  et  Ecclesiae  prae- 
cepta memoriter  sciant,  saltem  in  vernacula  lingua,  ac 
maxime  ut  ea  intelligant;  qui  enim  ea  retinerent,  sed 
non  perciperent,  fidem  praescriptam  non  haberent. 

Punctum  tertium.  — Brevis  Symboli  Apostolorum  explicatio,. 

Diximus  in  tractatu  de  Fide  quid  sit  illud  Symbolum 
et  qua  ratione  Apostolis  tribuatur.  A Cateehismo  conci- 
lii Trid.  in  duodecim  articulos  dividitur;  quam  divisio- 
nem a doctoribus  catholicis  generatim  admissam  retine- 
mus. 

lu\  Credo  in  Deum , Patrem  omnipotentem , creatorem 
coeli  et  terree.  Dicitur  1°  credo,  id  est  firmiter,  ex  totis  vi- 
ribus adhaereo,  non  veroexistimo,  puto,  opinor  : verbum 
credo  triplicem  habet  sensum,  ut  notat  S.  Th.  2 2,  q.  2, 
art.  2,  et  dici  potest,  Credo  Deum,  id  est,  Deum  esse; 
Credo  Deo,  id  est,  ea  quae  locutus  est  Deus  esse  vera;  et, 
Credo  in  Deum,  id  est,  credendo  Deum  esse  et  vera  loqui, 
ei  adhaereo.  «Si  creditis  in  eum,  » inquit  S.  Aug.  tract.  29 
in  Evang.  Joan.  n.  6,  « creditis  ei  : non  autem  continuo 
« qui  credit  ei,  credit  in  eum.  Nam  et  daemones  crecle- 
» bant  ei,  et  non  credebant  in  eum.  Rursus  de  Apostolis 
» ipsius  possumus  dicere,  Credimus  Paulo;  sed  non,  Cre- 
» dimus  in  Paulum  ; Credimus  Petro  ; sed  non,  Credimus 
» in  Petrum.  » Dicitur  2°  Patrem , primam  scilicet  perso- 
nam sanctissimae  Trin  itatis  et  omnium  rerum  principium ; 
3°  omnipotentem , principale  ejus  attributum  designando  ; 
4°  creatorem  coeli  et  terree , exprimendo  Deum  coelum,  ter- 
ram et  omnia  quae  in  eis  sunt  condidisse  : nomine  coeli 
et  terrae  intelliguntur  angeli,  sidera  et  ea  omnia  quae  non 
sunt  Deus. 

2U‘.  Et  in  Jesum  Christum , Filium  ejus  unicum , Dominum 
nostrum.  1°  Et,  ii  est,  credo  ; 2*  in,  sensu  supra  exposito, 

quia  Christus  ut  Deus  est  finis  noster  ultimus,  eodem 
sensu  ac  Pater,  3°  Filium  ejus  unicum ; liaec  verba  secun- 
dam sanctissimae  Trinitatis  personam  per  aeternam  gene- 
rationem a Patre  procedentem  denotant.  4°  /esus  ori- 
tur a verbo  hebraico  issa,  salvare,  et  significat  salvator  : 
nomen  Christus,  a verbo  graeco xp£a>,  unde  jz\g toc,  signi- 
ficat unctus  : itaque  Jesus  Christus  idem  est  ac  salvator  a 
Deo  unctus,  scilicet  in  sacerdotem,  prophetam  et  regem  ; 
quia  Filius  Dei  factus  liomo  est  summus  sacerdos,  pro- 
pheta et  rex.  A sanctissimo  hoc  nomine  dicimur  Chris- 
tiani. 5°  Dominum  nostrum , quia  Christus  ut  Deus  homo 
omnibus  dominatur,  nos  redemit,  ipsius  sumus  : est  ergo 
noster  Dominus. 

3US.  Qui  conceptus  est  cie  Spiritu  sancto ? natus  ex  Maria 
virgine.  Hic  articulus  enuntiat  Christum  ut  homin  'm  mi- 
raculose fuisse  conceptum,  et  beatam  Mariam  eum  conci- 
piendo et  pariendo  mansisse  virginem,  juxta  celebre  Isaiae 
vaticinium,  vii,  14  : Ecce  Virgo  concipiet , et  pariet  filium. 

4U‘.  Passus  sub  Pontio  Pilato , crucifixus , mortuus  ct  se- 
pultus  est.  Haec  verba,  quae  mysterium  redemptionis  nos- 
trae continent,  exprimunt  Christum  ut  hominem  passum 
fuisse,  morte  turpissima  occubuisse  et  corpus  ejus  fuisse 
sepultum,  sicque  prophetias  haec  de  ipso  annuntiantes 
eventibus  congruisse  : circumstantia  Pontii  Pilati  in 
Symbolo  consignatur,  ut  omnes  advertant  nullam  frau- 
dem existere  potuisse. 

5US.  Descendit  ad  inferos , tertia  die  resurrexit  a mortuis. 
1°  Descendit  ad  inferos , id  est,  anima  ejus  a corpore  per 
mortem  separata,  descendit  ad  loca  inferiora  ubi  deti- 
nebantur animae,  et  quorum  triplex  erat  status,  videlicet 
damnatorum,  purgandorum  et  justorum  purgatione  non 
amplius  indigentium.  Tertius  iste  status  dicebatur  lim- 
bus. Anima  Christi  in  hunc  locum  descendit,  dum  corpus 
ejus  erat  in  sepulcro,  et  probabiliter  animas  in  purga- 
torio detentas  visitavit,  ut  eas  recrearet  ac  consolaretur. 
iNon  verisimile  est  autem  eam  locum  damnatorum  per- 
lustrasse. Ita  Dens,  t.  2.  2°  Tertia  die  resurrexit  a mortuis  : 
quomodo  Christus  tribus  diebus  et  tribus  noctibus  fuerit 

in  corde  terrae  explicavimus  in  tractatu  de  Religione  : 
surrexit,  non  vero  suscitatus  est  a mortuis,  quia  norr 
aliena,  sed  propria  virtute  suam  quam  posuerat  animam 
iterum  sumpsit,  ut  praedixerat  Joan.  v,  17,  et  corpori 
suo  naturali  vita  univit. 

6uS  Ascendit  ad  ccrlos , sedet  ad  dexteram  Dei  Patris  om- 
nipotentis. 1°  Ascendit , non  vero  sublatus  est,  ut  legitur  de 
Elia,  nec  praecise  assumptus,  utdiciturde  B Maria,  quia 
eadem  virtute  qua  resurrexit,  ad  coelos  ascendit,  non 
secundum  divinitatem,  quae  coelos  nunquam  deseruit, 
sed  secundum  humanitatem.  Absolute  tamen  dici  potest 
illum  fuisse  suscitatum,  et  in  coelos  assumptum,  ut  in 
Act.  i,  11  et  ii,  24  legitur,  id  de  humanitate  respectu 
divinitatis  intelligendo.  2°  Theologi  communiter  docent, 
cum  S.  Th.  1 part.  q.  66,  art.  3,  per  coelos  intelligendum 
esse  immensum  spatium  supra  sidera  elevatum,  divino 
splendore  illuminatum  ac  decoratum,  in  quo  animae 
beatae  visione  Dei  intuitiva  fruuntur  et  torrente  volup- 
tatis inebriantur.  Hoc  coelum  vocant  tertium  coelum,  sci 
licet  post  atmosphaeram  et  ccclum  sidereum,  et  coelum 
empyraeum  a particula  graeca  cv,  et  verbo  ignis,  quia 
splendor  hoc  spatium  illuminans  repraesentatur  ut  puris- 
simus et  vivificus  ignis.  3°  Sedet  ad  dexteram  Patris  omni- 
potentis : cum  Deus  sit  spiritus  purissimus,  non  habet  dex- 
teram , nec  sinistram  : locutio  igitur,  sedet  ad  dexteram , 
non  designat  situm  corporis,  sed  gloriam,  honorem,  ma- 
jestatem et  potestatem  curri  Patre  aequalem.  Est  autem 
persona  Christi  ex  duplici  natura  constans,  quae  in  hoc 
summo  honore  constituitur  : ratione  divinitatis  illo  nun  - 
quam  caruit,  sed  ratione  humanitatis  ad  eum  elevata  est. 

7US.  Inde  venturus  est  judicare  vivos  et  mortuos  : 1°  inde , 
id  est  de  coelo  ubi  sedet  in  gloria  ; 2°  venturus  est , ut 
describitur  apud  Matth.  xxiv,  30;  et  xxv,  31  et  seq. 
3°  judicare,  videlicet  unicuique  solemniter  reddet  secun- 
dum opera  ejus,  ex  summa  aequitate;  4°  vivos  et  mortuos, 
quibus  verbis  comprehenduntur  qui  ab  origine  mundi 
usque  ad  ultimum  judicium  mortui  sunt,  et  qui  in  ulti- 
ma flagratione  morientur,  nam  elementa  calore  solventur; 

terra  autem  et  quae  in  ipsci  sunt  opera  exurentur , II? 
Petr.  111,  10  : Statutum  est  hominibus  semel  mori,  post  hoc 
autem  judicium , Hebr.  xix,  27  ; Omnes  enim  nos  mani- 
festari oportet  ante  tribunal  Christi , ut  referat  unusquisque 
propria  corporis , prout  gessit , sive  bonum , sive  malum . 
Unusquisque  statim  post  mortem  judicatur,  et  est  judi- 
cium particulare  : sed  de  fide  est  totum  genus  humanum 
ad  vitam  inamissibilem  revocatum,  et  in  ccetu  univer- 
sali coram  Christo  congregatum,  solemniter  judicandum 
esse,  ut  Christus,  olim  injuste  damnatus,  clarificetur,  ut 
homo  quoad  corpus  sicut  et  quoad  animam  convenientia 
supplicia  vel  praeii  ia  suscipiat,  ut  justitia  Dei  nunc  saepe 
occulta  manifeste  appareat  et  ut  quaeque  secreta  omni- 
bus manifestentur,  ad  solamen  justorum  et  confusionem 
peccatorum.  Dominus  illuminabit  abscondita  tenebrarum , 
et  manifestabit  concilia  cordi um , I Cor.  iv,  5 : unusquis- 
que igitur,  ut  docet  S.  Th.  Suppi,  q.  88,  art.  1 et  2,  om- 
nia opera  sua  in  propria  conscientia  et  omnia  aliena  opera 
in  singulorum  conscientia  aperte  videbit,  cum  omnibus 
circumstantiis  bonitatis  vel  malitiae,  unde  suprema  Dei 
justitia  relucebit.  Tenet  insuper  S.  Th.  peccata  remissa 
etiam  patefacienda  fore,  quia  Scriptura  a generali  hac 
manifestatione  cordium  nihil  excipit,  et  tamen  hanc  ma- 
nifestationem ad  ignominiam  beatis  non  cessuram , sed 
potius  in  gloriam,  propter  poenitentiam  quam  fecerunt  : 
sic  hodie  in  encomiis  Davidis,  Magdalenae,  S.  Aug.  etc. 
peccata  eorum  absque  ignominia  publicantur. 

Tempus  quo  ultimum  fiet  judicium  prorsus  nos  latet  - 
nam  de  die  illo  vel  hora  nemo  scit,  neque  Angeli  in  coelo, 
neque  Filius , nisi  Pater , Mare,  xin,  32  : Filius  autem 
hunc  diem  nescire  dicitur,  eo  sensu  quod  illum  mani- 
festare non  possit,  aut  nescire  vi  humanitatis,  quamvis 
illum  reipsa  sciverit  ut  homo,  sed  vi  divinitatis. 

Quoad  signa  judicium  universale  praecedentia  nihil 
certo  sciri  potest ; quae  enim  apud  Matth.  xxi  v leguntur 
« ad  tempus  destructionis  Jerusalem  et  ad  adventum 
» quo  Christus  continuo  Ecclesiam  suam  visitat,  » re- 
ferri possunt,  ait  S.  Th.  Suppi,  q.  73  vel  75 , art.  1. 

Quaedam  tamen  ut  verisimiliora  et  partim  ut  certa  assi- 
gnantur, v.  g.  1°  praedicatio  Evangelii  in  universo  orbe  in 
testimonium  omnibus  gentibus , et  tunc  veniet  consummatio , 
Matth.xxiv,  14;  2°  quaedam  generalis  apostasia,  Quoniam 
nisi  venerit  discessio  primum  ei  revelatus  juerit  homo  peccati , 
filius  perditionis , IITliess.  xii,  3;  et  Filius  hominis  veniens , 
putas  inveniet  fidem  in  terra  ? Luc.  xvm,  8 ; 3°  adventus  et 
persecutio  Antichristi  qui  veniet  in  omni  virtute  et  signis 
et  prodigiis  mendacibus  et  omni  seductione  iniquitatis  ; quem 
Dominus  Jesus  interficiet  spiritu  oris  sui , II  Tliess.  n,  8,  9 
et  10.  Circa  illius  ortum,  patriam,  tempus,  aetatem,  con- 
ditionem nihil  certi  habemus  : S.  Joannes  Damascenus 
putat  illum  ex  fornicatione  nasciturum,  et  veteres  do- 
cuerunt eum  ex  tribu  Dan  oriturum,  eo  quod  in  Apoc.  vn 
tribus  illa  cum  salvandis  non  numeretur.  Notandum,  hae- 
reticos aliosve  perversos  homines  dici  quandoque  Anti- 
christos  propter  eorum  cum  Antichristo  similitudinem  ; 
V.  g.  in  I Joan.  n,  18  : Nunc  Antichristi  multi  facti  sunt . 
4°  Durante  persecutione  Antichristi  Henocli  et  Elias  ap- 
parentes, praedicabunt  : de  Henocli  enim  legitur  in 
Ecclesiastico,  xliv,  16  : Placuit  Deo  et  translatus  est  in 
paradisum  ut  det  gentibus  poenitentiam.  De  Elia  dicitur  in 
Malachia,  iv,  5 : Ecce  ego  mittam  vobis  Eliam  prophetam , 
antequam  veniat  dies  Domini  magnus  et  horribilis , et  con- 
vertet cor  Patrum  ad  filios  et  cor  filiorum  ad  patres  eorum , 
neforteveniam  et  percutiam  terram  anathemate . Matth.  xvn, 
11  : Elias  venturus  est  et  restituet  omnia . Conversio  Judaeo- 
rum praedicitur  a 13.  Paulo,  Rom.xi,25  et 26.  5°  Sol,  luna 
et  stellae  obscurabuntur  : Virtutes  coelorum  commovebuntur , 
et  tunc  parebit  signum  Filii  hominis  in  coelo , Matth.  xxiv, 
29  : 6°  Coeli  qui  nunc  sunt  et  terra  eodem  verbo  repositi  sunt , 
igni  reservati  in  diem  judicii  et  perditionis  impiorum  homi- 
num  Novos  coelos  et  novam  terram , secundum  promissa 

ipsius  exspectamus , in  quibus  justitia  habitat , II  Petr.  m 9 
7 et  13;  Deus  quippe  apud  Isaiam,  lxv,  17,  dixerat  : 
Ecce  enim  ego  creo  coelos  novos  et  terram  novam , et  non 
erunt  in  memoria  priora . Idem  habetur  in  cap.  seq.  y.  22 
et  in  Apoc.  xxi,  1.  Igitur  coeli  et  terra  non  destruentur, 

sed  igne  purgati  nova  erunt  et  ad  oblectamentum  sane* 
torum  inservire  poterunt.  7°  S.  Hieronymus  et  alii  do* 
cu erunt  ut  verisimile  ultimum  judicium  exercendum 
esse  in  valle  Josaphat,  quae  sita  est  prope  Jerusalem  , et 
lianc  sententiam  eruunt  ex  verbis  sequentibus  Joelis,  m, 
5 : Congregabo  omnes  gentes  et  deducam  eas  in  vallem  Jo - 
saphat , et  disceptabo  cum  eis  ibi ; et  v.  12  ejusdem  capitis  : 
Consurgant  et  ascendant  gentes  in  vallem  Josaphat ; quia  ibi 
sedebo , ut  judicem  omnes  gentes  in  circuitu . D.  Calmet  e£ 
alii  plures  dicunt  nullam  existere  in  Palaestina  vallem 
nomine  Josaphat  et  nomen  lioc,  significans  hebraice  ju- 
dicium Dei,  esse  symbolicum,  sicut  vallem  concisionis  de 
qua  in  versiculo  14.  Nihil  ergo  circa  locum  judicii  certo 
concludi  potest,  et  ex  hypothesi  quod  in  angusta  valle 
exercendum  sit,  omnes  judicandi  intra  limites  vallis  non 
necessario  contineri  deberent : vana  igitur  objectio  ex 
nimia  vallis  Josaphat  arctitudine  desumpta. 

8US.  Creclo  in  Spiritum  sanctum  , eodem  modo  ac  in 
Patrem  et  Filium,  quia  est  Deus  sicut  Pater  et  Filius  : 
dicitur  Spiritus  quasi  spiratus,  quia  per  spirationem  a 
Patre  Filioque  procedit;  vel  quia  Deus  purus  est  spiritus. 
Hoc  nomen  tertiae  sanctissimae  Trinitatis  personae  attri- 
buitur, ut  a duabus  aliis  distinguatur. 

9US.  Sanctam  Ecclesiam  catholicam , sanctorum  commu- 
nionem : non  dicimus,  Credo  in  Ecclesiam,  sed  Credo 
Ecclesiam,  scilicet  eam  esse.  De  illius  notis  et  proprie- 
tatibus in  speciali  de  illa  tractatu  fuse  diximus.  Per  san- 
ctorum communionem  intelligitur  quamdam  esse  so- 
cietatem et  bonorum  spiritualium  participationem  inter 
eos  qui  sunt  in  Ecclesia  ; quam  sic  describit  B.  Paulus, 
I Cor.  xu  , 12  : Sicut  enim  corpus  unum  est,  et  membra 
habet  multa;  omnia  autem  membra  corporis , cum  sint  multa , 
unum  tamen  corpus  sunt , ita  et  Christus.  Etenim  in  uno 
Spiritu  omnes  nos  in  unum  corpus  baptizati  sumus,  etc. 

Haec  communio  consistit  in  participatione  eorumdem 
sacramentorum,  in  unitate  fidei  et  religionis,  in  unione 
cliaritatis,  in  fructu  indulgentiarum,  sacrificiorum,  suf- 
fragiorum, precum  aliorumque  bonorum  operum  ; et  ad 

omnes  extenditur  qui  sunt  in  Ecclesia  triumphante,  mi- 
litante et  patiente,  quatenus  animae  in  purgatorio  detentae 
a nobis  adjuvantur  et  sancti  in  coelo  nos  adjuvant,  etc. 
Qui  plus  in  eam  spiritualem  societatem  conferunt,  am- 
pliorem ex  illa  fructum  percipiunt,  et  illa  communium 
bonorum  spiritualium  participatio  non  impedit  quin 
specialis  sacrificii  missae  oblatio  plus  ei  prosit  pro  quo 
offertur,  ut  constat  ex  concilio  Trid.  sess.  23,  de  Reform. 
cap.  1,  ex  Bened.  XIV  , const.  Cum  semper , BulL  t.  1,  ex 
Pio  VI,  bulla  Auctorem  fidei , doctrinam  synodi  Pisto- 
riensis damnante,  prop.  30. 

Ab  hac  communione  excludentur  quicumque  infideles, 
apostatae,  haeretici  et  schismatici  saltem  manifesti  et  ex- 
communicati,  non  vero  peccatores  ad  Ecclesiam  perti- 
nentes, exceptis  fructibus  qui  in  cliaritate  fundantur. 

10us.  Remissionem  peccatorum  : id  est  Credo  Ecclesiam 
habere  potestatem  remittendi  omnia  peccata  ac  poenam 
peccatis  debitam,  per  Baptismi  et  Poenitentiae  sacra- 
menta, necnon  per  indulgentiam  , et  sicut  extra  Eccle- 
siam nulla  est  salus,  nullam  pariter  esse  peccatorum  re- 
missionem. 

ilus.  Carnis  resurrectionem.  Dicimus,  credo  carnis,  non 
vero  hominis  resurrectionem,  ut  ostendatur  solum  cor- 
pus humanum  corrumpi,  dum  anima  remanet  integra, 
et  solum  in  ultima  die,  qua  instabit  judicium,  suscitan- 
dum et  iterum  animae  uniendum  fore.  Dogma  resurrec- 
tionis et  futuras  corporum  tum  beatorum,  tum  repro- 
borum qualitates  probavimus  in  tractatu  de  Actibus 
humanis. 

12us.  Vitam  asternam , id  est,  beatitudinem  coelestem 
quae  futura  est  aeterna  : simul  indirecte  profitemur  poe- 
nam damnatorum  finem  non  esse  habituram. 

Additur  Arnen , vox  hebi  aica  idem  significans  ac  vere , 
certe,  vel,  ita  sit  aut  fiat : exprimit  igitur  quamdam  fide 
professionem  circa  omnes  articulos  enumeratos. 

§ III.  — De  externa  fidei  professione. 

In  obligatione  fidem  exterius  profitendi  duplex  exi- 
sti t praeceptum  : unum  affirmativum , fidem  exterius 
prodeundi;  et  alterum  negativum,  nihil  contra  fidem 
agendi. 

Punctum  priirium.  — De  prcecepto  affirmativo  fidem  exterius 
profitendi . 

Existere  hujusmodi  praeceptum  divinum  constat , 1°  ex 
B.  Paulo , Rom.  x,  9 et  10  : Si  confitearis  in  ore  tuo  Domi- 
num Jesum,  et  in  corde  tuo  credideris  quod  Deus  suscitavit 
illum  a mortuis , salvus  eris;  corde  enim  creditur  ad  justitiam , 
ore  autem  confessio  fit  ad  salutem  ;2°  ex  S.  Aug.  Serm.  179, 
n.  7 : « Quid  prodest  corde  credidisse  ad  justitiam,  si  os 
» dubitet  proferre  quod  corde  conceptum  est?  » 3°  Ra- 
tione. Repugnat  hominem  non  teneri  saltem  aliquoties 
fidem  omnino  necessariam  exterius  proferre. 

Illud  autem  praeceptum  obligat,  « quando  per  omis- 
» sionem  hujus  confessionis  subtraheretur  honor  Deo 
» debitus  et  etiam  utilitas  proximo  impendenda  , » in- 
quit S.  Th.  2 2,  q.  3,  art.  2.  Si  enim  tale  existit  prae- 
ceptum, saltem  in  hoc  duplici  casu  obligare  debet,  et 
ita  cum  S.  Doctore  unanimiter  docent  theologi.  Saepe 
praeterea  obligat  per  se  , quia  homo  vere  Christianus 
suam  religionem  convenienter  exercere  non  potest  quin 
fidem  exterius  profiteatur  , v.  g.  Deum  deprecando,  sa- 
crificio missae  assistendo,  a carne  certis  diebus  absti- 
nendo, sacramenta  suscipiendo,  etc.  Sed  Christiane  vi- 
vendo hoc  procul  dubio  satis  implet  praeceptum. 

Quaedam  insuper  hic  notanda  sunt . 

1°  Qui  auctoritate  publica  etiam  tyrannica  interrogare- 
tur, fidem  suam  simpliciter  confiteri  teneretur,  quia  secus 
Christum  erubesceret  et  honorem  Deo  debitum  subtra- 
heret, sicque  opponeretur  1°  verbis  Evangelii  Luc.  ix,  26 : 
Qui  me  erubuerit  et  meos  sermones,  hunc  Filius  hominis 
erubescet,  cum  venerit  in  majestate  sua ; 2°  Innocentio  XI, 

qui  sequentem  damnavit  propositionem  : « Si  a potestate 
» publica  aliquis  interrogetur,  fidem  ingenue  confiteri, 
» ut  Deo  et  fidei  gloriosum,  consulo;  tacere  autem  ut 
» peccaminosum  non  damno  ; » 3°  agendi  rationi  mar- 
tyrum et  confessorum  omnium  saeculorum  ac  communi 
theologorum  opinioni.  Ergo. 

2®  ad  externam  fidei  professionem  quilibet  tenetur , 
cum  adest  periculum  ne  populus  a fide  deficiat  vel  in  ea 
vacillet,  aut  si  ex  ipsius  silentio  judicandus  sit  fidem 
deserere,  et  inde  alii  sumpturi  sint  occasionem  in  apo- 
stasiam , haeresim  , schisma  , blasphemias  labendi , etc. 
Tunc  enim  utilitas  proximo  impendenda  subtraheretur ; 
ordo  autem  charitatis  postulat  ut  vitam  nostram  pro  sa- 
lute proximi  dare  parati  simus  : Debemus  pro  fratribus 
animas  ponere , Joann.  xm,  16.  Ita  S.  Th.  Suarez  et  ge- 
neraliter theologi. 

3°  Qui  a personis  privatis  interrogatur,  fidem  suam 
confiteri  non  semper  tenetur  : nam  fieri  potest  ut  tacen- 
do vel  dissimulando,  etiam  coram  multitudine,  non  ha- 
beatur tanquam  Christum  erubescens,  sed  tanquam  in- 
terrogantem contemnens,  atque  ideo  honor  Deo  debitus 
-vel  utilitas  proximo  impendenda  non  subtrahatur ; 
v.  g.  interrogatus  audenter  dicat : Quid  ad  te  ? sentio 
quod  volo ; nullam  rationem  tibi  debeo , etc.  attamen 
si,  habita  ratione  circumstantiarum,  taciturnitas  vel  dissi- 
mulatio in  Dei  contemptum  vel  proximi  scandalum  ver- 
geret, fides  palam  profitenda  esset  : id  sequitur  ex  supra 
dictis.  Obligatio  igitur  fidem  exterius  profitendi  ex  jure 
interrogantis  non  oritur;  nam  publica  auctoritas  saepe 
non  magis  habet  jus  quam  privati  talem  exigendi  profes- 
sionem ; sed  ex  duplici  principio  a S.  Th.  aliisque  theolo^ 
gis  allegato  , nempe  honore  Dei  et  utilitate  proximi. 

4°  Religiosus,  sacerdos  vel  alius  clericus,  circa  suam 
qualitatem  a quolibet  interrogatus,  tacere  vel  dissimulare 
potest,  quia  ipsius  qualitas  non  est  quid  religioni  essen- 
tiale, et  si  negaret,  ut  mendax , non  vero  ut  apostata  ha- 
beretur. Sic  communiter  theologi . 

|>°  Catholicus,  videns  Eucharistiam,  sacras  imagines 

aut  reliquias  contemni,  crucem  everti,  frangi,  concul- 
cari, etc.  si  haec  impedire  possit,  contradicere  et  fidem 
suam  aperte  confiteri  debet;  alioquin  honor  Deo  debitus 
subtraheretur  : at  si  locus  sit  timendi  ne  ipsius  oppositio 
tales  homines  potius  irritare,  in  proterviam  et  blasplie- 
mias  excitare  quam  compescere  debeat,  tacere  potest. 
lia  communiter  theologi,  quidquid  in  contrarium  dicat 
Concina. 

6°  Si  princeps  vel  magistratus  infidelis  aut  haereticus 
praeciperet  ut  catholici  nonnullis  induerentur  vesti- 
mentis quibus  ab  aliis  distinguerentur,  hi  obedire  non 
tenerentur;  nimis  enim  vagum  foret  praeceptum,  utin- 
obedientes  censerentur  Christum  erubescere,  et  dici  non 
posset  honorem  Deo  debitum  et  utilitatem  proximo  im- 
pendendam per  hanc  inobedientiam  subtrahi.  Sic  etiam 
communiter  theologi. 

7°  Qui  orituram  praevidet  persecutionem  , fugere  vel 
se  occultare  communiter  potest ; Christus  enim  dixit, 
Mattii,  x,  23  : Cum  per  sequentur  vos  in  civitate  ista , fu- 
gite in  aliam.  Ita  generaliter  docuerunt  Paties  et  docto- 
res  contra  Tertul.  qui  integrum  composuit  librum  ad 
probandum  fugientem  in  persecutione  se  ostendere  in 
fide  inconstantem  et  vacillantem  : Elias  olim  fugit  Je- 
zabel,  S.  Paulus  fuga  praeposito  Damasci  se  subtraxit, 
S.  Poly carpus,  S.  Cyprianus,  S.  Athanasius,  et  multi 
alii  sancti  viri  fugerunt.  Ergo.  Dixi  communiter ; nam  si 
fidei  confessio  honori  Dei  vel  utilitati  proximi  necessa- 
ria foret,  fugere  non  liceret  : hinc  qui  curam  habet  ani  - 
marum,  persecutionem  contra  se  tantum  directam  fu- 
gere potest,  si  aliunde  subsidia  religionis  populo  suo  non 
defutura  sint;  sed  persecutionem  populo  fideli  et  sibi 
communem  fugere  non  posset,  ob  detrimentum  inde  po- 
pulo obventurum  : nam  bonus  pastor  animam  suam  dat 
pro  ovibus  suis,  Joan.  x,  11. 

8°  Praeter  divinum  fidem  confitendi  praeceptum,  de 
quo  hucusque  diximus,  datur  praeceptum  ecclesiasticum 
quo  astringuntur,  ex  concilio  Trid.  sess.  24,  de  Reform. 
cap.  12,  1°  provisi  de  beneficiis  curam  animarum  haben- 

tibus,  qui',  intra  duos  menses  a die  possessionis,  coram 
episcopo,  vicario  generali  aut  officiali  « orthodoxae  suae 
» fidei  publicam  facere  professionem,  et  in  Ecclesiae  Ro- 
» manae  obedientia  se  permansuros  » spondere  debent  ac 
jurare.  2°  Provisi  de  canonicatibus  vel  dignitatibus  idem 
facere  tenentur,  non  solum  coram  episcopo  seu  ejus  offi- 
ciali, sed  etiam  in  capitulo.  3°  Quicumque  in  patriarchas, 
primates,  archiepiscopos  et  episcopos  promovendi,  in 
prima  synodo  provinciali  in  qua  interfuerint  idem  facere 
debent,  ex  eodem  concilio,  sess.  25,  de  Reform.  cap.  2. 
4°  Eadem  lege  tenentur  omnes  praelati  religionum,  ex 
Pio  IV,  et  omnes  promovendi  in  doctores,  magistros, 
regentes  et  professores,  ex  Pio  V,  ut  videre  est  apud 
Concina,  1.  i,  inDecal.  de  Fide,  cap.  I3,n.l2;  Ligorio,  1.2, 
n.  ii,  etc.  Verum  haec  decreta  in  multis  locis  non  fue- 
runt recepta,  vel  desuetudine  fuerunt  abolita  aut  mutata. 

Punctum  secundum.  — Ve  prcecepto  negativo  fidem  exteiHus 
profitendi . 

Apud  omnes  constat  existere  praeceptum  non  negandi 
fidem,  obligans  semper  et  pro  semper  : nam  1°  Christus 
ait,  apud  Matth.  x,  33  : Qui  negaverit  me  coram  homini- 
bus, negabo  et  ego  eum  coram  Patre  meo  ; etB.  Paulus,  II 
Tim.  ii,  12  : Si  sustinebimus , et  conregnabimus  ; si  negave- 
rimus, et  ille  negabit  nos.  2°  Ecclesia  semper  detestata  est 
et  gravissimis  poenis  mulctavit  eos  qui  in  persecutionibus 
fidem  Christi  exterius  tantum  negabant,  ut  acerbissimam 
devitarent  mortem.  3°  Vel  fidem  exterius  negans, eam  in- 
terius abjiceret,  vel  non  : si  prius,  vera  esset  apostasia  : si 
posterius,  esset  mendacium  Deo  valde  injuriosum.  Ergo. 

Haec  autem  perniciosa  negatio  pluribus  modis  fieri  po- 
test, videlicet : 

1°  Negando  se  esse  Christianum  : Christus  futuram  Pe- 
tri negationem  annuntians  non  dixit,  ut  advertit  S.  Aug. 
Tract.  in  Joan.  113,  n.  2 : « Discipulum  meum  te  nega- 
» bis ; sed,  Me  negabis.  Negavit  ergo  ipsum,  cum  se  ne- 
» gavit  ejus  esse  discipulum.  » Idem  dicendum  est  de  eo 

qui  negaret  se  esse  papistam,  aut  Romanum,  suppo- 
sito quod  interrogatio  ad  dignoscendam  religionem  fieret  : 
si  autem  ad  cognoscendam  nationem  vel  patriam  dirige- 
retur, negatio  purum  esset  mendacium. 

2°  Qui  intuitu  religionis  interrogatus  an  sit  Calvinista 
vel  Mahumetanus  , affirmaret  , fidem  negaret  : idem 
quippe  est  dicere  se  haereticum  aut  Mahumetanum, 
quam  negare  se  esse  Christianum. 

3°  Fidem  a fortiori  negaret,  qui  ante  idolum  genua  fle- 
cteret, thus  adoleret,  aliave  religionis  signa  exhiberet, 
etiam  haec  intus  detestando  ; nam  externae  illae  actiones 
ex  natura  sua  religionem  sapiunt  : ergo  ad  idolum  re- 
ferri non  possunt,  etiam  exterius  duntaxat. 

Objicitur  quidem  exemplum  Naaman,  qui,  ad  fidem 
conversus,  licentiam  obtinuit  ab  Elisaeo,  IV  Regum,  v, 
18  et  19,  cum  rege  Syriae,  domino  suo,  templum  Rem- 
mon  ingrediendi  et  ibi  cum  illo  adorandi.  Sed  prius  asse- 
ruerat se  holocaustum  et  victimam  diis  alienis  non  factu- 
rum : terram  de  Israel  asportare  volebat  ut  super  illam 
Domino  sacrificaret : non  ergo  licentiam  Remmon  ado- 
randi statim  petebat,  bene  vero,  quod  plerique  docent 
interpretes,  ut  sibi  liceret,  sicut  prius,  dominum  suum 
in  templum  sequendi,  brachium  ei  praebendi,  cum  illo 
ambulandi , standi , procumbendi.  Haec  omnia  expri- 
muntur per  verbum  adorare;  tale  autem  obsequium, 
praesertim  in  eo  qui  palam  noscitur  ut  solius  Dei  veri  cul- 
tor, ad  idolum  non  refertur.  Ideo  Elisaeus  dixit  Naaman 
hoc  deprecanti : Vade  in  pace , id  est,  haec  te  non  tor- 
queant, ne  habeas  scrupulum.  Yide  D.  Calmet,  dissert. 
in  hanc  orationem  Naaman. 

Contra  vero  Daniel  et  ipsius  socii  statuam  Nabucliodo- 
nosor  adorare  non  potuissent,  quia  illa  adoratio  ut  cultus 
religiosus  petebatur;  itaque  extrema  maluerunt  subire 
supplicia  quam  ita  veri  Dei  honorem  praevaricari. 

4°  Si  tyrannica  potestas  juberet  ut  catholici  coetibus 
haereticorum  vel  schismaticorum  , religionis  causa,  assis- 
terent, prout  in  Gallia  contigit  annis  1792  etseq.  potius 
moriendum  esset,  quia  obedientia  in  iis  circumstantiis 

esset  adhaesio  haeresi  vel  schismati.  Eo  sensu  respondit 
Paulus  Y,  a catholicis  Anglishac  de  re  consultus  an.  1606, 
et  Pius  VI  in  brevi  diei  13  martii  1792,  ad  clerum  et  po- 
pulum regni  Galliarum  directo.  Idem  tamen  pontifex, 
consultus  an  liceret  fidelibus  genua  flectere  coram  hos- 
tiis consecratis  abintrusis,  respondit,  die  1 aprilis  1794, 
id  faciendum  esse,  « cum  in  iis  (hostiis)  contineantur 
» vere,  realiter  et  substantialiter  corpus  et  sanguis,  una 
» cum  anima  et  divinitate  Domini  nostri  Jesu  Christi. 
» Ne  vero  in  ejusmodi  cultu  praestando  immiscere  se  vi- 
» deantur  catholici  cum  schismaticis,  curabunt  iidem  ca- 
, tholici  occasiones  declinare  occursus  schismaticorum, 
» cum  sacramentum  deferunt.  » 

5°  Qui  ad  vitandam  persecutionem  fingebant  se  assis- 
tere missae  aliisve  officiis,  nihilominus  gravissime  pecca- 
bant; talis  enim  simulatio  honorem  Deo  debitum  sub- 
trahit, populum  scandalizat  et  vera  est  communicatio  in 
divinis  cum  personis  prohibitis.  Unde  Eleazarus  valde 
laudatur  in  II  Machab.  vi,  eo  quod  praetulerit  mori  quam 
simulare  se  manducasse  de  sacrificii  carnibus,  sicut  rex 
imperaverat  : Patienter  sustinens , destinavit  non  admittere 
illicita  propter  vitee  amorem...  Vita  decessit,  non  solum  ju- 
venibusy sed  et  universas  genti  memoriam  mortis  suce  ad 
exemplum  virtutis  et  fortitudinis  derelinquens  : et  qui  in 
persecutionibus  accipiebant  libellum  quo  significaretur 
eos  quamvis  falso,  idolis  sacrificasse,  vel  edictis  impera- 
torum satisfecisse,  inter  apostatas  computati  sunt.  Ergo. 

6°  Pius  VI,  in  responsis  ad  diversa  quaesita,  datis  die 
1 aprilis  1794,  prohibuit  ne  fideles  absolutionem  et 
communionem  quovis  anni  tempore,  etiam  tempore  pas- 
chali, a parocho  jurato  peterent,  ne  ad  illum  pro  sacra- 
mentis Baptismatis  aut  Matrimonii  adirent,  « excepto  ta- 
» men  (ubi  res  sit  de  Baptismo)  casu  extremae  necessitatis, 
» in  quo  non  adesset  alius  valens  baptizare  ; » ne  munere 
patrini  fungerentur  ; ne  mulieres  post  puerperium  bene- 
dictionem ab  eo  peterent  : non  vetuit  tamen  ne  absolu- 
tio in  articulo  mortis  ab  hujusmodi  sacerdotibus,  defi- 

ciente  quovis  alio  catholico  sacerdote,  reciperetur,  ut  in 
tractatu  de  Poenitentia  diximus . 

7°  Templa  schismaticorum,  haereticorum  vel  infide- 
lium ingredi  licet,  justis  de  causis,  v.  g.  ad  ea  visitanda, 
ad  videndas  caeremonias,  non  vero  ad  implenda  officia 
religiosa,  sive  sincere,  sive  ficte;  quia  ingressio  templi, 
praesentia  corporalis  ad  caeremonias  in  eo  exercitas  non  est 
ex  natura  sua  protestatio  religionis.  Assistentia  praedica- 
tioni ex  sola  curiositate,  non  est  pariter  communicatio  in 
divinis,  et,  secluso  periculo  perversionis  aut  scandali,  non 
esset  prohibita.  Hinc  excusari  possunt  milites  qui  ad  tem- 
pla haereticorum  certis  diebus  cum  haereticis  ducuntur, 
ibique  sermones  audiunt  : sed  nullo  signo  manifestent 
se  ritus  haereticos  approbare,  coenae  non  participent,  cum 
haereticis  non  cantent  nec  orent,  ac  contra  periculum 
perversionis  se,  quantum  poterunt,  obmuniant.  Coetus 
igitur  legatorum  vel  magistratuum  diversos  cultus  pro- 
fitentium,  v.  g.  Lutlieranorum  et  catholicorum,  simul 
divinis  officiis  assistere  non  possunt , modo  apud  catho- 
licos et  altera  vice  apud  Lutlieranos  : duo  sponsi , unus 
catholicus  et  alter  haereticus  vel  schismaticus,  matrimo- 
nium, ut  actum  religionis,  contrahere  nequeunt  ante 
parochum  catholicum  et  deinde  ante  ministrum  haereti- 
cum, aut  vice  versa,  etc. 

8°  Attamen  « in  Germania,  inquit  Busenbaum  et  post 
» eum  Ligorio  , audire  conciones  haereticorum,  deducere 
» funus,  assistere  baptismo  pro  patrino,  non  habentur 
» signa  professionis  fidei  vel  communionis  cum  haereti- 
» eorum  sacris.  Unde,  seclusis  aliis,  v.  g.  scandalo,  peri- 
» culo,  prohibitione,  et  si  ex  justa  causa  fiant,  licent.  » 

9°  Uti  vestibus  aut  signis  infidelium  alium  usum  non 
habentibus  quam  falsum  exhibere  cultum,  quales  sunt 
vestes  in  sacrificiis  usitatae,  ut  falsae  religionis  professio 
haberetur;  non  item  adhibere  vestes  aut  signa  quae 
alium  haberent  usum  quam  falsam  profiteri  religionem, 
videlicet  nationem  vel  quemdam  personarum  ordinem 
designarent  : qui  v.  g.  toboleam  albam  ( turban  ) apud 

Tureas  deferret,  Maliumetismum  profiteri  non  ideo  cen- 
seretur, nec  qui  flavo  pileo  apud  Judaeos  in  nonnullis 
locis  consueto  uteretur,  censendus  esset  Judaeus.  Sic  Bu- 
senbaum,  Sanchez  , Layman  , Covarruvias  , Ligorio,  etc. 
contra  plures  alios.  Gravem  tamen  requirit  causam  Sua- 
rez  ut  haec  dissimulatio  sit  licita , quia  habet  saltem  spe- 
ciem mendacii. 

10°  Qui  per  loca  haeretica  transiens  grave  timet  in- 
commodum si  deprehendatur  ut  catholicus,  carnibus  die 
prohibito  vesci  potest  ad  dissimulandam  fidem,  ut  peri- 
culum imminens,  v.  g.  vitae,  verberum,  jacturae  bono- 
rum, etc*  praecaveat,  non  vero  si  sola  derisio  aut  vexatio 
timenda  esset.  Ita  communiter  theologi,  et  ratio  est  quia 
esus  carnium  diebus  prohibitis  non  est  essentialiter  pro- 
fessio falsae  religionis,  cum  id  etiam  faciant  gulosi  et  mali 
catholici.  Si  vero  id  in  odium  religionis  catholicae  postu- 
laretur, graviter  illicitum  et  fidei  oppositum  foret. 

11°  Qui  falsorum  deorum  imagines  ab  infidelibus colen* 
das  pingerent,  idola  fabricarent,  aut  venderent,  templa 
hujusmodi  numinibus  destinata  aedificarent,  instaura- 
rent, mundarent,  decorarent,  eis  aperiendis  et  clau- 
dendis praeessent,  in  coetibus  religiosis  infidelium,  haere- 
ticorum vel  schismaticorum  organa  aliave  instrumenta 
pulsarent,  metros  canerent  aut  canendos  componerent, 
campanas  sonarent,  etc.  contra  fidem  peccarent,  ut  ex 
variis  decretis  supremae  Inquisitionis  et  pluribus  con- 
stitutionibus Bened.  XIY  contra  ritus  Madorenses  etSi- 
nenses  eruitur.  Yide  P.  Atitoine , edit.  in-8°,  t.  2,  p.  300. 

§ IT.  — De  vitiis  fidei  oppositis. 

Fidei  opponitur  infidelitas,  ut  fert  ipsius  nomen  : tri- 
plici autem  modo  existere  potest  infidelitas,  vel  quia 
nondum  habita  est  fides,  et  est  infidelitas  simpliciter 
dicta  : vel  quia  fides  accepta  ex  parte  deseritur,  et  est 
haeresis;  vel  quia  fides  totaliter  deseritur,  et  est  apo- 
stasia. 

Punctum  primum,  — De  infidelitate . 

Tripliciter  aliquis  vera  fide  carere  potest,  vel  quia  de 
dide  nihil  audivit,  et  ipsius  infidelitas  dicitur  negativa ; 
vel  quia  fidem  sufficienter  sibi  propositam  amplecti  no- 
luit, aut,  data  occasione,  notitiam  fidei  comparare  ne- 
glexit, et  infidelitas  ejus  vocatur  privativa  ; vel  quia,  de 
fide  sufficienter  instructus,  errorem  fidei  oppositum  vo- 
luntarie tuetur,  et  illius  infidelitas  est  positiva. 

De  peccato  infidelitatis . 

Infidelitas  negativa  per  se  non  est  peccatum ; nam 
1°  Christus  apud  Joan.  xv,  22,  ait  : Si  non  venissem  ei 
locutus  fuissem  eis , peccatum  non  haberent  i nunc  autem 
excusationem  non  habent . 2°  Inter  propositiones  Baii,  a 
summis  pontificibus  Pio  V,  GregorioXIII  et  Urbano  VI II 
-damnatas,  reperitur  sequens  , n.  68  : « Infidelitas  pure 
* negativa  in  his  quibus  Christus  non  est  praedicatus, 
» peccatum  est.  >»  Contradictoria  est  vera.  Ergo. 

Unde  qui  in  hujusmodi  infidelitate  versantur,  vel  ali- 
quod peccatum  actuale  habent,  vel  non  : si  prius,  dam- 
nabuntur, non  propter  infidelitatem  quae  non  est  culpa- 
bilis, sed  propter  illud  peccatum  cujus  remissionem  sine 
fide  obtinere  non  possunt;  si  posterius,  in  eodem  statu 
existunt  ac  infantes  non  baptiza ti.  Caeterum  adverten- 
dum constare,  ex  probatis  in  tractatu  de  Gratia,  dari 
cunctis  infidelibus  gratiam  saltem  remote  sufficientem, 
qua  recte  utentes  fidem  et  conversionem  ad  Deum  ob- 
tinerent si  vellent : non  nisi  ergo  sua  culpa  peribunt. 

Non  est  dubitandum  quin  infidelitas,  sive  privativa, 
sive  positiva,  sit  peccatum  et  quidem  ex  genere  suo  gra- 
vissimum, cum  Deo  loquenti  directe  adversetur,  et  a vo- 
luntate pendeat,  ut  supponitur. 

Inter  infideles  numerandi  sunt,  1°  pagani,  a verbo  la- 
tino pago  $ic  dicti,  quia  idololatrae  jussu  imperatorum 
.Christianorum  ab  urbibus  expulsi,  in  pagos  se  recipie- 

bant,  ut  idola  sua  colerent.  Sub  eo  nomine  comprehen- 
duntur idololatrae  , athei  et  deistae  qui  non  fuerunt  bap- 
tizati.  Hi  omnes  antea  dicebantur  gentiles.  2°  Judaei , qui 
Messiam  promissum  semper  exspectantes,  cultum  Mosai- 
cum  adhuc  sequuntur.  3°  Mahumetani,  qui  libros  Vete- 
ris et  Novi  Testamenti  admittunt , Moysen  et  Christum 
habent  ut  prophetas  , sed  Mahumetem  his  majorem  esse 
arbitrantur  ejusque  doctrinae  ac  cultui  adhaerent. 

De  conversione  infidelium . 

Quamvis  infidelitas  negativa  per  se  non  sit  pecca- 
tum , sed  poena  peccati,  scilicet  Adami , nihilominus 
constat  datum  fuisse  praeceptum  a Christo  Apostolis  eo- 
rumque  successoribus  praedicandi  Evangelium  omni  crea - 
turee , Mare,  xvi , 15  : vehementi  igitur  zelo  flagrari  de- 
bemus cujusvis  generis  infideles  ad  fidem  Christianam 
adducendi , persuasum  habentes  eos  secus  extra  viam  sa- 
lutis versari.  Hinc  laudabilis  consuetudo  in  Romana  Ec- 
clesia perpetuo  existens  missionarios  ad  infideles  per  om- 
nes universi  orbis  regiones  mittendi. 

Verum  petitur  a theologis  an  sola  persuasionis  via 
convertendi  sint  infideles  , ita  ut  nunquam  eos  ad  fidem 
amplectendam  cogere  liceat , et  omnes  affirmative  res- 
pondent, sequentibus  innixi  rationibus  : 1°  Decret,  L 3, 
tit.  42  , cap.  3 , § Item , et  ibid.  1.  5 , tit.  6,  cap.  9 ubi  Cle- 
mens III  ait : « Statuimus  ut  nullus  invitos  vel  nolentes 
» Judaeos  ad  Baptismum  venire  compellat.  » Eodem  sensu 
Nicolaus  I respondit  regi  Bulgarorum  eum  hac  de  re 
consulenti , anno  866  ; 2°  praxi  Ecclesiae  , quae  via  coac- 
tionis nunquam  usa  est  sive  per  se , sive  per  reges  et  im- 
peratores Christianos,  sed,  e contra,  eam  pluries  reproba- 
vit. 3°  Sufficientem  ad  hoc  non  haberet  potestatem,  quia 
de  iis  qui  foris  sunt  judicare  non  potest,  I Cor.  v,  12.  4°  Na- 
tura fidei , quae  est  actus  mentis  , non  vero  corporis  , ve- 
ram^proerequirit  libertatem , et  Christus  dicendo , Qui  cre- 
diderit , salvus  erit;  qui  vero  non  crediderit , condemnabitur , 
supponit  unumquemque  habere  facultatem  eligendi.  Ergo 

Attamen  1®  principes  Christiani  prohibere  possunt  ne 
subditi  infideles  cultum  idololatricum  exerceant,  in  quan- 
tum legi  naturali  adversatur  ; quia  , vi  supremae  auctori- 
tatis , habent  facultatem  bonis  moribus  invigilandi  et 
crimina  verum  Deum  offendentia  ac  societatem  scanda- 
lizantia impediendi : sic  , plaudente  Ecclesia , Constanti- 
nus Magnus  et  Theodosius  idololatriam  proscripserunt ; 
2°  infideles  subditos  cogere  possunt  ad  doctrinam  fidei 
audiendam  illis  denegando  jus  in  provinciis  suis  habi- 
tandi , vel  majus  tributum  eis  imponendo  , justum  ta- 
men , vel  gratias  aliis  concessas  recusando,  etc.  sic  Gre- 
gorius  XIII , constitutione  92  , statuit  ut  Judaei  Romae 
degentes  semel  singulis  hebdomadis  concioni  de  rebus  fi- 
dei interesse  deberent , sub  poena  interdicti  cum  fidelibus 
commercii ; 3°  compellere  infideles  etiam  non  subditos  ut 
fidei  propagationem  non  impediant ; nam  Ecclesia  habet 
jus  praedicandi  Evangelium  omni  creaturae  per  orbem 
universum  : qui  autem  habet  jus  aliquid  , eo  ipso  habet 
potestatem  efficiendi , per  se  vel  per  alios  , ut  exsecutio 
illius  juris  non  impediatur  : ergo  non  repugnat  principes 
Christianos , tanquam  Ecclesiae  ministros , violentias  infi- 
delium contra  fidei  praedicatores  directas  impedire  vel 
rqiellere.  Ita  S.  Tli.  2 2 , q.  10,  et  generaliter  theologi. 

At  prorsus  illicitum  et  a spiritu  Evangelico  alienum 
foret  missionarios  cum  armis  vel  militibus  incedere  , ut 
infideles  ad  audiendam  fidei  doctrinam  compellerent  * 
arma  enim  virorum  apostolicorum  debent  esse  patientia, 
pax,  jejunium,  vigiliae,  castitas,  charitas,  veritas,  man- 
suetudo , ut  docet  B.  Paulus , II  Cor.  vi  , 4 et  seq.  Unde 
verba  Christi  ^ Luc.  xiv  , 23  , compelle  intrare , sensu  mo- 
rali accipienda  sunt , et  intelligenda  de  compulsione  per 
media  suasionis. 

De  commercio  cum  infidelibus  et  rituum  tolerantia. 

1*  Constat,  ex  supra  dictis,  cum  infidelibus  in  cultu 
religioso  vel  in  caeremoniis  ad  illum  attinentibus  com- 
municare i! licitum  esse.  Ostendimus  in  tractatu  de  Ma- 

trimonio  quid  sentiendum  sit  de  matrimonio  cum  infideli 
inito  vel  iniendo.  Restat  igitur  ut  de  commercio  civili 
quaedam  dicamus. 

2*  Secluso  perversionis  aut  scandali  periculo  , in  cunc- 
tis civilibus  officiis  cum  infidelibus  communicare  licet  : 
quod  ipse  B.  Paulus  agnoscit,  dicens,  I Cor.  x,  27  : Si  quis 
vocat  vos  infidelium  et  vultis  ire , omne  quod  vobis  apponi- 
tur manducate . 

3°  At  jure  canonico , Decreti  2a  parte,  causa  28,  q.  1 , 
can.  13  et  14,  et  Decretal.  1.  5,  tit.  6 , cap.  13  , statutum 
est  quod  non  liceret  1°  cum  Judaeis  habitare,  2°  conviviis 
eorum  interesse  vel  eos  invitare  , 3°  in  communi  balneo 
lavari , 4°  eos  ut  medicos  adhibere  , 5°  medicinas  ab  eis 
datas  accipere , 6°  filios  eorum  in  domibus  ipsorum  enu- 
trire , seu  munia  nutricis  exercere,  7°  iis  famulari , 8°  eis- 
dem servitute  subjici , 9°  eos  in  publicis  officiis  inter 
Christianos  constituere,  10°  eorum  azymis  vesci ; et  haec 
quidem  tum  ad  dignitatem  religionis  Christianae  conser- 
vandam , tum  ad  vitandum  perversionis  periculum  , ex 
familiaritate  cum  Judaeis  Christo  specialiter  adversanti- 
bus eum  que  blasphemantibus  ori  turum.  Si  non  sit  pe- 
riculum perversionis  , scandali  aut  nimiae  familiaritatis 
cum  Judaeis,  haec  saepe  excusantur  a mortali  et  aliquando 
ab  omni  peccato.  Sic  Busenbaum  et  post  eum  Ligorio  , 
dicentes  hanc  sententiam  esse  communem.  Yide  Concina 
pro  diversorum  casuum  explicatione. 

4°  Ritus  infidelium  a principibus  Christianis  nunquam 
approbari  aut  foveri  possunt , sed  eos  aliquando  tolerare 
licet,  si  nempe  per  eorum  prohibitionem  majora  induce- 
rentur mala,  aut  majora  impedirentur  bona  ; ex  duobus 
quippe  malis  quae  devitari  nequeunt,  majus  vitandum  est. 

5*  Judaei  specialius  tolerantur,  quia  ex  eorum  consei*- 
vatione  magnum  provenit  Ecclesiae  bonum,  videlicet  tes- 
timonium fidei  nostrae,  ex  hostibus  Yetus  Testamentum 
custodientibus  depromptum.  Ilinc  in  Decretal.  lib.  5, 
tit.  6 , cap.  3 et  7 , statuitur  Judaeos  unam  tantum  syna- 
gogam in  una  civitate  habituros  esse. 

Punctum  lecundum.  — De  hceresi. 

Haeresis,  a verbo  graeco  & ipiar  seligo  , cui  affinis  est  vox 
latina  secta , a verbo  seco , est  voluntarius  et  pertinax  er- 
ror intellectus  contra  aliquam  fidei  catholicae  veritatem 
in  eo  qui  fidem  recepit. 

Dicitur  1°  error  intellectas  ; quia  , sicut  fides  est  actas 
intellectus  veritati  a Deo  revelatae  adhaerentis , ita  haere- 
sis debet  esse  actus  intellectus  veritatem  a Deo  revelatam 
rejicientis.  Unde  qui  aliquam  fidei  veritatem  exterius 
tantum  negat,  non  est  haereticus , nec  poenas  contra  hae- 
reticos latas  coram  Deo  incurrit. 

Dicitur  2°  voluntarias  et  pertinax  : voluntarius , quia 
nullum  esse  potest  peccatum  sine  actu  voluntatis  ; et 
pertinax  , quia  , ex  omnium  consensu  , haeresis  non  sim- 
plicem supponit  errorem,  sed  resistentiam  auctoritati 
revelationem  proponenti  : haec  tamen  resistentia  in  uno 
temporis  momento  sufficienter  existere  potest ; nec  re- 
quiritur ut  veritas  quae  rejicitur  habeatur  ut  revelata  : 
satis  est  quod  sufficienter  proponatur,  ut  bona  fides  exis- 
tere nequeat.  Hinc  qui  superbia  , praejudiciis  aliisve  pas- 
sionibus abrepti  negant  propositionem  ab  Ecclesia  defini- 
tam, vel  adhaerent  propositioni  damnatae , praetendentes, 
sine  rationabili  fundamento,  illam  sic  non  fuisse  defini- 
tam aut  damnatam,  vel  Ecclesiam  in  tali  puncto  infalli- 
bilem non  esse,  merito  judicantur  haeretici. 

Dicitur  3°  contra  aliquam  fidei  catholicce  veritatem , vel 
etiam  contra  aliquas ; in  hoc  enim  haeresis  ab  apostasia 
proprie  dicta  distinguitur,  quod  scilicet  unum  vel  plura 
fidei  catholicae  dogmata  rejiciat,  dum  apostasia  omnia 
deserat. 

Dicitur  4°  in  eo  qui  fidem  recepit ; qui  enim  fidem  nullo 
modo  recepit , est  infidelis  simpliciter  dictus  , et  non  hae- 
reticus. Non  tamen  necesse  est  ut  Baptismum  realiter 
susceperit;  nam  Paulia n istae , qui  verum  Baptismi  ritum 
non  servabant,  nihilominus  habiti  sunt  ut  haeretici : item 
-et  diebus  nostris  ut  tales  habentur  Sociniani , 1 cet  om- 

nem  auferant  Baptismi  necessitatem  pro  iis  qui  in  Chris- 
tianismo nascuntur.  Yerumtamen  qui  valide  non  fuerunt 
baptizati,  licet  coram  Deo  haeretici,  poenas  ecclesiasticas 
in  haereticos  latas  incurrere  non  possunt,  quia  reipsa  de 
foro  Ecclesiae  non  sunt. 

Certum  est  haeresim  gravissimum  esse  peccatum ; des- 
truit enim  fidei  virtutem,  cum,  ex  dictis  in  tractatu  de 
Fide,  cap.  6,  art.  2,  fides  in  haeretico  formali  remanere 
non  possit  : porro  fides  est  praestantissima  virtus,  funda- 
mentum justitiae  , radix  caeterarum  virtutum ; sine  illa 
impossibile  est  placere  Deo  : ergo. 

Dubium  voluntarium  de  aliqua  veritate  quam  Eccle- 
sia proponit  ut  revelatam,  judicando  eam  esse  incertam, 
aut  Ecclesiam  eam  proponendo  errare  posse,  ad  haeresim 
reducitur  et  grave  est  peccatum  : nam  dubius  in  fide  in- 
fidelis est , ut  habetur  in  Decretal,  1.  5,  tit.  7,  cap.  1 ; et 
ita  omnes  sentiunt. 

Qui  assensum  delibera  te  suspenderet  circa  veritatem  suf- 
ficienter propositam,  ob  difficultates  intellectui  suo  ob- 
jectas, fidem  jam  non  haberet;  aequivalenter  enim  judi- 
caret incertam  esse  propositionem  de  qua  agitur  : secus^ 
si  assensum  suspenderet,  non  ob  difficultates  objectas, 
sed  quia  intellectum  ad  res  alias  considerandas  divertit ; 
quia  firmitas  fidei  in  intellectu  ejus  non  ideo  est  vacil- 
lans. Ita  communiter  theologi. 

Notandum , praecedentia  dicta  non  esse  pro  scrupulosis, 
qui  ordinarie  dubia  circa  fidem  exsurgentia  contemnere 
debent.  Yide  quae  diximus  in  tractatu  de  Poenitentia, 
ubi  de  agendi  ratione  confessarii  erga  scrupulosos. 

Nunc  seorsum  nobis  dicendum  est,  1°  de  poenis  haere- 
ticorum ; 2°  de  eorum  absolutione;  3° de  prohibitione  li- 
brorum haereticorum  , et  4°  de  disputatione  cum  haere- 
ticis. 

De  poenis  haereticorum . 

1°  Certum  est  Ecclesiam  suam  non  amittere  auctorita- 
tem in  filios  sibi  rebeljes  : haereticos  igitur  valide  baptir 
,zatos  poenis  congruentibus  plectere  potest. 


42  TRACTATUS 

Poenae  autem  adversus  haereticos  latae,  sunt:  1°  ex- 
communicatio major,  ex  Decreto,  parte  2,  causa  24,  can. 
1 et  3,  ex  Decretal.  1.  5,  tit  7,  cap.  13,  et  ex  bulla  In  Coena 
Domini : ad  gravissimam  hanc  incurrendam  poenam,  ex. 
communi  doctorum  consensu,  sufficit  haeresis  occulta,  mo 
do  exterius,  verbo,  signo  aut  facto  prodeat,  etiam  nemine 
teste  : 2°  irregularitas,  cie  qua  in  tractatu  de  Irregulari- 
tatibus diximus;  3°  privatio  beneficiorum  et  dignitatum 
ecclesiasticarum  , ex  Sexto,  1.  5,  tit.  2,  cap.  12,  sed  per 
judicis  sententiam  ; 4°  privatio  jurisdictionis  spiritualis^ 
ex  Decreto,  part.  2,  causa  24,  cj.  1,  can.  4 et  36;  et  S.  Th. 
aperte  docet,  2 2,  q.  39,  art.  3,  haereticos  et  schismaticos 
omni  jurisdictione  privari.  At  ex  bulla  Martini  V,  in 
concilio  Constantiensi,  anno  1418,  ii  soli  jurisdictionem 
amittunt  qui  per  sententiam  fuerunt  denuntiati,  ut  ait 
Martinus  V,  vel  qui  ab  Ecclesia  manifeste  recesserunt  ut 
sectae  separatae  adhaererent,  vel  novam  formarent  sectam; 
tunc  enim  jurisdictiopi  ecclesiasticae  renuntiare  censen- 
tur ; et  aliunde  Pontifex,  in  bulla  Ad  eyitanda  scandala , 
loquitur  tantum  de  haereticis  inter  catholicos  versantibus, 
qui  omni  jurisdictione  ante  sententiam  judicis  privari 
non  possent  sine  animarum  anxietatibus  et  gravi  incom- 
modo : secus  vero  ubi  agitur  de  iis  qui  ab  Ecclesia  mani- 
feste separati  sunt : vide  tractatum  de  Ecclesia ; 5°  priva- 
tio sepulturae  ecclesiasticae,  ex  sexto  Decretal.  1.  5,  tit.  2, 
cap.  2;  sed  haec  poena  infligitur  tantum  haereticis  denun- 
tiatis vel  alicui  sectae  ab  Ecclesia  separatae  adhaerentibus. 

3*  Notandum  , credentes  , receptatores  et  fautores  hae- 
reticorum ipso  facto  excommunicari , ex  Decretal.  1.  5, 
tit.  7,  cap.  13,  § Credentes . 

4*  Plures  aliae  reperiuntur  poenae  in  jure  canonico  ad- 
versus haereticos  decretae,  v.  g.  infamia,  amissio  potesta- 
tis paternae  in  filios , confiscatio  bonorum,  ita  ut  filii  et 
filiae  etiam  catholici  parentum  haereticorum  haeredes  non 
sint,  neque  per  testamentum,  neque  ab  intestato , exi- 
lium, carceres,  extrema  supplicia,  etc. 

5°  S.  Th.  2 2,  q.  11,  art.  3,  aliique  theologi,  praesertim 
Suarez,  contendunt  has  poenas,  ultimo  supplicio  non 

excepto,  juste  decerni  posse;  idque  probant  1°  exemplo 
Dei , qui  in  veteri  Lege  jusserat  falsos  prophetas  occidi, 
Deut.  xui,  5;  2°  ex  condemnatione  art.  14  Joannis  Hus,  in 
concilio  Const.  qui  aiebat  doctores  affirmantes  aliquem 
censuris  ecclesiasticis  resistentem  et  corrigi  nolentem,  ju- 
dicio saeculari  tradendum  esse,  comparandos  fore  pontifi- 
cibus, Scribis  et  Pliarisaeis,  qui  Christum  sibi  in  omnibus 
obedire nolentem  tradiderunt  Pontio  Pilato;  3°  ex  usu  et 
praxi  Ecclesiae  , quae  hujusmodi  poenas  saepe  decrevit ; 
4°  ratione  : constat  enim  haereticos  rempublicam  Chris- 
tianam saepe  graviter  perturbasse. 

6°  Ecclesia,  vi  promissionum  Christi,  semper  juste  ju- 
dicat, sicut  infallibili  ter  docet : poenas  autem  corporales, 
quas  adversus  haereticos  juste  decreverat,  per  Christianos 
principes  aut  magistratus  pro  bono  spirituali  et  tempo- 
rali societatis  Christianae  infligebat , ut  piures  volunt; 
vel,  ut  alii  melius  explicant,  ministri  Ecclesiae  sive  epi- 
scopi jure  ordinario  in  sua  dioecesi,  sive  inquisitores  jure 
delegato,  doctrinas  tantum  judicant,  hoc  unum  inqui- 
rentes, nempe  ut  error  a fidelibus  arceatur ; et  si  poenae 
afflictivae,  vel  etiam  capitales,  adversus  haereticos  fuerint 
institutae , id  tribuendum  est  imperatoribus  et  regibus 
qui  hujusmodi  novatores  bono  reipublicae  noxios  arbi- 
trabantur. Sic  Devoti,  t.  4,  p.  112  et  seq.  multas  citans 
auctoritates. 

7°  In  hac  agendi  ratione  generaliter  spectata  quid  de- 
prehenditur arguendum,  maxime  si  attendantur  consti- 
tutiones regnorum  Christianorum,  omnem  haeresim  tam- 
quam societati  perniciosissimam  excludentes?  Non  ideo 
casus  particulares  vel  sententias  cunctorum  tribunalium 
Inquisitionis  defendere  tenemur. 

Praedictae  poenae  a multo  tempore  sunt  suppressae,  vel 
usu  contrario  abrogatae. 

8°Caeterum  S.  Th.  loco  citato,  et  post  ipsum  theologi, 
volunt  ut  haeretici  ad  Ecclesiam  redeuntes,  etsi  saepe  re- 
lapsi, semper  recipiantur,  quia  Ecclesia  est  benignissima 
et  gremium  suum  nulli  claudit. 

De  absolutione  ab  hceresi, 

1°  Certum  est  episcopos  jure  ordinario  habere  potes- 
tatem ab  haeresi,  non  solum  occulta,  sed  et  publica  ab- 
solvendi, et  haereticos  resipiscentes  cum  Ecclesia  recon- 
ciliandi, ut  ex  antiquis  synodis  et  Patribus  fuse  ostendit 
Coli.  Andeg.  t.  4 , p.  5 , et  agnoscit  Bened.  XIV  , de 
Synodo  diceces.  1.  9,  cap.  4. 

2°  Ab  haeresi  interna,  nullo  signo  exteriori  manifes- 
tata, non  tantum  episcopus,  sed  etiam  quilibet  confes- 
sarius  simpliciter  approbatus  absolvere  potest,  ut  com- 
muniter docent  theologi  etiam  extranei,  quia  haeresis 
ob  censuram  reservatur,  et  nulla  est  censura  pro  culpa 
mere  interna  : item  non  reservatur  peccatum  illius  qui 
verbo  aut  facto  aliquem  fidei  articulum  negavit,  inte- 
rius assensum  retinendo  : nam,  licet  in  foro  externo  ha- 
bendus sit  ut  haereticus,  coram  Deo  labe  haeresis  non  est 
maculatus. 

3°  Episcopus  absolvere  potest  haereticum  resipiscentem, 
juit  ad  se  sponte  venientem , aut  ad  forum  suum  adduc- 
tum, vel  eum,  postquam  errores  suos  ejuravit,  ad  simpli- 
cem remittere  confessarium,  qui  illum  pro  utroque  foro 
absolvere  poterit,  tum  ab  haeresi,  tum  a censura  ob  liae*- 
resim  incursa  : id  pluribus  auctoritatibus  astruit  Be- 
ned. XIV,  loco  citato,  n.  3. 

4°  Concilium  Trid.  sess.  24,  cap.  6,  de  Reform.  tribuit 
episcopis , non  vero  eorum  vicariis , facultatem  absol- 
vendi in  foro  conscientiae  ab  haeresi  occulta,  supposito 
quod  haeretici  ad  forum  eorum  non  fuerint  delati  : sed 
valde  conti overtitur,  apud  Benedict.  XIV,  ibid.  num 
illa -facultas  per  bullam  In  Coena  Domini  fuerit  sublata  : 
illustris  Pontifex  partem  affirmantem  tenet  etiam  pro 
Gallia.  Verum  praxis  generalis  in  Gallia  est  episcopos  a 
crimine  haeresis,  sive  occultae,  sive  publicae,  per  se  vel  per 
vicarios  suos,  vel  per  quoslibet  sacerdotes  a se  delegatos 
absolvere,  ratum  habentes  neque  concilium  Trid.  hac 
in  parte,  neque  bullam  In  Coena  Domini , apud  nos  fuisse 

recepta,  ac  consequenter  veterem  disciplinam  perman- 
sisse. Delegatio  generalis  sufficit  pro  haeresi  occulta , et 
specialis  exigitur  si  de  reconcilianda  persona  alicui  sectae 
haereticae  adhaerenti  agatur.  Sic  expresse  theologi  nostri 
et  omnia  ritualia  Gallicana,  v.  g.  Parisiense,  Lingonense, 
Cenomanense,  Andegavense,  Burdigalense  , etc. 

D.  Gousset , in  Colle  Andeg.  2a  edit.  in-8a,  t.  4,  p.  53, 
ait  hanc  facultatem  episcopis  Gallicanis  sublatam  fuisse 
per  constitutionem  qua  Pius  YII  antiquas  sedes  episco- 
pales cum  privilegiis  earum  exstinxit  et  novas  erexit , 
sed  immerito  : haec  quippe  constitutio  non  effecit  ut 
bulla  In  Coena  Domini , in  regionibus  nostris  nunquam 
publicata,  vim  legis  haberet,  et  revera  omnes  Galbarum 
episcopi  nunc  sicut  olim  ab  haeresi,  sive  occulta,  sive  pu- 
blica absolvunt. 

De  prohibitione  librorum  in  genere. 

1°  Semper  aegre  tulerunt  haeretici  Ecclesiam  libros 
eorum  prohibere ; Protestantes  et  recentiores  increduli 
multa  congesserunt  ut  ostenderent  illam  tali  non  gau- 
dere facultate,  vel  potius  ut  illam  illiusque  auctoritatem 
suggillarent.  Inconcussis  vero  momentis  demonstratur 
illam  de  sensu  librorum  infallibiliter  judicare  ac  potes- 
tatem malos  prohibendi  a primis  saeculis  usque  ad  nos 
exercuisse,  ut  videre  est  in  tractatu  nostro  de  Ecclesia , 
parte  2,  c$p.  3,  art,  3. 

2°  Cum  autem,  inventa  arte  typograpliica,  libri  haere- 
ticorum facile  divulgarentur,  Paulus  IY  jussit  ut  Index 
librorum  vetitorum  conficeretur.  Patres  concilii  Trid.  ju- 
dicarunt, referente  Palav.  1.  15,  cap.  19,  hunc  Pauli  IY 
Indicem  correctione  plurima  indigere,  novum  ediderunt 
Indicem,  eum  judicio  et  approbationi  submiserunt  Pii  IV, 
qui  illum  expendit  et  a viris  peritis  expendi  praecepit, 
atque  bulla  diei  24  martii  1564  confirmavit.  Quoniam 
libri  perniciosissimi  quotidie  prodibant,  S.  Pius  V sa- 
cram Indicis  Congregationem  instituit,  cujus  esse  vo- 
luit librorum  vetitorum  Indicem  conficere,  et  curare  ut 

nova*  censurae,  prout  opus  erit,  ei  addantur.  Haec  Con- 
gregatio, ex  cardinalibus  ac  pluribus  aliis  viris  doctis 
constans,  semper  existit,  et  in  judicandis  operibus  sibi 
delatis  optimas  ac  benignas  sequitur  regulas,  quas  fuse 
tradit  Benedict.  XIV,  constitutione  Sollicita,  diei  9 ju- 
lii  1753.  Vox  inclex  venit  a verbo  indicare,  quia  libros  a 
quibus  abstinendum  est  indicat. 

3®  In  eo  Indice  prohibentur,  1°  omnes  libri  ante  an- 
num 1515  a conciliis  eecumenicis  vel  a summis  Pontifici- 
bus damnati,  etsi  in  eo  Indice  non  inscripti ; 2°  omnes 
libri  haeresiarcharum,  v.  g.  Lutlieri,  Calvini,  Zuinglii,  etc. 
cujuscumque  sint  tituli  aut  materiae.  Libri  aliorum  hae- 
reticorum de  religione  tractantes,  etiamsi  nihil  mali  ha- 
berent, prohibentur ; non  vero  qui  de  materiis  a reli- 
gione diversis  tractant.  3°  Versiones  Veteris  Testamenti 
ab  haereticis  factae  solis  viris  doctis  et  piis,  judicio  epi- 
scopi, permittuntur;  versiones  vero  Novi  Testamenti 
non  conceduntur.  4°  Sacras  Scripturas  in  linguam  verna- 
culam a catholicis  auctoribus  versas  nec  legere,  nec 
emere,  nec  vendere,  nec  retinere  licet,  sine  licentia  epi- 
scopi iu  scripto  data  : regulares  hanc  facultatem  a prae- 
latis suis  obtinere  possunt.  5°  Lexica , Concordantiae , 
Indices  et  alia  hujusmodi  haereticorum  opera,  in  quibus 
nihil  fere  est  auctoris,  probata  permitti  possunt.  6°  Libri 
vulgari  idiomate  de  controversiis  inter  catholicos  et  haere- 
ticos nostri  temporis  disserentes  non  passim  permittam- 
tur,  sed  idem  servetur  ordo  ac  pro  Bibliis  lingua  vulgari 
scriptis  : alii  vero  libri,  si  sanam  doctrinam  contineant, 
non  prohibentur.  7°  Libri  qui  res  lascivas  seu  obscenas 
ex  professo  tractant,  narrant  aut  docent,  omnino  prohi- 
bentur, et  qui  eos  habuerint  severe  ab  episcopis  puniri 
possunt.  8°  Libri  quorum  principale  argumentum  bonum 
est,  in  quibus  tamen  aliqua  inserta  sunt  ad  haeresim , 
impietatem,  divinationem  vel  superstitionem  spectantia  , 
modo  a theologis  catholicis  expurgentur,  permitti  pos- 
sunt. 9°  Omnes  libri  et  scripta  geomantiae,  hydromantiae, 
aeromantia»,  pyromantiae,  onomantiae,  chiromantiae,  ne- 
cromantiae,  sive  in  quibus  continentur  sortilegia,  ve#e- 

ficia,  auguria,  auspicia,  incantationes  artis  magicae,  pror- 
sus rejiciuntur.  10°  In  librorum  aliarumve  scripturarum 
impressione  quaedam  servandae  sunt  regulae,  in  concilio 
Lateranensi  V , sess.  10,  traditae,  quae  spectant  auctores, 
typographos  et  bibliopolas,  tum  Romae,  tura  alibi  de- 
gentes, et  imprimis  statuitur  ut  nullus  imprimatur  liber 
sine  approbatione  superioris  ecclesiastici  scripto  data  in 
forma  authentica,  et  id  quidem  sub  poena  confiscationis 
librorum  et  excommunicationis  ipso  facto  incurrendae. 

4°  Insuper  Bened.  XIY,  in  citata  constitutione  Solli - 
c/ta,  § 22,  instructionem  Clementis  VIII  invocans,  et 
§ 23  auctoritatem  Innocentii  XI  proferens,  maxime  com- 
mendat ut  catholici  auctores  caute  abstineant  ab  iis  quae 
famae  proximorum  et  praesertim  ecclesiasticorum  ac  prin- 
cipum  detrahunt , a facetiis  aut  dicteriis  in  praejudicium 
existimationis  aliorum  jactatis,  « a quibuscumque  con- 
» viciis  contra  eas  propositiones  quae  adhuc  inter  catho- 
» licos  controvertuntur,  donec  a sancta  Sede  recognitae 
» sint ; » ac  proinde  iis  non  assimilentur  de  quibus  ait 
S.  Aug.  Conf.  1.  12,  cap.  25,  n.  34  : « Amant  suam  sen- 
» tentiam,  non  quia  vera  est,  sed  quia  sua  est,  » et  alio- 
rum opiniones  non  modo  improbant,  sed  illiberaliter 
notant  atque  traducunt. 

5°  « Si  quis  libros  haereticorum  vel  cujusvis  auctoris 
» scripta,  ob  liaeresim  vel  ob  falsi  dogmatis  suspicionem 
» damnata  atque  prohibita,  legerit  sive  habuerit,  sta- 
» tim  excommunicationis  sententiam  incurrat.  » Sunt 
verba  regulae  10  Indicis,  sub  fine,  edit.  1825,  ex  bulla 
Pii  IV,  incipientis  Dominici  gregis , excerpta.  Haec  vero 
excommunicatio  non  erat  reservata.  Sed  bulla  In  coena 
Domini  quoslibet  haeresiarcharum  libros,  et  alios  caete- 
rorum  haereticorum  libros,  de  religione  ex  professo  trac- 
tantes, sub  poena  excommunicationis  vetuit,  et  hanc  cen- 
suram summo  Pontifici  reservavit. 

Qui  libros  alio  nomine  interdictos  legit  vel  retinet, 
mortaliter  peccat,  nisi  bona  fide  vel  necessitate  excusetur; 
sed  nullam  incurrit  censuram,  ut  expresse  ibidem  ha- 
betur. 

6°  Nonnullae  autem  necessariae  sunt  conditiones  ut 
incurratur  censura,  scilicet  1°  ut  auctor  libri  prohibiti 
sit  haereticus,  aut,  si  lateat  auctor,  liber  de  liaeresi  ex 
professo  tractet.  Unde  qui  legunt  librum  pagani,  Mahu- 
metani,  Judaei  alteriusve  infidelis,  etiam  de  religione 
tractantem  et  liaereses  continentem,  excommunicationem 
non  incurrunt ; nec  qui  legunt  librum  auctoris  catholi- 
ci, liaereses  ex  ignorantia  vel  inadvertentia  docentis,  aut 
haereticorum  errores  etiam  in  extenso  referentis,  ut  eos 
impugnet ; quia  bulla  In  Coena  Domini  loquitur  de  li- 
bris haereticorum,  et  ex  regula  juris  14,  Odia  restringi 
et  favores  convenit  ampliari . Attamen  fidelibus  in  regno 
Madaurensi  et  in  aliis  finitimis  regionibus  interdicitur 
gentilium  libros  legere  aut  retinere  sub  poena  excom- 
municationis latae  sententiae,  sine  licentia  parochi  sive 
missionarii  curam  animarum  exercentis,  ex  constit. 
Bened.  XIY  Omnium  sollicitudinem . 2°  Ut  liber  haere- 
sim  contineat  vel  de  religione  tractet ; sic  enim  habet 
bulla,  particula,  disjunctiva  vel  utens.  Itaque  liber  auc- 
toris haeretici  vel  unam  continens  liaeresim,  quamvis  de 
materia  a religione  diversa  tractet,  vel  nullum  habens 
errorem,  sed  de  religione  tractans,  v.  g.  de  theologia1 
dogmatica  aut  morali,  de  Scriptura  sacra,  de  jure  cano- 
nico, de  ritibus  Ecclesiae,  aut  de  aliis  rebus  spiritualibus, 
sub  poena  excommunicationis  prohibetur.  3°  Ut  liber 
scienter  legatur  vel  retineatur,  quia  bulla  hac  utitur  voce, 
et,  ex  regula  juris  49,  In  poenis  benignior  est  interpretatio 
facienda . Hinc  qui  ex  ignorantia  etiam  vincibili  nescit  li-* 
bium  esse  auctoris  haeretici,  vel  haeresim  continere,  aut 
de  religione  tractare , excommunicationem  non  incurrit 
eum  legendo  vel  retinendo.  4°  Ut  liber  prohibitus  in 
notabili  materia  legatur;  sic  communiter  doctores  , qui 
parvitatem  materiae  admittunt,  licet  valde  sibi  dissen- 
tiant in  assignando  quid  materiae  gravitatem  constituat  i 
alii  enim  requirunt  paginam,  alii  dicunt  tres  aut  qua- 
tuor  versus  sufficere,  alii  decem  lineas;  alii,  cum  qui- 
bus Ferraris  et  Ligorio,  volunt  attendendum  esse  finem 
prohibitionis,  et  si  quis,  aperiendo  librum,  in  doctrinam 

fidei  oppositam  incidat,  etiamsi  paucas  lineas  legat,  ex- 
communicationem incurrit,  quia  periculo  perversionis 
se  exponit ; si  vero  liber  de  re  indifferenti  tractaret,  etsi 
prohibitus,  forte  qui  usque  ad  paginam  legeret,  a pec- 
cato mortali  et  censura  excusari  posset.  » Caeterum  bene 
» incurri  potest  censura , legendo  solum  prooemium  aut 
'»  indicem  libri,  si  in  notabili  quantitate  percurratur,  » 
inquit  Ligorio , App.  m , de  Prohib.  lib.  cap.  y,  n.  6. 
,5°  Ut  liber  legatur  vel  retineatur  absque  auctoritate 
sedis  Apostolicae.  Unde  qui  hanc  obtinuerunt  licentiam, 
vel  a summo  Pontifice,  vel  ab  uno  ex  ejus  delegatis, 
censuram  non  incurrunt. 

7°  Quaedam  nunc  supersunt  notanda  , videlicet  : 1°  li- 
centiae legendi  aut  retinendi  libros  prohibitos  nunc  con- 
cedi non  possunt,  nisi  a summo  Pontifice,  vel  a sacra 
Cong.  S.  Officii,  aut  specialiter  ab  ipsis  deputatis  : sic 
expresse  statuit  Urbanus  VJII,  2 apriiis  1G31 , revocans 
et  annulans  quascumque  licentias  a praedecessoribus  suis 
concessas  quibusvis  personis.  Unde  ipsimet  episcopi  et 
cardinales  praedictos  legere  non  possunt  libros  nisi  ha- 
beant licentiam  scripto  sibi  datam.  Arbitratur  tamen  Li- 
gorio episcopum  in  casu  magnae  necessitatis  hanc  li- 
centiam concedere  posse;  imo,  et  ex  justa  epieikia  , 
excusari  posse  virum  doctum  qui,  urgente  necessitate, 
proprio  motu  legit  librum  prohibitum,  puta  quia  tali 
indiget  lectione  ut  adversarios  statirn  refellat,  nec  ad 
Papam  nec  ad  proprium  episcopum  recurrere  potest. 
Congr.  Indicis  nunc  concedere  potest  licentiam  quosdam 
libros  prohibitos  legendi,  et  magister  sacri  palatii  pro 
urbe  Roma  et  ejus  districtu.  2°  Graviter  controvertitur 
inter  theologos  an  excommunicationem  incurrant  qui 
haeretici  concionem,  epistolam,  orationem  aliam  ve  par- 
vam scripturam  manuscriptam  vel  impressam,  haeresim 
continentem  vel  de  religione  tractantem,  legunt  : multi 
affirmant,  quia  in  his  eadem  est  prohibitionis  ratio,  sci- 
licet periculum  perversionis  : ergo  eadem  est  legis  dispo- 
sitio; alii  vero  non  pauci  negant,  hac  ducti  ratione,  quod 
hujusmodi  parvae  scripturae  separatim  spectatae,  proprie 

vocari  non  possint  libri  : attamen  bulla  loquitur  de  libris 
et  non  de  foliis  separatis.  Ergo.  Ita  de  Lugo,  Busenbaum, 
citans  Sanchez  et  Layman,  et  plures  alii  apud  Ferraris 
et  Ligorio,  qui  huic  sententiae  suffragari  videtur.  3°  Qui 
linguam  in  qua  scriptus  est  liber  ignorat,  censuram  non 
incurreret  eum  legendo  vel  percurrendo,  quia  talis  actio 
non  esset  vera  lectio,  nisi  materialis  tantum  : at  parvi 
refert  an  qui  legit,  voce  pronuntiet,  vel  tacitus  oculis  li- 
brum percurrat,  modo  quod  videt  intelligat.  Sic  Ferra- 
ris, n.  39  et  40,  dicens  hanc  sententiam  esse  communem. 
4°  Ut  communius  et  probabilius  tradit  Ligorio,  eum 
qui  alterum  audit  librum  prohibitum  legentem  non  in- 
currere censuram,  modo  illum  non  induxerit  ad  legen- 
dum, quia  reipsa  non  reputatur  legere.  Imo  alii  non 
pauci  eum  excusant  qui  alium  induxit  ad  legendum , 
propter  eamdem  rationem  : quae  tamen  sententia  non 
est  tuta. 

8°  Non  solum  legentes,  sed  retinentes,  vendentes,  im- 
primentes libros  prohibitos,  eos  ab  uno  loco  in  alium  as- 
portantes, in  bulla  continentur  et  censuram  incurrunt. 
Plures  hac  de  re  casus  reperiri  possunt  soluti  apud  Fer- 
raris n.  44  et  seq.  Yide  in  totam  hanc  materiam  P.  An- 
toine , nova  edit.  in-8°,  t.  2,  p.  314  et  seq. 

9°  Advertendum  libros  a sancta  Sede  prohibitos,  in 
quamcumque  linguam  vertantur,  censeri  ab  eadem  Sede 
ubique  gentium  sub  eisdem  poenis  interdictos  et  damna- 
tos. Sic  statuit  Clemens  VIII,  in  instructione  pro  iis  qui 
libris  prohibendis  aut  expurgandis  operam  daturi  sunt, 
§ 6,  in  capite  Indicis  anni  18*25. 

De  prohibitione  librorum  in  Gallia. 

1°  Neque  bulla  in  Coena  Domini,  neque  Index  Roma- 
nus vim  habent  legis  in  Gallia,  quia  ibi  nunquam  fuerunt 
recepta.  Unde  libri  in  Indice  notati  passim  leguntur  abs- 
que ulla  licentia,  et  qui  libros  haereticorum  haeresim  con- 
tinentes vel  de  religione  tractantes  legunt,  censuras  in 
bulla  expressas  non  incurrunt.  Caute  tamen  boni  catho- 

lici  a lectione  hujusmodi  librorum  abstinere  debent, 
tum  propter  periculum  perversionis,  tum  ob  reveren- 
tiam sedi  Apostolica?  debitam. 

2°  Procul  dubio  jus  habent  episcopi  libros  perniciosos 
in  sua  dioecesi  prohibendi  et  censuras  contra  temerarios 
lectores  decernendi  : hoc  quippe  essentialiter  pertinet 
ad  munus  quod  habent  jure  divino  populum  sibi  com- 
missum sana  doctrina  pascendi.  Hinc  illimitata  scribendi 
ac  scripta  publicandi  libertas  admitti  non  potest  eo  sensu 
quod  Ecclesiae  pastores  jus  non  habeant  censuram  exer- 
cendi, ut  fortiter  affirmat  SS.  papa  noster  Greg.  XVI, 
in  sua  Epistola  encyelica  diei  15  augusti  1832.  Saepe 
privati  homines  infauste  libros  suo  examini  subjicerent; 
sed  Ecclesia,  quae  est  columna  et  firmamentum  veritatis, 
eos  merito  judicat,  approbat,  vel  prohibet. 

3'  Episcopi  generaturi  nonnullos  saltem  prohibent  li- 
bros fidei  magis  oppositos  : in  nostra  dioecesi  sic  habetur 
(Enchiridion,  p.  5 ) : « Qui  sine  nostra  speciali  licentia 
» legunt  libros  in  quibus  haeresis  vel  impietas  ex  professo, 
» id  est  scopo  auctoris,  docetur  vel  defenditur,  excommu- 
» nicationem  majorem  ipso  facto  incurrunt.  » 

Conditiones  igitur  requisitae  sunt  : 1°  ut  haeresis  vel 
impietas  doceatur  aut  defendatur  : non  sufficerent  ergo 
convicia,  calumniae,  detractiones,  obscena,  etc.  2°  ut 
doceatur  vel  defendatur  ex  professo  : unde  propositiones 
haereticae  vel  impiae  passim  expressae  ad  incurrendam  cen- 
suram non  sufficerent,  nec  errores  alterius  auctoris  etiam 
in  extenso  relati  ad  eos  confutandos  ; requiritur  ut  au- 
ctor errorem  docere  vel  defendere  intendat,  saltem  in 
aliqua  libri  parte.  Unicum  caput  haereticum  vel  impium, 
ex  scopo  auctoris,  vel  etiam  pars  minor  sufficit  ut  totus 
liber  interdicatur  : at  si  pars  perversa  excerperetur,  liber 
esset  purgatus,  nec  deinde  prohibitus.  Item  si  ejusdem 
operis  plura  sint  volumina,  et  quaedam  ab  omni  errore 
ex  scopo  auctoris  defenso  sint  munda,  haec  absque  peri- 
culo incurrendi  censuram  legi  possunt.  3°  Ut  sit  liber  : 
hinc  qui  legit  folia  ex  libro  prohibito  separata  censuram 
non  incurrit,  quia  non  legiflibrum,  sed  fragmenta  libri ; 


TRACTATUS 


52 

nec  pariter  qui  legit  folia  quotidiana  haeretica  vel  impia, 
vulgo  les  journaax,  quae  in  forma  libelli  non  publicantur, 
quia  haec  folia  separarim  spectata  recte  dici  non  possunt 
libri.  Multi  tamen  ea  legere  non  possunt  sine  periculo 
perversionis,  et  in  eo  casu  ab  eis  legendis  abstinere  jure 
naturali  tenentur : nihilominus  cavere  debent  confes- 
sarii  ne  nimis  sint  rigidi,  quia  pcenitentes  a periculosa 
lectione  volentes  retrahere,  ab  ipsa  confessione  saepe  pro- 
pellerent. 

4°  Qui  ignorans  aliquem  librum  esse  malum  vel  solum 
dubitans  , oculos  passim  in  eum  conjicit , ut  sciat  utrum 
sit  prohibitus  necne,  paratus  eum  abjicere  ubi  adver- 
terit esse  malum,  censuram  non  incurrit,  ut  expresse 
statuitur  in  citato  Enchiridio.  In  dubio  autem  anhaeresis 
vel  impietas  ex  scopo  auctoris  doceatur  vel  defendatur, 
judicandum  est  librum  non  esse  prohibitum,  quia  oclia 
restringi  convenit. 

5°  Si  Pontificia  bulla  librum  aliquem  sub  poena  ex- 
communicationis prohibens,  in  Gallia  fuerit  publicata 
et  recepta,  ut  olim  bulla  Unigenitus , censura  viget  apud 
nos;  sed  non  ideo  illius  absolutio  reservatur  summo 
Pontifici,  quia  sub  hoc  respectu  non  accipitur.  Sic  qui 
librum  Quesnel , Reflexions  morales,  etc.  vel  alios  libres 
doctrinam  ejus  defendentes  absque  licentia  legunt  vel 
retinent,  excommunicationem  bulla  Unigenitus  latam 
incurrunt,  sed  ab  ilia  absolvi  possunt  per  episcopum  aut 
ejus  delegatum. 

6°  Ex  usu  in  Gallia  recepto,  omnes  doctores  in  theo- 
logia facultatem  habent  quoslibet  libros  prohibitos  le- 
gendi, quia  cum  ad  tuendam  sanam  doctrinam  eamque 
ab  erroribus  defendendam  instituantur,  convenit  ut  ad- 
versariorum scripta,  quse  refellere  tenentur,  cognoscant. 
Vide  Coli.  Andeg.  t.  4,  p.  55. 

Episcopi  eos  sine  licentia  legunt  et  licentiam  eos  le- 
gendi per  se  vel  per  vicarios  suos  generales  concedunt  : 
licentia  autem  prohibitos  libros  legendi,  importat  licen- 
tiam eosdem  retinendi. 

De  disputatione  cum  haereticis, 

1°  Alexander  IT, in  Sexto,  1.  5,  tit.  2,cap.  2,  ait  : « In- 
» bibemus  ne  cuiquam  laicae  personae  liceat  publice  vel 
» priva tim  de  fide  catholica  disputare.  Qui  vero  contra 
» fecerit,  excommunicationis  laqueo  innodetur.  * Qui- 
libet ergo  laici,  sive  docti,  sive  indocti,  sub  poena  ex- 
communicationis ferendae  sententiae,  a disputatione  cum 
haereticis  vel  cum  infidelibus  prohibentur;  nulla  enim 
admittitur  distinctio.  Excipiunt  tamen  theologi  casum 
necessitatis,  in  qua  laicus  doctus,  deficiente  clerico  ca- 
paci, fidem  a dicteriis  haeretici  vel  increduli  vindicare 
potest,  imo  et  debet,  ut  ait  P.  Antoinc , ob  proximi  salu- 
tem et  fidei  honorem.  Idem  P.  Antoine , t.  2,  etFerraris, 
v°  Fides y n.  40,  dicunt  hanc  prohibitionem  per  contra- 
riam consuetudinem  abrogatam  esse  in  regionibus  in 
quibus  catholici  cum  haereticis  commiscentur.  In  prae- 
senti opinionum  statu,  saepe  necessarium  aut  saltem  utile 
est  ut,  inter  nos,  ipsi  laici  errores  et  impietates  incredu- 
lorum dictis  aut  scriptis  refellant,  et  qui  hoc  perite  prae- 
stant, a nemine  reprehenduntur  tanquam  juri  canonico 
adversi. 

2°  Disputare  cum  haereticis  non  est  prohibitum  cleri- 
cis, maxime  si  sufficienter  sint  docti,  et  debitas  pruden- 
ter observent  circumstantias  audientium,  loci  et  tem- 
poris, ut  honor  veritatis  periculo  non  temere  exponatur, 
quod  sedulo  cavendum  est ; et  ideo  ipsi  sacerdotes,  « nisi 
» sint  valde  periti,  ex  consilio  debent  se  abstinere,  ex- 
>»  cusando  se  bonis  verbis  et  praetextibus  : »>  sunt  verba 
decreti  Cong.  de  Propaganda  fide,  diei  26  febr.  1630. 

3°  Eadem  sacra  Congr.  die  8 martii  1625,  jam  j usserat 
a publicas  disputationes  non  fieri  cum  haereticis,  quia 
» plerumque , vel  ob  loquacitatem  vel  audaciam  aut 
«circumstantias  populi  acclamantis,  ventas,  falsitate 
» praevalente  , opprimitur  ; et  si  aliquando  hujusmodi 
« disputationes  recusari  non  possint,  primum  de  illis 
» certior  fiat  sacra  Congr.  quae,  juxta  temporis  et  per- 

**  sonarum  qualitatem,  quid  agendum  sit  praescribet.  » 

4°  Stricte  prohibitum  fuit  missionariis  ne,  absque  Ro- 
mani pontificis  licentia,  conventum  indicent  ecclesiasti- 
cum, in  quo  cum  hau  elicis  de  religione  disputent.  Si 
autem  sanctissimus  Pontifex  hanc  concedendam  esse  li- 
centiam arbitretur,  quasdam  apponet  conditiones,  a qui- 
bus recedendum  non  erit,v.  g.  1° ut  haeretici  nontanquam 
judices  et  cum  jure  suffragii  conveniant;  2°  ut  fidei  dog- 
mata non  definiantur,  sed  ut  revelata  et  definita  osten- 
dantur; 3°  ne  disputatio  locum  habeat  coram  plebe,  sed 
coram  doctis ; 4°  ut  laici  etiam  principes  non  sedeant 
velut  judices  ; 5°  ut  praelati  a principe  sacculari  ad  con- 
ventum non  cogantur,  sed  tantum  invitentur. 

Panctum  tertium.  — De  Apostasia. 

\ 

Apostasia,  a verbis  graecis  awo , post,  et  i<rrr.p.t,W,  defec- 
tionem aut  recessum  significat* 

Triplex  distinguitur,  videlicet  apostasia  a fide , aposta- 
sia a statu  religioso , et  apostasia  ab  ordine  sacro. 

Apostasia  a.  fide  est  totalis  a fide  Christiana  per  Bap- 
tismum suscepta  recessus  : in  eo  tantum  differt  ab  hae- 
resi,  quod  haereticus  non  rejiciat  Christum,  sed  unam  vel 
plures  veritates  a Christo  revelatas,  dum  apostata,  Chri- 
stum penitus  deserens,  fit  judajus,  mahumetanus,  pa- 
ganus, vel  religionem  Christianam  exanimo  rejicit  per 
aliquod  perfidiae  hujus  signum  externum.  Apostasia  igi- 
tur pejor  est  haeresi  et  iisdem  omnino  subjicitur  poenis. 
Qui  vero  religionis  Christianae  officia  negligit,  non  inten- 
dens eam  per  signum  aliquod  externum  abjurare,  aut 
ritui  infidelium  adhaerere,  malus  est  Christianus,  sed  \ 
non  apostata,  nec  poenis  in  haereticos  latis  obstringitur. 

Apostasia  a statu  religioso  in  eo  consistit  ut  quis  in  or- 
dine regulari  professus,  a religione  culpabiliter  abscedat 
cum  animo  ad  institutum  regulare  non  redeundi,  sive 
habitum  exuerit,  sive  illum  retineat.  Qui  cum  licentia 
superioris  discederet,  vel  haberet  animum  redeundi,  vel 
ad  aliud  institutum  regulare  etiam  laxioris  observantiae 

transeundi,  proprie  non  esset  apostata,  sed  ad  summum 
fugitivus,  cum  vitae  regularis  substantiam  servare  inten- 
deret. 

Poenae  quibus  subjacent  apostatae  a statu  religioso,  sunt  : 
1°  excommunicatio  major  latae  sententiae,  si  habitum 
deseruerint ; secus  si  habitum  retinuerint,  ut  ostendit 
Feriaris,  v°  Apostasia,  n.  49  ; 2°  suspensio  ob  ordinibus 
durante  apostasia  susceptis ; 3°  privatio  privilegiorum 
religioni  annexorum,  vocis  activae  et  passivae,  etc. 

Apostasia  ab  ordine  sacro  locum  habet  cum  quis  cleri- 
catui omnino  renuntiat,  ut  vitam  laicalem  ducat,  et  eo 
animo  id  omne  quo  vir  dignoscitur  ecclesiasticus  abjicit, 
vel  se  tradit  professioni  a statu  clericali  omnino  alienae  , 
v.  g.  militiae,  aut  matrimonium  contrahit.  Supponitur 
quod  sacris  ordinibus  sit  initiatus,  cum  simplex  clericus 
et  acolythus  statum  clericalem  et  ejus  insignia  licite  de- 
serere possint. 

Poenae  autem  contra  hujusmodi  apostasias  sunt : 1°  ex- 
communicatio latae  sententiae,  si  clericus  matrimonium 
contraxerit,  et  ferendae  sententiae,  si  a conjugio  ineundo 
abstinuerit ; 2°  infamia  ; 3°  irregularitas,  si  matrimonium 
fuerit  contractum;  4°  amissio  privilegii  clericalis.  Yide 
Ferraris,  n.  63  et  seq. 

In  nostra  dioecesi,  quicumque  fiunt  apostatae  a fide,  ab 
ordine  vela  statu  religioso,  excommunicationem  episcopo 
reservatam  ipso  facto  incurrunt,  ex  Enchiridio,  p.  6. 

ARTICULUS  SECUNDUS. 

DE  SPE. 

Spes  est  virtus  qua  cum  certa  fiducia  futuram  beatitu- 
dinem  et  media  illius  assequendae  exspectamus  per  Dei 
auxilium. 

1°  Objectum  spei  primarium  est  ipse  Deus  in  coelo 
possidendus,  ut  ait  S.  Tli.  3 part.  q.  7,  art.  4 : « Spes , 
» in  quantum  est  virtus  theologica,  habet  pro  objecto 
n ipsum  Deum,  cujus  fruitionem  homo  principaliter  ex- 

«spectat  per  virtutem  spei.  » Objectum  vero  secundarium 
sunt  bona  et  auxilia  ad  possessionem  Dei  consequendam 
necessaria;  qui  enim  vult  efficaciter  finem,  vult  eo  ipso 
media  ad  illum  obtinendum  necessaria. 

2°  Motivum  spei  seu  objectum  illius  formale,  est  Deus 
quatenus  nobis  est  bonus;  illud  enim  virtutis  ejus  est 
motivum  quod  ad  illam  sectandam  nos  movet : at  prin- 
cipalis ratio  quae  voluntatem  nostram  ad  sperandum  in 
Deum,  seu  ad  possessionem  ejus  desiderandam  movet, 
est  ipsa  Dei  bonitas  respective  ad  nos:  ergo,  etc.  Unde 
spes  est  virtus  a fide  et  charitate  distincta  ; actus  enim 
fidei  est  credere,  actus  spei  cum  fiducia  desiderare,  et 
actus  cliai  itatis  diligere.  Objectum  formale  fidei  est  Deus 
ut  verax,  objectum  formale  spei  est  Deus  ut  nobis  bonus 
et  promissus,  et  objectum  formale  cliaritatis  est  Deus  ut 
in  se  bonus  et  perfectus.  Igitur  spes  est  amor  concupi- 
scentiae, et  cliaritas  est  amor  amicitiae. 

3°  Spes  non  remanet  in  damnatis,  quia  mortuo  homine 
impio , nulla  erit  ultra  spes,  Prov.  xi,  7;  nec  in  beatis  in 
eoelo  regnantibus,  quia  Deo  jam  plene  f mentes-,  illum 
sperare  nequeunt;  verum  superest  in  animabus  in  pur- 
gatorio degentibus,  quae  Deo  nondum  fruuntur,  sed  ilium 
fiducialiter  exspectant,  et  bene  subsistere  potest  in  Chri- 
stianis peccato  mortali  commaculatis,  qui  procul  dubio 
sperare  possunt  et  debent  se  poenitentes  veniam  obten- 
turos et  possessionis  Dei  in  coelo  futuros  esse  participes. 

4°  Spes  omnino  certa  est  ex  parte  Dei,  quia  impossi- 
bile est  Deum  mentiri  promittendo,  aut  adimpletis  con- 
ditionibus promissa  non  esse  servaturum;  sed  non  ita 
certa  est  ex  parte  nostri,  quia  nescit  homo  utrum  amore  an 
odio  dignus  sit ; sed  omnia  in  futurum  servantur  incerta, 
Eccl.  ix,  1 et  2 , et  unusquisque  timere  debet  ne  cadat, 
ne  a perseverantia  desistat,  et  satagere  ut  per  opera  sua 
bona  certam  suam  vocationem  et  electionem  faciat,  juxta 
B.  Petri  praeceptum,  II  Petr.  i,  10. 

5°  Haec  autem  virtus  necessaria  est  necessitate  medii 
peccatoribus  adultis,  ut  justificationem  obtineant.  Suam 
enim  reconciliationem  cum  Deo  obtinere  non  possunt 

nisi  eam  velint,  desiderent,  ac  proinde  sperent  Deam  sibi 
propter  Christum  propitium  fore;  Concil.  Trid.  sess.  6, 
cap.  6.  Actus  spei  necessarius  est  necessitate  praecepti  om- 
nibus adultis,  sive  peccatoribus,  sive  justis  ; nihil  enim 
frequentius  commendatur  in  Scriptura,  nihil  fidei  et  ra- 
tioni est  congruentius.  Quo  tempore  autem  illud  praece- 
ptum urgeat,  non  conveniunt  theologi,  sed  qui  Chri- 
stiane vivunt  illud  eo  ipso  sufficienter  implent. 

Circa  virtutem  spei  errarunt  Quietistae,  sic  dicti  quia 
contendebant  apicem  perfectionis  in  eo  consistere,  ut 
anima  in  Deo  conquiescens  seipsam  totaliter  abj  ceret , 
nihil  cogitans  de  praemio,  nec  de  punitione,  nec  de  pa- 
radiso, nec  de  inferno,  nec  de  morte,  nec  de  aeternitate; 
ad  proprias  operationes  minime  attenderet,  sed  eas,  Deo 
facienti  in  nobis,  sine  nobis,  quidquid  sibi  placet,  plene 
committeret.  Auctor  singularis  hujus  doctrinae  fuit  Mi- 
chael  Molinos,  presbyter  Hispanus,  anno  1627  natus,  qui 
Romani  se  contulit,  et  ibi  ut  insignis  conscientiarum  di- 
rector habitus  est.  Anno  1675  in  lucem  edidit  librum 
sub  titulo  in  linguam  nostram  converso,  la  Guide  spiri - 
tuelle , in  quo  extraordinaria  reperiuntur  vitae  mysticae 
principia  ex  quibus  in  praxi  damnabiles  deducebantur 
consequentiae  bonis  moribus  adversae.  Per  decretum  diei 
28  aug.  1687,  Romana  inquisitio  68  propositiones  Moli- 
nos damnavit,  et  19  nov.  ejusdem  anni  Innocentius  XI , 
decretum  Inquisitionis  confirmans,  easdem  68  proposi- 
tiones damnavit  in  giobo  per  bullam  Coelestis  pastor . Eo- 
dem tempore  celebris  mulier  Gallica,  nomine  Joanna 
Boavi  er  de  la  Mottc , vidua  D.  Guyon , opera  ascetica  de 
vita  interiori  publica  faciebat,  et  vias  spirituales  inaudi- 
tas docebat.  Illustrissimus  Boss  iet  eam  graviter  incre- 
pandam esse  judicavit;  Fenelon  se  illius  defensorem 
constituit,  atque  composuit  librum  sub  titulo.  Explica- 
tiori des  Maximes  des  saints  sur  la  vi  e interi  eure,  qui  ab 
Innocentio  XII  damnatus  est  per  litteras  Apostolicas  in 
forma  brevis,  diei  12  martii  1699,  cum  tribus  et  viginti 
propositionibus  ex  illo  excerptis. 

7e  Facile  probari  posset  ex  Scriptura,  ex  SS.  Patriius 

et  ex  ratione,  statum  perfectionis  amorem  spei  non  exclu- 
dere. 1°  Ex  Scriptura.  Qucerite  primum  regnum  Dei  et  jus- 
titiam ejus , Mattii,  vi,  33  ; Inclinavi  cor  meum  ad  faciendas 
justificationes  tuas  propter  retributionem , Ps.  cxvm,  112  ; 
Non  habemus  hic  manentem  civitatem , sed  futuram  inqui- 
rimus, Hebr.  xm,  14,  etc.  2°  Ex  SS.  Patribus.  S.  Ambros. 
1.  5 in  Luc.  cap.  6 : « Studia  virtutum  sine  renumeratione 
» tepescunt.  » S.  Aug.  Serm.  345  : « 0 tu  liomo , si  titu- 
» bas  in  re,  esto  firmus  in  spe  : si  autem  te  opus  turbat, 
» erigat  ipsa  merces.  » 3°  Ex  ratione . Si  enim  amor  per- 
fectionis exigat  ut  circa  salutem  nostram  plane  simus 
indifferentes,  a fortiori  et  circa  salutem  aliorum  : ergo 
insipienter  egerunt  tot  viri  Apostolici,  qui  omnia  sus- 
tulerunt ut  fratrum  suorum  salutem  procurarent ; quod 
certe  admitti  non  potest.  Ergo. 

8°  Duplici  modo  specialiter  contra  spem  theologicam 
peccari  potest,  nempe  per  praesumptionem  et  per  despe- 
rationem. 

Per  praesumptionem,  si  quis  inaniter  speret  se  sal- 
vandum fore  per  solas  naturae  vires,  sicut  Pelagiani , 
vel  per  sanctorum  intercessionem  aut  quoddam  genus 
orationis,  quamvis  cupiditatibus  suis  indulgeat;  vel  si, 
auxilio  misericordiae  divinae  innixus,  poenitentiam  in  fine 
vitae  sibi  promittat,  interea  volens  iniqua  agere,  aut  con- 
versionem suam  magis  ac  magis  differre,  contra  oraculum 
Spiritus  sancti  dicentis,  Eccli.  v,  8 : Non  tardes  converti 
ad  Dominum , et  ne  differas  de  die  in  diem ; subito  enim 
veniet  ira  illius. 

Per  desperationem,  si  quis  spem  obtinendi  beatitudi- 
nem  coelestem  amittat,  propter  difficultatem  ad  illam 
perveniendi,  dicens,  v.  g.  cum  Cain,  Gen.  iv,  13  : Major 
est  mea  iniquitas  ut  veniam  mereatur ; vel  se  interficiens  ut 
Judas,  vel  officia  Christianae  religionis  omnino  negligens. 
In  his  casibus  mortaliter  peccatur  contra  virtutem  spei. 

Non  tamen  ut  rei  desperationis  aestimandi  sunt  timi- 
dioris conscientiae  homines  qui  turbulentis  animi  moti- 
bus exagitati,  diffidentiae  in  Deo  se  accusant ; attenden- 
dum est  enim  utrum  consueta  pietatis  officia  neglexerint, 

necne  : si  prius , revera  plus  minusve  sunt  rei , juxta  ne- 
gligentiae  gradum ; si  posterius  , rationabiliter  judicatur 
eos  non  consensisse,  aut  ad  summum  imperfectum  fuisse 
eorum  consensum. 

9°  Qui  ita  paratus  est  ut  praeferret  in  praesenti  vita 
semper  degere,  si  posset,  et  coelum  Deo  relinquere,  mor- 
taliter peccat,  quia  revera  spem  non  habet. 

ARTICULUS  TERTIUS. 

DE  CIIARITATE. 

Vox  charitas  multiplici  sensu  accipi  potest,  nempe  pro 
dilectione  etiam  mala  , qualis  est  amor  meretricis ; pro 
dilectione  bona  in  ordine  naturali,  ut  amor  propriae  uxo- 
ris; pro  amore  Dei  erga  homines ; pro  amore  nostro  erga 
Deum  : qui  amor  potest  esse  naturalis  vel  supernatura- 
lis,  habitualis  vel  actualis ; concupiscentiae,  si  Deum  ut 
nobis  bonum  diligamus  ; vel  benevolentiae,  si  illum  ut  in 
se  bonum  et  perfectum  amemus.  De  charitate  hoc  ultimo 
sensu  accepta  nobis  agendum  est. 

Charitas  autem  proprie  dicta  est  virtus  theologica  di- 
vinitus infusa  , qua  Deus  propter  se  , nos  vero  et  proxi- 
mum propter  Deum , super  omnia  diligimus.  Dicitur 
1°  virtus  theologica , quia  habet  Deum  pro  objecto  imme- 
diato; 2°  divinitus  infusa,  quia  vires  naturae  superat,  et 
effectus  est  Spiritus  sancti  , juxta  haec  Apostoli  verba 
Rom.  v,  5 : Charitas  Dei  diffusa  est  in  cordibus  nostris  per 
Spiritum  sanctum  ; 3°  qua  Deus  propter  se , et  in  eo  differt  a 
virtute  spei  qua  Deus  propter  nos  amatur  et  desidera- 
tur; 4°  nos  et  proximum,  etc.  qui  enim  sincere  amat  Deum 
propter  se  , amat  ea  quae  ad  ipsum  pertinent  : porro  nos 
et  proximus  ad  Deum  pertinemus  : Deum  igitur  perfecte 
diligere  non  possumus  quin  eo  ipso  et  nos  et  proximum 
propter  ipsum  diligamus  ; 5°  super  omnia , quod  duplici 
modo  fieri  potest , scilicet  appre dative , si  Deus  super  om- 
nia bona  aestimetur,  et  intensive , si  actus  amoris  erga 
Deum  vehementior  sit  quolibet  alio  affectu.  Amor  ap- 

pretiativus  Dei  propter  se,  veram  constituit  charitatem. 

Duplex  igitur  est  objectum  charitatis  : Deus,  qui  est  ob- 
jectum primarium;  et  proximus,  qui  est  objectum  secun- 
darium. Itaque  dicemus  1°  de  charitate  erga  Deum,  2°  de 
eliaritate  erga  proximum  ,*  et  3°  de  vitiis  charitati  opposi- 
tis. Quidquid  nos  respicit,  ex  dicendis  sufficienter  intelli- 
getur. 

§ I.  De  charitate  erga  Deum. 

Dicemus  1°  de  ipsius  natura , et  2°  de  ejus  praecepto. 

Punctum  primum.  — De  natura  charitatis  erga  Deum. 

Patet  ex  notatis,  veram  charitatem  esse  amorem  Dei 
perlectum,  in  eo  situm  ut  Deum  diligamus  quia  estama- 
bilis,  propter  ipsius  perfectiones.  Non  tamen  necesse  est 
ut  beatitudinem  nostram  excludamus,  vel  ab  illa  abstra- 
hamus; Deus  enim  optime  spectari  potest  ut  in  se  bonus, 
et  simul  ut  solus  nos  beatificare  volens  : tunc  adest  simul 
motivum  specificum  charitatis,  videlicet  bonitas  Dei  in 
se  spectata,  et  motivum  spei,  seu  amoris  concupiscentia? ; 
hoc  est  beati tudo  nostra  in  Deo  possesso. 

Compatibilitas  utriusque  motivi  in  eodem  amore  a ne- 
mine negatur  : at  Quietista?  contendebant  amorem  cha- 
ritatis non  fieri  perfectum  nisi  per  totalem  amoris  spei 
exclusionem,  quod  fuit  condemnatum,  ut  supra  diximus. 
Bossuet , in  sua  disceptatione  cum  Fenelon , dixerat  amo- 
rem ex  puro  motivo  charitatis  , sine  respectu  ad  posses- 
sionem Dei , impossibilem  esse,  quia  homo  propriam  fe- 
licitatem in  cunctis  actibus  suis  necessario  quaerit;  sed 
in  hoc  ab  omnibus  desertus  est,  et  doctrina  puri  amoris 
quam  tuebatur  Fenelon , generaliter  fuit  admissa  , sive  in 
Gallia  , sive  Roma? , etiam  ab  iis  qui  librum  ejus  damna- 
verunt. Vide  OE nares  de  Fenelon  variis  in  locis,  et  praeser- 
tim , Analyse  de  la  controverse  da  Quietis  me , 3 part. 

Ille  amor  vera  et  proprie  dicta  est  amicitia  inter  Deum 
et  hominem  ; nam  ad  constituendam  veram  amicitiam 
tres  requiruntur  conditiones,  nempe  1°  benevolentia 

amantis  , qui  amat  non  propter  semetipsum  , sed  propter 
qualitates  amati  : unde  ridicule  diceretur  quod  quis  ve- 
ram habeat  amicitiam  ad  vinum  vel  ad  equum  quem  ob 
proprium  commodum  vel  oblectamentum  habet ; 2°  ut 
sit  mutuus  ; proprium  est  enim  verse  amicitiae  ut  corda 
uniantur  ac  mutuos  experiantur  affectus  , et  illa  recipro- 
citas  est  vinculum  unionis  ; 3°  inde  sequitur  quamdam 
communicationem  inter  eos  existere  debere  ; aliter  enim 
vera  amicitia  concipi  non  potest.  Porro  tres  illae  condi- 
tiones in  vera  charitate  reperiuntur  : 1°  amor  benevolen- 
tiae , siquidem  , ut  diximus  , Deus  non  diligitur  ut  nobis 
bonus,  sed  quia  bonus  et  perfectus  est  in  se  ; 2°  amor  mu- 
tuus : Qui  diligit  me , inquit  Christus  , Joan.  xiv,  20,  di- 
ligetur a Patre  meo  , et  ego  diligam  eum  ; 3°  quaedam  com- 
municatio; liomo  enim  Deum  diligendo,  se  totaliter  dat 
ei,  et  Deus,  per  suam  gratiam  ac  beatitudinis  aeternae  pro- 
missionem , sanctam  et  sublimem  cum  liomine  instituit 
societatem  , juxta  haec  Apostoli  verba  , I Cor.  i,  9 : Fidelis 
Deus , per  quem  vocati  estis  in  societatem  Filii  ejus , Jesu 
Christi  Domini  nostri . Ergo  charitas  perfecta  vera  est  ami- 
citia inter  Deum  et  hominem.  Unde  Jacob.  ij,  23  : Abra- 
ham  amicus  Dei  appellatus  est ; Psalmista,  Ps.  cxxvm,  17  : 
Nimis  honor  (ficati  sunt  amici  tui , Deus ; et  Christus  ad  dis- 
cipulos , Joan.  xv  , 14  : Vos  amici  mei  estis...  jam  non  di- 
cam vos  servos  : vos  dixi  amicos . 

Hinc  facile  intelligitur  charitatem  esse  omnium  virtu- 
tum excellentissimam  , 1°  quia  Deum  attingit  modo  per- 
fectissimo, et  merito  B.  Paulus  dicit,  I Cor.  xm,  13  : Nune 
manent  fides , spes , charitas , tria  heee  : major  autem  horum 
est  charitas ; et  Coloss.  iii  ,14:  Super  omnia  autem  heee  cha- 
ritatem habete , quod  est  vinculum  perfectionis ; 2°  quia  fides 
et  spes  compatiuntur  peccatum  , non  vero  charitas  ; im- 
possibile est  enim  veram  existere  amicitiam  inter  Deum 
et  hominem  sibi  offensum,  et  probavimus  in  tractatu  de 
Poenitentia  contritionem  charitate  perfectam  semper  jus- 
ti6care  ; 3°  quia  charitas  est  forma  aliarum  virtutum,  eo 
sensu  quod  absque  charitate  caiterae  virtutes  sint  mor- 
tuae et  ad  salutem  nos  conducere  non  possint  ; 4°  quia  a 

justificatione  est  inseparabilis  , non  autem  aliae  virtutes. 

Optima  liaec  virtus  augeri  potest  sine  termino,  ut  con- 
cil.  gen.  Viennense  , Clement.  1.  3,  tit.  3,  definivit  ad- 
versus Beguardos  et  Beguinas  , qui  contendebant  homi- 
nem in  praesenti  vita  talem  perfectionis  gradum  acquirere 
posse,  ut  impeccabilis  esset  et  in  gratia  proficere  non  pos- 
set; hocque  probari  potest  1°  ex  Scriptura  sacra,  Philipp.  i, 
9 : Et  hoc  oro , ut  charitas  vestra  magis  ac  magis  abundet  in 
scientia  et  in  omni  sensu  ; 2°  ex  concilio  Trid.  3°  ex  usu  Ec- 
clesiae, quae  dominica  13  postPent.  orando  dicit  : Da  no- 
bis, Domine  , fidei , spei  et  charitatis  augmentum. 

Hoc  incrementum  non  fit  extensive,  quia  minima  cha- 
ritas totum  objectum  , sine  ulla  exceptione  , amplecti 
debet,  sed  intensive  seu  per  majorem  voluntatis  adhae- 
sionem. 

Quodlibet  peccatum  mortale  charitatis  essentiam  des- 
truit , cum  peccatum  mortale  et  charitas  in  eodem  sub- 
jecto simul  existere  non  possint  : peccatum  vero  veniale 
eam  non  destruit,  sed  minuit,  et  ad  ejus  destructionem 
conducit,  peccatum  mortale  praeparando. 

Punctum  secundum.  — De  -praecepto  charitatis  erga  Deum, 

1°  Dari  hujusmodi  praeceptum  ab  omnibus  aliis  prae- 
ceptis distinctum  ambigi  non  potest;  id  enim  probatur 
1° Scriptura  sacra , Matth.  xxii,  37  : Diliges  Dominum 
Deum  tuum  ex  toto  corde  tuo , in  tota  anima  tua  et  in  tota 
mente  tua.  Hoc  est  maximum  et  primum  mandatum ; 2°  Ex 
S.  Aug.  qui,  Conf.  1.  1,  oap.  3,  ait  : « Quid  tibi  sum  ipse, 

» ut  amari  te  jubeas  a me,  et  nisi  faciam  irascaris  mihi , 

» et  mineris  ingentes  miserias?  Parvane  ipsa  e6t,  si  non 
» amem  te  ? » Eodem  sensu  loquuntur  alii  Patres.  3°  Ex 
sequentibus  prop.  ab  Alexandro  VIII  damnatis  anno  1665  : 

« Homo  nullo  unquam  vitae  suae  tempore  tenetur  eli- 
» cere  actus  fidei,  spei  et  charitatis  , ex  vi  praeceptorum 
» divinorum  ad  eas  virtutes  pertinentium.  An  peccet 
» mortaliter  qui  actum  dilectionis  Dei  semel  tantum  in 
.vita  elicere  ? Condemnare  non  audemus.  » 4°  Ex  ra - 

tione.  Cum  enim  Deus  summum  sit  bonum,  a quo  omnia 
procedant,  et  ultimus  finis  noster,  sola  ratio  dictat  eum 
vere  et  propter  se  amandum  esse,  nec  sufficere  ut  ipsius 
mandata  sine  interna  dilectione  impleantur.  Ergo. 

2°  Conditiones  illius  amoris  sunt : ut  sit  internus,  sum- 
mus, efficax  et  purus.  1°  Internas , ut  patet;  est  enim  ac- 
tus voluntatis,  ex  toto  corde.  2°  Summus  cippretiative , vi- 
delicet ut  Deum  piae  caeteris  rebus  aestimemus,  et  parati 
simus  omnia  potius  pati  quam  illum  saltem  graviter  of- 
fendere ; alioquin  eum  non  diligeremus  ex  toto  corde , in 
tota  anima , in  tota  mente , ex  tota  fortitudine,  ut  liabetur  in 
Deut.  vi,  3;  et  talis  est  sensus  verborum  Christi  apud 
Matth.  x,  37  : Qui  amat  patrem  aut  matrem  plus  quam  me, 
non  est  me  dignus.  Communius  tamen  docetur  necessa- 
rium non  esse  ut  ille  amor  sit  intensi  ve  summus,  id  est, 
ut  Deum  vehementiori  affectu  diligamus  quam  patrem, 
matrem  aliamve  quamlibet  creaturam,  licet  hoc  valde 
sit  optandum,  et  periculum  sit  ne  majorem  appretiatio- 
nem  transferamus  ad  creaturam  quam  ardentiori  di- 
lectione prosequeremur.  3°  Efficax;  quia  perfectus  amor 
non  tantum  importat  simplicem  complacentiam  in  di- 
j vinis  perfectionibus , sed  firmum  animi  propositum  ea 
faciendi  quae  Deus  praecipit,  et  vitandi  quae  prohibet, 
saltem  sub  gravi.  Unde  Cirristus,  Joan.  xiv,  15  : Si  dili- 
gitis me,  mandata  mea  servate;  et  ipse  B.  Joannes,  I Epist. 
v , 3 : Hoc  est  charitas  Dei,  ut  mandata  ejus  custodiamus. 
4°  Purus , id  est  ex  motivo  cliaritati  proprio,  seu  ex  ipsa 
;Dei  bonitate  in  se  spectata  : sic  generaliter  theologi,  qui 
dicunt  amorem  concupiscentiae,  quo  Deus  ut  nobis  bonus 
amatur,  cliaritatem  nunquam  constituere  posse,  atque 
Deum  ita  propter  beatitudinem  diligere,  ut  si  hoc  dees- 
set,  Deus  super  omnia  non  diligeretur,  mortale  esse  pec- 
catum habituale. 

3°  Certum  est  1°  charitatem  habitualem  necessariam 

Iesse  ad  salutem  necessitate  medii,  cum  nemo  salvari 
possit  absque  gratia  sanctificante,  quae  est  ipsamet  cha- 
ritas  habitualis.  Nullum  etiam  est  instans  in  quo  Chri- 
stianus eam  habere  non  teneatur,  quia  nemo  licite  ma- 
nere potest  in  statu  peccati  mortalis. 

Certum  est  2°  praecepto  cliari tatis  per  solam  mandato- 
rum observantiam  non  satisfieri,  sed  actus  positivos  hu- 
jus virtutis  saltem  aliquando  eliciendos  esse,  ut  theologi 
generaliter  docent,  et  ex  momentis  supra  allatis  eviden* 
ter  sequitur. 

Certum  est  3°  hoc  praeceptum  obligare  frequentius 
quam  singulis  quinquenniis,  ut  patet  ex  condemnatione 
sequentis  prop.  ab  Innocentio  XI,  anno  1679  : « Proba- 
n bile  est  in  singulis  quidem  rigo  rose  quinquenniis  per 
» se  obligare  praeceptum  chari tatis  erga  Deum.  » 

4°  S.  Th.  et  communiter  theologi  docent  praeceptum 
cliaritatis  obligare  tibi  primum  habetur  morali  ter  usus 
rationis,  quia  homo  tenetur  se  suosque  actus  ad  Deum 
referre  et  illum  tanquam  rerum  omnium  auctorem  et 
suum  finem  ultimum  super  omnia  diligere  ; ite.n  in  pe- 
riculo mortis,  quia  eo  instanti  ad  finem  suum  ultimum 
homo  magis  tendere  debet ; et  tandem  saepe  in  decursu 
vitae  : cliaritasenim  praecipua  est  virtus  qua  tendere  pos- 
sumus ad  finem  propter  quem  creati  sumus.  Verum  quo- 
ties iterandi  sunt  actus  cliaritatis  ut  praeceptum  implea- 
tur , non  sibi  consentiunt  theologi  : quidam  arbitrati 
sunt  eos  singulis  diebus  iterandos  esse,  quia  Christus  vo- 
luit ut  Oratio  Dominica  quotidie  recitaretur,  et  conve- 
nienter recitari  non  potest  quin  actus  cliaritatis  eliciatur, 
dicendo,  v.  g,  adveniat  regnum  tuum . Alii  vero  communis- 
sime hanc  sententiam  rejiciunt,  utpote  fundamento  des- 
titutam ; probari  enim  non  potest  Christum  praecepisse  ut 
Oialio  Dominica  quotidie  recitaretur,  nec  eam  sine  actu 
perfectae  cliaritatis  convenienter  recitari  non  posse,  v.  g. 
a peccatore  qui  gratiam  suae  conversionis  impetrare  desi- 
derat. 

Communius  tenetur  hoc  praeceptum  singulis  diebus 
dominicis  et  festivis  cultui  divino  consecratis  obligare. 

4°  Quoniam  tamen  in  hoc  puncto  nihil  ut  certum 
definiri  potest,  hortandi  sunt  fideles  ut  actus  fidei  $ 
spei  et  charitatis  saepissime  eliciant,  sive  orando,  sive 
meditando,  sive  de  Deo  cogitando  aut  loquendo.  Ut 
eos  ad  utilissimam  hanc  praxiin  efficacius  induceret  B •- 
ned  XI  V,  per  rescriptum  11  decembris  175  1$  septem 

annos  et  totidem  quadragesimas  indulgentiarum  anima- 
bus  in  purgatorio  detentis  applicabilium  concessit,  totii  & 
lucrandarum  quoties  actus  ejusmodi  virtutum  recitaren- 
tur, in  qualicumque  formula,  modo  propria  earum  mo- 
tiva  exprimerentur,  et  indulgentiam  plenariam  in  una  die 
mensis  lucrandam  ab  eo  qui  singulis  diebus  hujus  mensis 
praedictos  recitaret  actus,  sub  solitis  conditionibus  peccata 
:Confitendi,  sacram  Eucharistiam  suscipiendi  et  precandi. 

5°  Necesse  est  igitur,  ex  verbis  rescripti  Bened.  XIV 
et  ex  decreto  cong.  Indulg.  diei  28  januarii  1756,  ad  lu- 
crandas indulgentias , actus  praedictarum  virtutum  voci- 
bus exprimere  ; ad  satisfaciendum  vero  divino  praecepto 
actus  interni , positivi et  sinceri  sufficiunt.  Qui  ergo  in 
I gratia  sanctificante  sunt  constituti  et  Deo  ferventi  animo 
serviunt,  actus  fidei,  spei  et  cliai itatis  saepissime,  etiam 
non  advertentes,  eliciunt,  ac  proinde  in  periculo  praece- 
ptum transgrediendi  non  versantur.  Qui,  e contra  , tepi- 
dam ducunt  vitam,  peccati  omissionis  in  eo  genere  saepe 
fiunt  rei.  A fortiori  qui  peccato  mortali  remanent  inqui- 
!iiati,  praefato  cliaritatis  praecepto  satisfacere  nequeunt. 
Non  tamen  obligantur  lianc  omissionem  explicite  decla- 
rare, quia  confessarius  eam  ex  declaratione  aliorum  pec- 
catorum  facile  intelligit. 

6°  Constat,  ex  dictis  in  tractatu  de  Gratia , cap.  3, 
art.  1 , § 3,  neminem,  seclusa  speciali  revelatione,  certo 
judicare  posse  se  habere  gratiam  sanctificantem,  seu  clia- 
ritatem  habitualem  ; quaedam  tamen  sunt  signa  quibus 
aliquis  rationabiliter  praesumere  potest  se  gratia  sanctifi- 
cante donari,  ac  consequenter  Dei  amicum  esse. 

§ II.  — De  charitate  erga  proximum. 

Agemus  1°  de  dilectione  proximi  in  genere;  2°  de 
amore  inimicorum  ; 3°  de  ordine  in  charitate  servando  ; 
4°  de  eleemosyna,  et  5°  de  correctione  fraterna. 

Puncium  primum.  — De  dilectione  proximi  in  genere . 

Nonnulli  laxiores  casuistae  obligationem  diligendi  pro- 

xiiuum  per  falsas  interpretationes  labefactare  conati  sunt, 
dicentes  nos  illum  actu  interno  et  formali  diligere  non 
teneri,  et  satis  esse  ut  externa  ipsi  exhibeamus  beneficia, 
sine  ulla  interiori  benevolentia. 

PROPOSITIO. 

Proximum  interiori  benevolenti  ce  actu  diligere  tenemur. 

Proh.  Ex  Scriptura  sacra,  auctoritate  Innocentii  XI  ac 
cleri  Gallicani,  et  ratione. 

1°  Ex  Scriptura  sacra.  Christus  enim,  Mattii,  xxn,  39, 
ait  : Diliges  proximum  tuum  sicut  te  ipsum,  et  Joan.  xv,  12  : 
Hoc  est  praeceptum  meum , ut  diligatis  invicem , sicut  ego  di- 
lexivos.  B.  Joannes,!  Ep.  iv,  21  : Et  hoc  mandatum  ha- 
bemus a Deo , ut  qui  diligit  Deum , diligat  et  fratrem  suum . 
Multa  alia  citari  possent.  Porro  hsec  verba  interiorem  af- 
fectum evidenter  significant.  Ergo  1°. 

2°  Auctoritate  Innocentii  XI,  qui,  anno  1679,  sequentes 
damnavit  propositiones  : « Non  tenemur  proximum  di- 
» ligere  actu  interno  et  formali.  Praecepto  proximum  di- 
» iigendi  satisfacere  possumus  per  solos  actus  externos.  » 
Easdem  propositiones  clerus  Gallicanus  damnavit  in  co- 
mitiis anni  1700.  Ergo. 

3°  Ratione.  Qui  unam  personam  perfecte  diligit,  eo  ipso 
amat,  amore  proportionato,  personas  ad  eam  attinentes, 
nempe  uxorem  , filios  , famulos  , et  generatim  omnes  qui 
in  societate  ejus  sunt  vel  fieri  possunt : porro  omnes  crea- 
turae rationales  ad  Deum  pertinent,  in  societate  ejus  sunt 
aut  fieri  debent,  exceptis  daemonibus  et  damnatis  : ergo. 

Hinc  patet  quid  nomine  proximi  intelligendum  sit ; vi- 
delicet ii  omnes  inteiiiguntur  qui  aeternae  beatitudinis 
sunt  capaces  vel  ea  jam  fruuntur,  ut  Angeli,  beati  in  ccelo 
regnantes,  animae  in  purgatorio,  et  maxime  homines  via- 
tores, sive  justi,  sive  peccatores,  sive  concives,  sive  extra- 
nei; quod  manifeste  expressit  Christus,  docens,  Luc.  x, 
37,  agendum  esse  erga  extraneos  sicut  Samaritanus  erga 
hominem  qui  in  lationes  inciderat.  Unde  S.  Aug.  Epist, 

155,  n.  14  : « Proximus  sane,  non  sanguinis  propinqui- 
» tate,  sed  rationis  societate  pensandus  est,  in  qua  socii 
* sunt  omnes  homines.  » 

Ut  dilectio  proximi  sit  legitima,  tres  liabere  debet  con- 
ditiones, ex  S.  Tli.  2 2,  q.  44,  art.  7 ; nimirum  debet  esse 
sancta,  justa  et  vera.  1°  Sancta , id  est,  ut  nos  et  proxi- 
mum propter  Deum  , in  ordine  ad  beatitudinem  coeles- 
tem diligamus  : « Ille  veraciter  amat  amicum , » inquit 
S.  Aug.  Serm.  336,  « qui  Deum  amat  in  amico,  aut  quia 
» est  in  illo  , aut  ut  sit  in  illo.  » 2°  Justa  , scilicet  ut  pro- 
ximo non  condescendamus  in  aliquo  malo,  sed  tantum 
in  bonis;  sicut  inclinationibus  nostris  consentire  non  de- 
bemus, nisi  in  bonis.  3°  Vera,  hoc  est,  ut  proximum  non 
diligamus  propter  utilitatem  nostram  vel  delectationem, 
sed  ut  bonum  ei  velimus,  sicut  bonum  nobismetipsis 
volumus.  « Nam , ut  ait  S.  Tli.  loco  citato,  cum  quis  di- 
» ligit  proximum  propter  suam  utilitatem  vel  delectatio- 
» nem,  non  vere  diligit  proximum,  sed  seipsum.  » 

Hinc  patet  quam  inulti  proximum  debito  modo  non 
diligant,  ut  praecepto  charitatis  satisfaciant. 

Non  tamen  necesse  est  ut  singulos  homines  singulari 
affectu  prosequamur,  nisi  aliqua  speciali  ratione  nobis 
sint  conjuncti,  ut  parentes,  superiores,  benefactores  ; sed 
sufficit  actus  generalis  dilectionis  quo  beatitudinem  coe- 
lestem et  bona  ad  eam  plus  minus  ve  directe  conducen- 
tia omnibus  ad  illam  vocatis  exoptemus,  et  quantum  in 
nobis  est  procurare  intendamus.  Non  diligamus  enim 
verbo , neque  lingua , sed  opere  et  veritate,  I Joan.  ni,  18. 

Si  ergo  in  Scriptura  et  apud  Patres  quandoque  mala 
peccatoribus  exoptentur,  vel  exoptari  videantur,  id  in- 
telligendum  est  vel,  1°  de  modo  prophetico,  ita  ut  mala 
non  exoptentur,  sed  evenienda  praedicentur;  quod  agno- 
vit S.  Aug.  contra  Faustum,  l.  16,  cap.  22  : « Maledicta, 
» ex  prophetia  dicuntur,  non  sunt  de  malo  voto  impre- 
» cantis,  sed  de  praescio  spiritu  denuntiantis;  » vel  2°  de 
exoptatione  malorum  temporalium,  ut  improbi  eis  pressi 
convertantur;  vel  3°  de  legitima  vindicta,  non  peccatoris, 
sed  criminum  in  honorem  aeternae  justitiae;  vel  4°  de 

imprecationibus  contra  regnum  peccati,  et  non  contra  j 
homines  peccatores;  quo  sensu  S.  Aug.  de  Serm.  Domini 
in  monte,  1.  1,  cap.  22,  n.  77,  dixit : « Quis  audeat  affir- 
» mare,  cum  ilii  sancti  candidati  se  vindicari  petierint, 

» utrum  contra  ipsos  homines,  an  contra  regnum  peccati 
» petierint?  » 

Quoties  autem  illud  praeceptum  obliget,  eodem  modo 
judicandum  est  ac  de  praecepto  cliari tatis  erga  Deum  : 
semper  parati  esse  debemus  ad  cliaritatem  exercendam, 
juxta  haec  B.  Petri  verba,  I Epist.  iv,  8 : Ante  omnia  mu- 
tuam in  vobis metipsis  cliaritatem  continuam  habentes. 

Punctum  secundum.  — De  dilectione  inimicorum . 

1°  Certum  est  gravem  existere  obligationem  inimicos 
allectu  interno  diligendi;  nam  1°  beatitudinis  aeternae 
sunt  capaces;  comprehenduntur  igitur  sub  nomine  pro- 
ximi. 2°  Christus,  Mattii,  v,  43,  dixit  : Audistis  quia  dic- 
tum est  : Diliges  proximum  tuum  et  odio  habebis  inimicum 
tuum.  Ego  autem  dico  vobis  : Diligite  inimicos  vestros , bene - 
facite  his  qui  oderunt  vos;  et  in  capite  xvm , 35,  declarat 
Patrem  coelestem  non  dimissurum  esse  iis  qui  fratribus 
non  remiserint,  atque  voluit  ut  in  Oratione  Dominica 
diceremus  : Pater  noster...  dimitte  nobis  debita  nostra , sicut 
dimittimus  debitoribus  nostris.  Quibus  verbis  grave  conti- 
neri praeceptum  unanimis  est  Patrum  et  doctorum  sen- 
tentia. Ergo. 

2°  Inimicis  ergo  exhibere  debemus  communia  dilec- 
tionis signa  quae  aliis  ejusdem  status,  conditionis  et  qua- 
litatis praestari  solent,  quia  sunt  proximi  nostri,  et 
aliunde  liaec  negare  propter  inimicitiam,  esset  actus  vin- 
dictae et  manifestatio  odii.  Unde  tenemur  inimicum  salu- 
tantem resalutare,  interroganti  respondere,  emere  vo- 
lenti vendere,  in  communibus  orationibus  et  eleemosynis 
eum  includere,  communia  officia  vel  obsequia  ei  prae* 
stare,  etc.  idque  sub  gravi  vel  sub  levi,  prout,  attenta 
personarum,  locorum  aliarum  ve  circumstantiarum  con- 
ditione, contemptus  reputatur  gravis  vel  levis. 

3°  Excipiendi  sunt  casus  in  quibus  charitas  vel  justitia 
aliud  prudenter  suadet , vel  rationabilis  causa  excusat : 
1°  enim  charitas  aliquando  suadet  ut  communia  dilec- 
tionis signa  denegentur  inimico , si  nempe  sperandi  sit 
locus  ut,  ex  hac  denegatione  contristatus,  emendetur, 
vel  timendi  ne  ex  bis  signis  deterior  fiat , vel  ne  occasio- 
nem inde  sumat  jurgia  iterandi,  novos  contemptus  ma- 
nifestandi, etc.  2°  Justitia  aliquando  suadet  ut  superiores 
communia  chari tatis  signa  pro  tempore  denegent  infe- 
rioribus a quibus  graviter  fuerunt  offensi,  ut  eos  juste 
puniendo,  ad  resipiscentiam,  emendationem  et  aequio- 
rem in  posterum  agendi  rationem  adducant.  Sic  quotidie 
videmus  parentes  e domibus  suis  ejicere,  ad  aspectum, 
colloquium,  convivium  aut  consortium  admittere  nolle 
filium  qui,  contra  eorum  voluntatem,  matrimonium  in- 
dignum contraxit,  vel  aliquam  exercuit  actionem  quae 
familiam  gravi  dedecore  afficit : qui  autem  sic  agunt,  non 
ex  odio  vel  animo  vindictae,  sed  ob  delinquentis  correc- 
tionem , vel  ob  familiae  honorem , vel  ad  procurandam 
majorem  aliorum  cautelam,  non  peccant,  nec  a sacramen- 
tis  arceri  debent,  modo  absit  scandalum,  et  reconcilia- 
tionem in  perpetuum  negare  non  intendant,  sed  tantum 
eam  differre  quoadusque  ad  reorum  emendationem  et 
aliorum  utilitatem  expedire  videbitur.  Ita  Layman, 
Sporer,  Ferraris  et  alii.  3°  Rationabilis  causa  excusare 
potest;  v.  g.  pater  aut  mater  aspectum  occisoris  filii  vi- 
tare possunt,  non  ex  odio,  sed  ne  illius  praesentia  nimium 
excitet  horrorem  : si  quis  consortium  et  quamlibet  fami- 
| iiaritatem  cum  propriae  uxoris  vel  filiae  aut  sororis  stu- 
| pratore  fugiat,  ne  alias  videatur  infamiam  talis  actionis 
non  satis  detestari,  excusatur;  item  si  moraliter  certus 
sit  inimicum  non  esse  resal  litaturum  , responsurum  , etc. 
eum  salutare,  interrogare,  etc.  non  tenetur. 

4°  Specialia  dilectionis  signa  per  se  loquendo  inimicis 
praestare  non  tenemur  ex  praecepto,  sed  tantum  ex  con- 
silio, v.  g.  eos  aegrotos  visitare,  incestos  consolari,  hospi- 
I tio  vel  convivio  excipere,  ad  familiare  colloquium  admit- 
tere, obviam  factos  salutare,  eis  indigentibus  succurrere, 

pecunias  mutuare,  etc.  Ita  Busenbaum,  F erraris,  Ligo- 
rio  et  communiter  alii. 

.Dixi  per  se  loquendo,  quia,  ob  varias  circumstantias, 
specialia  dilectionis  signa  inimicis  exliibere  debemus,  v.  g. 
1°  ad  vitandum  scandalum,  si  nempe  negatio  hujusmodi 
signorum  habenda  sit  ut  odii  effectus,  inimicitiam  conci- 
tatura sit,  etc.  2°  si  ratio  existat  sperandi  fore  ut  exhibitio 
alicujus  specialis  signi  cliaritatis  animum  inimici  sibi  vel 
Deo  reconciliatura  sit;  3°  si  inimicus  in  extrema  vel  gravi 
necessitate  constitutus  speciali  cliaritatis  officio  indigeat, 
tunc  adest  obligatio  gravitati  necessitatis  proportionata 
ei  succurrendi,  juxta  hoc  Prov.  xxv,  21 , et  B.  Pauli  verba, 
Pvom.  xn  , 20  : Si  es ur ierit  inimicus  tuus,  ciba  illum  ; si  sitit, 
da  illi  potum. 


De  reconciliatione  cum  inimicis. 

1°  Qui  alterum  signo,  verbo  vel  facto  exterius  offendit, 
tenetur  ex  charitate  remissionem  offensae  exterius  petere, 
per  se,  vel  per  alium,  nisi  aliqua  ratione  legitime  excu- 
setur ; quia  qua  ratione  cliaritas  fuit  destructa , eadem 
reparari  debet.  'Ita  omnes . Tenetur  insuper,  ex  justitia  , 
ad  convenientem  satisfactionem  pro  injuria  et  reparatio- 
nem pro  damno  illato , nisi  offensus  et  laesus  remittat. 

Dixi , nisi  aliqua  ratione  legitime  excusetur,  v.  g.  quia 
veniam  petere  non  posset  sine  infamia,  dum  offensio  fuit 
occulta;  quia  offensus  est  absens,  nec  facile  conveniri 
posset,  et  alia  non  suppetit  via  ei  convenienter  satisfa- 
ciendi ; quia  offensio  non  fuit  gravis , vel  offensus  petitio- 
nem veniae  non  curat : quia  inter  offensum  et  offensorem 
fuit  compensatio  injuriarum;  quia  offensor* nimis  supe- 
rior est  offenso,  ut  ab  isto  veniam  convenienter  petat  : 
tenetur  tamen  aliis  viis  animum  laesi  sibi  reconciliare, 
puta  aliquo  beneficio  aut  benevolentiae  signo.  Sic  passim 
docto  res . 

2°  Si  ex  utraque  parte  exstiterint  injuriae,  vel  fuerunt 
moraliter  aequales  et  simultaneae,  vel  non  : si  prius,  uter- 
que inimicus  tenetur,  data  occasione,  reconciliationem 

inclioare persalutationem,  colloquium,  invitationem,  etc. 
Unde  ait  Ferraris,  v°  Virtus , n.  2,  « generaliter  loquendo, 
» inter  aequales,  is  debet  prius  salutare  et  alloqui,  qui 
» coram  alio  stante  vel  sedente  transit,  vel  de  novo  ac- 
» cedit.  » Si  posterius,  qui  prior  offendit,  vel  causam 
rixae  dedit,  vel  gravius  offendit,  priora  reconciliationis 
signa  exhibere  debet.  Ita  communiter  docto  res. 

3°  Omnis  offensus  vel  laesus  offensam  vel  injuriam  sem- 
per  remittere  debet  offensori  veniam  convenienter  pe- 
tenti; hoc  expresse  praecipit  Christus,  dicens,  Luc.  xvn,3: 

: Si  peccaverit  in  te  frater  tuus , increpa  illum , et  si  poeniten- 
tiam egerit,  dimitte  illi , et  si  septies  in  die  peccaverit  in  te, 
et  septies  in  die  conversus  fuerit  ad  te,  dicens  : Poenitet  me  ; 
dimitte  illi.  Idem  docet  in  pluribus  aliis  locis.  Imo  qui 
inimicus  est  alterius,  nulla  opera  Deo  grata  et  meritoria 
facere  potest,  nisi  prius,  quantum  in  se  est,  reconcilia- 
tus fuerit,  veniam  petendo,  si  laeserit,  vel  ex  toto  corde 
dimittendo,  si  laesus  fuerit ; nam  Christus  dicit,  Mattii, 
v,  23  : Si  ofjers  munus  tuum  ad  altare,  et  ibi  recordatus 
fueris  quia  frater  tuus  habet  aliquid  adversum  te,  relinque  ibi 
munus  tuum  ante  altare,  et  vade  prius  reconciliari  fratri  tuo  , 
\et  tunc  veniens  offeres  munus  tuum . Quod  autem  dicitur 
de  munere  ante  altare,  intelligendum  est  de  quolibet 
bono  opere  Deo  offerendo  ; ratio  enim  est  eadem. 

4°  Qui  tamen  in  fama,  in  bonis  vel  alio  modo  aliquam 
I passus  est  injustitiam,  justam  ejus  compensationem  vel 
restitutionem  exigere  potest ; quia,  licet  injuriam  condo- 
nare  teneatur  excharitate,  jus  habet  petendi  et  exigendi 
quod  ex  justitia  sibi  debetur.  Ita  communiter  auctores . 

5°  Advertendum  reconciliationem  non  esse  perfectam 
nisi  offensus  et  offensor  eodem  modo  se  habeant  exte- 
rius ac  antea,  videlicet  sese  salutando,  visitando,  invi- 
tando, etc.  excepto  casu  supra  memorato,  in  quo  justa 
ratio  exigit  ut  offensus  familiaritatem  cum  offensore  sal- 
tem pro  tempore  fugiat. 

Quot  igitur  Christiani  gravissimum  hoc  legis  Evange- 
Sicae  praeceptum  ignorant  , deturpant , postponunt,  se- 
ipsos  turpiter  decipientes ! nihil  enim  difficilius  est  in 

pra*i,  ut  experientia  constat,  quam  perfectam  inimico- 
rum obtinere  reconciliationem. 

Punctum  tertium.  — De  ordine  in  charitaic  servando . 

Apud  omnes  constat  aliquem  servandum  esse  ordinem 
in  charitate,  quia  omnia  objecta  non  sunt  aequaliter 
amabilia.  Unde  S.  Aug.  de  Doctrina  Christiana,  i.  l,c.27 : 

« Ille  juste  et  sancte  vivit,  qui  rerum  integer  aestimator 
» est  : ipse  est  autem  qui  ordinatam  dilectionem  habet , 

» ne  aut  diligat  quod  non  est  diligendum,  aut  non  diligat 
» quod  est  diligendum,  aut  amplius  diligat  quod  minus 
» est  diligendum,  aut  aeque  diligat  quod  vel  minus,  vel 
» amplius  est  diligendum,  aut  minus  vel  amplius  quod 
» aeque  diligendum  est.  » 

Unusquisque  hunc  ordinem  servare  debet  : 1°  diligere 
Deum  super  omnia,  2°  seipsum  secundum  spiritualia, 
3°  proximum  secundum  spiritualia,  4°  seipsum  secun- 
dum corporalia,  5°  proximum  secundum  corporalia, 
6°  seipsum  secundum  temporalia  externa,  7°  proximum 
secundum  temporalia  externa,  8°  inter  personas  quibus 
subveniendum  est  habenda  est  ratio  necessitatis  et  con- 
junctionis. 

1°  Deum  super  omnia  etiam  plus  quam  seipsum  dili- 
gere debet;  ratio  patet  ex  dictis,  quia  scilicet  Deus  est 
supremum  bonum  et  origo  totius  bonitatis. 

2°  Post  Deum,  seipsum  prae  caeteris  paribus  diligere 
debet : nam,  in  praecepto  cliaritatis,  amor  sui  traditur  ut 
mensura  dilectionis  proximi  : Diliges  proximum  tuum  sic- 
ut teipsum  : porro,  ut  ait  Scotus  et,  post  ipsum,  omnes 
theologi,  mensura  perfectior  est  mensurato.  Unde  natum  . 
est  vulgare  axioma  : Charitas  bene  ordinata  incipit  a se- - 
met  ipso.  Ergo.  Hinc  si  B.  Paulus,  Rom.  ix,  3,  optaverit  t 
anathema  esse  a Christo  pro  fratribus , id  certe  non  intel- 
ligendum  est  de  aeterna  reprobatione,  sed  de  temporali 
morte  et  exterminatione,  ut  S.  Hieronymus  interpre- 
tatur, quo  sensu  Moyses  prae  dolore  dicebat  Deo" Aut 
dimitte  eis  hanc  noxam , aut  si  non  facis , dele  me  de  libro 

tuo , Num.  xi,  15,  id  est,  de  numero  viventium  ; eodem 
sensu  Christus  dicitur  factus  pro  nobis  maledictus , Gal.  m, 
13  ; vel  de  hypothesi  impossibili,  quasi  dixisset : Si  lice- 
ret, optarem  anathema  esse  a Christo  pro  aeterna  fratrum 
meorum  salute,  utS.  Clirysost.  etplures  alii  intelligunt. 

Inde  sequitur  illicitum  esse  peccare  vel  manifesto  pec- 
candi periculo  se  exponere  pro  aliorum  salute ; quia  non 
sunt  facienda  mala  ut  eveniant  bona,  et  quid  prodest  ho- 
mini si  universum  mundum  lucretur , animce  vero  suce  de- 
trimentum patiatur  P aut  quam  dabit  homo  commutationem 
pro  anima  sua?  Mattii,  xvi,  26.  Licet  vero  probabili  pec- 
candi periculo  se  exponere  ob  salutem  proximi,  v.  g.  ad 
baptizandum  puerum,  ad  absolvendum  moribundum  in 
peccato  mortali  constitutum  ; quia  gravis  causa  tale  pe- 
riculum excusat  a peccato.  A fortiori  bona  spiritualia 
non  necessaria  negligere  licet  ob  aliorum  necessitatem 
vel  gravem  utilitatem  spiritualem,  vel  etiam  tempora- 
lem, v.  g.  ab  ingressu  religionis  abstinere  ad  subvenien- 
dum parentibus,  filiis,  benefactoribus,  etc. 

3°  Bona  spiritualia  proximi  plus  diligere  debet  quam 
sua  corporalia,  id  est,  plus  animam  fratris  sui  quam  pro- 
prium corpus ; proximum  enim  diligere  debemus  sicut 
Christus  dilexit  nos,  Joan.  xv,  12  : at  Christus  seipsum 
pro  nobis  tradidit,  et,  ut  ait  B.  Joan.  I Epist.  ni,  16 : 
Ille  animam  suam  pro  nobis  posuit , et  nos  debemus  pro  fra- 
tribus animas  ponere . Itaque  « temporalem  plane  vitam 
» suam  pro  aeterna  vita  proximi  non  dubitabit  Chri- 
v stianus  amittere, » inquit  S.  Aug.  de  Mendacio,  cap.  6. 
Unde  homini  in  extrema  vel  moraliter  insuperabili  ne- 
cessitate spirituali  versanti  succurrendum  est  cum  evi- 
denti periculo  vitae,  dummodo  aeque  certa  sit  spes  eum 
juvandi : v.  g.  qui  videt  infantem  non baptizatum  flammis 
comburendum,  vel  fluctibus  immergendum,  in  flammas 
vel  in  fluctus  se  praecipitare  debet,  cum  certa  praevisione 
se  moriturum,  si  moraliter  sit  certus  se  eum  baptizatu- 
\ rum  *.  secus  si  periculum  proprium  sit  certum  et  spes 
adjuvandi  incerta.  Idem  facere  deberet  sacerdos  pro 
precatore  Christiano  in  somno  vel  aliter  non  cogitante 
v.  4 

morituro,  ut  eum  praepararet  et  absolveret : non  item 
pro  peccatore  qui  posset,  si  vellet,  ope  contritionis  per- 
fectae, Deo  se  reconciliare;  in  ea  quippe  necessitate  quae 
dicitur  gravis,  et  non  extrema,  cum  tanto  incommodo 
proximi  subvenire  non  tenemur.  Ita  judicant  omnes.  Ex- 
cipitur tamen  pastor,  qui  in  hujusmodi  necessitate  ovi- 
bus sibi  commissis  subvenire  debet,  etiam  cum  gravi 
vitae  periculo,  quia,  ratione  sui  officii,  arctius  quam  alii 
obligatur.  Multo  magis  ad  id  teneretur  in  clade  publica, 
in  peste,  in  praelio,  etc.  quia  inter  eos  qui  periclitantur, 
plures,  ratione  ignorantiae,  praejudiciorum,  doloris,  in 
extremo  damnationis  periculo  constituuntur. 

4°  Unusquisque  propriam  vitam  vilae  alterius,  caeteris 
paribus,  praeferre  potest,  ut  omnes  fatentur,  juxta  axio- 
ma. Charitas  bene  ordinata  incipit  a senie tipso  : imo  multi 
contendunt  non  licere  in  eo  casu  propriam  vitam  expo- 
nere periculo  pro  servanda  vita  alterius;  quia  tunc  clia- 
ritas  non  esset  bene  ordinata,  ut  ait  S.  Aug.  lib.  de  Men- 
dacio, cap.  6 : « Si  quis  pro  alterius  temporali  vita  suam 
>»  ipsam  temporalem  perdit,  non  est  jam  diligere  illum 
» sicuti  seipsum,  sed  plus  quam  seipsum;  quod  sanae 
»»  doctrinae  regulam  excedit.  » Alii  tamen  multi  probabi- 
liter docent  licitum  et  laudabile  esse  vitam  pro  servanda 
vita  amici  exponere,  quia  honestas  virtutis  vita  temporali 
praestat  : sic  non  solum  excusantur,  sed  laudantur  qui 
peste  infectis  serviunt  , cum  praevisione  moraliter  certa 
se  non  evasuros;  qui  cum  periculo  vitae  se  in  aquas  in- 
jiciunt, ut  alios  eripiant,  etc.  « Cavendum  tamen  est,  » 
inquit  Dens,  t.  2,  « ne  quis  sibi  ipsi  mortem  potius  in- 
» ferat  quam  ei  se  exponat,  quod  moraliter  dijudican- 
» dum  est.  »> 

Certum  est  autem  licitum  et  quandoque  necessarium 
esse  propriam  vitam  periculo  exponere  pro  servanda 
vita  personae  bono  publico  utilissimae,  quia  membrum 
pro  salute  corporis  perire  convenit;  pariter  licitum  et 
meritorium  est  propriam  exponere  vitam  pro  servanda 
vita  alterius  qui  in  statu  peccati  mortalis  certo  morere- 
tur, v.  g.  malle  occidi  quam  injustum  aggressorem  occi- 

deie.  Nam,  ut  ait  Christus,  Joan.  xvm,  13  : Majorem 
hac  dilectionem  nemo  habet,  ut  animam  suam  ponat  quis  pro 
amicis  suis . 

5°  Non  est  dubium  quin  bona  temporalia  exponere  et 
amittere  debeamus  pro  alterius  vita,  quia  sunt  ordinis 
inferioris  : sed  bona  nostra  temporalia  bonis  aliorum  prae- 
ferre possumus,  juxta  ea  quae  diximus  in  tractatu  de  Con- 
tractibus ; et  ratio  patet. 

6°  Quamvis  omnes  homines  aeque  diligendi  sint  quoad 
objectum  et  finem  principalem  charitatis,  scilicet  quate- 
nus sunt  homines  et  quoad  beati tudinem  aeternam  quam 
omnibus  velle  debemus,  certum  est  tamen  alios  magis 
quam  alios  diligendos  esse  intensitate  et  effectu  amoris; 
cum  enim  amor  Dei  sit  principium  et  amor  nostri  regula 
amoris  promixi,  sequitur  nos  magis  amari  tenere  qui  Deo 
et  nobis  sunt  conjunctiores  : porro  non  omnes  aequaliter 
Deo  et  nobis  sunt  conjuncti  : ergo.  Unde  1°  sanctiores 
majori  complacentia  amare  debemus  quam  peccatores 
aut  minus  sanctos;  2°  nobis  consanguinitate,  affinitate 
aliave  ratione  propinquiores  aliis,  caeteris  paribus,  prae- 
ferre debemus  ; quod  sic  agnoscit  B.  Paulus,  I Tim.  xv , 
8 : Si  quis  autem  suorum  et  maxime  domesticorum  curam 
non  habet,  fidem  negavit,  et  est  infideli  deterior;  et  S.  Aug. 
de  Doctrina  Christ.  1.  1,  cap.  28  : « Cum  omnibus  prod* 
» esse  non  possis,  his  potissimum  consulendum  est  qui 
» pro  locorum  et  temporum  vel  quarumlibet  rerum  op- 
» portuni tatibus  constrictius  tibi  quasi  quadam  sorte 
» junguntur.  « 

Ordo  autem  inter  conjunctos  a S.  Th.  et  ab  aliis  theo- 
logis assignatus,  est  sequens  : pater,  mater,  uxor,  filii, 
fratres,  etc.  Haec  tamen  inteSligenda  sunt  1°  de  extrema 
necessitate  ; nam  in  gravi  necessitate  conjux  praeferre 
i debet  conjugem  qui  secum  est  eadem  caro,  deinde  filios 
i qui  sunt  velut  pars  sui,  propriis  parentibus  : Homo  enim 
\ relinquet  patrem  et  matrem,  et  adhaerebit  uxori  suce  , Gen. 
a ii,  23.  2°  De  aequali  necessitate  sub  omni  respectu ; qui 
:*  enim  in  majori  versatur  necessitate,  adjuvandus  est  ante 
i*  propinquiorem  in  minori  periculo  existentem  : v.  g. 

prius  succurrendum  est  extraneo  aeternaliter  pereunti , 
quam  patri  pro  salute  corporis  periclitanti.  3°  De  con- 
sueta agendi  regula ; ex  particularibus  namque  circum  - 
stantiis  praecedens  ordo  saepe  variari  potest:  sic  mater 
optima  plus  diligenda  est  quam  pater  depravatus,  pastor 
magis  obstringitur  ad  instruendos  parochianos  sibi  com- 
missos quam  consanguineos  sub  alio  pastore  constitu- 
tos, sacerdos  magis  episcopo  quam  parentibus  obedire 
debet;  item  miles  magis  duci  quam  patri,  etc. 

Notat  Dens,  t.  2,  inversionem  ordinis  charitatis,  inter 
nos  et  proximos,  raro  esse  peccatum  mortale,  excepto 
casu  extremae  necessitatis. 

Punctum  quartum.  — De  eleemosyna . 

Eleemosyna  est  vox  Graeca  idem  significans  ac  latine 
misericordia,  seu  miserum  cor  super  alterius  miseria, 
et  definiri  potest  : Opus  misericordiae  quo  aliquid  datur 
indigenti  ex  compassione  propter  Deum  ; sicque  differt  a 
largitate  philosophica,  quae  fit  sine  ordinatione  ad  Deum. 

Duplicis  generis  distinguitur  eleemosyna,  spiritualis 
scilicet  et  corporalis  : spiritualis  est  illa  qua  subvenitur 
animae  in  ordine  ad  salutem  aeternam  ; et  corporalis,  qua 
miseriae  hujus  vitae  sublevantur  propter  Deum. 

Septem  numerantur  actus  eleemosynae  spiritualis,  scili- 
cet ignorantem  erudire,  dubitanti  consilium  dare,  delin- 
quentem corrigere,  incestum  consolari,  offendenti  con- 
donare, defectus  alterius  patienter  ferre,  pro  eo  orare; 
qui  actus  sequenti  versu  exprimuntur  : 

Consule,  carpe,  doce,  solare,  remitte,  fer,  ora. 

Septem  sunt  etiam  actus  eleemosynae  corporalis,  vide- 
licet infirmos  et  in  carcere  detentos  visitare,  esurientes 
cibare,  potum  sitientibus  dare,  captivos  redimere,  nudos 
vestire,  peregrinos  hospitio  recipere,  et  mortuos  sepelire : 
hoc  versiculo  continentur  : 

Visito,  poto,  cibo,  redimo,  tego,  colligo,  condo. 

De  eleemosyna  spirituali  sufficienter  dicemus  agendo 
de  correctione  fraterna.  Nunc  igitur  nobis  tractandum 
est  de  eleemosyna  corporali,  quae  sola  proprie  nomen 
eleemosynae  retinet  ; et  dicemus  1°  de  ejus  praecepto  , 
2°  de  ejus  regulis,  3°  de  ejus  conditionibus,  et  4°  de  ejus 
effectibus. 

De  prcecepto  eleemosynce. 

Strictum  existere  praeceptum  dandi  eleemosynam  con- 
stat ex  innumeris  Scripturae  sacrae  et  Patrum  testimoniis, 
V.  g.  1°  ex  Eccli.  IV,  1 : Eleemosynam  pauperis  ne  defrau- 
des, et  oculos  tuos  ne  transvertas  a paupere . Tob.  iv,  7 : Ex 
substantia  tua  fac  eleemosynam , et  noli  avertere  faciem  tuam 
ab  ullo  paupere ....  et  v.  9:  Si  multum  tibi  fuerit,  abundan- 
ter tribue : si  exiguum  tibi  fuerit,  etiam  exiguum  libenter  im- 
pertiri stude.  Mattii,  xxv,  41  : Discedite  a me,  maledicti , in 
ignem  ceternum ...  esurivi  enim  et  non  dedistis  mihi  mandu- 
care; sitivi,  etc.  Jacob.  u,  13  : Judicium  sine  misericordia 
illi  qui  non  fecit  misericordiam . I Joan.  ni,  17  : Qui  hahae - 
rit  substantiam  hujus  mundi , et  viderit  fratrem  suum  neces- 
sitatem habere , et  clauserit  viscera  sua  ab  eo,  quomodo  cha~ 
ritas  Dei  manet  in  eo?  Numquid  praeceptum  sub  gravi 
clarius  exprimi  potuisset?  2°  S.  Ambros.  de  Officiis,  i.  1, 
cap.  30  : « Grandis  culpa  est,  si,  sciente  te,  fidelis  egeat ; 
» si  scias  eum...  fame  laborare  ; aerumnam  perpeti,  qui 
» praesertim  egere  erubescat.  » Infiniti  essemus,  si  cuncta 
Patrum  testimonia  propositionem  nostram  confirmantia 
referre  vellemus.  3°  Ratio  autem  his  testimoniis  optime 
congruit ; omnes  enim  ratione  naturae , originis  et  finis 
fratres  sumus  : nonne  inde  sequitur  eos  qui  aliquid  pos- 
sident indigentibus  juxta  rectum  rationis  dictam  en  suc- 
currere teneri  ? Ergo  existit  praeceptum  naturale  et  divi- 
num obligans  ex  genere  suo,  sub  peccato  mortali,  dandi 
eleemosynam. 

De  regulis  in  danda  eleemosyna  sequendis . 

Notandum  1°,  triplicem  distingui  necessitatem  in  qua 

proximus  versari  potest , scilicet  extremam , gravem  et 
communem.  Necessitas  extrema  est  status  personae  adeo 
indigentis  ut  periculum  amittendae  vitae  incurrat,  nisi  ei 
subveniatur ; necessitas  gravis  est  status  personae  ita  aegre 
viventis  ut  incurrat  periculum  in  gravem  morbum,  amis- 
sionem membri,  carcerem,  amentiam,  infamiam,  etc. 
incidendi,  nisi  auxilium  ei  praebeatur;  necessitas  com- 
munis est  status  personae  quae  non  nisi  difficulter  vivit, 
ut  pauperes  ostiatim  mendicantes. 

Notandum  2°,  bona  triplicis  esse  posse  generis,  videli- 
cet necessaria  vitae,  necessaria  statui  et  superflua  : ea  di- 
cuntur necessaria  vitae  i sine  quibus  propria  vel  alterius 
vita  conservari  non  potest;  ea  vero  necessaria  sunt  sta- 
tui, sine  quibus  homo  vivere  non  potest  secundum  pro- 
prii et  legitimi  status  decentiam  : decentia  autem  status 
a multis  adjunctis  pendet  et  ex  judicio  viri  prudentis  aes- 
timanda est,  habita  ratione  non  solum  temporis  praesen- 
tis, sed  et  futuri  ac  probabiliter  contingentium  , v.  g. 
morbi,  senectutis,  belli  imminentis,  impensarum  pro 
educandis  filiis,  dotandis  filiabus  faciendarum.  Bona  su- 
perflua illa  sunt  quae  nec  ad  vitae  conservationem,  nec  ad 
proprii  status  decentiam  necessaria  judicantur. 

His  notatis , sint  regulce  sequentes . 

la  Regula.  Pauperibus  in  extrema  necessitate  positis 
subveniendum  est  ex  bonis  vitae  superfluis , etsi  aliquo 
modo  ad  statum  sint  necessaria ; ordo  enim  eharitatis 
exigit  ut  maximum  proximi  bonum  bono  nostro  longe 
inferiori  anteponamus.  Nemo  tamen  tenetur  magnam 
pecuniae  summam  dare  pauperi  ad  illum  a periculo  mor- 
tis redimendum  vel  ad  procuranda  ei  remedia  vitae  con- 
servandae necessaria,  ut  docet  Ligorio  cum  pluribus  aliis, 
1.  2,  n.  31. 

2a  Regula.  « Probabile  est,  » inquit  Busembaum,  cum 
pluribus  aliis  quos  citat  et  approbat  Ligorio , « quod 
» proximo  in  gravi  necessitate  constituto  quisque  tenea- 
» tur  subvenire  cum  modico  detrimento  proprii  status  ; 
» quia  parvo  suo  incommodo  tenetur  magnum  incom- 
* modum  proximi  impedire.  » Juxta  F erraris,  v°  Eleemo - 

syna,  n.  16,  qui  dicit  hanc  sententiam  esse  communem  , 
proximo  talem  necessitatem  patienti  unusquisque  sub- 
venite tenetur  sub  mortali , non  solum  ex  bonis  vilae  et 
statui  superfluis,  sed  etiam  ex  iis  quae  aliquo  modo  ne- 
cessaria sunt  ad  decentiam  et  splendorem  proprii  status , 
quia  neglectus  talis  decentiae  vel  splendoris  fere  nihil  est 
in  comparatione  tanti  mali  quod  patitur  vel  passurus  est 
proximus ; quod  si  usus  rei  tantum  sit  necessarius  , suffi- 
cit eam  commodare,  v.  g.  equum  ad  fugiendum  , ad  ac- 
cersendum  medicum,  etc.  vel  pecuniam  aut  frumentum 
mutuo  dare  , etc. 

3a  Regula . Unusquisque  tenetur  sub  mortali  facere 
quandoque  eleemosynam  ex  bonis  vitae  et  statui  super- 
fluis , a fortiori  ex  bonis  decentiae  status  superfluis  , illis 
pauperibus  qui  in  communi  necessitate  constituuntur. 
Nam  1°  qui  communem  patiuntur  necessitatem,  vere 
esuriunt,  sitiunt , sunt  infirmi,  nudi , hospites  : atqui  da- 
tur obligatio  sub  gravi  hujusmodi  pauperibus  subve- 
niendi, ut  patet  ex  sententia  a supremo  Judice  ferenda; 
2°  grave  existit  praeceptum  dandi  eleemosynam  , et  illud 
praeceptum  in  Scriptura  et  in  Patribus  nobis  exhibetur 
ut  commune  : at  non  esset  commune  sed  rarum  si  obli- 
garet tantum  in  extrema  vel  in  gravi  necessitate;  3°  nisi 
pauperibus  in  communi  necessitate  constitutis  subveni- 
retur, in  gravem  et  in  extremam  certo  inciderent:  ergo 
gravis  existit  obligatio  eis  tempore  opportuno  subveniendi. 
Ita  S.  Tii.  Layman  , Navarrus  , Tannerus,  Bannes,  Co- 
varruvias,  Valentia  , Azor,  Sporer,  Bellarminus  , Feria- 
ris et  alii  , contra  Med inani  , Busembaum  et  alios  non 
paucos,  qui  volunt  hanc  obligationem  esse  tantum  sub 
veniali , idque,  si  nulla  sit  causa  eleemosynam  negandi ; 
alias  sub  nullo  peccato.  Prior  sententia  , quae  est  commu- 
nior, ut  certissima  tenenda  est  in  praxi , ait  Ferraris, 
n.  20 , et  quidem  merito. 

4a  Regula.  Eleemosyna  danda  est  omnibus  vere  indi- 
gentibus , sive  sint  fideles,  sive  infideles , sive  indigenae  , 
sive  alienigenae,  secundum  ea  quae  supra  diximus  de  or- 
dine charitatis  ; ita  ut,  caeleris  paribus , senex  debilis  pr^N 

feratur  juveni , nobilis  ignobili , invalidus  valido  , fidelis 
infideli,  catholicus  haeretico  , bonus  malo,  indigena  ex- 
traneo, etc.  Id  sequitur  ex  dictis  ubi  de  ordine  charitatis. 

Nulla  est  obligatio  dandi  eleemosynam  , et  aliquando 
illicitum  esset  eam  dare  pauperibus  laborare  nolentibus, 
tum  quia  hujusmodi  pauperes  veri  sunt  latrones  qui  elee- 
mosynas vere  indigentibus  destinatas  surripiunt , tum 
quia  eleemosynas  eis  dare,  esset  illos  ad  ducendam  vitam 
otiosam,  omnium  vitiorum  fomitem  , adjuvare  : Multam 
enim  malitiam  docuit  otiositas , Eccli.  xxxm,  29. 

Cavendum  ne  cum  voluntarie  otiosis  numerentur  qui 
ob  defectum  laboris  in  miseriam  lapsi  sunt ; his  etenim 
subveniendum  est , dando  vel  eleemosynam  , vel , quod 
melius  est , aliquid  faciendum  ut  ex  labore  suo  vivere 
possint. 

Pauperes  extranei  e civitate  vel  parochia  expelli  pos- 
sunt, inquit  Ferraris,  n.  24,  multos  alios  citans,  quando 
justa  adest  causa  , v.  g.  si  parochiani  vel  cives  domesticos 
et  extraneos  simul  alere  non  possint , si  extranei  morbum 
afferant,  si  in  otio  torpescant,  si  perversa  dent  exempla, 
si  statutum  sit  ut  quaelibet  parochia  et  civitas  proprios 
pauperes  aleret  et  eorum  curam  haberet. 

Qui  ad  imitandum  Christum  , Apostolos  aliosque  mul- 
tos sanctos  , paupertatem  voluntarie  elegerunt , licite 
mendicare  possunt , ut  omnes  catholici  fatentur,  siqui- 
dem ordines  mendicantium  ab  Ecclesia  fuerunt  laudati 
et  approbati  : igitur  superflua  habentes , qui  hujusmodi 
mendicantes  ubi  existunt  semper  repellerent , a peccato 
mortali  non  facile  excusari  possent. 

De  conditionibus  eleemosyna?. 

Eleemosyna  debet  esse  justa,  discreta,  humilis,  libe- 
ralis, prompta,  hilaris,  benigna,  pia  et  perseverans. 

1°  Justa , id  est,  ex  bonis  propriis , non  vero  ex  alienis , 
nisi  eorum  domini  non  possint  inveniri.  Excipitur  casus 
extremae  necessitatis,  in  quo  omnia  bona  sunt  communia 
saltem  quoad  usum  , ut  omnes  fatentur.  Unde  filiifami- 

lias  , servi  et  ancillae  eleemosynas  ex  bonis  parentum  vel 
dominorum  facere  non  possunt,  nisi  tenues  et  ex  illorum 
voluntate  saltem  rationabiliter  praesumpta  ; facere  pos- 
sunt ex  bonis  quorum  dominium  et  usum  habent , v.  g. 
filiifamilias  ex  bonis  per  industriam  separatam  acquisi- 
tis , vel  sibi  pro  sua  convenientia  a parentibus  vel  ab 
aliis  personis  datis  ; uxor,  ex  bonis  paraphernalibus , ex 
iis  quae  per  industriam  separatam  acquisivit,  ex  summa 
a marito  pro  sua  sustentatione  sibi  tradita  , si  parce  vi- 
vendo aliquid  subtrahat ; item , cum  non  sit  serva  , sed 
domina,  aliquas  facere  potest  eleemosynas  ex  bonis  com- 
munitatis, ut  facere  solent  mulieres  suae  conditionis,  nisi 
maritus  id  expresse  prohibeat. 

Pupilli  eleemosynas  facere  non  possunt , quia  bono- 
rum suorum  administrationem  non  habent;  possunt  vero 
tutores  eas  facere  quas  minores  facti  adulti  rationabiliter 
facere  vellent. 

2°  Discreta  , id  est , ut  iis  et  in  ea  quantitate  singulis 
detur  quibus  danda  est.  Id  evidenter  recta  ratio  dictat. 
Contra  hanc  conditionem  peccant  qui  nimis  uni  tribuunt 
et  alteri  nihil  dare  possunt ; qui , praestantiore  opere  re- 
licto, minus  eligunt.  Unusquisque  tamen  propriam  habet 
devotionem  , ut  ita  dicam  ; unus  dat  hospitio , alter  se- 
minario; hic  orplianis,  iste  viduis  vel  puellis  quarum  vir- 
tus periclitaretur,  alius  praefert  missionarios  in  regionibus 
infidelium  laborantes,  etc.  Nullus  ex  his  reprehendi  po- 
test, modo  non  negligat  personas  in  extrema  vel  in  gravi 
necessitate  constitutas,  quibus  subvenire  teneretur. 

3°  Humilis  ; vetat  enim  Christus  , Mattii,  vi , 2 , ne  , 
cum  eleemosynam  facimus  , tuba  canamus  , sicut  faciunt 
hypocritae.  Necesse  est  tamen  ut  bonum  exemplum  aliis 
praebeamus  : itaque  nostras  sic  facere  debemus  eleemo- 
synas, ut  eas  praecise  non  semper  occultemus,  et  tamen 
gloriam  apud  homines  nunquam  intendamus. 

4°  Liberalis , habita  ratione  uniuscujusque  facultatum, 
ut  quaedam  instituatur  proportio  inter  pauperes  et  di- 
vites, atque  dici  non  possit  divites  esse  insensibiles  et  pau. 
peres  derelicte s Quantitas  autem  tribuenda  taxari  non 

potest : a multis  pendet  circumstantiis  temporum  , loco- 
rum , personarum  indigentium  aut  divitum  , abundam* 
liae  aut  penuriae  , etc.  Si , omnia  non  stricte  necessaria 
impendendo,  totam  humanam  paupertatem  ejusque  mi- 
serias tollere  possemus,  nihil  reservandum  esset;  sed  cum 
hujusmodi  finis  obtineri  nequeat,  sufficit  at  pauperibus 
convenienter  succurramus , eo  modo  quo  rationabiliter 
vellemus  alios  nobis  in  pari  conditione  constitutis  opitu- 
laturos fore. 

5°  Prompta  : Ne  dicas  amico  tuo , inquit  Sapiens, 
Prov.  lix,  28  : Vade  et  revertere,  cras  dabo  tibi , cum  stati m 
possis  dare  : ubi  quippe  facienda  est  eleemosyna , caven- 
dum ne  per  dilationem  intempestivam  fructus  ejus  de- 
perdatur, et  a fortiori  non  est  differenda  post  mortem  : 
optimum  est  in  gratiam  pauperum  testari  , sed  divites 
etiam  dum  vivunt  eleemosynas  facere  debent , et  non 
tantum  pro  tempore  quo  bona  sua  retinere  nequeunt. 

6°  Hilaris  : Non  ex  tristitia  aut  ex  necessitate , hilarem 
enim  datorem  diligit  Deus , II  Cor.  ix , 7.  Unde  S.  Aug.  in 
Ps.  xlii  , n.  8 : « Si  panem  dederis  tristis  , et  panem  et 
» meritum  perdidisti.  » 

7 0 Benigna  , id  est,  sine  ullo  asperitatis,  despectionis 
aut  contemptus  signo , cum  verbis  bonitate , misericordia 
et  compassione  plenis. 

8°  Pia , satagendo  videlicet  ut  pauperes  occasione  sub- 
sidii corporalis  quo  indigent , veritates  religionis  erudian- 
tur, a vitiis  retrahantur,  et  ad  Christianas  virtutes  exci- 
tentur. Imprudenter  tamen  negarentur  eleemosynae  iis 
qui  sacramenta  Ecclesiae  dereliquerunt , donec  confessi 
fuerint,  quia  haec  agendi  ratio  ad  sacrilegia  incitaret : re- 
ligio persuaderi  debet  et  non  imperari. 

9°  Perseverans . Quamdiu  enim  pauperes  indigent,  tam- 
diu  sublevandi  sunt,  juxta  uniuscujusque  facultates;  nec 
excusarentur  divites  dicendo  se  multa  jam  dedisse,  si, 
miseria  adhuc  subsistente  , eleemosynas  suas  continuare 
possent. 

De  eleemosynas  effectibus. 

Eleemosyna  ex  vera  cliaritate  procedens , sequentes 
praecipue  liabet  effectus  : 1°  a peccatis  liberat : Eleemo- 
syna ab  omni  peccato  et  morte  liberat , et  non  patietur  ani 
mam  ire  in  tenebras , Tob.  iv,  11.  Ignem  ardentem  exstin- 
guit aqua,  et  eleemosyna  resistit  peccatis,  Eecli.  ili,  *33.  Non 
quidem  remittit  peccata  ex  opere  operato,  sed  gratiam 
poenitendi  obtinet,  ad  justificationem  conducit.  2°  Si  in 
gratia  sanctificante  fuerit  facta,  vitam  aeternam  promere- 
tur de  condigno,  juxta  haec  Christi  verba,  Matth.  xxv,  34  : 
Possidete  paratum  vobis  regnum....  esurivi  enim  et  dedistis 
mihi  manducare , etc.  Beatitudo  enim  aeterna  exhibetur 
tanquam  eleemosynae  pretium.  3°  Est  bonorum  tempo- 
ralium semen  secundum,  juxta  haec  verba  Prov.  xix,  17  : 
Feneratur  Domino  qui  miseretur  pauperis  ; et  experientia 
constat  eos  qui  eleemosynas  sapienter  distribuunt,  in 
negotiis  suis  communiter  bene  prosperare. 

Punctum  quintum.  — De  correctione  fraterna. 

Quamvis  aliquod  existat  discrimen  inter  correctionem 
et  correptionem  , quatenus  correptio  , vi  verborum  , re- 
prehensionem alicujus  in  ejus  emendationem  significat, 
et.  correctio  ipsius  emendationem,  promiscue  tamen  hic 
sumi  solent.  Triplex  autem  distinguitur  correctio,  scili- 
cet judicialis,  paterna  et  fraterna.  Correctio  judicialis  ea 
est  quae  fit  auctoritate  publica,  ad  castigationem  delin- 
quentis et  aliorum  terrorem,  ut  fconnm  publicum  ser- 
vetur : est  igitur  actus  justitiae  vindicati  vae.  Correctio 
dicitur  paterna  quando  pater,  superior  vel  herus  corripit 
inferiorem  vi  suae  auctoritatis,  sine  forma  judicii,  tum  ad 
illius  emendationem,  tum  ad  impediendum  vel  reparan- 
dum scandalum.  Denique  correctio  fraterna  est  admoni- 
tio qua  quis  conatur  ex  pura  cliaritate  alterum  a peccato 
avertere  : nullam  igitur  supponit  auctoritatem.  Est  actus 
misericordiae  spiritualis  in  solius  delinquentis  utilitatem 
directus. 

Tria  hic  occurrunt  investiganda,  scilicet  1°  an  existat 
praeceptum  faciendi  correctionem,  2°  quae  sint  ejus  con 
ditiones,  et  3°  quis  ordo  in  ea  facienda  servandus  sit. 

De  prceccpto  correctionis  jr ater n ce. 

Existere  hujusmodi  praeceptum  constat,  1°  ex  Scriptura 
sacra  : Eccli.  xix,  13  : Corripe  amicum,  ne  forte  non  in - 
tellexerit  et  dicat , Non  feci  ; aut  si  fecerit,  ne  iterum  addat 
jacere.  Corripe  proximum,  ne  forte  non  dixerit;  etsi  dixe- 
rit, ne  forte  iteret . Mattii,  xvnr,  15  : Si  peccaverit  in  te 

frater  tuus,  vade  et  corripe  eum Si  te  audierit,  lucratus 

eris  fratrem  tuum.  2°  Ex  jure  canonico.  Decreti  parte  2 , 
causa  24  , q.  3,  can.  14:  « Tam  sacerdotes  quam  reliqui 
>»  fideles  omnes  humanam  curam  habere  debent  de  his 
» qui  pereunt,  quatenus  eorum  redargutione  aut  corri- 
>»  gantur  a peccatis,  aut  si  incorrigibiles  apparuerint,  ab 
» Ecclesia  separentur.  » Decretal.  1.  5,  tit.  7,  cap.  12, 
Innocentius  III  redarguens  laicos  qui  munus  praedicandi 
usurpant,  ait : « Cum  aliud  sit  fratrem  in  se  peccantem 
» occulte  corripere  ; quod  quisque  tenetur  efficere , se- 
» eundum  regulam  Evangelicam.  » 3°  Ex  S.  Th.  2 2 , 
q.  33,  art.  2,  et  ex  unanimi  theologorum  doctrina.  4°  Ra- 
tione. Lege  naturali  proximum  amare  et  ei  indigenti 
subvenire  tenemur  : si  autem  eum  amare  eique  in  neces- 
sitatibus corporis  subvenire  tenemur,  a fortiori  in  neces- 
sitatibus animae,  utpote  multo  majoris  momenti.  Certe 
si  aliquem  videremus/  ex  voluntate  perversa  se  occidere 
volentem,  et  multo  magis  si  ex  ignorantia  vel  inadver- 
tentia,  eum  prohibere  conaremur,  neque  nos  a gravi 
peccato  innoxios  judicaremus,  si  eum  a tali  malo  aver- 
tere negligeremus  : quomodo  igitur  excusari  possemus  , 
si  illum  in  negotio  salutis  periclitantem  videntes,  opem 
ei  ferre  non  curaremus?  Ergo. 

Hoc  praeceptum  1°  obligat  omnes  fideles  etiam  infe- 
riores respectu  superiorum , si  spes  emendationis  afful- 
geat, quia  omnes  proximo  necessitatem  patienti  quantum 
morali  ter  possunt  subvenire  tenentur  : strictius  tamen 


DE  DECALOGO. 


85 

obligat  superiores  respectu  inferiorum,  ut  infra,  agendo 
de  quarto  Decalogi  praecepto,  dicemus.  2°  Obligat  sub 
peccato  mortali,  quando  proximus  in  peccato  mortali 
vel  in  gravi  periculo  mortaliter  peccandi  versatur,  et 
datur  spes  emendationis  ; sicut  enim  denegare  eleemosy- 
nam, urgente  necessitate,  peccatum  est  mortale,  ita  et 
correctionem  fraternam  in  materia  gravi  omittere.  3°  Ob- 
ligat etiam,  per  se  loquendo,  ubi  agitur  de  peccato  veniali 
impediendo  aut  corrigendo,  sed  tantum  sub  levi,  ob  parvi- 
tatem materiae.  Excipiuntur  praelati  et  superiores  religio- 
sorum qui,  ex  communi  doctorum  consensu,  culpas  ve- 
niales inferiorum  sub  mortali  tenentur  impedire,  propter 
periculum  ne  per  illas  vigor  disciplinae  graviter  laedatur. 

De  conditionibus  ad  faciendam  correctionem  fraternam 
adhibendis . 

Finis  correctionis  fraternae  est  emendatio  delinquentis  : 
prudenter  igitur  facienda  est  et  modo  ad  obtinendam 
persuasionem  cordis  aptiori.  Sequentes  requiruntur  con- 
ditiones , nempe  1°  ut  peccatum  vel  periculum  graviter 
peccandi  sit  certum  ; in  dubio  enim  proximus  aestiman- 
dus est  innocens,  quia  charitas  non  cogitat  malum , I Cor. 
xm,  5.  Ita  doctores  etiam  rigidiores,  ut  P.  Antoine 9 Ha - 
bert,  Coli.  Andeg.  Collet,  etc.  Et  si  quilibet  Christiani  jus 
sibi  arrogarent  caeterorum  vitam  examinandi , scrutandi, 
judicandi  et  promiscue  increpandi , ordo  reipublicae 
Christianae  evidenter  turbaretur.  Saepe  tamen  in  dubio 
fundato  possunt,  imo  et  debent  superiores  suos  admo- 
nere subditos,  et  in  eorum  actus  publicos  ac  privatos 
invigilare,  non  praecise  ratione  charitatis,  sed  ratione 
officii. 

2°  Ut  correctio  sit  necessaria ; nam  si  peccator  jam  sit 
emendatus  , aut  si  praevideatur  emendandus , aut  de 
perseverantia  ejus  in  peccato  vel  de  futuro  illius  relapsu 
dubia  tantum  sit  praesumptio,  non  existit  obligatio  cor- 
rectionem faciendi,  nisi  ex  parte  superiorum  et  ratione 
officii.  Hoc  ex  prima  conditione  sdquitur. 

3°  Ut  affulgeat  spes  emendationis  ; correctio  enim  fra- 
terna ad  bonum  spirituale  proximi  ordinatur  : ergo  non 
facienda  est  quando  ei  potius  obfutura  quam  profutura 
pt  revidetur.  Non  tamen  requiritur  spes  certa  ; spes  pro- 
babilis sufficit,  modo  non  sit  probabilius  vel  aeque  pro- 
babile monitionem  futuram  esse  nocivam  ; nam  in  ea 
anxietate  ab  ea  facienda  abstinendum  est,  nisi  honor 
Dei,  scandalum  avertendum  aliave  gravis  ratio  eam  non 
omittendam  suadeat.  Habcrt  et,  post  eum,  Collet  notant 
nos  eos,  quorum  ingenium  nobis  est  ignotum,  corrigere 
non  teneri,  ob  quodvis  peccatum  mortale,  ne  potius  fiant 
pejores  quam  corrigantur ; et  id  magis  temporibus  nostris 
verum  est. 

4°  Ut  sit  urbana,  ab  omni  asperitate,  despectione  aut 
exprobrio  aliena,  conditioni  personam m accommodata, 
paterna  erga  inferiores, benigna  erga  aequales,  reverentia- 
lis  erga  superiores,  et  respectu  omnium  charitate  plena. 

5°  Ut  sit  opportuna  ; nam  « Actus  virtutum,  » inquit 
S.  Tli.  22,  q.  33,  art.  2,  conci.  « non  quolibet  modo  fieri 
» debent,  sed  observatis  debitis  circumstantiis  quae  re- 
» quiruntur  ad  hoc  quod  sit  actus  virtuosus,  ut  scilicet 
» fiat  ubi  debet,  et  quando  debet,  et  secundum  quod  de- 
» bet.  » Non  igitur  semper  facienda  est  correctio  sta tim 
ac  peccatum  cognoscitur. 

6°  Ut  non  sit  alius  ad  faciendam  correctionem  magis 
idoneusqui  eam  sit  facturus,  quia  tunefrater  delinquens 
correctione  tua  non  indigebit  : secus  si  magis  idoneus  eam 
sit  omissurus. 

7°  Ut  grave  non  timeatur  damnum;  bonum  enim 
proximi  cum  gravi  detrimento  nostro  procurare  non 
tenemur,  nisi  juxta  regulas  superius,  p.  72,  expositas. 
Non  tamen  omittenda  foret  correctio  propter  aliquam 
delinquentis  tristitiam,  vel  iram  cum  aliqua  culpa,  modo 
futura  rationabiliter  speretur  emendatio. 

Hic  quaerere  solent  theologi  an  corripiendus  sit  qui 
peccat  ex  ignorantia  invincibili  : pro  solutione  hujus 
quaestionis  remittimus  ad  tractatum  de  Poenitentia,  ubi 
de  obligatiene  interrogandi  pcenitentes. 

De  orcllnc  in  jacienda  correctione  screando . 

Servandus  est  ordo  ab  ipso  Christo,  Mattii,  xvm,  15, 
praescriptus,  bis  verbis  : Si  peccaverit  in  te  frater  tuus,  vade, 
corripe  eum  inter  te  ct  ipsum  solum..,  si  te  non  audierit , 
adhibe  tecum  adhuc  unum  vel  duos,  ut  in  ore  duorum  vel 
trium  testium  stet  omne  verbum.  Quod  si  non  audierit  eos, 
dic  Ecclesice.  Ille  ordo  obligat  per  se  sub  gravi,  sicut  ipsa 
praecepti  substantia  ; eodem  modo  enim  a Christo  praeci- 
pitur et  ratione  fundatur,  siquidem  famam  proximi 
laedere  non  licet  absque  necessitate.  Unde  si  monitio 
secreta  sufficiat,  non  adhibendi  sunt  testes;  si  unus 
testis  sufficit,  non  licet  adhibere  plures;  si  testes  non 
sufficiunt,  res  denuntianda  est  superiori,  qui,  pro  sua 
prudentia,  judicabit  quid  agendum  expediat. 

Fieri  tamen  potest  ut  ille  ordo  ex  justa  causa  merito 
invertatur,  et  peccatum  proximi  statim  superiori  defe- 
ratur; v.  g.  in  sequentibus  casibus  : 

1°  Si  sit  publicum  , quia  cessat  ratio  famam  delin- 
quentis servandi  , et  non  solum  ipsius  emendatio,  sed 
reparatio  scandali  procuranda  est  : si  culpa  nondum 
devenerit  in  publicum,  sed  in  via  sit  deveniendi,  etiam 
denuntianda  est,  ut  scandalo  futuro  occurratur. 

2°  Si  peccatum,  licet  occultum,  in  aliorum  spirituale 
vel  temporale  detrimentum  vergat,  ut  parata  proditio, 
occisio,  bonorum  alienorum  subreptio,  veneficium,  haere- 
sis,  juvenum  vel  puellarum  corruptio,  clericorum  indi- 
gna promotio,  etc.  et  fundata  non  existat  spes  malum  per 
secretam  monitionem  avertendi,  statim  facienda  est  de- 
nuntiatio. Ita  S.  Th.  22,  q.  33,  art.  7,  et  cum  illo  omnes 
theologi ; ratio  est,  quia  bonum  commune  praeferendum 
est  bono  privati,  et  etiam  bonum  innocentis  bono  volun- 
tarie laedentis. 

3°  Ubi  prudenter  judicatur  secretam  monitionem  non 
esse  profuturam,  ut  fieri  solet  respectu  eorum  qui  ex 
contemptu  vel  ex  habitu  peccant,  denuntiatio  statim  fieri 
potest. 


TRACTATUS 


8$ 

4°  Si  quis  rogatus  satisfactionem  debitain  concedere 
nolit,  laesus  ad  superiorem  statim  recurrere  potest,  quia 
jure  suo  utitur. 

5°  Patres  Societatis  Jesu  speciali  subjiciuntur  consti- 
tutioni vi  cujus  omnes  eorum  defectus  et  errores  ad  su- 
periorem immediate  deferri  possunt  : vota  sua  emitten- 
do, huic  constitutioni  se  subjiciunt,  ac  proinde  jure  suo 
sub  hoc  respectu  cedunt.  Falsum  est  autem  professio- 
nem religiosam  hujusmodi  juris  cessionem  ad  famam  ex 
natura  sua  continere,  ut  recte  advertit  Collet . 

| III.  — De  vitiis  charitati  oppositis. 

Omnia  peccata  charitati  generaliter  sumptae  adver- 
santur et  eam  destruunt  vel  formaliter,  si  sint  mortalia; 
vel  dispositive,  si  sint  venialia  : quaedam  tamen  specia- 
lius dicuntur  charitati  opposita  et  a S.  Th.  2 2,  q.  34  et 
seq.  numerantur  odium  Dei,  odium  proximi,  acedia,  in- 
vidia,  discordia,  contentio,  schisma,  bellum  injustum, 
rixa,  seditio  et  scandalum.  De  acedia  et  invidia  suffi- 
cienter diximus  in  tractatu  de  Peccatis,  de  bello  injusto 
dicemus  ad  quintum  Decalogi  praeceptum.  De  caeteris  in 
duplici  puncto  dicturi  sumus. 

Punctum  primum.  — De  odio  Dei  et  proximi , discordia, 
contentione,  schismate,  rixa  et  seditione . 

De  odio  Dei . 

Odium  est  actus  mentis  objectum  aversantis.  Duplex 
est : unum  inimicitiae,  quo  malum  personae  vel  rebus  ejus 
optamus;  et  alterum  abominationis,  quo  rem  vel  perso- 
nam quatenus  nobis  noxiam  vel  odiosam  aversamur,  nul- 
lum malum  ei  optantes.  Prius  dicitur  odium  personae,  et 
posterius  odium  qualitatis. 

Certum  est  odium  Dei  sive  inimicitiae,  sive  abomina- 
tionis, gravissimum  esse  peccatum,  quia  rationem  for- 
malem charitatis  evertit  et  supremum  bonum  summe 
diligendum  contemnit.  Unde  enormiter  peccent  qui 

optant  Deum  non  esse,  peccata  non  videre,  vel  non  pu- 
nire ; qui  de  virtute  aut  ejus  mercede  tristantur,  de  of- 
fensa Dei  gaudium  percipiunt,  etc.  Odium  Dei  levitatem 
materiae  pati  non  potest. 

De  odio  proximi . 

1°  Odium  inimicitiae  erga  proximum  est  peccatum  ex 
genere  suo  mortale  ; f Laternae  enim  charitati  directe  ad- 
versatur. Unde  B.  Joannes,  I Epist.  ni,  14  : Qui  non  di- 
ligit, manet  in  morte . Omnis  qui  odit  fratrem  suum , homi- 
cida est.  Et  scitis  quoniam  omnis  homicida  non  habet  vitam 
ceternam  in  semel  ipso  manentem . Potest  tamen  esse  ve- 
niale, nempe  si,  ex  levi  displicentia  personae,  leve  malum 
optetur. 

2°  Odium  abominationis  erga  proximum  inordinate 
conceptum,  est  peccatum  mortale  vel  leve,  juxta  gravita- 
tem aut  levitatem  materiae,  quia  tunc  penitus  excusari 
non  potest : si  recte  ordinetur,  id  est,  si  ex  amore  Dei,  ex 
zelo  pro  virtute  et  contra  vitium  procedat,  ita  ut  non  per- 
sona, sed  ejus  peccatum  aversioni  habeatur,  potius  laude 
quam  vituperio  est  dignum ; est  enim  actus  verae  cliari- 
tatis,  et  ideo  dicitur  in  Prov.  xxix,  27  : Abominantur  justi 
virum  impium  ; in  Ps.  cxxxvm,  21  : Nonne  qui  oderunt  te. 
Domine , oderam...  perfecto  odio  oderam  illos  ; super  quae 
verba  S.  Aug.  ait : « Hoc  est  perfecto  odio  odisse,  ut  nec 
» propter  vitia  homines  oderis,  nec  vitia  propter  homi- 
» nes  diligas.  » 

3°  Declarandae  sunt  in  confessione  1°  qualitas  perso- 
narum quae  odio  habitae  sunt,  v.  g.  parentes,  avi,  uxor, 
maritus,  filii,  fratres,  benefactores,  superiores  ecclesias- 
tici aut  civiles,  et  alii  similes,  quia  variae  illae  circumstan- 
tiae speciem  mutant,  vel  saltem  aggravant  peccatum; 
2°  quantitas  seu  numerus  personarum,  quia  tot  sunt  ma- 
litiae quot  personae ; 3°  natura  mali  quod  eis  fuit  exopta- 
tum, v.  g.  an  laesio  in  fama  vel  in  bonis,  an  morbus,  an 
mutilatio,  an  mors,  an  damnatio  aeterna,  etc.  Patet 
quippe  gravitatem  petcati  ex  genere  malorum  quae  ex- 
optantur pendere. 

4°  Semper  autem  illicitum  est  malum  exoptare  vel 
imprecari  proximo,  ut  malum  ejus,  aut  de  eo  gaudere, 
vel  de  bono  ejus  tristari,  quia  hoc  charitati  directe  ad- 
versatur et  ex  genere  suo  est  peccatum  mortale.  Item  de 
malo  proximi  gaudere,  non  quatenus  est  malum  ejus, 
sed  propter  minus  bonum  nobis  vel  alteri  obventurum, 
v.  g.  de  morte  patris  ob  haereditatem  inde  provenien- 
tem. Unde  Innocentius  XI  sequentes  damnavit  propo- 
sitiones : « Licitum  est  absoluto  desiderio  cupere  mor- 
* tem  patris,  non  quidem  ut  malum  patris,  sed  ut  bo- 
» num  cupientis,  quia  nimirum  obventura  est  ei  pinguis 
» liaereditas.  Licitum  est  filio  gaudere  de  parricidio  in 
» ebrietate  perpetrato,  propter  ingentes  divitias  inde  ex 
» liaereditate  consecutas. 

5°  « Potest  tamen  aliquis,  salva  cliaritate,  optare  ma- 
» lum  temporale  alicui,  et  gaudere  si  contingit,  non 
» in  quantum  est  malum  illius,  sed  in  quantum  est  impe- 
»»  dimentum  malorum  alterius  quem  plus  tenetur  dili- 
» gere,  vel  communitatis,  vel  Ecclesiae  ; similiter  de  malo 
» temporali  ejus,  secundum  quod  per  malum  poenae  im- 
>»  peditur  frequenter  malum  culpae  ejus.  » Sunt  verba 
S.  Th.  in  3 dist.  q.  33,  art.  1,  ad  4.  Hinc  licet  1°  deside- 
rare ut  insignis  peccator  morbo  vel  aerumnis  ad  meliores 
fruges  adducatur;  2°  optare  mortem  persecutoris,  prop- 
ter bonum  Ecclesiae  bono  privato  anteponendum  ; 3°  gau- 
dere de  justo  hostium  excidio  ob  regni  utilitatem,  etc. 

6°  Maledicus  vel  imprecator  qui  malum  sibi  vel  aliis 
optat  evenire,  graviter  vel  leviter  peccat,  juxta  naturam 
mali  quod  intendit,  vel  ratione  scandali  aut  contumeliae. 
Omnes  igitur  circumstantiae  sedulo  pensandae  sunt,  ut 
gravitas  peccati  recte  noscatur. 

De  discordia. 

Discordia  opponitur  concordiae,  quae  est  cordium  seu 
voluntatum  unio  : est  igitur  voluntatum  dissensio  in  iis 
in  quibus  ex  divina  vel  fraterna  cliaritate  consentire  te- 
nemur. 

Est  peccatum  ex  genere  suo  mortale,  ut  patet  1°  ex 

Prov.  vi,  19,  ubi  dicitur  Deum  odisse  ac  detestari  eum  qui 
seminat  inter  fratres  discordias ; 2°  exB.  Paulo,  Gal.  v,  20, 
qui  dissensiones  computat  inter  opera  quae  a regno  Dei 
excludunt;  3°  ex  ratione;  discordia  enim  evidenter  op- 
ponitur charitati , cujus  finis  est  voluntates  unire. 

Qui  tamen  bona  fide  aliquid  judicat  malum  vel  minus 
bonum  quod  alter  credit  bonum  vel  melius,  aut  leve  aut 
nullum  esse  potest  peccatum,  si  absit  pertinacia,  et  cha- 
ritatis  signa  nihilominus  sibi  invicem  exhibeant  dissiden- 
tes : sic  excusatur  dissensio  inter  Paulum  et  Barnabam 
in  Act.  xv  relata. 

De  contentione . 

Contentio  in  contrarietate  verborum  consistit,  sicut  dis- 
cordia  in  contrarietate  voluntatum  , et  definitur  : Alter- 
catio verborum  quibus  unus  inordinate  alteri  contradicit* 
Ex  natura  sua  est  peccatum  mortale ; numeratur  enim 
ab  Apostolo  , Gal.  v , 20,  inter  opera  quae  a regno  coelo- 
rum excludunt,  et  charitati  per  se  graviter  adversantur. 
Supponitur  tamen  impugnari  serio  veritatem  ad  fidem  , 
bonos  mores,  pietatem,  justitiam  aut  bonum  proximi 
pertinentem,  quae  nota  est,  vel  cognosci  potest  et  debet ; 
si  enim  veritas  exercitii  causa  impugnaretur,  sine  scan- 
dalo et  acrimonia,  nullum  esset  peccatum  ; aut  si  materia 
sit  levis , aut  inordinatio  sit  tantum  in  modo,  v.  g.  cum 
nimio  clamore,  seclusis  scandalo  et  conviciis,  peccatum 
est  duntaxat  veniale. 


De  schismate . 

Schisma,  a verbo  <xyj'Cu  , significat  scissionem  , divisio- 
nem , et  est  voluntaria  baptizati  ab  unitate  Ecclesiae  se- 
paratio, retenta  Christiani  nominis  professione.  Non  om- 
nis ergo  inobedientia  vocatur  schisma , sed  ea  tantum 
quae  fit  cum  intentione  saltem  indirecta  se  ab  unitate 
Ecclesiae  separandi. 

Schisma  gravissimum  est  peccatum,  cum  summum  Ec- 


TRACTATUS 


94 

clesiae  bonum,  nempe  unitatem,  tollat;  et  ita  illud  sem- 
per  judicarunt  Patres  ac  doctores. 

De  rixa  et  seditione. 

Rixa  est  pugna  manuum  et  verberum  privata  auctori- 
tate facta.  In  aggressore  est  peccatum  ex  genere  suo  mor- 
tale, quia  charitati  essentialiter  opponitur,  et  a B.  Paulo 
inter  peccata  ingressum  coeli  excludentia  numeratur  : iu 
eo  qui  se  cum  debita  moderatione  defendit  nullum  est 
peccatum  ; in  eo  qui  modicum  excedit,  est  peccatum  ve- 
niale ; et  in  eo  qui  multum  excedit,  peccatum  est  mortale. 
Ita  S.  Tli.  2 2,  q.  41,  art.  1,  et  cum  illo  omnes  tlieologi. 

Seditio  est  tumultuosa  aggressio  unius  partis  reipubli- 
cae  contra  aliam  vel  contra  principem.  Non  est  dubium 
quin  per  se  gravissimum  sit  peccatum  , cum  paci  et  bono 
publico  evidenter  adversetur. 

Punctura  secundum.  — De  scandalo . 

Scandalum  est  vox  graeca  idem  significans  ac  offendi- 
culum : lapis  in  via  positus  , est  offendiculum  seu  scan- 
dalum respectu  iter  agentium , praesertim  caecorum  et 
infirmorum.  Sic  pariter  in  via  salutis,  factum  aut  dictum 
unius  ita  positum  ut  alii  in  illud  impingant  et  ruant,  est 
respectu  illorum  offendiculum  seu  scandalum. 

Unde  scandalum  definitur  a S.  Th.  2 2,  q.  43,  art.  1, 
Dictum  vel  factum  minus  rectum , prcebcns  alteri  occasionem 
ruince. 

Per  dictum  et  factum  intelliguntur  etiam  omissiones 
eorum  quae  dici  aut  fieri  debuissent  : sic  parentes  scan- 
dalum praebent  filiis , non  arguentes  eos  qui  coram  illis 
peccant,  aut  propriae  religionis  officia  negligentes. 

Dicitur  minus  rectum , non  vero  malum,  quia  scanda- 
lum praeberi  potest  per  aliquid  in  se  bonum  t sed  quam- 
dam speciem  mali  habens ; ut  si  vir  religiosus  carnem 
ex  dispensatione  die  veneris  manducet  coram  personis 
dispensationem  ignorantibus. 

Dicitur  preebens  alteri  occasionem  minee,  non  vero  rui- 
nam seu  peccatum  causans;  quia  peccatum  est  actus  vo- 
luntatis personae  peccantis , et  ab  extrinseca  causa  effici 
non  potest.  Neque  ad  rationem  scandali  requiritur  ut 
ruina  sequatur , modo  illius  praebeatur  occasio  : nec  da- 
tur scandalum  per  actiones  etiam  pessimas  et  publicas, 
si  nulla  praebeatur  alteri  occasio  peccatum  faciendi ; sed 
potius  horror  excitatur,  ut  quandoque  accidit. 

Scandalum  spectari  potest  ratione  illius  a quo  praebe- 
tur et  ratione  ex  illo  agentis.  Sub  priori  respectu  consi- 
deratum, dicitur  datum  seu  activum  ; et  sub  altero  res- 
pectu spectatum,  vocatur  acceptum  seu  passivum. 

Scandalum  datum  potest  esse  directum  vel  indirectum. 
Est  directum  quando  ruina  proximi  intenditur , vel  ut 
ipsius  ruina,  quod  est  diabolicum  et  rarum  inter  homi- 
nes; vel  ad  propriam  scandalizantis  satisfactionem,  quod 
frequenter  contingit.  Dicitur  vero  indirectum  quando 
ruina  spiritualis  proximi  non  intenditur,  sed  praevidetur 
aut  praevideri  potest  et  debet  ex  actione  quae  ponitur  se- 
cutura. 

Scandalum  acceptum  seu  passivum,  est  ipsamet  ruina 
i spiritualis  ex  alterius  facto  vel  dicto  secuta  : si  ex  facto 
aut  dicto  minus  recto  proveniat,  est  scandalum  simul 
datum  et  acceptum ; si  ex  facto  aut  dicto  nullam  ex  se 
vel  ex  intentione  agentis  aut  loquentis  occasionem  ruinae 
praebenti,  est  duntaxat  scandalum  acceptum.  Et  duplex 
est,  unum  pharisaicum  et  alterum  pusillorum.  Dicitur 
pharisaicum  quando  ex  pura  scandalizati  malitia  oritur, 
ut  apud  doctores  Judaicos  qui,  ut  perderent  Jesum,  fin- 
gebant se  ex  illius  verbis  aut  factis  scandalizari;  appel- 
latur vero  pusillorum,  quando  ex  ignorantia  vel  infirmi- 
tate scandalizati  oritur. 

Nunc  examinandum  est  quale  peccatum  sit  scanda- 
lum, quae  sint  omittenda  ad  illud  vitandum,  et  quid  fa- 
ciendum ad  illud  reparandum. 

Quale  peccatum  sit  scandalum. 

1°  Scandalum  datum  seu  activum  ex  genere  suo  est 
peccatum  mortale,  ut  constat  1°  ex  verbis  Christi, 
Matth.  xvi n,  6 : Qui  scandalizaverit  unum  cie  pusillis  istis 
qui  in  me  credunt , expedit  ei  ut  suspendatur  mola  asinaria  in 
collo  ejus , et  demergatur  in  profundum  maris.  Vce  mundo  a 
scandalis  l necesse  est  enim  ut  veniant  scandala : verumtamen 
vce  homini  illi  per  quem  scandalum  venit  l 2°  ex  verbis  B. 
Pauli,  Rom.  xiv,  15  : Si  enim  propter  cibum  frater  tuus  con- 
tristatur, jam  non  secundum  charitatem  ambulas.  Noli  cibo 
tuo  illum  perdere  pro  quo  Christus  mortuus  est ; et  I Cor.  vili, 
13  : Si  esca  scandalizat  fratrem  meum , non  manducabo  car- 
nem in  ceternum , ne  fratrem  meum  scandalizem  ; 3°  ex  ratio- 
ne; proximo  enim  aliquam  necessitatem  corporalem  aut 
spiritualem  patienti  succurrere  ex  gravi  praecepto  tene- 
mur : ergo  a fortiori  et  offendiculum  illi  non  praebere : ergo. 

2°  Potest  tamen  esse  veniale  ratione  levitatis  materiae, 
ut  si  quis  excitetur  ad  peccandum  venialiter,  defectu  ad- 
vertentiae  aut  consensus,  aut  quia  levis  est  influxus  in 
alterius  peccatum.  Gravitas  autem  vel  levitas  scandali 
non  desumitur  ex  natura  culpae  scandalizantis , sed  ex 
ejus  influxu  in  alterius  peccatum  et  ex  natura  liujus  pec- 
cati : sic  fieri  potest  ut  peccatum  grave  sit  tantum  leve 
in  ratione  scandali,  et  peccatum  leve  vel  actio  in  se  in- 
noxia , sit  peccatum  grave,  quia  alium  vel  alios  efficaciter 
determinat  ad  peccandum  mortaliter. 

3°  Generaliter  docent  theologi  scandalum  directum  du- 
plicem habere  malitiam  in  confessione  aperiendam,  unam 
scilicet  contra  charitatem,  et  alteram  contra  virtutem  ad 
quam  laedendam  inducitur  proximus  : v.  g.  puellam  indu- 
cis ad  fornicandum,  peccas  contra  charitatem  erga  illam  et 
contra  castitatem,  etiamsi  tu  ipse  fornicari  non  intendas. 

4°  Multo  communius  etiam  docetur  scandalum  indi- 
rectum duplicem  similiter  induere  malitiam  in  confes- 
sione exprimendam.  Videlicet  1°  laedit  charitatem  sicut 
scandalum  directum  ; si  enim  tenemur  ex  cliai  itate  pro- 


DE  DECALOGO. 


95 

ximuni  corrigere,  cum  possumus  malum  ejus  avertere, 
quanto  magis  cavere  debemus  ne  eum  impellamus  ad 
malum  exemplo  aliove  incitamento  ; 2°  laedit  virtutem 
cui  opponitur  peccatum  ad  quod  proximus  inducitur;  etsi 
enim  malum  exemplum  non  sit  causa  alterius  peccati  efli- 
cax , est  tamen  illius  causa  moralis , sine  qua  proximus 
non  peccasset : ergo  malitia  liujus  peccati  vere  imputanda 
est  scandalum  praebenti  sicut  et  ei  qui  ex  scandalo  deter- 
minatur ad  peccandum.  Ita  Ligorio , 1.  2,  n.  45,  et  plu- 
res  apud  ipsum,  et  communiter  theologi  nostri. 

5°  Plures  contenderunt  quod  praebere  occasionem  pec- 
candi ei  qui  jam  paratus  est  ad  peccandum,  non  esset 
peccatum  contra  charitatem ; sed  Ligorio,  multos  nimiae 
rigiditatis  non  suspectos  pro  se  citans  , hanc  sententiam 
fortiter  impugnat  et  rejiciendam  esse  demonstrat , prae- 
sertim quia  peccator  actu  externo  notabilem  majorem 
ruinam  sibi  infert. 

6°  Hinc  1°  qui  alios  ad  peccandum  induxit,  declarare 
debet  genus  peccati  aut  peccatorum  , et , quantum  mcra- 
liter  potest,  numerum  scandalizatorum ; 2" qui  coram  aliis 
peccavit,  v.  g.  blasphemavit,  turpia  fecit  aut  dixit,  com- 
muniter hanc  circumstantiam 'declarare  tenetur  propter 
scandalum  aut  scandali  periculum  ; 3°  etiamsi  alter  ex 
perverso  tuo  exemplo  non  peccaverit,  teneris  tamen  scan- 
dali circumstantiam  exprimere,  si  reipsa  occasionem  pec- 
candi praebueris. 

Quce  sint  omittenda  ut  vitetur  scandalum. 

1°  Certum  est  strictam  dari  obligationem  omittendi 
ea  quae  mala  sunt , non  solum  quia  mala  sunt , sed  etiam 
ratione  scandali  inde  secuturi;  nulla  enim  existere  po- 
test ratio  faciendi  quod  malum  est,  et  aliunde  existit 
obligatio,  ex  praecepto  charitatis,  vitandi  scandalum. 

Ergo- 

2°  Similiter  nunquam  licet  minus  consulere  malum  , 
aut  ad  illud  alia  ratione  positiva  inducere  ad  vitandum 
majus  ; quia  non  sunt  facienda  mala,  quantumvis  parva, 

ut  eveniant  bona,  et  quod  in  se  malum  est  fieri  non  potest 
bonum  propter  finem  intentum  : liceret  tamen  deterrere 
aliquem  a graviori  malo , praevidendo  eum  aliud  minus 
certo  esse  facturum , modo  ad  istud  positive  non  indu- 
catur. 

3°  Opus  ex  se  bonum  et  nullam  speciem  mali  habens 
omittere  non  tenemur  ob  scandalum  pharisaicum,  si  ad- 
sit rationabilis  causa  illud  non  differendi ; nam  , cum  hu- 
jusmodi scandalum  ex  malitia  scandalizati  oriatur,  ei  soli 
tribuendum  est , et  si  ad  illud  vitandum  a bonis  operibus 
abstinendum  esset,  perversi  bona  opera  impedire  possent 
cum  vellent.  Unde  Christus  dixit  discipulis  referentibus 
quod  Pharisaei  ex  dictis  et  factis  ejus  scandalizarentur  : 
Sinite  illos ; cceci  sunt  et  eluces  cascorum , Matth,  xv,  14. 

Si  autem  rationabilis  non  esset  causa  opus  illud  statim 
faciendi,  differri  deberet  ad  vitandum  hujusmodi  scanda- 
lum, quia  vera  charitas  abhorret  a peccato  etiam  ex  alte- 
rius malitia  orituro  et  Deum  offensuro. 

4°  Opus  ex  omni  parte  bonum,  sed  nulla  lege  praescri- 
ptum , occultari  aut  differri  debet , propter  scandalum 
pusillorum , donec  ratio  sic  agendi  fuerit  exposita ; ex 
praecepto  enim  chari tatis  ruinam  pusillorum  impedire 
tenemur,  cum  , absque  notabili  detrimento,  possumus  : 
at,  in  eo  casu,  scandalum  absque  notabili  detrimento 
vitare  possumus,  cum  bonum  de  quo  agitur  non  sit  neces- 
sarium et  aliunde  illud  differendo  vel  omittendo  , actum 
charitatis  exerceamus  : ergo  , etc.  Si  autem  , ratione  sic 
agendi  sufficienter  exposita,  scandalum  adhuc  perseve- 
ret, erit  pharisaicum  ac  contemnendum. 

2°  Bona  lege  naturali  aut  divina  praecepta  omitti  non 
possunt  ad  vitandum  scandalum  sive  pharisaicum  sive 
pusillorum,  quia  tunc  fierent  mala  ut  evenirent  bona,  seu 
ut  alia  impedirentur  mala,  lici  omnes . Sed  contro vertitur 
an  omittenda  sint  bona  positiva  lege  praescripta,  ad  vi- 
tandum scandalum  pusillorum.  Plures  negant,  quia  leges 
humanae  non  cessant  obligare  propter  aliorum  peccata,  et 
major  est  obligatio  positivum  implendi  praeceptum,  quam 
aliourm  praevaricationes  impediendi.  Alii  vero  commu- 

nius  et  probabilius  docent  ea  tunc  omittenda  esse , quia 
naturale  existit  praeceptum  de  non  praebendo  scandalo ; 
ubi  autem  duo  occurrunt  praecepta  gravia  , unum  natu- 
rale et  alterum  positivum  , naturale  praeferendum  est. 
Ei  go.  Ita  Layman,  Busembaum,  Suarez,  Tournely , P.  An- 
toine y Collet , Bilhicirt , Ligorio,  etc.  Hinc  mulier  praevidet 
quod  si  jejunet  vel  sacro  assistat,  maritus  inde  offensus, 
in  blasphemias , imprecationes  et  in  alia  hujusmodi  ex 
ignorantia  prolapsurus  sit , ea  praecepta  occulte  implere 
debet  si  possit  *,  si  non  possit , ea  omittere  potest  donec  , 
rationibus  expositis,  occasio  scandali  tollatur. 

6°  Bona  temporalia|quorum  non  sumus  domini , sed 
tantum  administratores  , qualia  sunt  bona  ecclesiarum  , 
hospitiorium  , pupillorum,  dimitti  non  possunt  ad  vitan- 
dum scandalum  etiam  pusillorum  , quia  non  habemus 
potestatem  dominium  eorum  ad  alios  transferendi.  Mo- 
nent tamen  sapientes  auctores  exactionem  eorum  diffe- 
rendam esse  donec  instruantur  debitores  de  obligatione 
sua , et  si , facta  monitione  , scandalum  adhuc  perseveret, 
procurandum  esse  assensum  Ecclesiae  , si  de  bonis  eccle- 
siasticisagatur,  ut  debitum  ex  parte  vel  ex  toto  remittatur. 

7°  Si  bona  propria  obtineri  aut  servari  non  possint  sine 
pusillorum  scandalo  , aut  totaliter  dimittenda  sunt , aut 
aliter  sedandum  est  scandalum , scilicet  per  aliquam  mo- 
nitionem , ut  ait  S.  Th.  2 2 , q.  43  , art.  8 ; facta  autem 
monitione  de  veritate  justitiae  , scandalum  evadit  pliari- 
saicum,  et  de  illo  non  amplius  curandum  est.  Imo  San- 
chez,  *Sporer,  Suarez  et  alii  plures  dicunt  nunquam  esse 
obligationem  gravem  patiendi  magnam  jacturam  in  bo- 
nis propriis  , ne  proximus  patiatur  scandalum  etiam  ex 
infirmitate  , quia  cliaritas  erga  proximum  non  obligat 
cum  tanto  incommodo.  Yide  Ligorio  ,1.  2,  n.  52. 

Quceritur  an  herus  vel  domina  aliquid  ponere  possit 
furandum  filiis  vel  famulis , ut  probitatem  eorum  cog- 
noscat , et  maritus  occasionem  adulterandi  uxori  ut  fide- 
litas ejus  probetur  ? 

R.  1°.  Communiter  docent  theologi  licitum  esse  occa- 
sionem jam  existentem  non  auferre  , et  observare  quid 
v.  5 

adventurum  sit , ut  peccantes  deprehendantur,  punian- 
tur et  resipiscant ; nam  tunc  unum  rationabiliter  per- 
mittitur peccatum  ut  plura  impediantur,  vel  ut  innocens 
a damno  servetur.  Sic  P.  Antoine , Tournely,  Dens,  Ligo- 
rio , etc. 

R.  2°.  Probabiliter  non  licet  occasionem  de  industria 
ponere  ad  probitatem  aut  fidelitatem  eorum  tentandam  , 
quia  esset  positiva  inductio  ad  peccatum.  Sic  iidem  theo- 
logi et  alii  non  pauci.  Non  tamen  desunt  qui  contrarium 
teneant  ut  probabile  , et  confirmare  nitantur  exemplo 
Judith , quae  suis  ornamentis  tentavit  cor  Holofei  nis , ut 
eum  libidine  captum  occideret  sicque  populum  suum 
liberaret.  Ita  Layman  , Bonacina  , Viva,  Busembaum  , 
Collet , et  alii  plures  apud  Ligorio  ,1.  2 , n.  58  , dicentes 
Judith  in  ea  occasione  non  peccasse  , quia  ex  gravi  causa 
licet  facere  actionem  in  se  bonam  qua  alter  praevidetur 
ex  malitia  sua  abusurus. 

Vide  ea  quae  diximus,  in  tractatu  de  Actibus  humanis, 
de  cooperatione  ad  aliorum  peccata. 

Quid  faciendum  est  ad  reparandum  scandalum. 

1°  Cessandum  est  a dicto  vel  facto  occasionem  ruinae 
praebente  : ratio  patet. 

2°  Meliori  quo  fieri  potest  modo  retractari  debent 
consilia  iniqua  , malae  suasiones  et  alia  hujusmodi  , ac 
manifestanda  est  displicentia  de  perverso  exemplo  aliis 
praestito.  Insuper  curandum  est  ut  hujusmodi  retracta- 
tio et  displicentiae  manifestatio  iis  omnibus  innotescat  | 
qui  ad  malum  fuerunt  inducti  vel  deinceps  induci  pos- 
sent. Unde  qui , v.  g.  per  scripta  obsccena , haeretica , im- 
pia , diffamatoria  alios  incitavit  ad  peccata , haec  per  nova 
scripta  quantum  poterit  retractare  tenebitur  ; qui  leges 
divinas  aut  ecclesiasticas  publice  violavit  , easdem  nunc: 
publice  servare  debet ; et  nisi  hoc  faciat , ad  sacramenta 
admitti  non  potest. 

ARTICULUS  QUARTUS. 

DE  RELIGIONE. 

Religio  est  virtus  moralis  , nos  inclinans  ad  reddendam 
Beo , t an  quam  rerum  omnium  principio  9 cultum  debitum . 
Dicitur  moralis  et  non  theologica,  quia  non  habet  pro  ob- 
jecto immediato  ipsum  Deum,  sicut  fides,  spes  et  charitas, 
sed  cultum  ei  exhibendum.  Attamen  inter  virtutes  mo- 
rales primum  tenet  locum  , juxta  omnes  , quia  propin- 
quius accedit  ad  Deum  et  ipsius  objectum  est  excellen- 
tius. PJures  praecipit  actus  tum  internos  , tum  externos  , 
ad  Deum  honorandum  idoneos,  et  prohibet  vitia  sibi  op- 
posita. Itaque  dicemus  1°  de  Actibus  virtutis  religionis,  et 
2°  de  vitiis  ei  oppositis. 

§ I.  — De  actibus  virtutis  religionis. 

Omnes  actus  boni  quodam  modo  ad  virtutem  religio- 
nis pertinent , quia  ad  Dei  cultum  et  honorem  dirigi  pos- 
sunt. Sequentes  tamen  ab  ea  virtute  imprimis  praecipi 
noscuntur,  scilicet  devotio  , oratio,  adoratio,  sacrificium, 
oblationes  et  decimae  , votum  , juramentum  et  quorum- 
dam dierum  sanctificatio.  De  voto,  juramento  et  quo- 
rumdam dierum  sanctificatione  ad  secundum  et  tertium 
Decalogi  praeceptum  dicemus  : de  sacrificio  sufficienter 
diximus  in*  tractatu  de  Eucharistia.  Nunc  vero  de  caeteris 
religionis  actibus. 

Punctum  primum.  — De  devotione. 

Devotio  , a verbo  devovere  ortum  habens  , definitur  a 
S.  Th.  2 2,  q.  82,  art.  1 , Voluntas  prompte  tradendi  se  ad 
ea  quee  pertinent  ad  Dei  famulatum.  « Unde,  inquit  S.  doc- 
» tor,  devoti  dicuntur  qui  seipsos  quodammodo  Deo  de- 
» vovent  , ut  ei  se  totaliter  subdant.  Sic  apud  gentiles 
» devoti  vocabantur  qui  seipsos  idolis  devovebant  in 
j ) mortem  pro  sui  salute  exercitus.  » 

Devotio  igitur  non  consistit  in  quibusdam  transitoriis 
religionis  actibus  etiam  cum  alacri  fervore  elicitis  , nec  in 
sensibili  gustu  pietatis  ; nec  in  eis  invenitur  qui  tepide 
Deo  serviunt,  etsi  omnibus  renuntiaverint  ut  famulatui 
ejus  se  manciparent ; importat  enim  promptam  et  fixam 
voluntatis  dispositionem , quae  sine  sensibili  gustu  subsis- 
tere potest. 

Qui  sanctis  in  genere  vel  in  specie  se  devovent  , actum 
religionis  exercent , quatenus  hunc  cultum  referunt  ad 
Deum  in  sanctis  suis  mirabiliter  relucentem  ; qui  vero 
principibus,  dominis  temporalibus  vel  parentibus  se  de- 
vovent, actum  fidelitatis  aut  pietatis  filialis  exercent,  non 
autem  proprie  actum  religionis , nisi  ex  motivo  super- 
naturali  et  propter  Deum  hoc  faciant. 

Duplex  est  causa  devotionis  , juxta  S.  Th.  una  extrin- 
seca  et  principalis  , quae  est  Deus  dona  sua  prout  vult 
unicuique  distribuens ; et  altera  intrinseca  , scilicet  con- 
templatio bonitatis  divinae  et  ejus  beneficiorum  , unde 
nascitur  dilectio  quae  est  proxima  devotionis  causa , et 
consideratio  propriorum  defectuum  quae  nos  conducit  ad 
dicendum  cum  Psalmista,  Ps.  cxx,  1 : Levavi  oculos  meos 
in  montes , unde  veniet  auxilium  milii . 

Tria  hic  monet  S.  Th.  1°  vitandum  esse  genus  medita- 
tionum quae  intellectum  ita  occupant  ut  voluntatem  red- 
dant aridam;  2°  licet  « ea  quae  sunt  divinitatis  sint  se- 
» eundum  se  maxime  excitantia  devotionem  , » ut  ait 
S.  Doctor,  potius  tamen  iis  inhaerendum  esse  quae  ad 
Christi  humanitatem  pertinent,  ut  dum  visibiliter  Deum 
cognosci  mus,  per  hunc  in  invisibilium  amorem  rapiamur,  quae 
verba  Praefationis  de  Nativitate  Domini  citantur  aS.  Th. 
Unde  Sylvius,  t.  3 : « Observent,  qui  patres  spirituales 
» vocantur,  ut  suos  clientes  , praesertim  autem  feminei 
» sexus,  assuefaciant  medi  tari  quae  Christus  pro  nobis  fecit 
» et  passus  est , potius  quam  sublimia  divinitatis  myste- 
» ria  ; » 3°  scientiam  et  ingenium  saepe  devotionem  occa- 
sionaliter  impedire,  quia  homo  nimis  confidens  de  seipso 
non  totaliter  se  Deo  subdit  , et  ideo  devotio  in  simplici- 
bus et  mulieribus  magis  abundat  quam  in  doctis.  • Si 

» tamen  scientiam  et  quamcumque  aliam  perfectionem 
n homo  perfecte  subdat,  ex  hoc  ipso  devotio  augeretur;  » 
2 2,  q.  82,  art.  3,  ad  3. 

Punctam  secundum.  — De  adoratione . 

Tripliciter  considerari  potest  : generalissime,  pro  quo- 
libet bono  opere,  quo  sensu  venerabilis  Beda  explicat 
verba  Christi,  oportet  semper  orare  et  non  deficere,  Luc.  xvm, 
1 ; generaliter,  pro  omni  laude  Dei,  gratiarum  actione 
et  petitione,  ac  specialiter  pro  sola  petitione  a Deo  , et  a 
S.  Th.  22,  q.  83,  art.  1,  post  S.  Joannem  Damascenum, 
definitur  Petitio  decentiam  a Deo . 

Dividitur  in  mentalem  et  vocalem.  Oratio  mentalis  sola 
mente  formatur  ac  exercetur,  et  vocalis  vocibus  expri- 
mitur, sed  internum  piumque  desiderium  supponit,  alio- 
quin  esset  actus  hypocrisis,  et  non  oratio;  unde  Chri- 
stus ad  Scribas  et  Pharisaeos  : Hypocritae , bene  prophetavit 
de  vobis  Isaias,  dicens  : Populas  hic  labiis  me  honorat,  cor 
autem  eorum  longe  est  a me ; Matth.  xv,  7. 

Oratio  vocalis  dividitur  in  publicam,  de  qua  locuti 
sumus,  agendo  de  Horis  canonicis,  in  tractatu  de  Ordine; 
et  in  privatam,  de  qua  nunc  simul  ac  de  oratione  men- 
tali seu  de  oratione  privata  in  genere  tractandum,  et 
dicemus  paucis  verbis  1°  de  ejus  necessitate,  2°  de  ejus 
conditionibus,  3°  de  ejus  objecto,  4°  de  ejus  materia, 
5°  de  ejus  fine,  et  6°  de  Oratione  Dominica. 

De  orationis  necessitate . 

1*  Plures  necessitatem  vel  etiam  convenientiam  ora- 
tionis negaverunt , ut  Epicurei  , qui  influxum  divinae 
Providentiae  in  res  humanas  negabant;  Fatalistae,  omnia 
ex  inexorabili  fato  pendere  volentes  ; ad  quos  referri  de- 
berent Wiclefistae,  Lutherani,  Calvinistae  et  Janseniani , 
veram  electionis  libertatem  homini  negantes,  si  prin- 
cipiis suis  rigorose  starent.  Messaliani , de  quibus 
S.  Aug.  Haeresi  57,  in  contrarium  errabant,  dicentes  ab 

oratione  nunquam  cessandum  esse,  et  monachis  non  li- 
cere aliquid  operari,  ne  quidem  vitae  suae  sustentandae 
causa.  Habiti  sunt  ut  haeretici  sub  nomine  Euchitarum.  ' 
Molinos  contendebat  non  convenire  ut  homo  , divinae  1 
voluntati  perfecte  resignatus,  aliquid  petat  a Deo,  quia  } 
petere  est  imperfectio. 

2°  Catholici  contra,  unanimiter  tenent  orationem  non 
esse  tantum  convenientem  sed  necessariam  necessitate 
praecepti  divini,  et  communiter  necessitate  medii ; idque 
probatur  1°  Scriptura  sacra  in  multis  locis,  v.  g.  Matth. 
xxvi,  41 : Vigilate  et  orate,  ut  non  intretis  in  tentationem\  Luc. 
xviii,  1 : Oportet  semper  orare  et  non  deficere ; I Thess.  v, 

17  : Sine  intermissione  orate  ; I Tim.  n,  8 et  9 : Volo  ergo 
viros  orare  in  omni  loco....  similiter  ct  mulieres  in  habitu 
ornato  cum  verecundia.  2°  Ex  SS.  Patribus , qui  sunt  una- 
nimes : sufficiat  sequens  S.  Aug.  testimonium  allegare 
1.  de  Dono  perse v.  cap.  16,  n.  39 : « Cum  constet  alia  Deum 
» danda  non  orantibus,  sicut  initium  fidei,  alia  non  nisi 
» orantibus  praeparasse,  sicut  usque  in  finem  perseveran- 
» tiam.  » 3 ° Ex  consensu  omnium  doctorum,  qui  contendunt 
orationem  in  genere,  sive  vocalem,  sive  mentalem  tan- 
tum, esse  necessariam  ad  salutem  necessitate  medii,  sal- 
tem communiter;  quia,  licet  Deus  multa  non  rogantibus 
concedat,  multa  etiam  ad  salutem  necessaria  nonnisi 
rogantibus  concedere  statuit.  Unde  Christus,  Luc.  n,  9 : 
Petite , etdabiturvobis,  et  Joan . xvi,  24 : Petite , et  accipietis ; 
quasi  dixisset  : Si  non  petieritis,  non  dabitur  vobis,  non 
accipietis.  Idcirco  B.  Jacob.  iv,  2 : Non  habetis , propter 
quod  non  postulatis.  Ergo. 

3°  Hoc  autem  praeceptum  est  affirmativum,  ac  proinde 
obligat  quidem  semper,  sed  non  pro  semper,  adeo  ut 
singulis  momentis  orare  teneamur ; sensus  igitur  verbo- 
rum, Oportet  semper  orare  ct  non  deficere,  et,  Sine  intermis- 
sione orate,  est,  quod  semper  orandum  sit  tempore  oppor- 
tuno, praecepto  urgente,  et  nunquam  cessandum  ex  tae- 
dio vel  desperatione. 

4°  Oratio  mentalis,  seu  meditatio  in  genere,  consistens 
in  studiosa  investigatione  eorum  quae  ad  salutem  requi- 

runtur,  necessaria  videtur  cunctis  fidelibus  adultis  etiam 
necessitate  medii ; sine  hujusmodi  enim  meditatione 
homo  non  cognoscet  animae  suae  plagas , intellectus  sui 
tenebras,  cordis  infirmitatem,  naturae  corruptionem, 
aeternae  damnationis  pericula  atque  media  naufragium 
vitandi ; attamen  necesse  est  ut  haec  cognoscat.  Ergo. 
Verum  meditatio,  quoad  methodum  determinatam  fa- 
cta, prout  fieri  solet  in  seminariis  et  aliis  communita- 
tibus religiosis,  est  utilis  et  valde  commendanda,  sed  ad 
salutem  non  necessaria  , quia  nulla  lege  est  omnibus 
praescripta. 

Licet  oratio  mentalis  et  meditatio  in  consueto  loquendi 
modo  promiscue  sumantur,  plurimum  tamen  inter  se 
differunt.  Meditatio  enim  exercet  intellectum,  et  oratio 
respicit  voluntatem  cujus  est  actus  : saepe  indiget  medi- 
tatione, ea  adjuvatur,  sed  cum  illa  non  est  confundenda. 

5°  Orationis  triplex  est  effectus,  scilicet  meritum  quod 
acquirit  orans,  satisfactio  pro  peccatis  propriis  vel  alie- 
nis , quia  omnis  actus  poenalis  ex  motivo  supernaturali 
exercitus  est  satisfactorius,  et  impetratio;  Deus  enim, qui 
fidelis  est,  negare  seipsum  non  potest , ut  ait  Apostolus, 
I Tim.  ii,  13  : at  promisit  quod  invocantes  se  exauditu- 
rus esset  : Si  quicl petieritis  Patrem  in  nomine  meo}  dabit  vo- 
bis , Joan.  xvi , 23 , et  sic  in  pluribus  aliis  locis.  Certum 
est  ergo  et  de  fide  orationem  legitime  factam  suum  ef- 
fectum infallibiliter  obtinere  ; sed  quaedam  essentialiter 
requiruntur  conditiones,  ut  ex  mox  dicendis  patebit. 

De  conditionibus  ad  orationem  requisitis . 

Ad  infallibilem  orationis  effectum  qua  tuor  requirun- 
tur conditiones  apud  Collct  et  Ferraris  convenienter  ex- 
positae, videlicet  ut  quis  petat  , 1°  pro  se,  2°  ad  salutem 
conducentia,  3°  pie,  et  4°  perseveranter. 

1°  Requiritur  ut  petat  pro  se.  Christus  enim  non  abso- 
lute dicit  : Quidquid  petieritis  concedetur,  sed,  dabit  vo- 
bis; quod  optime  notat  S.  Aug.  Tractatu  102  in  Joan.  di- 
cens ; « Exaudiuntur  omnes  sancti  pro  seipsis,  non  au- 

» tem  pro  omnibus  exaudiuntur  vel  amicis,  vel  inimicis 
» suis,  vel  quibuslibet  aliis ; quia  non  utcumque  dictum 
» est,  dabit , sed  dabit  vobis.  » 

Ex  charitate  tamen  et  saepe  ex  justitia  orare  debemus 
pro  aliis,  juxta  S.  Jacob.  v,  16,  verba  : Orale  pro  invicem 
ut  salvemini , multum  enim  valet  deprecatio  justi  assidua ; 
sed  eamdem  habere  non  possumus  fiduciam  ac  dum  ora- 
mus pro  nobis,  quia  fieri  potest  ut  alii  pro  quibus  oramus 
male  sint  dispositi,  et  non  pendet  a nobis  meliores  dis- 
positiones in  eis  creare.  Verum,  ex  liypothesi  quod  alii 
recte  sint  dispositi,  et  oratio  nostra  pro  iis  oblata  debitis 
conditionibus  sit  vestita,  infallibiliter  erit  impetra toria. 
Ita  Layman,  Collet , Ferraris  et  alii  plures. 

2°  Ut  petat\conducentia  ad  salutem , nimirum  necessaria 
aut  saltem  utilia  \ Christus  enim  promittens  orationes 
nostras  exaudiendas  fore,  dixit  : Si  quid  petieritis  Patrem 
in  nomine  meo . Porro  qui  peteret  quaedam  ad  salutem 
non  conducentia,  certe  ea  petere  non  posset  in  nomine 
Christi,  salvatoris  nostri,  cujus  voluntas  est  sanctificatio 
nostra.  Ergo.  Unde  S.  Aug.  dicit , in  loco  citato,  « non 
» peti  in  nomine  Salvatoris  quidquid  petitur  contra  ra- 
h tionem  salutis.  » Hinc  qui  aliquid  mali,  etiam  in  ma- 
teria levi,  a Deo  petere  auderet,  mortaliter  peccaret,  pro- 
pter gravitatem  injuriae  quam  ei  inferret.  Ita  Suarez,  de 
Oratione,  1.  1,  cap.  23,  n.  4,  qui,  n.  5,  asserens  petere 
rem  indifferentem  esse  peccatum,  non  audet  definire  an 
illud  sit  mortale  vel  veniale. 

3°  Ut  pie  petat , id  est,  cum  fide,  ut  ait  B.  Jacob.  i , 6 : 
Postulet  autem  in  fide  nihil  hcesitans  : qui  enim  hcesitat , si- 
milis est  fluctui  maris  qui  a vento  movetur  et  circumfertur . 
Non  ergo  cestimet  homo  ille  quod  accipiat  aliquid  a Domino; 
et  cum  plena  fiducia,  juxta  sequentia  B.  Pauli  verba, 
Hebr.  iv,  16  : Adeamus  ergo  cum  fiducia  ad  thronum  mise - 
ricordice , ut  gratiam  consequamur  et  misericordiam  invenia- 
mus in  auxilio  opportuno . Et  haec  fundantur  in  ipsius 
Christi  verbis,  Matth.  xxi,22  : Omnia  queeeumque petieritis 
in  oratione  credentes , accipietis.  Non  necesse  est  tamen  ho- 
minem fide  divina  credere  se  hoc  vel  illud  in  particulari 

certo  obtenturum  esse,  quia,  seclusa  speciali  revelatione, 
certo  scire  non  potest  an  conditiones  requisitae  debito 
modo  adimpletae  fuerint,  vel  non  : objectum  igitur  tantae 
fiduciae  quam  habere  tenetur  est  certitudo  effectum  ora- 
tionis suae  obtinendi , supposito  quod  fideliter  adimpleat 
conditiones  a Deo  praescriptas. 

4°  Ut  petat  perseveranter . Deus  quippe  asserens  se  ora- 
tiones nostras  debite  factas  exauditurum , non  promisit 
se  idfacturum  prima,  secunda,  tertia  vice,  etc.  Quandoque 
in  exordio  precum  exaudit ; at  saepe  contingit  ut  statim 
non  exaudiat , sed  effectum  diu  protrahat,  volens  illum 
perseverantibus  concedere , et  non  perseverantibus  ne- 
gare ; quod  Christus  duplici  exemplo  confirmat,  uno  vi- 
duae quae  per  importunas  preces  duritiam  judicis  iniqui 
superavit,  et  altero  hominis  qui , propter  improbitatem , 
obtinuit  a vicino  panes  sibi  necessarios.  Eo  igitur  sensu 
accipi  possunt  verba  Christi  : Oportet  semper  orare  et  non 
deficere9  Luc.  xvm,  1. 

Quia  ergo  effectum  orationis  etiam  saepe  repetitae  non 
obtinuimus , dicere  non  licet  Deum  promissis  defuisse  , 
aut  vanam  esse  orationem  : potius  nobis  memoranda 
sunt  verba  B.  Jacobi,  dieentis,  iv,  3 : Petitis  et  non  accipi- 
tis eo  quod  male  petalis;  aut  ea  S.  Basilii  serm.  de  Orando 
Deum  : « Ideo  quando  petis  et  non  accipis,  est  quia  per- 
» peram  postulasti , vel  infideliter , vel  leviter,  vel  non 
» conferentia  tibi,  vel  destitisti.  » 

Ipsi  peccatores,  si,  adhibitis  praecedentibus  conditio- 
nibus, orent,  infallibiliter  exaudientur,  ut  communiter 
docent  auctores,  cum  S.  Th.  2 2,  q.  83,  art.  16  ; nam,  ut 
ait  S.  Aug.  Trac.  in  Joan.  44  , n.  13  : « Si  enim  pecca to- 
» res  Deus  non  exaudiret , frustra  ille  publicanus  oculos 
» in  terram  dimittens  et  pectus  suum  percutieris,  dice- 
* ret  : Dominey  propitius  esto  mihi  peccatori.  » Et  ratio 
est,  quia  effectus  orationis  non  nititur  statu  gratiae,  sed 
liberali  promissione  Dei , qui  pius  et  misericors  est  erga 
bonos  et  malos  invocantes  se. 

3°  De  orationis  objecto , seu  de  iis  qui  invocari  possunt . 

1°  Certum  est  Deum  invocare  posse  tanquam  omnium 
bonorum  causam  ac  fontem  , et  eum  solum  eo  sensu  sic  in- 
vocandum esse  , quia  tale  orationis  genus  ad  cultum  la- 
triae  pertinet ; at  solus  Deus  cultu  latriae  honorandus  est. 
Nomine  Dei  intelligitnr  etiam  Christus,  qui  est  simul 
Deus  et  homo. 

2°  Licet  orare  homines  adhuc  viventes  ut  pro  nobis 
apud  Deum  intercedant ; Judaei  enim  in  Babylone  captivi 
fratres  suos  in  Hierosolymis  exstantes  sic  obsecrabant, 
Baruch,  i,  13  : Et  pro  nobis  ipsis  orate  ad  Dominum  Deum 
nostrum , quia  peccavimus  ; etB.  Paulus  , I Thess.  n,  1 : De 
cceteroy  fratres,  orate  pro  nobis , ut  sermo  Dei  currat  et  clari- 
ficetur sicut  et  apud  vos , etc. 

3°  Constat , ex  dictis  ad  calcem  tractatus  de  Incarna- 
tione, licitum  esse  invocare  B.  Mariam  virginem,  angelos 
et  sanctos  in  coelo  regnantes , non  tanquam  gratiae  alio- 
rumve  donorum  auctores,  sed  ut  nostros  apud  Deum 
intercessores. 

4°  Infantes  baptizati  et  ante  usum  rationis  defuncti 
invocari  possunt  privatim , quia  certum  est  eos  regnare 
cum  Christo  ; sed  cultu  publico  honorari  et  invocari  non 
possent : talis  quippe  cultus  nulli  potest  exhiberi  sine  de» 
creto  Ecclesiae  eum  approbantis. 

5°  Plures  negant  justos  in  purgatorio  detentos  utiliter 
invocari  posse,  quia,  ut  ait  S.  Th.  2 2,  q.  83,  art.  11,  ad  3, 
non  sunt  in  statu  orandi , sed  magis  ut  oretur  pro  iis.  Alii  ta- 
men, ut  Lessius,  Layman,  Bonacina,  Silvius , Bellarmi-*- 
nus,  etc.  affirmant,  quia  non  repugnat  eos  qui  precibus 
nostris  indigetit,  posse  pro  nobis  utiliter  orare,  sicut  vi- 
ventes pro  se  invicem  utiliter  orant,  licet  indigeant  ut 
pro  ipsis  oretur  : ruit  ergo  fundamentum  quo  alterius 
sententiae  patroni  nituntur.  Haec  opinio  evasit  communis 
Romae, 

De  materia  orationis,  seu  de  iis  quce  peti  possunt. 

1°  Quietis tce  docuerunt  nihil  determinate  a Deo  peten- 
dum esse,  sed  omnia,  sive  pro  tempore,  sive  pro  aeter- 
nitate, voluntati  ejus  remittenda  esse.  Illorum  errores 
constitutionibus  Innocentii  XI  et  Innocentii  XII  contra 
Molinos  et  libium  D.  de  Fenelon  damnati  sunt. 

2°  Bona  spiritualia,  scilicet  gratia,  sanctificatio,  inten- 
tationibus victoria,  beatitudo  aeterna,  determinate  et  ab- 
solute peti  possunt  ac  debent ; eo  modo  enim  orandum 
est  quo  sancti  viri  utritisque  Testamenti  oraverunt  : at 
sancti  utriusque  Testamenti  multa  determinate  et  abso- 
lute petierunt  a Deo;  v.  g.  Unam  pelli  a Domino,  hanc 
requiram , ut  inhabitem  in  domo  Domini;  Ps.  xxvi , 4,  et 
petitiones  in  Oratione  Dominica  contentae,  sunt  deter- 
minatae et  absolutae.  Ergo. 

3°  Bona  quibus  abuti  possumus,  ut  divitiae  , honores, 
fructus  agrorum,  bona  navigatio,  sanitas,  scientia,  etc. 
licite  petuntur,  quia  ad  bonum  finem  dirigi  possunt ; sed 
non  nisi  conditionate  petenda  sunt,  saepe  enim  non  ex- 
pedit ut  nobis  concedantur  : ea  igitur  postulando  sub- 
intelligere  debemus  conditionem  Deo  notam  , videlicet , 
si  haec  saluti  nostrae  non  futura  sint  noxia.  Ita  omnes. 

4°  Mala  temporalia  , quae  scilicet  non  sunt  peccata,  sed 
poenae,  ut  infirmitates,  paupertas,  humiliationes,  licite 
peti  possunt  ex  recto  fine,  nempe  ad  tentationes  supe- 
randas , virtutes  colendas  et  merita  acquirenda.  Hoc  per 
se  patet  et  ab  omnibus  admittitur. 

De  iis  pro  quibus  orandum  est . 

1°  Orare  debemus  non  solum  pro  nobismetipsis , sed 
pro  omnibus  hominibus,  justis,  injustis,  sceleratis,  pec- 
catoribus, infidelibus,  haereticis,  schismaticis,  excommu- 
nicatis ; et  hoc  constat  1°  ex  verbis  B.  Pauli,  I Tim.  n,  1 : 
Obsecro  igitur  primum  fieri  obsecrationes , orationes,  postu- 
i lationes,  gratiarum  actiones  pro  omnibus  hominibus,  pro  re- 

gibus  et  omnibus  qui  in  sublimitate  sunt ...  Hoc  enim  bonum 
est  et  acceptum  coram  Salvatore  nostro  Beo ; 2°  ex  consensu 
omnium  doctorum  et  praxi  Ecclesiae , quae  signanter  in 
feria  sexta  Majoris  hebdomadae  pro  omnibus  ordinibus 
specialiter  rogat. 

2°  In  orationibus  nostris  idem  servandus  est  ordo  per- 
sonarum quem  supra  statuimus  pro  operibus  charitatis, 
et  orandum  est  etiam  pro  inimicis,  juxta  haec  Christi  ver- 
ba, Mattii,  v,  44  : Orate  pro  persequentibus  et  calumnianti- 
bus  vos ; id  est,  ut  S.  Th.  aliique  theologi  interpretantur, 
inimici  excludi  non  debent  a communibus  orationibus 
quas  pro  congregatione,  cujus  sunt  membra,  fundimus, 
et  a fortiori  non  a precibus  pro  omnibus  factis. 

3°  orandum  est  pro  animabus  in  purgatorio  detentis ; 
de  fide  est  enim,  ut  in  tractatu  de  Poenitentia  osten- 
dimus , eas  vehementer  torqueri  et  suffragiis  fidelium 
adjuvari  posse  : at  certe  charitas  non  sinit  nos  manere  in- 
differentes circa  tantas  fratrum  nostrorum  necessitates 
quibus  subvenire  valemus  : ergo. 

4°  Illicitum  est  orare  pro  beatorum  salute,  vel  pro 
aliqua  eorum  satisfactione,  cum  certum  sit  eos  de  salute 
esse  securos  et  nihil  justitiae  Dei  exsolvendum  habere. 
Unde  S.  Aug.  Serm.  15  de  verbis  Apostoli  : « Injuria  est 
» pro  martyre  orare,  cujus  nos  debemus  orationibus 
» commendari.  » Sed  Suarez,  de  Oratione,  1.  1,  cap.  14, 
n.  3 et  4,  et  plures  cum  illo  arbitrantur  sanctos  in  coelo 
regnantes  augmentationem  gloriae  accidentalis,  videlicet 
novos  gradus  amoris  vel  gloriae,  aut  aliquod  extrinsecum 
bonum  claritatis  apud  alios  homines  acquirere  posse,  ac 
consequenter  licitum  esse  hanc  beatitudinis  augmenta- 
tionem pro  illis  orare.  Hanc  sententiam  refert  et  appro- 
bare videtur  Innocentius  III , in  Decretal.  1.  3,  tit.  41 , 
cap.  6,  § 3,  dicens  : « Quod  in  plerisque  orationibus  con- 
» tinetur,  prosit  vel  proficiat  huic  sancto,  vel  illi  talis 
» oblatio  ad  gloriam  et  honorem,  ita  debet  intelligi,  ut 
» ad  hoc  prosit  quod  magis  ac  magis  a fidelibus  glorifi- 
» cetur  in  terris;  licet  plerique  reputent  non  indignum 
• sanctorum  gloriam  usque  ad  judicium  augmen  tari , et 

>»  ideo  Ecclesiam  interim  sane  posse  augmentum  glori- 
» ficationis  eorum  optare.  « 

5°  Orare  non  licet  pro  daemonibus  et  damnatis ; illici- 
tum quippe  est  aliquid  decreto  Dei  absoluto  contrarium 
postulare,  ut  patet  : at  orare  pro  daemonibus  et  damnatis, 
est  aliquid  decreto  Dei  absoluto  contrarium  postulare , 
siquidem  de  fide  est  poenas  daemonum  et  damnatorum 
futuras  esse  aeternas  , ut  ostenditur  in  tractatu  de  Pecca- 
tis. Ergo. 

Citatur  quidem  bistoria  liberationis  Trajani  ab  inferis, 
a Joanne  diacono  in  vita  S.  Gregorii  Magni , 1.  2 , cap  44  , 
narrata,  a S.  Th.  Suppi,  q.  73,  art.  5,  ad  5,  admissa.,  a 
Graecis  in  Euchologio  inserta,  sanctae  Brigittae  et  S.  Mech* 
tildi  revelata.  Verum  Natalis  Alexander,  Collet , Billuart , 
et  alii  demonstrant  lianc  historiam  esse  apocrypham  , et , 
ea  supposita  vera,  dicendum  foret  cum  S.  Th.  vel  Traja- 
num a mortuis  suprema  Dei  potentia  suscitatum  , poeni- 
tentiam egisse,  sicque  salutem  consecutum  esse,  vel 
ipsius  poenam  fuisse  tantum  usque  ad  diem  judicii  sus- 
pensam. 

De  Oratione  Dominica. 

1°  Haec  oratio  appellatur  Dominica , quia  ab  ipso  Christo 
Domino  nobis  tradita  est ; omnes  alias  orationes  vocales 
sextuplici  modo  praesertim  antecellit,  videlicet  1°  origine, 
cum  ab  ipso  Filio  Dei  homine  facto  procedat;  2°  brevi- 
tate, siquidem  omnia  a Deo  petenda  paucis  verbis  expri- 
mit, et  simul  docet  quid  agere,  fugere,  credere  et  amare 
debeamus  : undeTertull.  1.  de  Oratione,  cap.  2,  eam  vo- 
cat Breviarium  totius  Evangelii  ; 3°  ordine ; in  ea  enim  po- 
nuntur ordine  perfectissimo  quae  desiderare  debemus, 
gloria  Dei,  regnum  ejus  et  media  ad  illud  perveniendi; 
4°  efficacia,  cum  eam  recitando  ipsius  Christi  verbis  uta- 
mur, quod  in  nulla  alia  oratione  locum  habet;  5°  neces- 
sitate ; omnes  quippe  eam  scire  et  frequenter  recitare  te- 
nentur , ut  constat  tum  ex  verbis  Christi  dicentis , sic 
orabitis , tum  ex  traditione  Apostolica,  ut  patet  ex  Constit. 
Apostolorum , 1.  7,  can.  25,  tum  ex  praxi  fidelium  et  con- 

sensu  doctorum.  « Qui  ex  contemptu  vel  supina  negli- 
* gentia  eam  ignorant,  peccati  mortalis  reatum  non  effu- 
» giunt,  » inquit  Sylvius,  t.  3.  Secluso  igitur  contemptu 
et  gravi  negligentia,  peccatum  est  duntaxat  veniale; 
6°  exercitio  virtutum,  scilicet  fidei,  spei,  chari tatis,  hu- 
militatis , obedientiae , perfectae  conformitatis  divinae  vo- 
luntati , ut  ex  dicendis  patebit. 

2°  Orationem  Dominicam  explicaverunt  Tertull.  1.  de 
Oratione,  S.  Cyprianus,  1.  de  Oratione  Dom.  S.  Cyrillus 
Hierosol.  Catech.  mystag.  5,  S.  Chrysost.  homilia  de  Ora- 
tione Dominica,  S.  Hieronymus,  Theoph.  Euthemius, 
Suarez , Sylvius , Dens,  etc.  Habet  praeambulum  , Pater 
noster  qui  es  in  coelis , breve,  sed  sublime,  Deo  et  homini- 
bus dignum.  Deus  vocatur  Pater  ratione  creationis,  gu- 
bernationis, redemptionis,  regenerationis  et  adoptionis 
eorum  qui  safictificantur  et  ad  gloriam  destinantur , at- 
que merito  dicuntur  filii  ejus  et  haeredes.  Vox  autem  ista 
non  ad  primam  personam  tantum  dirigitur,  sed  ad  Deum 
simpliciter,  et  nata  est  excitare  in  nobis  affectum  filialem, 
fiduciam,  obedientiam  ac  reverentiam.  Dicimus  Pater 
noster , et  non  Pater  mi,  quia  sumus  omnes  fratres  et  in 
communi  pro  omnibus  oramus.  Dicendo  , qui  es  in  coelis , 
profitemur  nos  credere  Deum  speciali  ratione  esse  in  coe- 
lis, ibi  majestatem  suam  exprimere,  gloriam  nobis  prae- 
parare , et  mentes  nostras  a terrenis  ad  coelestia  erigimus. 

3°  Post  praeambulum  septem  communiter  numeran- 
tur petitiones  quarum  sensus  breviter  assignabimus  : 
1°  Sanctificetur  nomen  tuum;  id  est,  a nobis  et  ab  omnibus, 
in  nobis  et  in  omnibus  agnoscatur,  honoretur  et  glorifi- 
cetur. Discamus  igitur  primum  et  ante  omnia  quaeren- 
dam esse  gloriam  Dei.  2°  Adveniat  regnum  tuum . Hac  < 
petitione  testamur  Deo  nos  desiderare  ut  in  mentibus 
nostris  regnet  per  gratiam  , manifestet  suam  gloriam  , et 
adveniat  tempus  in  quo,  omnibus  inimicis  ejus  subactis, 
solus  cum  electis  suis  regnabit,  videlicet  post  ultimum 
judicium , et  nos  cum  ipso  conregnabimus.  3°  Fiat  volun- 
tas tua  sicut  in  coelo  et  in  terra.  Omnia  in  coelo  divinae 
voluntati  perfecte  uniuntur,  et  ideo  nulla  est  inordi- 

natio  : petimus  ut  talis  submissio  et  obedientia  divinae 
voluntati  ac  proinde  perfecta  ordinatio  sit  pariter  in 
terra.  4°  Panem  nostrum  quotidianum  da  nobis  hodie . No- 
mine panis  intelligitur,  per  synecdochen,  ut  bene  ad- 
vertit Sylvius , t.  3 , cibus , potus , vestitus,  habitatio,  de- 
fensio, et  quidquid  ad  vitam  corporalem  pertinet,  ipsamet 
vita  , ejus  integritas,  etc.  Panis  ille  vocatur  etiam  super- 
substantialis, quia  substantiae  seu  naturae  nostrae  super- 
additur, et  petimus  illum  dari  nobis  hodie,  id  est  ipso- 
met  die  rogationis , quia  illo  quotidie  indigemus , et  id- 
circo appellatur  quotidianus.  Plurimi  volunt  per  hunc 
panem  inteliigendam  esse  sacram  Eucharistiam  et  aha 
bona  spiritualia  , quae  merito  dici  possunt  supersubstan- 
tialia. Prior  sensus  est  communior^  naturalior  videtur, 
et  uterque  tamen  simul  admitti  potest.  5°  Et  dimitte  no- 
bis debita  nostra  ( et  apud  Lucam,  xi,  4,  dimitte  peccata 
nostra) , sicut  et  nos , etc.  Omnes  enim,  etiam  justi,  ha- 
bent peccata  , sive  actualia,  sive  praeterita  , saltem  ve- 
nialia, quorum  per  totam  vitam  petere  debent  condona- 
tionem : sed  conditio  a Deo  apposita,  est  ut  et  ipsi  re- 
mittamus sincere  et  ex  corde  offensas  nobis  illatas.  Hinc 
qui  se  offendenti  plene  condonare  ncn  vult , seipsum  con- 
demnat Orationem  Dominicam  recitando.  6°  Ei  ne  nos 
inducas  in  tentationem.  Tentatio  ad  peccatum , de  qua  sola 
hic  agitur,  potest  oriri  vel  a diabolo  , vel  a mundo,  vel  a 
carne,  et  fieri  per  prosperitates,  vel  per  adversitates,  vel 
alio  multiplici  modo  : eam  vincere  non  possumus  abs- 
que gratia  : hac  igitur  petitione  postulamus  a Deo  vel 
ut  non  permittat  nos  tentari , vel  ut  auxilio  opportuno 
nos  a peccato  custodiat.  7°  Secl  libera  nos  a malo , id  est 
ab  omni  re  mala,  v.  g.  ab  ignorantia  aliisque  animi  de- 
fectibus, a peste,  fame,  siti,  morbis,  poenis,  calamitatibus 
et  ab  universis  omnino  malis.  Additur  Anien , quasi  dice- 
retur, fiat y fiat ; et  est  expressio  iterata  affectus  mentis  ad 
praecedentes  petitiones. 


112 


TRACTATUS 


De  orationibus  matutinis  et  vespertinis. 

1°  Constat,  ex  superius  dictis,  nos  praecepto  naturali 
et  divino  teneri  frequenter  orare;  sed  nulla  existit  lex 
positiva  , sive  divina  , sive  ecclesiastica  , certas  determi- 
nans preces  ab  omnibus  Christianis  singulis  diebus  reci- 
tandas. Quisquis  fidelis , curam  propriae  salutis  habens , 
ad  Deum  saepissime  recurrit  per  orationem  , modo  men- 
talem, modo  vocalem,  modo  jaculatoriam,  modo  longio- 
rem ; et  qui  diu  non  oraret,  a gravi  peccato  excusari  non 
posset  : qui  in  aliqua  versatur  necessitate  divinum  auxi- 
lium obtinendi  pro  seipso,  vel  pro  fratre  periclitanti,  sta- 
tim  orare  tenetur. 

2°  Quamvis  nulla  assignari  possit  lex  scripta  orationes 
matutinas  et  vespertinas  praescribens,  datur  tamen  obli- 
gatio sic  orandi ; nam  consuetudo  generalis  aliquem  fa- 
ciendi ritum,  cum  persuasione  illum  obligare,  est,  juxta 
omnes,  argumentum  existentiae  legis  : atqui  omnes  vere 
fideles  Deum  mane  et  vespere  orare  solent;  in  omnibus 
catecliismis  et  libellis  precum  ad  usum  fidelium  factis 
reperiuntur  formulae  orationis  matutinae  et  vespertinae , 
modus  sic  orandi  praescribitur  vel  saltem  ut  praxis  vitae 
Christianae  essentialis  traditur,  et  fideles  generaliter  per- 
suasum habent  se  ad  hunc  ritum  teneri,  nisi  aliqua  legi- 
tima causa  excusentur.  « Et  mane  orandum  est,  aiebat 
» S.  Cyp....  ac  die  cessante  necessario  rursus  orandum 
» est.  » 

Verum  obligatio  singulis  diebus  orandi,  mane  et  ves- 
pere , est  tantum  sub  levi , et  omnes  sic  apprehendunt. 
Unde  levis  causa  ad  ea  excusat;  et  cum  situs  corporis 
non  sit  determinatus  , qui  aliter  orare  non  potest  quam  i 
in  lecto,  ut  nunc  saepe  milites,  praecepto  orandi  satisfacit. 
Qui  autem  orationes  matutinas  et  vespertinas  frequenter 
sine  causa  penitus  omittit,  absolutione  indignus  videtur, 
nisi  promittat  se  deinceps  huic  vitae  Christianae  muneri  i 
non  ita  defuturum ; tum  quia  valde  probabiliter  magno 

orandi  praecepto  non  satisfaceret ; tum  quia  talis  omissio 
signum  esset  magni  temporis  animi. 

Quod  de  orationibus  matutinis  et  vespertinis  dicitur, 
a fortiori  dicendum  est  de  orationibus  ante  et  post  refec- 
tionem solitis  , quae,  licet  antiquissimae  et  apud  Christia- 
nos usitatissimae,  non  tamen  per  se  obligant  saltem  sub 
gravi;  ac  proinde  non  sunt  inquietandi laici qui  eas  omit- 
tunt, secluso  speciali  scandalo.  Dico  laici,  quia  vix  con- 
cipitur clericos  eas  omittere  posse  sine  scandalo,  nisi  ex 
pura  inadvertentia  id  aliquando  contingat. 

Punctum  tertium.  — De  adoratione . 

1°  Adoratio,  a praepositione  ad  et  verbo  oro  veniens, 
juxta  plures,  est  actus  quo  quis  propriam  submissionem 
alteri  exhibet,  in  testificationem  ipsius  excellentiae.  Alte- 
rius autem  excellentia  potest  esse  naturalis  humana,  ut 
dignitas principum,  superiorum, doctorum;  velsuperna- 
turalis  creata,  qualis  est  excellentia  sanctorum  et  Ange- 
lorum ; vel  divina.  Unde  distinguitur  1°  adoratio  civilis, 
quae  exhibetur  regibus,  principibus  aliisque  in  dignitate 
constitutis,  ut  David,  I Reg.  xx,  4l , promis  in  terram  ad- 
oravit tertio  Jonatliam,  et  sic  cardinales  adorant  Papam 
post  ipsius  electionem;  2° adoratio  duliae,  quae  exhibetur 
sanctis  et  Angelis  ; 3°  adoratio  hyperduliae,  quae  beatissi- 
mae Mariae  virgini  propria  est,  ratione  tituli  divinae  raa- 
ternitatis  quo  honoratur ; et  4°  adoratio  latriae,  quae  soli 
Deo  exhiberi  potest. 

2°  Adoratio,  secundum  se,  actum  corporalem  non  im- 
portat ; nam  Angeli,  qui  sunt  incorporei,  Deumadorant, 

3 et  nos  illum  sola  mente  adorare  possumus,  quamvis  haec 
1 adoratio  non  sufficiat ; quia,  cum  ex  duplici  natura  simus 
compositi,  exhibere  debemus  Deo  submissionem  mentis 

I per  actus  internos,  et  corporis  per  actus  externos. 

[;  3°  Quoniam  vero  actus  externi  similes  exhiberi  pos- 

II  sunt  Deo  et  creaturis,  quae  tamen  eodem  cultu  adorari 
0 nequeunt,  natura  hujusmodi  actuum  ex  intentione  ado- 
rantis determinatur.  Unde  si  exhibeantur  Deo,  ad  cultum 

latriae  pertinebunt;  si  exhibeantur  B.  Mariae,  ad  cultum 
hyperduliae ; si  exhibean  tur  sanctis  vel  angelis,  ad  cultum 
duliae  ; si  hominibus,  ad  cultum  civilem. 

i°  Ut  omnis  tolleretur  aequivoeatio  , usus  invaluit  ut 
solus  cultus  Deo  exhibitus  proprie  vocaretur,  commu- 
niter, adoratio . 

5°  Judaei,  in  veteri  Lege,  adorabant  ad  occidentem  in 
odium  multorum  gentilium  qui,  prae  reverentia  solis, 
adorabant  ad  orientem  : nos  autem  , ex  quadam  decen- 
tia, periculo  idololatriae  non  amplius  existente, adoramus 
ad  orientem,  id  est  ecclesiae  nostrae  versae  sunt  ad  orien- 
tem, ut  in  tractatu  de  Eucharistia  ostendimus. 

Punctum  quartum.  — De  oblationibus , primitiis  et  decimis . 

De  oblationibus. 

1°  Oblationes  stricte  sumptae  sunt  res  quas  fideles  in- 
tuitu religionis  immediate  offerunt  Deo,  ut  in  usum 
Ecclesiae  vel  ministrorum  cedant.  Tres  distinguuntur 
oblationum  species  : donatio  inter  vivos;  donatio  testa- 
mentaria, v.  g.  pro  anniversariis  celebrandis;  et  donatio 
usualis,  id  est,  actualis  et  manualis  donatio  rerum  in 
usum  Ecclesiae  vel  ministrorum  cedentium , idque  ex 
motivo  religionis,  ad  placendum  Deo  eique  serviendum. 

2°  Usus  oblationum  est  antiquissimus  et  ad  originem 
mundi  ascendit;  videmus  enim  in  Genesi,  iv,  3 et  4, 
Cain  et  Abel  munera  offerentes,  unum  de  fructibus  terrae, 
alterum  de  primogenitis  gregis  sui ; deinde  Noe,  arca 
egressum,  ibid.  vm,  20,  qui  de  cunctis  pecoribus  et  volu- 
cribus mundis  obtulit  holocausta  super  altare ; et  in  INum.  vii, 
multas  videmus  oblationes  in  dedicatione  tabernaculi , 
et  saepe  saepius  aliis  temporibus,  ut  patet  ex  toto  Yeteri 
Testamento. 

3°  In  nova  Lege  mos  fuit,  etiam  ab  illius  oxordio,  offe- 
rendi in  altari  vel  in  ecclesia  tempore  missae,  panem,  vi- 
num, oleum,  ceram,  etc.  ut  ostendimus  in  tractatu  de 
Eucharistia,  et  nunc  plures  fieri  solent  oblationes,  v.  g. 

occasione  Baptismi , benedictionis  mulieris  post  par- 
tum, etc. 

4°  Oblationes  non  debentur  ex  praecepto,  inquit  Fer- 
iaris, cum  multis  aliis,  nisi  in  quadruplici  casu,  videli- 
cet 1°  si  per  modum  census  vel  pensionis  datae  fuerint, 
aut  si  existat  pactum  cum  Ecclesia  vel  ejus  ministris  , 
quia  omne  pactum  justum  stricte  servandum  est ; 2°  si 
debeantur  ex  contractu  inter  vivos,  vel  ex  testamento , 
vel  ex  voto;  ultimae  enim  voluntates  et  vota  realia  im- 
pleri debent  etiam  ab  haeredibus;  3°  si  ministri  Ecclesiae 
divino  cultui  mancipati  et  spiritualia  populo  praestantes 
honestam  sustentationem  non  habeant,  fideles  tenentur 
oblationes  eis  praestare,  quia  dignus  est  operarius  mereedc 
sua , Luc.  x,  7;  4°  si  per  longum  tempus,  v.  g.  per  de- 
cennium, introducta  fuerit  consuetudo  quasdam  obla- 
tiones certis  anni  temporibus  vel  festivitatibus  faciendi, 
episcopus  cogere  posset  , per  excommunicationem  , ad 
eas  continuandas.  Non  arbitramur  hoc  apud  nos  fieri 
posse  ; saltem  imprudenter  fieret. 

5°  Ut  sciatur  ad  quem  pertineant  oblationes,  atten- 
dendum est  ad  usum  locorum  et  maxime  ad  intentionem 
offerentium  ; parochus  enim  vel  quilibet  alius  oblatio- 
nes contra  voluntatem  offerentium  sibi  arrogans,  contra 
justitiam  peccaret  et  procul  dubio  ad  restitutionem  tene- 
retur. Hinc  oblationes  depositae  in  arcula  vulgo  tro/ic, 
ante  imaginem  vel  statuam  alicujus  sancti,  in  altari  ali- 
cujus  capellae,  etc.  non  pertinent  ad  parochum,  sed  im- 
pendi debent  ad  finem  propter  quem  erecta  est  arcula, 
vel  in  honorem  sancti , ad  instaurandam  capellam , ad 
acquirenda  ornamenta,  etc.  Contra  vero,  oblationes  quae 
sub  missis  fiunt  ad  altare,  quae  pro  administra tione  sacra- 
mentorum, pro  benedicendis  nuptiis  vel  mulieribus  post 
partum,  pro  exequiis,  pro  nonnullis  precibus  autevange- 
liis  recitatis,  velaliis  similibus  functionibus  specialiter  of- 
feruntur, ad  parochum  pertinent,  etiamsi  functiones  per 
vicarium  aliumve  sacerdotem  exerceantur;  nisi  aliter  ab 
episcopo,  vel  ex  speciali  conventione  statutum  fuerit,  aut 
ipsi  offerentes  aliam  clare  manifestent  intentionem. 

6°  Oblationes  pro  fidelibus  defunctis  in  aliqua  ecclesia 
collectae  vel  in  arcula  repertae,  impendi  debent  ad  offeren- 
das missasaut  celebranda  anniversaria  inparocbiali  eccle- 
sia pro  fidelibus  defunctis  ejus  parochiae,  secundum  loci 
consuetudinem  et  stipendium  pro  dioecesi  taxatum:  qui 
propria  auctoritate  secus  ageret,  contra  justitiam  pecca- 
ret. Pariter  contra  justitiam  peccant  parochi  qui  totam 
collectam  die  Commemorationis  omnium  fidelium  De- 
functorum factam  sibi  attribuunt  pro  hujus  diei  officio 
et  missa,  si  ea  stipendium  in  dioecesi  taxatum  excedat. 

7°  Ex art.  76 decreti  30  nov.  1809,  cerei  pro  exequiiset 
anniversariis  oblati,  vel  in  panibus  benedicendis  positi , 
ad  fabricam  ecclesiae  pertinent.  Per  aliud  decretum  diei 
26  decembris  1813,  Napoleo  statuit  quod  cerei  in  exe- 
quiiset anniversariis  a clericis  delati,  ad  eos  pertinerent, 
caeteri  vero  inter  fabricam  et  clerum  dividerentur.  Pars 
clero  hic  assignata  pertinet  ad  parochum. 

In  plerisque  ruralibus  parochiis  perseveravit  usus, 
non  obstante  praecedenti  decreto,  ut  non  dividatur  cera, 
sed  tota  tribuatur  parocho  : parochus,  in  eo  casu,  eam 
tuta  conscientia  possidere  potest , tum  propter  usum  , 
tum  propter  tacitum  fabricae  consensum.  A fortiori  sibi 
retinere  potest  cereos  pro  matrimoniis  oblatos,  nisi  con- 
trarius existat  usus , cum  in  praefatis  non  exprimantur 
decretis. 

Cerei  a pueris  primarum  communionum  post  solemni- 
tatem  oblati,  ad  eum  pertinere  debent  qui  onus  catecliis- 
mum  docendi  sustinuit;  vel  si  plures  catecliismum  do- 
cuerint, inter  eos  dividendi  sunt  : talis  quippe  videtur 
esse  puerorum  ac  parentum  eorum  intentio. 

Cerei  vero  in  honorem  sanctissimi  Sacramenti,  B.  Ma- 
riae, vel  alicujus  sancti  oblati,  accendi  et  cremari  debent; 
eorum  reliquiae,  si  quae  supersint,  non  in  beneficium  pa- 
rochi, sed  fabricae  cedunt.  Idcirco  parochus  quieosstatim 
exstinguit  et  sibi  arrogat,  contra  pietatem  et  justitiam  si- 
mul peccat. 

8°  De  oblationibus  in  oratorio  rurali  B.  Mariae  vel 
alicujus  sancti  factis  nulla  portio  debetur  parocho,  ut 

S.  Cong.  concil.  definiit  per  decretum  diei  22  api  ilis 
1719.  Si,  ex  usu  vel  aliquo  signo,  pateat  hujusmodi  obla- 
tiones ad  celebrandas  ibi  missas  esse  destinatas,  parochi 
est  invigilare  ut  missae,  secundum  regulam  stipendia  in 
dioecesi  taxantem,  celebrentur  per  se  vel  per  alios,  in 
dicto  oratorio  vel  ad  altare  designatum,  et  non  alibi  sine 
licentia  episcopi. 

9°  Quaelibet  oblationes  ad  parochum  non  pertinentes, 
vel  ad  alios  clericos,  ex  clara  offerentium  intentione,  in 
utilitatem  fabricae  cedunt  et  administrationi  aedituorum 
( marguilliers ) committuntur.  ( Decret  clu  30  clecem . 1809, 
art.  36.  ) 

Dc  primitiis . 

1°  Judaei  tenebantur,  ex  Exod.  xxn,  29,  etxxm,  19,  at- 
que ex  multis  aliis  locis,  primitias  frugum  terrae  et  primo*' 
genitos  filiorum  suorum  in  domum  Domini  deferre  eique 
consecrare,  ad  agnoscendum  supremum  ejus  dominium, 
et  in  testimonium  gratitudinis  pro  beneficio  quo  Deus 
omne  primogenitum  iEgyptiorum  ab  homine  usque  ad  pe- 
cus percutiens,  primogenitis  Hebraeorum  pepercit. 

2°  Primitiae  igitur  sub  Veteri  Testamento  debebantur 
jure  divino  positivo;  earum  quantitas  non  erat  determi- 
nata : per  traditionem  autem  Hebraeorum  accepimus,  in- 
quit S.  Hieron,  in  Decretal.  1.  3,  tit.  30,  cap.  1,  relatus, 
« quod  qui  plurimum,  quadragesimam  partem  dabant 

* sacerdotibus  ; qui  minimum,  sexagesimam.  Inter  qua- 

* dragesimam  et  sexagesimam  licebat  quodcumque  vo- 
» luissent  offerre.  >» 

' “'3°  Lex  illa,  sicut  aliae  leges  positivae,  accedente  lege 
Evangelica,  fuit  abrogata  : primitiae  igitur  nunc  deberi 
non  possunt , nisi  ex  lege  naturali,  ex  lege  divina  Novi 
Testamenti,  vel  ex  lege  humana  : non  debentur  autem 
1°  ex  lege  naturali;  quamvis  enim  ratio  dictet  optimum 
esse  aliquid  Deo  consecrare,  et  fidelibus  obligationem  in- 
cumbere honestam  sustentationem  suis  pastoribus  sub- 
ministrandi, non  dictat  primitias  esse  offerendas;  2°  nec 
ex  lege  divina  Novi  Testamenti ; nulla  quippe  citatur  lex 

hujusmodi ; 3°  nec  ex  lege  humana.  Plura  quidem  citan- 
tur juris  canonici  capita  hanc  obligationem  existere  sup- 
ponentia; sed  omnes  fatentur  ea  a multo  tempore,  usu 
contrario,  fuisse  abrogata.  Si  in  nonnullis  locis  quaedam 
adhuc  offerantur  primitiae,  sunt  omnino  voluntariae,  tum 
in  specie,  tum  in  quantitate,  tum  in  destinatione : quidam 
eas  tribuunt  parocho,  alii  eas  in  ecclesia  collocant,  v.  g. 
fasciculos  lini,  cannabis,  juniores  gallinas,  anseres,  etc.  et 
tunc  haec  objecta  in  beneficium  fabricae  venduntur. 

De  decimis. 

1°  Decimae  sunt  decima  pars  fructuum  et  proventuum 
juste  acquisitorum,  Deo  in  testimonium  supremi  ejus  do-  j 
minii  debita  et  ministris  Ecclesiae  solvenda.  Earum  origo 
est  antiquissima  et  forte  ab  ipsa  rerum  origine  repetenda 
est : videmus  Abraham  a caede  Cliodorlaliomor  redeun- 
tem, decimas  ex  omnibus  Melchisedech  offerentem,  Gen. 
xiv,  20,  et  Jacob  Deo  promittentem  ( ibid.  xxvm,  22) 
se  oblaturum  ei  decimas  cunctorum  quae  sibi  dederit. 
Deus  postea  statuit  ut  decimae  omnium  solverentur  tri- 
bui Levi  pro  ministerio  quo  serviebat  illi  in  tabernaculo 
foederis,  Ex od.  xxvn,  29;  Lev.  xxvn,  30;  Num.  xvm,  21; 
xxvm,  1,  etc. 

2°  Illae  autem  decimae,  sic  determinatae,  non  erant  de- 
bitae ex  jure  naturali,  sed  ex  jure  divino  positivo,  ac  pro- 
inde obligatio  eas  solvendi  per  novam  Legem  fuit  sublata. 

3°  In  primis  Ecclesiae  saeculis  decimae  non  solvebantur,  5 
sed  omnes  clerici  ex  oblationibus  fidelium  vivebant  et 
sustentabantur.  At  pietate  fidelium  refrigescente,  largita- 
tes spontanee  oblatae  imminutae  sunt,  et  ministri  altaris 
congruam  sustentationem  ex  illis  habere  non  poterant. 
Tunc  Ecclesiae  legibus  statutum  est  ut  Christiani,  ad  ho- 
nestam sustentationem  pastoribus  suis  aliisque  altarium 
ministris  subministrandam  obligati,  decimas  eis  solve- 
rent. Yan-Espen,  1.  1 , ostendit  SS.  Patres  in  quarto  saeculo 
concionibus  et  adhortationibus  excitasse  populum  ad  sol- 
vendas decimas,  secundum  populi  Judaici  exemplum  : 

referttestimouiaSS.  Hieron.  Chrysost.  Aug.  Patet  autem, 
ex  ipsismet  hujusmodi  exhortationibus,  nullum  eo  tem- 
pore exstitisse  praeceptum  de  decimis  solvendis  : attamen 
populi,  crebris  adhortationibus  istis  commoti,  sensim  il- 
larum solutioni  se  submiserunt,  et  quod  primitus  fue- 
rat voluntarium,  praescriptione  transivit  in  legem  stricte 
obligantem. 

4°  S.Th.  22,  q.  87,  art.  1,  et  cum  illo  omnes  catholici 
doctores,  sine  ulla  haesitatione,  affirmant  Ecclesiam  ha- 
bere jus  praecipiendi,  sub  comminatione  poenaium  spiri- 
tualium, ut  fideles  decimas  solvant,  sicut  statuere  potuit 
ut  sacerdotes  stipendia  pro  celebrandis  missis  percipe- 
rent, vel  exigere  possent ; fideles  enim  tenentur,  ex  jure 
naturali  et  divino  positivo  honestam  sustentationem  cle  - 
ricis spiritualia  sibi  ministrantibus  praestare  : porro  Ec- 
clesia determinare  potest  quid  agendum  sit  ut  haec  obli- 
gatio impleatur,  et  ista  determinatio  cum  intentione 
obligandi  facta ; fit  lex  ecclesiastica  : ergo. 

5°  Consuetudo  solvendi  decimas  facta  est  lex  ecclesias- 
tica obligans  apud  Latinos  in  decursu  quinti  saeculi,  aut 
saltem  sexti,  ut  demonstrat  Van-Espen,  loco  citato.  Con- 
cil.  Matisconense  II,  anni  585,  pcenam  excommunica- 
tionis in  non  solventes  decimas  primum  inflixit,  juxta 
Fleury,  1.  34,  n.  50.  Hoc  Ecclesiae  statutum  confirmarunt 
reges  Galliae  in  octavo  et  nono  saeculo,  ut  patet  ex.  Capi- 
tularibus Caroli  Magni,  cap.  6 et  7,  ex  Capitul.  regum 
Francorum,  1.  2,  cap.  39,  et  ex  variis  conciliis.  Deinde 
edicta  principum  catholicorum  legibus  ecclesiasticis 
circa  hoc  punctum  fuerunt  concordantia,  sicque  decimae 
auctoritate  utriusque  potestatis  fuerunt  in  tota  Ecclesia 
Occidentali  de  pnecepto  atque  de  stricta  justitia;  sicque 
merito  damnatus  est  articulus  Wiclefi,  n,  18,  in  concilio 
Constant,  sess.  8,  in  quo  dicebat  decimas  esse  puras  elee- 
mosynas, etparochianos  eas  ob  peccata  praelatorum  ad  li- 
bitum auferre  posse. 

6°  Justinianus  vero  prohibuerat,  per  legem  39,  § 1 
Codicis,  ne  episcopi  aut  clerici  cogerent  quosdam  ad  of- 
ferendos fructus  aut  angarias  dandas , aut  alio  modo  vexa- 

rent,  excommunicarent,  anathematizarent,  communio- 
nem denegarent...  quamvis  usus  ita  obtinuerit : hinc  fac- 
tum est  ut  lex  de  solvendis  decimis  nunquam  proprie 
apud  Graecos  exstiterit,  et  per  quoddam  aliud  tributum 
sustentationi  clericorum  provisum  fuerit. 

7°  Multi  theologi  et  canonistae  contendunt  decimas 
praescriptas  esse  jure  divino ; alii  vero  jure  tantum  hu- 
mano. Sed  opus  est  distinctione,  qua  admissa,  omnis 
evanescit  difficultas  : vel  enim  decimae  spectantur  quoad 
substantiam,  quatenus  scilicet  congruam  sustentationem 
ministris  Ecclesiae  subministrant , et  jure  naturali  ac  j 
divino  positivo  debentur,  quoniam , ut  ait  Apostolus,  j 
I Cor.  ix,  13,  qui  in  sacrario  operantur , quce  de  sacrario 
sunt  edunt;  et  qui  altari  deserviunt , cum  altari  participant  : ; 
ita  et  Dominus  ordinavit  iis  qui  Evangelium  annuntiant 9 de  | 
Evangelio  vivere ; si  vero  considerentur  juxta  quotam  par-  j 
tem  tribuendam,  v.  g.  decimam,  duodecimam,  etc.  et 
modum  illam  tribuendi,  certe  non  debentur,  in  nova 
Lege,  nisi  jure  humano.  Ita  Feriaris,  Devoti  et  commu- 
niter theologi  cum  plurimis  canonistis. 

Apud  nos  alia  via  provisum  est  sustentationi  clericorum 
sacrum  ministerium  exercentium,  licet  parce,  et  decimae 
penitus  fuerunt  abolitae  anno  1790,  quae  abolitio  per  Con- 
cordatum anni  1801  fuit  confirmata. 

8°  Aliae  erant  reales  et  aliae  personales  : decimae  reales 
erant  illae  quae  de  omnibus  fructibus  praediorum,  agro- 
rum, vinearum,  pratorum,  hortorum,  arborum,  domus 
locatae,  sylvarum  et  animalium  solvebantur ; personales, 
quae  solvebantur  ex  acquisitis  proprio  labore,  solertia,  in- 
dustria, artificio,  negotiatione,  militia,  scientia,  etc.  Non 
erant  in  cunctis  locis  eaedem  regulae  pro  solvendis  deci- 
mis receptae. 

Innumerae  quotidie  nascebantur  difficultates  quae  nunc 
occurrere  nequeunt : multa  igitur  olim  maximi  mornenti, 
nunc  forent  sine  abjecto  et  omittimus. 

J I.  — De  vitiis  religioni  oppositis. 

Cum  religio  sit  virtus  moralis , in  justo  stat  medio , 
juxta  Aristotelem  , S.  Th.  et  omnes  doctores  : contra  il- 
lam ergo  peccari  potest  per  excessum  et  per  defectum. 
Peccata  per  excessum  dicuntur  superstitio,  et  peccata  per 
defectum  irreligiositas.  De  utraque  in  duplici  sectione 
dicemus. 

Sectio  prima.  — De  superstitione. 

Superstitio,  vox  a Cicerone  saepe  usurpata,  apud  Vir- 
gilium  reperta,  cujus  etymologia  certo  non  assignatur, 
significat  falsam  religionem^  definitur,  Vitium  religioni 
oppositum  quo  divinus  cultus  exhibetur  cui  non  debet , 
vel  modo  quo  non  debet.  Unde  duplex  est  superstitio , 
nempe  cultus  falsi  numinis,  et  cultus  veri  numinis  in- 
congruus,  qui  potest  esse  perniciosus  vel  superfluus.  Est 
perniciosus  quando  aliquid  continet  falsi,  v.  g.  si  quis 
Deum  colere  vellet  caeremoniis  Judaicis  , quae  significant 
Christum  nondum  advenisse;  vel  doctrinam  fidei  confir- 
mare vellet  falsis  miraculis,  falsis  testimoniis,  vel  falsas 
reliquias  venerationi  fidelium  exponeret;  vel,  dum  est 
laicus  , se  ut  publicum  Ecclesiae  ministrum  exhiberet,  of- 
ferendo, benedicendo,  absolvendo,  etc.  Haec  semper  sunt 
peccata  mortalia,  ut  docent  Suarez,  Busembaum,  Ligo- 
rio,  etc.  quia  gravem  injuriam  Deo  inferunt. 

Cultus  dicitur  superfluus  quando  nihil  falsi  continet, 
sed  ad  Dei  gloriam  et  hominis  subjectionem  non  conve- 
nienter ordinatur , vel  quia  est  inanis  , indecens , incon- 
gruus,  vel  quia  Dei  aut  Ecclesiae  institutioni,  aut  con- 
suetudini communi  adversatur  : v.  g.  velle  audire  missam 
ante  ortum  solis,  cum  certo  numero  cereorum,  persona- 
rum , caeremoniarum , sacerdotis  nomine  Joannis  , com- 
municare ex  manu  confessarii,  ex  hostia  ab  illo  conse- 
crata, jejunare  die  Dominico  et  non  alio,  missam  contra 
rubricas  celebrare  aut  celebrari  velle,  dicere  Gloria  in  ex- 
celsis et  Credo  quando  non  sunt  dicenda,  etc.  Haec  tamen 

et  alia  similia  bona  intentione  facta,  sunt  tantum  venia- 
lia ordinarie,  quia  materia  est  levis,  et  actio  ex  se  non 
'est  mala.  Ita  generaliter  theologi.  Dico  ordinarie , quia 
si  res  ex  se  mala  esset,  ut,  v.  g.  si  ex  furto  offeras,  si  tur- 
pia in  templo  canas,  si  ore  vel  organo  vocem  lascivam 
aut  turpia  provocantem  edas,  etc.  peccatum  saepe  erit 
mortale  , nempe  si  magna  sit  indecentia,  grave  scanda- 
lum, prava  intentio  agentis,  aut  periculum  animarum. 

Cultus  falsi  numinis  in  quinque  dividitur  species,  quae 
sunt  idololatria,  divinatio  , vana  observantia,  magia  et 
maleficium,  possessio  et  obsessio. 

Punctum  primum.  — De  idololatria. 

1°  Idololatria,  secundum  vim  nominis,  est  lati  ia,  id  est 
cultus  idoli ; et  idolum  est  simulacrum  alicujus  rei  non 
existentis  , seu  effigies  falsi  numinis.  Unde  imagines 
Christi  et  sanctorum  non  sunt  idola,  qnia  repraesentant 
objecta  re  aliter  existentia,  et  non  sunt  falsorum  deorum 
simulacra.  Figurae  solem  et  lunam  repraesentantes  ut 
deos,  merito  dicuntur  idola  vel  simulacra,  quia  sol  et 
luna,  existentes  ut  sidera,  non  existunt  ut  dii. 

2°  Idololatria  igitur  est  cultus  divinus  alteri  quam  vero 
Deo  exhibitus  ; et  ideo  est  vitium  religioni  oppositum  per 
excessum,  seu  vera  superstitio.  Unde  B.  Paulus,  Athe- 
nienses prae  cseteris  idololatriae  deditos  alloquens,  dicit, 
Act.  xvii,  22  : Viri  Athenienses,  per  omnia  quasi  supersti- 
tiosiores vos  video. 

3°  Triplex  distinguitui  idololatria  : 1°  externasimul  et 
interna  quoad  existimationem  , et  est  illa  qua  quis  cre- 
dens aliquid  divinitatis  in  idolo  esse,  illud  ritu  externo 
honorat  cum  intentione  cultum  ei  deferendi  : est  idolo- 
latria perfecta.  2°  Externa  simul  et  interna,  cum  affectu 
perverso,  absque  errore  intellectus  : talis  est  cultus  quem 
homo  , persuasum  habens  unicum  esse  Deum,  exhibet 
idolo  ut  aliquid  obtineat  a diabolo  , vel  exhibet  ipsimet 
diabolo.  3°  Externa  et  simulata  , quando  nempe  honor 
externus  exhibetur  idolo  sine  voluntate  illud  honorandi,  » 

et  cum  persuasione  nihil  divinitatis  in  eo  esse.  Triplex 
illa  species  gravissimum  est  peccatum  contra  virtutem 
religionis  et  externam  fidei  professionem.  Prima  tamen 
sola  est  conjuncta  cum  infidelitate,  et  poenis  in  haereticos 
latis  subjacet,  siquidem  sola  errorem  fidei  oppositum 
complectitur. 

4°  Disputant  theologi  et  Scripturae  sacrae  interpretes  cir- 
ca idololatriae  originem  : pro  temporibus  quae  diluvium 
praecesserunt  nihil  habemus  certum  ; sed  in  libro  Josue, 
xxiv,  2,  legitur  : Hoc  dicit  Dominus  Deus  Israel  : Trans 
fluvium  habitaverunt  patres  vestri  ab  initio , Thare , pater 
Abraharn  et  Nachor,  servi  er  untque  diis  alienis  : ergo  tem- 
pore Tiia  re  et  Nachor,  progenitorum  Abraharn,  jam  erant 
dii  alieni  : Racliel  furata  est  idola  patris  sui  Laban,  et 
deinde  videmus  hanc  perniciosam  et  absurdam  supersti- 
tionem ubique  diffusam. 

5°  Probabile  videtur,  ex  lib.  Sapientiae,  xiv,  15  et  seq. 
occasionem  idololatriae  praebuisse  homines  qui,  prae  sin- 
gulari affectione  sua  erga  quosdam  morte  raptos,  illorum 
faciebant  imagines  ad  memoriam  eorum  conservandam, 
et  accuratam  veri  Dei  notitiam  paulatim  obliviscentes 
| sibi  fingebant  aliquid  divinitatis  in  his  imaginibus  vel 
in  praecipuis  universi  partibus  residere,  et  tunc  haec,  dae- 
monibus impellentibus  ac  mirabilia  in  idolis  facientibus 
coeperunt  adorare.  Ita  post  S.  Th  Snarez,  de  Superst. 
1.2,  cap.  5 et  6. 

6*  Philosophi  et  multi  alii  exterius  tantum  idolis  ser 
viebant,  sine  voluntate  ea  colendi,  aut  saltem  sine  per  • 
suasione  in  eis  aliquid  esse  divinitatis,  ut  ostendit  S.  Aug. 
de  Civitate  Dei,  1.  6,  cap.  10,  et  « in  hoc  errasse  viden- 
» tur,  inquit  Suarez,  quod  non  putarunt  hunc  modum  ido- 
» lolatriae  pravum  esse,  quando  fit  ob  civilem  causam,  vel 
» saltem,  ut  alii  voluerunt,  quando  fit  necessitate  urgen- 
» te,  ad  vitandum  gravissimum  malum  mortis  vel  aliud 
» aequivalens.  » 

7°  At  vulgus  paganorum  reipsa  credebat  diversos  esse 
deos  diversis  orbis  partibus  praefectos,  et  aliquid  divini- 
tatis vel  supremae  excellentiae  inesse  idolis,  ut  ex  variis 

Scripturae  textibus,  v.  g.  Sap.  xm  et  xiv,  DanieL  xiv,  ex 
S.  Aug.  de  Civitate  Dei,  1.  4,  cap.  10;  et  Suarez  hoc  pro- 
bat , 1. 2,  cap.  4,  ubi  ait : « Certe  multi  gentilium,  praeser- 
» tim  commune  vulgus,  caeca  quadam  ignorantia  et  falsa 
» traditione  ac  fide  ducebantur,  putantes  singulis  rebus 
» vim  quamdam  invisibilem  ac  supremam  praesidere, 
» ideoque  supremo  cultu  esse  colendam,  sine  ulla  rela- 
» tione  ad  unum  supremum  creatorem  ac  gubernatorem 
» omnium  , nec  discurrebant  quomodo  id  fieri  posset,  aut 
» quomodo  sine  uno  supremo  numine  ac  progenitore  mun- 
» dus  posset  subsistere.  » Idem  error  adhuc  reperitur 
apud  gentiles  nunc  existentes ; doctores  supremum  qui- 
dem agnoscunt  numen,  sed  vulgus  credit  plures  reipsa 
esse  deos  divino  cultu  honorandos. 

8°  Docet  iterum  Suarez,  ibid.  cap.  6,  vix  dari  posse  ig- 
norantiam omnino  invincibilem  circa  pluralitatem  deo- 
rum, nisi  « in  aliquo  gentili  qui  et  nullam  rectam  in- 
» structionem  habet , neque  per  se  philosophari  valet, 
» ut  multi  nunc  inveniuntur  in  iEthiopia  , Brasilia  et 
» aliis  similibus  regionibus.  » 


Punctura  secundum.  — De  divinatione . 


1°  Divinatio,  juxta  vim  nominis  , idem  est  ac  divina 
actio,  juxta  quosdam,  vel  divina  notio,  juxta  alios,  quia 
est  quaedam  participatio  cognitionis  rerum  occultarum 
quae  divinitatis  est  propria,  ideoque  non  est  perse  mala. 
Sed  quoniam  haec  notio  apud  gentiles  a daemone  repete- 
batur, usu  Scripturae  et  Ecclesiae  divinatio  fere  semper 
in  malam  partem  accipitur,  et  definiri  solet  : Indebita 
notionis  rerum  occultarum  inquisitio  vel  enuntiatio,  dae- 
monis adjutorio  petita  aut  facta. 

2°  Triplici  modo  occulta  cognosci  et  praenuntiari  posn  ( 
sunt,  videlicet  per  revelationem,  per  media  naturalia  et 
per  diaboli  operationem  ; diaboli  enim  existentia,  saga< 
citas  et  potentia  facultates  hominum  longe  superans  in  { 
dubium  revocari  non  possunt : constat  igitur  illum  mults: 
scire  et  manifestare  posse  quae  nos  latent.  Unde  qui  co- 
gnitionem secretorum  vel  futurorum  aliter  quaerit  quair. 

per  revelationem  divinam  aut  media  naturalia  et  hu- 
mana, eam  necessario  repetit  a daemone,  cum  non  sit 
alia  cognoscendi  via. 

3°  Duplici  modo  haec  exquisitio  fieri  potest,  scilicet  : 
1*  per  pactum  cum  daemone  expressum  , illum  invocan- 
do , aliquid  ei  offerendo , vel  adhibendo  aut  quaerendo 
media  evidenter  diabolica,  v.  g.  consulendo  pythones, 
evocando  mortuos , petendo  praestigias , personarum  ap- 
parentias, aliave  signa  in  aere,  aqua,  igne,  speculis  ; et 
2*  per  pactum  implicitum,  adhibendo  quippe  media  na- 
turalia , sed  ad  cognitionem  inquisitam  omnino  impro- 
portionata  et  in  quibus  daemon  se  immiscere  solet , v.  g. 
si  quis  intendat  cognoscere  futura  ex  inspectione  linea- 
mentorum corporis  , ex  garritu  aut  volatu  avium,  etc. 

4°  Apud  omnes  constat  divinationem  quae  fit  per  ex- 
pressum cum  daemone  pactum  , a mortali  excusari  non 
posse  , ne  quidem  per  ignorantiam  , quia  gravissima  Deo 
infertur  injuria  , et  nullus  est  qui  usum  rationis  habens, 
et  verum  Deum  cognoscens,  advertere  non  possit  pactum 
cum  ipsius  hoste  initum  illum  graviter  offensurum. 

5°  Certum  est  alteram  divinationem  , per  pactum  im- 
plicitum , in  se  malam  esse  et  stricte  prohibitam  : nam 
1°  Deus,  Deut.  xvm,  10  omne  genus  divinationis  prohi- 
bet, dicens  : Nec  inveniatur  in  te ...  qui  ario/os  sciscitetur,  et 
observet  somnia  atque  auguria , nec  sit  maleficus , nec  incan- 
tator y nec  qui  /yrthones  consulat  nec  divinos , aut  qucerat  a 
mortuis  veritatem . 2°  Celebris  existit  bulla  Sixti  V,  diei  5 
januarii  1586,  per  verba  Coeli  et  terree  creator  incipiens , 
in  qua  variae  superstitionum  ac  praesertim  divinationis 
species  enumerantur  et  expresse  damnantur.  3°  Ita  sen- 
tiunt omnes  theologi,  conveniuntque  hujusmodi  divina- 
tionem esse  de  genere  suo  peccatum  mortale  , et  tamen 
fieri  posse  veniale  propter  ignorantiam  , simplicitatem  ; 
aut,  juxta  plui  es,  inter  quos  Layman,  Sancliez , Lessius  , 
Suarez  , etc.  si  fides  tali  superstitioni  non  adhibeatur  , 
sed  limor  tantum  vel  suspicio  de  eventu  praenuntiato 
concipiatur  , aut  si  ex  joco  ars  illa  exerceatur  et  grave 
non  adsit  scandalum. 

6°  Deus  sibi  reservavit  secreta  cordium  et  futura  ex  li- 
bera hominum  voluntate  pendentia  , ut  ostendit  Six- 
tus  V , in  sua  citata  bulla  : unde  infert  1°  daemones  ea 
certo  cognoscere  non  posse,  sed  tantum  conjecturaliter, 
modo  tamen  intelligentiam  humanam  longe  superante  ; 
2°  artem  divinatoriam , in  quantum  secreta  cordium  et 
futuros  eventus  a causis  necessariis  non  pendentes  respi- 
cit, vanam  esse,  fallacem,  improborum  hominum  astutia 
et  daemonum  fraudibus  introductam  , « ex  quorum  ope- 
» ratione  , consilio  vel  auxilio  omnis  divinatio  manat , 

» sive  quod  expresse  ad  futura  manifestanda  invocentur, 

» sive  quod  ipsi  pravitate  sua  et  odio  in  genus  humanum 
» occulte,  etiam  praeter  hominis  intentionem,  se  ingerant 
» et  intendant  vanis  inquisitionibus  futurorum,  et  men- 
» tes  hominum  perniciosis  vanitatibus  et  fallaci  contin- 
» gentium  praenuntiatione  implicentur,  et  omni  impie- 
>»  tatis  genere  depraventur.  » Urbanus  VIII  altera  const. 
diei  31  martii  1631  dispositiones  const.  Sixti  V confirma- 
vit et  auxit.  Nihilominus  pronuntiat  Pontifex  , homines 
fallacia  diaboli  sic  delusos  et  curiosa  sectantes,  Deum 
graviter  offendere , a via  salutis  averti  et  in  laqueo  dam- 
nationis involvi.  Ratio  est,  quia  peccatum  non  consistit 
in  successu  artis,  sed  in  usu  ipsius  artis  diabolicae. 

7°  Praecipuae  divinationis  species  sunt  : 1 0 prcestigium , 
quando  nempe  daemon  sub  quibusdam  imaginibus  vel 
corporibus  aliunde  asportatis  aut  ex  aere  compactis  se 
oculis  vel  sensibus  hominum  ingerit  ad  occulta  pronun- 
tianda ; 2°  nccromantia,  quae  est  divinatio  per  mortuorum 
evocationes  veras  aut  fictas,  adhibitis  verbis  aut  signis 
quibus  mortui  videntur  resurgere  , loqui  et  docere  oc- 
culta; 3°  Reornantia , quae  est  divinatio  facta  per  quaedam 
signa  vel  puncta  in  corporibus  terrenis,  v.  g.  lapide,  li- 
gno, charta,  etc.  exarata;  4°  hydro  manti  a,  per  signa  in 
aqua  ; 5°  acromantia  , per  signa  in  aere ; 6°  pyromantia  , 
per  signa  in  igne  ; 7°  aruspicium  , per  signa  in  animalium 
visceribus;  8 0 onyromantia,  si  fiat  per  somnia;  9°  oraculum , 
si  fiat  per  idolum  ; 10 0 pythoni  a,  si  fiat  per  homines  arre- 
ptitios*  sic  dicta  a sacerdotissa  Apollinis  quae  in  tripode 

posita  et  pelle  serpentis  Pythonis  cooperta,  vaticinabatur. 
Omnes  illae  divinationis  species  fieri  dicuntur  ex  pacto 
cum  daemone  expresso. 

Sequentes  fieri  reputantur  ex  pacto  implicito  2 11°  c hi- 
ra mantia  est  divinatio  ex  lineis  manus  facta;  12°  sputu - 
tornantia,  si  ex  spatulis  animalium  fiat ; 13°  metoposcopia. , 
si  fiat  per  signa  frontis  ; 14°  augurium,  si  ex  hominis,  ani- 
malium et  avium  vocibus,  cantu,  garritu,  sternutatione 
et  aliis  hu  jusmodi  occulta  divinentur  ; 15°  auspicium , si 
i divinatio  fiat  ex  volatu  avium;  10°  omen,  si  ex  vocibus 
hominum  praeter  intentionem  prolatis;  17°  astrologia 
judiciaria,  si  ex  situ  vel  motu  siderum  futura  a libera 
hominum  voluntate  pendentia  praedicentur;  et  18°  sorti- 
legi um,  si  per  sortes  divinatorias  occulta  vel  futura  ex- 
quirantur. 

8°  Qui  vanis  praecedentibus  rebus  ad  finem  intentum 
naturaliter  improportionatis  utendo,  protestatur  se  omni 
pacto  cum  daemone  abrenuntiare,  non  ideo  excusatur  a 
peccato,  quia  contra  protestationem  suam  agit,  et  cum 
nec  Deus  nec  angeli  boni  talibus  rebus  se  immisceant, 
daemon  implicite  invocatur,  inquiunt  Layman,  Suarez, 
Bonacina,  Busembaum,  Ligorio,  etc.  Nec  excusatur  is 
qui  talia  media  credit  utilia  propter  experientias,  quia 
has  daemon  procurat  ut  homines  paulatiin  illaqueat  et  ad 
similia  usurpanda  inducat  : siccum  pluribus  aliis,  Bu- 
sembaum apud  Ligorio  qui  eum  approbat. 

9°  Notandum,  ex  Codice  poenali,  art.  479,  n.  7,  et  art. 
180,  n.  1 ; eos  qui  ex  professo  divinantur,  futura  praenum 
tiant,  somnia  explicant,  ad  mulctam  pecuniariam  a 1 1 
ad  15  f.  et  ad  incarcerationem  pro  quinque  diebus  dam- 
nari posse. 

Quaedam  specialiter  nobis  dicenda  sunt  de  astrologia , 
somniis,  sortilegio,  virga  bifurcata,  magnetismo  et  mor*- 
tuorum  reditibus,  gallice  rcvenans. 

De  astrologia. 

1°  Astrologia,  seu  astrorum  scientia,  duplex  est,  una 
naturalis  et  altera  quae  dicitur  judiciaria. 

2°  Astrologia  naturalis,  quae  alio  nomine  vocatur  astrc- 

nomia , ea  est  quae  ex  astrorum , maxime  planetarum  , 
ortu  et  occasu,  conjunctione,  oppositione  varioque  as- 
pectu, tum  inter  se,  tum  relative  ad  stellas  fixas,  de  fu- 
turis eventibus  naturaliter  contingentibus  pronuntiat  : 
sic  certo  praedicit  eclypses,  et  conjecturaliter  pluvias,  sic- 
citates, frigora,  calores,  grandines,  ventos,  morbos  anima- 
lium, pestes,  salubritates.  A veteribus  recensita  est  inter 
septem  artes  liberales,  quae  sunt  grammatica , dialectica , 
rhetorica , musica,  geometria , arithmetica  et  astrologia. 

Nulla  lege  prohibetur;  imo  nobilis  est  scientia,  vera 
discere  volenti  dignissima  : excepta  tamen  ea  parte  quae 
ex  ortu,  occasu,  aspectu  et  calore  solis  ac  lunae  sumitur, 
valde  est  incerta  in  iis  quae  conjecturat  circa  mutationem 
temporum  , pluvias,  siccitates,  grandines,  ventos,  etc. 
Unde  patet  quam  vanae  sunt  praedictiones  quae  quotannis 
vulgantur  per  ephemerides,  gallice  almanachs , a verbis 
arabibus  al , articulus,  et  manach,  supputare.  Hujusmodi 
tamen  praedictiones  a nemine  reputantur  superstitiones, 
sed  ad  summum  temeritates,  mendacia,  vel , ut  pluri- 
mum, quaedam  mentis  joca. 

Multo  magis  incerta  et  obscura  est  si  ex  influxu  con- 
stellationum in  nativitate  hominis  naturales  illius  incli- 
nationes, temperamentum,  complexionem,  sanitatem, 
indolem,  actiones  ordinarias  cognoscere  et  annuntiare 
praesumat.  Attamen  si  hoc  judicium  ulterius  non  proce- 
dat, nondum  est  superstitiosum,  sed  vanum,  frivolum  et 
nulla  fide  dignum,  utpote  non  fundatum;  quotidie  enim 
duo  infantes  sub  eadem  constellatione  nati,  vel  duo  ge- 
mini valde  diversos  habent  mores,  ut  visum  est  in  Esau 
et  Jacob.  Si  enuntietur  ut  certum,  est  peccatum  veniale  ; 
si  conjecturaliter,  nullum  est  peccatum.  Ita  Ferraris, 
Ligorio  et  alii  plures. 

3°  Astrologia  judiciaria  ea  est  quae  ex  situ,  aspectu, 
motu  ac  positione  siderum  judicat  de  eventibus  a libera 
hominum  voluntate  dependentibus,  aut  saltem  qui  in 
causis  necessariis  non  continentur,  v.  g.  de  conditione 
vitae,  de  matrimoniis,  liberis,  honoribus,  divitiis,  infortu- 
niis, praeliis,  exilio,  carcere,  genere  mortis,  etc.  vel  etiam 
de  praeteritis  aut  praesentibus  occultis,  v.  g.  quis  sit  hujus 

pater,  quis  furtum  aut  homicidium  fecit , etc.  Qui  hu- 
jusmodi astrologiam  exercent,  saepe  in  jure  et  in  histo- 
ria ecclesiastica  vocantur  mathematici. 

4®  Certum  est  usum  talis  astrologiae  esse  illicitum ; ita 
omnes,  et  probant  1°  ex  Scriptura  sacra , Jerem.  x , 2 : 
Juxta  vias  gentium  nolite  discere , et  a signis  coeli  nolite  me- 
tuere quee  timent  gentes,  quia  leges  populorum  vance  sunt  ; 
2°  ex  multis  juris  canonici  canonibus  ; ex  constitutioni- 
bus Sixti  V et  Urbani  VIII  supra  citatis,  in  quibus  prae- 
dictio judiciaria  etiam  conjecturalis  stricte  prohibetur ; 
4°  ex  pluribus  antiqui  juris  civilis  capitibus.  Ergo.  Con- 
cina , Ferra ris  et  alii  non  dubitant  affirmare  lioc  pecca- 
tum esse  mortale. 

5°  Non  magis  autem  astrologos  aut  divinos  consulere 
licet,  v.  g.  ad  inveniendam  rem  amissam,  ad  cognoscen- 
dum furem  aut  maleficum  , ad  detegendum  secretum  , 
quam  officium  divinandi  exercere.  Ea  tamen  est  differen- 
tia quod  simplices  ad  divinos  recurrentes  ratione  bonae 
fidei  a peccato  saltem  mortali  quandoque  excusari  pos- 
sint, non  vero  qui  artem  divinandi  exercent. 

6°  A pluribus  saeculis  existunt  in  Europa  et  praesertim 
in  Gallia  viri  et  mulieres  circumvagi  vulgo  dicti  Bohe- 
miens  vel  Egyptiens , qui  se  jactant  divinare  bonam  vel 
malam  uniuscujusque  fortunam  , et  quotidie  a plebeiis 
consuluntur.  Girca  originem  eorum  non  consentiunt  auc- 
tores : Stephanus  Pasquier,  Recherches  sur  la  F rance,  1.  4, 
cap.  19,  dicit  quod  die  17  aprilis  1427  venerint  Parisios  12 
viri,  dicentes  se  numero  1200  ex  iEgypto  a Sarracenis 
fuisse  expulsos , papam  adiisse  sua  confitentes  peccata  , 
accepisse  pro  poenitentia  ut  per  septem  annos  semper  va- 
garentur, et  120  tantum  remanere  , tam  mulieres  et  in- 
fantes quam  viros,  et  mulieres  eorum  fuisse  deformes  et 
sagas. 

Certum  est  eos  qui  talem  exercent  artem  mortaliter 
peccare;  qui  vero  eos  vel  eas  adeunt , pour  sefaire  dire  la 
bonne  aventure , si  habeant  fidem  aut  grave  praebeant  scan- 
dalum, graviter  etiam  peccant : si  vero  ob  solam  curiosi- 

tatem  vel  ridendi  causa  id  faciant,  ut  fieri  solet,  peccant 
tantum  venialiter,  secluso  gravi  scandalo.  Sic  Sanchez , 
Busembaum,  Ferraris,  Ligorio  et  alii. 

7°  Libri  de  astrologia  judiciaria  et  aliis  divinationis 
speciebus  tractantes  stricte  proscripti  sunt  per  bullam 
Sixti  Y. 

De  somniis. 

1°  Somnium  est  apparitio  phantastica  inter  somnian- 
dum in  imaginatione  facta. 

2°  Triplicis  generis  distinguuntur  somnia,  scilicet  di^ 
vina,  diabolica  et  naturalia.  Divina  ea  sunt  quae  a Deo 
excitantur,  sive  id  faciat  per  se  immediate,  sive  ministe- 
rio angelorum  utatur  ; somnia  diabolica  ea  sunt  quae 
diabolus  in  phantasiam  vel  in  causas  naturales  agendo 
excitat ; et  somnia  naturalia  ea  sunt  quae  nascuntur  ex 
naturalibus  causis,  nempe  vel  ex  vivida  praecedenti  men- 
tis affectione,  vel  ex  certa  corporis  dispositione,  qua  fit , 
v.  g.  ut  qui  frigidis  humoribus  abundat,  cogitet  som- 
niando se  esse  in  aqua  vel  in  nive  ; qui  atra  bile  est  reple- 
tus, sibi  repraesentet  tristia  ; vel  ex  ambiente  aere  aut 
corporis  coelestis  impressione,  v.  g.si  quis  dormiat  in  loco 
nimis  frigido  vel  calido,  vel  bene  aut  male  olente,  si  luna 
caput  ejus  attingat,  etc. 

3°  Certum  est  multa  exstitisse  somnia  a Deo  per  se  vel 
per  bonos  Angelos  excitata,  ut  patet  exemplis  Abime- 
lecli,  Gen.  xx,  3 ; Jacob,  ibid.  xxxr,  11 ; Laban,  ib.  v.  24  ; 
Joseph  , ibid.  iii  ; Gedeonis  , Judic.  vu  , 13  ; Samuelis  , 
I Reg.  iii  ; Nabuchodonosor  , Mardocliaei , Judae  Macha- 
baei,  II  Mac.  xv,  11  ; Joseph  , viri  Maiiae  et  Magorum  , 
Matth.  i,  et  ii,  etc.  Ubi  constat  somnia  esse  a Deo,  eorum 
observatio  non  solum  licita,  sed  necessaria  est,  quia  Deus 
per  illa  nos  instruit,  monet,  dirigit,  voluntatem  suam 
manifestat. 

4°  Dari  posse  somnia  diabolica  variis  in  locis  supponit 
Scriptura,  quae  eorum  observationem  prohibet,  v.  g.  Le- 
vit. xix,  26  : Non  augurabimini,  nec  observabitis  somnia  ; 

Deut.  xvm,  10  : Non  inveniatur  in  te ...  qui  observet  somnia.; 
Eccli.  xxxiv,  7 : Multos  errare  fecerunt  somnia , et  excide- 
runt sperantes  in  eis . 

5°  Somnia  naturalia  observare  licet  in  iis  quae  habent 
connexionem  cum  eorum  causis,  v.  g.  medici  iis  uti  pos- 
sunt ad  applicanda  convenientia  remedia,  confessarii  ad 
prohibendas  certas  lectiones,  collocutiones,  frequenta- 
tiones ex  quibus  turpia  nascuntur  in  imaginatione  etiam 
inter  somnum.  In  lioc  nulla  est  difficultas. 

6°  At  somnia  naturalia  observare  non  licet  in  iis  quae 
cum  eorum  causis  nullam  habere  possunt  connexionem, 
v.  g.  ad  revelanda  occulta,  ad  praenuntianda  futura  libe- 
ra, vel  etiam  necessaria,  sed  a causis  somniorum  prorsus 
independentia,  puta  siccitatem,  frigus,  pluviam  post  tri- 
ennium : talis  quippe  revelatio  vel  praedictio  est  vana  et  il- 
- lusoria.,  vel  a demone  per  pactum  implicitum  procederet. 
Graviter  igitur  est  peccaminosa,  sicut  divinatio  per  astra, 
nisi  simplicitate  et  bona  fide  saltem  a tanto  excusetur. 

7°  Quando  Deus  immittit  somnium,  dat  signa  quibus 
illud  a somniis  diabolicis  vel  naturalibus  certo  secerni 
possit  : in  dubio  vir  doctus  consulendus  est,  et,  dubio 
perseverante,  somnium  servari  non  debet  ut  divinum. 

8°  A fortiori  graviter  peccant  qui  objecta  sacra  vel  spe- 
culum nocte  capiti  suo  supponunt  ut  inde  nascantur  som- 
nia futuros  eventus  praenuntiatura,  ut  patet. 

Sed  Ferraris,  cum  pluribus  aliis,  putat  eum  peccati 
mortalis  culpandum  non  esse,  1°  qui  ex  mera  curiositate 
pergit  ad  locum  ubi  thesaurus  sibi  exhibitus  fuit  in 
somnio  absconditus,  et  terram  effodit;  2°  qui  dubitans  an 
thesaurus  absconditus  sibi  indicatus  sit  per  mortuum  ap- 
parentem an  per  somnium,  terram  effodit  ut  veritatem 
rei  detegat,  fidem  somniis  non  adhibens;  3°  qui  observat 
somnium  , non  praecise  ex  fide  rem  praenuntiatam  esse 
veram,  sed  ex  quadam  timiditate,  cujus  rationem  red- 
dere non  potest ; quia  in  his  casibus  vel  nulla,  vel  saltem 
imperfecta  est  superstitio. 

Sollicite  tamen  arcendi  sunt  fideles  a qualibet  somnio- 
rum non  certo  divinorum  observatione 

De  sorti  legio. 

1°  Nomine  sortilegii  vulgo  intelliguntur  omnes  diabo- 
1 icae  operationes,  sed  specialius  hic  intelligimus  eam  di- 
vinationis speciem  quae  fit  per  sortes.  Triplicis  autem  ge- 
neris distinguuntur  sortes , nempe  divisoriae  , consulto- 
riae  et  divinatoriae. 

2°  Sortes  divisoriae  sunt  illae  per  quas,  ex  consensu  par- 
tium, decernitur  cui  res  aliqua  tribuenda  sit.  Dummodo 
nihil  superstitionis  aut  injustitiae  contineant,  procul  du- 
bio licitae  sunt  extra  casum  electionis  ecclesiasticae;  has 
enim  sortes  Deus  pluribus  in  locis  approbavit,  et  ipse 
adhibendas  indicavit,  v.  g.  Num.  xxvi,  55  et  xxxm,  54, 
et  in  multis  aliis.  Quotidie  videmus  eas  adhiberi  a po- 
liticis, juristis,  magistratibus,  canonistis  et  theologis,  ad 
terminandas  liles,  dividendas  liaereditates,  decernenda 
munera,  etc.  et  nullus  suspicatur  aliquid  mali  in  eis  esse. 

Dixi  autem,  extra  casam  electionis  ecclesiasticae , quia 
hoc  expresse  prohibitum  est  in  Decretal.  1.  5,  tit.  21, 
cap.  3,  ubi  Honorius  III  dicit  se  cujusdam  electionem 
admittere , sortis  usum  in  electionibus  perpetua  prohibi- 
tione damnantes  : idem  aliis  auctoritatibus  et  rationibus 
astruitur. 

Nec  valet  contra,  exemplum  S.  Mattliiae  per  sortem 
electi,  quia  hoc  per  singulare  Dei  privilegium  factum  est, 
et  aliunde  prohibitio  juris  positivi  ad  praecavendas  frau- 
des et  astutias  legitime  facta  nondum  existebat. 

3°  Sortes  dicuntur  consultoriae  , quando  ope  illarum 
quaeritur  a Deo  quid  sit  agendum  vel  cavendum.  Possunt 
esse  licitae  vel  illicitae,  secundum  circumstantias  : si  fiunt 
ex  causa  urgente  et  cum  debita  reverentia  erga  Deum, 
pro  cognoscenda  re  necessaria  quae  humano  modo  cogno- 
sci non  potest,  sunt  licitae,  extra  casum  supra  exceptum  ; 
nam,  ut  legitur  in  Prov.  xvi,  33  : Sortes  mittuntur  in  sinum , 
sed  a Domino  temperantur.  Cum  existi t ratio  sic  agendi, 
Deus  imprudenter  non  tentatur,  et  de  facto  sic  plures 
sancti  egerunt  : sic  etiam  in  nonnullis  conventibus  et 

etiam  inter  personas  saeculares  sorte  eliguntur  vel  distri- 
buuntur sancti  titulares  singulis  mensibus. 

Si  vero  consilium  Dei  sic  absque  gravi  causa  exquire- 
retur per  sortes,  dum  viis  humanis  cognosci  potest , aut 
si  reverentia  Deo  debita  non  servaretur,  tunc  illae  sortes 
essent  graviter  vel  leviter  illicitae,  secundum  circum- 
stantias , propter  tentationem  Dei  et  irreverentiam  erga 
ipsum.  Ita  omnes . 

Hinc  illicita  et  merito  damnata  fuit  in  concilio  Vene- 
tico, anno  462,  et  in  aliis  pluribus,  sors  sanctorum,  de 
qua  tam  frequenter  fit  mentio  in  Historia  ecclesiastica, 
in  eo  consistens  ut  ad  apertionem  alicujus  libri  sancti  vel 
ad  auditionem  lectionis  sacrae,  ex  prima  sententia  occur- 
rente cognoscatur  occultum  vel  sciatur  quid  agendum 
sit;  talis  enim  sors  est  saltem  vana  cum  nullo  innitatur 
fundamento,  et  in  Const.  Apost.  1.  1,  cap.  7,  dicitur  pro- 
hibita tanquam  ad  idololatriam  deducens. 

Non  minus  fortiter  reprobandae  sunt  sortes  ex  aper- 
tione librorum  Homeri  vel  Virgilii  exercitatae,  et  ideo 
Homericae  vel  Virgilianae  vocatae. 

4°  Sortes  divinaloriae  in  eo  sitae  sunt  ut  quis,  illarum 
ope,  occulta  vel  futura  humanam  cognoscendi  facultatem 
superantia  cognoscere  intendat,  v.  g.  ex  jactu  taxillorum, 
ex  numeris  per  rotam  educendis,  ex  apertione  libri;  per 
se  graviter  sunt  illicitae,  utpote  tacitam  vel  expressam  clae- 
inonis  invocationem  continentes,  siquidem  nec  ex  natura 
rei,  nec  ex  institutione  Dei  vel  Ecclesiae,  ad  haec  mani- 
festanda sunt  idonea.  Ideo  damnantur  in  Scriptura  sacra 
et  in  pluribus  juris  canonici  capitibus.  Ad  hoc  genus  re- 
ducitur cribri  versio  qua  nonnulli  tentant  divinare  fures, 
homicidas,  sagas  et  alia  similia  ; item  et  cabala 9 apud  Ju- 
daeos usitata,  de  qua  aliquid  diximus  in  tractatu  de  Fide, 
t.  II. 

De  virga  divinator  ia. 

Haec  virga,  cujus  multa  fit  mentio,  inquiunt  auctores 
Dictionarii  de  Trevoux , ante  decimum  quintum  saeculum, 
debet  esse  ex  corylo  et  bifurcata.  Experientia  compertum 


TRACTATOS 


m 

est  eam  certo  modo  delatam , inclinari  super  aquas  sub 
terra  delitescentes,  super  metalla,  et,  juxta  quosdam, 
super  agrorum  limites,  super  vestigia  furis  vel  homicidae. 
Multi  ea  utuntur  ad  detegendos  fontes  aquarum,  vel 
thesauros  absconditos. 

Jacobus  Aynicir,  dives  quidam  rusticus  in  pago  Sancti- 
Verani,  in  Delpliinatu,  anno  1662  natus,  usum  virgae 
divinatoriae  reddidit  celebrem  anno  1692,  ope  illius 
quaerendo  occisores  cujusdam  oenopolae  atrociter  inter- 
fecti cum  uxore  sua  Lugduni,  die  5 julii  illius  anni,  eos 
per  vestigia  persequendo  usque  Bellicardum  ( Beaucaire ) 
ubi  unum  ex  ipsis  inter  duodecim  incarceratos  discrevit  : 
is  convictus  et  crimen  confessus,  supplicio  plexus  est. 

Circa  usum  virgae  tres  prodierunt  opiniones  : quidam, 
inter  quos  Chauvin  et  Garnier , doctores  medici  , illius 
motum  in  cunctis  casibus  naturalem  esse  et  licitum  de- 
monstrare conati  sunt.  Alii  crediderunt  eum  esse  su- 
perstitiosum, pactum  cum  daemone  implicitum  continere 
et  ex  omni  parte  reprobandum  esse.  Ita  P,  Malebranche 
et  P.  Le  Brun , ea  de  re  longe  tractans  in  opere  cui  titu- 
lus , Hisloire  critiq  ue  des  pratiques  supcrstitieuses  qui  ont 
seduit  les  peuples,  4 vol.  in- 12.  Alii  non  negant  fontes 
aquarum  et  metalla  ope  virgae  naturaliter  detegi  posse; 
illius  tamen  usum,  ut  fieri  solet,  reprobandum  esse  pu- 
tant, ob  varias  circumstantias  evidenter  superstitiosas  : 
v.  g.  1°  requiritur  intentio  agentis,  ut  virga  in  manibus 
ejus  moveatur;  2°  finis  intentus  : unde  si  quaeratur  pe- 
cunia, virga  immobilis  erit  super  aquam,  aut  vicissim 
inclinabitur  super  aquam,  et  immobilis  erit  super  the- 
saurum. Porro  causae  naturales  ab  hujusmodi  circum- 
stantiis pendere  nequeunt.  3°  Nulla  est  distinctio  physica 
inter  duos  lapides  in  terra  delitescentes  et  prorsus  simi- 
les : quomodo  ergo  virga  unum  ab  alio  naturaliter  se- 
cernere potest?  4°  Multo  difficilius  est  ut  reos  ab  [inno- 
centibus naturaliter  discernat. 

In  his  igitur  circumstantiis,  aut  effectus  attributi  virg 
sunt  imposturae  vel  illusiones,  aut  a daemone  procedunt ; 
itaque  damnare  nollem  usum  istiusmodi  virgae  ad  dete- 

genduin  aquas  vel  metalla  , sed  modos  superstitiosos  et 
alias  applicationes  ejus  omnino  reprobanda  esse  censeo. 

Dc  magnctismo  animali. 

Antonius  Mesmer,  medicus  Germanus,  anno  1734  na- 
tus , novos  curandi  modos  quaerens  , arbitratus  est  et  pro- 
bare voluit  se  unum  mirabilem  invenisse  in  influxu 
planetarum  , deinde  in  fluxu  magnetis  , postea  tandem  iu 
quodam  fluxu  subtilissimo  e cunctis  corporibus  anima- 
lium procedente,  fluxui  magnetis  simili,  quem  ideo  vo- 
cavit magnctismuni  animalem.  Multas  fecit  experientias 
Viennae,  in  Austria,  et  Parisiis  quo  venit  anno  1778  : ple- 
rique  docti,  quorum  suffragium  variis  tentamentis  ex- 
quisivit,  eum  suggillaverunt  et  artem  ejus  contempse- 
runt; quosdam  tamen  pro  se  habuit  : in  doctrina  sua 
perseveravit  Parisiis  et* Londini ; tandem  in  sua  patria  re- 
versus, obiit  fere  ignotus  anno  1815. 

Plures  artem  ejus  exercere  perrexerunt , et  non  pauci 
etiam  nunc,  sive  modici,  sive  alii , Parisiis  et  alibi  eam 
exercent,  contendentes  se,  ope  fluxus  magnetismi  anima- 
lis, personas  consentientes,  praesertim  mulieres,  ad  statum 
somnambulismi,  quaedam  sensibilia  faciendo  signa,  redu- 
cere, easque  usu  sensuum  oibatas,  multa  videre,  audire, 
intelligere  et  loqui,  etiam  a magnis  distantiis,  maxime 
circa  proprias  aliorumve  infirmitates  et  remedia  eis  ap- 
plicanda , quae  aliunde  prorsus  ignorant  et  in  statu  natu- 
rali restitutae  non  recordantur.  Multa  hujus  generis  nar- 
rantur facta  a pluribus  habita  ut  vera  et  authentica  , ab 
aliis  rejecta  ut  fictilia  : acriter  inter  se  ea  de  re  disputant 
medici  periti  ac  critici , et , quamvis  plerique  facta  allegata 
inter  fabulas  rejiciant,  sunt  tamen  non  contemnendi  qui 
ea  admittant  ut  vera.  Legi  possunt  Biographie  univ.  art. 
Mesmer,  Nouvcau Dict.  clc  med.  22  vol.  art.  Magne., par 
Rostan  ; Gazclte  dc  medeeine  et  Revuc  medicale  de  1832 
et  1833 , etc. 

Quidquid  sit , damnare  non  audeo  eos  qui , arbitrantes 
effectus  magnetismi  esse  naturales  , ea  utuntur  arte,  ser~ 

vatis  modestiae  ac  castitatis  legibus  et  recta  intentione,  se- 
cluso scandalo  : contingeret  autem  scandalum  si  clericus, 
v.  g.  talem  exerceret  professionem,  aut  si  intenderentur 
effectus  omnino  disproportionati , qui  cum  naturalibus 
causis  nullam  evidenter  habere  possent  connexionem ; 
nam  tunc  aut  forent  inanes  , aut  a diabolo  per  implici- 
tum pactum  procederent. 

De  mortuorum  apparitionibus , gallice  re  ve  nans. 

Certum  est  Deum , angelos,  sive  bonos,  sive  malos,  et 
animas  defunctorum,  beatorum  aut  miserorum,  sub  di- 
versis formi6  apparere  posse.  Sic  1°  Deus  apparuit  Adamo 
post  ejus  peccatum ; Abraham  , illi  jubens  ut  filium  suum 
immolaret;  Moysi  in  rubo  ardenti , Eliae  in  monte  Ho- 
reb>  etc.  2°  boni  Angeli  apparuerunt  in  multis  locis,  v . g. 
Abraham  et  Lot  ante  Sodoinae  subversionem , Tobiae  , 
B.  Mariae  virgini,  etc.  3°  daemones  sub  diversis  formis,  ut 
in  Paradiso  terrestri  sub  forma  serpentis;  4°  animae  de- 
functorum, ut  Jeremias  et  Onias  Judae  Macliabaeo  et 
exercitui  ejus,  Moyses  in  monte  Thabor.  5°  Ipsi  viventes 
in  locis  remotis  et  simul  in  pluribus  locis  apparere  pos- 
sunt : v.  g.  pincerna  Pharaonis  hunc  principem  vidit  in 
somnio,  S.  Paulus  vidit  Ananiam,  Elias  apparuit  in  monte 
Thabor,  S.  Franciscus  Xaverius  in  pluribus  locis  simul 
visus  est ; S.  Philippus  Nereius , Romae  sistens , apparuit 
sanctae  Catliarinae  de  Ricci  in  Toscana,  etc. 

Non  magis  repugnat  animas  defunctorum,  sive  beatas, 
sive  miseras,  sub  variis  apparere  formis,  strepitum  facere, 
gemere,  loqui,  aliquid  postulare  vel  indicare.  Possibiles 
sunt  igitur  reditus  mortuorum,  gallice  revenans , plures 
exstiterunt,  et  ideo  non  sunt  absolute  irridendi  aut  con- 
temnendi : sed  innumerae  hac  de  re  propalatae  sunt  his- 
toriae omnino  fabulosae,  imaginationis  perterritae  foetus, 
vel  decipiendi  causa  excogitatae.  Itaque  apparitionibus 
hujusmodi  caute  admodum  adhibenda  est  fides.  Qui 
tamen  facilius  eis  crederet  et  nihil  mali  faceret , contra 
prudentiam  tantum  ageret. 

Hic  esset  locus  dicendi  de  mortuis  qui  e sepulcris 
corporaliter  nocte  exeunt,  et  sanguinem  vivorum  su- 
gunt et  ebibunt,  atque  vulgo  dicuntur  vampires , de  qui- 
bus fuseD.  Calmct  in  opere  inscripto,  Traite  sur  les  appci- 
ritionsdes  esprits  et  saries  vampires ou  revcnans.  2.  vol.  in  12. 
Sed  quamvis  ille  auctor  multa  congerat  facta  et  argu- 
menta, communiter  habetur  ut  in  hoc  nimis  credulus. 

Nota . Docent  communiter  theologi,  juxta  Concina  , 
t.  14 , p.  27 , abstinendum  esse  a pacto  quo  duo  conve- 
niunt ut  qui  prior  obierit  appareat  viventi  et  statum 
salutis  suae  ei  manifestet , quia  periculum  est  ne  daemon 
hoc  cognoscens  pactum  , eo  ad  decipiendum  viventem 
abutatur. 


Punctum  tertium.  — De  vana  observantia . 

1°  Vana  observantia  ea  est  superstitionis  species  qua  ad 
effectum  obtinendum  vel  impediendum  adhibentur  me- 
dia improportionata,  nec  a natura  , nec  a Deo  , nec  ab 
Ecclesia  ad  id  ordinata.  In  eo  differta  divinatione,  quod 
divinatio  per  se  ad  cognitionem  occulti  vel  futuri  ordi- 
netur, et  vana  observantia  ad  aliquid  obtinendum  vel 
omittendum. 

Praecipuae  ejus  species  sunt  ars  notoria,  observantia  sa- 
nitatum et  observantia  eventuum,  ad  quas  caeterae  facile 
reducuntur. 

2°  Ars  notoria  ea  est  qua  quis  per  verborum  ignotorum 
prolationem,  aliqua  signa,  jejunia  aliave  similia  omnino 
improportionata,  infusionem  alicujus  scientiae  sine  ullo 
studio  vult  obtinere,  sicque  vel  Deum  tentat,  miraculurta 
modo  inconvenienti  postulans,  vel  daemonem  saltem  im- 
plicite invocat ; at  in  utroque  casu  graviter  peccat.  Hae 
arte  uti  dicuntur  Anabaptistac,  qui,  quodam  in  ccenasua 
sumpto  poculo,  statim  incipiunt  legere,  recitare  , inter- 
pretari scripturas  antea  sibi  ignotas,  daemone  verba  ipsis 
suggerente,  vel  per  os  eorum  loquente.  Unde  quandoque 
evenit  ut  catholici  per  exorcismos  scientiam  eorum  adi- 
mant. F erraris  , v°  Super  st.  n.  48. 

'' 

3°  Observantia  sanitatum  in  eo  consistit  ut  vana  et  inu- 
tilia adhibeantur  inedia  ad  sanitatem  hominum  vel  ani- 
malium conservandam  aut  recuperandam  : unde  effectus 
sperari  non  potest  a natura,  nec  a Deo  , qui  miraculum 
non  promisit  : ergo  explicite  vel  implicite  speratur  a dia- 
bolo, et  idcirco  haec  superstitio  est  peccatum  ex  genere 
suo  mortale,  quod  tamen  fieri  potest  veniale  ex  ignoran- 
tia et  simplicitate,  aut  si  fides  non  adhibeatur  liis  rebus  , 
quamvis  aliquis  existat  timor. 

Hinc  superstitionis  rei  sunt  qui  gestant  amuleta  , li- 
gaturas, involucra  falsis  characteribus  consignata,  certa 
invocant  nomina  ignota,  certum  numerum  crucium  , 
orationum,  alia  ve  hujusmodi  inutilia  adhibent  ad  sanan- 
das infirmitates,  ad  curanda  vulnera  , ad  mitigandos  do- 
lore^ ad  sistendum  sanguinem  , ad  obtinendum  felicem 
partum,  ad  se  vel  alios  reddendos  invulnerabiles  ; qui  eo 
fine  super  se  habent  sacras  reliquias  , cruces  benedictas, 
agnos  Dei , certas  preces  , Evangelium  S.  Joannis  aliave 
pia  objecta  , effectum  ex  illis  infallibiliter  exspectantes  ; 
qui  certo  festo  certas  adhibent  preces  , certas  postulant 
missas,  cum  numero  determinato  orationum,  cereorum; 
qui  volunt  septem  aut  noveni  pueros  orare  pro  puero 
aegrotante  , novem  puellas  pro  puella  ; qui  ad  sananda 
quaedam  vulnera  requirunt  herbas  tali  die  collectas;  a 
tali  persona  praeparatas , etc.  aestimantes  has  speciales  cir- 
cumstantias esse  necessarias  et  efficaces. 

Non  vero  est  superstitiosum  verba  Scripturae  sacrae  vel 
reliquias  in  honorem  Dei  vel  sanctorum  gestare,  ju- 
mentum circa  templum  alicujus  sancti  circumducere  , 
in  festo  ejus  venam  equi  secare  ex  devotionis  causa  et 
ad  suffragia  sancti  obtinenda.  Ita,  cum  inultis  aliis,  Bu- 
sembaum  , qui  addit  homines  rudes  bona  fide  ritum  ab  . 
Ecclesia  non  receptum  observantes , aliquando  relin- 
quendos in  sua  simplicitate,  dum  difficulter  ab  eo  aver- 
terentur ; nec  damnandos  qui  certas  sequuntur  devotio- 
nes, quas  vocant  novendiales,  gallice  des  ncuvaincs , in 
honorem  novem  mensium  quibus  Christus  fuit  in  utero 
in  atris  suae ; qui  triginta  postulant  missas,  ad  exemplum 

S.  Gregorii , qui  quinquies  dicunt  Pater  et  Ave  in  hono- 
rem quinque  plagarum  Christi,  etc. 

4°  Sequitur  ex  dictis , superstitiosum  esse  modum  libe- 
randi a febribus  , quoddam  faciendo  instrumentum  il- 
lndque  projiciendo  in  ignem  , nonnullas  proferendo 
preces  , etiam  protestando  se  nullum  habere  velle  pac- 
tum cum  daemone,  quia  actio  protestationi  adversatur. 

At  multi  excusant  familias  quae  gaudent  privilegio 
sanandi  morsos  a rabido  cane  per  solum  tactum  , pu- 
tantes hoc  esse  donum  a Deo  gratis  datum.  Sanchez  , 
Suarez  , Lessius  et  alii  plures  dicunt  hujusmodi  donum 
probabiliter  admittendum  esse  in  aliquibus  pollentibus 
virtute  nonnullos  sanandi  morbos  , praesertim  infan- 
tium , quaedam  proferendo  verba  , faciendo  signa  cru- 
cis , tangendo  partes  corporis  affectas  , etc.  Qui  talem 
habent  virtutem  , dicuntur  in  Hispania  salvatores  , ab 
episcopis  et  inquisitoribus  examinantur  ac  tolerantur. 
Ita  Suarez,  de  Superst.  t.  2,  cap.  15,  n.  25. 

Sic  reges  Galliae  consuetudinem  habebant,  a Robei  to  I, 
ut  fertur,  strumosos  tangendi , ad  sanandos  eos,  die  suae 
unctionis  , et  aliis  quibusdam  diebus  quibus  sacram  Eu- 
charistiam sumebant.  Bonifacius  VIII , in  bulla  canoni- 
zationis  S.  Ludovici*  anni  1297  , agnoscit  eum  strumosis 
beneficium  liberationis  impendisse.  Haec  consuetudo  perse- 
veravit usque  ad  Carolum  X,  qui  etiam  die  suae  unctio- 
nis strumosos  tetigit , sed  non  constat  aliquos  ex  iis  fuisse 
sanatos.  Communissime  docent  theologi  virtutem  sic  sa- 
nandi non  fuisse  naturalem  , sed  donum  a Deo  gratis 
datum.  Unde  plures  referunt  auctores  Philippum  I hoc 
privilegium  per  peccata  sua  amisisse.  Vide  in  primis  His~ 
toire  de  V E glise  galli  cane , 1.  G,  in  initio. 

5°  Juxta  Salmanticenses  , Suarez,  Sanchez,  Ligorio  et 
alios  , arcendi  sunt  ut  superstitiosi  qui  carbones  contrec- 
tant, halitu  fornacem  tepefaciunt  vel  hominem  occidunt; 
qui  madidi  vino  sanant ; qui  in  praesentia  alterius  salvato- 
ris virtutem  sanandi  amittunt ; qui  eam  virtutem  ab  aliis 
discunt;  qui  dicunt  eam  esse  privilegium  septimi  filii, 
sine  filiabus  intermediariis,  aut  hominis  tali  die  nati,  etc. 


TRACTATUS 


140 

6°  Advertunt  iidem  auctores  quod  in  dubio  praesumen- 
dum sit  effectum  esse  naturalem  , quia,  ut  ait  S.  Tli.  22* 
q.  60,  art.  4,  « ubi  non  apparent  manifesta  indicia  de  ma- 
» litia  alicujus  , debemus  id  ut  bonum  habere , in  melio- 
» rem  partem  interpretando  quoddubium  est.  » Requirunt 
tamen  ut  praemittatur  protestatio  nolendi  malum  effec- 
tum y si  existat*supers titio.  Si  vero  certe  vel  probabiliter 
constaret  rem  naturaliter  producere  non  posse  talein  ef- 
fectum, potius  judicandum  esset  aut  illum  frustra  ex- 
spectandum , aut  a diabolo  venturum  esse. 

7°  Usus  pulveris  sympathici  in  distans  operantis , v.  g. 
sanguinem  fluentem  sistentis,  vulnera  sanantis,  commu- 
niter damnatur  ut  superstitiosus;  quidam  tamen  illius 
efficaciam  conantur  explicare  per  effluxum  materiae  sub- 
tilissimae. Unde  Elbel , a Ligorio  citatus  et  approbatus, 
1.  3 , n.  20 , censet  hunc  pulverem  in  casu  urgenti  per- 
mitti posse  , modo  vulneratus  non  nimium  distet , v.  g. 
non  ultra  trecentos  passus  , et  praemittatur  protestatio 
contra  omnem  diaboli  operationem. 

8*  Observantia  eventuum  in  eo  consistit  ut  quis  , ex  cu- 
jusdam  rei  impertinentis  fortuito  occursu  , bona  vel  mala 
sibi  aut  aliis  eventura  ominetur,  et  inde  actiones  suas 
dirigat,  v.  g.  iter  infaustum  timeat  si  egrediendo  pedem 
offenderit,  aut  lupus  sibi  occurrerit,  et  domum  regredia- 
tur ; adire  nolit  convivium  in  quo  tredecim  debent  esse 
persona? , timens  ne  una  et  forsitan  ipsa  in  eo  moriatur 
anno,  aliquod  formidet  infortunium  ex  inversione  salinae, 
ex  sternutatione  , ex  cantu  strigis  vel  croci  tu  corvi,  etc. 

Non  vero  superstitiosum  est  observare  lunam  aut  tem- 
pora aptiora  colligendis  herbis  , purgandis  corporibus  , 
caedendis  arboribus , seminandis  granis , etc.  quia  haec 
sunt  naturalia  , sicut  praedicere  pluviam  ex  inspectione 
coeli,  ex  doloribus  podagrae,  vel  praesagire  alicujus  inter- 
nas dispositiones  aut  futuras  qualitates  ex  ipsius  me- 
toposcopia  (physionomie) , quamvis  prudenter  admodum 
sit  judicandum  et  agendum. 

Punctum  quartum,  — De  magia  et  maleficio. 

1°  Nomine  magorum  apud  Graecos  et  Orientales  in- 
telligebantur  sapientes,  praesertim  ii  qui  cursus  astro- 
rum observabant,  id  est  astronomiam  colebant  : unde 
Matth.  ii,  1 : Ecce  Magi  ab  Oriente  venerant  Jerosolymam. 
Magia  igitur  in  bono  sensu  accipiebatur.  Postea  vox  illa 
translata  est  ad  significandam  artem  quae  docet  facere 
opera  insolita  et  mira  per  causas  occultas. 

2°  Magia  dividitur  in  naturalem  et  superstitiosam. 
Magia  naturalis  est  ars  operandi  mira  per  causas  natu- 
rales , sed  occultas  , v.  g.  per  operationes  astronomicas , 
arithmeticas,  cliirnicas,  opticas,  etc.  Procul  dubio  in  se  est 
licita  , modo  absit  deceptio  , scandalum  et  omnis  spiritus 
superstitiosus  , etiamsi  quaedam  proferantur  verba  bar- 
bara , sine  fide  , ad  illusionem  astantibus  faciendam  et 
risum  facilius  excitandum.  V ulgo  appellatur  magie  blan- 
che.  Magia  superstitiosa  est  ars  mirabilia  producendi 
opera  vires  humanas  superantia  , ex  pacto  explicito  vel 
implicito  cum  daemone  , et  vocatur  magie  noire.  In  eo 
differt  a divinatione , quod  divinatio  versetur  circa  oc- 
cultum aut  futurum  cognoscendum  , et  magia  circa  mi- 
rabile faciendum. 

3°  Si  mirabile  opus,  sic  magice  productum,  sit  tantum 
ad  ostensionem  vel  ad  bonum  sibi  aut  aliis  procuran- 
dum , operatio  nomen  retinet  magiae  : si  vero  nocumen- 
tum aliis  inferat , vocatur  maleficium , a verbis  malum 
facere;  et  duplex  distinguitur,  amatorium  scilicet  et  ve- 
neficum. 

Maleficium  amatorium  in  eo  consistit  ut  amor  Vene- 
reus excitetur  erga  personam  determinatam  , non  quod 
persona  sic  excitata  malum  necessario  faciat,  sed  ad  il- 
lud inclinetur  et  difficilius  tentationi  resistat.  Dico  erga 
personam  determinatam  , quia  sunt  herbae,  lapides,  po- 
cula quibus  tribuitur  virtus  sensus  libidinis  commo- 
vendi et  concupiscentiam  inflammandi  , sed  in  genere  : 
solius  est  daemonis  has  flammas  inspirandi  erga  unam 

specialiter  personam,  phantasiam  immutando,  pulchrio- 
res exhibendo  species,  humores  libidinosos  excitando,  etc. 

Maleficium  veneficum  est  illud  quo  , ope  daemonis  , 
inferuntur  mala  hominibus,  animalibus  , frugibus  , etc. 
v.  g.  quo  homines  redduntur  infirmi  , feminae  steriles  , 
proles  languidae,  pecora  morbida,  arbores  siccae,  etc. 

Unde  magia  simpliciter  dicta  soli  adversatur  religioni ; 
sed  maleficium,  sive  amatorium , sive  veneficum,  simul 
laedit  religionem  et  justitiam  commutativam,  ac  proinde 
obligationem  damnum  reparandi  inducit. 

4°  Negari  non  potest  , sine  errore  in  fide  , inquit  Sua- 
rez,  cap.  14,  n.  7,  magos  exstitisse,  ac  consequenter  exis- 
tere  posse  : nam  satis  expresse  habetur  in  Script.ura  et 
in  lota  traditione  , ut  patet  exemplo  magorum  Pharao- 
nis,  Exod.  xu  et  vili  ; Pythonissae  Samuelem  evocantis, 

I Reg.  xxviii,  8 ; pseudoprophetarum  , qui  faciunt  signa 
et  prodigia , Matth.  xxiv  , 24;  Simonis  magi,  Act.  viii  , 

9 , etc.  etc. 

Nec  Scriptura  , nec  traditio  , nec  Ecclesia  definierunt 
an  effectus  magiae  sint  reales,  v.  g.  veri  serpentes,  veri 
mortui  ad  vitam  revocati  , an  vero  tantum  apparentes  , 
sive  quia  eaedem  excitantur  sensationes  ac  si  realia  ob- 
jecta sensibus  objicerentur,  sive  quia  daemon  ex  aere  vel 
ex  alia  materia  phantastica  efformat  corpora  , quae  ad 
voluntatem  evanescunt.  Probabilius  videtur  hos  effectus 
esse  duntaxat  apparentes  , quamvis  ignoremus  in  quo 
constiterit  haec  apparentia. 

Certum  tamen  videtur  ipsam  Samuelis  animam  a Py- 
thonissa fuisse  evocatam  cum  apparentia  sui  corporis, 
siquidem  Saul  eum  agnovit , et  dixit  Sarnuel  ad  Saul  : 
Quare  inquietasti  me  ut  suscitarer  ?. . . Et  ait  Sarnuel  : Quid  j 
interrogas  me , cum  Dominus  recesserit  a te  ? I Reg.  xxvm  , 
15  et  16.  In  Eccli.  xlvi  , 23  , legitur  de  Sarnuel  : Et  post 
hoc  dormivit , et  notum  fecit  regi  , et  ostendit  illi  finem  vitee  ' 
suce  , et  exaltavit  vocem  suam  de  terra  in  prophetia  delere 
impietatem  gentis.  Certe  haec  inteiligi  non  possunt  de' fic- 
tilia apparitione  : dicendum  ergo  Deum  voluisse  hac  vice 
ut  vera  Samuelis  anima  ad  Pythonissae  incantationem 


DE  DECALOGO. 


143 

adveniret,  et  veritatem  Sauli  praenuntiaret.  Seclusa  au- 
tem speciali  Dei  concessione,  daemon  non  habet  virtutem 
animas  praesertim  beatas  sic  adducendi  : hoc  manifeste 
earum  beatitudini  repugnat. 

5°  Operationes  quibus  magi  et  sagae  mira  operantur,  si 
adhibeantur  verba,  dicuntur  incantationes;  ipsi  vocan- 
tur incantatores,  et  saepe,  in  jure  canonico  ac  in  historia 
ecclesiastica,  sortiarii  et  sortiariae  appellantur,  a sorti- 
legio,  voce  communiter  usurpata  pro  cunctis  operationi- 
bus diabolicis. 

6°  Quemadmodum  Christus  gratiam  sanctificantem 
quibusdam  signis  sensibilibus  annexuit,  ita  et  daemones, 
perfida  quadam  imitatione,  sensibilia  excogitaverunt 
signa  quorum  applicatione  vel  sola  praesentia  effectus 
diabolici  producuntur,  ut  referunt  P.  Le  Brun , in  opere 
supra  citato  ; Thiers,  Traite  des  superstitioris , selon  UEcri- 
ture  saintc , 4 vol.  et  generatim  theologi  ac  canonistae. 
Haec  signa  saepe  sunt  permanentia,  ut  philtra  amatoria, 
ligaturae,  stramina  certo  modo  plicata,  in  terra  abscon- 
dita, schedae,  quaedam  ex  variis  materiis  profanis  et  sa- 
cris composita,  etc. 

7°  Hoc  superstitionis  genus  grave  esse  peccatum  constat 
1°  ex  Scriptura  sacra,  Exod.  xxii,  18  zMalcficos  non  patie- 
ris vivere ; Deut.  xvn,  10  : Nec  inveniatur  in  te  qui  ariolos 
sciscitetur...  nec.  sit  maleficus,  nec  incantator , nec  qui  pytho- 
\ nes  consulat ; 2°  ex  plurimis  conciliis  quae  Pontas  v° Sorcier 
citat;  3°  expraxi  Ecclesiae  quae  has  artes  semper  reproba- 
vit ; 4°  jure  canonico  in  quo  plura  sunt  capita  et  integrae 
quaestiones  contra  sortilegos,  magos,  maleficos,  etc.  prae- 
sertim in  Decreto,  2part.  causa  ‘26,  q.  1 et  seq.  5°  ratione, 
quae  omnem  prohibet  societatem  cum  daemone. 

Huic  peccato  saepe  alia  junguntur  peccata  quibus 
confessarius  magos  et  sagas  interrogare  debet,  v.  g.  hae- 
resis,  idololatria,  apostasia,  blasphemia,  sacrilegium,  lu- 
xuria, damna  proximi,  quia  inter  eos  alii  credunt  dae- 
monem non  esse  damnatum,  alii  illum  honorant  velut 
Deum,  alii  Christum  et  fidem  divinam  abnegant,  bap- 
tismo renuntiant,  alii  ad  sua  sortilegia  utuntur  rebus 

sacris , sancto  oleo , ipsamet  sacra  Eucharistia , etc. 

8°  Remedia  contra  maleficia  sunt  : 1°  ea  quae  ex  medi- 
cina petuntur,  v.  g.  usus  plurium  herbarum,  ut  rutae  et 
salviae,  quae  habent  virtutem  naturalem  corrigendi  hu- 
mores ope  daemonis  commotos ; 2°  exorcismi  Ecclesiae,  il- 
lius preces,  missae  sacrificium,  aqua  benedicta,  reliquiae 
sanctorum,  signum  crucis,  invocatio  sanctissimorum  no- 
minum Jesu  et  Mariae,  frequentatio  sacramentorum  Poe- 
nitentiae et  Eucharistiae,  etc.  3°  alia  sunt  moralia  in  eo 
sita  ut  pactum  cum  daemone  initum  dissolvatur,  et  signa 
magica  destruantur. 

9°  Verum  circa  ultimum  remedium  quaedam  sunt  ob- 
servanda, scilicet  : 1°  non  licet  maleficium  tollere  per 
aliud  maleficium  aut  per  operationem  magicam,  quia  non 
sunt  facienda  mala  ut  eveniant  bona.  Unde  non  licet  in- 
ducere maleficum  etiam  paratum  ad  tollendum  malefi- 
cium si  illud  tollere  nequeat  nisi  per  diabolicam  opera- 
tionem, quia  esset  illum  inducere  ad  peccandum  : in 
dubio  an  possit  illud  sine  novo  maleficio  tollere,  ab  hac 
inductione  abstinendum  est,  ob  periculum  peccati.  Ita 
Layman,  Sanchez,  Suarez,  Busembaum,  etc.  2°  Facilius 
praesumi  potest  eum  qui  signa  posuit  ea  sine  novo  male- 
ficio destruere  posse,  quam  eum  qui  non  posuit  : unde 
si  hic  suam  operam  offerat,  prius  examinandus  erit  de 
modo  solvendi,  inquit  Busembaum,  post  Layman  et  Bo- 
nacinam.  3°  Si  autem  maleficus  modo  licito  maleficium 
tollere  possit,  ad  id  accersiri,  rogari,  pecunia  induci  et 
etiam  cogi  potest , etiamsi  praevideretur  eum  , neglecto 
modo  licito,  magica  operatione  usurum  esse ; quia  tunc 
peccatum  ipsi  soli  imputandum  esset.  Sic  communiter 
theologi  contra  Cajetanum.  4°  Unusquisque  signa  magica  1 
sibi  cognita  destruere  potest  sine  periculo  peccandi,  dum  i 
quamlibet  daemonis  operationem  detestatur.  5°  Caven- 
dum ab  iis  qui  sese  ostendunt  ut  peritos  in  arte  tollendi 
maleficia  : vel  enim  ope  daemonis  agunt,  vel  communius 
sunt  impostores  qui,  ut  pecuniam  obtineant,  effectus  na- 
turales, v.  g.  morbos  aliasve  calamitates  exhibent  ut  ma- 
leficia, et  saepe  ea  his  vel  illis  per  enormem  calumniam 

tribuunt  : qui  ministerio  eorum  temere  utuntur,  ad  gra- 
vem-injustitiam  concurrunt  et  obligationem  damnum 
reparandi  incurrunt. 

10°  In  veteri  Lege  qui  consulebant  ariolos,.  pythones, 
divinos,  aut  veritatem  a mortuis  quaerebant,  aut  somnia 
atque  auguria  observabant,  malefici,  incantatores,  etc. 
morte  plectebantur,  ex  Exod.  xxn,  18,  Levitic.  xx,  27,  et 
Deut.  xvm,  12.  In  nova  Lege  qui  tales  pessimas  exercent 
artes,  excommunicationi  latae  sententiae,  secundum  quos- 
dam, aut  saltem  ferendae  sententiae,  juxta  Suarez,  San- 
chez,  Lessium  et  alios,  subjiciuntur,  ex  Decreto,  2 pait. 
causa  26,  q.  5,  can.  1 et  seq.  Clericus  qui  hoc  fecisse  de- 
prehensus fuerit,  ab  honore  dignitatis  suae  suspensus, 
perpetuam  agat  poenitentiam  in  monasterio.  Ibid.  can.  5. 

In  foro  autem  civili  omnes  magici  et  quilibet  malefici, 
de  crimine  convicti,  olim  ultimo  plectebantur  supplicio; 
id  est,  poena  in  Deuteronomio  lata  eis  applicabatur,  et 
ordinarie  poena  ignis.  Si  agebatur  de  clerico,  primum  tri- 
bunalia ecclesiastica  de  superstitionis  existentia  pronun- 
tiabant; deinde  judices  saeculares,  de  poena  corporali  ap- 
plicanda : ubi  vero  accusati  erant  laici,  judices  saeculares, 
ia  Gallia,  de  crimine  et  de  poena  judicabant.  Si  ergo  poenae 
corporales  quandoque  fuerint  nimis  graves,  hoc  tribui 
non  potest  Ecclesiae,  sed  principibus  saecularibus,  et  multo 
magis  moribus  tunc  existentihus. 

De  lamiis,  sagis  et  strigibus  vide  Concina,  1.  3 in  De- 
calogum, dissert.  2,  cap.  12,  ubi  plures  agitat  quaestiones 
magis  curiosas  quam  utiles. 

11°  Parochi,  concionatores,  catecliistae  et  ii  omnes  qui 
munus  populum  Christianum  erudiendi  habent,  enume- 
rent tantum  eas  superstitiones  quae  notap  sunt  in  suis  re- 
gionibus, ne  alias  potius  edoceant  quam  ab  eis  avertant. 

Punctum  quintum.  — De  possessione  et  obsessione. 

1°  Constat,  ex  dictis  in  tractatu  de  vera  Religione,  ubi 
de  miraculorum  auctoribus,  daemones  multa  posse,  etiam 
potestate  sibi  naturali,  quae  vires  humanas  superant. 

2°  Possessio  in  eo  consistit  ut  daemon  corpori  humano 
quodam  modo  uniatur,  in  illo  et  per  illud  extraordinaria 
operetur,  v.  g.  singulares  vires  ei  tribuat,  illud  assurgat, 
deinde  projiciat  vel  cadere  sinat  sine  ulla  laesione  accepta, 
occulta  revelet,  linguis  ignotis  loquatur.  Si  daemon  in 
corpore  hominis  residere  non  videatur,  sed  externe  ope- 
retur, illud  variis  modis  vexando,  tunc  adest  obsessio. 

3°  Yeras  exstitisse  possessiones  et  obsessiones  negari 
non  potest  absque  errore  in  fide;  id  enim  constat  1°  ex 
Scriptura  sacra,  I Reg.  xvi,  14  : Spiritus  Domini  recessit 
a Saiil,  et  exagitabat  eum  spiritus  nequam  a Domino.  Ple- 
rique  Patres  et  interpretes  putant  Dominum  revera  mi- 
sisse spiritum  nequam,  seu  daemonem,  id  est  permisisse 
ut  Satilem  obsideret  atque  vexaret.  In  Evangeliis  mul- 
ta sunt  exempla  possessionum  vel  obsessionum  daemo- 
niorum, v.  g Mare,  xvi,  9 : Apparuit  primo  Mari  ce  Mag- 
clalence , de  qua  ejecerat  septem  deemonia;  Mattii,  xvn,  17: 
Et  exiit  daemonium , et  curatus  est  puer  ex  illa  hora.  2°  Con- 
sensus Patrum  et  doctorum,  constans  traditio  et  praxis 
Ecclesiae  nullum  in  hoc  puncto  permittunt  dubium;  spe- 
cialis existit  ordo  ad  conferendam  potestatem  imponendi 
manus  super  energumenos  et  abigendi  daemones  ope  exor- 
cismorum. Ergo. 

4°  Funditus  ergo  ruunt  oculis  nostris  argumenta  incre- 
dulorum qui  possessiones  inEvangelio  relatas  negant,  vel 
in  sensu  metapliorico  intelligendas  esse  volunt,  sub  prae- 
textu quod  sint  impossibiles ; aliter  enim  ratiocinamur  et 
dicimus  : Certum  est  illas  exstitisse  : ergo  sunt  possibiles. 

Aliunde  increduli,  pro  more  suo,  congerunt  difficul- 
tates, quae  prima  fronte  rationem  offendere  videntur,  et 
serius  perpensae,  nullius  sunt  roboris  : dicunt  imprimis, 
1°  putatos  daemoniacos  fuisse  omnes  aegrotos  vel  infirmos ; 
2°  saepe,  ex  narratione  Evangelis tarum,  fuisse  in  eis  plu- 
res  spiritus  immundos  vel  etiam  legionem,  quod  de  vi- 
tiis metaphorice  intelligendum  est ; 3°  effectus  dictarum 
possessionum  fuisse  valde  limitatos,  et  ex  contractione 
nervorum  venire  potuisse ; 4°  possessiones  a multo  tem- 
pore desiisse,  et  nunc  esse  inauditas,  etc. 

5°  Ad  hoc  respondemus . 1°  Ignoramus  an  daemon  ex  po- 
testate sibi  naturali  corpora  humana  possidere  possit,  an 
vero  ex  speciali  Dei  concessione,  sicut  legitur  de  calami- 
tatibus in  Job  excitatis  : in  utroque  casu  fieri  potest  ut 
possessio  morbos  vel  infirmitates  producat,  aut  daemon 
non  nisi  in  corporibus  tali  vel  tali  modo  dispositis  operari 
possit ; ipsius  enim  potestas  necessario  est  limitata,  vel 
ex  natura  ejus,  sicut  nostra  respectu  materiae,  vel  ex  Dei 
ordinatione*  2°  Nihil  obstat  quominus  plures,  vel  etiam 
multi  daemones  eumdem  hominem  simul  vexent,  in  illo 
simul  quodam  modo  resideant  et  operentur,  ac  proinde 
illum  simul  possideant*  Item  homo  a daemone  possessus 
saepe  nihilominus  suis  utitur  facultatibus,  et  humanos 
facit  actus.  Qua  autem  ratione  haec  fiant  explicare  non 
valemus,  nec  ideo  eorum  existentiam  negare  debemus. 
3°  Concedimus  potestatem  daemonis  in  possessionibus 
multum  esse  limitatam,  idque,  ut  diximus,  vel  ex  ipsius 
natura,  vel  ex  voluntate  Dei  expressa ; sed  negamus  om- 
nes possessionis  effectus  contractioni  nervorum  tribui 
posse.  Numquid  ex  contractione  nervorum  contingit  ut 
quis  occulta  cognoscat  et  revelet,  ut  loquatur  in  lingua 
quam  nunquam  didicit,  eam  intelligat,  etc.  4°  Deus  per- 
misit ut  in  primis  Ecclesiae  saeculis  multo  frequentiora 
exstiterint  possessionis  exempia,  tum  ut  ipsius  gloria  ma- 
nifestaretur, tum  ut  ex  miraculosa  daemonis  expulsione 
veritas  religionis  Christianae  magis  inclaresceret,  tum  quia 
daemones  videntes  suum  imperium  labefactari,  potesta- 
tem suam  ardentius  exercere  volebant.  Quis  autem  ex  his 
et  similibus  objectis  concludere  auderet  facta  possessio- 
num in  Evangelio  narratarum  sensu  metapliorico  intel- 
ligenda  esse?  Tota  traditio  ea  in  sensu  litterali,  obvio  et 
reali  semper  intellexit.  Praeterea  falsum  est  possessiones 
a multo  tempore  penitus  desiisse,  fuerunt  quidem  mi- 
nus frequentes  post  prima  saecula,  sed  quaedam  nihilo- 
minus identidem  visae  sunt , et  in  plerisque  ritualibus 
reperiuntur  exorcismi  quibus  utendum  est  ad  expellen- 
dos spiritus  immundos  a possessis  et  obsessis;  qui  ritus 
est  antiquissimus,  seu  potius  semper  exstitit  in  Ecclesia 


TRACTATUS  ~ 


lZ9 

Latina,  ut  videre  est  apud  P.  Mavtenc,  t.  2,  p.  97G”et 
seq.  et  fuit  olim  usitatus  apud  Graecos,  qui  primitusf  ha- 
bebant exorcistas  sicut  et  nos,  ut  ostendit  P.  Goar. 

6°  Saepe  valde  difficile  est  veram  daemonis  possessionem 
aut  vexationem  secernere  a morbis  ex  nervorum  contrac- 
tione vel  ex  imaginationis  vitiatae  deliramento  prove- 
nientibus. Quaedam  tamen  sunt  signa  omnino  certa,  ut, 
v.  g.  si  vexatus  pareat  mandato  interius  daemoni  facto, 
vel  exterius,  sed  in  lingua  ipsi  prorsus  ignota  ; aut  si  fa- 
ciat actus  naturae  evidenter  repugnantes,  puta  si,  pedibus 
sursum  erectis,  ad  laquear  domus  elevetur  et  ibi  ad  nu- 
tum imperantis  maneat  suspensus,  si  secreta  quae  natu- 
raliter cognosci  nequeunt  clare  et  distinete  aperiat,  si 
lingua  sibi  ignota  recte  loquatur,  etiamsi  aliis  diebus  vel 
momentis  lianc  linguam  intelligere  non  videatur,  male 
loquatur,  secreta  revelare  tentando  mentiatur  ; possessio 
enim  non  semper  est  continua  , et  insuper  daemonis  in- 
terest  ut  mentiatur  atque  nos  decipiat.  Alia  signa  etiam 
extraordinaria  communiter  sunt  saltem  aequi  voca  : forte* 
daemonis  possessio  vel  obsessio  existit,  sed  non  constat. 

7°  Notandum  , daemones  variis  modis  vexare  et  possi- 
dere posse,  Deo  ita  permittente,  homines  justos  et  virtu- 
tibus insignes  , ut  patet  exemplo  patientissimi  Job,  duo- 
rum sanctissimorum  virorum  quos  memoratP.  Martcrie , 
loco  citato,  post  Severum  Sulpitiuin  et  Cassianum.  Nihil 
ergo  ex  consueta  agendi  ratione  vexati  concludere  licet 
pro  veritate  aut  falsitate  possessionis,  et  energumeni  qui 
tranquilla  habent  intervalla  ad  Poenitentiae  et  Eucharis- 
tiae sacramenta  admitti  possunt. 

8°  Sicut  maleficiati  quandoque  remediis  naturalibus 
sanantur,  ita  et  a daemone  vexati  sic  liberari  possunt, 
quando  scilicet  expelluntur  vel  sanantur  humores  vitiati 
quibus  utebatur  diabolus.  Cura  igitur  medicorum  non 
est  neghgenda. 

9°  Sed  consuetum  et  efficacius  remedium  contia  veram 
possessionem  vel  obsessionem  est  exorcismus  qui  fit  no- 
mine Ecclesiae  et  a ministro  ad  id  specialiter  deputato. 
Olim  exorcistae  virtute  suae  ordinationis  ad  exorcizandos 

energumenos  procedere  valebant  : nunc  illud  officiam 
reservatur  sacerdotibus  qui  ab  episcopo  pro  singulis  ca- 
sibus committi  debent ; et  ita  fuit  statutum  ne  morbi 
naturales,  pro  diabolicis  operationibus  sumpti,  exorcis- 
mis frustra  subjicerentur,  in  confusionem  Ecclesiae. 

Prius  ergo  episcopus  judicare  debet,  ex  signis  per  se 
~vei  per  alios  sedulo  observatis , an  vera  existat  possessio 
vel  non  , et , possessione  vel  obsessione  agnita  r ad  exor 
cism.uin  ipse  procedere  , vel  alium  ad  id  deputare,  et  or- 
dinem exorcismi  vel  orationes  pronuntiandas  determinare 
poterit.  v 

In  dubio  de  realitate  possessionis  vel  obsessionis,  illi- 
citum non  esset  uti  exorcismis,  annuente  episcopo  ; sed 
cavendum  ne  scandalum  aut  Ecclesiae  contemptus  inde 
nascatur. 

10°  Exorcismi  non  producunt  effectus  suos  ex  opere 
operato,  ut  sacramenta,  sed  tantum  ex  opere  operantis  : 
sanctiores  igitur  committendi  sunt  sacerdotes  ad  hoc  of- 
ficium explendum  , -et  ipsi,  praemissis  confessione  sacra- 
mentali,  jejuniis  et  orationibus,  cum  firma  fide,  summa 
humilitate,  patientia  et  constantia  procedere  debent: 
postulantibus  enim  discipulis,  cuni  viderent  hominem 
male  habentem  subito  a daemone  liberatum  y.Quare  nos 
nati  potuimus  ejicere  illuni  P dixit  illis  J esus  : Propter  i nere - 
tjuli  Ititem  vestram...  hoc  autem  genus  non  ejicitur  nisi  per 
orationem  ct  jejunium . Saepe  daemones,  primis. exorcismis 
insensibiles,  perseverantiae  exorcizantis  resistere  ne- 
queunt et  tandem  exeunt.  Unde  P.  SurJnr  jxietate  et 
doctrina  conspicuus,  diu  exorcizavit  Joannem  de  Ange- 
lis , priorissam  monialium  ordinis  Sanctae  Ursulae  Ju- 
liodunensium  ( de  Loiulitn  ),  an  no  1634  1 ; et  D.  de  La 

x « Les  possessions  des  religicases  de  Loudun,  altribuees  <i  Urbain 
» Grandier,  originaire  de  Boucre,  dioccse  du  Mans,  cure  de  cette  ville, 
» et  condamne  le  18  aout  1634  & etre  brule  vif  comme  sorcier,  ont  fait 
» un  trds-grand  bruitet  ontete  jugees  diversement.  Les  Protestans,  les 
® philosophes  et  les  incredules  en  masse  ont  pr£tendu  que  ces  posses- 
« sions  n’avaient  rien  de  reel;  quViles  iPetaient  que  des  impostures 
a dirigees  par  Lauhardemont,  oflicier  delacour  de  Louis  X1IJ,  h 1’ips- 

Cour  1 , missionarius  Apostolicus , juvenem  Cochinchi- 
nensem  de  quo  ipse  fuse  loquitur  in  epistola  ad  doctorem 
medicum  nomine  Winslow,  diei  25  nov.  1738. 


n tigation  de  Ricbelieu,  pour  perdre  Grandier.  Beaucoup  d’autres  sou- 
» tiennent  q^unetellesupposition  est  absurde,  1°  parce  qu’il  n’est  pas 
» possible  que  Richelieu  ait  eu  recours  k de  semblables  moyens  pour 
» perdre  un  pretre  obscur  qui  ne  pouvait  lui  faire  ni  bien  ni  raal ; 
» 2°  qu’en  supposant  qu’il  e&t  interet  k le  perdre,  il  n’aurait  pas  man- 
» qu6  do  moyens  plus  simples  et  plus  faciles  que  celui-li ; 3°  qu’il  est 

* impossible  que  tant  de  personnes  estimables  et  craignant  Dieu  soient 
» entrees  dans  un  complot  aussi  infernal,  sans  qu’aucune  se  soit  d6- 
» mentie ; 4°  qu’au  moins  cet  abominable  manege  n’aurait  pas  continue 
» apr£s  le  cruel  supplice  de  Grandier , et  cependant  les  exorcismes  sur 
» les  religieuses  continuarent  long-temps  ap res;  5°  que  le  P.  Surin, 
» homme  pieux  et  instruit,  envoy6  k Loudun  apr£s  la  mort  de  Gran- 
» dier  seulement,  ayant  tout  vu  par  lui-meme,  et  exorcise  pendant 
» long-temps  la  m£re  prieure , est  plus  digne  de  foi  que  des  etrangers 
» qui  jugent  seulement  d’apr£s  leurs  id6es  : or  il  a laiss£  un  Abrege  dc 
» la  veritable  histoire  de  la  possession  de  Loudun , qui  a ete  imprime 

* depuis  peu,  ob  il  detaille  et  soutient  la  verite  des  faits;  6°  que  des 
a kommes  distinguas,  entre  autres  M.  de  Queriolet,  conseiller  au  par- 
» lement  de  Rennes,  milord  Montaigu  et  un  jeune  avocat,  6tant  alles 
» voir  eux-memes  les  faits,  par  curiosite,  en  furent  tellement  frappes 
» qu’ils  se  convertirent  de  la  maniore  la  plus  eclataute.  » 

1 « M.  de  La  Cour  dit,  dans  la  lettre  que  Collet  rapporte  tex- 
» tuellement  & la  fin  de  son  Traite  de  la  Religion,  t.  2 de  la  Petite 
» Tkeologie,  p.  452,  edit,  de  1782,  que  le  jeune  Cochinckinois,  5ge  de 
» 18  k 19  ans,  avait  ^te  poss^d6  ^ la  suite  d’une  communion  indigne, 
» comme  il  1’avoua  plus  tard.  Averti  par  les  Ckretiens  de  1’etat  ou  etait 
» ce  jeune  homme,  il  alia  le  trouver,  lui  paria  en  latin,  ayant  l’enti£re 
» certitude  qu’il  ne  pouvait  avoir  aucune  notion  de  cette  langue ; le 
» jeune  homme  repondit  de  suite  : Ego  nescio  loqui  latine . Ne  doutant 
n point  qu’il  ne  fut  posside,  il  commanda  au  demon  de  le  jeterpar  terre, 
» ce  qu’il  fit  sur-le-ckamp ; il  lui  ordonna  de  relever  au  plancher , et 
» aussitot  le  jeune  homme  fut  traine , ci  la  vue  de  tout  le  monde , & tra- 
» vers  1’eglise  et  le  long  d’un  pilier,  les  pieds  en  haut,  et  colle  au  plan- 
» cher,  la  teteenbas;  au  bout  d’une  demi-heure  il  lui  commanda  de 
» le  rendre  k ses  pieds,  sans  lui  faire  de  mal.  A fin  stant,  le  demon  le 
» jeta  comme  un  paquet  de  Unge  sale , sans  1'incommodcr, 

d II  fit  les  exorcismes  d’abord  pendant  liuit  ou  dix  jours  sans  obtenir 
» de  succ&s  : il  profita  de  certains  momens  de  calme  pour  le  confesser, 
«>  Texciter  & la  contrition,  Pabsoudre,  et  le  faire  communier , puis  re- 
» commenca  les  exorcismes ; et  les  continua  pendant  plus  d’un  mois. 


DE  DECALOGO. 


151 

Circa  possessiones  daemonum  legi  potest  dissertatio 
P,  Ronclet , quae  est  in  Biblia  dicta  de  Vence , t.  13  in-4°, 
p.  293. 

Sectio  secunda.  — De  irreligiositate. 

Peccata  irreligiositatis  vel  tendunt  directe  ad  irreveren- 
tiam Dei,  et  sunt  tentatio  Dei,  perjurium  et  blaspliemia  ; 
vel  tendunt  directe  ad  irreverentiam  rerum  sacrarum,  et 
sunt  sacrilegium  et  simonia.  De  perjurio  et  blaspliemia 
dicemus  sub  secundo  praecepto.  Hic  ergo  nobis  dicendum 
est  de  tenta tione  Dei , sacrilegio  et  simonia. 

Punctum  primum.  — De  tentatione  Dei . 

1°  Tentare  in  genere  idem  est  ac  rem  vel  personam 
aliquam  explorare  seu  experimentum  de  ea  sumere.  Sic 
quandoque  Deus  tentat  homines , volens  de  illis  experi- 
mentum sumere,  ut  innotescat  quid  in  hac  vel  in  illa 
virtute  possint  aut  non  possint : eo  sensu  tenta  vi  t Abra- 
ham  ut  firmitas  ejus  fidei  omnibus  appareret , Job  et 
Tobiam,  ut  omnes  patientiam  eorum  noscerent. 

2°  Tentatio  autem  Dei  est  dictum  vel  factum  quo  quis 
explorat  num  Deus  sit  potens , sapiens , misericors 
aliamve  perfectionem  habeat ; et  duplex  est,  una  formalis 
et  altera  implicita.  Est  formalis  quando  quis , de  aliqua 
veritate  divina  dubitans  , petit  miraculum  quo  Deus 
eam  manifestet ; v.  g.  si  de  veritate  praesentiae  realis  in 
Eucharistia  dubitet , et  petat  ut  Christus  appareat  visi- 
bilis ; si  ex  turri  se  praecipitet , ut  experiatur  an  Deus 
velit  eum  servare.  Implicita  ea  est  qua  quis  non  expresse 
sibi  proponit  Deum  tentare , sed  id  tamen  facit  quod  ex 
natura  sua  est  tentatio  ejus  ; v.  g.  si  temere  se  objiciat 
periculo  ex  quo  non  nisi  miraculose  eripi  possit ; si  in 

d Enfin  il  se  trouva  soulag£,  les  vexations diminuaient  peu  & peu ; il  finit 
» par  £tre  entierement  gueri  et  devint  un  excellent  Chretien. 

* Ce  missionnaire,  que  Collet  dit  avoir  particuli£rement  connu  et 
» meriter  toute  confiance , rapporte  ces  faits  comme  £tant  arrivds  sons 
a ses  yeux,  On  ne  se  trompe  pas  sur  des  faits  de  cette  nature,  s 

morbo  periculoso  remedia  naturalia  omittat,  sperafrs  a 
Deo  sanitatem;  si  clericus,  extra  casum  necessitatis,  con- 
donari velit  absque  convenienti  praeparatione , etc. 

3°  Certum  est  tentationem  Dei  formalem  peccatum 
esse  mortale,  quia,  cum  dubitationem  de  perfectionibus 
Dei  includat , in  gravem  ipsius  contemptum  redundat. 
Ita  Lessius,  Sancbez,  Suarez,  Busembaum,  etc. 

4°  Quoniam  vero  teritatio  implicita  nullam  includit 
dubitationem  de  perfectionibus'  Dei,  iion  est  illi  adeo 
injuriosa; , et  sa*pe  est  solum  peccatum  veniale  , ob  igno- 
rantiam , inadvertentiam  , defectum  consensus  aut  par- 
vitatem periculi;  imo  si  justa  adsit  causa,  v.  g.  Dei  in- 
spiratio, aliqua  necessitas  aut  Ecclesiae  utilitas,  nullum 
erit  peccatum.  Sic,  cum  pluribus  aliis,  Busembaum,  Li- 
gorio, etc. 

5°  Communiter  docetur,  contra  quosdam,  tentationem 
Dei  explicitam , sine  tamen  dubitatione , non  admittere 
parvitatem  materiae,  ac  proinde  eum.  qui  sola  curiositatis 
causa  petit  miraculum,  ut  quid  extraordinarium  videat, 
graviter  peccare,  nisi  ratione  ignorantiae  aut  indelibera- 
tionis  excusetur ; gravis  est  enim  irreverentia  erga  Deum. 
Ita  Sancbez,  Suarez,  Ligorio  et  alii  contra  Cajetanum, 
Lessium,  Busembaum,  etc. 

6°  Quidam  volunt  eum  qui  in  levi  infirmitate,  remediis 
naturalibus  neglectis,  sanitatem  a Deo  exspectat,  gra- 
viter peccare ; sed  Ligorio,  cum  aliis  pluribus,  liuic  sen- 
tentiae omnino  repugnat,  et  culpam  venialem  tantum  hic 
admittit,  dicens  in  hoc  gravem  non  existere  deordina- 
tionem,  quia  miraculum  non  petit  curiositatis  causa  : 
addit  se  putare  aliquando  nullum  esse  peccatum  , si 
nempe  is  homo  speret  fore  ut  sine  remediis  naturali- 
bus , Deo  adjuvante  , liberandus  sit. 

7°  Si  vero  materia  sit  gravis,  v.  g.  si  quis  graviter 
aegrotans  ad  medicum  non  confugiat,  aut  remedia  ejus 
contemnat  vel  negligat,  si  gravi  periculo  cadendi,  im- 
mergendi , etc.  absque  necessitate  se  immittat,  licet  Dei 
potentiam  vel  misericordiam  explorare  non  intendat, 
graviter  peccat,  quia  vel  nocumentum  sibi  vult  inferre, 

set  contra  quintum  praeceptum  peccat , vel  sperat  se  Deo 
adjuvante  salvum  fore  , et  illuni  injuriose  tentat. 

8°  Petere  a Deo  auxilium  gratiae  extraordinarium  ad 
magnam  difficultatem  spiritualem  aut  corporalem  supe- 
randam , ad  convertendum  peccatorem , ad  felicem  alicuj  us 
negotii  exitum , etc.  non  reputatur  tentatio  Dei , sed  po- 
tius est  actus  eum  honorans.  Item  , communiter  fatentur 
auctores  licitum  esse  petere  a Deo  miraculum  , ex  ipsius 
inspiratione,  ut  plures  fecerunt  sancti,  et  ad  magnam 
«Ecclesiae  vel  etiam  propriae  aut  aliorum  salutis  utilita- 
tem, modo  petitio  non  sit  absoluta,  sed  divinae  voluntati 
subordinata. 

9°  At  miraculum  absolute  petere  aut  offerre  non  licet 
-ad  convertendum  haereticum  vel  alium  insignem  pecca- 
torem, quia  fidei  nostrae  testimonia  auxilio  gratiae  juncta 
<sufficiunt.  Si  tamen  aliquando  firmissima  sit  spes  con- 
versionis , miraculum  humiliter  peti  potest  a Deo  sub 
conditione , si  ei  placuerit.  Ita , cum  aliis  , Ligor io,  1.  3 , 
n.  31. 

10°  Qui  absque  justa  causa  periculo  mortis  vel  mutila- 
tionis  ad  perferendum  martyrium  se  exponunt , graviter 
peccant,  nisi  bona  fides  aut  divina  inspiratio  eos  excuset, 
ut  de  pluribus  sanctis  confitendum  est^S:  vero  legitima 
esset  causa  , v.  g.  ne  fides  aut  salus  multorum  alias  peri- 
clitetur,  ad  vitandas  blasphemias,  ad  exaltandam  fidem, 
ad  procurandam  Dei  gloriam .,  martyrio  se  offerre  licet. 
Ita  S.  Th.  2 2,  q.  12,  art.  1 , ad  3 ; Ligorio,  1.  3,  n.  32,  etc. 

De  probationibus  olim  usitatis , quce  vocabantur 
judicia  Dei . 

1°  Ut  in  accusationibus  veritas  a falso  secerneretur  , 
quando  sufficientes  deficiebant  testes,  varia  instituta  fue- 
rant experimenta  quibus  subjiciebatur  accusatus  : si 
evadebat  illaesus,  judicabatur  innocens;  secus,  reputa- 
batur reus , quia  communis  opinio  erat  Deum  teneri 
causam  innocentis  in  se  sperantis  per  miraculum  defen- 
dere. 

2°  Praecipuae  illae  probationes  erant  : 1°  juramentum 
super  illustrium  sanctorum  tumulis,  v.  g.  S.  Martini, 
S.  Germani,  SS.  Dionysi  et  sociorum  praestitum.  S.  Aug. 
remisit  Bonifacium  presbyterum  crimine  pessimo  accu- 
satum, sed  non  convictum,  ad  tumulum  S.  Felicis  No- 
lensis , ut  per  juramentum  se  purgaret,  credens  illum 
divinitus  esse  puniendum,  si  perjurus  esset,  Epist.  78. 
2°  Sumptio  corporis  et  sanguinis  Domini  nostri  Jesu 
Christi.  Sic  in  concilio  Wormatiensi , anno  868  ce- 
lebrato, statuitur  ut  monachi  de  furto  suspecti  pro 
purgatione  sua  corpus  et  sanguinem  Domini  reciperent. 
3°  Crucis  et  Evangelii  impositio  in  caput  accusati,  qui 
testari  debebat  per  viventem  in  saecula,  cujus  patibulum 
est  crux,  sese  immunem  esse  a peccato  hujusmodi.  4°  Ju- 
dicium ignis,  in  eo  consistens  ut  accusatus  ferrum  can- 
dens aut  carbones  teneret  et  ferret,  in  aquam  calidam 
manum  immitteret,  vel  inter  rogos  incensos  transiret; 
qui  usus,  ut  refert  P.  Marte  ne , t.  2,  p.  927,  Hincmaro 
est  longe  antiquior.  Sic  S.  Brixius , Turonensis  episco- 
pus, anno  444  defunctus,  de  peccato  luxuriae  accusatus, 
prunas  ardentes  in  birro  usque  ad  sepulcrum  S.  Mar- 
tini, una  cum  populorum  turbis,  portavit,  et  dixit,  re- 
ferente  Greg.  Turon.  1.  2,  cap.  1 : « Sicut  istud  vestimen- 
» tum  ab  ignibus  videtis  illaesum,  ita  et  corpus  meum  a 
>»  mulieris  coitu  est  impollutum.  » Sic  imperatrix  Cune- 
gunda  vomeres  candentes , ingemens  ex  necessitate  in 
qua  erat  constituta,  et  Deum  suae  innocentiae  testem  in- 
vocans, nudo  vestigio  calcavit,  et  sine  adustionis  moles- 
tia secura  pei transiit.  Sic  monachus  Vallis  Umbrosae 
inter  duos  rogos  accensos  transiit  illaesus,  anno  1067,  ad 
probandum  quod  Petrus,  episcopus  Florentinus,  esset 
simoniacus  ; Fleury , 1.  61,  n.  27.  5°  Immersio  in  aquam 
frigidam;  qui  super  aqua  manebant,  reputabantur  rei, 
Fleury , 1.  47,  n.  30.  6°  Ubi  agebatur  de  terminandis  li- 
tibus, contendentes  in  singulari  praelio  decertare  tene- 
bantur, et  victor  jus  obtinebat;  vel  ambo  stabant  bra- 
chiis extensis  in  forma  crucis,  dum  divinum  celebraba- 
tur officium,  et  qui  primus  ex  aliqua  parte  tnoveba- 

tur,  cadebat  : haec  probatio  dicebatur  judicium  crucis. 

3°  Ante  singula  probationum  genera  solemnes  fiebant 
preces  , benedictiones  et  missarum  celebrationes  , ut  vi- 
dere est  apud  Martene , qui  viginti  ordines  diversos  re- 
fert , t.  2,  p.  930  et  seq. 

4°  Nihilominus  constat  apud  omnes  hujusmodi  pro- 
bationes in  se  graviter  esse  illicitas ; nam  1°  pertinent 
ad  divinationem , quatenus  ad  cognoscendum  occultum 
ordinantur ; 2°  ad  tentationem  Dei , siquidem  miraculum 
ab  eo  sine  necessitate  petebatur  ; ubi  crimen  viis  natura- 
libus cognosci  non  potest,  relinquendum  est  judicio  Dei 
secreta  cordium  scrutantis  ; 3°  ab  Ecclesia  fuerunt  re- 
probata? , et  Stephanus  V sic  habet  in  Decreti  2 parte  , 
causa  2,  q.  5,  can.  20  : « Ferri  candentis  vel  aquae  fer- 
» ventis  exarhinatione  confessionem  extorqueri  a quoli- 
» libet  sacri  non  censent  canones.  » 

5°  Si  ergo  quidam  sancti , ut  S.  Brixius  , sancta  Cune- 
gunda , monachus  Vallis  Umbrosae  5 suam  innocentiam 
aut  veritatem  allegatam  tali  judicio  miraculose  probave- 
rint, dicendum  est  eos  ex  speciali  Dei  instinctu  sic  egisse, 
aut  Deum,  bona  eorum  fide  vel  necessitate  in  qua  erant 
inculpabiliter  constituti  commotum,  eos  a tali  periculo 
eripere  voluisse,  sicut  olim  Danielem  suscitavit  ad  libe- 
randam Suzannam. 

6°  Probatio  autem  per  aquas  amaras,  cui  mulier  de 
adulterio  suspecta  subjiciebatur  in  veteri  Lege,  exNum. 
v,  12  et.seq.  in  nova  Lege  non  existit,  nec  allegari  potest 
ad  ostendendum  alias  probationes  quas  Deus  non  insti- 
tuit, esse  licitas. 

Punctum  secundum.  — De  sacrilegio, 

1°  De  sacrilegio,  quatenus  est  peccatum  luxuriae,  in  dis- 
sertatione circa  sextum  praeceptum  egimus  ; nunc  igitur 
nobis  agendum  de  sacrilegio  aliter  spectato,  et  definitur 
Violatio  rei  sacrae  aliter  quam  per  actum  carnalem. 

2°  Nomine  autem  rei  sacrae  intelliguntur  persona  Deo 
consecrata  per  votum  aut  sacri  ordinis  susceptionem  , lo- 

cus  divino  cultui  vel  sepulturae  ecclesiasticae  destinatus, 
et  quaelibet  objecta  a personis  et  locis  sacris  distincta,  quae 
divino  cultui  consecrantur,  vel  ab  Ecclesia  sanctificantur, 
ut  vasa,  linteamina,  reliquiae,  sacrae  imagines,  etc. 

3°  Non  est  dubium  quin  violatio  rei  sacrae  sit  pecca- 
tum; nam  sancta  sancte  tractanda  sunt.  Illud  peccatum 
ex  genere  suo  mortale  est,  quia  Deo  infert  injuriam.  Po- 
test tamen  fieri  veniale  defectu  advertentiae,  consensus, 
aut  propter  materiae  levitatem,  v.  g.  si  unus  assis  in  ec- 
clesia subripiatur. 

4°  Circa  modos  hoc  peccatum  committendi  repetere  no- 
lumus ea  quae  in  citata  dissertatione  diximus  : quaedam 
tantum  subjungemus  de  sacrilegio  personali,  locali  et 
reali. 

Sacrilegium  personale  locum  habet  quando  persona  Deo 
consecrata  violatur  vel  peccat,  quatenus  est  consecrata,  v. 
g.  si  post  votum  castitatis  emissum  aliquid  turpe  dicat 
aut  faciat,  aut  personam  sacram  ad* id  inducat ; si  clericus 
in  sacris  constitutus,  monachus  autmonialis  percutiatur, 
propter  legem  Ecclesiae  id  prohibentis  : secus  si  per  juret, 
si  detrahat,  furetur,  occidat,  etc.  Olim  trahere  clericum 
ad  tribunal  saeculare,  tributa  ei  imponere,  erat  sacrile- 
gium personale,  propter  privilegium  ecclesiasticum  tunc 
existens. 

Sacrilegium  locale  est  omnis  actus  quo  ecclesia,  capella 
vel  caemeterium  polluitur.  Causas  pollutionis  vide  in 
tractatu  de  Eucharistia,  2a  parte. 

Ad  eam  speciem  referuntur  1°  omnia  quae  contra  sanc- 
titatem rei  sacrae  fiunt , quamvis  locum  juxta  sacrorum 
canonum  dispositiones  non  polluant,  ut  effractio,  spolia- 
tio , incendium  loci  sacri,  eversio  altaris;  2°  furtum  in 
loco  sacro,  etiam  rei  non  sacrae,  idque  vi  legis  ecclesias- 
ticae sic  se  habentis,  in  Decreti  2 parte,  causa  17,  q.  4, 
can.  21  : « Similiter  sacrilegium  committitur  auferendo 
» sacrum  de  sacro,  vel  non  sacrum  de  sacro,  sive  sa- 
» erum  de  non  sacro ; » 3°  conclamationes,  deambulatio- 
nes, mercatus,  judiciorum  saecularium  strepitus;  non 
vero  actus  ipsam  ecclesiam  spectantes,  v.  g.  scamnorum 
aliarumque  sedium  locatio;  nec  conventus  saeculares,  ubi 

rationabilis  subest  causa  et  accedit  episcopi  licentia  : sed 
tunc  sacrae  species  in  alium  locum  decentem  transferendae 
sunt.  Ligorio  dicit,  n.  37,  aliquam  moderatam  deambu- 
lationem in  ecclesia  aut  privatam  comestionem , etiam 
sine  necessitate,  non  esse  culpam  gravem  si  absit  scanda- 
lum. 4°  Sacra  Rituum  Gong.  per  decretum  30  aug.  1701 , 
a Clemente  XI  die  3 octob.  ejusdem  anni  approbatum, 
declaravit  « non  licere  cuicumque , personis  regalibus 
» tantum  exceptis,  ad  ecclesias  strata  sibi  deferri  facere  ; 
» secus , cessandum  immediate  a divinis.  Quod  nisi  ser- 
v»  vetur,  rectores  caeterosque  ministros  ipso  facto  excom- 
» inunicationem  incurrere,  eamque  ecclesiam  esse  pro 
* interdicta.  » Ferraris,  v°  Ecclesia , art.  3,  n.  25  et  29. 

Sacrilegium  re  ale  est  indigna  objecti  sacri,  a personis  et 
locis  distincti,  tractatio,  v.  g.  1°  sacramentorum  adminis- 
tratio aut  susceptio  cum  peccato  mortali ; 2°  vasorum  et 
instrumentorum  sacrorum  profanatio  , ut  calice  uti  in 
convivio , ornamenta  benedicta  ad  usus  profanos  appli- 
care; non  vero  ornamenta  non  benedicta,  ut  ecclesiae 
tapetes  , candeiabra  , pelvim  et  alia  quae  mediate  tantum 
divino  cultui  serviunt,  nisi  ex  contemptu  saltem  implicito 
id  fiat,  ut  si  semper  vel  indifferenter  ea  sic  applicarentur  : 
ita  Busembaum,  citans  Tamburinum  : idem  affirmat  di- 
cendum de  candelis,  ramis,  aqua,  incenso  et  similibus  be- 
nedictis, quia  in  modicis  benedictionibus  istis  non  agitur 
eum  tanto  rigore  ab  Ecclesia,  ut  patet  in  pane,  ligno,  car- 
bonibus benedictis  , etc.  3°  indigna  sacrarum  imaginum 
et  reliquiarum  tractatio;  4°  Scripturae  sacrae  abusus,  ad 
stabiliendos  errores  , ad  exprimendas  res  turpes  , verba 
ejus  ad  scurrilia,  fabulosa,  vana  , adulationes,  detractiones, 
superstitio  nes,.. 'divi  nationes,  sortes,  libellos  famosos,  etc.  de- 
torquere, ut  ait  concil.  Trid.  sess.  4 , in  fine  : fragmenta 
autem  librorum  in  quibus  verba  sacra  inscribuntur,  ad 
profanos  usus  adhibere  sine  contemptu , non  est  sacrae 
Scripturae  profanatio  nec  proinde  sacrilegium  ; 5°  bono- 
rum Ecclesiae  invasio  vel  ablatio,  piorum  legatorum  sup- 
pressio, et  jurium  Ecclesiae  defraudatio.  6°  Fragmenta 
vestium  sacrarum  in  usus  profanos  non  sunt  convertenda. 

sed  comburenda,  ut  in  tractatu  de  Eucharistia,  2a  parte, 
diximus.  7°  Furtum  reliquiae  etiam  parvae  grave  est  sa- 
crilegium , nisi  praesumatur  dominum  non  fore  valde 
contristatum.  Ita  pluresapud  Ligorio,  1.  3,  n.  45.  8°  Qui 
tenetur  ex  officio  curare  ut  vasa  sacra,  corporalia  aliaque 
similia  sint  munda  et  bene  ordinata,  sacrilegii  fit  reus  si 
ea  relinquat  immunda.  9°  Quidam  dicunt  omne  pecca- 
tum die  Dominica  vel  festiva  commissum,  malitiam  sa- 
crilegii ex  circumstantia  diei  contrahere ; sed  alii  com- 
munius negant,  nisi  notabilis  irreverentia  cultui  divino 
irrogetur;  ut  si  quis  die  sexta  Majoris  hebdomadae  exhi- 
beret comoedias , indicaret  saltationem , etc.  Sic , cum 
aliis  multis,  Ligorio,  1.  3,  n.  46. 

5°  Exprimenda  est  in  confessione  species  sacrilegii , an 
sit  personale,  locale  vel  reale,  et  ejus  materia  ; quia  ex 
circumstantiis  personae , loci  et  objecti  saepe  nova  additur 
malitia,  vel  augetur,  et  sic  qualitas  aut  gravitas  peccati 
dignoscitur. 

Punctum  tertium.  — De  simonia. 

Simoniae  nomen  ortum  habet  a Simone  Mago,  qui  vi- 
dens Apostolos  manus  imponentes  et  Spiritum  sanctum 
conferentes,  mirabilem  hanc  virtutem  vili  pecuniae  pre- 
tio emere  voluit.  Hoc  vitium  diu  antea  tamen  exstitit,  si- 
quidem videmus  in  Scriptura  sacra  Balaam  a rege  Balac 
conductum  ad  maledicendum  populo  Israel,  Num.  xxn, 
7 ; Giezi  famulum  Elisaei  talentum  argenti  et  vestes  mu- 
tatorias petentem  a Naaman  pro  sanitate  divinitus  recu-. 
perata,  IV  Reg.  v,  22 ; Jasonem  multa  talenta  offerentem  i 
regi  Antiocho  pro  summo  sacerdotio,  II  Mach.  iv,  8 ; Ju- 
dam  Christum  vendentem,  etc. 

Breviter  dicturi  sumus  1°  de  definitione,  divisione  et t 
malitia  simonice  ; 2°  de  variis  modis  quibus  committi  po- 
test simonia ; 3°  de  causis  ab  ea  excusantibus ; 4°  de  poe- 
nis contra  simoniacos  decretis;  5°  de  obligatione  resti- 
tuendi ex  simonia  nascente  ; 6°  parvam  de  beneficiis 
appendicem  subjungemus. 

1°  De  definitione  et  divisione  simonice. 

Simonia  communiter  definitur,  cum  S.  Th.  22,  q.  100, 
art.  1 : Studiosa  voluntas  emendi  vel  vendendi  pretio  ten- 
porali  aliquid  spirituale  vel  spirituali  annexum . 

Dicitur  1°  voluntas , quia  nullum  potest  esse  peccatum 
sine  actu  directo  vel  indirecto  voluntatis  liberae  seu  stu- 
diosae. 

Dicitur  2°  emendi  vel  vendendi , quibus  verbis  intelligi- 
tur  omnis  contractus  non  gratuitus , sive  sit  nominatus, 
sive  non  nominatus,  v.  g.  do  ut  des , facio  ut  facias. 

Dicitur  3°  pretio  temporali , id  est,  pecunia  aliave  qua- 
libet re  pretio  aestimabili.  Triplex  hujusmodi  pretium 
distinguitur,  scilicet  munus  a manu,  munus  ab  obsequio 
et  munus  a lingua.  Munus  a manu  est  quaelibet  res  mo- 
bilis vel  immobilis  pretio  aestimabilis  ; munus  ab  obse- 
quio est  quodvis  ministerium  in  rebus  temporalibus 
praestitum  vel  praestandum,  ut  si  episcopus  conferat  ca- 
nonicatum  clerico  quia  gessit  vel  gesturus  est  ejus  ne- 
gotia ; munus  a lingua,  per  quod  intelliguntur  laudes, 
favores,  intercessiones,  preces  et  alia  similia,  ut  si  des 
alicui  pecuniam  ut  te  coram  episcopo  laudet,  pro  te  in- 
tercedat, etc. 

Dicitur  4°  aliquid  spirituale,  id  est,  res  vel  actio  sacra, 
ad  cultum  Dei  vel  animae  salutem  ordinata,  ut  gratia, 
virtutes  , oratio  , sacramenta  ; aut  alio  modo  supernatu- 
ralis,  ut  omnes  actus  jurisdictionis  ecclesiasticae,  sanatio 
miraculosa,  etc. 

Dicitur  5°  vel  ei  annexum,  id  est,  quod  ad  spirituale 
ordinatur,  vel  ab  illo  pendet,  vel  ei  conjungitur,  ut  jus 
ad  officium  ecclesiasticum  praesentandi , labor  adminis- 
trationi  sacramentorum  necessarius,  proventus  beneficii. 

2°  Simonia  dividitur  1°  in  simoniam  juris  divini  natu- 
ralis et  positivi , et  in  simoniam  juris  liumani,  seu  eccle- 
siastici ; et  2°  in  simoniam  mentalem,  conventionalem, 
realem  et  confidentialem.  Simonia  juris  naturalis  et  divini 
ea  est  quae  prohibetur  quia  mala  est  in  se,  ut  emptio  vel 

venditio  etiam  virtualis  seu  implicita  rei  sacrae  ut  talis  , 
v.  g.  hostiae  consecratae,  sancti  chrismatis,  sacramenti, 
reliquiae,  etc. 

Simonia  juris  humani  est  pactio,  commutatio  aut  ac- 
ceptio quae  malitiam  habet  simoniae,  non  ex  natura  sua  , 
sed  tantum  ob  Ecclesiae  prohibitionem,  intuitu  reveren- 
tiae erga  res  sacras  factam ; lex  enim  habet  vim  tfficiendi 
ut  ipsius  objectum  sit  materia  illius  virtutis  ex  cujus  mo- 
tivo  fertur,  inquit  P.  Antoine:  sic  communio  a non  jejuno 
facta  est  sacrilegium,  quia  Ecclesia,  ex  motivo  reveren- 
tiae, vetuit  sumptionem  cujuslibet  rei  ante  communio- 
nem. Unde,  v.  g.  Ecclesia  prohibens  permutationem 
beneficiorum  ob  periculum  simoniae,  et  sub  poenis  in  ve- 
ros simoniacos  latis  , effecit  ut  haec  permutatio  privata 
auctoritate  facta,  ad  simoniam  pertineat. 

Simonia  mentalis  non  est  solum  propositum  aliquid 
spirituale  aut  spirituali  annexum  pro  temporali  emendi 
aut  vendendi,  sed  actio  externa  facta  ex  intentione  simo- 
niaca  exterius  non  apparente,  v.  g.  si  quis  obsequiose  ser- 
viat episcopo  ex  intentione  canonicatum  vel  alium  titu- 
lum ecclesiasticum  obtinendi. 

Simonia  conventionalis  ea  est  quae  fit  cum  externa  con- 
ventione expressa  vel  tacita  dandi  vel  accipiendi  quid- 
quam spirituale  pro  temporali.  Potest  esse  pure  conven- 
tionalis, si  nempe,  pactione  facta,  nihil  traditum  fuerit ; 
et  semirealis,  si  videlicet  ex  una  parte  tantum  objectum 
promissum,  sive  spirituale  pro  temporali,  sive  temporale 
pro  spirituali  traditum  fuerit. 

Simonia  dicitur  realis  quando  ex  utraque  parte  est 
completa  per  reciprocam  spiritualis  et  temporalis  tradi* 
tionem. 

Simonia  confidentialis  in  eo  consistit,  ut  quis  postula- 
tione, commendatione  vel  alia  ratione,  alteri  procuret 
beneficium,  v.  g.  episcopatum,  canonicatum,  parochi  of- 
ficium, cum  pacto  ut  titularis  pensionem  vel  aliquos  fruc- 
tus ex  eo  procuranti  vel  aliae  personae  praestet,  aut  ipsum 
beneficium  ad  talem  personam  transmittendum  curet, 
demissione  n tempore  opportuno,  rogatione  aut  alia  via. 

Dicitur  confidentialis,  quia  procurator  bonae  fidei  secum 
pactizantis  confidit. 

3°  Simonia  est  peccatum  religioni  oppositum  et  gra- 
vissimum, idque  patet  1°  ex  Scriptuaa  sacra,  nempe  ex 
verbis  Christi  ad  Apostolos,  Matii,  x,  8 : Gratis  accepistis, 
gratis  date,  et  ex  verbis  B.  Petri  ad  Simonem  Magum  re- 
spondentis, Act.  vm  < 20  : Pecunia  tua  tecum  sit  in  perdi- 
tionem....  infelle  enim  amaritudinis  et  obligatione  iniquitatis 
video  te  esse,  llaec  verba  grandem  evidenter  significant 
iniquitatem  ; 2°  ex  jure  canonico  ; inulta  enim  citari  pos- 
sent concilia*  multa  summorum  Pontificum  decreta  , et 
imprimis  Decret.  2 part.  causa  1,  q.  1,  can.  5,  7, 21  et 
27,  ubi  dicitur  simoniam  esse  « piaculare  flagitiuin,  exse 
» crabile  flagitium  ; simoniacos  comparandos  esse  Judae 
* proditori,  qui  Judaeis  Dei  occisoribus  Christum  vendidit, 
» et  omnia  crimina  ad  comparationem  simoniacae  haeresis 
» quasi  pro  nihilo  reputari ; » 3°  ratione ; sola  quippe 
natura  diciat  summum  esse  malum  res  spirituales,  de  li- 
berali manu  Dei  dependentes  , omnia  temporalia  incom- 
parabiliter superantes,  arbitrio  hominum  ac  aestimationi 
subjicere.  Ergo. 

4°  Notandum , simoniam  juris  humani  seu  ecclesiastici 
per  legitimam  summi  Pontificis  dispensationem  tolli 
posse;  nam  summus  Pontifex  a lege  ecclesiastica  dispen- 
sare potest  tat , lege  sublata  , tollitur  objectum  simonia? 
juris  ecclesiastici.  Verum  malitia  simoniae  juris  naturalis 
et  divini  nulla  dispensatione  aut  concessione  tolli  potest, 
quia  in  natura  rerum  fundatur.  Nec  in  ea  datur  parvitas 
materiae ; quantumvis  enim  parva  sit  res  spiritualis  quae 
venditur  aut  emitur , gravis  injuria  Deo  infertur. 

Vix  etiam  concipi  potest  quod  in  simonia  juris  eccle- 
siastici dari  possit  materiae  parvitas.  Attamen  quidam  af- 
firmant ut  probabile , et  rationem  afferunt  quod  in  ea 
simonia  non  accipiatur  temporale  tanquam  rei  spiritua- 
lis pretium  , sed  contra  Ecclesiae  prohibitionem  : pecca- 
tum igitur  est  directe  contra  Ecclesiae  praeceptum  ; in  quo 
dari  potest  materiae  parvitas. 


162 


TRACTAT  US 


2*  De  variis  modis  quibus  simonia  juris  naturalis  seu 
divini  committi  potest. 

Est  simonia  juris  divini  naturalis  et  positivi  in  sequen- 
tibus casibus  : 

1°  Dare  vel  accipere  pecuniam  aut  quid  pretio  aestima- 
bile tanquam  pretium  sacramentorum,  sacramen talium, 
sacrarum  reliquiarum  , pro  quavis  potestate  spirituali , 
ordinis' vel  jurisdictionis  , pro  aliquo  ejus  actu,  pro  usu 
gratiarum  gratis  datarum,  v.  g.  pro  applicanda  indulgen- 
tia crucifixis,  coronis  deprecatoriis,  pro  precibus,  divinis 
officiis,  missa  celebranda,  pro  concione,  catechismo  aliave 
functione  spirituali ; nam  haec  omnia  ad  finem  supernatu- 
ralem  ordinantur  : pretio  igitur  aestimari  non  possunt 
quin  vilescant  et  gravis  injuria  Deo  inferatur.  Contra  vero 
pretium  statuere,  dare  aut  accipere  pro  docenda  theolo- 
gia , explicanda  Scriptura  sacra  , non  est  simonia  , quia 
haec  ad  finem  supernaturalem  non  primario  ordinantur. 

2°  Aliquid  pretio  aestimabile  dare  aut  accipere  pro  be- 
neficio ecclesiastico  , ut  canonicatu  vel  parochi  titulo ; vel 
pro  officio  spirituali  cui  annexum  est  temporale , v.  g. 
pro  officio  vicarii  generalis , capellani  in  collegio  vel  in 
monasterio  , etc.  nam  beneficia  et  illa  temporalia  ad 
obeunda  munia  ecclesiastica  sunt  constituta , ut  ait  Bo- 
nifacius  VHI,  in  6 Decretal.  tit.  3,  cap.  ultimo,  et  concil. 
Trid.  sess.  21  , de  Reform.  cap.  3 : ergo  is  solus  habet 
jus  ad  illa  percipienda  , cui  committitur  potestas  officium 
spirituale  exercendi.  Unde  episcopus  tale  beneficium 
vel  officium  alteri  determinato  conferre  non  tenetur ; ve- 
rum si  conferat , gratis  conferre  obligatur.  Si  objiciatur 
calicem  consecratum  vendi  posse  ratione  materiae , res- 
pondetur admitti  non  posse  paritatem  , quia  calix  suum 
habet  valorem  independenter  a consecratione  et  ante 
consecrationem , beneficium  vero  aliudve  temporale  emo- 
lumentum pro  officio  spirituali  constitutum,  ab  ipso  spi- 
rituali officio  separari  non  potest.  Unde  facile  concipitur 
quod  in  venditione  calicis  solum  temporale  sit  objectum 

contractus;  non  autem  videtur  quomodo  , vendito  bene- 
ficio vel  jure  ad  temporale  , emolumentum  non  ipsum 
venderetur  spirituale.  Ergo. 

3°  Quaelibet  transactio  in  spiritualibus  rebus  vel  in 
beneficiis  pro  aliquo  temporali  pretio  facta  , v.  g.  pensio 
alimentaria  , quaedam  munera  , obsequia  , oblectamenta 
stipulata  et  vi  conventionis  debita  , aut  etiam  quae  colla- 
tionis vel  acceptationis  beneficii  aut  spiritualis  officii  vel 
objecti  fuissent  motiva.  Patet  ex  dictis  ; tunc  enim  datur 
temporale  pro  spirituale. 

. 4°  Aliquid  dare  vel  exigere  tanquam  pretium  admis- 
sionis unius  personae  ad  ingressum  monasterii  , ad  in- 
duendum novitiatus  liabitum  , ad  emittenda  vota;  quia 
liaec  sunt  spiritualia , quae  pro  temporali  commutarentur. 
Nec  aliquid  exigere  , dare  aut  accipere  liceret  titulo  sus- 
tentationis, si  monasterium  sufficientia  possideret  bona; 
nam  , ex  mente  fundatorum  et  Ecclesiae  constitutione  , 
jus  ex  bonis  monasterii  vivendi  annexum  est  professioni 
religiosae,  sicut  jus  percipiendi  fructus  beneficii  annexum 
est  officio  spirituali. 

5°  Post  collatum  spirituale  aut  spirituali  annexum  , 
aliquid,  sine  antecedente  pacto,  exigere  , dare  aut  acci- 
pere, ut  pretium,  mercedem  vel  compensationem  ; nam 
ipso  facto  spirituale  pretio  temporali  aestimatur.  Unde 
SS.  Patres  , et  jus  canonicum  , Decretal.  1.  4 , tit.  3,  cap. 
39,  actionem  Giezi  pecuniam  pro  curatione  leprae  miracu- 
lose facta' petentis  arguunt  simoniae. 

6°  Aliquid  dare  vel  accipere  pro  locatione  rei  sacrae; 
nam  res  sacra  sic  locata,  vel  ad  usum  sacrum  adbiberetur, 
et  tunc  daretur  spirituale  pro  temporali ; vel  ad  usum 
profanum,  et  ejus  sanctitas  violaretur. 

7°  Aliquid  exigere  , dare  aut  accipere  pro  labore  ad 
exercendam  functionem  sacram  necessario  et  intrinseco  , 
v.  g.  pro  tempore  requisito,  pro  fatigatione  subeunda  in 
cantando,  concionando,  ad  aegrotum  eundo  ut  sacra- 
menta ei  conferantur,  etc.  nam  hujusmodi  labor  vendi 
non  potest,  quin  res  spiritualis , cui  necessario  annectitur, 
vendi  censeatur.  Idem  dicendum  est  de  actionibus  ad 

functionem  sacram  necessario  pi «requisitis,  puta  deprae- 
paratione,  et  studio  ad  concionem. 

8°  Dare  vel  accipere  pretium  pro  absolutione  a pecca- 
tis vel  a censuris,  pro  dispensatione  in  voto,  juramento  , 
impedimento  matrimonii , proclamatione  bannorum  , ir- 
regularitate, etc.  reipsa  enim  daretur  temporale  pro  spi- 
rituali. 

9°  Beneficium  vel  officium  ecclesiasticum  dare  vel  pro- 
curare consanguineo,  affini  vel  amico,  propter  carnalem 
vel  naturalem  affectionem,  peccatum  quidem  esset,  prop- 
ter recti  ordinis  inversionem  ; sed  non  foret  simonia , quia 
nihil  temporale  pro  spirituali  traditur  nec  promittitur  : 
at  si  conferens  vel  procurans  speraret  fore  ut  inde' fieret 
honoratior,  potenbor,  opulentior,  vel  ut  familia  ejus 
'evaderet  beatior,  etc.  simonia  esset  , siquidem  aliquid 
pretio  aestimabile  pro  spirituali  acquireretur. 

10°  Temporale  pro  spirituali  promittere  , sine  animo 
praestandi , est  gravis  deceptio  , et  ad  simoniam  mentalem 
alterius  cooperatio  : sed  insuper  vera  est  siinonia  saltem 
mentalis,  cum  agens  officium  spirituale  pro  temporali 
promisso  intendat  obtinere.  Item  suscipere  ordines  prin- 
cipaliter ob  emolumenta  temporalia  quae  sperantur,  vel 
aliquid  dare  aut  accipere  pro  cessatione  officii  a potestate 
spirituali  dependente  , ut  non  absolvatur,  non  dispense- 
tur, non  condonetur,  ad  electionem  non  concurratur ; 
secus  si  actio  penderet  a libertate  , ut  omissio  orandi, 
eleemosynam  dandi.  Ita  Ligorio  , 1.  3 , n.  97. 

3°  De  modis  quibus  simonia,  juris  ecclesiastici  committitur. 

Saepe  in  eodem  actu  invenitur  simonia  juris  divini  et 
simonia  juris  humani , quia  Ecclesia  ex  motivo  reveren- 
tiae prohibet  actus  jure  divino  naturali  et  positivo  jam 
prohibitos.  In  sequentibus  autem  casibus  est  simonia 
tantum  juris  humani  : 

1*  Beneficia  commutare  sine  aucto;  itate  praelati,  nullo 
interveniente  pretio  : si  interveniret  pretium,  essetsimo- 
jnia  juris  divini,  ut  supra  diximus;  non  interveniente 

pretio,  non  datur  spirituale  pro  temporali,  ac  proinde  non 
es  t sim  o nia  / n isi  p rop  ter  Eccl  es  i se  p roh  ib  i tio  nem  i n Dec  re  * 
tal.  1.  3,  tit.  10,  cap  5,  contentam.  Unde,  ex  eodem  capite, 
accedente  episcopi  consensu,  permutatio  fieri  potest. 

2°  Beneficia  resignare  cum  pacto  ut  resigna tarius  suum 
beneficium  tertio  cedat,  vel  cum  confidentia  accessus  aut 
regressus,  quae  in  Gallia  locum  nunc  habere  non  pos- 
sunt. Concil.  Trid.  sess.  25,  de  Reform.  cap.  7. 

Aliquid  dare  vel  accipere,  non  pro  examine,  quod  esset 
simonia  juris  divini,  sed  occasione  examinis  ad  curam  pas- 
toralem, v.  g.  quando  parochi  nominantur  in  concursu, 
i ex  concil.  Trid.  sess.  24,  de  Reform.  cap.  18. 

4°  Aliquid  accipere,  etiam  sponte  oblatum,  occasione 
collationis  ordinum  vel  litterarum  ordinationis,  juxta 
dispositionem  concil.  Trid.  sess.  21,  de  Reform.  cap.  1. 
In  quibusdam  locis  tamen  aliquid  exiguum  accipi  solet, 
ab  episcopi  secretario  , occasione  litterarum  ordinationis. 
Dico  occasione. collationis  ordinum  vel  litterarum  ordinatio- 
nis; si  quod  enim  pro  ipsis  ordinibus  vel  litteris  daretur 
aut  acciperetur,  simonia  esset  juris  divini,  cum  spiri- 
tuale pro  temporali  concederetur. 

5°  Vendere  vel  emere  officium  procuratoris  vel  ctco- 
nomi  alicujus  ecclesiae,  sub  quo  nomine  Fagnanus  in- 
telligit  etiam  sacristam,  ex  Decreto,  2 par  t.  causa  1,  q.  3, 
can.  8. 

6°  Venditio  sancti  chrismatis,  etiam  secundum  suam 
speciem  physicam  spectati,  ut  in  Decreto,  2 part.  causa  1 , 
q.  1,  can.  102,  statuitur.  Usus  tamen  receptus  videtur  ut 
ecclesia  cathedralis  aliquid  ab  ecclesiis  particularibus  ac- 
cipiat pro  compensandis  sumptibus  quos  in  emenda  ma- 
teria consecranda  fecit. 

7°  Venditio  coronarum  vulgo  sanctae  Brigittae  benedic- 
tarum, ex  bulla  Clementis  XI,  diei  22  septembris  1714 
decreto  Cong.  Indulg.  a Bened.  XIV  die  9 februarii  1743 
confirmato.  TEstimainus  tamen  eum  qui  coronas  pro  de- 
terminatis personis  emisset,  eas  sacerdoti  approbato  be- 
nedicendas praesentasset,  restitutionem  pretii  a se  soluti 
recipere  posse,  quia  non  esset  praecise  eas  vendere. 

4°  De  causis  seu  titulis  a simonia  excusantibus. 

Quamvis  nunquam  liceat,  ne  quidem  per  summi  Pon- 
tificis vel  concilii  generalis  dispensationem,  aliquid  tem- 
porale pro  spirituali  dare  aut  accipere,  fieri  tamen  potest 
ut  quidquam  temporale  occasione  spiritualis  licite  acci- 
piatur, videlicet  ex  aliis  titulis  simoniae  extrinsecis. 

1°  Ex  pura  liberalitate ; si  quis  enim  post  spirituale 
concessum  aliquid  ex  grato  animo  praestet,  sine  pacto 
antecedente  explicito  vel  implicito,  nihil  exspectans  in 
posterum , dici  non  potest  spirituale  datum  fuisse  pro 
temporali  : ergo  nulla  est  simonia.  Hinc  munera  a pa- 
rentibus praestita  parocho  aut  vicario  qui  filios  eorum 
audivit  et  ad  primam  communionem  praeparavit,  a spon- 
sis post  matrimonium  contractum,  a patrinis  et  matrinis 
post  baptismum  collatum,  labe  simoniae  non  sunt  infecta. 
Caveant  tamen  clerici  ne  spe  vel  intuitu  hujusmodi  re- 
numerationis ad  spirituale  facilius  concedendum  incli- 
nentur, quia  tunc  esset  simonia  saltem  mentalis. 

2°  Ex  titulo  sustentationis  ; cum  enim  ministri  Ecclesiae 
non  teneantur  propriis  stipendiis  militare,  quia  dignus  est 
operarius  cibo  suo , Matth.  x,  10,  quicumque  spiritualia 
ministrant  jus  habent  obtinendi  a fidelibus  unde  con- 
gruenter vivant,  etiamsi  divites  essent.  Eo  titulo  bene- 
ficiarius reditus  beneficii  sui  percipit,  parochus  jura 
matrimonii  et  exequiarum,  sacerdos  stipendia  pro  missis 
celebrandis  vel  celebratis,  etc.  Haec  stipendia  proprie  vo- 
cari non  possunt  merces,  quia  nullo  modo  donantur  tan- 
quam  pretium  rei  spiritualis,  sed  solo  titulo  sustentatio- 
nis. S.  Th.  docet,  2 2,  q.  100,  art.  3,  spiritualia  qua?  sunt 
exhibenda , non  esse  neganda  iis  qui  stipendia  consueta 
solvere  nequeunt,  et  tamen  iis  ad  illorum  petitionem  prae- 
stitis, stipendia  ut  stricte  debita  exigi  posse  a valentibus 
solvere  : ratio  est,  quia  sustentatio  debetur  ex  justitia 
ministris  Ecclesiae. 

Plus  a divitibus  exigitur  pro  exequiis  quam  ab  aliis, 
quia  justum  est  divites  plus  ad  sustentationem  ministro- 

rum  Ecclesiae  quam  alios  contribuere,  et  quia  majores 
volunt  solemnitates;  quantitas  autem  pro  diversorum 
generum  personis  exigenda  a superioribus  fuit  taxata, 
vel  usu  determinata  : si  quid  ultra  taxam  statuto  vel  usu 
determinatam  exigeretur,  a peccato  simoniae  excusari 
non  posset.  Item  qui  in  obeundis  functionibus  sacris  sti- 
pendia principaliter  intenderet,  simoniae  mentalis  reus 
esset : sic  S.  Th.  Quodilb.  8 q.  art.  16.  Excusaretur  vero 
qui,  Deum  tanquam  finem  principalem  sibi  proponens, 
stipendium  inde  proventurum  tamen  respiceret. 

Eo  sensu  excusari  possent  pauperes  qui  petunt  et  ac- 
cipiunt pecuniam  pro  quibusdam  recitandis  orationibus. 

Recte  observat  Dens,  t.  4,  non  inquietandos  esse  sim- 
plices qui,  probos  homines  imitantes,  aliquid  temporale 
pro  spirituali  accipiunt,  quamvis  ob  ignorantiam  legiti- 
mos discernere  non  valeant  titulos.  Sic  cantores,  sacristae 
et  parvuli  missae  servientes,  aliquid  tuta  conscientia  per- 
cipiunt, licet  explicare  nequeant  qua  ratione  id  legitime 
faciant. 

Qui  promissionibus  vel  praemiis  pueros  allicit  ad  ca- 
tecliismum  et  confessionem,  non  reputandus  est  simonia- 
cus,  quia  temporale  non  dat,  ut  patet , tanquam  spiritualis 
pretium,  siquidem  ipse  nihil  recipit. 

A simonia  excusatur  parochus  qui  pinguiorem  paro- 
chiam desiderat  vel  eligit,  consentiente  episcopo,  ut  am- 
pliorem habeat  sustentationem  pro  se  et  pauperibus,  et 
melius  evangelizet  ;quiareipsa  non  fit  commutatio  tem- 
poralis pro  spirituali.  Non  tamen  in  hoc  laudandus  est, 
et  certe  vituperandus,  si  lautiorem  vitam  vel  fortunae  suae 
aut  familiae  augmentum  quaerat ; imo  a simonia  mentali 
saepe  excusari  non  potest.  Hoc  sedulo  attendat. 

3°  Ex  labore  extraordinario ; nihil  quidem  exigi,  dari 
i aut  accipi  potest  pro  labore  functioni  sacrae  intrinseco, 
ut  diximus  ; sed  labor  extraordinarius,  v.  g.  longum  iter 
faciendum  ad  concionandum,  ad  celebrandam  missam 
non  debetur  : communiter  docent  auctores  aliquid  pro 
illo  exigi  posse,  quia  nullo  modo  spirituale  emi  aut  vendi 
censetur.  Similiter  aliquid  exigere  licet  pro  obligatione 

missam  determinato  tempore  vel  loco  dicendi,  longa  of- 
fitia  cantandi,  per  tempus  extraordinarium  concionan- 
di,  etc.  non  vero  pro  missa  parocliiali  lvora  fixa  cele- 
brandi, pro  onere  sacramenta  ad  infirmum  in  extrema- 
parochiae  parte  manentem  deferendi;  quia  haec  officio 
pastorali  sunt  intrinseca. 

Quando  stipendium  pro  labore  extraordinario  taxa- 
tur, ut  in  dioecesi  nostra  pro  missa  in  ecclesia  vel  in  ca- 
pella distante  quarta  vel  media  parte  leucae,  vel  1 eu  ea- 
integra  ( Tarif,  art.  17  ),  nihil  supra  exigi  potest : secus, % 
justam  compensationem  stipulari  licet. 

Item  qui  ad  obtinendum  alicui  pastoralum,  vel  aliud* 
beneficium,  ut  episcopatum,' 'canonicatum,  damnum  pas- 
sus est  in  itinere  faciendo,  in  propriis  negotiis  neglectis, 
in  fatigatione  subeunda,  ete.  legitimam  horum  compen- 
sationem exigere  et  percipere  potest,  etiamsi  non  obti- 
nuerit successum ; haec  quippe  a spirituali  titulo  sunt- 
independentia. 

4°  Ex  legitima  consuetudine , quae  scilicet  ex  pietate  et* 
libera li Late  populorum  orta  est  : quae  enim  sic  dantur, 
pretium  rei  spiritualis  non  aestimantur,  sed  oblationes 
titulo  gratitudinis  vel  sustentationis.  Vide  quae  supra  di- 
ximus de  oblationibus. 

Sic  ex  consuetudine  receptum  est  ut  monialium  cee- 
nobia  numerarias  exigant  dotes  a puellis  vitam  cceno- 
biticam  amplecti  volentibus,  non  praecise  pro  ingressu 
monasterii  aut  admissione  ad  professionem,  sed  pro 
victu  personae  in  monasterio  permansurae,  ut  ait  S,  Th. 

2 2,  q.  100,  art.  3,  ad  4.  Sacra  congreg.  concilii  pronun- 
tiavit, die  18  sept.  1683  et  14  aprilis  1725,  hujusmodi 
pensitationem,  quamvis  plerique  doctores  eam  impro- 
baverint, a simonia  immunem  esse.  Sic  expresse  Be- 
ned.  XIV,  de  Synodo  dioeces.  11,  cap.  6,  contra  Van- 
Espen  et  alios  rigidiores.  Docet  insuper  illustris  Pontifex, 
cum  Suarez  et  P.  T/iomassin,  aliquid  stipulari,  dare  vel 
accipere  pro  ipso  ingressu  in  religionem  aut  pro  religiosa 
professione,  esse  peccatum  simoniae  juris  divini,  quod 
igitur  nulla  dispensatione  tolli  potest;  verum  aliquid 

exigere  pro  onere  quod  monasterium  assumit  personam 
per  totam  vitam  ejus  sustentandi,  non  prohiberi  nisi  jure 
ecclesiastico,  cujus  initium  fuit  in  synodo  Nicaena  II, 
anno  787,  idque  propter  simoniae  periculum  : porro 
quod  est  solius  juris  ecclesiastici,  emolliri  et  mutari  po- 
test, sive  per  novam  legem,  sive  per  consuetudinem  le- 
gitime praescriptam,  sive  per  dispensationem. 

5°  Ex  redemptione  injustae  vexationis ; quando  enim 
injuste  vexatus  in  spiritualibus,  aliquid  temporale  pro- 
mittit aut  tradit  ad  tollendam  hanc  vexationem,  spiri- 
tuale pro  temporali  non  emit,  sed  libertatem  spiritua- 
libus vacandi.  Unde,  v.  g.  magistratus  civilis  alicujus 
pagi  ( maire ) parochum  ab  episcopo  nominatum  non  vult 
accipere,  nec  tolerare  ; episcopus,  parochus  aut  fideles 
aliquid  pretio  aestimabile  ei  tribuere  possunt,  ut  a vexa- 
tione cesset  : is  quidem  gravissime  peccabit  et  ad  res- 
titutionem tenebitur,  quia  nullum  liabet  titulum  ad 
percipiendum  ; sed  tradentes  a simoniae  peccato  erunt 
immunes. 

Si  vero  injusta  vexatio  consisteret  in  negando  spiri- 
tuale, v.  g.  si  sacerdos  Baptismum,  Viaticum  aut  Extre- 
mam-Unctionem  administrare  nollet,  nisi  pecunia  sibi 
soluta,  eam  redimere  non  liceret,  quia  esset  participatio 
in  ipsa  re  criminosa ; potius  sine  Baptismo  moriendum 
esset,  juxta  plures.  At  multi  alii  et  communiter,  ait  Li- 
gorio,  1.  3,  n.  103,  contendunt  hoc  licitum  fore,  quia  non 
esset  emere  Sacramenta,  sed  alterius  sacrilegium  ex  justa 
causa  permittere,  idque  quoties  gravis  adesset  causa  sa- 
cramentum suscipiendi. 

6°  Ex  summi  Pontificis  dispositione  : sic  resignatio  be- 
i neficii,  v.  g.  pastoratus  vel  canonicatus,  cum  reserva tione 
pensionis,  ex  natura  sua  est  simonia  : si  autem  summus 
Pontifex,  ut  supremus  totius  Ecclesiae  administrator, 
hanc  dispositionem  approbaverit,  cessat  simonia,  quia 
deest  ejus  materia  ; pensio  enim  non  percipitur  vi  con- 
tractus, qui  fuisset  simoniacus,  sed  vi  concessionis  a le- 
gitima potestate  fluentis.  Non  ideo  tamen  summus  Pon- 
tifex in  jure  divino  dispensat,  sed  materiam  sibi  subjectam 
v.  8 

aliter  disponit,  et  tunc  simonia  non  existit  ubi  alias  ex- 
stitisset. 

Haec  pensionis  reservati©  etiam  in  praesenti  rerum  or- 
dine non  pendet  ab  episcopo,  sed  Pontifici  Romano  re- 
servatur : talis  est  antiqua  Ecclesiae  disciplina,  apud  nos 
sicut  alibi  recepta,  ut  testatur  d’ Heri cauri,  2 part.  cap.  16, 
n.l  et  seq.  Sic,  ex  ejusdem  summi  Pontificis  disposi- 
tione, aliquid  percipi  potest  titulo  eleemosynae,  vel  sus- 
tentationis summi  Pontificatus  sub  aliquo  respectu,  ob 
dispensationes  super  impedimentis  matrimonii,  vel  ob 
commutationem  votorum.  « Conceditur  etiam  episcopos 
>»  in  talibus  dispensationibus  percipere  aliquid  eleemo- 
* synis  distribuendum  ( modo  ipsis  vel  suis  nihil  prove- 
« nia i)  per  modum  pcenae,  non  autem  per  modum  sos- 
>»  tentationis.  » Sunt  verba  Ligorio,  1.  3,  n.  96. 

Nota.  Mutare  spirituale  pro  spirituali,  v.  g.  missas  pro 
missis,  preces  pro  precibus,  reliquias  pro  reliquiis,  non 
est  simonia,  nec  etiam  objecta  benedicta  pro  aliis  objectis 
benedictis,  v.  g.  calicem  pro  calice,  casulam  pro casula; 
quia  in  his  contractibus  spirituale  pretio  temporali  non 
aestimatur,  et  nulla  intercedit  Ecclesiae  prohibitio. 

4°  De  poenis  in  simoniacos  decretis . 

1°  Certum  est  nullam  poenam  juris  per  simoniam  pure 
mentalem  incurri ; nam  apud  omnes  receptum  est  culpas 
mere  internas  legibus  Ecclesiae  non  subjicere,  aut  saltem 
ab  Ecclesia  non  puniri,  et  in  Decretal.  1.  3,  tit.  3,  cap. 
ultimo,  ubi  agitur  de  resignationibus  spiritualium  ct  tem- 
poralium quee  nullo  pacto,  sed  affectu  animi  praecedente 
utrinque  taliter  acquiruntur , legitur  : • In  quo  casu  delin- 
is quentibus  sufficit  per  solaui  poenitentiam  suo  satisfa- 
» cere  Creatori.  » 

2°  Nulla  pariter  incurritur  poena  ecclesiastica  per  si- 
moniam  conventionalem,  quia  capita  juris  et  praesertim 
caput  2 tituli  de  Simonia,  in  Extrav.  coram.  1.  5,  loquun- 
tur de  simonia  commissa  : non  est  autem  simpliciter 
commissa,  dum  sola  existit  pactio,  nec,  juxta  commu- 

niorom  et  probabiliorem  sententiam  , dum  traditio  fuit 
tantum  ex  una  parte,  quia  externum  peccatum  est  in- 
completum, et,  ex  regula  15,  Odia  restringi  convenit , ju- 
dicandum est  illud  a pomis  contra  simoniam  decretis 
esse  immune.  Ita  Lessius,  Suarez,  Layman,  Sylvius,  Ca- 
bassut,  P.  Antoine , Collet,  Ligorio,  n.  106,  etc. 

Attamen  si,  tradita  re  spirituali,  aliqua  saltem  pars 
temporalis  promissi  solveretur,  simonia,  juxta  omnes,  ex 
utraque  parte  realis  esset,  ac  proinde  poenis  obnoxia. 

3°  Sola  simonia  externa  et  completa  in  ordine  vel  in 
beneficio  nunc  poenis  ecclesiasticis  subjacet  : nam  Pau- 
lus II,  in  citato  capite  2 Extra vag.  omnes  poenas  a prae- 
decessoribus suis  contra  simoniacos  latas  renovans  et 
confirmans,  loquitur  tantum  de  simonia  in  ordine  et  be- 
neficio ecclesiastico  commissa.  In  venditione  igitur  alia- 
rum rerum,  nempe  sacramentorum,  sacramen talium, 
jurisdictionis  spiritualis,  pensionis,  etc.  peccatur  qui- 
dem, sed  nulla  incurritur  poena.  Est  communis  sententia . 

4°  Attamen  in  cap.  1 ejusdem  Extrav.  Paulus  II  graves 
decernit  poenas  in  membra  monasteriorum  et  capitulo- 
rum, quae  a personis  eorum  religionem  ingredi  volen- 
tibus, « quoscumque  pastus,  prandia,  coenas , pecunias, 

» jocalia  aut  res  alias,  etiam  ad  usum  ecclesiasticum  , 
» directe  vel  indirecte  petere  vel  exigere  quoquo  modo 
» praesumant.  » Verum  haec  simoniae  species  raro  nunc 
contingere  potest,  praesertim  in  iis  quae  moniales  attinent, 
ut  patet  ex  supra  dictis,  p.  168. 

5«  Poenae  autem  latae  adversus  simoniacos  in  beneficiis, 
quo  nomine  intelliguntur  etiam  officia  ecclesiastica  in- 
amovibilia,  sunt  : 1°  excommunicatio  summo  Pontifici 
reservata;  2°  nullitas  electionis,  praesentationis  et  institu- 
tionis : unde  sic  promotus  et  institutus  non  facit  fructus 
suos;  idque  etiamsi  pecunia  a tertia  persona  data  fuerit, 
illo  prorsus  ignorante,  Decretal.  1.  5,  tit.  3,  cap.  27  ; 3°  in- 
habilitas  ad  idem  beneficium  legitime  possidendum  etiam 
cum  dispensatione  episcopi,  ibid.  cap.  26;  non  vero  ad 
retinenda  beneficia  jam  obtenta,  vel  ad  alia  acquirenda. 

6°  Simonia  confidentiae  completa  inducit  1°  excommu- 

meationem  papae  reservatam  ; 2°  nullitatem  collationis  vel 
resignationis  in  qua  fuit  commissa,  et  inhabilitatem  ad 
idem  beneficium  vel  officium  postea  obtinendum  ; 3°  pri- 
vationem omnium  beneficiorum  et  pensionum  ante  ob- 
tentorum, post  tamen  sententiam  judicis.  Sic  Pius  IV, 
bulla  85  etS.  Pius  V,  bulla  etiam  85  ; cl’Hericourt>  F.cap. 
20, n.  26, 27  et  28;  Lessius,  Suarez,  Layman,  Busembaum 
et  Ligorio  qui  notat,  n.  112,  per  beneficia  et  officia  intel- 
ligi  non  debere  vicarias  amovibiles  ad  nutum  , nec  pen- 
siones, nec  capellanias  non  collativas,  nec  officia  cujus- 
cumque  jurisdictionem  spiritualem  ad  tempus  liabentis  , 
quia  haec  non  sunt  proprie  officia  ecclesiastica,  et  ideo  licet 
ea  vendere  grave  sit  peccatum  simoniae,  non  tamen  in- 
curruntur poenae,  ut  communissime  dicunt  auctores. 

7°  Poenae  simoniae  in  ordinatione,  sunt  : 1°  excommu- 
nicatio papae  reservata,  quam  ipso  facto  incurrunt  tum 
ordinans  tum  ordinatus,  ex  cap.  2 Extrav.  comm.  de  Si- 
mon.  quod  multi  ad  ipsam  tonsuram  extendunt;  2®  s 
ordinatus  ab  omnibus  ordinibus  susceptis  manet  suspen- 
sus, ex  eodem  cap.  et  communi  interpretatione  : episcopus 
sic  ordinans  , a collatione  ordinum  suspenditur  ad  trien- 
nium, ex  Decretal.  1.  5,  tit.  3,  cap.  45. 

5°  De  obligatione  restituendi  ex  simonia  nascente. 

1°  Cum,  ex  multis  textibus  juris,  praesertim  ex  Extrav. 
pluries  citata  et  ex  concil.  Constant,  sess.  43,  constet  be- 
neficii collationem  per  actum  simoniae  factam  esse  nul- 
lam, sequitur  clericos  qui  illud  sic  obtinuerunt  totum 
restituere  teneri,  et  titulum  et  fructus  jam  perceptos  : ti- 
tulum statim  debent  pure  resignare  , et  fructus  percep- 
tos, quos  in  bona  fide  non  consumpserunt,  ecclesiae  in  qua 
situm  est  beneficium,  vel  pauperibus  loci,  idque  ante 
sententiam  judicis.  Ita  P.  Antoiney  Collet , Billuart , Li- 
gorio, etc. 

2°  Simonia  pure  mentalis  onus  restituendi  non  in- 
ducit, ut  patet  ex  capite  ultimo,  tit.  3,1.  5 Decretal. 
superius  citato. 

3°  Si  pretium  pro  collatione  beneficii , ordinum , sa- 
cramentorum aut  sacramentalium,  vel  pro  aliis  functio- 
nibus sacris  fuerit  simoniace  acceptum , vel  res  spiritualis 
nondum  est  tradita,  et  tunc  pretium  restituendum  est  ei 
a quo  fuit  acceptum,  alioquin  retineretur  sine  titulo,  cum 
id  propter  quod  datum  est  non  fuerit  praestitum. 

Si  vero  res  spiritualis  fuerit  tradita,  dominium  pretii 
soluti  jam  non  pertinet  ad  solventem,  qui  eo  se  voluit 
exuere  sub  conditione  turpi  quae  fuit  impleta  : ergo  do- 
minium istud  jure  naturali  ad  accipientem  transiiset,  si 
lex  ecclesiastica  non  obstaret;  sed  lege  ecclesiastica  talem 
acquisitionem  prohibente,  fit  ut  hujusmodi  pretium  ne- 
que ad  dantem,  qui  illo  privari  meruit , pertineat , neque 
ad  accipientem,  qui  illud  valide  acquirere  non  potuit  : 
ergo  in  pia  opera  impendendum  est,  sive  detur  ecclesiae 
in  qua  est  beneficium,  sive  distribuatur  pauperibus.  Ita 
cum  pluribus  aliis  Ligorio,  1.  3,  n.  115. 

0°  Appendix  de  beneficiis . 

1°  Haec  materia  olim  maximi  erat  momenti  et  non  pa- 
rum intricata;  at  Pius  VII,  per  bullam  Qui  Christi  Do- 
mini, diei  29  nov.  1801 , totum  statum  praesentem  eccle- 
siarum archiepiscopalium  et  episcopalium  Galliae  una  cum 
respectivis  earum  capitulis,  juribus,  privilegiis  et  praero- 
gativis cujusque  generis  suppressit,  annulavit  et  exstinxit, 
novas  erexit  sedes  archiepiscopales  et  episcopales,  et  am- 
plissimas dedit  facultates  cardinali  Caprara,  legato  suo  a 
latere , etiam  subdelegandas , ad  constituenda  nova  capi- 
tula, ad  concedendum  canonicis  choralia  insignia,  quae  eis 
convenire  arbitraretur,  ad  veteres  parochias  sive  suppri- 
mendas, sive  aliter  circumscribendas,  etc. 

2°  Cardinalis  Caprara,  per  indultum  diei  9 aprilis  1802, 
limites  novarum  sedium  determinavit,  reditus  annuos  a 
gubernio  promissos  pro  archiepiscoporum  et  episcopo- 
rum dotibus  assignavit,  omnes  parochias  cum  suis  titulis 
et  quacumque  jurisdictione  suppressas  perpetuo  fore  de- 
claravit, facultatem  subdelegavit  archiepiscopis  et  epi- 

scopis  primo  futuris  capitula  in  metropolitanis  et  cathe- 
dralibus  ecclesiis  constituendi,  « juxta  formam  a sacris  ca- 
» nonibus  conciliisque  praescriptam , et  ab  Ecclesia  liuc 
» usque  servatam,  cum  eo  dignitatum  et  c a noni  eorum 
» iiumero  quem  ad  earumdem  metropoli  tarum  et  cathe- 
» dralium  ecclesiarum  utilitatem  et  lionorem,  atteritis 
» rerum  circumstantiis,  expedire  judicabunt,  » et  simili- 
ter novas  erigendi  parochias , quibus  assignandos  pro 
congrua  rectorum  sustentatione  reditus  a gubernio  sol- 
vendos loco  dotationis  declararent. 

3°  Hinc  antiqua  beneficia  penitus  fuerunt  exstincta, 
et  reditus  annui  singulis  officiis  ecclesiasticis  assignati  eis 
fuerunt  substituti,  ut  patet  tum  ex  bullis  Ecclesia  Christi 
et  Qui  Christi  Domini > tum  ex  verbis  card.  Caprara,  tum 
ex  decisione  S.  Poenitentiariae  diei  19  januarii  1819,  a 
nobis  relata  in  tractatu  de  Restitutione , ubi  de  dominio 
clericorum. 

4°  Certum  est  igitur  reditus  episcopis  , canonicis  et  pa- 
rochis assignatos  vera  esse  beneficia  et  legibus  canonicis, 
quibus  olim  regebantur  beneficia,  esse  subjecta,  in  iis 
quae  adhuc  applicari  possunt.  Unde,  ex  mutuo  gubernii 
et  episcopi  consensu,  novi  creari  possunt  tituli  canonica- 
tuum  ei  parochiarum  , sed  titulares  resignare  non  pos- 
sent cum  reserva tione  annuae  pensionis  quantumvis  mo- 
dicae, absque  summi  Pontificis  dispensatione. 

5®  Quoad  autem  alios  parochos , qui  vulgo  dicuntur 
deservientes,  major  est  difficultas  ; cum  enim  ad  nutum 
episcopi  amoveri  possint,  probabile  videtur  eos  in  stricto 
juris  canonici  rigore  habendos  esse  velut  vicarios,  et  id- 
circo non  est  arguendus  episcopus  qui , ob  religionis  bo- 
num, temporale  aliquod  onus  imponit  novo  deservienti, 
v.  g.  veterem  suum  praedecessorem  gratis  aut  pro  modica 
pensione  habendi  ac  curandi,  etc. 

Caeler um  hujusmodi  reditus,  sicut  alii,  reputantur 
bona  ecclesiastica,  ac  proinde  quae  honestae  sustentationi 
supersunt,  in  bona  opera  sunt  impendenda,  et  ad  haere- 
des transmitti  nequeunt.  Vide  quae  hac  de  re  diximus  in 
tractatu  de  Restitutione. 

CAPUT  SECUNDUM. 

DE  SECtTNDO  DECALOGI  PR.ECEPVO. 

Hoc  praeceptum  sic  habetur  in  Exodo,  xx,  7 : Non  asT 
sumes  nomen  Domine  Dei  tui  in  vanum  : nec  enim  habebit 
insontem  Dominus  bitm  qui  assumpserit  nomen  Domini 
Dei  sui  frustra.  Directe  ergo  prohibeatur  ea  quae  hono- 
rem sanctissimi  Dei  nominis  laedunt,  et  indirecte  ea  prae- 
cipiuntur quae  ex  ejusdem  sancti  nominis  honore  fluunt. 
Hic  itaque  nobis  tractandum  est  1°  de  Blasphemia,  2°  de 
Juramento , et  3°  de  Yoto. 

ARTICULUS  PRIMUS. 

D£  ELASPILEMIA. 

1°  Blasphemia  ortum  ducit  a verbis  gi  secis , GAawrc  , 
noceo , et  9^  , fama*  et  significat  nocumentum  in  fama 
.aiicujus.  Mos  invaluit  ut  ad  exprimenda  dicteria  Deo 
•injuriosa  adhiberetur , et  a theologis  communiter  defini- 
tur, Locutio  Deo  injuriosa^ 

Per  locutionem  non  inteUiguntur  tantum  verba,  sed 
quaelibet  signa  externa,  imo  et  quaedam  animi  verba 
exterius  non  prolata,, ut,  v.  g.3?s.  xm,  1 : Dixit  insipiens 
in  corde  suo  : Non  est  Deus  r in  Deum  , sive  in  se  specta-*- 
tum  , sive  in  sanctis  suis. 

2°  Dividitur  enim  blasphemia  1°  in  internam,  quae  in 
corde  consummatur,  et  in  externam,  qua?  verbo,  scripto, 
vel  alio  signo  exterius  manifestatur ; 2°  in  immediatam  , 
quae  Deum  aflicit  directe  , et  mediatam,  quae  directe  af- 
ficit sanctos  vel  res  sacras  et  indirecte  Dietim  , quatenus 
sancti  et  res  sacrae  habent  ordinem  ad  Deum  ; 3°  in  liae- 
reticalem,  im precativam  et  dehonesta tivam.  HaereticaLis 
ea  est  quae  falsum  pronuntiat  de  Deo  , sive  ei  tribuendo 
quod  ei  uon  convenit^  vel  negando  guod  ei  convenit, 

vel  attribuendo  creaturae  quod  solius  est  Dei;  v.  g.  Deus 
est  tyrannus,  crudelis,  injustus,  non  est  omnipotens,  non 
omnia  cognoscit,  non  omnibus  providet ; Tu  es  milii  deus 
vel  dea,  loquendo  ad  personam  quae  est  objectum  amo- 
ris inordinati.  Blaspliemia  imprecativa  illa  est  qua  ma- 
lum exoptatur  Deo,  v.  g.  non  existat,  pereat,  sit  malecdic- 
tus,  etc.  Blaspliemia  delionestativa  ea  est  qua  aliquid 
verum  dicitur  de  Deo,  sed  indecenter  et  per  modum 
contumeliae;  talis  est  ea  quae  tribuitur  Juliano  Apostatae, 
Vicisti , G ali  Ice  e ; aut  illa  qua  ex  ira  nominantur  caput 
Christi  , viscera  Christi  ; vel  ea  nunc  tam  frequenter 
usitata,  s....  nom-cle-Dieu. 

3°  Quaelibet  blaspliemia  est  per  se  peccatum  mortale ; 
idque  probatur  1°  ex  Levitico,  xxiv,  16  : Qui  blasphe- 
maverit  nomen  Domini , morte  moriatur ; 2°  ex  S.  Hieron. 
in  Isa.  1.  7,  cap.  18,  ait : « Nihil  horribilius  blaspliemia, 
» quae  ponit  in  excelsum  os  suum  ; » 3°  ex  poenis  a jure 
canonico  et  in  edictis  regum  nostrorum  in  blasphema- 
tores  decretis,  ut  videre  est  in  Coli.  Andeg.  t.  4,  et  in 
Ferraris,  v°  Blasph.  n.  22  etseq.  4°  ex  ratione  ; manifes- 
tum est  enim  quamlibet  contumeliam  erga  Deum  esse 
materiam  gravis  peccati.  Peccatum  igitur  fieri  non  potest 
veniale  , nisi  defectu  advertentiae  aut  consensus. 

4°  Nec  requiritur  ut  intentio  Deum  inhonorandi  sit 
explicita;  virtualis  et  implicita  sufficit,  nempe  cum  quis 
libere  ea  profert  quae , ex  propria  significatione  , ex  usu 
recepto,  ex  modo  proferendi,  vel  ex  aliis  circumstantiis  , 
Dei  inhonorationem  continent,  quamvis  id  fiat  sine  pravo 
affectu  in  Deum,  sed  ex  joco,  ad  manifestandam  iram,  etc. 
quia  liaec  per  se  gravis  sunt  irreverentia  erga  Deum,  et 
tamen  graviora  si  fiant  ex  intentione  Deum  inhonorandi, 
ex  animo  in  Deum  irato  , etc. 

5°  Plures  dicunt  non  dari  obligationem  explicandi  in  con- 
fessione qualis  fuerit  blaspliemia,  an  haereticalis,  an  im- 
precativa, an  simpliciter  delionestativa,  an  contra  Deum, 
an  vero  contra  ipsius  sanctos ; quia  eadem  virtus  religionis 
laeditur  : verum  alii  communius  volunt  singulas  explican- 
das esse  species,  et  praesertim  dicendum  an  blasphemia 

fuerit  immediate  in  Deum,  an  in  sanctos,  vel  in  res  sacras, 
vel  in  B.  Mariam  virginem,  quia  diversae  illae  circumstan- 
tiae vel  speciem  mutant, novam  addentes  malitiam  contra 
duliam  aut  hyperduliam,  vel  malitiam  eidem  virtuti  re- 
ligionis oppositam  augent  vel  minuunt.  Ita  P.  Antoine, 
Collety  Coli.  Andeg.  Billuart,  Dens,  etc. 

6°  Qui  ira  aliave  passione  abreptus,  verba  blaspliemiae 
profert , eorum  significationem  non  advertens , peccat 
tantum  venialiter  sub  hoc  respectu,  ut  expresse  agnoscit 
S.  Th.  2 2,  q.  13,  art.  2.  Item  qui  ex  inveterata  consue- 
tudine blasphemandi,  quam  serio  retractavit,  eadem  ta- 
men inadvertenier  pronuntiat  verba,  a mortali  et  quan- 
doque ab  omni  peccato  excusatur.  Potest  igitur  absolvi  et 
ad  sacram  Eucharistiam  admitti  saltem  in  Paschate.  Sic 
ipse  Coli.  Andeg.  t.  4. 

7°  Similiter  ex  defectu  advertentiae  saepe  fit  ut  formulae 
vere  blasphematoriae  in  se  et  horribiles,  a gravi  peccato 
excusentur,  v.  g.  mordie  (mort  de  Dieu ),  vExVtredie  (ven- 
tre de  Dicio} , t et  e di  e (te  te  de  Dica ),  jarnidie  (je  renie  Dieu), 
MAUGREDiE  (mafgre  Dieu ),  etc.  Communiter  enim  qui  hu- 
jusmodi formuLis  nunc  utuntur,  pravum  earum  sensum 
non  intelligunt. 

8°  Nunc  etiam  aliqui  credunt  se  non  blasphemare  di- 
cendo simpliciter,  noni  de  Dieu , mille  noms,  si  non  praece- 
dat nomen  adjectivum  sacre;  vel  etiam  sacre-nom , si  non 
sequatur,  de  Dieu , vel  simpliciter  sacre . Hae  formulae,, 
multum  in  regionibus  nostris  usitatae,  quas  reperio  apud 
D.  Verni  er,  t.  i,  mihi  videntur  excusari  posse  a mortali, 
ubi  proferuntur  sine  ira,  quia  non  exhibent  sensum  in 
Deum  contumeliosum,  et  fideles  graviter  non  offendunt, 
nisi  ratione  status  et  conditionis  personae  eas  proferentis 
scandalum  praebeant.  Si  vero  proferrentur  in  ira,  diffici- 
lius excusari  possent,  quia  ex  sensu  fidelium  in  Deum 
sunt  contumeliosae  : fortiori  illae  alterae,  s ....  nom  de 
Dieu,  s....  mille  noms  de  Dieu,  a mortali  excusari  nequeunt 
nisi  ex  consuetudine  retractata  et  defectu  advertentia? , 
ut  modo  notavimus. 

Gaeterum  haec  omnia  ex  circumstantiis  judicanda  sunt, 

8. 

et  Ligorio,  1.  3,  n.  13t>,  cum  aliis  pluribus,  contendit 
cpaod  in  dubio  an  aliqua  formula  sit  vel  non  blasphemia, 
ut  blasphemia  non  sit  habenda.  Saltem  qui  ea  utuntur, 
absque  formali  intentione  Deum  inhonorandi,  non  repu- 
tandi sunt  rei  peccati  mortalis. 

9°  Appellatio  nominis  Dei,  vel  Jesu,  vel  Mariae,  vel 
aliorum  sanctorum,  per  modum  loquendi,  sine  contume- 
lia, v.  g.  Mon  Dieuoai,  mon  Dica  non , 6 bon  Di  cui  6 bon 
J&ms !'  etc.  non  est  blasphemia,  et  tamen  aliqua  culpa 
veniali  non  caret  quia  est  vana  sanctorum  hujusmodi 
nominum  usurpatio.  Nominatio  Dei  non  sit  assidua  in  ore 
tuo , et  nominibus  sanctorum  non  admiscearis y (jtioniam  non 
eris  immunis  ab  eis , Eceli.  xxm,  10. 

De  fornmlis  inter  rusticos  usitatis  s....  b ni,...  etc. 

Yoces  illae  a plebecula  interdum  usurpatae,  certe  con- 
viciarum  in  se  plenae  sunt.  Cum  autem,  ut  plurimum  ac- 
cidit, iis  nulla  nunc  annexa  sit  idea,  qui  eas,  seclusis 
scandalo  et  contumelia  gravi,  proferunt,  non  videntnr 
peccare  mortaliter.  Admittere  enim  non  possum,  cum 
quibusdam  quos  audivi,  nomen  adjectivum  sacre  no- 
minibus inurbanis  vel  etiam  turpibus  junctum  sine  mala 
intentione,  mortale  peccatum  constituere. 

De  maledictionibus  in  se  vel  in  alios,  v . Que  je  ineure, 

que  le  diable  me  confonde,  qu’il  me  brule,  qu’il  t’em- 

porte,  etc. 

Qui  ex  desperatione  vel  ira  haec  sibi  vel  aliis  sincere 
exoptaret  mala,  mortaliter  peccaret,  ut  patet : item  qui 
tales  proferendo  maledictiones,  grave  praeberet  scanda- 
lum, ratione  sui  status  vel  qualitatis,  vel  notabili  eoa-, 
tumelia  personam  afficeret,  ut  si  filius  ex  ira  patri  vel 
matri,  fidelis  parocho,  servus  Domino,  etc.  sic  male- 
diceret. 

Qui  vero,  gravibus  scandalo  et  contumelia  seclusis, 
hujusmodi  proferunt  imprecationes,  de  malis  invocatis 


T>£  DEC  A LOCO. 


-tro1 

minime  cogitando,  nedum  ea  sincere  exoptent , graviter 
non  peccant;  qua  enim  ratione  mortale  esset  peccatum  ? 
Non  ratione  mali  appellati , cum  non  desideretur;  non  ra- 
tione profanationis  nominis  invocati , siquidem  nomen 
diaboli  profanari  non  potest  : ergo,  etc.  Excipitur  nisi 
proferentes  persuasum  haberent  se  mortaliter  peccare , 
quo  in  casu  vult  Ligorio  eos  a confessariis  et  prapdicato- 
ribus  sedulo  instruendos  esse  , ne  ex  falsa  conscientia 
pergant  mortaliter  peccare. 

Quoniam  tamen  hujus  generis  locutiones  Christianos 
valde  dedecent , a peccato  veniali  rarissime  vacant , saepe 
scandalum  generant,  personas  offendunt,  chaiitati  offi- 
ciunt , fideles  ab  eis  caute  avertendi  sunt  et  monendi  ut 
haec  Christi  verba  non  obliviscantur,  Matth.  v,  37  : Sit 
autem  sermo  vester , Est,  est , non , tmn  : quod  autem  abun- 
dantius est , a malo  esU 

Quamvis  usurpatio  daemonis  in  conversatione  non  sit 
per  se  peccatum,  Christianum  tamen  non  decet,  et 
nominatio  ejus  cum  ira  posset  esse  grave  peccatum  , 
ratione  scandali , ait  Laytnan  a Busembaum  et  Ligorio 
^citatus  et  non  reformatus. 

ARTICULUS  SECUNDUS. 

DE  JURAMENTO. 

Mune  articulum  in  octo  dividemus  paragraphos  : pri- 
mus erit  de  nomine  et  definitione  juramenti ; secundus, 
de  ejus  divisione  ; tertius,  de  illius  usu  ; quartus , de  con- 
ditionibus ad  illud  requisitis  ; quintus,  de  ejus  obliga- 
tione ; sextus  , de  illius  interpretatione  ; septimus  , de 
obligationis  ejus  cessatione;  et  octavus  addetur,  de 
adjuratione  Dei. 

§ I.  — De  nomine  et  definitione  juramenti. 

!•  Nomen  juramen  ti  venit  a jure  > quia  ex  motivo  re** 
ligionis  pro  jure  apud  omnes  gentes  liabetur,  et  qui  eo 

utitur  jus  veritatis  Deo  tribuit.  Dicitur  etiam  eadem  de 
causa  jusjurandum  ; et  sacramentum  , quia  fit  per  rem  sa- 
eram , vel  rei  sacrae  , nempe  infallibilis  veritatis  , est 
signum. 

2°  Definiri  solet : Invocatio  tacita  vel  expressa  supremi 
Numinis,  tanquam  infallibilis  veritatis,  in  testimonium 
alicujus  rei.  Haec  invocatio  in  eo  consistit  ut  jurans  velit 
Deum  id  quod  jurat  attestari,  non  hic  et  nunc,  quod  es- 
set tentatio  Dei , sed  quando  ipsi  placuerit,  in  liac  vita , 
vel  in  ultimo  judicio  , quando  illuminabit  abscondita  tene- 
brarum et  manifestabit  consilia  cordi um. 

Verum  igitur  est  juramentum  quoties  Deus  ut  alicu- 
jus  rei  testis  assumitur,  v.  g.  Deum  attestor , Deum  contes- 
tor, testis  sit  mihi  Deus,  Deum  assumo,  invoco  ut  testem,  etc. 
Contra  vero  formulae  in  quibus  Deus  non  adducitur  di- 
recte vel  indirecte  ut  testis,  vera  per  se  non  exprimunt 
juramenta,  v.  g.  sequentes  : Deus  novit , Deo  suo  tempore 
testabitur , coram  Deo  loquar,  Deus  videt  nos , Deus  videt 
conscientiam  meam,  Vivit  Deus,  Deus  est  veritas , etc.  si  nar- 
rative  tantum  proferantur  : ubi  vero  invocative  profe- 
runtur, vera  sunt  juramenta  , quod  ex  circumstantiis  et 
intentione  pronuntiantis  dignoscitur  : sic  Hebraei  jurare 
solebant , Vivit  Dominus. 

3°  Item  realiter  non  jurant  qui  dicunt  : Si  cela  n 'est 
pas  vrai , je  veux  etre  pendu , je  vcux  quon  me  coupe  les 
or cilles ; vel  : En  verite,  ma  foi , par  mafoi,foi  djionnete 
homme , foi  de  Chreticn,  foi  de  pretre  ; en  conscience,  sur  ma 
conscience , etc.  quia  sic  loquendo  , non  intendunt  Deum 
invocare  ut  testem  , sed  dicta  sua  affirmare.  Si  quis  ta- 
men, ut  notat  Coli.  Andeg.  t.  4,  dicendo  , sur  ma  foi , foi 
de  Chreticn  , Deum  intenderet  attestari  per  fidem  Chris- 
tianam , vere  juraret. 

4°  Similiter  non  jurant  qui  dicunt  : Cela  est  aiissi  vrai 
quii  est  vrai  que  le  soleil  nous  eclaire , aussi  vrai  qu*il  y a 
un  Dicu,  comme  Dicu  est  mon  juge  \ jc  suis  aussi  innocent  de 
ce  fuit  que  la  sainte  Vierge , etc.  nisi  ex  adjunctis  intentio 
eorum  ad  attestationem  Dei  invocandam  determinetur  : 
et  si  comparatio  sit  falsa  , erit  tantum  mendacium.  Qui 

intenderet  significare  tantam  esse  certitudinem  in  dicto 
suo  quanta  est  in  veritate  allegata,  blasphemaret ; et  qui 
veracitatem  Dei  sic  invocaret  in  attestationem  falsi,  par- 
jurus  esset. 

5®  Denique  non  est  juramentum  cum  quis  jurat  per 
creaturas  in  quibus  nihil  divinae  bonitatis  elucet,  v.  g. 
per  paleam,  per  barbam,  per  vestem,  etc.  quia  Deus  non 
censetur  adduci  in  testem.  Secus  vero  quando  juratur 
per  nobiliores  creaturas,  in  quibus  divina  attributa  sin- 
gulariter exprimuntur,  v.g.  per  coelum,  per  terram,  per 
templum,  per  aliquod  sacramentum,  per  sancta  Evan- 
gelia,  etc.  Super  haec  vide  Busembaum  et  Ligorio,  1.  3, 
n.  133  et  seq. 

6a  Ad  essentiam  veri  juramenti  pertinet  intentio  juran- 
tis, qui  intelligere  debet  sensum  formulae  qua  utitur,  et 
velle  Deum  invocare  ut  testem;  juramentum  enim  de- 
bet esse  actus  humanus,  non  ratione  locutionis  materia- 
lis tantum,  sed  quatenus  est  juramentum  : importat  igi- 
tur necessario  advertendam  et  intentionem.  Unde  una 
locutio  poterit  esse  juramentum  in  una  persona,  et  non 
in  altera. 

§ II,  — De  divisione  juramenti. 

Juramentum  variis  modis  dividitur,  scilicet  f“in  asser- 
torium et  promissorium.  Est  assertorium,  quando  sub 
attestatione  Dei  affirmamus  aliquid  esse  vel  fuisse,  non 
esse  aut  non  fuisse,  v.  g.  Testor  coram  Deo  me  fuisse  or- 
dinatum, me  hic  et  nunc  verum  dicere,  me  talis  furti  vel 
homicidii  non  esse  reum.  Est  vero  promissorium  quando 
sub  attestatione  Dei  confirmamus  quod  pollicemur,  v.  g. 
Juro  regi  fidelitatem,  juro  me  verum  in  conscientia  mea 
esse  dicturum. 

2°  In  juramentum  explicituin,  quo  Deus  expresse  in- 
vocatur; et  implicitum,  quando  juratur  per  creaturas  in 
quibus  divina  relucent  attributa. 

3°  In  simplex  et  solemne.  Est  simplex  quando  Deus 
verbis  vel  signis  aequivalentibus  pure  invocatur ; et  so- 
llemne, quando  nonnullae  adhibentur  caeremoniae , ut 

missa,  vel  communio  praecedens,  tactus  Evangelit  vel 
crucis,  etc. 

4°  In  judiciale,  quod  coram  judice  legitime  interro- 
gante emittitur;  et  extrajudiciale,  quod  fit  extra  judi- 
cium. 

Juramentum  judiciale  est  adhuc  duplex  : unum  quod 
a judice  uni  e partibus  contendentibus  defertur,  juxta 
conditiones  in  Codice  civili,  art.  1367  expressas  ; et  alte- 
rum quod  ab  una  parte  alteri  defertur,  ad  terminandam 
litem,  et  vocatur  derisorium.  Suas  habet  regulas  in  Co- 
dice, art.  1358  et  seq.  expressas. 

5°  Dividitur  in  con testa torium  et  exsecratorium.  Con- 
testatoriuin  est  illud  in  quo  Deus  simpliciter  invocatur  in 
testem  ; et  exsecratorium  illud  est  quo  Deus  simul  vocatur 
in  testem  et  in  vindicem  perjurii,  v.  g.  Moriar  in  hoc  loco, 
si  mentiar ; nunquam  ingrediar  paradisum  ; absorbeat  me 
terra  ; pereat  familia  mea , etc. 

6°  Dividitur  in  verbale,  quod  solis  verbis  exprimitur^ 
in  reale,  quod  fit  gestu  a liisve  signis,  ut,  v.  g,  si  petente 
magistratu  levetur  inanus  in  signum  juramenti,  vel  mo- 
veatur pes,  aut  inclinetur  caput;  et  in  mixtum,  in  quo 
actus  corporalis  jungitur  verbis,  v.  g.  manus  ponatur  sup- 
per librum  Evangeliorum  dum  forma  verbis  profertur. 

Distinguuntur  insuper  juramenta  absoluta  et  condi- 
tionata,  sincera  et  dolosa,  aperta  et  ambigua,  quae  sola 
enuntiatione  sufficienter  intelliguntur. 

Yariae  autem  illae  divisiones  non  constituunt  species 
juramenti  diversas,  quia  in  omnibus  reperitur  invocatio 
Dei  ut  testis,  ac  proinde  eadem  virtus  religionis,  quae  co- 
litur vel  laeditur,  prout  juramentum  est  licitum  vel  illi- 
citum. 


§ III,  — De  usu  juramenti. 

Licitum  esse  juramentum  negarunt  1°  quidam  Albi- 
genses,  qui  se  dicebantCatliaros,  et  damnati  fuerunt  anno 
1240  in  concilio  Tarragonensi,  quia  dicerent  in  nullo  casu 
esse  jurandum  ; 2°AViclefus,  cujus  error  hoc  in  puncto  pro- 
scriptus est  n.  43  in  concilio  Constant.  3°  Quaker s Angi  i- 

cani  et  Americani,  qui  contendunt  nullum  juramentum 
e*se  licitum.  Contra  quos  sit 

PROPOSITIO. 

Juramentum , debitis  conditionibus  vestitum,  est  licitum. 

Prob.  Haec  propositio  est  de  fide,  probatur  Scriptura 
sacra  SS.  Patrum  testimoniis  et  ratione. 

1°  Est  de  fide  \ in  concilio  enim  Constantiensi,  sess*  8, 
inter  Wiclefi  erro  res  sequens  articulus,  n.  43,  fuit  pro- 
scriptus : « Juramenta  illicita  sunt,  quae  fiunt  ad  robo - 
» randum  humanos  contractus  et  commercia  civilia.  » 
Huic  decisioni  concinit  constans  praxis  Ecclesiae,  quae  fre- 
quenter exigit  juramenta,  vel  in  judiciis,  ut  patet  ex  De- 
cretal.  1.  2,  tit.  24,  de  Jurejurando ; vel  ad  abjurandam 
haeresim,  ut  constat  ex  1.  5,  tit.  7,  cap.  13,  § Adjicimus, 
earumdem  Deere tal.  ex  formulario  Alexandri  VII,  etc. 
Ergo  1°. 

2°  Probatur  ex  Scriptura  sacra.  Deut.  vi,  13  : Dominum 
Deum  tuum  timebis , et  illi  soli  servies , ac  per  nomen  illius  ju^ 
rabis,  Ps.  xiv,4  : Domine,  quis  habitabit  in  tabernaculo  tuo  ? 
qui  jurat  proximo  suo  et  non  decipit  P Insignes  Veteris  Tes- 
tamenti homines  saepe  hanc  juramenti  formulam  adhi- 
buerunt, Vivit  Dominus . B.  Paulus  pluries  juravit,  dicens, 
Rom.  i,  9 : Testis  est  mihi  Deus...  quod  sine  intermissione 
memoriam  vestri  facio  : II  Cor.  i,  23  : Testem  Deum  invoco 
in  animam  meam  ; Gal.  i,  20  : Qiuv  autem  scribo  vobis , 
ecce  coram  Deo  quia  non  mentior . Ergo  2°. 

3°  SS.  Patrum  testimoniis.  Sufficiat  S.  Aug.  Serm.  18, 
n.  2 : « Invenimus  jurasse  sanctos,  jurasse  primitus  ipsum 
• Dominum,  in  quo  non  est  omnino  peccatum..*  non 
» ergo  est  peccatum  jurare.  > Ergo  3°. 

4°  Ratione . Juramentum  in  eo  consistit  ut  Deus  tan- 
quam  sumina  veritas  invocetur  : at  talis  actus  optimus  est 
in  se  et  Deum  honorat  : bonus  est  pariter  in  suo  fine, 
cum,  juxta  Apostolum,  Ilebr.  vi,  16  : Omnis  controversia? 
eorum  ( hominum  ) finis,  ad  confirmationem  est  juramentum * 

JNon  solum  igitur  licet  jurare,  sed  quandoque  adest 
obligatio  jurandi,  si  nempe  1°  superior  praecipiat,  2°  si 
necessarium  sit  ad  subveniendum  proximo,  3°  si  condi- 
tio status  illud  exigat. 

Dices.  Christus  dixit,  Mattii,  v,  36  : Ego  autem  clico  vo- 
bis non  jurare  omnino , neque  per  coelum , quia  thronus  Dei 
est,  neque  per  terram , etc.  ergo  omne  juramentum  est  pro- 
hibitum. 

R.  Nego  conseq.  Sciendum  est  enim  Scribas  et  Phari- 
saeos  persuasum  habuisse  et  populo  dixisse  sola  perjuria 
esse  cavenda,  juramenta  inania  non  prohiberi  in  Lege, 
et  ea  quae  fiunt  per  creaturas  esse  contemnenda,  ut  patet 
ex  capite  Mattii,  xxm,  16  etseq.  Christus  utrumque  erro- 
rem reformare  volens,  dicit  non  esse  omnino  jurandum, 
neque  per  coelum  neque  per  terram,  etc.  subintelligendo 
sine  necessitate  aut  causa  sufficienti ; sicque  redarguit 
pravam  consuetudinem  saepissime  propter  leves  causas 
jurandi,  et  juramenta  per  creaturas  contemnendi.  Unde 
S.  Aug.  1.  de  Mendacio,  cap.  15,  n.  28  : « Intelligendum 
» est  illud  quod  positum  est,  omnino,  ad  hoc  positum,  ut 
» quantum  in  te  est,  non  affectes,  non  ames,  non  quasi 
» pro  bono  cum  aliqua  delectatione  appetas  jusjuran- 
» dum.  » 

In.st.  Christus  addit : Sit  autem  sermo  vester  : Est , est; 
non,  non  : quod  autem  his  abundantius  est,  a malo  est. 

Et'g°- 

R.  Nego  conseq . Christus  enim  non  dicit  juramentum 
malum  esse,  sed  a malo,  id  est,  ab  infirmitate  ejus  cui 
cogimur  jurare  ut  credat,  vel  a vitiis  hominum  qui,  men- 
daces experti,  credere  nolunt  sine  juramento,  vel  jura- 
mento se  fide  digniores  reddere  volunt.  Sic  explicant 
interpretes  et  doctores,  imprimis  S.  Aug.  de  Sermone 
Domini  in  monte,  1.  1,  cap.  17,  n.  51,  ubi  dicit  : « Si 
» jurare  cogeris,  scias  de  necessitate  venire  infirmitatis 
» eorum  quibus  aliquid  suades...  Itaque  non  dixit,  Quod 
» autem  amplius  est  malum  est.,  sed  a malo  est . » Ergo. 

Notandum,  juramentum,  licet  in  se  bonum  et  religionis 
Actum,  non  tamen  esse  appetendum  extra  necessitatem  ; 

non  adhibetur  enim  nisi  ad  subveniendum  infirmitati 
mentis,  sicut  medicina  ad  subveniendum  infirmitati  cor- 
poris : porro  medicina  , licet  in  se  bona , non  tamen  est 
appetenda  : ergo  nec  juramentum.  UndeEccli.  xxm,  9 : 
Jurationi  non  assuescat  os  tuum;  multi  enim  sunt  casus  in 
illa  ; et  v.  14  : Et  si  in  vacuum  juraverit , non  justificabitur. 

§ IV.  — De  conditionibus  ad  licite  jurandum  requisitis. 

Dicit  Dominus  per  Jeremiam  prophetam  , iv,  2 : Ju- 
rabis, Vivit  Dominus , in  veritate , et  in  juclicio , et  in  ju- 
stitia. Tres  illas  conditiones  necessarias  esse  in  quolibet 
juramento  ut  sit  licitum , conveniunt  omnes  doctores  , 
et  S.  Hieron.  in  cap.  iv  Jerem.  ait : « Animadvertendum 
» est  quod  jusjurandum  hos  habeat  comites,  veritatem, 
» judicium  atque  justitiam.  Si  ista  defuerint,  nequaquam 
» erit  juramentum  , sed  perjurium.  » Nomine  perjurii 
hic  intelligitur  omne  juramentum  illicitum.  Ut  jura- 
mentum enim  sit  licitum  , requiritur,  ex  parte  jurantis, 
ratio  sufficiens  illud  adhibendi , alioquin  esset  indiscre- 
tum , quod  praecavet  judicium  ; requiritur  ex  parte  ob- 
jecti ut  neque  sit  illicitum  neque  falsum  : hinc  veri- 
tas et  justitia.  Tres  conditiones  istas  in  hoc  ordine 
explicaturi  sumus. 

1°  Requiritur  judicium. 

Judicium  hic  non  sumitur  pro  exsecutione  justitiae , inquit 
Th.  2 2,  q.  89,  art.  3,  ad.  1 ; sed  pro  judicio  discretionis ; 
cum  enim  juramentum  sit  res  sanctissima,  adhiberi  non 
potest , nisi  cum  fide,  pietate  et  reverentia , et  haec  omnia 
reperiuntur  in  discretionis  judicio.  Juraturi  igitur  per- 
pendere debemus  : 1°  an  juramentum  sit  necessarium 
ratione  officii  nostri  vel  ut  fides  verbis  nostris  adhibea- 
tur; 2°  an  notabilis  sit  ratio  ut  nobis  credatur;  3°  an 
rem  juramento  promissam  tempore  definito  exsequendi 
facultas  nobis  adfutura  sit,  ne  in  discrimen  promissa 
violandi  incidamus. 

Sedulo  igitur  cavere  debent  fideles  ne  nomen  Dei  , 

Minctum  et  terribile,  promiscue  sumant,  et  consuetudinem 
indiscrete  jurandi  contrahant,  quod  S.  Aug.  sic  pro  se- 
ipso  deplorat,  Serui.  180,  n 10  : « J uravimus  et  nos  pas- 
»siin,  habuimus  istam  teterrimam  consuetudinem  et 

* mortiferam.  Dico  charitati  vestrae,  ex  quo  Deo  servire 
» coepimus,  et  quantum  malum  sit  in  perjurio  vidimus  , 
» timuimus  vehementer , et  veternosissimam  consuetu- 
» dinem  timore  frenavimus.  Frenata  restringitur,  re- 

* stricta  languescit,  languescens  emoritur,  et  malae  coa- 
» sueludini  bona  succedit.  Denique  non  vobis  dicimus 
» non  nos  jurare...  Quantum  ad  me  pertinet,  juro  ; sed, 
•*  quantum  mihi  videtur,  magna  necessitate  compulsus. 
» Cum  videro  non  mihi  credi  nisi  laciam  , et  ei  qui  mihi 
» non  credit  non  expedire  quod  non  credat  : hac  per- 
*»  pensa  ratione  et  consideratione  librata,  cum  magno 
» timore  dico  : Coram  Deo;  Testis  est  Deus;  aut,  Scit 

* Christus  sic  esse  in  animo  meo,  ete  » 

In  consuetudine  frequenter  jurandi  adest  periculum 
scandali  aut  perjurii,  sicut  advertit  S.  Aug.  et  sub  his 
respectibus  juramentum  indiscretum  potest  esse  mortale  : 
seclusis  vero  contemptu , gravi  scandalo  et  perjurii  peri- 
culo, peccatum  veniale  non  excedit,  ut  omnes  theologi 
etiam  rigidiores  fatentur,  quia  tunc  gravem  irreveren- 
tiam erga  Deum  non  continet. 


2°  Requiritur  justitia.. 

Per  j ustitiain  hic  ea  intelliguntur  quae  efficiunt  ut  res 
«it  licita  : ubi  ergo  deest  justitia,  res  est  illicita.  Unde 
quaestio  est  an  uti  juramento  ad  affirmandam  vel  promit- 
tendam rem  illicitam  sit  peccatum  , et  quale  peccatum. 

Plurima  sunt  certa  et  alia  dubia.  Certum  est  1°  pro- 
mittere sub  juramento  aliquid  mortaliter  malum  facere, 
v.  g.  homicidium,  fornicationem,  esse  peccatum  mortale, 
sive  adsit  intentio  implendi,  quia  Deus  invocatur  ut  ini- 
quitatis patronus;  sive  non  sit  intentio  rem  sic  promissam 
non  faciendi,  quia  est  perjurium;  2°  rem  sic  promissam 
propter  juramentum  facere,  ut  Herodes  decollavit  Joan- 

nem  Baptistam,  esse  Wasphenmm : unde  qui  rem  malam 
sub  juramento  promisit  , graviter  peccavit,  et  eam  fa- 
ciendo dupliciter  adhuc  peccaret,  scilicet  contra  virtu- 
tem cui  per  se  opponitur,  et  contra  religionem;  3°  uti 
juramento  ad  consummandum  peccatum  etiam  veniale  , 
V-  g.  ad  persuadendam  detractionem  , ad  seducendam 
puellam,  peccatum  esse  mortale;  quia  sic  jurans  Deum 
facit,  quantum  in  se  est,  peccati  sui  complicem.  Ideui 
probabilius  dicendum  esse  aestimat  Biluart  de  eo  qui , 
propria  narrans  peccata,  jactantiae  causa,  illa  juramento 
confirmat  ut  majorem  inde  percipiat  gloriam. 

An  vero  mortaliter  peccet  qui  promittit  sub  juramento 
rem  venialiter  malam  se  facturum,  non  sibi  consentiunt 
auctores  : affirmat  Ligorio,  1.  3,  n.  146,  cum  quibusdam 
aliis,  quia  gravis  ipsi  videtur  irreverentia  Deum  invocare 
in  testem  ac  fidejussorem  peccati  quantumvis  levis.  Ne- 
gant alii  communius,  ut  Cnjetanus,  Soto,  Navarrus  , 
S.  Antoninus,  Sylvius,  Lessius,  Layman , Suarez  , P.  Jn- 
toinc  , Collct , Brlluart,  etc.  d.centes  injuriam  erga  Deum 
tunc  sibi  non  videri  gravem.  Prior  sententia  probabilior 
mihi  videtur;  si  enim  qui  juramento  utitur  ad  perficien- 
dum peccatum  leve,  v.  g.  ad  persuadendum  alteri  ut 
mentiatur,  mortaliter  peccet,  ut  communiter  docetur, 
cur  non  is  qui  per  juramentum?  intendit  se  obligare  ad 
faciendam  rem  venialiter  malam?  Si  intentionem  rem  fa- 
ciendi non  haberet,  perjurus  esset  et  mortaliter  peccaret. 
At  qui  jurat  aliquid  contra  consilia  Evangelica  , v.  g. 
se  non  daturum  eleemosynam,  venialiter  tantum  peccat, 
secluso  contemptu  et  scandalo  , quia  non  videtur  eadem 
erga  Deum  irreverentia.  Ita  communiter  theologi. 

3°  Requiritur  veritas. 

I Veritas  ad  juramentum  requisita  est  conformitas  dic- 
tionis cum  intentione  jurantis  : excludit  igitur  omne 
mendacium,  non  vero  omnem  errorem.  Unde  contingere 
potest  ut  quis  in  veritate  juret,  quamvis  falsum  dicat, 
si  nempe  bona  fide  credat  esse  verum;  ct,  e contra, 

verum  dicat  et  pejeret,  si  videlicet  arbitretur  se  mentiri. 

Quoties  autem  juratur  falsum  cognitum,  id  est,  quoties 
mendacium  juramento  confirmatur  , peccatum  est  mor- 
tale, sive  materia  sit  gravis,  sive  sit  levis,  sive  seria  , sive 
jocosa,  quia  gravis  committitur  irreverentia  erga  Deum 
qui  adducitur  in  testem  falsitatis , quasi  vel  ipse  verita- 
tem nesciat,  vel  velit  aut  possit  decipere , falsum  te- 
stando. Tale  juramentum  est  perjurium  , quod  nunquam 
est  veniale,  nisi  defectu  advertendae  aut  consensus,  ut 
omnes  fatentur. 

Qui  autem  temere  jurat , absque  sufficiente  examine 
ut  veritatem  rei  cognoscat,  mortaliter  vel  venialiter  pec- 
cat, ratione  suae  negligentiae  et  periculi  cui  se  exponit  fal- 
sum jurandi. 

Non  tamen  absoluta  requiritur  certitudo  ad  licite  ju- 
randum, alioquin  fere  nunquam  liceret  jurare;  sed  suffi- 
cit certitudo  moralis  de  veritate  assertionis  aut  de  fu- 
tura adimpletione  promissionis , quia  communiter  sola 
liaec  certitudo  in  actibus  humanis  obtinetur. 

Apud  omnes  constat  perjurium  semper  esse,  ratione 
sui , peccatum  mortale  , quia  per  se  gravem  injuriam  Deo‘ 
infert , sed  omnes  pariter  fatentur  illud  excusari  posse  a 
toto  vel  saltem  a tanto  , et  fieri  veniale  defectu  animad- 
vertendae aut  consensus.  Hinc  docet  Ligorio,  1.  3,  n.  150, 
rusticos  malitiam  perjurii  non  intelligentes  , et  consuetu- 
dinem pejerandi  habentes  , non  stadm  de  gravitate  pec- 
cati monendos  esse,  ne  a peccatis  materialibus  ad  for- 
malia transeant,  sed  prudenter  hortandos  ut  deinceps 
falsum  jurare  desinant. 

Ex  principiis  a nobis  positis  in  tractatu  de  Actibus  hu- 
manis, ubi  de  cooperatione  ad  aliorum  peccata , sequitur 
1°  juramentum  exigi  non  posse,  sine  causa  sufficienti,  ab 
eo  qui  praevidetur  falsum  juraturus  , et  2°  licite  exigi 
posse  ubi  justa  ejcistit  causa  illud  petendi , nempe  neces- 
sitas vel  gravis  utilitas  , quia  tunc  soli  pejeranti  est  im- 
putabile.  Hoc  saepe  nunc  contingere  potest , etiam  extra 
judicium  , propter  innumera  juramenta  politica  a lege 
praescripta. 

§ V.  — De  obligatione  juramenti. 

1°  Juramentum  assertorium  nullam  imponit  obliga- 
tionem adimplendam  : vel  conditionibus  requisitis  est 
vestitum , vel  non.  In  priori  casa  est  licitum  ; in  poste- 
riori est  peccatum  , ut  patet  ex  dictis. 

2°  Juramentum  promissorium  spectari  potest  vel  quoad 
actum  praesentem,  vel  quoad  futurum.  Quoad  actum 
praesentem  spectatum  , est  assertorium,  et  sub  eo  re- 
spectu importat  firmam  intentionem  rem  promissam  fa- 
ciendi et  persuasionem  eam  futuram  esse  possibilem  ac 
licitam  : secus  verum  esset  perjurium  atque  grave  pec- 
catum. 

3°  Consideratum  vero  quoad  futurum  , vel  est  de  re 
illicita,  vel  de  re  licita  : si  sit  de  re  illicita,  nullam  impo- 
nit obligationem,  ut  supra  diximus;  si  sit  de  re  licita, 
attendendum  est  an  jurans  habuerit  1°  intentionem  ju- 
randi, 2°  intentionem  se  obligandi,  3°  intentionem  adim- 
plendi obligationem  sibi  impositam,  et  4°  an  res  promissa 
sit  possibilis  et  utilis.  Pro  diversis  his  suppositionibus  di- 
versae sunt  solutiones. 

4°  Qui  coram  judice  vel  in  contractibus  jurat  sine  in- 
tentione jurandi,  mortaliter  peccat,  ob  gravem  injuriam 
jquam  infert  Deo  et  proximo.  Ad  rem  sic  promissam  non 
tenetur  vi  juramenti,  quod  est  nullum,  sed  vi  justitiae 
naturalis.  At  si  extra  judicium  et  contractus,  cum  firmo 
rem  faciendi  proposito,  tale  emittat  juramentum,  venia- 
liter  tantum  peccat,  juxta  Ligorio,  1.  3,  n.  172,  et  plures 
japud  ipsum,  quia  ex.  nullo  capite  gravis  videtur  offensa 
erga  Deum.  Semper  autem  peccatum  erit  saltem  veniale, 
ut  patet,  tum  ex  allegatis,  tum  ex  sequenti  propositione 
ab  Innocentio  XI  die  2 martii  1C79  damnata  : « Cum 
1 » causa  licitum  est  jurare  sine  animo  jurandi,  sive  res  sit 
» levis,  sive  sit  gravis.  » 

1 i 5°  Qui  jurat  sine  animo  se  obligandi,  sed  cum  inten- 
tione implendi,  secundum  plures  mortaliter  peccat,  quia 
3 j ravis  videtur  irreverentia  erga  Deunx,  eum  adducere  in 

testem  exterius,  et  interius  nolle  testimonio  ejus  ob- 
stringi. Sic  Cajetanus,  S.  Antoninus,  Navarrus,  Lacroix, 
Tamburinus,  etc.  Alii  vero,  inter  quos  Sanchez  et  Ligorio, 
contendunt  peccatum  esse  duntaxat  veniale;  nam,  in- 
quiunt, sic  jurans  falsum  non  asserit,  cum  habeat  inten- 
tionem implendi,  sed  tantum  emittit  juramentum  quo 
non  vult  ligari  : idem  facit  ac  ille  qui  jurat  sine  inten- 
tione jurandi.  Ergo. 

Qui  autem  jurat  cum  animo  jurandi  et  non  se  obli- 
gandi, tenetur  ne  juramentum  servare?  Non  sibi  concor- 
dant auctores.  Plures  negant,  quia  Deus  juramenta 
promissoria  non  acceptat,  nisi  secundum  intentionem 
jurantium,  et  ad  confirmationem  hujus  rationis  plura 
exhibent  testimonia  juris  canonici,  S.  Th.  et  aliorum 
theologorum.  Multi  vero  alii  tenent  juramentum  esse 
servandum;  nam  qui  jurat  cum  animo  jurandi , verum 
emittit  juramentum,  et  propter  divini  nominis  honorem 
tenetur,  quantum  in  se  est,  efficere  ut  quod  juravit  sit 
verum  : dicere  obligationem  separari  posse  a vero  jura- 
mento, est  subtilitas  absurda.  Utraque  opinio  probabilis 
videtur  Ligorio,  qui  tamen  priorem  aestimat  probabi- 
liorem, quia  posterior  supponit  ut  certum  quod  in  quae- 
stione est,  scilicet  juramentum  sine  intentione  se  obligandi 
verum  esse  juramentum.  Aliunde  juramentum  naturam 
promissionis  quam  confirmat  sequitur  : at  promissio  sine 
animose  obligandi  non  est  vera  promissio  : ergo  nec  ju- 
ramentum, etc. 

6°  Qui  cum  animo  juvandi  et  se  obligandi  jurat,  sine 
vero  intentione  adimplendi,  mortaliter  peccat  ; siquidem 
deest  veritas,  et  insuper  rem  promissam  adimplere  tene- 
tur; habuit  enim,  ut  supponitur,  intentionem  jurandi  i 
et  se  obligandi  : obligationem  igitur  sibi  vere  imposuit : 
ergo,  etc.  Qui  simpliciter  jurat,  jurare  volens,  licet  de1 
obligatione  juramenti  non  cogitet,  obligationem  reipsa » 
contrahit  eamque  tenetur  adimplere,  quidquid  de  illius 
adimpletione  sibi  proposuerit. 

7°  Si  objectum  juramenti  sit  futile  et  vanum,  a fortiori 
si  aliquid  jactantiae  contineat  : v.  g.  si  quis  juraverit  seta- 

em  distantiam  intra  quinque  minutas  esse  transiturum, 
se  tale  onus  portaturum,  tot  potus  esse  bibiturum,  ete. 
ad  haec  facienda  non  tenetur;  repugnat  enim  haec  prop- 
ter honorem  Dei  fieri.  Hinc,  ut  sapienter  notat  Ligorio, 
cum  Layman  et  aliis,  n.  186,  parentes  et  domini  jurantes 
se  filios  vel  famulos  esse  punituros,  raro  peccant  si  jura- 
mentum non  impleant,  vel  quia  delinquentes  jam  emen- 
dati sunt,  vel  quia  emendationem  promiserunt,  vel  quia 
juramentum  fuit  de  futili,  vel  quia  jurantes  intentionem 
jurandi  et  se  obligandi  non  habuerunt,  sed  tantum  ter- 
rendi. 

8°  Ubi  autem  res  sub  juramento  promissa  est  licita,  et 
saltem  utilis,  stricta  existit  obligatio,  vi  juramenti,  eam 
prestandi ; qui  enim  suam  promissionem  juramento  con- 
firmavit, Deum  in  testem  suae  fidelitatis  adduxit  : si  ergo 
rem  promissam  non  praestet,  Deum  falsi  testem  inducit 
quantum  in  se  est,  ac  proinde  graviter  illum  offendit , 
saltem  si  materia  sit  gravis  : omnes  consentiunt.  Si  au- 
tem materia  sit  levis,  non  ita  sibi  concordant:  Cajetanus, 
Lessius,  Bonacina,  Collrt , et  alii  dicunt  peccatum  esse 
mortale,  quia  Deum  facere  testem  falsi,  leve  peccatum 
esse  non  potest  ; res  promissa,  quae  levis  quidem  esse  po- 
test, non  est  objectum  actus  juramenti,  bene  vero  honor 
Dei  : at  honor  Dei  nunquam  leviter  sumi  potest  : er<  o. 

Alii  communius,  ut  S.  Antonius,  Sylvester,  Soto,  Na- 
varrus,  Saurez,  Sanchez,  Sylvius,  P.  Antoinc,  Billuart  7 
Ligorio  docent  obligationem  juramenti  in  eo  casu  esse 
tantum  sub  veniali;  nam,  inquiunt,  1°  qui  rem  aliquam 
promittit  cum  juramento,  Deum  invocat  ut  testem  sui 
propositi  : unde  si  ficte  promitteret,  perjurii  ac  conse- 
i quenter  gravis  peccati  etiam  in  materia  levi  reus  esset. 
Sed  ubi  sincere  promisit  ac  juravit,  et,  voluntate  mutata, 
rem  promissam  non  praestat,  est  tantum  infidelis,  et  non 
perjurus.  Haec  autem  infidelitas  est  gravis  vel  levis,  se- 
cundum materiam  ; non  vero  essentialiter  mortalis,  etsi 
aliquam  contineat  irreverentiam  erga  Deum,  propter  ju- 
ramentum. 2®  Qui  in  humanis  contractibus  adducitur  ut 
testis,  non  censetur  falsus  testis  si  obligatio  contractus 

non  impleatur,  licet  aliqua  ei  fiat  injuria;  sed  tantum  si 
res  in  momento  contractus  non  fuisset,  ut  ipse  testimonio 
suo  confirmabat  : ergo  a pari,  etc. 

9°  Si  res  sincere  promissa  et  jurata  sit  gravis,  et  mo- 
dica pars  ejus  omittatur,  ut  certum  habetur  peccatum 
non  esse  mortale,  quia  non  extilit  perjurium  in  jurando, 
nec  gravis  fit  injuria  Deo  in  modicam  partem  omittendo. 
Hinc,  ut  ait  Ligorio,  n.  173,  cum  Busembaum  et  aliis, 
qui  juravit  se  non  bibiturum  vinum,  mortaliter  non  pec- 
cat parum  bibendo;  qui  jurant  servare  statuta  alicujus 
capituli  vel  alterius  communitatis,  a mortali  excusantur 
si  parum  aliquod  statutum  postea  violent.  Item  qui  ju- 
ravit se  aliquam  pecuniae  summam  daturum  pauperi- 
bus, et  aliquid  parvum  detrahit;  qui  juramentum  fide- 
litatis et  obedientiae  praestitit  praelato,  principi,  etc.  et  in 
rebus  parvi  momenti  suae  promissioni  deest,  mortaliter 
non  peccant. 

10°  Promissio  serio  facta  et  acceptata  dat  jus  reale,  et 
transit  ad  haeredes;  obligatio  vero  juramenti  est  vincu- 
lum personale,  ac  proinde  nunquam  transire  potest  ad 
jurantis  haeredes  : hi  tamen  onera  realia  ejus  cui  succe- 
dunt implere  tenentur,  sed  non  vi  juramenti. 

11°  Qui  obedientiam  aut  fidelitatem  alteri  ratione  di- 
gnitatis et  officii  juravit,  v.  g.  papae,  episcopo,  principi  , 
cunctis  successoribus  ejus  in  eadem  dignitate  vel  officio 
▼i  juramenti  sui  obligatur;  quia  non  tali  homini  jurasse 
censetur,  sed  talem  dignitatem  habenti,  et  sic  habetur 
in  Decretal.  1.  2,  tit.  24,  de  Jurejurando,  cap.  14. 

Advertendum  quod  in  juramento  fidelitatis  et  obe- 
dientiae ea  tantum  comprehendantur  quae  ad  officium 
jurantis  pertinent ; juramentum  enim  non  obligat  ul- 
tra intentionem  illud  emittentis;  sed  qui  suam  obe- 
dientiam vel  fidelitatem  alicui  sub  juramento  obstringit, 
eam  promittere  non  intendit  nisi  in  ordine  sibi  proprio, 
v.  g.  episcopus  obligationem  sibi  non  imponit  officia 
magistratus  implendi,  nec  magistratus  officia  milita- 
ris, etc. 

12°  Magna  quaestio  est  an  juramentum  metu  extortum 

obliget  coram  Deo  : plures  negant , quia  promissio  sic 
jurata  irrita  est  vei  rescindibilis  ; sed  alii  multo  plures 
longe  communius  et  probabilius  affirmant.  Piationes  eo- 
rum sunt  1°  auctoritas  juris  canonici  : in  Decrctal.  1.  2, 
tit.  24,  de  Jurejurando,  cap.  15 , dicitur  Ecclesiam  solere 
a juramento  per  metum  extorto  absolvere,  et  tamen  non 
dicitur  non  esse  eis  qui  sic  jurant  ut  juramenta  non  ser- 
vent. 2°  Tenemur  efficere  propter  lionorem  Dei,  ut  quod 
juravimus  fideliter  praestetur  : ergo , etc.  Ita  S.  Th.  2 2 , 
q.  89,  art.  7,  ad  3 ; Bonacina,  Lessius,  Suarcz,  Viva,  Ligo- 
rio  , etc.  Notant  autem  eum  qui  passus  est  metum  et  sic 
juravit,  dispensationem  ab  episcopo  sollicitare  , vel  rem 
jam  solutam  in  judicio  repetere  posse  , quia  juramento 
satisfecit,  et  dominium  reipsa  non  transtulit. 

13°  Si  juramentum  errore  vel  dolo  fuerit  extortum  , 
attendendum  est  an  error  vel  dolus  circa  rei  substan- 
tiam , aut  circa  circumstantias  magni  momenti  versetur, 
an  tantum  circa  circumstantias  levis  momenti  : in  priori 
casu  , non  obligat  juramentum  , quia  nulla  est  promissio 
cui  apponitur ; in  posteriori  casu  valet , propter  rationem 
oppositam. 

1 4°  Juramentum  in  favorem  tertii  emissum  sernper 
obligat,  quoties  impleri  potest  sine  peccato,  etiamsi  pro- 
missio cui  annectitur  esset  jure  positivo  irrita.  Ita  San- 
chez,  qui  asserit  hoc  apud  omnes  esse  certum  : unde 
qui  promisit  et  juravit  se  soluturum  esse  usuras,  eas 
solvere  tenetur,  etsi  promissio  jure  sit  nulla,  sed  eas 
absque  injustitia  repetere  posset.  Excipitur  si  irritatio 
ob  bonum  commune  instituta  esset,  quia  juramenti  im- 
pletio  illicita  foret. 

15°  Quaerunt  theologi  an  juramentum  alteri  juramento 
oppositum  sit  validum,  et  distinguunt,  dicentes  : Si  jura- 
mentum alteri  opponitur  in  actu  jurandi , v.  g.  si  quis 
juraverit  se  nunquam  juraturum,  et  tamen  juret  se  je- 
junaturum  , se  eleemosynam  daturum  , valet  posterius 
juramentum  licet  fuerit  illicitum  , quia  ipsius  materia  est 
licita  et  bona  ; si  vero  sit  oppositum  in  ipsa  jurationis 
materia , v.  g.  Petrus  juravit  Paul»  se  eam  ducturum  , et 

deinde  idem  jurat  Annae , posterius  juramentum  est 
nullum , quia  est  de  re  illicita. 

§ VI.  — De  interpretatione  juramenti. 

Ubi  de  intentione  jurantis  constat,  nulla  interpreta- 
tione opus  est , sed  promissio  jurata  in  simplicitate  exse- 
quenda est. 

At  saepe  contingit  ut  exsurgat  dubium  circa  juramenti 
extensionem  , an  scilicet  hi  vel  illi  casus  sub  eo  compre- 
hendantur ; tunc  genuinus  illius  sensus  exquirendus  est, 
et  sequentes  statuuntur  regulae. 

Prima  regula.  Juramentum  explicandum  est  juxta 
naturam  actus  cui  adjungitur  ; obligationem  enim  illius 
firmat,  vinculum  religionis  ei  addens,  sed  objectum  ejus 
non  mutat  : easdem  igitur  conditiones , interpretationes 
et  exceptiones  admittit.  Unde  qui  sponsalia  juravit , non 
magis  ea  servare  tenetur,  sponsa  fornicante  , quam  si 
non  jurasset ; qui  juravit  se  soluturum  quod  debet , ju- 
ramentum implet  justa  utendo  compensatione  , modo  ei 
non  renuntiaverit.  Fieri  tamen  potest  ut  contractus  sit 
nullus  , et  valeat  juramentum  , si  nempe  jurans  juri  suo 
renuntiare  potuerit  et  voluerit. 

Secunda  regula.  Juramentum  in  dubio  stricte  inter- 
pretandum est , tum  propter  gravem  religionis  obliga- 
tionem quam  continet,  tum  propter  perjurii  periculum  : 
quod  verbis  aperte  non  expressum  est , censetur  omis- 
sum. Sic  eruitur  ex  Decretal.  I.  5 , tit.  40,  cap.  19;  ex 
Sexto,  1.  2,  tit.  11  , cap.  i,  et  ex’ regula  juris  15,  Odia 
restringi , etc.  et  ita  sentiunt  communiter  doctores,  ut 
videre  est  apud  Suarez,  1.  2,  cap.  32  , n.  7 , Ferraris  , 
v°  Juram,  art.  3 , n.  i , Collet  et  Billuart.  Hinc  inferunt 
theologi  : 

1°  Juramentum  servandi  statuta  alicujus  communi- 
tatis intelligendum  esse  de  iis  quae  vigent  aut  necessario 
vigere  debent,  non  vero  de  iis  quae  abrogata  sunt , nec 
de  iis  quae  nondum  prodierunt  , nisi  contrarium  aliunde 
co  'istet.  Decretal.  1.  2,  tit.  24  , cap.  35.  Inde  et  ex  n.  seq. 

concipitur  sensus  juramenti  Chartae  constitutionali  et  le- 
gibus regni  praestiti. 

2°  Eum  qui  alteri  juravit  obedientiam  , non  teneri  ad 
illicita  , nec  ad  impossibilia  , nec  ad  nimis  gravia  quae  in 
ipsius  intentionem  verisimiliter  cadere  non  potuerunt. 
Sic  ipse  ColleU 

3°  Episcopum  qui  juravit  se  bona  Ecclesiae  non  esse 
alienaturum , non  peccare  si  ea  justa  de  causa,  et  servatis 
a jure  praescriptis , in  pias  causas  impendat.  Decretal. 
1.  3 , tit.  48 , cap.  6. 

4°  Ei  qui  juravit  residentiam  , licitum  esse  non  resi- 
dere in  casibus  a jure  permissis  , ut  habetur  in  Decre- 
tal. 1.  3 , tit.  4,  cap.  13,  quia  tunc  censetur  praesens. 

5°  Juramentum  servandi  leges  intelligenclum  esse  se- 
cundum morem  eas  interpretandi , ita  ut  obliget  sub 
gravi,  vel  sub  levi,  vel  sub  poena  tantum,  sicut  ipsae  leges 
et  non  ultra  , obligationi  naturali  addens  vinculum  reli- 
gionis.  Ita  Sylvius,  Layman  , Billuart , etc. 

6°  Juramentum  de  servandis  sub  secreto  eis  quae  in 
capitulo,  in  concilio,  in  abave  congregatione  noscuntur, 
intelligi  debere  secundum  naturam  rei , ita  ut  circa  mate- 
riam gravis  momenti  obliget  sub  mortali ; circa  materiam 
levem,  sub  veniali ; circa  materiam  nullius  momenti,  sub 
nulla  culpa.  Ita  Sylvester,  Layman  , Billuart , etc. 

Tertia  regula.  In  omni  juramento,  praeter  limita- 
; tiones  ab  ipso  jurante  appositas  , quaedam  subintelligun- 
tur  conditiones  sive  ex  natura  rei , sive  ex  dispositione 
juris  , sive  ex  communi  hominum  sensu  fluentes  , ut  ex 
Decretal.  I.  2,  tit.  4,  cap.  25,  eruitur  et  generaliter  docent 
auctores.  Illae  conditiones  subintellectae , sunt  : 

1°  Si  potero , seu  quantum  in  me  erit , id  est,  si  jurata  non 
fiant  illicita,  impossibilia  , difficilia  aut  nimis  gravia,  seu 
cum  ea  difficultate  quae  praevisa  juramentum  emittere 
verisim  ili  ter  im  pediisset. 

2°  Salvo  jure  et  auctoritate  superioris  : sic  expresse  habe- 
tur in  Decretal.  1.  2,  tit,  24,  cap.  19,  ubi  legitur  : In  quo 
(juramento)  debet  intelligi  jus  superioris  exceptum;  et  ratio 
hoc  sufficienter  dictat. 

3°  Nisi  is  in  cujus  gratiam  juratur,  sponte  remiserit,  quia 
liberum  est  unicuique  juri  suo  renuntiare  , et  tunc  obli- 
gatio juramenti  subsistere  non  potest;  repugnat  enim 
dari  obligationem  beneficium  alteri  invito  conferendi. 

4°  Si  res  in  eodem  statu  permanserint , id  est,  non  fuerint 
notabiliter  mutatae  : nam  verisimile  non  est  jurantem 
habuisse  intentionem  se  in  eo  casu  obligandi,  et  id  colli- 
gitur ex  pluribus  capitibus  juris  , praesertim  ex  Decretal. 
1.  2 , tit.  24 , cap.  16,  17 , 25  et  31. 

5°  Si  altera  pars  fidem  servaverit,  quia,  ut  fert  adagium 
regula  juris  75  fundatum , frangenti fidem  non  debetur  fides . 
Unde  princeps , pace  inita  cum  inimico , juravit  se  condi- 
tiones  illius  servaturum , juramento  non  tenetur,  si  ad- 
versarius novam  dederit  causam  belli. 

6°  Si  non  adsit  ratio  sufficiens  propositum  mutandi , quia 
juramentum  promissioni , contractui  vel  proposito  ad- 
junctum , naturam  ejus  non  mutat , ut  jam  diximus  et 
omnes  fatentur.  Hinc  qui  juravit  se  ante  alterum  domum 
non  ingressurum  , non  cessurum  , non  bibi  turum  , etc. 
contra  juramentum  non  peccat,  si  coactus  cedat , quia 
sufficiens  adest  ratio  propositum  mutandi.  Sic  Bonacina  , 
Sanchez,  Lessius,  Busembaum,  etc. 

§ VII.  — De  cessatione  obligationis  juramenti. 

Juramenti  obligatio  vere  contracta  tolli  potest  per  se- 
quentes causas,  nempe  circumstantiarum  mutationem  , 
causae  finalis  cessationem,  irritationem,  remissionem,  dis- 
pensationem et  commutationem. 

1°  Per  circumstantiarum  mutationem , videlicet,  1°  si 
quod  bonum  erat  tempore  juramenti,  factum  fuerit  illi- 
citum , vanum  , majoris  boni  ini  pediti  vum , et  melius  sit 
illud  omittere  quam  facere;  2°  si  status  rei  notabiliter 
fuerit  mutatus,  v.  g.  jurasti  te  aliquem  puniturum,  ei 
supplici  et  veniam  petenti  condonare  potes  absque  per- 
jurio ; 3°  si  res  jurata  facta  fuerit  ad  finem  intentum  in- 
utilis, v.  g.  si  ex  correctione  filii  praevideatur  illius  obsti- 
natio, obduratio,  uxoris  imprecatio,  ira,  etc.  vel  si  poena 

jurata  felicem  exitum  habere  non  debeat  : liaec  ex  jam 
dictis  sufficienter  iritelliguntur. 

2°  Per  causce finalis  cessationem ; tunc  enim  intelligitur 
obligationem  promissionis  subsistere  non  posse  : ergo  nec 
vinculum  juramenti.  Unde  promisisti  cum  juramento  te 
daturum  eleemosynam  tali  pauperi  qui  factus  est  dives  , 
te  domum  talis  mulieris  tibi  periculosae  non  ingressurum, 
et  illa  moritur,  etc.  jam  non  teneris  juramento.  Secus 
si  sola  causa  impulsiva  cessaret.  Haec  patent  et  apud  om- 
nes habentur  ut  certa. 

3°  Per  irritationem . Nemo  per  juramentum  alterius 
jura  transferre  aut  laedere  potest,  alioquin  juramentum 
esset  vinculum  injustitiae.  Unde  promissio  materiae  vel 
actuum  alterius  dominationi  subjectorum  Deo  vel  homini 
cum  juramento  facta,  non  valet,  nisi  in  quantum  alter 
consentit  : si  ergo  alter  consensum  deneget,  promissionem 
et  juramentum  irritat.  Hinc  filiifamilias  juraverunt  se 
eleemosynam  de  bonis  paternis  daturos,  uxor  de  bonis 
communibus,  vel  se  ad  talem  ecclesiam  vel  capellam  esse 
peregrinaturos,  pater  et  maritus  juramenta  haec  irritare 
possunt.  Item  praelati,  domini,  superiores  communitatum, 
tutores  irritare  possunt  juramenta  inferiorum,  suae  po- 
testati nocentia. 

Pater  et  tutor  quaecumque  pacta  jurata  impuberis  , 
juxta  sententiam  communem  , directe  irritare  possunt, 
quia  impubes  non  censetur  capax  obligationem  sibi,  sine 
patris  aut  tutoris  consensu,  imponendi.  Ita  Covarruvias, 
Suarez,  Layman,  Lessius,  Ferraris,  etc.  Defectu  patris  et 
tutoris,  mater  juramenta  et  vota  impuberis  irritare  po- 
test. Ita  Suarez,  Henno,  Sporer  et  Ferraris,  art.  3,  n.  20. 

4°  Per  remissionem  : id  est,  si  is  in  cujus  gratiam  emis- 
sum est  juramentum,  debitum  remittat,  obligatio  jura- 
menti cessat,  epiia  beneficium  non  confertur  invito  : jura 
vero  tertii  sic  remittere  non  posset,  ut  patet . Unde  si  duo 
mercatores  jurassent  se  partem  mutui  beneficii  pauperi- 
bus erogaturos  esse,  tale  juramentum  sibi  remittere  non 
possent. 

5°  Per  dispensationem . Existere  in  Ecclesia  potestatem 
relaxandi  juramenta,  per  dispensationem  seu  vinculi  ab- 
solutionem, constat  1°  ex  verbis  Christi , apud  Matth. 
xvili,  15  : Qucecumquc  solveritis  super  terram , erunt  soluta 
et  in  coelo , quae  cum  generalia  sint,  ad  omne  vinculum 
spirituale  extenduntur;  2°  ex  constanti  usu  et  praxi  Ec- 
clesiae, quae  privilegio  infallibilitatis  gaudens,  in  re  tanti 
momenti  errare  non  potuit , sibi  arrogando  potestatem 
quam  non  habuisset. 

Hanc  potestatem  habet  summus  Pontifex  per  totam 
Ecclesiam,  et  episcopus  in  sua  dioecesi,  exceptis  materiis 
summo  Pontifici  reservatis,  de  quibus  infra  dicemus 
agendo  de  votis  reservatis.  Eamdem  ac  episcopus  habent 
potestatem  vicarii  capitulares,  sede  vacante. 

Dispensatio  non  efficit  ut  juramentum  existens  non 
obliget,  quod  esset  contra  jus  divinum  naturale  et  posi- 
tivum, sed  vinculum  spirituale  nomine  Dei  solvit,  et 
tunc  juramentum  amplius  non  existit. 

Juramentum  in  favorem  tertii  emissum  ordinarie  re- 
laxari non  potest  per  dispensationem,  quia  ille  cui  jura- 
mentum est  verum  acquisiit  jus  quo  invitus  privari  non 
potest.  Ita  S.  Tli.  2 2,  q.  89,  art.  9,  ad  3>  et  communiter 
theologi. 

Dixi  ordinarie , quia  nonnulli  occurrunt  casus  in  qui- 
bus tale  juramentum  relaxari  potest,  nempe  1°  si  bo- 
num commune  id  postulet,  bonum  enim  particulare  seu 
privatum  bono  communi  cedere  potest,  et  hoc  judicium 
ad  summum  Pontificem  maxime  pertinet,  ut  communi- 
ter aiunt  doctores,  cum  S.  Th.  2 2,  q.  89.  art.  9,  ad  3. 
Aliquando  tamen  potest  episcopus,  juxta  causarum  qua- 
litatem, relaxare  juramentum  alteri  praestitum,  prop- 
ter bonum  commune,  v.  g.  juramentum  malefactorem 
non  denuntiandi,  non  accusandi , etc.  Ita  Suarez,  Sylves- 
er  , Layman  , Ferraris , etc.  2°  In  poenam  criminis , ab  eo 
tcui  praestitum  est  juramentum  commissi.  Sic  in  Decreto, 
2 part.  causa  15  , q.  6 , can.  4 et  5 , expresse  declarant 
Gregorius  YII  et  Urbanus  II,  juramentum  fidelitatis  non 

esse  servandum  excommunicatis  quoadusque  ad  satisfa- 
ctionem veniant ; nulla  enim  ratione  repugnat  Ecclesiam 
a sancto  Spiritu  directam  liabere  potestatem  hujusmodi 
poenas  subjectis  per  modum  salutaris  poenitentiae  infli- 
gendi, ut  eos  ad  resipiscentiam  adducat.  3°  Ratione  gra- 
vis injuriae  juranti  illatae,  sive  ab  eo  cui  praestitum  est 
juramentum  , sive  ab  aliis  ei  adhaerentibus  , quia  , v.  g. 
juramentum  ab  eo  per  dolum  , vim  aut  metum  fuit  ex- 
tortum ; is  enim  in  cujus  gratiam  tale  juramentum  fuit 
extortum , injuriam  quam  passus  est  jurans  reparare  te- 
netur ex  justitia  : non  habet  ergo  jus  strictum  rem  sub 
juramento  promissam  exigendi.  Unde  vinculum  jura- 
menti est  tantum  religiosum  : ergo  potestate  ecclesiastica 
solvi  potest.  Ita  Suarez,  Layman,  Ferraris  et  communiter 
alii,  dicentes  hujusmodi  juramentum  relaxari  posse  ab 
episcopo  vel  alio  praelato  jurisdictionem  quasi-episcopa- 
lem  habente. 

Dicunt  insuper  judices  saeculares  tale  juramentum  in- 
directe relaxare  posse,  remittendo,  nomine  illius  cui  ju- 
ratum est , obligationem  solvendi , quam  ipse  remittere 
deberet.  Ferraris,  v°  Juram,  art.  3,  n.  35. 

6°  Per  commutationem . Commutatio  juramenti  in  eo 
consistit  ut  sub  eodem  religionis  vinculo  una  materia  al- 
teri subrogetur;  et  sic  differt  1°  ab  irritatione  qua  tota 
obligatio  juramenti  sine  causa  et  pro  semper  tollitur ; 
2°  a dispensatione  qua  eadem  obligatio  relaxatur  etiam 
pro  semper,  sed  non  sine  legitima  causa;  superior  enim 
valide  dispensare  non  potest , sine  justa  causa  , a jura- 
mento. Commutatio  autem  vinculum  juramenti  non  tol- 
lit, sed  tantum  materiam  ejus  mutat.  Si  tamen  materia 
papae  reservata  in  materiam  non  reservatam  mutaretur, 
tunc  reservatio  amplius  non  existeret. 

* Juramenta  in  honorem  Dei  facta  proprio  jurantis  ar- 
bitrio in  rem  evidenter  meliorem  mutari  possunt,  quia 
Deus  quod  evidenter  melius  est  gratum  habet  : v.  g.  ju- 
rasti te  quinque  Pater  et  Ave  in  honorem  Dei  recita- 
turum; hoc  juramentum  in  recitationem  coronae  quin- 

que  decanar um  mutare  potes.  At  mutari  non  possunt 
in  rem  minorem,  nisi  ab  eo  qui  habet  potestatem  dispen- 
sandi, siquidem  hujusmodi  mutatio  est  sub  aliquo  re- 
spectu vinculi  relaxatio. 

Juramenta  in  favorem  tertii  mutari  nequeunt  neque 
in  rem  meliorem,  neque  in  deteriorem,  sine  consensu 
illius  qui  per  illa  jus  acquisiit,  exceptis  casibus  boni 
publici,  justae  punitionis  aut  gravis  injuriae  supra  me- 
moratis : idque  patet  ex  dictis. 

Quaeritur  1°  quid  sentiendum  sit  de  sociis  dictis 
macons  et  cie  juramento  apud  eos  usitato  ? 

R-  1°.  Prima  hujus  generis  societas  secreta,  gallice  loge , 
instituta  fuisse  videtur  in  Gallia,  anno  1725f  a Dervent- 
Water  et  aliis  quibusdam  Anglis.  Aliae  postea  variis  in 
locis  prodierunt,  sub  directione  unius  praefecti  generalis 
vocati  grand  maitre  vel  grand  orient.  Haec  dignitas  collata 
fuit  anno  1738  viro  nobili,  le  duc  d’ Antin,  et  anno  1741 
au  comte  de  Clermont , e sanguine  regio  et  stipite  Con- 
datensi  ( de  Conde  ) ; deinde  fere  semper  aliis  viris  ortu, 
statu  sociali  vel  divitiis  insignibus. 

Istiusmodi  socii,  dicti  francs- macons,  valde  multiplicati 
sunt  per  omnes  Europae  regiones,  in  America  et  in  aliis 
mundi  partibus.  Praetendunt  se  ortum  habuisse  a quo- 
dam Adonhiram,  tempore  Salomonis  existente  : sed  pro- 
babile est  eos  ultra  bella  sacra,  les  croisades,  non  ascen- 
dere, et  sicincoepisse  : Christiani  inter  Saracenos  dispersi, 
nonnulla  instituerunt  signa  quae  sub  altissimo  secreto 
servabant  et  quibus  sese  in  omnibus  circumstantiis 
agnoscere  possent.  Quoniam  imprimis  sibi  proponebant 
ecclesias  ab  infidelibus  destructas  reaedificare  tempore 
opportuno,  vocari  voluerunt  nuiratorii,  et  nomina  sua 
symbolica  ab  architectura  ut  communius  desumpse- 
runt. Dicti  sunt  franci  seu  liberi  murator  i i , vel  quia  ple- 
rique  erant  e Francia,  vel  quia  liberi  esse  volebant,  et 
in  sua  societate  a qualibet  auctoritate  independentes. 

Novos  non  admittunt  socios  nisi  eos  bene  noverint,  diu 
probaverint,  et  sub  terribilibus  juramentis  ab  eis  exigunt 

promissionem  nunquam  revelandi  ea  quae  didicerint ; 
eosque  per  diversos  gradus  ascendere  faciunt,  et  perpauci 
plenam  secretorum  notitiam  obtinent.  Omnes  tamen  ini- 
tiati communia  habent  signa  quorum  ope  per  mundurn 
universum  sese  agnoscere  possunt,  et  quae  nulli  profano 
manifestare  possunt. 

Ex  multis  documentis  infertur  lias  societates  nunc 
merum  profiteri  deismum,  omnis  religionis  revelatae  esse 
infensas  etmaximam  velle  independentiam  ab  omni  auc- 
toritate spirituali  ac  temporali,  sub  praetextu  quod  omnes 
homines  natura  sint  aequales  et  velut  fratres  vivere  de- 
beant. 

Aliae  sunt  societates  secretae  his  similes  vel  affines  vel 
conjunctae,  et  tantum  diversis  nominibus  designatae,  ut 
illuminati  in  Germania,  carbonari  in  Italia,  radicaux  in 
Anglia,  communeros  in  Hispania,  etc. 

R.  2°.  Summi  pontifices  Clemens  XII,  per  bullam  In 
eminenti^diei  28  aprilis  1738  ; Benedict.  XIV,  per  alteram 
bullam  Providas  Romanorum  pontificum , prohibuerunt 
« ne  quis  sub  quovis  praetextu  aut  quaesito  colore  adeat 
» vel  praesumat  praedictas  societates  inire,  vel  propagare, 
» confovere  aut  in  suis  aedibus  seu  domibus  vel  alibi 
» receptare  atque  occultare,  iis  adscribi,  aggregari,  aut 
»>  interesse,  vel  potestatem  seu  commoditatem  facere 
>*  ut  alicubi  convocentur,  iisdem  aliquid  ministrare,  sive 
» alias  consilium,  auxilium  vel  favorem,  palam  aut  in 
» occulto,'  directe  vel  indirecte,  per  se  vel  per  alios  quo- 
» quomodo  praestare,  necnon  alios  hortari,  inducere, 
» provocare  aut  suadere  ut  hujusmodi  societatibus  ad- 
» scribantur,  annumerentur,  seu  intersint,  vel  ipsos  quo- 
» modolibet  juventae  foveant;  sed  omnino  ab  iisdem 
» societatibus,  coetibus,  conventibus,  collectionibus,  ag- 
» gregationibus  seu  conventiculis  prorsus  abstinere  se 
» debeant,  sub  poena  excommunicationis  per  omnes,  ut 
» supra  contrafacientes  ipso  facto  absque  ulla  declara- 
» tione  incurrendae,  a qua  nemo  per  quem  quam,  nisi 
» per  nos,  seu  Romanum  pontificem  pro  tempore  exis- 
* tentem,  praeterquam  in  articulo  mortis  constitutus^ 

» absolutionis  beneficium  valeat  obtinere.  » Sunt  verba 
Bened.  XIV.  Pius  VII,  die  10  septemb.  1821,  et  Leo  XII, 
die  3 martii  1826,  eaindem  prohibitionem  sub  iisdem 
poenis  renovarunt. 

Rationes  hujus  prohibitionis  sunt  : 1°  temeritas  jura- 
menti super  ignota  emittendi ; 2°  legitima  suspicio  per- 
versi finis  ab  his  societatibus  nunc  intenti;  3°  inviolabile 
secretum  quo  singuli  socii  se  astringunt  non  revelandi 
quae  viderint  vel  audierint  etiam  auctoritati  legitime 
interroganti. 

Notandum,  constitutiones  Pontificias  supra  recensitas 
in  Gallia  non  fuisse  publicatas,  ac  proinde  excommu- 
nicationem non  incurri,  et  quemlibet  sacerdotem  appro- 
batum ab  eo  peccato  absolvere  posse.  Attamen  exigen- 
dum est  a pcenitente  ut  tales  societates  non  ingrediatur 
et  ingressus,  eas  deserat. 

Quceritur  2°  quid  sentiendum  sit  de  juramento  quo 
se  obstringunt  socii  artifices,  dicti  compagnons  du  devoir?- 

R.  P.  Le  Brun,  in  sua  Historia  superstitionum,  t.  4,  re 
fert  quod  ad  recipiendos  novos  hujusmodi  socios  multae 
adhibeantur  caeremoniae  impiae,  superstitiosae,  sacrilegae, 
sanctissimorum  religionis  Christianae  mysteriorum  deri- 
soriae, v.  g.  passionis  Domini  nostri  Jesu  Christi,  Bap- 
tismi, sacrificii  missae  simulationes;  recipiendi  jurant 
super  sancta  Evaugelia  et  per  suam  partem  paradisi  se 
nunquam  esse  revelaturos,  nequidem  in  confessione,  ea 
quae  visuri  vel  audituri  sunt. 

Subjungit  idem  auctor  plures  Sorboniae  doctores,  hac 
de  re  consultos,  post  maturum  examen,  declarasse,  die 
14  martii  1645,  neminem  posse,  sin?  peccato  mortali,  in 
has  societates  intrare,  in  iis  manere,  vel  se  tanquam 
earum  membrum  ostendere;  imo  teneri  sub  peccato 
mortali  ea  nefanda  secreta  judicibus  ecclesiasticis  et 
etiam  civilibus  revelare,  si  praevideat  quod  talis  revelatio 
ad  ea  abolenda  inservire  possit. 

Si  ergo  socii,  vulgo  compagnons  du  devoir , tribunal  sa- 
crum adeant,  interrogandi  sunt  circa  juramentum  quod 
praestiterunt  et  caeremonias  quarum  fuerunt  testes  vel 

paitlcipes  : non  obstante  suo  juramento,  respondere  te- 
nentur. Ex  bypothesi  quod  praefatas  superstitiones  et 
sacrilegas  simulationes  confiteantur,  decisio  doctorum 
Sorbonicorum  et  P.  Le  Brun  eis  applicanda  est  : si  vero, 
ut  pluries  evenit,  contendant  se  nihil  omnino  vidisse  nec 
audiisse  religioni  aut  bonis  moribus  adversum , sed  tan- 
tum signa  et  officia  mutuse  charitatis  vel  assistenti» , re- 
velatio secreti  exigi  non  potest,  nec  absolutio  eis  dene- 
ganda est ; nam  fides  adbibenda  est  poenitenti , quoties 
evidenter  non  constat  illum  decipere  velle. 

Quceritur  3°  an  qui  juravit  se  non  revelaturum  re- 
medium quod  novit  sub  secreto , juramentum  servare 
teneatur  ? 

R.  Si  revelatio  in  detrimentum  alicujus  personae  vel 
familiae  vergeret,  sine  utilitate  publica,  juramentum 
illud  servandum  esset,  ut  non  obscure  patet  : secus, 
certe  non  obligaret,  quia  repugnat  juramentum  contra 
bonum  publicum  obligare;  tunc  enim  esset  vinculum 
iniquitatis. 

§ VIII.  — De  adjuratione. 

1*  Adjuratio  est  interpositio  Dei  vel  rei  sacrae,  cujus 
reverentia  aliquem  ad  aliquid  praestandum  movere  in- 
tendimus. Deum  igitur  non  adducit  in  testem  , ac  conse- 
quenter a juramento  essentialiter  differt. 

2°  Duplex  distinguitur  adjuratio  , una  de  precativa  , 
quae  fit  per  preces , v.  g.  Obsecro  vos  per  misericordiam 
Dei,  Rom.  xii  , 1 ; et  altera  praeceptiva  , quae  fit  cogendo, 
v.  g.  Obmutesce  et  exi  de  homine , Mare,  i,  25. 

3°  Primus  modus  exercetur  respectu  Dei,  superiorum 
et  aequalium  ; aliquid  enim  per  eos  rogare  possumus. 
Si  per  Deum,  est  actus  latriae  ; si  per  sanctos  quatenus  at- 
tributa Dei  in  eis  relucent , est  etiam  indirecte  actus  la- 
triae ; si  vero  per  sanctos  ut  tales  , est  actus  duliae  vel  hy- 
perduliae  ; si  per  alios  homines  , est  duntaxat  actus  civilis*. 
Secundus  modus  exercetur  respectu  inferiorum  et  daemo 
num  : iis  solis  imperare  licet. 

4°  Creaturae  irrationales  secundum  se  adjurari  non  pos- 
sunt, quia  deprecationis  vel  imperii  suscipiendi  non  sunt 
capaces  : quatenus  vero  ab  alio  moventur,  utroque  modo 
adjurari  possunt,  vel  eo  sensu  ut  Deus  aut  sancti  exoren- 
tur, vel  eo  sensu  ut  daemoni  imperetur  : v.  g.  sol , aqua  , 
nubes  adjurantur,  ut  Deus  bis  rebus  utentibus  assistat; 
vel,  altera  intentione,  ut  diabolus  ab  eis  abscedat,  aut 
per  eas  nocere  non  praesumat. 

5°  Duplicis  generis  sunt  adjurationes,  aliae  quippe  so- 
lemnes,  et  aliae  privatae.  Solemnes  eae  sunt  quae  fiant  nomi- 
ne Ecclesiae,  contra  daemonum  infestationes,  et  vocantur 
exorcismi , de  quibus  supra,  p.  148  sq.,  diximus,  ac  solis 
episcopis  reservantur.  Privatae  vero  non  reservantur,  et 
unusquisque  eas  adhibere  potest,  modo  tres  adsint  con- 
ditiones , sicut  in  juramento  , nempe  veritas  , justitia  et 
judicium  : 1°  veritas  , id  est  ut  adjurans  obtinere  inten- 
dat quod  petit,  et  vera  sit  causa  ob  quam  petit;  commu- 
niter tamen  docent  thqologi  carentiam  liujus  conditio- 
nis raro  peccatum  veniale  excedere  ; 2°  justitia,  id  est , 
ut  res  petita  sit  licita  : si  enim  graviter  illicita  esset , eam 
per  adjurationem  petens  graviter  peccaret ; si  leviter  esset 
mala,  eam  petens  venialiter  peccaret,  juxta  Salmanticen- 
ses,  Sporer,  Suarez,  Bonacina,  Sanchez,  etc.  et  mortaliter 
juxta  Elbcl , quem  Ligorio  citat  et  sequitur,  quia  gravis 
videtur  irreverentia  alterum  per  adjurationem  Dei  ad 
rem  malam  inducere;  3°  judicium,  id  est  conveniens  dis- 
cretio, qua  deficiente,  adjuratio  est  peccatum  veniale,  et 
non  ultra  , ait  Ligorio  , Appendice  de  adjur.  1.  3 , post 
n.  193. 

6°  Daemones  nunquam  adjurari  possunt  modo  depre- 
cativo  , quia  fieret  cum  ipsis  associatio  omnino  prohibita, 
I Cor.  x,  20  : Nolo  vos  socios  fieri  dcemoniorum  ; sed  dun- 
taxat  modo  imperativo  , ad  amovenda  damna  ab  eis  illata 
vel  inferenda.  Hinc  communiter  dicunt  auctores  a culpa 
gravi  excusari  non  posse  qui  cum  daemone  obsidente  in- 
utiles habet  sermones  , et  aliud  ab  eo  quaerit  quam  quod 
ad  ejus  expulsionem  conducit. 

ARTICULUS  TERTIUS. 

DE  VOTO. 

Votuin  , secundum  vim  nominis,  plures  habet  signifi- 
cationes : scilicet  1°  sumitur  pro  desiderio  vel  proposito  , 
ut  in  Prov.  xxxi  , 2 : Quid  dilecte  votorum  meorum 9 et  ia 
canone  missae,  Tibique  reddunt  vota  sua,  quo  sensu  dicitur 
Baptismus  in  voto,  id  est  in  desiderio;  2°  accipitur  pro 
suffragio  in  electionibus  , in  conciliis  et  in  aliis  coetibus 
deliberantibus  ; 3°  significat  promissionem  Deo  factam. 
De  voto  sub  hoc  respectu  accepto  nobis  disserendum  est, 
j et  illud  cum  omnibus  theologis  definimus  : Promissio  de- 
liberata Deo  facta  de  meliori  bono. 

Dicitur  1°  promissio , id  est , sincera  voluntas  se  obli- 
gandi ; et  sic  votum  essentialiter  differt  a proposito , quia 
propositum  quantumvis  firmum  , vinculum  obligationis 
non  producit  , et  illius  omissio  non  est  peccatum,  nisi 
propter  animi  inconstantiam  , taedium  aut  negligentiam  , 
i et  tantum  est  veniale  peccatum. 

Dicitur  2°  deliberata,  quia  promissio  subita  et  inconsi- 
derata ad  rationem  voti  non  sufficeret : tanta  requiritur 
advertentia,  libertas  et  voluntatis  consensio  , quanta  est 
necessaria  ad  peccandum  mortaliter.  Ita  generaliter  doc- 
to res. 

Dicitur  3°  Deo  facta;  sola  enim  promissio  Deo  facta  ra- 
tionem voti  habet  et  nomen  retinet , secundum  omnes 
Patres  et  doctores,  theologos  et  canonistas.  Unde  promis- 
siones B.  Mariae  et  sanctis  factae  non  sunt  vota  , nisi  qua- 
tenus primario  factae  sunt  Deo  in  honorem  sanctorum  , 
vel  coram  sanctis  ut  testibus,  advocatis  et  intercessoribus. 
Unde  qui  vovet  capellam  vel  statuam  B.  Mariae,  cen- 
setur eam  vovere  Deo  in  honorem  B.  Mariae,  et  sic  de 
cae  teris. 

Dicitur  4°  de  meliori  bono,  quia  promissio  Deo  facta  non 
est  valida  nisi  a Deo  acceptetur  : Deus  autem  acceptare 
non  potest,  ut  sibi  gratum  , actum  malum  vel  indifferen- 

tem.  Unde  votum  nubendi,  saltandi  , ludendi,  ambu- 
landi, etc.  esset  nullum,  nisi  forte  aliqua  speciali  circum- 
stantia efficeret  ut  talis  actus  respectu  alicujus  individui 
melior  esset  opposito,  v.  g.  susceptio  prolis  ad  bonum  pu- 
blicum , deambulatio  propter  sanitatem. 

Votum  multipliciter  dividitur,  nempe  : 

1°  In  reale,  personale  et  mixtam . Reale  est  illud  quo 
aliquid  in  se  subsistens  a persona  distinctum  promittitur, 
t.  g.  calix,  statua.  Personale  est  illud  quo  actio  dunta- 
xat  promittitur,  v.  g.  jejunium,  castitas.  Mixtum  rem  et 
actionem  simul  complectitur,  v.  g.  votum  visitandi  ec- 
clesiam Loretanam  et  ibi  calicem  offerendi. 

2°  In  temporale , v.  g.  servandi  castitatem  per  quinque 
annos ; et  perpetuum , puta  , nunquam  bibendi  vinum  per 
totam  vitam. 

3°  In  explicitum , quod  positivis  verbis  exprimitur;  et 
implicitum , quod  actioni  libere  factae  annectitur,  ut  votum 
castitatis  susceptioni  subdiaconatus  ordinis  annexum. 

4°  In  absolutum , conditionatum  et  poenale  : absolutum  a 
nulla  conditione  pendet , ut  votum  jejunandi , coronam 
recitandi , castitatem  servandi ; conditionatum  illud  est 
quod  sub  aliqua  emittitur  conditione  , v.  g.  puella  vovet 
religionis  ingressum  si  a tali  periculo  liberetur,  vel  tot 
jejunia  aut  tales  preces  si  mater  sanitatem  recuperet ; et 
pcenale  illud  est  quo  aliqua  vovetur  poena  pro  tali  peccato 
subeunda  : v.  g.  Tot  asses  distribuero  pauperibus  quot 
verba  blaspliemise  proferam. 

5°  In  simplex  et  solemne  : votum  simplex  illud  est  quod 
sine  solemnitate  ab  Ecclesia  determinata  emittitur,  sive 
privatim  , sive  publice , sive  corde , sive  ore ; et  solemne 
est  illud  quod  per  professionem  in  religione  approbata 
emittitur. 

Ultimam  hanc  divisionem  praecipue  attendentes,  prae- 
sentem articulum  in  duos  dividemus  paragraplios  ; quo- 
rum primus  erit  de  voto  in  genere , et  secundus  de  voto 
solemni  seu  de  statu  religioso. 

§ I.  — De  voto  in  genere. 

Dicemus  1°  de  materia  voti,  2°  de  ejus  obligatione, 
3®  de  ejus  merito,  4°  de  illius  interpretatione,  et  5°  de 
obligationis  ejus  cessatione. 

Sectio  prima.  — De  materia  voti. 

1°  Materia  voti  debet  esse  possibilis,  non  tantum  phy- 
sice et  absolute,  sed  moraliter  et  respectu  voventis;  vo- 
tum enim  est  promissio  Deo  facta  cum  intentione  se  ob- 
ligandi : nemo  autem  se  obligare  potest  ad  aliquid  sibi 
moraliter  impossibile.  Hinc  invalidum  est  votum  nun- 
quam peccandi,  quia,  attenta  fragilitate  nostra,  morali- 
tcr  impossibile  est  nos  vitare  omnia  peccata  etiam  ve- 
nialia nisi  speciali  auxilio  Dei  muniamur.  Sed  valeret 
votum  omnia  peccata  mortalia  vitandi,  vel  quaedam  ve- 
nialia determinata,  v.  g.  non  mentiendi,  ex  vana  gloria 
non  loquendi,  etc.  Item  validum  esset  votum  nullum 
patrandi  peccatum  veniale  cum  plena  deliberatione, 
quia  cum  auxilio  Dei  ordinario  peccata  venialia  ex  de- 
liberatione perfecta  vitari  possunt.  Ita  Suarez,  Layman, 
Sporer,  Ferraris  et  Ligorio,  contra  Salmanticenses',  San- 
cliez  et  alios. 

Ligorio,  1.  3,  n.  203,  non  videtur  approbare  votum 
semper  agendi  quidquid  intelligitur  perfectius,  referendo 
S.  Tlieresiam  tale  emisisse  votum  ex  speciali  Spiritus 
sancti  instinctu. 

2°  Si  materia  voti  sit  partim  possibilis  et  partim  im- 
; possibilis,  et  aliunde  divisibilis,  nec  alia  fuerit  intentio 
j voventis,  pars  possibilis  facienda  vel  praestanda  est;  quia, 
juxta  regulam  37  juris  canonici,  utile  non  debet  per  inu~ 
' tile  vitiari  : sic  qui  vovit  dare  mille  fr.  pauperibus,  et  non 
potest  dare  nisi  centum,  lios  dare  tenetur;  qui  vovit  je- 
junare per  hebdomadam,  et  jejunare  non  potest  nisi  tri- 
bus diebus,  vel  jejunium  integrum  servare  non  potest, 
ad  partem  possibilem  tenetur.  Contra  vero  si  materia  vel 

actio  dividi  non  possit,  qui  non  potest  totum,  ad  nihil 
tenetur  : v.  g.  qui  vovit  peregrinationem  nudis  pedibus 
et  in  cilicio,  si  peregrinatione  valide  impediatur,  eo  die 
nudis  pedibus  et  cum  cilicio  ambulare  non  tenetur;  quia, 
ex  regula  42  juris,  accessorium  naturam  sequi  congruit 
principalis. 

3°  Materia  voti  debet  esse  moraliter  bona,  ut  jam  nota- 
vimus : unde  opus  legi  naturali,  divina  vel  liumaua  pro- 
hibitum voveri  non  potest,  et  si  voveretur,  nullum  esset 
votum.  Item  invalidum  est  votum  ad  impetrandam  rem 
illicitam  emissum,  v.  g.  ad  sumendam  injustam  vindic- 
tam, ad  capessendam  vanam  gloriam,  ad  obtinendum 
impudicum  puellae  amplexum, etc.  Valeret  autem  votum 
ex  affectu  ad  rem  bonam  factum,  licet  ex  causa  vel  occa- 
sione pessima  : v.  g.  Voveo  peregrinationem,  vel  jejunium 
aut  eleemosynam,  si  ex  duello  evasero  salvus,  quia  licet 
mala  interveniat  causa,  ea  posita,  petere  incolumitatem 
est  quid  bonum. 

4°  Votum  debet  esse  de  re  sua  vel  de  opere  proprio  et 
non  alieno;  nullus  enim  rem  vel  actionem  alienam  valide 
promittere  potest.  Hinc  nulla  sunt  vota  parentum  filios 
aut  filias  tali  devoventium  religioni,  vel  talem  obligatio- 
nem, v.  g.  certis  diebus  jejunandi,  a carnibus  abstinendi, 
missae  assistendi,  talem  capellam  visitandi,  familise  suis 
imponentium  : hi  autem  descendentes  votis  praedecesso- 
rum suorum  non  obligantur,  nisi  ea  approbaverint.  Ita 
pariter  si  communitas  aliqua  , ut  monasterium  , civi- 
tas, parochia,  voveat  in  perpetuum  jejunia,  processiones 
aiiasve  solemnitates,  soli  personaliter  voventes  tali  voto 
ligantur;  successores  vero  stricte  non  obligantur,  nisi  rati- 
fi caverint  votum.  Unde  in  locis  ubi  quaedam  observantur 
festa  ex  votis  antecessorum,  nullus  est  poena  cogendus , in- 
quit Ferraris,  v°  Votum , art.  1,  n.  33,  ut  illa  die  absti- 
neat ab  operibus  servilibus. 

5°  Opera  praecepta  materia  voti  esse  possunt,  quia  nihil 
obstat  quominus  res  eadem  ex  diversis  titulis  debeatur  : 
hinc  unusquisque  vovere  potest  se  non  fornicaturum* 
se  turpia  non  dicturum,  se  in  Quadragesima  jejuna  tu- 

rum,  etc.  et  si  rem  sic  promissam  omittat,  peccabit  con- 
tra praeceptum  violatum  et  contra  religionem. 

Sectio  secunda.  — Dc  obligatione  voli. 

1°  Hcereticum  est  asserere  votum  non  obligare , inquit 
S.  Th.  Quodlib.  3,  art.  12.  Ilaec  enim  obligatio  constat 
l°ex  Scriptura  sacra  : Deut.  xxm,  21  : Cum  votum  voveris, 
non  tardabis  reddere,  quia  requiret  illud  Dominus  Deus  tuus, 
etsi  moratus  fueris,  reputabitur  tibi  in  peccatum,  Eccle.  v, 
3 : Si  quid  vovisti  Deo,  ne  moreris  reddere  : displicet  enim  et 
infidelis  et  stulta  promissio ; sed  quodeumque  voveris,  redde. 
2°  Ex  S.  Aug.  Epist.  127,  n.  5 : « Quia  vovisti,  jam  te 
» obstrinxisti,  aliud  tibi  facere  non  licet.  » 3°  Ex  ratio- 
ne : promissio  homini  serio  facta,  stricte  obligat  : ergo 
a fortiori  et  promissio  facta  Deo  cum  intentione  se  obli- 
gandi. Ergo. 

2°  Obligatio  voti  est  sub  peccato  mortali  in  materia 
gravi,  ut  omnes  fatentur  : materia  autem  judicatur  gra- 
vis si  ex  circumstantiis  ad  honorem  Dei,  vel  ad  proximi 
aut  voventis  utilitatem  notabiliter  conducat,  quae  si  ab 
Ecclesia  praeciperetur,  obligaret  sub  mortali.  Hinc  votum 
semel  jejunandi,  missam  audiendi,  peccata  confitendi,  etc. 
obligat  sub  peccato  mortali  in  eis  circumstantiis  in  quibus 
ex  ecclesiastica  haec  praecipiens  sub  mortali  obligaret. 

In  materiavero  levi,  votum  obligat  tantum  sub  peccato 
veniali,  sicut  lex  in  materia  levi.  Ita  omnes. 

3°  Sicut ‘autem  legislator  rem  gravem  praecipere  potest 
sub  levi,  ut  communiter  docent  theologi , ita  et  vovens 
ad  rem  gravem  sub  peccato  veniali  tantum  se  obligare 
potest,  si  expresse  velit.  Nec  obstat  quod  religionem  pro- 
jfi tendo,  matrimonium  ineundo,  rem  gravem  sub  jura- 
mento promittendo,  sub  veniali  tantum  se  obligare  non 
possit;  nam  in  professione  religiosa  el  in  matrimonio 
ladest  contractus  grave  onus  alteri  imponens,  et  repu- 
gnat ipsum  non  similiter  graviter  obligari  : in  juramento 
jDeus  invocatur  ut  testis;  porro  gravis  irreverentia  Deo 
inferretur,  si  promissio  sic  jurata  non  servaretur,  idque 

independenter  ab  intentione  jurantis  : non  valet  igitur 
paritas. 

Si  vero  rem  gravem  vovendo,  limites  intentioni  suae 
non  assignat  expresse,  secundum  naturam  rei,  ac  proinde 
sub  mortali  se  obligasse  censetur. 

4°  Vovens  se  obligasse  non  potest  ad  rem  levem  sub 
peccato  mortali , quia  materia  levis  tantae  obligationis 
non  est  capax,  ut  diximus  loquendo  de  obligatione  legis  : 
ad  constituendam  obligationem  gravem  duo  requirun- 
tur, materia  gravis  et  intentio,  quarum  si  una  defuerit, 
obligatio  erit  levis.  Ita  generaliter  doctores . 

At  inter  eos  quaeritur  an  materiae  leves  coalescere  et 
materiam  gravem  efficere  possint.  Distinguitur  : vel  ma- 
teriae leves  voventur  separatim,  v.  g.  quinque  asses  sin- 
gulis diebus  dominicis  in  eleemosynam,  ad  sanctifican- 
dam diem;  vel  per  modum  unius  voventur,  v.  g.  centum 
fr.  voveo  pauperibus  singulis  diebus  dominicis  distri- 
buendos per  annum  : in  priori  casu,  omissiones,  quan- 
tumvis multiplicatae,  materiam  gravem  non  efficiunt; 
efficiunt  vero  in  posteriori,  ut  patet. 

5°  Votum  personale  ab  ipso  vovente  impleri  debet,  j 
et  ad  ipsius  haeredes  non  transit ; sed  votum  reale  per 
alias  personas  impleri  potest;  rem  ipsam  afficit,  eam  se- 
quitur et  ad  haeredes  transit,  sicut  transiret  onus  tra- 
dendi rem  alicui  promissam  modo  vere  obligatorio.  E 'st 
sententia  communis. 

6°  Vota  mixta,  ex  parte  qua  sunt  realia,  transeunt! 
pariter  ad  haeredes  ; hi  tamen  in  utroque  casu  non  obli- 
gantur ultra  vires  haereditatis,  et  tantum  post  soluta  ne- 
cessaria aut  privilegiata ; nempe  1°  solvendi  sunt  sumptus? 
judiciales,  funeris  et  ultimi  morbi,  stipendia  domesti- 
corum pro  anno  nuper  elapso  et  anno  currente,  debitae I 
pro  cibis  a sex  mensibus  minutatim  emptis,  alia  stricte; 
debita,  portio  bonorum  ascendentibus  vel  descendenti- 
bus a lege  reservata.  Deinde  solvenda  sunt  vota  ante  quae- 
libet alia  legata,  ut  communiter  tradunt  doctores,  ait  i 
Feriaris,  art.  1,  n.  50,  quia,  in  liberalibus,  quae  Deo 
promissa  sun*  praeferri  debent.  Et  si  plura  sint  vota,  et 

bona  derelicta,  alieno  aere  deducto  , ad  omnibus  satisfa- 
ciendum non  sufficiant,  non  unum  prae  aliis  impleri  de- 
bet, sed  singula  ex  parte,  servata  proportione,  solvenda 
sunt,  sicut,  in  eodem  casu,  solverentur  legata ; cum  enim 
ex  eadem  virtute  religionis  debeantur,  nulla  est  ratio  cur 
unum  aliis  praeferretur. 

7°  Yotum  conditionale  manet  suspensum  donec  im- 
pleatur conditio,  quae  si  non  adveniat,  erit  nullum  , et, 
ea  adveniente,  transit  in  absolutum.  Sic  omnes , et  aper- 
tum est.  At  si  vovens  per  fraudem,  vim  aut  dolum  mali- 
tiose impediat  ne  conditio  adimpleatur,  ne  voto  oblige- 
tur, graviter  peccat  et  probabilius  ad  votum  tenetur  aeque 
ac  si  conditio  revera  fuisset  impleta ; nam  votum  emit- 
tendo, implicite  se  obligavit  ad  non  impediendum  con- 
ditionis eventum,  et  eventus  sic  malitiose  impeditus  cen- 
setur existens.  Ergo.  Ita  Ferraris,  n.  53,  etplures  apud 
ipsum. 

8°  Votum  poenale  stricte  obligat,  ex  hypotliesi  quod 
culpa  existat ; secus,  nullum  parit  vinculum.  Unde  qui 
vovit  jejunium  quoties  se  inebriaret,  si  se  inebriavit,  je- 
junare tenetur;  si  se  non  inebriavit,  ad  niliil  tenetur. 
Qui  vovit  se  toties  daturum  asses  pauperibus  quoties 

I sanctum  Dei  nomen  blasphemando  proferret,  si  nota- 
biliter negligit , mortaliter  peccare  potest  ratione  gravis 
objecti  quod  retinet  et  habere  non  deberet. 

9°  Si  votum  sit  temporale,  vel  tempus  est  determina- 
tum ad  finiendam  obligationem,  ut  jejunandi  in  Quadra- 
gesima aut  in  vigilia  patroni,  et,  tempore  elapso,  non 
obligat  votum  etiam  culpabiliter  omissum  : si  vero 
tempus  fuerit  determinatum  ad  urgendam  et  non  finien- 
dam obligationem,  v.  g.  votum  dandi  pecuniae  summam 
intra  tres  menses,  tribus  mensibus  elapsis,  nihilominus 
solvenda  est  sumina  et  quamprimum.  Si  nullum  prsefi- 
xum  fuerit  tempus,  votum  obligat  quamprimum  mora- 
liter,  sicut  lex  aut  praeceptum  , alioquin  magis  ac  magis 
sine  peccato  differri  posset,  et  sic  de  facto  non  obligaret. 
Unde  Deut.  xxm,  21  : Etsi  moratus  fueris,  reputabitur  tibi 
in  peccatum. 


TRACTATUS 


212 

10°  Omittere  sine  causa  votum  in  materia  gravi,  tem- 
pori determinato  fixum,  propter  circumstantiam  temporis, 
v.  g.  votum  jejunandi  in  vigilia  patroni,  sacram  synaxim 
suscipiendi  in  die  Assumptionis,  est  peccatum  mortale , 
quia  haec  temporis  circumstantia  ad  substantiam  voti  per- 
tinet, siquidem,  tempore  elapso,  votum  non  obligat.  At 
si  tempus  determinatum  fuerit  ad  urgendam  obligatio- 
nem, aut  si  nullum  tempus  fuerit  determinatum,  dilatio 
per  longum  tempus,  vel  cum  periculo  votum  oblivis- 
cendi, aut  cum  notabili  illius  imminutione,  puta  si  age- 
retur de  ingressu  religionis,  de  ordinibus  suscipiendis, 
de  missa  quotidie  audienda,  esset  peccatum  mortale, 
nisi  rationabilis  causa  eam  excusaret.  Talis  enim  dilatio, 
sine  rationabili  causa,  in  exsecutione  promissionis  homini 
factae,  reputaretur  gravis.  Ergo  a fortiori,  etc. 

Si  vero  absit  periculum  oblivionis  et  impossibilitatis 
exsecutionis,  v.  g.  ob  senectutem,  et  votum  per  temporis 
spatium  non  minuatur;  quale  est  votum  ad  domum  Lau- 
retanam  peregrinandi,  mille  francos  in  eleemosynam 
semel  erogandi,  longa  dilatio,  sine  causa,  non  est  pecca- 
tum mortale.  Sic  expresse  Ferraris,  art.  1,  n.  66,  et  res- 
ponsione ad  notam  theologi  Romani,  et  alii  plures  apud 
Ligorio,  1.  3,  n.  221.  Verum  talis  dilatio  sine  causa  est 
saltem  valde  periculosa,  et  Ligorio  cum  aliis  pluribus 
arbitratur  dilationem  ultra  duos  vel  tres  annos,  sine  justa 
causa,  peccatum  esse  mortale. 

Sf.ctio  tertia.  — De  voti  merito. 

1°  Lutherus  et  Calvinus  dixerunt  vota  esse  bona  se- 
cundum se;  facta  ad  vitandum  peccatum,  ad  pietatis  vel 
charitatis  officia  expeditius  obeunda,  esse  licita  : facta 
vero  de  rebus  non  praeceptis,  ex  motivo  colendi  Deum, 
ut  sunt  monachorum  et  monialium  vota,  esse  illicita  et 
impia,  utpote  libertati  Christianae  opposita;  sanctosque 
Bernardum,  Dominicum,  Franciscum  et  alios  esse  dam- 
natos, nisi  vota  emiserint  causa  alicujus  commoditatis,  v.g. 
ut  ab  uxoribus  et  rerum  temporalium  molestiis  essent 
liberi,  non  vero  ut  Deo  gratiores  essent. 

2°  Verum  1°  B.  Paulus,  I Tim.  v,  12,  dixit  de  viduis 
quae  continentiam  voverant  Christo  , et  nubere  volunt  : 
Habentes  damnationem , quia  primam  fidem  irritam  fecerunt, 
id  est,  eas  damnatione  esse  dignas  quia  fidem  datam 
Christo  non  servant.  2°  Concilium  Eliberitanum , cirea 
tempus  concilii  Nicaeni  I celebratum,  statuit,  can.  13, 
virginibus  « quae  se  Deo  dedicaverunt,  si  pactum  virgini- 
» tatis  perdiderint,  atque  libidini  servierint,  non  intelii- 
» gentes  quid  amiserint , nec  in  fine  dandam  esse  coin- 
» munionem.  » 3°  Patres  et  doctoreshoc  in  puncto  sunt 
unanimes,  et  constans  fuit  Ecclesiae  praxis  ac  doctrina  : 
ergo,  etc.  Unde  libertas  Evangeiii  est  libertas  a peccato, 
non  autem  libertas  a lege,  a praecepto  aut  a vinculo  quod 
fideles  majoris  perfectionis  causa  voluntarie  sibi  impo- 
nere possunt. 

3°  Votum  igitur  non  est  tantum  in  se  bonum  et  ho- 
nestum, sed  est  actus  religionis;  actus  enim  in  se  bonus  , 
Deo  gratus,  ad  cultum  ejus  directus,  est  actus  religionis  : 
atqui  tale  est  votum  de  re  bona  Deo  factum,  v.  g.  votum 
castitatis,  votum  obedientiae.  Hinc  sequitur  1°  opus  ex 
voto  factum  melius  esse  opere  quod  fit  sine  voto  , siqui- 
dem propriae  bonitati  jungit  bonitatem  voti ; 2°  votum 
non  vovendi  esse  nullum,  quia  non  est  per  se  de  meliori 
bono ; 3°  fideles  non  esse  promiscue  avertendos  a votis  , 
sed  recte  dirigendos,  ne  imprudenter  voveant,  v.  g.  jeju- 
nia sanitati  nocitura,  eleemosynas  facultatibus  impro- 
portionatas,  itinera  periculosa,  ingressum  religionis  non 
sufficienter  cognitae,  perpetuam  castitatem  in  teneriori 
aetate  et  ante  probationem  sufficientem.  Facilius  permitti 
possunt  vota  ad  tempus,  v.  g.  obedientiae  vel  castitatis  ad 
annum , et  actus  earum  virtutum  eo  ipso  fiunt  religiosi. 
Tota  materia  voti  et  praesertim  voti  meritum  optime  ex- 
plicantur a S.  Tli.  2 2,  q.  88. 

Petitur  an  peccet  et  quale  admittat  peccatum  qui  vellet 
non  vovisse,  quem  poenitet de  voto? 

Si  ex  poenitudine  non  haberet  intentionem  im- 
plendi votum,  aut  si  poeniteret  implevisse,  in  materia 
gravi , mortaliter  peccaret,  ut  patet  : si  ita  pceniteat  ut  in 

ipso  remaneat  voluntas  adimplendi,  vel  nulla  adest  causa 
poenitendi,  et  peccat  venialiter  propter  quamdam  ingra- 
titudinem ; vel  adest  causa  poenitendi,  et  nullum  vide- 
tur esse  peccatum,  quia  sicut  poterat  non  vovere  , sic 
non  tenetur  velle  vovisse.  Sic  S.  Th,  Sylvius,  Billuart , 
Dens,  etc. 

Sectio  quarta-  — De  interpretatione  voti. 

Sicut  in  juramento  saepe  aliqua  interpretatione  opus 
est  ut  genuinus  illius  sensus  assignetur,  sic  et  in  voto, 
quamvis  eaedem  praecise  admitti  non  debeant  regulae. 

Hinc  determinandum  est  an  et  quomodo  obliget  ^vo- 
tum dubium  , 2°  votum  ex  metu  , 3°  votum  cum  igno- 
rantia emissum,  4°  votum  fictum,  et  5°  votum  cujus  ob- 
jectum non  est  specialiter  assignatum. 

1°  Fotum  dubium . Aliquis  dubitare  potest  an  votum 
emiserit  vel  propositum  formaverit , an  cutn  sufficienti 
deliberatione  emiserit,  an  intentionem  se  obligandi  ha- 
buerit, an  votum  certo  emissum  impleverit.  1°  Qui,  post 
adhibitam  diligentiam,  dubitat  an  votum  emiserit  vel 
propositum  formaverit,  judicare  potest  se  non  teneri, 
tum  quia  votum  non  ita  oblitus  esset,  tum  quia  in  dubio 
odia  restringi  convenit,  et  melior  est  conditio  possidentis. 
Ita  Suarez,  Feriaris,  art.  1 , n.  91 , citans  Sporer,  qui  hanc 
opinionem  tradit  ut  communem  : ei  tamen  multi  adversan- 
tur, praesertim  in  Gallia,  ut  Habert , P.  Antoine , Collet , 
Billuart , Deus , etc.  Coli.  Andeg.  vult  ut  in  illo  casu  dis- 
pensatio petatur  ad  cautelam.  2°  Qui  certus  de  emissione 
voti,  dubitat  an  usum  rationis  habuerit,  si  ante  septen- 
nium, praesumendum  est  ilium  non  habuisse  plenum 
rationis  usum,  et  voto  non  obligari,  quia  ordinarie  sic 
contingit;  si  post  septennium  voverit,  praesumendum 
est,  e contrario,  sufficientem  exstitisse  deliberationem, 
quia  ordinarie  homo  illius  est  capax  ea  aetate.  Si  vero 
dubitet  an  ante  vel  post  septennium,  aut  post  sufficien- 
tem rationis  usum  voverit , probabilius  est  eum  voto  te- 
neri, quia  de  existentia  voti  constat  et  excusatio  est  dubia, 

et  aliunde  rarissime  emittuntur  vota  ante  septennium  : 
ex  communiter  ergo  contingentibus  praesumendum  est 
lioc  votum  post  septennium  et  rationis  usum  fuisse 
emissum.  Ita  Ferraris  et  plures  alii.  Si  vero  dubitet  an 
cum  sufficienti  deliberatione. voverit,  ob  iram,  terrorem, 
ebrietatem  , semidormitionem , etc.  probabilius  voto  te- 
netur, quia  constat  de  voto,  et  de  excusatione  dubitatur. 
Sic  adhuc  Ferraris,  n.  95.  3°  Qui  dubitat  an  habuerit  in- 
tentionem se  obligandi,  vel  se  obligandi  sub  gravi,  vo- 
tum servare  tenetur ; nam  qui  serio  profert  verba  gravem 
obligationem  exprimentia,  eam  contrahere  censetur,  nisi 
contrarium  ex  speciali  circumstantia  manifestetur.  Ita 
Sanchez  cum  pluribus  aliis,  Sporer,  La  Croix , Ferra- 
ris, etc.  4°  Qui  votum  certo  emisit  et  dubitat  an  imple- 
verit, adimplere  tenetur,  quia  obligationi  certae  non  sa- 
tisfit per  solutionem  dubiam.  Sic  Ferraris,  art.  1 , n.  101, 
dicens  hanc  sententiam  esse  communem. 

2°  Votam  ex  meta . Votum  emitti  potest  ob  metum  pro- 
venientem ab  intrinseco  vela  causa  necessaria,  v.  g.  ex 
periculo  mortis,  naufragii,  pestis,  tonitrui,  etc.  vel  ob 
metum  provenientem  a causa  extrinseca  et  libera,  quae 
justa  vel  injusta  esse  potest.  Si  emittatur  ob  metum  ex 
causa  intrinseca,  vel  ex  causa  necessaria,  aut  ex  causa  li- 
bera sed  justa  provenientem,  et  rationem  non  turbantem, 
validum  est,  quia  voluntarium  est  et  deliberatum  : si  vero 
emittatur  ob  metum  injuste  ad  illud  extorquendum  in- 
cussum, censetur  in  validum  ,'tum  jure  canonico,  quia  in 
Decretal.  1.  I , tit.  40,  cap.  1,  et  seq.  actus  ex  tali  metu 
eliciti  decarantur  nulli ; tum  jure  naturali , quia  homo 
probus  promissionem  ita  sibi  extortam  non  acceptaret  : 
ergo  nec  Deus  eam  acceptat,  alioquin  daret  vim  injustae 
coactioni.  Est  sententia  communis. 

4°  V otum  ex  errore.  Error  vel  ignorantia  versari  potest 
circa  substantiam  voti , v.  g.  si  puella  vovit  ingressum  in 
tale  monasterium,  putans  esse  YisitationisB.  Mariae,  dum 
est  Ursularum;  vel  circa  circumstantiam  ad  substantiam 
pertinentem,  v.  g.  si  voverim  dare  tali  ecclesiae  meum 
calicem,  credens  esse  deauratum,  dum  est  ex  puro  aure, 

aut  si  voverim  peregrinationem  ad  domum  Lauretanam  , 
aestimans  illam  esse  quadraginta  leucis  distantem,  dum 
est  trecentis ; vel  circa  causam  finalem,  v.  g.  voveo  elee- 
mosynam tali  pauperi,  falso  putans  eum  esse  meum  con- 
sanguineum : in  his  casibus  votum  est  nullum  , quia 
voluntas,  quae  est  principium  obligationis,  non  fertur  in 
incognitum.  Si  vero  ignorantia  versaretur  tantum  circa 
circumstantiam  accidentalem,  aut  circa  motivum  impul- 
sivum,  obligationem  voti  non  impediret. 

4 0 Votum  fictum.  Qui  exterius  pronuntiat  verba  votum 
exprimentia,  sine  intentione  se  obligandi,  reipsa  non 
vovet,  cum  vinculum  voti  ab  intentione  pendeat ; qui 
vovet  cum  intentione  se  obligandi,  et  sine  proposito  im- 
plendi, mortaliter  peccat,  in  materia  gravi,  et  ad  votum 
tenetur,  siquidem  obligationem  contraxit;  et  qui  vovet 
cum  animo  promittendi  et  implendi,  sine  intentione  se 
obligandi,  ad  votum  non  tenetur,  quia  revera  obligatio- 
nem sibi  non  imponit.  Peccat  tamen  propter  simulatio- 
nem, sed  ordinarie  venialiter  tantum,  juxta  communem 
sententiam,  quia  gravis  non  est  irreverentia  erga  Deum, 
et  homines  graviter  non  laedit.  Excipitur  si  haec  simula- 
tio fieret  in  professione  religiosa,  propter  gravem  inju- 
riam quae  irrogaretur  monasterio  et  ipsi  Ecclesiae  : unde 
persona  quae  sic  ficte  vovisset,  votum  suum  interius  ap- 
probare teneretur,  quia  alia  ipsi  non  suppeteret  via  scan- 
dalum impediendi. 

5°  Votam  cujus  objectum  non  est  specialiter  assignatum. 
Fieri  potest  ut  materia  voti  sit  vaga  ac  insufficienter  de- 
terminata; tunc  vera  exquirenda  est  voventis  intentio 
sive  ex  communi  verborum  sensu,  sive  ex  speciali  fine 
quem  neutraliter  intendere  debuit  , sive  ex  aliis  cir- 
cumstantiis : intentio  semel  cognita  facit  legem  et  ab  ea 
recedere  non  licet.  Si  vero  post  adhibitam  diligentiam  , 
remaneat  dubium,  vovens  satisfaciet  partem  minus  stric- 
tam sumendo,  juxta  axioma  in  jure  canonico  receptum  , 
Odia  restringi  convenit.  Est  sententia  communis. 

Hinc  1°  qui  vovit  religionem  indeterminate  , minus 
strictam  eligere  potest , et  si  in  nulla  moderata  admitta- 


DE  DECALOGO. 


21? 

tur,  strictissimam,  v.  g.  Trappistarum,  ingredi  non  tene- 
tur. Item  si  admitti  non  posset  nisi  in  ordine  conver- 
sorum, vel  in  monasterio  multum  distanti,  ad  votum  non 
teneretur.  2°  Qui  determinatam  vovit  religionem,  prin- 
cipaliter attendens  vitam  monasticam , et  secundario 
ordinem  , a voto  non  liberaretur  quia  in  eo  ordine  non 
fuisset  receptus  ; serio  petere  deberet  ut  ad  alium  ad- 
mitteretur : at  si  talem  ordinem  vel  tale  monasterium 
principaliter  intendisset , serio  petens  et  ab  eo  repulsus , 
a voto  liberatur.  Ita  S.  Th.  22,  q.  88 , art.  3,  ad  2;  S.  An- 
toninus, Layman,  Sanchez,  Suarez  et  multi  alii.  3°  Qni 
dubitat  utrum  ingressum  in  tale  monasterium  vovens 
intentionem  habuerit  in  illo  profitendi,  an  tantum  se 
probandi  et  videndi  an  status  religiosus  sibi  conveniret, 
praesumere  potest  se  professionem  absolute  non  inten- 
disse, sed  tantum  ex  hypotliesi  quod  per  tempus  pro- 
bationis agnosceret  se  ad  lioc  genus  vitae  vocatum  esse  : 
unde  si  bona  fide  se  probaverit , et  agnoscat  talem  vitam 
sibi  non  convenire , voto  satisfecit.  Sic  Sanchez,  Suarez  , 
Layman  , Sporer  a Ferraris  citatus,  art.  i,  n.  77,  et  asse- 
rens hanc  opinionem  esse  communem  ac  securam.  Hoc 
igitur  in  eo  casu  datur  discrimen  inter  eum  qui  ingressus 
est  monasterium  sine  voto , et  eum  qui  illud  ingressus 
est  cum  voto  , quod  prior  licite  egredi  possit  sine  causa  , 
et  non  posterior.  4°  Qui  vovit  rem  indeterminatam  , sive 
in  quantitate,  v.  g.  modium  frumenti,  non  determinando 
mensuram  ; sive  in  qualitate  , ut  dare  dolium  vini,  non 
decernendo  cujus  bonitatis;  sive  in  individuo,  v.  g.  dare 
ovem  vel  bovem  aut  equum , illum  non  speciatim  de- 
signando, satisfacit  voto  donando  in  minori  mensura, 
quantitate  et  qualitate , modo  statui  suo  non  sit  indecens. 
5°  Qui  vovit  calicem  , casulam  , etc.  votum  non  impleret 
dando  calicem  stanneum  , vel  casulam  lanae;  sed  ex  al- 
tera parte  non  tenetur  dare  calicem  aureum  , nec  cacu- 
lam pretiosam.  6°  Qui  vovit  audire  missam  quotidie  per 
mensem  , duas  missas  diebus  dominicis  et  festivis  audire 
non  tenetur  : at  si  vovisset  audire  missam  die  Assumptio- 
nis, ad  duas  rqissas  teneretur,  nisi  aliud  intendisset. 

Sectio  quinta. — De  obligalionis  voti  cessatione. 

Obligatio  voti,  sicut  et  juramenti , tolli  potest  per  cir- 
cumstantiarum mutationem,  causae  finalis  cessationem, 
remissionem,  irritationem,  dispensationem  et  commuta- 
tionem; adde  et  per  solemnem  religionis  professionem. 
1°  Per  circumstantiarum  mutationem  : nempe  1°  si  quod 
bonum  erat,  factum  fuerit  malum,  irdifferens  aut  ma- 
joris boni  iitipeditivum ; siquidem  votum  essentialiter 
debet  esse  de  meliori  bono;  2°  si  res  promissa  facta  fue- 
rit physice  vel  morali  ter  impossibilis,  etiam  ex  culpa 
voventis,  qui  tum  de  peccato  admisso  dolere  deberet , 
et  tamen  non  teneretur  ad  votum , quia  nemo  ad  im- 
possibile obligatur  : si  ex  parte  tantum  sit  impossibilis  , 
pars  possibilis  adimplenda  est ; et  si  duo  occurrant  vota 
incompatibilia  , praestantius  et  Deo  gratius  adimplendum 
est;  3°  si  tanta  supervenerit  mutatio  in  re  promissa  vel 
in  promittente  , ut  ipsius  status  sit  moraliter  diversus, 
obligatio  voti  non  subsistit,  saltem  ea  mutatione  exis- 
tente,  quia  vovens  merito  praesumitur  non  habuisse  in- 
tentionem se  in  tali  casu  speciali  obligandi.  Unde  qui 
vovit  jejunare  singulis  diebus  veneris  , ad  jejunium  non 
tenetur  in  eo  statu  infirmitatis,  laboris,  itineris,  senec- 
tutis, superveniente,  in  quo  a lege  ecclesiastica  excusa- 
retur. ItaSanchez  , Ferraris,  Ligorio,  etc.  Restitutus  vero 
in  eo  moraliter  statu  in  quo  erat  vovendo  , ad  votum 
tenetur  : v.  g.  a voto  aedificandi  ecclesiam  ob  superve- 
nientem imminutionem  fortunae  excusatus  es,  fere  eadem 
reddita  fortuna,  ad  votum  obligaris.  Ligorio , 1.  3,  n.  226, 
referens  verba  S.  Tli.  dicentis,  « id  liberare  a voti  vel 
» juramenti  obligatione  , quod  si  a principio  notum  fuis- 
» set,  ea  fieri  impediisset,  » addit  hanc  sententiam  sibi 
videri  non  minus  probabilem  , et  forte  probabiliorem 
altera  tenente  votum  obligare , quia  non  est  attenden- 
dum ad  quod  vovens  promisisset,  sed  ad  quod  revera 
promisit.  Prior  sententia  mihi  etiam  videtur  probabilior.. 

2°  Per  causce  finalis  cessationem  : ubi  enim  totalis  ces- 


DE  DECALOGO* 


219 

savit  fiois  ad  quem  obtinendum  factum  fuerat  votum, 
nulla  est  ratio  cur  votum  subsistat.  Hinc  Anna  vovit  se  a 
nuptiis  abstenturam  ut  officia  pietatis  erga  matrem  faci- 
lius expleret;  mortua  matre,  ad  votum  non  tenetur. 

3°  Per  remissionem  : si  videlicet  votum  emissum  fuerit 
in  gratiam  tertii,  v.  g.  eum  docendi,  ei  serviendi,  hic  ter- 
tius obligationem  voti,  sicut  obligationem  juramenti,  re- 
mittere potest,  propter  eamdem  rationem. 

4°  Per  irritationem  : non  magis  enim  vovens  quam  ju- 
rans jura  alterius  potest  alienare  : qui  ergo  dominati vam 
liabet  potestatem  in  materiam  voti,  vel  in  personam  vo- 
ventem, votum  irritare  potest  pro  suo  arbitrio , etiam 
sine  causa.  Ita  omnes.  Vide  quae  diximus  ubi  de  irrita- 
tione juramenti.  Ea  autem  irritare  non  posset  vota  pu- 
beris juribus  suis  minime  opposita  : v.  g.  filiafamilias 
vovit  peregrinationem,  pater  eam  impedire  potest;  vovit 
castitatem,  hoc  votum  irritare  nequit,  quia  non  habet  j us. 
exigendi  ut  nubat  : uxor  vovit  castitatem , maritus  hoc 
votum  irritare  potest  quoad  redditionem  debiti,  non 
quoad  petitionem  : et  sic  de  caeteris.  Superior  irritare 
non  potest  votum  ante  subjectionem  emissum  , nec  vo- 
tum cui  semel  consensit.  Ita  omnes. 

5°  Per  dispensationem.  Dari  in  Ecclesia  potestatem  dis- 
pensandi a votis , iisdem  probatui;  momentis  quibus  os- 
tendimus existere  potestatem  relaxandi  juramenta;  et 
ipsius  effectus  est  remittere,  nomine  Dei,  promissionem 
ipsi  factam  ; unde  fit  ut  obligatio  voti  non  amplius  exis- 
tat.  Sola  igitur  persona  ecclesiastica  in  dignitate  consti- 
tuta hanc  exercere  potest  facultatem  , scilicet  summus 
Pontifex  in  tota  Ecclesia,  episcopus  in  sua  dioecesi,  vica- 
rii capitulares  sede  vacante,  et  qui  habent  jurisdictionem 
quasi-episcopalein , ut  praelati  regularium  respectu  sub- 
ditorum. 

Ad  validitatem  dispensationis  requiritur  causa  legi- 
tima, ut  omnes  fatentur;  superiores  enim  ecclesiastici 
non  habent  facultatem  dispensandi  nisi  ex  concessione 
Dei  : atqui  repugnat  Deum  concessisse  facultatem  dis- 
pensandi sine  causa , quia  potius  esset  dissipatio  quam 

dispensatio,  et  talis  potestas  data  fuisset  in  destructionem 
et  non  in  aedificationem  , contra  id  quod  dicit  Aposto- 
lus, II  Cor.  x,  8.  Unde  inter  irritationem  et  dispensa- 
tionem hoc  datur  discrimen,  quod  irritatio  fiat  propria 
agentis  auctoritate  et  valida  sit  sine  causa,  dum  dispen- 
satio fiat  nomine  alterius  , et  valere  non  possit  nisi  ratio- 
nabilis sit  causa. 

Praecipuae  autem  et  rationabiles  dispensandi  causae 
sunt : 1°  imperfecta  deliberatio  , si  nempe  votum  factum 
fuerit  in  tenera  aetate,  praesertim  ante  pubertatem , in 
ira  , in  moerore  , in  tristitia  , cum  metu  vel  alia  mentis 
turbatione;  2°  damnum  spirituale  vel  temporale  ex  voto 
proveniens  , ut  si  quis  , attenta  sua  fragilitate,  timeat  ne 
post  votum  castitatis  in  incontinentiam  incidat,  aut  si 
ratio  temporalis  gravis  momenti  matrimonium  ei  sua- 
deat , vel  si  scrupulis  et  anxietatibus  animi  torquendus 
sit;  3°  magna  difficultas  in  exsecutione  voti  non  praevisa, 
vel  etiam  praevisa,  quae  notabile  inducit  periculum  trans- 
gressionis; 4°  bonum  commune  Ecclesiae  , reipublicae  vel 
etiam  familiae;  nam,  ut  ait  Innocentius  III,  in  Decretal. 
1.  3,  tit.  34,  cap.  7,  praecipue  attendendum  est  in  hoc  ne- 
gotio , « quid  liceat  secundum  aequitatem , quid  deceat 
» secundum  honestatem  , et  quid  expediat  secundum 
» utilitatem.  » 

Justa  interveniente  causa,  superior  vel  quivis  facultate 
dispensandi  praeditus,  graviter  peccaret,  si  rogatus  dis- 
pensare nollet;  mortaliter,  e contra,  peccaret,  si  dispen- 
sationem sine  rationabili  causa  scienter  concederet : item 
et  qui  eam  scienter  peteret  vel  acceptaret.  Dispensatio 
autem  bona  fide  sine  causa  sufficienti  concessa  valida 
est,  secundum  Lessium,  Sanchez,  Sporer,  Ferraris  et tl 
alios  plures;  quia  ad  benignitatem  Dei  pertinet,  in- 
quiunt , approbare  quod  bona  fide  concessum  et  accep- 
tum est,  quamvis  in  se  nullum.  Negat  Ligorio,  cum  aliis 
pluribus,  valere;  et  haec  sententia  probabilior  nobis  ; 
etiam  videtur,  quia  certum  est  dispensationem  in  votis  ; 
sine  causa  ex  se  nullam  esse,  et  ratio  a patronis  alterius 
sententiae  allata  nullo  fundamento  nititur.  Caeterum  qui 

in  bona  fide  dispensat  vel  dispensatione  utitur,  materia- 
liter tantum  peccat;  et  indubio  pro  validitate  dispensa- 
tionis standum  est,  quia  odia  restringi  et  favores  ampliari 
eonvenit . Ita  Ligorio , qui  ait  dispensationem  mala  fide 
concessam  valde  probabiliter  esse  validam , si  revera  le- 
gitima adsit  causa. 

De  votis  summo  Pontifici  reservatis. 

Ex  Extrav.  comm.  1.  5 , tit.  9,  cap.  5,  quinque  vota 
•summo  Pontifici  reservantur,  nempe  votum  religionis 
approbatae  , votum  perpetuae  castitatis  , votum  peregrina- 
tionis Hierosolymitanae,  votum  peregrinationis  ad  limina 
Apostolorum,  et  votum  peregrinationis  Compostellanae 
ad  S.  Jacobum;  et  sub  poena  excommunicationis  prohi- 
betur ne  quis  sine  speciali  papae  licentia  in  aliquo  eorum 
dispenset.  Haec  reservatio  in  Gallia  est  recepta. 

' Gum  autem  sit  odiosa,  utpote  ordinariam  episcopo- 
rum potestatem  restringens , sensu  stricto  interpretanda 
est.  Ita  omnes.  Unde  intelligenda  est  tantum  de  votis 
proprie  dictis  , perfectis  , determinatis  , absolutis  ; et  id 
praecise  quoad  substantiam  , non  vero  quoad  eorum  cir- 
cumstantias. Et  si  in  aliquo  deficiant,  quamvis  sint  va- 
lida ,*  non  sunt  reservata.  Sic  communiter  doctores. 

Hinc  1°  promissiones  factae  B.  Mariae  aut  alicui  sancto, 
sine  intentione  se  obligandi  erga  Deum  vel  de  Deo  mi- 
nime cogitando,  summo  Pontifici  non  reservantur.  Ita 
Ferraris,  art.  3,  n.  80,  cum  aliis.  In  dubio  an  ita  voven- 
tes intentionem  habuerint  se  obligandi  Deo,  an  solum 
B.  Mariae  aut  tali  sancto,  censentur  verum  emisisse  vo- 
tum papae  reservatum,  juxta  eosdem  auctores. 

2°  Yota  imperfecta  , v.  g.  votum  castitatis  ad  tempus, 
votum  non  nubendi,  debitum  non  petendi,  castitatem 
conjugalem  non  violandi,  ab  episcopo  dispensabilia  sunt ; 
item  votum  perpetuae  castitatis,  si , ilio  non  obstante  , 
matrimonium  fuerit  contractum,  ut  in  Supplemento  ad 
tractatum  de  Matrimonio  diximus;  item  vota  castitatis 
vel  religionis,  ex  metu  etiam  levi  injuste  incusso  emisset 

quia  non  sunt  omnino  perfecta.  Si  ex  gravi  metu  ad  ea 
extorquenda  incusso  emitterentur,  irrita  forent,  ut  supra 
diximus,  p.  215. 

3°  Yota  dubia  , id  est , si  dubitetur  an  vera  fuerit  pro- 
missio, an  sufficiens  deliberatio,  an  intentio  se  obligandi, 
an  exstiterint  omnia  ad  reservationem  requisita,  non  re- 
servantur, quia,  ex  principio  quod  odiosa  sint  restrin- 
genda , debent  esse  omnino  certa. 

4°  Yota  alternativa , quorum  una  pars  non  est  reser- 
vata, v.  g.  votum  ingrediendi  religionem  vel  perpetuo 
jejunandi,  votum  limina  Apostolorum  visitandi,  aut 
mille  fr.  in  pauperes  erogandi , non  sunt  reservata,  quia 
non  sunt  perfecte  determinata  in  sensu  reserva tionis. 
ldque  verum  est,  inquit  recte  Feriaris,  etsi  progressu 
temporis  pars  non  reservata  facta  fuerit  impossibilis,  et 
vovens  ad  alteram  partem  obligetur  ; quia  talis  primitus 
non  fuit  intentio  determinata. 

5°  Yota  conditionata  vel  poenalia,  v.  g.  votum  perpe- 
tuae castitatis  vel  ingrediendi  religionem  si  mater  sani- 
tatem obtineat,  si  vovens  in  fornicationem  inciderit; 
quia,  cum  haec  vota  non  sint  absoluta,  non  censentur 
omnino  perfecta  etiam  conditione  adimpleta  , ut  commu- 
nius tenent  auctores  contra  plures,  ut  videre  est  apud 
Ferraris , art.  3.  n.  8G , et  apud  Ligorio,  l.  3,  n.  261. 

6°  Praedicta  quinque  vota  non  reservantur,  quoad  cir- 
cumstantias accidentales  a vovente  adjectas ; v.  g.  si  quis 
voverit  mendicando  ire  Romam,  pedester  Compostellam, 
strictissimam  ingrediendi  religionem , ab  episcopo  obti- 
nere potest  dispensationem  ut  eat  Romam  aliter  quam 
mendicando,  Compostellam  aliter  quam  pedibus,  ut  re- 
ligionem minus  strictam  ingrediatur  , etc.  quia  haec  ad 
substantiam  voti  reservati  non  pertinent. 

Notandum  1°  , insuper  episcopum  a voto  summo  Pon- 
tifici reservato  dispensare  posse  ratione  gravis  et  urgentis 
causae , ubi  recursus  ad  papam  non  est  moraliter  possibi- 
lis ; quia  reservatio  in  illo  casu  non  esset  in  aedificationem, 
sed  in  destructionem.  Sic  genera tim  auctores  , qui  tan- 
tum disputant  an  episcopus  sic  dispenset  jure  ordinario  . 

ut  inulti  volunt,  an  vero  ex  delegatione  summi  Pontificis 
praesumpta,  ut  alii  non  pauci  contendunt.  Prior  senten- 
tia probabilior  nobis  videtur,  sed  haec  quaestio  nullius  est 
momenti  in  praxi,  et  ideo  ab  ea  discutienda  abstinemus. 
Hinc  ubi  difficilis  est  accessus  ad  papam  et  in  mora  pe- 
riculum est  infamiae,  scandali,  rixarum,  sponsalium  dis^ 
solutionis  , etc.  episcopus  a voto  perpetuae  castitatis  dis- 
pensare potest. 

Notandum  2°,  neque  episcopum,  neque  Papam  ipsum, 
habere  potestatem  dispensandi  a voto  in  gratiam  alicujus 
tertii  emisso  et  accepta to;  exceptis  casibus  supra  expositis 
ubi  de  dispensatione  juramenti ; et  eaedem  hic  redeunt 
rationes. 

Notandum  3°,  juramenta  in  materiis  votorum  summo 
Pontifici  reservatorum,  sive  facta  fuerint  ad  confirmanda 
vota,  sive  absque  votis,  pariter  reservari,  quia  in  jure 
votis  aequiparantur  quoad  reservationem.  Ita  Coli.  Andeg. 
t.  4,  qui  dicit  lianc  esse  communem  auctorum  sententiam  ; 
Collet , Dens,  asserens  etiam  sententiam  esse  communem. 
Plures  negant  apud  Ligorio,  et  ipse  Ligorio,  n.  259. 

Attamen  communius  aestimant  auctores  eum  qui  ha- 
bet potestatem  delegatam  dispensandi  a votis  vel  illa 
commutandi,  non  ideo  a juramentis  dispensare  aut  illa 
commutare  posse,  quia  vincula  sunt  diversa  : hanc  so- 
lam opinionem  tuto  sequendam  esse  affirmat  Ligorio , 
1.  3,  n.  190. 

6°  Per  commutationem.  Commutatio  voti  est  translatio 
obligationis  ab  una  materia  ad  aliam  , et  sub  eo  nomine 
comprehenditur  redemptio  voti , id  est  mutatio  obliga- 
tionis personalis  in  aliquid  reale. 

Triplici  modo  haec  mutatio  fieri  potest,  nempe  in  me- 
lius, in  aequale  et  in  minus  bonum. 

1°  Unusquisque  propria  auctoritate  votum  in  aliquid 
evidenter  melius  commutare  potest,  ut  nunc  communi- 
ter docetur  contra  graves  antiquos  auctores  et  contra 
nonnullos  recentiores  inter  quos  Dens,  t.  4,  actum  eccle- 
siasticae auctoritatis  requirentes;  quod  enim  evidenter 
melius  est,  Deo  est  magis  gratum,  ut  diximus  uhi  d,e 

commutatione  juramenti.  Illud  autem  non  reputandum 
est  melius,  quod  in  se  praestantius  est,  sed  quod,  atten- 
tis personae , temporis  et  loci  circumstantiis , ad  salutem 
magis  congruit,  et  aliunde  non  est  praeceptum  ; votum 
quippe  de  re  non  praecepta  in  rem  praeceptam  commu- 
tari non  potest  sine  actu  jurisdictionis. 

2°  Commutatio  in  bonum  aequale  propria  auctoritate 
fieri  non  potest , quia  , licet  bonum  aequale  aequaliter  ex 
se  placeat  Deo,  illud  quod  ex  voto  promissum  est  quam- 
dam eo  ipso  habet  bonitatem  objectivam  quae  in  alio 
aequali  non  reperitur.  Est  communior  et  probabilior  sen- 
tentia, inquiunt  Ferraris,  art.  3,  n.  118,  et  Ligorio,  1.  3, 
n.  244.  Unde  aliqua  requiritur  causa;  major  propensio 
vel  minus  periculum  transgrediendi  sufficit,  si  bonum  sit 
evidenter  aequale,  et,  in  dubio,  notabilis  molestia  in  im- 
plendo. Ita  Lessius,  Busembaum,  Ligorio,  etc. 

3°  A fortiori  commutatio  in  minus  bonum  fieri  non 
potest  nisi  ab  habentibus  potestatem,  et  ob  justam  cau- 
sam, minorem  quidem  quam  ad  dispensationem,  et  tamen 
sufficientem  , sub  poena  nullitatis,  propter  rationem  ubi 
de  dispensatione  allatam  ; haec  enim  commutatio  quam- 
dctiii  includit  dispensationem.  Est  sententia  communior 
et  probabilior,  contra  plures  tamen  graves  auctores  qui 
volunt  commutationem  sine  causa  esse  graviter  illicitam, 
sed  validam  : ad  legitimam  igitur  commutationem,  sicut 
ad  dispensationem,  tria  praecipue  attendenda  sunt,  vide- 
licet, quid  liceat  secundum  'cequitate m , quid  deceat  secun- 
dum honestatem  , et  quid  expediat  secundum  utilitatem . 

4°  Quantum  fieri  potest,  votum  personale  commutari 
debet  in  personale,  reale  in  reale,  mixtum  in  mixtum, 
temporale  in  temporale , perpetuum  in  perpetuum,  ut 
magis  servetur  proportio.  Saepe  tamen  legitimae  occur- 
runt rationes  aliter  agendi,  et  vitandae  sunt  anxietates  , 
tum  in  commutante,  tum  in  votum  habente. 

5°  Omnes  qui  habent  facultatem  dispensandi,  sive  or- 
dinariam, sive  delegatam,  eo  ipso  in  iisdem  votis  obliga- 
tionem commutare  possunt,  siquidem  commutatio  minor 
e est  dispensatione;  sed  qui  a votis  reservatis  dispensare 

non  possunt,  ea  pariter  commutare  nequeunt,  quia  ju- 
risdictionem in  illa  non  habent.  Item  qui  ex  delegatione 
vota  commutare  possunt,  non  ideo  ab  illis  dispensare 
queunt. 

6°  Tempore  Jubilaei  confessarii  commutare  possunt,  ex 
speciali  Pontificum  concessione  in  bullis  expressa,  om- 
nia vota  simplicia  et  etiam  reservata,  exceptis  votis  per- 
petuae castitatis  et  religionis  approbatae,  ac  votis  in  favo- 
rem tertii  emissis  et  acceptatis.  Verum  ut  probabilius 
docetur  potestatem  commutandi  delegatam,  qualem  ha- 
bent dicti  confessarii,  intelligenda.m  esse  de  commuta- 
tione in  bonum  moraliter  aequale,  « ita  ut  parva  credatur 
» esse  differentia,  et  nullus  excessus  manifeste  appareat,  » 
ait  Ligorio,  n.  247.  Circa  hanc  facultatem  confessariis 
pro  Jubilaeo  approbatis  concessam,  vide  opus  nostrum 
Gallicum,  Traite  des  Indulgences. 

7*  Ille  cujus  votum  fuit  in  minus  vel  in  aequale  bonum 
commutatum,  ad  primum  semper  redire  potest,  si  velit, 
quia  commutatio  in  ipsius  gratiam  facta  est  et  non  in- 
cludit praeceptum  : si  vero  commutatio  facta  sit  in  me- 
lius cognitum  et  acceptum,  Suarez  et  plures  cum  illo 
negant  voventem  ad  primum  redire  posse;  sed  Sanchez, 
Layman,  Ligorio  et  alii  affirmant,  quia  etiam  in  hoc  casu 
commutatio  fit  in  favorem  voventis.  Excipiendum  est  nisi 
vovens  expresse  voluisset  erga  Deum  ad  melius  se  obli- 
gare. In  dubio  praesumendus  est  noluisse  ita  se  obligare, 
juxta  Ligorio,  aliis  contradicentibus. 

8°  Si  materia  voti  legitime  commutati  fiat  impossibilis 
vel  indifferens,  vovens  ad  prius  redire  non  tenetur,  licet 
ipsius  culpa  haec  impossibilitas  contigerit,  quia  obligatio 
prioris  per  auctoritatem  commutantis  exstincta  est : secus 
dicendum  foret  si  mutatio  propria  voventis  auctoritate 
facta  fuisset  in  melius,  quia  ejus  obligatio  exstincta  non 
fuisset. 

9°  Qui  habet  potestatem  vota  aliorum  commutandi 
propria  in  pari  circumstantia  commutare  potest,  sicut  et 
secum  dispensare  valeret  in  iis  circumstantiis  in  quibus 
cum  aliis  dispensat.  Ita  Sanchez,  Bonacina,  Suarez,  Lige- 

10. 

rio  et  alii  communiter.  Excipitur  nisi  haberet  faculta- 
tem delegatam  et  limitatam,  v.  g.  ad  talem  personam, 
ad  suos  poenitentes,  etc. 

§ II.  — De  statu  religioso. 

Dicemus  1°  de  statu  religioso  in  genere,  2°  de  votis 
religiosis  in  specie,  3°  de  origine  et  distinctione  religio- 
num,^ de  conditionibus  ad  admissionem  candidatorum 
requisitis,  5°  de  novitiatu,  6°  de  professione  religiosa,  7°  de 
effectibus  professionis  religiosae,  8°  de  privilegiis  religio- 
sorum,  9°  de  ejectione  professi  et  ejecti  obligationibus  ; 
et  in  10a  sectione  specialiter  dicemus  de  monialibus. 

Sectio  prima.  — De  statu  religioso  in  genere. 

1°  Yox  status  generaliter  sumitur  pro  quavis  vitae 
conditione,  sive  ad  tempus,  sive  in  perpetuum;  quo 
sensu  dicitur  status  ecclesiasticus,  status  saecularis,  sta- 
tus virginum,  status  viduarum,  status  conjugatorum;  et 
specialiter  pro  immobili  vitae  conditione  : hanc  firmita- 
tem importare  videtur  nomen  status,  et  certe  eo  sensu 
accipitur  status  religiosus , qui  communiter  definitur  : 
Immobilis  fidelium  ad  divinae  cliar itatis  perfectionem 
tendentium,  editis  votis  perpetuae  paupertatis,  obedien- 
tiae  et  castitatis,  in  communi  vivendi  modus  ab  Ecclesia 
approbatus. 

Dicitur  immobilis , alioquin  non  esset  status  proprie 
dictus  : unde  qui  paupertatem,  obedientiam  et  castita- 
tem sine  voto  servaret,  non  esset  religiosus. 

Dicitur  ab  Ecclesia  approbatus , quia  status  religiosus 
est  supernaturalis,  a communi  statu  Christianorum  dis- 
tinctus, a Christo  institutus  et  Ecclesiae  directioni  subjec- 
tus, id  est,  jurisdictioni  eorum  quibus  cura  Ecclesiae  fuit 
commissa,  videlicet  summi  Pontificis  et  episcoporum; 
perfecta  enim  hujus  status  immobilitas  duo  importat,  ni- 
mirum absolutam  personae  traditionem  et  acceptationem 
•ex,  parte  Dei,  seu  nomine  Dei  : porro  sola  Ecclesia  per 

suos  pontifices  talem  dirigere  potest  contractum  et  illum 
nomine  Dei  acceptare  : ergo. 

2°  Pluresolim  religiones,  ut  S.  Basilii,  S.  Aug.  S.  Be- 
nedicti, a solis  episcopis,  quibus  lii  suberant,  fuerunt 
approbatae;  sed  Innocentius  III,  in  concil.  Lateran.  IV, 
anno  1215  celebrato,  in  Decretal.  1.3,  tit.  36,cap.  9,  rela- 
tus, sic  habet : « Ne  nimia  religionum  diversitas  gravem 
» in  Ecclesia  Dei  confusionem  inducat,  firmiter  prohi- 
» bemus  ne  quis  de  caetero  novam  religionem  inveniat ; 
» sed  quicumque  ad  religionem  converti  voluerit,  unam 
» de  approbatis  assumat.  » Idem  propriis  verbis  statuit 
Greg.  X,  in  concil.  Lugd.  II,  anno  1274,  ut  in  Sexto  ha- 
betur,!. 4,  tit.  17,  cap.  unico.  Cum  episcopia  constitu- 
tione papae  et  concilii  generalis  dispensare  nequeant,  jus 
novas  approbandi  religiones  ab  eo  tempore  reservatum 
fuit  pontifici  Romano,  qui  de  facto,  non  obstante  prohi- 
bitione, plures  approbavit. 

3°  Ipse  Christus  statum  religiosum  substantialiter 
instituit  hortando  ad  perfectionem,  et  conditionem  ejus 
determinando,  dicens  adolescenti  eum  interroganti, 
Matth.  xix,  21  : Si  vis  perfectus  esse,  vade,  vende  quce  ha- 
bes et  da  pauperibus,  et  habebis  thesaurum  in  coelo ; et  veni, 
sequere  me.  Non  exprimitur  hic  praeceptum;  agitur  de 
voluntaria  perfectione  : reperitur  absoluta  paupertas, 
adhaesio  Christo,  seu  obedientia;  et  abnegatio  uxoris,  seu 
continentia,  in  his  verbis  : Veni,  sequere  me,  postquam 
omnia  vendideris  et  distribueris.  Unde  B.  Petrus  nomine 
omnium  Apostolorum  statim  respondens,  dixit  ei  : Ecce 
nos  reliquimus  omnia,  et  secuti  sumus  te  ; id  est,  haec  quae 
ad  perfectionem  requiris  facimus,  vivendo  in  paupertate, 
obedientia  et  castitate.  Apostoli  igitur  primi  fuerunt  re- 
ligiosi. 

4°  Tria  paupertatis,  obedientiae  et  castitatis  vota  ad  es- 
sentiam religionis  jure  divino  pertinent,  ut  infertur  ex 
verbis  Christi  citatis,  ex  traditione,  ex  communi  docto- 
rum consensu,  post  S.  Th.  2 2,  q.  186,  art.  6.  Unde  nec 
ipse  summus  Pontifex  efficere  potest  ut  aliquis  vere  sit 
religiosus,  et  tria  praedicta  vota  non  emittat,  ut  agnoscit 

Innocentius  III,  in  DsgCretal.  1.  3,  tit.  35,  cap.  6 in  fine, 
dicens  : « Nec  aestimet  abbas  quod  super  habenda  pro- 
» prietate  possit  cum  aliquo  monacho  dispensare ; quia 
» abdicatio  proprietatis,  sicut  et  custodia  castitatis,  adeo 
» est  annexa  regulae  monachaii,  ut  contra  eam  nec  sum- 
» mus  Pontifex  possit  licentiam  indulgere.  »>  Si  autem  tria 
vota  ad  essentiam  status  religiosi  non  pertinerent  jure 
divino,  seu  ex  institutione  Christi,  procul  dubio  summus 
Pontifex  ab  illis  dispensare  posset,  efficiens  ut  quis  ea 
vel  aliquod  ex  eis  non  custodiens,  nihilominus  religiosus 
esset.  Ergo. 

5°  Fatendum  est  tria  vota  paupertatis,  obedientiae  et 
castitatis  congruentissime  a Christo  assignata  fuisse  pro 
constituenda  status  religiosi  essentia ; persona  enim  ho- 
minis tria  principaliter  habet,  ad  quae  omnia  ad  ipsam 
pertinentia  referuntur,  animam,  corpus  et  bona  externa  : 
atqui  haec  tria  Deo  perfecte  consecrat  per  vota  obedien- 
tiae, castitatis  et  paupertatis,  et  sic  adimplet  consilia 
Christi  ad  perfectionem  vocando  dicentis  : Vacle , vende 
quee  habes ; sunt  eunuchi  qui  se  castraverunt  propter  regnum 
coelorum , Mattli.xix,  12  et  21  ; Si  quis  vult  post  me  venire , 
abneget  semetipsum,  et  sequatur  me,  ibid.  xvi,  24. 

6°  Sequitur  ex  dictis,  et  communiter  docent  auctores 
nullos  proprie  dictos  exstitisse  religiosos  ante  Christum, 
quanquamNazaraei,  cunei  prophetarum  Deo  psallentium, 
de  quibus  in  I Reg.  x,  Elias  et  Elisaeus  cum  suis  dis- 
cipulis, alioquomodo  duxerint  vitam  ccenobiticam,  quia 
non  existebant  vota  essentiam  religionis  constituentia. 
Etiamsi  quidam  homines  illa  emisissent,  non  ideo  veri 
religiosi  fuissent;  deerat  enim  institutio  Dei  et  accepta- 
tio nomine  ejus,  ac  proinde  firmitas  in  statu. 

7°  Diximus  autem  Christum  statum  religiosum  in- 
stituisse quoad  substantiam,  quia  communiter  tenent 
doctores  illum  accidentalia  ejusdem  status  Ecclesiae  deter- 
minanda reliquisse  ; sic  plurima  sacramentorum  acciden- 
talia non  determinavit,  sed  jurisdictioni  Ecclesiae  con- 
cessit : unde  Ecclesia  in  dispensatione  sacramentorum 
multa  statuere  et  mutare  potest,  salva  eorum  substantia , 

ut  ait  cohci! . Trid.  sess.  21,  cap.  2 ; ita  et  in  votis  religio- 
sis multa  statuere  aut  mutare  potest , salva  eorum  sub- 
stantia. Hinc  solemnitatem  eorum  subtrahere  potest,  et 
Ve  Vera  Greg.  XIII  eam  de  facto  subtraxit,  definiens  in 
bulla  Ascendente  Domino , vota  scholasticorum  in  societate 
Jesu,  post  duos  annos  probationis  emissa,  esse  simplicia, 
et  tamen  qui  ea  emiserint  vere  esse  religiosos.  Vota  igitur 
simplicia  sufficere  possunt,  ex  approbatione  Ecclesiae,  ad 
constituendum  statum  religiosum  ; ubi  enim  sunt  valida 
et  nomine  Dei  acceptata,  constituunt  hominem  in  statu 
permanenti  a quo  seipsum  liberare  non  potest. 

8°  Hinc  sequitur  papam  in  votis  solemnibus  dispensare 
posse  , quidquid  in  contrarium  dicat  Billuart , cum  ple- 
risque  Thomistis,  dissert.  de  voto  , art.  9 ; etenim  1°  so- 
lemnitas  votorum  ex  solo  jure  ecclesiastico  fuit  instituta, 
ut  constat  ex  Extrav.  Joan.  XXII,  tit.  6,  cap.  unico,  et  ex 
bulla  Ascendente  Domino,  in  qua  Greg.  XIII  dicit : « Nos 
» considerantes  voti  solemnitatem  sola  constitutione  Ec- 
» clesise  inventam  esse,  etc.  » Ergo  summus  Pontifex  ea 
omnia  potest  in  votis  solemnibus  quse  in  votis  simplici- 
bus : at,  juxta  omnes,  dispensare  potest  in  votis  simplici- 
bus : ergoet  in  solemnibus.  2°  Benedictus  IX,  hac  utendo 
potestate  /permisit  Casimiro  , diacono  et  Cluniacensi  mo- 
nacho, ad  regnum  Poloniae  vocato,  ut,  non  obstante  voto 
solem  ni  castitatis , uxorem  duceret;  et  Pius  VII,  tempo- 
ribus nostris,  plures  hujus  generis  dispensationes  monia- 
libus  ac  monachis  solemniter  professis  concessit  ad  reva- 
lidanda  matrimonia  sacrilege  inita.  Ita  communissime 
nunc  sentiunt  theologi , et  opinio  Billuart  videtur  singu- 
laris ac  momentis  nullius  roboris  innixa. 

Sectio  secunda.  — De  tribus  votis  religiosis  in  specie. 

Nobis  examinandum  est  ad  quid  teneantur  religiosi  ac 
moniales  ratione  votorum  paupertatis,  obedientiae  et  cas- 
titatis. 

De  voto  paupertatis. 

1°  Paupertas  religiosa  est  voluntaria  abdicatio,  voto 
firmata,  omnium  rerum  temporalium  , mobilium  et  im- 
mobilium , quoad  proprietatem  , usum  et  usumfructum, 
irrevocabiliter  et  sine  ulla  reservatione.  Hoc  constat  ex 
pluribus  juris  canonici  capitibus,  praesertim  cap.  6,  tit.  35, 
1.  3 Decretal.  supra  citato;  ex  concilio  Trid.  sess.  25, 
cap.  2,  de  Regul.  et  monial.  et  communi  doctorum  inter- 
pretatione. Unde,  cum  nunc  , in  Gallia,  proprietas  bono- 
rum immobilium  et  jus  ad  obvenientes  haereditates  per 
vota  religiosa  abdicari  non  possint,  votum  paupertatis 
non  fit  tale  quale  a jure  ecclesiastico  pro  solem  ni  profes- 
sione praescribitur,  ut  monuimus  in  tractatu  de  Matrimo- 
nio, agendo  de  impedimento  voti;  et  sacra  Poenitentiaria 
hac  de  re  consulta  respectu  monialium  apud  nos  profi- 
tendum , respondit , die  23  januarii  1821,  eas  « in  ordine 
» ac  religione  sua  vere  professas  dici  ac  censeri  non 
» posse.  « Strictissime  tamen  lioc  votum  obligat  coram 
Deo,  nam  ipsius  obligatio  ex  natura  voti,  non  vero  ex 
dispositionibus  legis  civilis  sequitur,  et  religiosus  vel 
monialis  professa  de  bono  sibi  adveniente  vel  cujus  pro- 
prietatem retinet , disponere  non  potest  sine  licentia  su- 
perioris. 

2°  De  essentia  voti  paupertatis  non  est  ut  dominium 
adjiciatur ; nam,  ex  bulla  Ascendente  Domino , religiosi  so- 
cietatis Jesu  , post  emissa  vota,  retinent  et  acquirere  pos- 
sunt dominium  radicale  bonorum  temporalium  : non 
habent  jus  actuale  de  illis  pro  arbitrio  suo  disponendi  et 
utendi,  atque  in  hac  abdicatione  consistit  essentia  pau- 
pertatis religiosae.  Ita  Sancliez  , Layman,  llusembaum, 
Ligorio. 

Posset  igitur  summus  Pontifex,  a conditionibus  in  jure 
praescriptis  dispensando,  efficere  ut,  non  obstante  lege  ci- 
vili in  Gallia  nunc  existente  , votum  pajupertatis  ad  so- 
lemnem  religionis  professionem  sufficeret. 

3°  Plures  sunt  religiosae  congregationes  in  quibus  sim- 

«plicia 'tantum  emittuntur  vota,  ut  congregatio  presbyte- 
rorum Missionis,  vulgo  Lazaristes , congregatio  Sororum 
charitatis  B.  Yincentiia  Paulo,  congregatio  Fratrum  doc- 
trinae Christianae,  etc.  Qui  in  hujusmodi  congregationi- 
bus profitentur,  dominium  bonorum  acquisitorum  et  jus 
nova  acquirendi  retinent,  sed  eis  absque  licentia  superio- 
ris uti  non  possunt.  Tales  sunt  etiam  personae  quae  , per- 
fectionis causa,  in  mundo  remanentes,  paupertatem  vo- 
vent, id  est,  facultatem  sibi  interdicunt  bonis  suis  utendi 
sine  confessarii  alteriusve  superioris  licentia. 

4°  « Nemini  regularium  tam  virorum  quam  mulierum 
» liceat  bona  immobilia  vel  mobilia,  cujuscumque  qua- 
» litatis  fuerint,  etiam  quovis  modo  ab  eis  acquisita , 
» tanquam  propria,  aut  etiam  nomine  conventus,  possi- 
» dere  vel  retinere;  sed  statim  ea  superiori  tradantur 
» conventuique  incorporentur.  » Sunt  verba  concil.  Trid. 
sess.  25,  cap.  2,  de  Regularibus.  Nihil  ergo  excipitur;  et 
quicumque  actus  proprietatis  voto  paupertatis  adversa- 
tur, ac  proinde  est  peccatum  grave  vel  leve , secundum 
materiae  gravitatem  aut  levitatem.  Ita  omnes . Sed  in  assi- 
gnanda quantitate  ad  constituendum  peccatum  mortale 
requisita  valde  scinduntur  auctores , et  idcirco  tale  peri- 
culum caute  vitandum  est.  Generaliter  tamen  conveniunt 
eam  saltem  requiri  quantitatem  quae  in  furto  necessaria 
est:  plures  volunt  tantam  requiri  quanta  requiritur  in 
furto  filiorumfamilias  , id  est , probabiliter  duplo  majo- 
rem quam  in  furtis  extraneorum.  Alii  contradicunt , et 
Billuart  distinguit  inter  ea  quae  usu  consumuntor,  ut  es- 
culenta et  poculenta  , et  res  permanentes,  ut  sunt  pecu- 
niae, supellectilia  et  similia  : aestimat  in  priori  casu  eam- 
dem  requiri  quantitatem  ad  constituendum  peccatum 
mortale  ac  in  furtis  filiorumfamilias,  quia  superiores  in 
his  succedunt  parentibus,  et  non  censentur  inviti  quoad 
substantiam  , sed  tantum  quoad  modum.  In  posteriori 
vero  casu  dubitat,  quia  ex  una  parte  religiosi  et  monia- 
les  sunt  membra  communitatis  ad  quam  ista  pertinent 
bona,  et,  ex  altera  parte,  proprietatem  eorum  nunquam 
habere  poterunt. 

Hoc  unicum  mihi  videtur  certum,  scilicet,  quantitatem 
ad  constituendum  peccatum  mortale  requisitam,  debere 
esse  majorem  vel  minorem  secundum  majorem  vel  mi- 
norem injuriam  quae  monasterio  infertur  , et  ex  variis 
circumstantiis  judicio  viri  prudentis  aestimandam  esse. 

5°  Ex  dictis  plura  inferuntur,  nempe  1°  religiosos  ac 
moniales  peculium  liabere  non  posse  , neque  magnum  , 
neque  parvum  ; 2°  nihil  proprio  nomine  acceptare  posse, 
quovis  titulo , neque  a parentibus  aut  consanguineis,  ne- 
que ab  aliis  personis  , et  quod  sic  acceptatum  fuisset, 
communitati  incorporandum  foret,  secundum  verba 
concilii  Trid.  superius  citata  ; 3°  nihil  ex  bonis  commu- 
nibus , neque  ex  iis  quae  sibi  ad  usum  tribuuntur  dare 
aut  commodare  posse  , sine  licentia  superioris;  4°  neque 
pauperibus  erogare  posse  ea  quae  parcius  vivendo  sibi 
subtraherent , quia  haec  non  consumpta  ad  communita- 
tem pertinent,  nisi  forte  certa  portio  ita  alicui  religioso 
assignaretur , ut  nihil  aliud  petere  posset , nec  ullam  ra- 
tionem reddere  deberet;  tunc  quidquid  sibi  subtrahe- 
ret vel  residuum  foret , in  usum  honestum  , juxta  bene- 
placitum suum,  impendere  posset , inquit  Ligorio,  1.  4, 
n.  23  ; 5°  neque  ea  quae  sibi  tradita  sunt  ad  usum,  v.  g. 
vestes,  libros,  instrumenta,  occultare  posse,  ne  superior 
illa  velit  auferre  et  aliis  tradere  ; 6°  neque  proprie  et 
cum  affectu  dicere  posse  : Mea  cellula , mei  libri , mea 
vestimenta  , nisi  tempore  quo  eis  utuntur;  7°  legatis  sibi 
personaliter  factis  aut  liaereditatibus  sibi  advenientibus 
renuntiare  non  posse,  quia  haec  in  utilitatem  communi- 
tatis cedere  debent,  et  aliunde  sunt  jura  vera  quibus  re- 
nuntiare nequeunt  sine  actu  proprietatis ; non  tenentur 
tamen  munera  sibi  oblata  pro  monasterio  acceptare,  quia 
votum  paupertatis  non  obligat  ad  aliquid  acquirendum  ; 
8°  eos  licite  quidem  indicare  posse  superiori  usum  in 
quem  desiderarent  bona  sibi  obvenientia  vel  in  censum 
vitalitium  supra  dotem  soluta  impendi , sed  ipsis  caven- 
dum esse  ne  conditionem  imponere  videantur,  aut  pro- 
priam habeant  voluntatem  determinatam,  quia  voto  pau- 
pertatis contrairent. 

6°  Notandum  , haec  omnia  applicanda  esse  iis  qui  sim- 
plex votum  paupertatis  emiserunt,  ut  sunt  scholastici  et 
coadjutores  temporales  in  societate  Jesu  , membra  non- 
nullarum congregationum  saecularium  utriusque  sexus  , 
et  quaedam  personae  in  saeculo  viventes,  cum  duplici  ta- 
men differentia : prima,  quod,  ad  constituendum  pecca- 
tum mortale  in  persona,  de  bono  cujus  dominium  ra- 
dicale  relinetur  contra  votum  paupertatis  disponente, 
major  requiratur  quantitas  quam  in  ea  quae  disponeret 
de  bonis  cujus  dominium  non  haberet ; secunda,  quod  in 
priori  casu  dispositio  esset  illicita,  sed  valida  , et  in  pos- 
teriori illicita  et  nulla.  Unde  suscipiens  peccaret,  in 
priori  casu  , utpote  peccato  disponentis  cooperans , sed 
ad  restitutionem  non  teneretur  ; secus  vero  in  posteriori 
casu  , ut  patet . 

7°  Ut  ergo  regulares  utriusque  sexus  de  rebus  tem- 
poralibus licite  disponere  possint,  intra  limites  religiosae 
paupertatis  , qua  tuor  requiruntur  conditiones,  videlicet 
1°  ut  iis  non  utantur  tanquam  suis,  nec  ea  quorum  do- 
minium haberent  ullo  modo  per  seipsos  tanquam  pro- 
prietarii administrent ; 2°  ut  veram  et  rationabilem  ha- 
beant superioris  licentiam.  Unde  si  metu,  fraude  , dolo, 
vexationibus  , molestiis  , allegatione  falsi  aut  reticentia 
veri,  vel  absquer  ationabili  causa,  talem  obtinerent  licen- 
tiam , ea  minime  excusari  possent ; et  bona  communia 
sic  data  accipientes,  ea  retinere  non  possent,  quod  cer- 
tum est  in  hypothesi  licentiae  extortae,  et  probabilius  in 
hypothesi  licentiae  absque  rationabili  causa  concessae., 
quia  probabilius  videtur  superiorem  valide  hujusmodi 
concedere  non  posse  licentiam  sine  causa  honesta  et 
rationabili.  Yide  Ligorio,  1.  4,  n.  31 . Non  semper  necesse 
est  ut  licentia  sit  expressa  ; tacita  et  rationabiliter  prae- 
sumpta sufficere  potest,  quia  expressi  et  taciti  eadem 
est  virtus  et  idem  judicium  , modo  concessio  reipsa  exis- 
tat.  « Unde  , inquit  Ferraris , v°  Fotum  , art.  2 , n.  127  , in 
» illis  religionibus  et  monasteriis  ubi  viget  legitima  con- 
» suetudo  aliqua  recipiendi,  retinendi,  expendendi,  do- 
» nandi  et  hujusmodi , sine  expressa  superioris  licentia. 

» excusantur  religiosi  ac  religiosae  a peccato  proprietatis  , 
» ratione  licentiae  tacitae.  » Item  non  requiritur  ut  licentia 
singulis  vicibus  concedatur,  sed  concessa,  sine  limita- 
tione temporis  , valet  saltem  pro  toto  tempore  superioris 
concedentis,  et  probabilius  sub  alio  superiore  succedente, 
donec  revocata  fuerit.  3°  Ut  eis  utantur  juxta  modos  in 
suis  constitutionibus  expressos,  quia  unusquisque  tene- 
tur ad  paupertatem  eo  modo  quo  eam  Deo  promisit; 
illam  autem  Deo  promisit  juxta  modum  in  suo  ordine 
usitatum  , praescriptum  et  approbatum.  Hinc  alio  modo 
tenentur  religiosi  mendicantes,  et  alio  religiosi  non  men- 
dicantes. 4°  Ut  eis  utantur  servata  modestia  et  hones- 
tate ; id  est  , in  rebus  sibi  ad  usum  concessis  vitare  de- 
bent superfluitatem  , curiositatem  et  pretiositatem  , ita 
ut  si  in  illis  notabiliter  excederent , graviter  peccarent , 
ut  communiter  docent  auctores. 

8°  Licentia  a superiore  petita  et  indebite  negata , a 
transgressione  non  eximeret , nisi  vera  urgeret  necessitas 
quae  a lege  gravi  excusaret , et  similiter  a voto  excusare 
debet.  Superior  autem  nulli  religioso  vel  moniali  licen- 
tiam concedere  potest  rem  possidere  vel  ea  uti  tanquam 
proprietarius  esset,  quia  tunc  essentiam  voti  pauper- 
tatis destrueret.  Solum  igitur  usum  permittere  potest 
juxta  suum  beneplacitum  : non  agnoscit  limites,  modo 
adsit  causa  rationalis. 

9°  Monasteria  tam  virorum  quam  mulierum,  exceptis, 
in  ordine  Franciscano,  domibus  fratrum  Minorum  de  Ob- 
servantia et  fratrum  Minorum  Capucinorum  , bona,  non 
solum  mobilia  , sed  et  immobilia  possidere  possunt  in 
communi , ut  expresse  habetur  in  concilio  Trid.  sess.  25, 
cap.  3 , de  Regul.  superiores  ea  prudenter  ap  discrete  ad- 
ministrare possunt,  juxta  constitutiones  sui  ordinis  , et 
non  aliter  : contra  votum,  sicut  simplices  religiosi,  pec- 
carent, si  aliquo  modo  uterentur  illis  tanquam  pro- 
prietarii. 

Bona  immobilia  et  mobilia  pretiosa  alienare  non  pos- 
sunt sine  consensu  capituli  et  approbatione  superioris 
majoris.  Quis  autem  est  superior  ? Ex  Extrav.  commun. 

1.  3 , cap.  Ambitiosce  y est  papa  ; ex  decreto  Cong.  concilii 
Trid.  anni  1624,  est  ipsamet  congregatio.  Verum  nec 
Extrav.  Ambitiosa , nec  decretum  Cong.  concilii  in  Gallia 
fuerunt  recepta.  Major  igitur  superior  est  generalis  or- 
dinis , vel  episcopus  aut  superior  ab  ipso  praepositus 
monasterio,  si  agatur,  ut  plurimum,  de  monialibus  ipsi 
subjectis. 

De  voto  castitatis. 

Qui  votum  emittunt  castitatis  , strictam  sibi  imponunt 
obligationem  religionis  ab  omni  voluntaria  delectatione 
venerea  , sive  interna  sive  externa  , abstinendi , ita  ut  si 
postea  castitatem  laedant , duo  admittant  peccata,  unum 
luxuriae , et  alterum  sacrilegii.  De  hoc  duplici  peccato 
sufficienter  diximus  in  dissertatione  nostra  in  sextum 
Decalogi  praeceptum. 

De  voto  obcdientice. 

1°  Ohedientia  religiosa  est  votum  quo  quis  se  obligat 
in  religione  approbata  ad  obediendum  legitimo  supe- 
riori in  iis  quae  ad  observantiam  regulae  et  constitutionum 
ordinis  pertinent.  Haec  definitio  ab  omnibus  moraliter 
admittitur.  Hinc  votum  obedientiae  non  imponit  obliga- 
tionem 1°  obediendi  superiori  illegitimo  , qui  jus  praeci- 
piendi non  habet  : 2°  nec  obediendi  in  iis  quae  a vita 
regulari  aliena  essent ; 3°  nec  in  iis  quae  contra  vel  supra 
regulam  aut  constitutiones  proprii  ordinis  essent ; prin- 
cipium enim  obligationis  votorum  est  intentio  voventis  : 
porro  qui  in  uno  instituto  religionem  professus  est , obe- 
dientiam  promisisse  non  censetur  secundum  aliam  regu- 
lam aliasve  constitutiones  , nec  probabiliter  secundum 
regulam  primitivam  sui  ordinis  tempore  suae  professionis 
multum  relaxatam  ; quia  professionem  emittendo,  prae- 
sentem regulae  statum  et  non  primitivum  naturaliter  in- 
tendere debuit , et  non  tenetur  ultra  id  quod  praevidit  et 
voluit.  Vide  Ligorio,  1.  4,  n.  44. 

2°  Regularis  ergo  superiori  legitime  praecipienti  in- 
obediens  , duplex  admittit  peccatum,  unum  contra  prae- 

ceptitm  naturale  , et  alterum  contra  votum.  Hoc  pecca- 
tum est  mortale  aut  veniale , juxta  gravitatem  materiae, 
ut  patet  ex  dictis  in  tractatu  de  Legibus , et  juxta  volun- 
tatem superioris ; certum  est  enim  superiorem  habere  jus 
praecipiendi  sub  gravi  in  materia  gravi , sed  potest  etiam 
praecipere  sub  levi,  vel  tantummodo  consulere.  Exqui- 
renda est  igitur  vera  ipsius  intentio. 

Non  censetur  autem  praecipere  sub  gravi,  etiam  dicen- 
do, Jubeo,  prcecipio,  etc.  nisi  addat,  in  nomine  Jesu  Christi , 
in  virtute  obedientice , sub  poena  excommunicationis , aut 
aliter  clare  ostendat  se  stricte  obligare  velle.  Ita  Sanchez, 
'V asquez,  Suarez,  Busembaum,  Billuart , Feriaris,  Ligorio 
aliique  auctores  religiosi,  qui  extensionem  voti  obedien- 
tiae  perfecte  norunt.  Si  alia  utatur  forma  , censetur  tan- 
tum obligare  velle  sub  culpa  veniali , et  aliquando  sub 
nulla  ; hoc  colligi  potest  ex  modo  praecipiendi , ex  quali- 
tate et  quantitate  rei  praeceptae.  Est  sententia  communis. 

3°  Subditus  obedire  non  tenetur,  vi  sui  voti , superiori 
rem  impossibilem  aut  evidenter  illicitam  aut  graviter 
damnosam  praecipienti ; non  potuit  enim  se  obligare  ad 
rem  impossibilem  aut  evidenter  illicitam,  et  non  cense- 
tur se  obligare  voluisse  ad  rem  sibi  graviter  damnosam  , 
nisi  agatur  de  officiis  intra  vitae  religiosae  limites  implen- 
dis, v.  g.  de  curandis  religiosis  pestiferis.  At  in  dubio  an 
res  praescripta  sit  licita  vel  illicita  , obedire  debet , quia 
certa  est  obligatio  obediendi  et  excusatio  incerta,  sicque 
conscientiam  practice  certam  sibi  efformare  tenetur.  Ta- 
lis est  communior  sententia  , ut  videre  est  apud  auc- 
tores a Ligorio  citatos  , 1.  4,  n.  47.  Item  ubi  dubium  est 
an  res  praescripta  sit  secundum  regulam  et  constitutiones 
sui  ordinis,  propter  eamdem  rationem. 

4°  Superior  habet  jus  piaecipiendi  non  solum  ea  quae 
sunt  explicite  in  regula  vel  constitutionibus , v.  g.  absti- 
nentiam a carnibus , jejunium  , silentium , sed  etiam  ea 
<juae  implicite  in  illis  continentur,  ut  poenas  in  transgres- 
sores, statuta  ad  earum  observationem  legitime  condita  ; 
qui  enim  ad  observationem  regulae  et  constitutionem  se 
obligavit,  eo  ipso  obligationem  contraxit  servandi  ea  quae 

ad  hanc  consequendum  finem  sapienter  statuta  sunt  vel 
praecipiuntur.  Item  praecipere  potest  actus  internos  , non 
praecise  ut  tales  , sed  quatenus  connexionem  habent  cum 
actibus  externis  quos  legitime  praecipit. 

5°  Regulares  ex  voto  obedientiae  tenentur  obedire,  in  iis 
quae  concernunt  regulam  et  constitutiones  , non  solum 
superiori  suo  immediato  , sed  1°  summo  Pontifici , qui 
est  primus  omnium  religiosorum  superior  ; 2°  congre- 
gationi episcoporum  et  regularium  quae  a Sixto  Y fuit 
instituta,  tanquam  supremum  tribunal  pro  bono  regi- 
mine et  felici  gubernio  omnium  regularium  ; Innocen- 
tius XII  alteram  instituit  congregationem  pro  regularium 
disciplina;  3°  episcopo  in  iis  in  quibus  jurisdictioni  ejus 
subjiciuntur. 

6°  Moniales  obedire  tenentur,  vi  voti  obedientiae,  ab- 
batissae , priorissae  vel  superiorissae  monasterii ; quamvis 
enim  feminae  jurisdictionis  ecclesiasticae  ab  ordine  de- 
pendentis sint  incapaces  , nihilominus  habere  possunt 
facultatem  nomine  Dei  gubernandi , dirigendi  et  praeci- 
piendi , quia,  juxta  omnes,  potestatis  dominativae  et  prae- 
ceptivae sunt  capaces  : unde  superiorissae  recte  constitutae 
monialibus  sibi  subditis  praecipere  possunt  sub  peccato 
mortali  in  re  gravi. 

7°  Licentia  a superiori  inferiore  negata,  a majori  valide 
et  aliquando  licite  concedi  potest,  quamvis  raro  id  expe- 
diat: si  vero  a majori  fuisset  negata , ab  inferiori  valide 
concedi  nOn  posset,  nisi  inferior  negationem  superioris 
majoris  ignoraret  et  licentia  in  bona  fide  peteretur,  aut 
legitime  praesumeret  superiorem  non  habuisse  intentio- 
nem ipsius  facultatem  restringendi. 

Quceritur  an  regulae  et  constitutiones  regularium  obli- 
gent sub  peccato  , et  sub  quali  peccato  ? 

R . 1°.  In  pluribus  obligant  sub  peccato  mortali,  nempe 
in  essentialibus  votorum  et  in  gravibus  praeceptis,  ut  pa- 
tet; 2°  in  multis  obligant  tantum  sub  veniali,  nempe  in 
communibus  statutis  et  articulis,  quia  non  est  grave  ob- 
jectum, aut  non  rigorosa  intentio  obligandi  ; 3°  saepe  ne- 
quidem  obligant  per  se  sub  veniali , quia  habentur  non  ut 

praecepta , sed  ut  mera  consilia , quod  ex  verbis  expressis, 
ex  circumstantiis  et  ex  communi  interpretatione  in  or- 
dine recepta  cognoscitur.  Hinc  transgressio  regulae  sub 
peccato  obligantis  est  peccatum  grave  aut  leve,  juxta  ma- 
teriam , contra  votum  obedientiae  et  virtutem  religionis  : 
v.  g.  Cartbusianus  edens  carnes  et  Franciscanus  feria 
sexta  non  jejunans , peccant  contra  obedientiam  et  contra 
tempera tiam.  Transgressio  vero  regulae  non  obligantis 
sub  peccato  non  est  peccatum  contra  votum  obedientiae, 
siquidem  praeceptum  non  violatur.  Merito  tamen  notant 
auctores,  ut  S.  Th.  2 2,  q.  186,  art.  9.  ad  1 ; Sancliez, 
Layman  , Yasquez,  Suarez,  Busembaum,  Ligorio  , trans- 
gressionem hujusmodi  regulae  raro  omni  peccato  vacare, 
propter  negligentiam , libidinem  , contemptum , etc. 

Sectio  tertia.  — De  religionum  origine  et  distinctione. 

1°  Status  religiosus  ab  ipso  Christo  substantialiter  fuit 
institutus,  ut  supra  diximus  : primitus  tamen  non  fue- 
runt religiosi  a mundo  separati  sicut  nunc  existunt,  sed 
plures  Christiani  utriusque  sexus,  in  variis  societatis 
Christianae  ordinibus  degentes,  durius  quoddam  et  aspe- 
rius vitae  genus  sequebantur,  rerum  divinarum  medita- 
tioni instantes ; dicti  sunt  ascetae  a voce  graeca  aravit?, 
idem  significante  ac  exercitatio , quia  abstinentia,  jejunio 
aliisque  virtutis  operibus  sese  exercebant.  Si  tria  vota 
religioni  essentialia  emittebant , reipsa  Deo  erant  dicati 
et  subtantialitcr  religiosi. 

2° Saeviente  violenta  Decii  persecutione,  in  medio  ter- 
tii saeculi,  multi  in  montes  ac  in  vicinas  solitudines  con- 
fugerunt , ut  ibi  ab  ethnicorum  vexationibus  securi,  libe- 
rius pietati  et  rerum  divinarum  contemplationi  vacarent. 
Hoc  vitae  genus  quibusdam  adeo  fuit  jucundum  ut,  pace 
Ecclesiae  reddita,  in  mundum  redire  noluerint.  Ex  eorum 
numero  fuerunt  S.  Paulus  eremita  ( habitans  eremum)  et 
S.  Antonius  solitarius,  quorum  prior  fuit  vitae  anacho- 
retarum auctor,  et  posterior  illius  fuit  illustrator,  ut  ait 
S.  Hieron.  Epist.  18  ad  Eustochium.  Anachoreta  venit  a 


DE  DECALOGO. 


239^ 

particula  graeca  avo,  et  verbo  , et  significat  hominem 
qui  in  solitudinem  recessit.  Homo  sic  vivens  dictus  est 
etiam  monachus,  a graeco  p.ova/o;,  solitarius. 

3°  S.  Pachomius  , anno  348  defunctus,  socios  in  soli- 
tudine sibi  adjunxit,  regulam  scripsit  ut  omnes  vitam  com- 
munem agerent  : varias  aedificavit  domos  in  Thebaide , 
prope  Nilum  in  dSgypto,  quae  vocatae  sunt  monasteria,  a 
aevo?,  solus,  et  G7spr£o>,  in  loco  sisto ; vel  ccenobia,  a , 
communis,  et  & o;,  vita,  et  in  quibus  vidit  ante  mortem 
suam  usque  ad  septem  millia  monachorum  ad  summam 
perfectionem  tendentium. 

4°  S,  Basilius  Magnus  , versus  annum  359  , quae  a 
SS.  Antonio,  Hilarione , Pachomio  et  utroque  Macario 
de  instruendis  monachis  verbo  tenus  audierat,  aut  sibi 
tradita  erant,  scriptis  mandavit,  quaedam  reformavit,  et 
confecit  regulam  quae  ab  episcopis  hujus  saeculi  appro- 
bata fuit,  modo  quo  regulae  religiosorum  utriusque  sexus 
approbari  debuerunt  usque  ad  concil.  Lateran.  1Y  et  ge- 
nera tim  per  Orientis  regiones  fuit  adoptata.  Unde  S.  Ba- 
silius habitus  est  ut  monachorum  Orientalium  patriarcha  : 
regulam  ejus  professi  sunt,  inter  multos  alios  sanctos, 
S.  Ephraemi,  S.  Chrysost.  S.  Greg.  Nazianzenus,  S.  Joan- 
nes  Damascenus , S.  Hieronymus,  S.  Hesychius  , Cassia- 
nus , etc.  Nunc  fere  omnes  monachi  Graeci  et  Orientalis 
ecclesiae  hanc  adhuc  profitentur  regulam. 

5°  S.  Aug.  post  suam  conversionem,  circa  annum  388, 
se  recepit  rus,  prope  Carthaginem,  cum  quibusdam  ami- 
cis, et  ibi,  proprietate  omnium  bonorum,  etiam  domus 
in  qua  habitabant,  abjecta  vel  in  communi  posita,  vitam 
ducebant  monasticam.  Haec  institutio  fuit  origo,  juxta 
multos,  totius  ordinis  Eremitarum  S.  Aug.  ad  quem 
multae  pertinuerunt  congregationes  quas  Alexander  IV 
in  generali  unione  conjunxit  per  bullam  Licet  Ecclesice y 
anno  1256.  Quando  idem  S.  Doctor  fuit  episcopus , vo- 
luit ut  omnes  Ecclesiae  suae  clerici  vitam  regularem  se- 
cum  ducerent,  et  veri  fuerunt  religiosi  sub  regula  quam 
eis  imposuit , et  inde  ordo  clericorum  seu  canonicorum 
regularium  qui  per  varias  Occidentis  regiones  in  mul- 

tas  congregationes  exstiterunt  et  etiam  nunc  existuift. 

6°  Circa  annum  quingentesimum,  S.  Benedictus  ere- 
mita, postea  duodecim  monasteriorum  institutor  in  monte 
Sublaco,  deinde,  anno  529,  celebris  monasterii  in  monte 
Cassino  fundamenta  jecit.  Adeo  perfecta  est  regula  quam 
scripsit  et  monachis  suis  imposuit,  ut  in  diversis  saeculis 
multi  doctores  varios  tractatus  circa  illam  confecerunt  et 
ediderunt.  Tantus  fuit  numerus  congregationum  sub  ea 
regula  viventium,  ut  Benedictus  vocatus  fuerit  pater  mo- 
nachorum Occidentalium,  sicut  S.  Basilius  monachorum 
Orientalium. 

7°  S.  Franciscus  Assisius,  in  initio  decimi  tertii  saeculi , 
pater  fuit  numerosae  religiosorum  familiae  sub  nomine  ge- 
nerali Franciseanorum  aut  Fratrum  Minorum,  ad  quos 
pertinent  Observantes , Recollecti,  Capucini,  Conven- 
tuales,  Reformati,  Tertiarius  ordo,  etc.  Anno  1210  suam 
scripsit  regulam  rigorosam,  strictam  et  perfectam,  quam 
Franciscani  et  alii  a Deo  fuisse  revelatam  asserunt. 

8°  S.  Dominicus,  circa  idem  tempus,  Fratrum  Pra?di- 
catorum  institutor,  regulam  S.  Aug.  adoptavit. 

9°  Sub  specialibus  regulis  adhuc  prodierunt  1°  Car- 
thusiani  a S.  Brunone  in  valle  Carthusiana  fundati,  et 
anno  1084  ab  Alexandro  II  approbati;  2°  Carmelitae , 
quos  plures  volunt  esse  antiquissimos  , vel  etiam  a pro-r 
pheta  Elia  in  monte  Carmeli  fundatos;  ortum  habuerunt 
induodecimo  saeculo,  juxta  multos  alios  : regulam  eorum 
approbavit  Honorius  III  anno  1226;  3°  Minimi,  a S.  Fran- 
cisco  de  Paula  instituti  circa  annum  1486  , et  a Sixto  IV 
approbati;  4°  Clerici  regulares  societatis  Jesu  valde  cele- 
bris, a S.  Ignatio  de  Lovola  instituti  circa  annum  1534, 
et  approbati  successive  a Paulo  III,  Julio  III,  Grego- 
rio  XIV,  a Gemente  XIV  suppressi,  anno  1773  , et  a 
Pio  VII,  anno  1814,  restituti. 

Hinc  regulares  , generatim  spectati , dividuntur  1°  in 
monachos,  in  claustro  viventes,  officium  canonicum  ce- 
lebrantes, et  laboribus  sive  manuum  sive  intellectus  va- 
cantes , ad  quos  referuntur  Benedictini  , Carthusiani  ? 
Camaldulenses  , Cistercienses  , etc.  2° in  mendicantes, qui 

officium  celebrant,  praedicant,  confessiones  audiunt, 
vivunt  aut  vivere  debent,  juxta  suum  institutum,  ex 
eleemosynis  : tales  sunt  Dominicani,  Franciscani,  Car- 
melitae  et  Augustini  a S.  Pio  V,  anno  1567,  inter  mendi- 
cantes numerati  et  in  quarto  ordine  collocati;  3°  in  cle- 
ricos regulares , qui  publicum  non  celebrant  officium  , 
sed  juventutis  educationi,  praedicationi,  aliisque  sacri 
ministerii  functionibus  toti  incumbunt;  quales  sunt 
Theatini , a Cajetano  de  Thyenna  versus  annum  1524 
fundati,  Jesuitae,  Somaschae,  Barnabitap,  Clerici  Minores, 
Clerici  infirmorum  Ministri , Clerici  piarum  scholarum 
Redemptoristae,  a B.  Alphonso  de  Ligorio  instituti,  etc. 

Ad  eos  referuntur  1°  Canonici  regulares,  a S.  Chrode- 
gango,  Metensi  episcopo,  anno  766,  primum  instituti  , 
deinde  sub  diversis  regulis , valde  numerosi , et  postea 
in  congregationem  Sanctae  Genovefae  apud  nos  coadu- 
nati ; 2°  Pi  aemonstrenses  , a S.  Norberto  anno  1120  fun- 
dati, in  valle  quae  dicebatur  Pratum  Monstratum,  unde 
nomen  eorum  venit. 

Finis  uniuscujusque  ordinis  religiosi  non  ita  est  ab- 
solutus ut  monachus,  v.  g.  praedicare  non  valeat,  men- 
dicans studere  et  scribere  non  debeat , etc.  Multae  enim 
admissae  sunt  exceptiones. 

10°  Plures  sunt  insuper  congregationes  clericorum 
saecularium,  v.  g.  congregatio  de  Oratorio,  a S.  Philippo 
Nerio,  anno  1550,  Romae  instituta  , et  a Gregorio  XIII 
per  bullam  Copiosus  confirmata  ; congregatio  de  Oratorio 
Jesu  , a Petro  de  B er ulle , presbytero  , deinde  cardinali 
in  Gallia  fundata  et  a Paulo  V anno  1613  confirmata; 
congregatio  Oblatorum , a S.  Carolo  Borromaeo  circa  an- 
num 1580  instituta;  congregatio  presbyterorum  Missio- 
nariorum  , a S.  Yincentio  a Paulo  versus  annum  1626 
fundata  et  anno  1632  ab  Urbano  VIII  approbata,  etc. 

11°  Quamvis  omnes  religionum  ordines  in  substantia 
votorum  et  in  fine  principali , scilicet  in  perfectione  ac- 
quirenda, sibi  conveniant,  multum  tamen  discrepant  in 
fine  immediato  et  in  mediis  quibus  singuli  utuntur. 
Hinc  alia  religio  est  contemplativa,  quae  in  rerum  divina- 
V.  11 


24*2 


TRACTATUS 


rum  contemplatione  principaliter  se  exercet ; alia  activa, 
quae  ad  opera  misericordiae  et  ckaritatis,  ex  primaeva  sua 
institutione,  destinatur;  alia  est  mixta,  in  qua  contem- 
plationis et  vitee  activae  exercitia  uniuntur,  ut  in  Societate 
Jesu  et  in  pluribus  ordinibus. 

12°  Negari  non  potest,  sin  omnino  necessarios,  saltem 
valde  utiles  esse  ordines  religiosos  , cum  teste  experien- 
tia et  fa tentibus  Romanis  pontificibus,  religiosi  preci- 
bus , exemplis,  doctrinis  et  laboribus  innumera  Ecclesiae 
attulerint  bona  et  multa  averterint  mala.  Unde  refert 
sancta  Tkeresia  Christum  sibi  dixisse  : V(c  mundo , si 
religiosi  non  essent ! Si  cunctas  utilitates  ex  ordinibus  re- 
ligiosis in  Ecclesiam  et  societatem  redundantes  enarrare 
vellemus,  infiniti  essemus. 

13°  Summe  fuit  expediens  quod  variae  instituerentur 
religiones,  ut  liomines  propensionibus  et  aptitudine  tam 
diversi  statum  sibi  magis  congruentem  eligere  possent  : 
haec  igitur  varietas  ex  sapienti  providentia  Dei  contigit. 

Qui  diversarum  religionum  originem  , progressum  , 
lapsus,  reformationes,  etc.  cognoscere  voluerit,  legat  opus 
P.  Helyot , Histoire  des  ordres  monastiques , etc.  vel  saltem 
breve  compendium  D.  Henrion , Histoire  des  ordres  r eli- 
gi euoe  , etc. 

Sectio  quarta.  — De  conditionibus  ad  candidatorum 
admissionem  requisitis. 

In  professione  religiosa  fit  contractus  inter  recipien- 
dum et  communitatem  eum  recipientem  : fieri  potest  ut 
ille  contractus  sit  nullus,  si  nempe  desit  conditio  essen- 
tialis; vel  tantum  illicitus,  si  omittatur  conditio  requisita, 
sed  non  essentialis.  Itaque  duplicis  generis  distinguuntur 
impedimenta  ad  professionem  religiosam,  sicut  ad  matri- 
monium , dirimentia  scilicet  et  impedientia. 

Impedimenta  dirimentia . 

Impedimenta  dirimentia  sunt  defectus  Baptismi , de« 


DE  DECALOGO. 


243 

pendentia  ab  altero  , differentia  sexus  , amentia  , et  de- 
fectus setatis, 

1°  Defectus  Baptismi ; quia,  cum  religio  sit  pars  Eccle- 
siae , nullus  ei  valide  incorporari  potest , nisi  jam  sit 
membrum  Ecclesiae. 

2°  Dependentia  ab  altero ; qui  enim  non  est  sui  juris 
non  potest  se  totaliter  alteri  tradere,  et  hujusmodi  tra- 
ditio essentialiter  nulla  est : professio  religiosa  tamen  to- 
talem supponit  sui  traditionem  : ergo.  Hinc  1°  mancipium 
religionem  sine  consensu  domini  valide  profiteri  non 
potest;  2°  nec  conjux,  matrimonio  consummato,  sine 
consensu  compartis  suae,  quae,  si  sit  juvenis,  debet  pariter 
religionem  ingredi  et  profiteri,  et  si  sit  senex  , in  saeculo 
remanere  potest,  sed  cum  voto  perpetuae  continentiae. 
Decretal.  1.  3,  tit.  33,  cap.  4,  8 et  13.  Excipitur  casus  no- 
torii adulterii  : tunc  pars  innocens  religionem  profiteri 
posset,  altera  contradicente  et  continentiam  non  vovente. 
Decretal.  1.  4,  tit.  19,  cap.  4.  3°.  Nec  episcopus  sine  con- 
sensu summi  Pontificis , ut  expresse  declarat  Innocen- 
tius III,  in  Decretal.  1.  3,  tit.  31  , cap.  18,  § Si  vero ; 

■tt  quia,  inquit  Pontifex,  sicut  majus  bonum  minori  bono 
« praeponitur,  ita  communis  utilitas  speciali  utilitati  prae- 
» fertur.  » At  Urbanus  II,  in  Decreti  parte  2,  causa  19, 
q.  2,  can.  Relatus , dicit  de  clerico  in  genere,  ac  proinde 
de  quolibet  sacerdote  etiam  parocho  et  archidiacono  : 

« Si  afflatus  Spiritu  sancto  in  aliquo  monasterio  vel  in 

w regulari  canonia  salvare  se  voluerit etiam  episcopo 

» suo  contradicente,  est  liber  auctoritate  nostra.  » Suum 
tamen  officium  deserere  non  potest  inconsulto  episcopo, 
ut  recte  notat  Billuart  et  bonus  ordo  exigit. 

3°  Differentia  sexus ; nam  1°  cohabitatio  virorum  cum 
monialibus  stricte  prohibetur  in  Decreto,  p.  2,  causa  18, 
q.  2,  can.  21  et  22.  2°  Professio  valida  esse  non  potest, 
nisi  fiat  in  religione  approbata  : atqui  professio  monialis 
apud  monachos , aut  vice  versa  , certe  non  fieret  in  reli- 
gione approbata,  nec  ab  Ecclesia  nomine  Dei  acceptare- 
tur : ergo.  Yide  Ligorio,  1.  4,  n.  74. 

-ii  4°  Amentia  ; professio  enim  est  essentialiter  actus  li- 

bertatis , cujus  amens  est  incapax.  Qui  amens  esset  circa 
quaedam  tantum , et  non  circa  alia , vel  lucida  haberet 
intervalla,  valide  profiteri  posset,  sed  illicite  admittere- 
tur, quia  ad  religionem  non  est  aptus. 

5°  Defectus  cetatls ; sic  enim  liabet  concil.  Trid.  9ess.  25, 
cap.  15,  deReg.  « In  quacumque  religione  tam  virorum 
»>  quam  mulierum  professio  non  fiat  ante  decimum  sex- 
» tum  annum  expletum  ; nec  qui  minori  tempore,  quam 
**  per  annum,  post  susceptum  habitum  in  probatione  ste- 
» terit,  ad  professionem  admittatur.  Professio  autem  an- 
» tea  facta,  sit  nulla,  nullamque  inducat  obligationem 
» ad  alicujus  regulae,  vel  religionis,  vel  ordinis  obser- 
» vationem , aut  ad  alios  quoscumque  effectus. 

Filii  et  filiae  familias  nunc  profiteri  non  possunt,  abs- 
que consensu  parentum  vel  ascendentium,  ante  aetatem 
qua  matrimonium  sine  eorum  consensu  inire  nequeunt  : 
hoc  nulla  lege  exprimitur,  sed  ex  dispositionibus  Co- 
dicis matrimonium  respicientibus  eruitur.  Professio  ta- 
men valida  esset  coram  Deo  et  Ecclesia,  sed  illicita,  prout 
diximus  de  matrimonio;  et  talis  admissio  valde  impru- 
dens esset  ex  parte  monasteriorum. 

Im peti  i m en  ta  impedi  enti  a . 

Valide  quidem  sed  illicite  admitterentur  : 

1®  Ii  quorum  parentes  sunt  in  gravi  necessitate,  si  ma- 
nentes in  saeculo  eis  sine  gravi  periculo  salutis  succurrere 
possint;  naturale  enim  praeceptum  de  honorandis  pa- 
rentibus proposito  imo  et  voto  ingrediendi  religionem 
praevalet,  quia  votum  legi  naturali  oppositum  est  nullum. 
Si  autem  filii  manentes  in  saeculo  parentibus  succurrere 
non  possent,  aut  si  grave  periculum  salutis  incurrerent , 
aut  si  parentes  ab  aliis  conveniens  auxilium  recepturi  i 
essent,  impedimentum  religionis  jam  non  existeret. 

2°  Criminosi  notorii,  v.  g.  homicidae,  fures,  adulteri 
aliique  graviorum  criminum  rei,  jam  accusati  aut  a ju- 
dice saeculari  inquisiti : Sixtus  V professionem  eorum  ir- 
ritavit per  bullam  ad  Romanum  : Clemens  VIII  irrita- 

tionem  sustulit  per  constitutionem  In  suprema , sed 
poenas  a Sixto  V latas,  scilicet  privationem  vocis  activae 
et  passivae  , officiorum  et  dignitatum  reliquit. 

3°  Excommunicatus  etiam  toleratus  , quia  licite  cum 
aliis  communicare  non  potest  in  divinis  : peccat  igitur,  et 
qui  scienter  eum  recipiunt  peccant  etiam , peccato  ejus 
cooperando. 

4°  Illegitimus,  si  pater  ejus  in  ea  religione  professus  adhuc 
vivat ; et  suscipiens  excommunicatur,  ex  bulla  Greg.  XIV 
Circumspecta  ; non  tamen  irrita  declaratur  professio. 

5°  iEre  alieno  gravatus  vel  rationem  liaberis  redden- 
dam ; si  spes  affulgeat  quod  remanens  in  saeculo  debi- 
toribus satisfacere  possit , ut  in  tractatu  de  Restitutione 
ostendimus  , nisi  debitores  consentiant.  Professionem 
eorum  irritaverat  Sixtus  V per  bullam  Cum  omnibus  : 
Clemens  VIII  irritationem  sustulit,  manentibus  tamen 
contra  recipientes  poenis  , scilicet  privatione  vocis  activae 
et  passivae,  officiorum  et  dignitatum , ac  perpetua  inha- 
bilitate  ad  illa  possidenda. 

In  ea  tamen  prohibitione  non  comprehenduntur  mo- 
niales  , ut  ipse  Sixtus  V declaravit  bulla  ad  Romanum  ; 
nec  debitores  , qui  ignorant  cui  debeant , quia  tunc  cum 
restitutio  impendenda  sit  in  pias  causas,  satisfaciunt  do- 
nando religioni  quod  donare  possunt ; nec  ii  quorum  de- 
bita sunt  levia  respectu  ad  creditores;  nec  debitores  ex  li- 
berali promissione,  quia  adest  ratio  sufficiens  contractum 
resiliendi,  et  insuper  non  censentur  aere  alieno  gravati. 

6°  Infames  sive  ex  delicto  enormi  notorio,  sive  ex 
pcena  ignominiosa  a judicibus  imposita  , sive  ex  genere 
artis,  ut  sunt  carnifices,  scurrae,  histriones,  lenones,  etc. 
nisi  diuturna  poenitentia  , vitae  sanctitate , singularibus 
meritis  nota  infamiae  in  hominum  mentibus  fuerit  deleta : 
ratio  est,  quia  religio  est  status  honorificus  quem  perso- 
nae commendabiles  amplectuntur,  et  iis  nimis  grave  esset 
habere  pro  sociis  et  confratribus  vel  consororibus  per- 
sonas infamia  notatas. 


246 


TRACTATOS 


Sectio  qcista. — Be  novitiatu. 

1°  jXoviliatus  est  mutuum  experimentum  quo  religio 
ex  sua  parte  experitur  an  expediat  novitium  vel  novi- 
tiam  admittere;  et  novitius  vel  novitia , ex  altera  parte, 
an  vota  religionis  in  eo  ordine  vel  monasterio  prudenter 
emitteret.  Cum  hujusmodi  experimentum  in  bonum 
totius  religionis  et  Ecclesiae  fuerit  per  legem  generalem 
institutum,  novitius  vel  novitia  et  monasterium  ex  mu* 
tuo  consensu  ei  nunc , sicut  olim  fiebat , renuntiare  non 
possunt. 

2°  Probatio  regulariter  in  habitu  religioso  facienda 
est,  ut  statuitur  vel  supponitur  in  Decretal.  1.  3,  tit.  31, 
cap.  9,  16  et  23;  in  Sexto,  1.  3,  tit  14,  cap.  1 ; et  in  Clem. 
1.  3,  tit  9,  cap.  2 et  communi  omnium  religionum  praxi 
habetur.  Ratio  est,  quia  habitus  religiosi  gestatio  est 
quaedam  austeritas  quam  experiri  convenit,  et  aliunde 
aptitudo  ad  vitam  regularem  sub  habitu  religioso  facilius 
dignoscitur. 

Concilium  Trid.  sess.  25,  cap.  15,  de  Reg.  supponit  ha- 
bitum esse  de  novitia  tus  essentia,  et  ita  communiter  do- 
cent auctores,  inquit  Ferraris,  v°  Annus  proh . n.  3 : atta- 
men in  Anglia  , in  Hibernia  et  in  aliis  haereticorum  locis 
novitii  in  habitu  saeculari  probantur  , teste  Billuart . Id 
legitime  fieri  potest  ex  dispensatione  summi  Pontificis  , 
vel  ex  consuetudine  legitime  praescripta. 

3°  Habitus  novi tiatus  ordinarie  est  diversus,  saltem  sub 
aliquo  respectu  , ab  habitu  professionis  , et,  juxta  caere- 
monias pro  unaquaque  religione  statutas  a praelato  vel  ab 
alio  ex  licentia  ejus  et  consensu  conventus  imponitur; 
ita  ut  nec  conventus  sine  praelato,  nec  praelatus  seu  su- 
perior sine  conventu,  ad  religionem  aliquem  recipere 
possit,  ut  expresse  habetur  in  Decretal.  1.  3 , tit.  10  , 
cap.  4,  5 et  6.  Attendi  tamen  debent  constitutiones  , re- 
gulae et  privilegia  cujusque  religionis  pro  receptione  no- 
vi tiorum  : si  quis  a non  habente  auctoritatem  in  reli- 
gione fuerit  admissus,  ejus  admissio  nulla  est,  et  legitimus 

superior  eum  habitu  spoliare  ac  e religione  dimittere  po- 
test. Ferraris  , v°  Novit,  n.  7. 

4°  In  jure  canonico  nulla  determinatur  setas  pro  susci- 
piendo habitu  religioso;  Billuart  praetendit  quod,  completo 
anno  pubertatis,  nihil  obstet  quominus  novitiatus  statim 
incipiatur  , sed  ex  variis  cong.  episc.  et  regul.  decretis  a 
Ferraris,  v°  Annus  proh.  n.  6 relatis,  novitii,  vestiri,  id  est 
habitum  suscipere  non  possunt  quin  annum  aetatis  suae 
decimum  quintum  attingant,  seu  decimum  quartum 
compleverint. 

5°  Qlim,  cum  novitiatus  ad  substantiam  religionis  non 
pertineret,  vel  abbreviari,  ex  consensu  partium,  poterat; 
vel  fieri  extra  monasterium,  ut  patet  ex  Decretal.  1.  4, 
tit.  6,  cap.  7,  ubi  mulier  quaedam  declaratur  religiosa,  li- 
cet monasterium  ingressa  non  fuisset.  Nunc  vero,  ex  te- 
nore capitis  conc.  Trid.  supra  citati,  novitiatus  valide 
perfici  non  potest  extra  monasterium  vel  domum  ordinis 
in  quo  facienda  est  professio  , alioquin  non  esset  vera  pro- 
batio, tum  pro  religione,  tum  pro  novitio  vel  novitia. 
In  Italia  et  insulis  adjacentibus  fieri  debet , ex  const. 
Clementis  Yin  et  Innocentii  X ibi  receptis,  in  monaste- 
rio a sancta  Sede  designato. 

6°  Annus  novitiatus  incipit  a momento  susceptionis 
habitus,  et,  sub  poena  nullitatis,  debet  esse  integer,  ita 
ut,  anno  bissextili,  exspectandus  sit  lapsus  diei  qui  addi- 
tur : hoc  expresse  Cong.  concilii  Trid.  declaravit  die  4 ju- 
nii  1627  et  31  aug.  1633. 

7°  Debet  esse  continuus  et  sine  ulla  interruptione. 
Unde,  testibus  Fagnani  et  Ferraris,  Cong.  concilii  decre- 
vit novitium  qui  a monasterio  ut  aliam  religionem  in- 
grederetur abierat,  et  duas  tantum  horas  in  alio  conventu 
traxerat,  et  statim  facti  pcenitens  redierat , novum  pro- 
bationis annum  incipere  teneri.  Annus  vero  probationis 
interrumpi  non  censetur,  1°  si  novitius  animo  fugiendi 
aliquantisper  intra  claustra  latitasset ; 2°  si,  retento  ha- 
bitu, e monasterio  secrete  exiisset,  cum  animo  revertendi ; 
3°  si,  ex  licentia  superioris,  cum  habitu  exeat  causa  pere- 
grinandi, pia  loca  adeundi  , parentes  aut  cognatos  aegro- 

tantes  invisendi;  mendicandi,  propter  sanitatem  deam- 
bulandi, meliore  aere  fruendi,  etc.  4°  si,  anno  probationis 
completo,  e monasterio  cum  licentia  superioris  exiisset 
propter  infirmitatem  , etiam  post  triennium  ad  professio- 
nem sine  nova  probatione  admitti  potest,  ut  patet  ex  de- 
creto S.  Cong.  diei  27  feb.  1590;  5°  imo,  si  novitius  vel 
novitia  absque  licentia  superioris  exiisset,  anno  probatio- 
nis completo,  ad  professionem  sine  nova  probatione  ad- 
mitti posset,  ut  eadem  Cong.  censuit  die  12  feb.  1589; 
6°  si  novitius  vel  novitia,  anno  probationis  finito,  habitu 
exspolietur,  iterum  admitti  et  profiteri  potest  sine  altero 
novitiatu  , non  autem  si  habitum  sponte  deposuisset; 
7°  item,  si  intra  probationis  annum  a capitulo  dimittatur, 
habitu  spolietur,  et , mutata  sententia  , iterum  admitta- 
tur, annus  probationis  non  interrumpitur,  et  ideo  non  in- 
cipiendus est  de  novo  : secus,  si  novitius  e domo  jam  ex- 
iisset. Super  his  omnibus  vide  Ferraris,  v°  Annus  prob. 
n.  14  et  seq. 

8°  Ex  variis  Cong.  concilii  decisionibus,  novitia  quae  in- 
tra annum  probationis  remittitur  domum  curanda,  reversa 
novitiatum  a capite  reincipere  debet,  absque  tamen  cae- 
remoniis ad  vitandas  expensas  : at  si,  expleto  anno  novi- 
tiatus,  ex  consensu  monialium  propter  infirmitatem  exeat, 
et  postea  redeat,  sine  novo  novitiatu  admitti  potest ; Fer- 
raris,  ibid.  n.  15.  Infirmitas  autem,  quantumvis  longa  et 
gravis,  novitiatum  per  se  non  interrumpit , sicque  novi- 
tius vel  novitia  per  totum  annum  probationis  aegrotans  , 
si  ad  religionem  habilis  judicetur  , expleto  anno,  statim 
admitti  potest. 

9°  Ex  privilegio  a S.  Pio  Y per  constit.  Summi  sacerdo- 
tis, anni  1570  , concesso  inonialibus  S.  Dominici,  et  per 
communicationem,  aliis  tam  viris  quam  mulieribus,  no- 
vitii  in  casu  morbi  judicio  medici  mortalis,  professionem 
ante  annum  novitia  tus  completum  emittere  possunt , 
modo  aetatem  a concilio  Trid.  requisitam  habeant;  et  id 
quidem,  ut  probabilius,  ad  consequendas  indulgentias  et 
percipiendas  alias  gratias  regularibus  concessas  : si  autem 
convalescant,  novitiatum  complere  et  novam  professio- 


DE  DECALOGO.  249 

nem  solemnem  emittere  debent.  Ita  Billuart , Ferravis, 
loco  citato,  n.  49,  et  alii. 

10°  Legitima  interveniente  causa,  tempus  probationis 
prorogari  potest  usque  ad  sex  menses,  maxime  si  novi- 
tius  vel  novitia  de  praesenti  esset  inhabilis  ad  profiten- 
dum et  adesset  spes  superventurae  habilitatis,  ut  S.  Pius  Y 
declaravit  pro  patribus  Dominicanis;  et  si,  propter  per- 
tinacem infirmitatem  vel  aliam  causam,  ultra  sex  menses 
protrahenda  esset  professio,  aestimat  Ferraris,  n.  34,  pro 
hac  obtinenda  facultate  adeundam  esse  sedem  Apostoli- 
cam,  et  ita  a S.  cong.  concilii  decisum  esse.  Testatur  vero 
Passerinus,  referente  Billuart , se  vidisse  contrarium  ex 
justa  causa  fieri,  contenditque  restrictionem  S.  Pii  V ad 
sex  menses  non  esse  praeceptivam,  sed  directivam.  Unde 
concludit  idem  Billuart  professionem  ad  arbitrium  viri 
prudentis,  attentis  circumstantiis,  differri  posse.  Idem 
supponit  Pellizarius,  in  tractatu  de  Monialibus,  cap.  3, 
quaest.  7. 

11°  Qui  religionem  ficte  ingrederetur  et  habitum  sus- 
ciperet sine  animo  profitendi,  vel  in  initio  habuisset  in- 
tentionem profitendi,  etpostea,  mutato  proposito,  mhilo- 
minushabitum  detulisset  atque  in  omnibus  se  praebuisset 
externe  tanquam  novitium,  anno  elapso  valide  profiteri 
posset,  quia  jus  positivum  novitiatum  praecipiens, inten- 
tionem non  praescripsit.  Item  qui  vi  aut  metu  habitum 
suscepisset  et  in  novitiatu  perseverasset,  nihilominus 
valide  profiteretur,  si  hoc  tempore  liber  esset,  quia  nul- 
libi jus  irritat  novitiatum  sic  peractum.  Ita  Billuart . 

12°  Si  quis  ab  uno  conventu  in  alium,  vel  ab  una  pro- 
vincia in  aliam  transeat,  sed  ejusdem  ordinis  et  sub  eo- 
dem generali,  ad  novum  probationis  annum  non  astrin- 
gitur : si  vero  in  alium  ordinem,  sive  strictiorem,  sive 
laxiorem  transeat,  annum  novitiatus  perficeredebet,  per- 
inde ac  si  religiosus  non  fuisset.  Ita  communis  auctorum 
sententia  et  diversarum  religionum  praxis  absolute  te~ 
nenda  : eadem  quippe  est  ratio  experimenti,  sive  ex 
parte  suscipiendi,  sive  ex  parte  religionis  suscepturae. 

11. 

Sectio  sexta.  — De  professione  religiosa. 

1°  Professio  religiosa  est  promissio  libere  facta  et  legi- 
time acceptata,  qua  quis  in  debita  aetate  constitutus,  post 
annum  probationis  expletum,  se  astringit  certae  religioni 
ab  Ecclesia  approbatae.  Haec  solemnis  promissio  non  com- 
plectitur solos  alicujus  speciei  actus,  ut,  v.  g.  in  voto  sim- 
plici castitatis,  sed  totalem  sui  ipsius  traditionem  im- 
portat, non  per  modum  contractus  reciproci  utrinque 
obligantis,  quo  profitens  se  religioni  daret  sub  conditione 
quod  a religione  sustentaretur ; hic  modus  enim  simonia- 
cus  esset.  In  professione  vero  religiosa  fit  sui  ipsius  libe- 
ralis donatio  ad  propriam  utilitatem,  et  monasterium 
donationem  accipiens,  susceptum  vel  susceptam  inter 
membra  sua  admittit  ac  sustentare  tenetur;  non  in  pre- 
tium votorum,  sed  propter  familiae  vincula. 

2°  P atet  ex  superius  c lictis , plura  ad  validam  religionis 
professionem  esse  requisita,  quae  hic  non  sunt  repetenda. 
Quaedam  insuper  requiruntur,  scilicet:  1°  ut  professio, 
sicut  et  no  vitia  tus,  fiat  in  monasterio  regulari,  et  non 
alibi  : in  Italia  fieri  debet,  sicut  novitiatus  in  conventi- 
bus designatis,  ut  expresse  statuit  Urbanus  VIIF,  die  31 
januarii  1835.  2°  Ut  professio  sit  libera,  id  est,  absque 
metu  gravi  ab  extrinseco  et  injuste  incusso,  ut  patet  ex 
variis  juris  canonici  textibus,  et  ex  conc.  Trid.  sess.  25, 
cap.  15,  ubi  inter  causas  reclamandi  prima  reponitur  : 
Si  quis  per  r>im  vel  melum  inductus  juerit : haec  plena  li- 
bertas similiter  existere  debet  in  iis  quorum  requiritur 
consensus  ad  personae  admissionem.  Unde  defectus  suffi- 
cientis libertatis  in  superiore,  vel  in  religioso  aut  moniali 
vocem  activam  liabente,  professionem  redderet  nullam. 
3°  Nulla  requiritur  forma  generalis  ad  validam  religionis 
professionem;  sed  ubi  aliqua  in  ordine  vel  in  monasterio 
praescribitur,  convenit  ut  servetur;  Feriaris,  v°  Profess0 
rrgul.  n.  48.  4°  Yota  suscipienda  sunt  a praelato  vel 
superiore  legitimo,  juxta  constitutiones  et  privilegia 
uniuscujusque  ordinis,  ut  exDecretal.  1.  3,  tit.  31,  cap. 

13  et  16,  clare  eruitur,  aut  ab  alio  a superiore  legitime 
delegato;  quia,  ex  regula  juris  68,  potest  quis  per  alium , 
quod  potest  facere  per  se  ipsum  ^ 

3°  Professio  fieri  potest  per  procuratorem,  sicut  matri- 
monium, ut  communiter  docent  auctores.  Yide  Ferraris, 
v°  Prof.  regul,  n.  51. 

4°  Quicumque  nulliter  professus  est,  ex  quacumque 
causa  nulli tas  proveniat,  contra  professionem  suam  re- 
clamare potest,  modo  servet  dispositionem  concilii  Tri- 
dent.  sess.  25,  cap.  19,  de  Regul.  Tres  potissimum 
requiruntur  conditiones,  videlicet  :l°ut  habitumnonde- 
ponat,  nec  e monasterio  cum  habitu  sine  licentia  supe- 
rioris discedat;  nisi  forte,  superiore  licentiam  negante,  ex 
justa  causa  vel  sine  habitu,  a monasterio  aufugeret,  et  ma- 
jorem superiorem  vel  ordinarium  loci  causam  nui  litatis 
defensurus  adiret ; Ferraris,  v°  Prof.  reg,  70.  2°  Ut  cau- 
sam nullitatis  ante  agressum  coram  superiore  et  ordina- 
rio loci  conjunctim  deducat  etprobat.  3°  Ut  id  faciat  intra 
quinquennium  a die  professionis  incipiendum.  Elapso 
autem  quinquennio,  solus  Pontifex  maximus  de  nullitate 
professionis  judicare  posset,  et  ipsi  exponenda  foret  causa 
cur  intra  quinquennium  non  fuisset  reclamatum. 

5°  Nulliter  professus,  et  impedimento  amplius  non  re- 
tentus, professionem  ratificare  potest  expresse  vel  ta- 
cite : expresse  coram  superiore  vel  legitime  delegato,  si 
causa  nullitatis  fuerit  nota;  absque  superiore,  si  causa 
fuerit  occulta  : et  tacite,  si,  v.  g.  anno  probationis  expleto 
et  debita  aetate  acquisita,  actus  ad  solos  professos  atti- 
nentes exerceat,  uti  est  habitum  eis  proprium  patenter 
deferre,  in  capitulo  suffragium  dare,  etc.  modo  sciat  pro- 
fessionem suam  fuisse  nullam,  et  eam  per  hujusmodi  ac- 
tus fieri  posse  validam. 

6°  Quidquid  nonnulli  contra  dixerint,  certum  videtur 
professionem  nullam  nullum  inducere  effectum,  ne  qui- 
dem voti  simplicis.  Talis  quippe  est  sensus  verborum 
concilii  Trid.  sess.  25,  cap.  15,  de  Regul.  in  fine;  et  re- 
vera qui  religionem  profiteri  volebat,  aliam  obligationem 
sibi  imponere  non  intendebat. 

Sectio  septima.  — De  effectibus  professionis  religiosae, 

1°S.  Th.  2 2,  q.  189,  art.  3,  ad  3,  et  generaliter  theo- 
logi cum  illo,  docent  professionem  religionis  importare 
remissionem  omnium  peccatorum  quoad  culpam  et 
quoad  poenam,  supposito  tamen  quod  profilens  sit  in 
statu  gratiae ; nam  actus  se  totum  divinis  obsequiis  man- 
cipandi « excedit,  inquit  S.  Th.  omne  genus  satisfactio- 
* nis,  etiam  publicae  poenitentiae.  » Insuper  Paulus  V in- 
dulgentiam plenariam  concessit,  per  bullam  Romanus 
Pontifex,  diei  23  maii  1606,  omnibus  regularem  profes- 
sionem emittentibus.  Plures  contendunt  hanc  indulgen- 
tiam obt  neri  quoties  professio  renovatur  etiam  priva tim, 
ut  videre  est  apud  Ferraris,  v°  Prof.  n.  98.  Negant  San- 
chez  et  alii  plures. 

2°  Professio  religiosa  exstinguit  omnia  vota  prius  emis- 
sa, etiam  votum  strictiorem  ingrediendi  religionem, 
quamvis  pro  transgressione  hujusmodi  voti  imponenda 
sit  poenitentia.  Sic  expresse  habetur  in  Decretal.  1.  3, 
tit.  34,  cap.  4,  et  in  Sexto,  1.  3,  tit.  14,  cap.  5. 

3°  Aufert  irregularitatem  ex  defectu  natalitium  prove- 
nientem, ita  ut  spurii  professi  ad  sacros  ordines  promo* 
veri  possint  sine  dispensatione,  non  autem  ad  praelaturas 
aut  dignitates  ecclesiasticas. 

4°  Dirimit  sponsalia  et  matrimonium  ratum,  sed  non 
consummatum,  ut  in  Decretal.  1. 3,  tit.  32,  cap.  2, 7 et  14, 
statuitur,  ac  in  conc.  Trid.  sess.  24,  can.  6,  definitur. 

5°  Piofessio  religiosa  inducit  obligationem  sub  peccato 
mortali,  pro  religiosis  et  monialibus  choro  destinatis,  di- 
vinum cantandi  officium  vel  priva  tim  recitandi,  juxta 
proprias  uniuscujusque  ordinis  constitutiones.  Ita  contra 
nonnullos  probabilistas,  omnes  moraliter  theologi,  ut 
videre  est  praesertim  apud  Ligorio,  1.  5,  n.  1 41  et  seq. 
qui  et  ipse  hanc  amplectitur  et  fortiter  tuetur  senten- 
tiam. Docet  tamen  ut  sententiam  communem,  1°  praela- 
tos etiam  inferiores  dispensare  posse,  ex  justa  causa,  puta 
studiorum  et  simili,  cum  suis  subditis  in  recitatione  di- 

vini  officii,  sicut  in  aliis  observantiis;  2’  ubi  constat  in 
aliqua  religione  non  esse  consuetudinem  divinum  offi- 
cium recitandi , talem  in  ea  non  dari  obligationem ; 
3°  religiosum  aut  monialem  singulariter  spectatam  lioris 
in  clioro  assistere  non  teneri  sub  mortali , modo  chorus 
non  tollatur;  4°  communitatem  a clioio  excusari , si  non 
sint  ad  minus  quatuor  expediti , id  est  non  infirmi  aut 
aliter  legitime  occupati  ; 5°  probabiliter  sufficere  ad 
satisfaciendum  choro,  ut  soli  novitii  intersint,  quia  in 
favorabilibus  reputantur  religiosi ; 6°  licere  religiosis,  ex 
justa  causa,  horas  in  sacristia  recitare  ; 7°  omissa  in  choro 
supplere  non  teneri  eos  qui,  dum  alii  cantant,  parant  aut 
transferunt  libros,  perquirunt  psalmos  , pulsant  organa 
aut  campanas,  vel  alia  choro  necessaria  peragunt;  quia 
totum  efficiunt  morale  cum  sociis,  et  suo  modo  ad  offi- 
cium concurrunt  : probabilius  tamen  supplendum  est 
quod  a solis  pulsatur  organis  , ut  in  tractatu  de  Ordine  , 
agendo  de  officio  divino,  diximus  ; 8°  in  communitatibus 
in  quibus  , praeter  officium  diei,  cantandum  est  officium 
B.  Mariae  aut  defunctorum,  aut  septem  Psalmi  pceniten- 
tiales,  hanc  obligationem  non  afficere  extra  chorum  pri- 
vati m recitantes;  9°  ad  divini  officii  recitationem  non 
teneri  novitios,  nec  conversos  ; 10°  sed  graviter  peccare 
superiores  qui  ex  negligentia  permittunt  ut  pars  nota- 
bilis in  choro  omittatur,  vel  male  celebretur. 

6°  Religiosus  non  tenetur  esse  actu  perfectus  , sed  vi 
professionis  ad  perfectionem  tendere  tenetur  per  media 
suae  religionis,  id  est,  sequendo  suas  regulas  et  non  alias  : 
si  regulas  contemneret,  si  ea  tantum  servare  vellet  quae 
sub  mortali  obligant,  et  perfectionem  acquirere  non  in- 
tenderet, mortaliter  peccaret,  secundum  Sanchez,  Pelli— 
zarium  , Busembaum,  Ligorio,  etc.  quia  sic  vivendo,  se 
intoleiabilem  reddit  et  meretur  expelli ; aut  si  toleretur, 
plurimum  nocet.  Si  ex  remissione  animi  velit  aliquam 
regulam  non  servare,  erit  saltem  levis  contemptus  et 
peccatum  veniale,  juxta  Suarez  et  alios. 

7°  Tempore  S.  Aug.  quidam  contendebant  non  licere 
monachis  manibus  operari  etiam  pro  sustentanda  vita  , 

sed  omnes  orationi , meditationi , lectioni  aliisque  spiri- 
tualibus exercitiis  vacare  teneri,  juxta  haec  Christi  verba, 
Mattii,  vi,  22  : Ne  solliciti  sitis  animas  vestras  quid  mandu- 
cetis, etc.  Eos  S.  Aug.  confutavit  in  libro  de  Opere  mo- 
nachorum , et  concilium  Cartli.  IV  eosdem  damnavit. 
Quidam  magistri  Parisienses,  e contra,  quorum  praeci- 
puus fuit  Guillelmus  de  Sancto  Amore  , in  medio  tre- 
decimi  saeculi , docuerunt  religiosos  manibus  laborare 
teneri,  ut  mendicantes  a studio  sacrae  doctrinae,  praedica- 
tione et  sacramentorum  administratione  removerent. 
S.  Th.  eos  refellit  in  2 2,  q.  187,  et  in  Opusculo  19;  et 
Alexander  IV  librum  Guillelmi  anno  1256  damnavit. 

Ut  certum  apud  omnes  habetur,  1°  religiosos  manibus 
licite  operari,  et  ad  id  quandoque  ex  praecepto  regulae  te- 
neri, v.  g.  ex  regulis  S.  Basilii,  S.  Macarii,  S.  Benedicti; 
2°  eos,  secluso  praecepto  regulae  , non  magis  laborare  te- 
neri quam  sacculares,  quia  aliunde  habere  possunt  unde 
vivant,  et  otium  aliter  fugere  ; 8°  eos  docere,  praedicare, 
sacramenta  administrare  aliasque  functiones  sacras  exer. 
cere  vi  status  non  prohiberi , modo  ab  habentibus  suffi- 
cientem obtineant  jurisdictionem  quam  per  se  non 
liabent;  4°  ipsis  non  secus  ac  saecularibus  licitum  esse 
causa  humilitatis,  necessitatis  vel  utilitatis,  mendicare , 
non  vero  causa  divitias  acquirendi  vel  otiose  vivendi. 

8°  Ex  Decretal.  1.  3,  tit.  31,  cap.  18,  regularis  qui  stric- 
tiorem religionem  amplecti  cupit,  licentiam  a superiore 
postulare  debet,  et  ea  injuste  denegata , libere  potest 
sanctioris  vitae  propositum  adimplere  : imo  communiter 
docebatur  eum  qui,  inconsulto  superiore,  ad  strictius 
institutum  transiisset,  peccasse  quidem,  et  tamen  valide 
professum  esse,  quia  votum  semper  mutari  potest  in 
melius.  Ratione  opposita,  dispensationem  summi  Pon- 
tificis requirebant  ad  transitum  in  laxiorem  vel  aequalem 
religionem.  Verum,  ex  praxi  et  stylo  curiae  Romanae,  et 
ex  expressa  constitutione  Bened.  XIII,  diei  13  februa- 
rii 1726  , regulares  professi  ad  aliam  religionem  etiam 
strictiorem  transire  non  possunt  sine  licentia  sedis  Apo- 
stolicae.  Vide  Feriaris,  y°  Regul.  n.  61,  et  Devoti,  t.  i. 

Sectio  octava.  — De  religiosorum  privilegiis. 

1°  Episcopi,  vi  suae  institutionis,  habent  jurisdictionem 
completam,  pontifici  Remano  subordi natam  , in  omnes 
personas  suae  dioecesis.  Primitus  nullo  exemptionis  privi- 
legio gaudebant  regulares:  omnes  subjecti  erant  episco- 
pis suis  respectivis,  qui  eos  corrigebant  et  reformabant. 
Deinde  quaedam  eis  concessa  fuerunt  privilegia,  v.  g. 
quod  episcopi  negotiis  eorum  temporalibus  se  non  im- 
miscerent, liberam  praelati  aut  superioris  electionem  eis 
relinquerent,  culpas  in  claustra  admissas  non  nisi  defectu 
abbatis  punire  possent  , pecuniam  pro  ordinationibus 
vel  altarium  consecratione  non  exigerent , etc.  Serius 
summi  Pontifices,  versus  undecimum  saeculum,  virtute 
supremas  suae  potestatis,  quaedam  monasteria  et  integros 
ordines  a jurisdictione  episcopali  declararunt  exemptos. 

2°  Cum  exemptiones  sint  juri  communi  derogationes, 
reputantur  odiosae  respectu  episcoporum  , et  sensu  rigo- 
roso  accipiuntur.  Ita  generatim  canonistae , non  solum 
Galli,  sed  et  Ultramontani,  utFagnanus.  Undel0  exemp- 
tio non  admittitur  ut  vera  nisi  authenticus  et  clarus  exhi- 
beatur titulus  ; 2°  non  extenditur  ad  personas  aut  causas 
non  expressas,  per  conclusiones  a similitudine,  vel  a for- 
tiori ; 3°  in  dubiis  pronuntiatur  pro  episcopo. 

Jurisdictio  regularium  exemptorum  in  suos  subditos, 
tam  pro  foro  interno  quam  pro  foro  externo , venit  ergo 
sive  mediate,  sive  immediate,  a summo  Pontifice. 

3°  Quantumvis  lata  sit  exemptio  regularium,  extra 
eorum  claustra  non  extenditur,  et  idcirco  episcopi  poe- 
nis ecclesiasticis  afficere  possunt  illos  qui  extra  monaste- 
rium delinquunt,  ut  statuit  Innocentius  IV  in  concilio 
Lugd.  II , et  concil.  Trid.  sess.  7,  de  Ref.  cap.  14  , con- 
firmavit , et  divagantes  ad  redeundum  in  monasterium 
per  censuras  ecclesiasticas  cogere,  ut  ait  Innocentius  III, 
in  Decretal.  1.  i,  tit.  31,  cap.  7. 

4°  Exemptio  non  liberat  regulares  ab  obligatione  prae- 
scripta episcopi,  v.  g.  circa  festa  in  dioecesi  celebranda, 


TRACTATUS 


256 

publicardi  in  suis  ecclesiis,  et  observandi , ut  expresse 
statuit  Synodus  Trid.  sess.  25,  cap.  12,  de  Regul. 

5°  Religiosi  exempti  in  propriis  ecclesiis  praedicare  non 
possunt  quin  benedictionem  ab  episcopo  dioecesano  pe- 
tierint; et,  eo  contradicente,  praedicare  nequeunt  : in 
aliis  ecclesiis,  quae  suorum  ordinum  non  sunt,  nullo  modo 
praedicare  possunt  sine  episcopi  licentia. 

6°  Confessiones  saecularium  etiam  sacerdotum  audire 
non  possunt , nisi  ab  episcopis  per  examen,  si  illis  vide- 
tur necessarium,  aut  alias  judicentur  idonei  et  approba- 
tionem obtinuerint.  Haec  statuta  fuerunt  a Gregorio  XV , 
anno  1622,  bulla  Inscrutabili , et  a ClementeX,  anno  1670 
bulla  Superna  magni . 

Ut  regularium  exemptio  cum  juribus  episcoporum  me- 
lius conciliaretur,  S.  Synodus  Tridentina  plures  statuit 
casus  in  quibus  episcopi  tanquam  Sedisapostolicaedelegati 
prosuolibitu  agere  possent,  v.  g.  monasteria  visitare,  etc. 

7°  Communis  est  opinio  apud  regulares,  plurimorum 
pontificum  Romanorum  constitutionibus  fundata,  plenis- 
simam inter  eos  dari  privilegiorum  communicationem  , 
vi  cujus  gratia  uni  ordini  concessa,  non  solum  ad  singula 
monasteria  utriusque  sexus  ejusdem  familiae,  sed  ad  alios 
quoscumque  regulares  extendatur.  Plures  hac  de  re  re- 
periuntur  constitutiones  Pontificiae  apud  Ferraris,  v°  Pri - 
vil.  n.  25  et  seq. 

Hinc  1°  moniales  gaudent  privilegiis  quorum  sunt  ca- 
paces, religiosis  sui  ordinis  concessis,  etiamsi  episcoposint 
subjectae,  et  privilegiis  aliorum  ordinum  suo  ordini  com- 
municatis : v.  ?g.  abbattissa  et  superiorissa  dispensare 
possunt  in  jejuniis  , in  officio  , etc.  juxta  privilegia  sui 
ordinis  praelatis  concessa. 

Hinc  2°,  quoniam  Clemens  VII  concessit  monialibus 
Clarissis  privilegium  dicendi  officium  laicorum,  si  ex  ju- 
dicio praelati,  confessarii  aut  abbatissae  ad  officium  chori 
non  essent  satis  instructae ; item  concessit  omnibus  re- 
gularibus infirmis,  vel  eis  qui  infirmis  incumbunt,  privi- 
legium satisfaciendi , dicendo  septem  vel  sex  psalmos  a 
superiore  assignandos,  cum  septem  Pleret  duobus  Credo7 

cunctae  moniales  , per  communicationem,  iisdem  privile- 
giis uti  possunt.  Unde  , si  culpabiliter  omittant  officium 
laicale  , sibi  pro  officio  cliori  legitime  assignato  , graviter 
non  peccant , quia  tunc  se  habent  ut  laicae  , et  laicae  ad 
talem  recitationem  non  tenentur  sub  mortali. 

Hinc  3°  omnes  regulares  professi  gaudent  indulgentiis 
cuicumque  ordini  religioso  concessis,  ut  in  bulla  Pauli  V 
Romanus  Pontifex , § 8,  statuitur  et  communiter  docetur. 
Vide  Ligorio  , 1.  4 , n.  60  et  seq. 

8°  Pveligiosi  et  moniales  gaudent  etiam  privilegio  ca- 
nonis, ut  in  tractatu  de  Censuris  ostendimus. 

Sectio  xona.  — Dc  ejectione  professi  et  ejecti 
obligationibus. 

1°  In  nulla  societate  bene  ordinata  admittendum  est 
principium  ordinis  subversivum  : at  contingere  potest  ut 
in  ordinibus  religiosis  et  in  monasteriis  reperiantur  mem- 
bra putrida,  bono  regimini  valde  noxia  : necesse  est  ergo 
ut  resecari  et  expelli  possint , quando  aliter  bonum  com- 
mune servari  non  potest.  Unde  haec  facultas  in  variis 
juris  canonici  capitibus  expresse  continetur,  et  S.  Cong. 
concilii  eam  describit  ac  diversis  regulis  subjicit,  in  de- 
creto jussu  Urbani  VIII  die  21  septembris  1624  edito, 
et  in  altero  jussu  Innocentii  X die  24  julii  1694  dato. 
Duo  haec  decreta  reperiuntur  in  extenso  apud  Feriaris , 
v°  Ejicere , in  initio. 

2°  Ex  quibus  decretis  colligitur  quinque  requiri  con- 
ditiones ut  regularis  professus  expelli  possit , scilicet  : 
1°  relapsus  in  grave  crimen  ejusdem  vel  alterius  speciei, 
ut  fornicationis,  ebrietatis,  percussionis,  furti,  violationis 
paupertatis,  apostasiae,  etc.  Ante  declarationem  jussu  Ur- 
bani VIII  factam  , grave  delictum  semel  admissum  ad 
ejectionem  sufficiebat;  nunc  exigitur  relapsus,  excepta 
societate  Jesu,  in  qua  ejectio  post  primam  culpam  adhuc, 
ex  speciali  privilegio,  fieri  potest ; 2°  ut  delinquens  fuerit 
admonitus  , et  poenae  iteratae  ad  ipsum  corrigendum  ad- 
dictus; 3°  ut  processus  juxta  proprias  ordinis  consti- 

tutiones  fuerit  instructus ; 4°  expellendi  incarceratio 
cum  poenitentia  et  jejunio,  per  annum  ex  decreto  Ur- 
bani VIII,  et  per  sex  menses  ex  decreto  jussu  Innocen- 
tii  X dati  : sed  hsec  clausula  nunc  stricte  impleri  non  po- 
test in  Gallia  ; nam  , ex  lege  13  decembris  1799  , art.  81 , 
quicumque,  legalem  potestatem  hoc  faciendi  non  habens, 
alterum  detinuerit  aut  ad  detentionem  ejus  concurrerit, 
detentionis  arbitrariae  reus  erit,  et  ex  Cod.  poen.  art.  341 
et  seq.  ad  triremes  damnabitur,  ad  tempus  vel  in  perpe- 
tuum, secundum  circumstantias.  Haec  igitur  probatio 
nunc  admitti  non  potest ; 5°  incorrigibilitas ; volunt  enim 
canonistae  ut,  expleto  carceris  tempore,  non  statim  eji- 
ciatur delinquens  , nisi  signis  aut  factis  se  ostendat  per- 
vicacem et  incorrigibilem. 

3°Sanchez,  Busembaum,  Collet , Ligorio,  etc.  putant 
moniales  nunquam  ejiciendas  esse,  sed  potius  carceri  per- 
petuo mancipandas.  Verum  non  magis  nunc  eas  quam 
viros  in  carcere  retinere  liceret : alia  igitur  non  restat  via 
bono  monasterii  providendi , nisi  moniales  omnino  per- 
niciosas et  incorrigibiles  ejiciendo,  quando  cuncta  incas- 
sum adhibita  sunt  media  quae  zelus  religionis  et  longani- 
mis cliaritas  suggerere  potest.  Auctoritas  civilis  in  Gallia 
nullas  nunc  agnoscit  moniales  quae  non  subjiciantur  or- 
dinario , cujus  est,  ex  decreto  18  februarii  1809,  art.  17 
et  18  , de  omnibus  poenis  disciplinae  cognoscere.  Unde  si . 
episcopus,  auditis  capituli  vocalibus,  monialem  incorri-i 
gibilem  ejiciendam  esse  pronuntiaverit,  nihil  ex  parte] 
civilis  potestatis  erit  timendum.  Plura  jam  vidi  hujus- 
modi exempla. 

4°  Ex  decreto  Cong.  jussu  Innocentii  X edito  , § 3,  ex- 
pulsus habet  recursum  ad  sanctam  Sedem  etadS.  Cong.. 
concilii;  tempus  ad  appellandum  concessum  est  decerni 
dierum,  a die  intimatae  sententiae  numerandorum,  ut  do^- 
cet  Perraris,  n.  33  et  34,  pluribus  juris  capitibus  innixus. 
Interea  reus  in  carcere  deberet  persistere.  Nunc  si  reli- 
gioni sit  noxius,  expelli  posse  mihi  videtur. 

5°  Sententia  expulsionis  statim  significanda  est  a su- 
periore ordinario  loci  in  quo  situm  est  monasterium  , et 

expulsus  se  illi  praesentare  tenetur  : si  clericus  sit , inha- 
bilis est  ad  quodlibet  sacrorum  ordinum  exercitium,  ut 
expresse  habetur  in  decreto  sub  Urbano  VIII  edito,  § 6; 
nec  ab  ordinario  habilis  reddi  potest,  quia  vi  expulsionis 
factus  est  infamis. 

6°  Juste  ejectus  alimenta  praetendere  non  potest  a re- 
ligione cujus  erat  membrum,  quia  si  paterna  providentia 
privetur  , hoc  sibi  imputare  debet.  Sic  Feriaris,  n.  45, 
plures  alios  citans  ; et  ita  statuit  Bened.  XIII,  die  14  ju- 
nii  1728  , pro  religiosis  societatis  Jesu  qui  ante  solem- 
nem  professionem  ejicerentur , etiamsi  titulo  religiosae 
paupertatis  ad  sacros  ordines  fuissent  promoti. 

7°  Injuste  vero  ejectus  et  qui  contra  sententiam  expul- 
sionis appellavit , pendente  lite  , jus  habet  obtinendi  a 
monasterio  alimenta,  imo  et  expensas  pro  lite  necessa- 
rias , ut  pluribus  auctoritatibus  probat  Feriaris  , n.  48. 

8°  Si  quis  dotem  monasterio  tradidisset,  eam  juste  vel 
injuste  ejectus  repetere  posset,  deductis  expensis  pro 
ipso  factis;  et  persuasum  habeo  quod  tribunalia  civilia 
damnarent  monasterium  ad  hujusmodi  restitutionem. 

De  obligationibus  ejectorum . 

1°  Ejecti  stantes  in  saeculo  ad  vota  religionis  essentialia 
tenentur,  ut  communiter  docent  auctores ; regulares  enim 
\in  episcopatum  assumpti  ad  vota  et  ad  regulam  instituti 
tenentur  , i?i  iis  quae  cum  sua  dignitate  non  sunt  incom- 
patibilia  , ut  communiter  docetur  : ergo  a fortiori  ejecti 
et  fugitivi,  qui, sua  culpa,  a tali  obligatione  immunes  fieri 
. non  potuerunt.  Omnimodam  igitur  castitatem  servare  de- 
bent : sed  obligatio  paupertatis  et  obedientiae  suspendi- 
r tur,  quoad  exercitium  , circa  ea  quae  suo  statui  sunt  ne- 
Jcessaria;  v.  g.  rerum  temporalium  admiuistrationem 
5i  habent,  civiliter  se  obligare,  de  acquisitis  ad  finem  sibi 
j procurandi  alimenta  disponere,  domicilium  mutare  alia- 
que in  claustris  prohibita,  sed  in  saeculo  necessaria  agere 
^ possunt,  quia  de  facto  non  habent  superiorem  a quo  di- 
(rigantur.  Non  possent  vero  de  acquisitis  aliter  quam  pro 

necessariis  disponere,  sine  legitimi  superioris  licentia; 
quia  eorum  dominium  non  pro  se  , sed  pro  monasterio 
acquisierunt;  qui  revera  manent  religiosi,  se  emendare 
et  ad  propria  monasteria  redire  tenentur.  Si  ergo  in  sae- 
culo decederent , eorum  haereditas  ad  respectiva  monas- 
teria , secundum  jus  canonicum,  pertineret,  non  vero 
juxta  hodiernum  jus  civile  nostrum. 

2°  Tenentur  similiter  ad  alia  vota  quae  in  aliquibus 
religionibus  votis  essentialibus  adduntur,  et  ad  caeteras 
regularium  observationes  quae  cum  statu  suo  facile  con- 
ciliari possunt;  non  autem  ad  eas  quae  difficiliores  essent. 
Ita  Ferraris  et  multi  apud  ipsum  , contra  Ligorio  et  plu- 
res  ab  eo  citatos,  qui  volunt  ejectos  ab  hujusmodi  obser- 
vantiis, ut  jejuniis,  vigiliis,  ciborum  delectu  et  similibus 
liberos  esse,  quia  earum  observatio  statum  regularem 
comitatur. 

3°  Ejectus  se  corrigere  tenetur  et  petere  ut  iterum 
admittatur,  quia  , sicut  habens  votum  ingrediendi  reli- 
gionem curare  debet , quantum  potest,  ut  admittatur, 
ita  a fortiori  et  qui  religionem  jam  professus  est ; alio- 
quin  ex  malitia  sua  reportaret  commodum,  nempe  liber- 
tatem manendi  in  saeculo.  Monasterium  respuere  non 
potest  regularem  etiam  juste  ejectum  qui  se  ostendit 
emendatum  et  petit  regressum  , ut  expresse  habetur  in 
Decretal.  1.  3 , tit.  31  , cap.  ultimo  , et  in  decreto  Cong. 
concil.  sub  Urbano  VIII  edito.  Si  autem  ejectus  regres- 
sum sincere  petens  obtinere  non  possit , tiito  manere 
potest  in  saeculo , nisi  religionem  laxiorem  inire  malit  : 
ad  id  non  tenetur,  quia  eam  non  vovit , et  jam  per  se  non 
stat  quominus  suam  observet,  si  semel , bis  aut  ter  petie- 
rit ut  reciperetur  et  fuerit  repulsus. 

Si  autem  manens  in  saeculo  in  ordinibus  etiam  mi-  , 
noribus  sit  constitutus,  in  habitu  clericali  incedere  te- 
netur, ut  declaravit  S.  Cong.  die  1 aprilis  1628  : Pius  VI, 
per  indultum  diei  19  martii  1792  , omnibus  Galbarum 
arcbiepiscopis , episcopis  et  dioecesium  administratori- 
bus concessit  facultatem  , v.  g.  dandi  regularibus  cujus- 
cumque  ordinis  vel  instituti,  qui  extra  conventum  vivere 

et  regularem  Labitum  dimittere  coacti  sunt,  induendi 
Vestes  saeculares,  ecclesiastico  tamen  viro  convenientes,  ac 
permanendi  in  eo  habitu  sub  obedientia  ordinarii,  dum 
jurisdictione  superioris  regularis  in  se  uti  non  poterant. 

Religiosi  conversi , aut  in  ordinibus  saltem  minoribus 
non  constituti  et  ejecti , vestes  laicales  deferre  possunt , 
ut  tenent  Suarez  , Feriaris  et  alii  plures. 

4°  Praelati  ordinum  fugitivos  et  apostatas  requirere  te- 
nentur, si  absque  gravi  ordinis  detrimento  possint , quia 
jure  divino  et  naturali  saluti  eorum  invigilare  debent  : 
non  tamen  eos  recipere  tenentur,  nisi  videantur  correcti ; 
quia,  sicut  incorrigibilis  expelli  potest,  ita  et  fugitivus 
non  correctus  potest  non  recipi.  Ita  Layman,  Sancbez, 
Busembaum  , Ligorio  , etc. 

5°  Ejectus  autem  vel  fugitivus  aut  apostata  ad  reli- 
gionem rediens,  non  tenetur  de  novo  novitiatum  obire 
et  professionem  emittere,  ut  ostendit  Feriaris,  v°  Ejicere , 
n.  56,  addens  non  esse  stati m ad  gradus  et  praecedentias 
restituendum,  sed  prius  probandum. 

6°  Ubi  plura  monasteria  faciunt  unum  corpus  sub  eo- 
dem capite,  qui  vovit  uno  ad  aliud  transferri  potest 
etiam  invitus;  secus  vero  si  singula  suos  habeant  supe- 
riores sub  episcopo  vel  papa,  quia  obedientiam  non  vovit 
nisi  in  tali  conventu  determinato. 

Sectio  decima. — Specialia  de  monialibus. 

Priusquam  essent  moniales  proprie  dictae,  multae  erant 
virgines  ac  viduae  Deo  consecratae  etiam  in  primis  Eccle- 
siae saeculis,  quas  saepe  commemorant  S.  Cyprianus,  Ter- 
tullianus, Sozomenus,  Socrates,  etc.  Deinde  quo  tempore 
coeperunt  monachi,  fuerunt  pariter  monialium  coenobia  : 
soror  S.  Antonii,  soror  S.Pachomii  fuerunt  virgines  et  alia- 
rum puellarum  magistrae.  S.  Greg.  Naz.  refert,  Orat.  20, 
n.  89,  S.  Basilium  coenobia  virginum  instituisse.  Theo- 
doretus  refert,  Historia  relig.  cap.  30,  innumeras  suo 
tempore  exstitisse  virgines,  quarum  aliae  vitam  solitariam 
ducebant , et  aliae  vitam  communem  in  coenobiis  , ita  ut 


TRACTATUS 


262 

ducentae  et  quinquaginta  in  uno  monasterio,  et  plures 
degerint.  In  Occidente  multa  similiter  et  valde  nume- 
rosa erant  virginum  coenobia. 

Quae  de  regularibus  in  genere  diximus,  monialibus 
etiam  applicari  debent,  in  quantum  mulieres  illorum 
sunt  capaces  : sed  quaedam  de  monialibus  specialiter  di- 
cenda sunt,  nempe  1°  de  earum  monasteriis,  dote  , nu- 
mero et  suppressione  ; 2°  de  earum  clausura  ; 3°  de  ac- 
cessu ad  earum  monasteria  et  locutione  cum  illis;  4°  de 
earum  confessariis  ; 5°  de  earum  superioribus  ; 6°  de  illa- 
rum obligationibus;  7°  de  puellis  apud  eas  educandis. 

Punctum  primum.  — De  monasteriis  virginum  eorumque  dote , 
numero  et  suppressione, 

1°  Ad  legitime  fundandum  monasterium  regulare,  sive 
virorum  , sive  mulierum,  requiruntur  1°  beneplacitum 
Aposto!icnm,ex  Sexto,  1.  3,  tit.  17,  cap.  unico  et  1.  5,  tit.  6, 
c.  unico;  2°  licentia  episcopi  in  cujus  dioecesi  novum  eri- 
gendum est  monasterium,  ex  concilio.  Trid.  sess.  25,  c.  3, 
de  Regul.  Quidam  inde  voluerunt  concludere  beneplaci- 
tum Apostolicum  , post  citatum  concilii  Trid.  decretum, 
amplius  necessarium  non  esse ; sed  Bened.  XI Y,  de  Synodo 
dioeces.  1.  9,  cap.  1 rn.  9,  ostendit  sanctam  synodum  Trid. 
nihil  auctoritati  S.  Sedis  detraxisse,  ac  consequenter 
communem  esse  opinionem,  « non  licere  regularibus, 
» tam  intra  quam  extra  Italiam,  nova  monasteria,  aut 
» conventus,  sive  collegia  fundare,  sola  episcopi  localis 
» auctoritate;  sed  Apostolicae  sedis  licentiam  praeterea 

necessariam  esse;  » 3°  consensus  parochi , ut  expresse 
docet  Feri  aris  , v°  Conventus , art.  1 , n.  36  et  41  ; 4°  con- 
sensus regularium  qui  sunt  intra  quatuor  inilliara , si 
agatur  de  Mendicantibus;  5°  reditus  annuus  aut  eleemo- 
synae consuetae  sufficientes  sustentationi  saltem  duode- 
cim religiosorum  , ut  Greg.  XV  definivit  per  const.  Cum 
alias , 17  aug.  1622,  et  S.  Cong.  concil.  per  decretum 
jussu  Urbani  VIII  die  21  junii  1625  editum.  Episcopi  est 
judicare  an  novus  conventus  habiturus  sit  unde  duode- 


DE  DECALOGO. 


26$ 

cim  religiosi  congruenter  vivere  possint,  illudque  summo 
Pontifici  testari;  et  similiter,  an  religiosis  jam  in  eodem 
loco  existentibus  futurus  sit  noxius  ; Ferraris,  v°  Conven- 
tus, art.  1,  n.  21  et  27.  Monasteria  exemptorum  vel  exem- 
ptarum in  quibus  non  existunt  saltem  duodecim  fratres 
aut  monachi , ordinarii  loci  visitationi  correctioni  et  om- 
nimodae jurisdictioni  subjiciuntur,  ex  tenore  bull.  Greg. 
XV  et  Urbani  VIII , apud  Ferraris  relatarum. 

2°  Eadem  servanda  sunt  pro  instituendis  novis  puel- 
larum monasteriis,  ut  expresse  docet  Ferraris,  v°  Con- 
ventus, art.  1,  n.  31,  ac  pro  erigendis  novis  religiosorum 
conventibus  cum  ea  differentia  quod  monialium  domus 
construendae  sint  intra  urbes  vel  oppida  frequentia,  aut 
saltem  in  loeo  ubi  sint  in  tuta  custodia  : hoc  infertur  ex 
concilio  Trid.  sess.  25,  cap.  5,  de  Regul.  praecipienti  epi- 
scopis aliisque  superioribus  curare  ut  sanctimonialium 
monasteria  extra  moenia  urbis  vel  oppidi  constituta,  in 
urbes  vel  oppida  transferantur,  si  ita  videatur  expedire. 
Nihil  vero  obstat  quominus  monasteria  virorum  in  de- 
sertis locis,  in  montibus  et  sylvis  collocentur. 

3°  Constat  ex  supra  dictis , ubi  de  simonia  , p.  168, 
nunc  licitum  esse  convenientes  exigere  dotes  a puellis 
vitam  monasticam  amplecti  volentibus  : quantitas  dotis, 
sive  nu  miliariae,  sive  pensionis  annuae,  ab  episcopo  vel  a 
superiore  determinanda  est,  sicut  et  modus  varias  dotes 
pro  feliciori  prosperitate  monasterii  administrandi,  nec- 
non  gratuita  quarumdam  puellarum  admissio  , si  status 
monasterii  hoc  prudenter  fieri  posse  suadeat. 

4°  In  monasteriis  sub  hoc  regimine  statutis  , ut  nunc 
communiter  statuuntur,  numerus  monialium  non  deter- 
minatur : in  incipienda  fundatione  paucae  sufficiunt ; post- 
ea numerus  sine  termino  excrescere  potest,  et  quoniam 
non  est  periculum  ne  novus  conventus  conventibus  jam 
existentibus  graviter  noceat,  nulla  est  ratio  consensum 
aliorum  regularium  expetendi,  et  de  facto  non  expetitur, 
sed  tantum  consensus  episcopi,  qui  parochum  de  commodo 
et  incommodo  interrogat,  si  expedire  judicet.  Nunc  au- 

tem  in  Gallia  beneplacitum  apostolicuni  nonrequiritur 
ad  novorum  monasteriorum  erectionem  aut  translatio- 
nem, ut  moniaies  lucrari  possint  omnes  indulgentias  suis 
institutionibus  respectivis  concessas.  Sola  episcoporum 
auctoritas  ad  nova  haec  monasteria  regulariter  consti- 
tuenda sufficit.  Sic  tradit  responsio  S.  Poeni  tentiariae  diei 
2 augusti  1838  ad  nos  directa. 

5°  Multa  a diversis  summis  Pontificibus  statuta  fue- 
runt circa  monasteriorum  regularium  unionem  , sup- 
pressionem, exemptionem,  episcopis  subjectionem,  quae 
in  praesentibus  circumstantiis  nullius  fere  sunt  applica- 
tionis apud  nos.  Ea  igitur  brevitatis  causa  omittimus. 

Punctum  secundum.  — De  monialium  clausura . 

1°  Certum  est  clausuram  respectu  monialium  ad  es- 
sentiam religionis  non  pertinere,  et  usque  ad  Bonifa- 
cium  VIII  fuisse  tantum  consilii,  valde  quidem  com- 
mendatam , non  vero  absolute  praescriptam,  ut  aperte 
tradunt  Suarez,  t.  4,  et  Pellizarius,  in-fol.  t.  2. 

2°  At  Bonifacius  VIII,  relatus  in  Sexto, |1.  3,  tit.  16, 
cap.  unico;  concil.  Trid.  sess.  25,  cap.  5,  de  Regul. 
S.  Pius  V,  const.  Circa  pastoralis  officii , et  altera  const. 
Decori  ct  honestati,  et  Greg.  XIII,  comt.  Deo  sacrisy  stric- 
tam praescripserunt  clausuram  pro  omnibus  monialibus 
professis,  cujuscumque  regulae,  ordinis  et  nominis,  etiam 
Tertiariis  in  congregatione  viventibus,  sub  poena  excom- 
municationis ipso  facto  incurrendae.  Unde,  quamvis  clau- 
sura expresse  non  contineatur  in  regula  cujuscumque 
monialis  , continetur  virtualiter  in  emissione  trium  vo- 
torum , ita  ut  omnis  professa  ia  religione  approbata  ex- 
communicationem majorem  incurrat,  si  temere  limites 
monasterii  transgrediatur  : eamdem  poenam  incurrunt 
omnes  personae , sive  laicae  , sive  ecclesiasticae,  quae  mo- 
nialem  quomodocumque  adjuvant  ad  violandam  clausu- 
ram, ei  aperiendo,  eam  comitando,  receptando,  etc.  eti 
superiores  licentiam  ei  concedentes,  dignitatibus,  officiis 

et  administrationibus  privantur,  ut  statuit  S.  Pius  Y,  in 
const.  Decori  et  honestati. 

Non  est  dubium  quin  summus  Pontifex  a clausura  dis- 
pensare possit  moniales  solemniter  professas,  et  de  facto 
Leo  XII,  die  22  decembris  1826,  religiosas  Sanctissimi 
Cordis  Jesu  approbavit,  quamvis  ex  suo  instituto  strictis 
clausurae  legibus  non  subjiciantur. 

3°  Eam  poenam  tamen  non  incurrunt  qui  monialem 
injuste  egressam  comitantur  vel  recipiunt,  ad  providen- 
dum ejus  honori , castitati,  vel  gratia  urbanitatis  , con- 
sanguinitatis, amicitiae,  etc.  quia  haec  non  sunt  cooperatio 
ad  clausurae  violationem. 

4°  Clausuram  violant  moniales  et  excommunicationem 
incurrunt  in  casibus  sequentibus  : 1°  quae  ambobus  pedi- 
bus terit  ostium  clausurae  uno  vel  altero  palmo,  ut  com- 
munius docent  auctores  , contra  nonnullos  ; 2°  quae  as- 
cendit super  tectum  domus , ex  decisione  Cong.  episc. 
diei  16  sept.  1609  : si  tectum  correspondeat  spatio  extra 
clausuram  sito,  nullum  est  dubium  ; si  vero  correspon- 
deat spatio  intra  clausuram  jacenti,  plures  contendunt 
censuram  non  incurri.  Observat  Ferraris,  x°  Moniales,  art. 
3,  n.  11,  resolutionem  S.  Cong.  esse  sine  ulla  distin- 
ctione; 3°  quae  se  dimitti  facit  per  fenestram  corresponden- 
tem  viae  saecularibus  patenti,  etsi  totaliter  non  descendat, 
sed  maneat  suspensa  : ita  Pelliz.  t.  2,  et  Ferraris,  ibid.  n. 
1 2 ; 4°  quae  ascendit  arborem  in  monasterio  positam  et  pro- 
cedit ad  ramum  supra  spatium  extra  clausuram  situm 
prominentem  : ita  iidem  et  ibid.  ex  const.  Greg.  XIII 
Deo  sacris ; 5°  quae  egreditur  e janua  clausurae  ad  aliam 
ulteriorem  claudendam  , qua  pateat  aditus  saecularibus 
venientibus  ad  rotam,  ad  crates,  seu  ad  loca  colloquiis 
destinata,  xulgo  parloirs,  ad  domos  contiguas  a feminis  ser- 
vitricibus  monasterii,  tourieres,  habitatas,  ad  partem  ex- 
teriorem suae  ecclesiae,  etc.  Sic  Greg.  in  const.  Deo  sacris . 

Quae  per  fenestras  extra  monasterium  prospiciunt  vel 
se  prospiciendas  objiciunt , contra  finem  clausurae  pec- 
cant; censuram  tamen  non  incurrunt,  quia  limites  clau» 
surae  reipsa  non  transgrediuntur  ; item  nec  quae  manum 
v. 

yel  caput  per  fenestrellain  cratis  protendunt,  propter 
eam  dem  rationem. 

5°  Decretum  concilii  Trid.  et  constitutioijes  summo- 
rum Pontificum  circa  monialium  clausuram  procul  dubio 
recepta  sunt  in  Gallia , ut  fidem  faciunt  les  Memoires  dic 
clerge , t.  4,  p.  1697,  Coli.  Andeg.  t.  12.  Incurritur  ergo 
excommunicatio  in  casibus  memoratis,  sed  reservatio  ejus 
non  recepta  est,  aut  consuetudine  fuit  abrogata;  nam 
episcopi  ab  ea  absolvere  solent , non  solum  quando  est 
occulta,  quod  dictis  constitutionibus  probabilius  non  est 
contrarium,  sed  etiam  ubi  est  publica,  quod  eisdem  con- 
stitutionibus evidenter  adversatur. 

6°  Ingressus  intra  septa  monialium,  absque  justa  causa 
et  legitima  facultate,  prohibitus  est  a Bonifacio  V III  om- 
nibus personis  utriusque  sexus  sine  censura  a concilio 
Trid.  decreto  citato,  sub  poena  excommunicationis,  sed 
non  reservata,  a S.  Pio  Y et  a Greg.  XIII  , const.  Ubi 
gratice,  sub  poena  excommunicationis  summo  Pontifici 
reservatae,  intra  Italiam  et  extra  urbem.  Haec  igitur  re- 
servatio non  existit  in  Gallia,  etiamsi  ingressus  fuisset  ad 
malum  finem  aut  praetextu  licentiarum.  Vide  Ferraris, 
v°  Moriialis , art.  3,  n.  47  et  52. 

7°  Sub  dicta  prohibitione  comprehenduntur  1°  pueri 
et  infantes  utriusque  sexus,  ut  saepe  saepius  declaravit 
Cong.  episc.  et  regul.  signanter  die  22  martii  1580; 
2°  omnes  active  influentes  in  talem  ingressum  , ut  sunt 
invitantes,  consulentes,  hortantes  , approbantes,  mons- 
trantes iter,  auferentes  impedimentum,  januam  aperien- 
tes, etc.  3°  praelati,  episcopi,  ipsimet  cardinales  respectu 
monasteriorum  jurisdictioni  suae  non  subjectorum  , ut 
infertur  ex  decreto  concilii  Trid.  et  constitutionibus  su- 
pra citatis. 

8°Sanchez,  Suarez  et  alii  plures  docebant  imperatores 
et  imperatrices,  reges  et  reginas,  eorum  filios  ac  filias  clau- 
suram monialium  cum  decenti  comitatu  ingredi  posse, 
quia  hujusmodi  personae,  propter  excellentiam  et  dignita- 
tem, in  prohibitione  non  continentur,  nisi  expresse  nomi- 
nentur : negabant  alii  plures,  et  Bened.  XIV,  const.  Sa - 

lutare , diei  3 januarii  1742,  indulta  et  privilegia  respectu 
quarumcumque  personarum  etiam  mentione  speciali  di- 
gnarum revocavit.  Nulla  nunc  igitur  persona  claustra 
om  nialium  ingredi  potest  sine  legitima  licentia  : soli 
excipiuntur  locorum  ordinarii  et  superiores  quibus  mo- 
nasteria subjiciuntur,  « in  tamen  necessariis  et  servatis 
m aliis  de  jure  servandis  , et  non  aliter  omnino.  * Sunt 
verba  const.  Bened.  XIV  , § 3. 

9°  Licentiam  ingrediendi  clausuram  monialium  justa 
de  causa  concedere  potest  episcopus,  propria  auctoritate, 
pro  monasteriis  sibi  subjectis,  et  tanquam  sedis  Aposto- 
iicae  delegatus,  pro  monasteriis  exemptis,  ex  concilio  Trid . 
sess.  25,  cap.  5,  de  Regul.  et  communi  doctorum  senten- 
tia. Idem  potest  vicarius  generalis,  si  ad  hoc  habeat  man- 
datum; non  sufficit  vero  facultas  generalis,  ut  S.  Cong. 
conciL  a Suarez,  t.  4,  relata  declaravit.  Sed  alii  probabi- 
lius dicunt  apud  Ligorio,  1.  7,  n.  224,  hoc  speciale  man- 
datum non  esse  requisitum,  quia  sub  nomine  ordinarii  vi- 
carius generalis,  qui  facit  unum  cum  episcopo,  intelligitur. 
J fortiori  idem  potest  vicarius  capitularis  , sede  vacante. 

10°  Pro  ingressu  in  monasteria  regularibus  subjecta, 
stando  in  jure  ccfticilii  Trid.  sufficere  videtur  licentia  su- 
perioris regularis,  et  sic  olim  respondit  S.  Cong.  Concil. 
sed  posterius  magis  clausurae  observationi  consulere  vo- 
lens, facultate  a summo  pontifice  sibi  tradita  utens,  de- 
crevit die  13  nov.  1610,  21  rnaii  1630  et  tandem  17  maii 
1704,  quod  deinceps  licentia  superioris  regularis  non 
sufficeret,  nisi  accederet  et  licentia  episcopi.  Sic  longe  et 
expresse  habet  Bened.  XIV,  de  Synodo  diceces.  1.  13 , 
cap.  12,  n.  23,  qui  affirmat  Urbanum  YIII  approbasse 
quod  definitum  fuerat,  et  addidisse  hujusmodi  facultates 
ab  episcopo  solo  concedendas  esse. 

11°  Sanchez,  Suarez  et  alii  plures  contendunt  hanc  li- 
centiam dandam  esse  in  scriptis  sub  poena  nullitatis  etiam 
pro  foro  interno,  quia  concilium  Trid.  totis  verbis  dixit: 

« Ingredi  autem  intra  septa  monasterii  nemini  liceat... 

» sine  episcopi  vel  superioris  licentia  in  scriptis  obtenta 
» sub  poena  excommunicationis  ipso  facto  incurrendae.  » 

Alii , ut  Lessius  et  Yiva,  negant,  dicentes  scripturam  re- 
quiri tantum  pro  foro  externo,  non  autem  ad  valorem 
concessionis.  Prior  sententia  videtur  probabilior,  utpote 
textui  decreti  concilii  Trid.  conformis.  Imo  S.  Cong.  con- 
cil.  exhibetur  apud  Ligorio,  1.  4,  n.  123,  V.  Hic,  ut  de- 
clarasse talem  Ucentiam  ojjortere  esse  expressam . 

12°  Episcopus  aut  ab  eo  deputatus  generalem  conce- 
dere potest  et  debet  licentiam  ad  tempus  duraturam , 
v.  g.  ad  sex  menses,  ad  annum,  introducendi  in  monas- 
terium medicos  et  chirurgicos  ordinarios,  factores,  syn- 
dicos, fabros,  hortulanos,  molitores,  bajulos aliosque  ope- 
rarios ad  servitium  monialium  necessarios,  etsuperiorissa 
curare  debet  ut  haec  licentia  tempore  opportuno  renove- 
tur. Nulla  determinatur  forma  scripti : sufficit  ut  perso- 
nae introducendae  per  suas  qualitates  in  charta  designen- 
tur cum  motivis  ingressus , et  episcopus  vel  superior 
inscribit:  Valeat  ad ...  deinde,  Renovatur  pro. ..  etc.  et  chi- 
rographum apponit.  Quidam  arbitrantur  non  requiri  ut 
personae  aliter  designentur  superiori  quam  per  earum 
professionem  ; sed  Ligorio  declarat,  1.  7,  n.  223,  se  huic 
opinioni  acquiescere  non  posse  , et  censere  necessarium 
esse  ut  superior  cognoscat  personarum  qualitates,  vide- 
licet , an  ingressuri  sint  viri  probi , maturae  aetatis , etc. 
Advertit  praelatum  committere  posse  abbatissae,  vel  con- 
fessario,  vel  alteri  viro  prudenti  generalem  facultatem 
concedendi  licentiam  introducendi  in  monasterium  per- 
sonas convenientes  et  ad  talia  et  talia  operum  genera  ne- 
cessarias. Hujusmodi  generales  licentiae  concedi  solent 
superiorissis  in  nostra  dioecesi,  ad  minus  singulis  annis  re- 
novandae. 

Attamen  Pellizarius,  t.  2,  dicit  licentiam  pro  medico 
renovandam  esse  singulis  trimestribus,  ex  decisione  Cong. 
regularium  , die  27  martii  1588 ; postea  tolerat  eam  pro 
medico  et  operariis  in  quolibet  semestri  renovari,  et  al- 
teram ejusdem  Cong,  allegat  responsionem.  Nostra  au- 
tem praxis  in  eo  praecipue  fundatur  quod  singulis  annis 
tantum  monasteria  visitare  soleamus. 

13°  Quaelibet  causa  ad  validitatem  hujus  licenti»  non 

sufficit,  sed  requiritur  necessitas  ex  parte  ipsius  monas- 
terii petita;  dicit  enim  concil.  Trid.  « Dare  autem  tan- 
» tum  episcopus  vel  superior  licentiam  debet  in  casibus 
» necessariis  : » in  solam  igitur  monasterii  utilitatem 
permittitur  ingressus,  non  vero  in  gratiam  exterorum  , 
nisi  jus  naturale  aut  divinum  aliud  suadeat.  Non  tamen 
stricta  hic  intelligitur  necessitas,  sed  moralis,  cum  vide- 
licet quaevis  rationabilis  causa  intervenit,  ut  aiunt  San- 
cliez,  Barbosa,  Ligorio  et  alii,  qui  dicunt  minorem  re- 
quiri  causam  pro  ingressu  feminae  quam  viri,  consanguineae 
quam  extraneae,  pro  ingressu  diurno  quam  nocturno,  etc. 
Sed  talis  licentia  concedi  non  potest  ad  assistendum  caere- 
moniis religiosis,  ad  visitandas  moniales  infirmas,  et 
muito  minus  ad  videnda  loca  interiora. 

In  necessitatibus  quae  nullam  patiuntur  moram,  ut  in 
casu  incendii , violentiae  et  similium  , nulla  requiritur 
licentia  ad  ingrediendum  neque  ad  egrediendum  , quia 
lex  humana  non  obligat  cum  tanto  incommodo. 

14°  Qui  habent  licentiam  ingrediendi  pro  uno  servi- 
tio praestando  , eo  peracto,  ingredi  iterum  non  possunt 
ad  aliud  faciendum,  et  ad  eum  locum  tantum  ubi  agere 
debent  ire  possunt;  non  vero  excusarentur  si  curiosita- 
tis causa  per  monasterium  di  vagarent , atque  mortaliter 
peccarent,  juxta  Ligorio,  si,  finito  negotio,  diu  commo- 
rarentur intra  clausuram  : secus  si  brevis  sit  mora,  et  in 
utroque  casu  non  incurritur  excommunicatio,  saltem 
probabilius,  quia  legitima  exstitit  licentia  ingrediendi,  et 
violatio  , utpote  odiosa,  in  sensu  stricto  inteliigenda  est. 
Imo  qui  parum  immoratur,  etiam  a veniali  excusari  po- 
test, quia  hoc  praeceptum  , ut  morale,  morali  modo  es 
accipiendum  , et  sic  usu  receptum  est.  Ita  plures  apud 
Ligorio,  1.  7 , n.  228  , qui  cum  Diana  aestimat  quadran- 
tem esse  moram  brevem. 

15°  Medicus  ex  justa  causa  cum  debita  licentia  mo- 
nasterium intrans,  duabus  monialibus  associari  debet, 
inquit  Ligorio,  n.  226,  et  intrare  solus,  nisi  infirmitas  sit 
valde  gravis;  quo  in  casu  alios,  ex  consensu  abbatissae 

vel  superiorissae,  si  praelatus  consuli  nequeat,  secum  du- 
cere potest.  Medicus  vero  extraordinarius  ad  nutum  mo~ 
nialium  introduci  non  potest. 

16°  Moniales  clausuram  violantes  et  qui  eas  in  tali  vio- 
latione adjuvant,  excommunicationem  in  decreto  con- 
cilii Trid.  et  in  const.  summorum  Pontificum  latam  , si- 
gnanter in  const.  S.  Pii  V Decori , diei  24  jan.  1570, 
incurrunt,  utgeneraliterdocent  auctores ; quaedam  tamen 
justae  exprimuntur  causae  egrediendi  in  const.  S.  Pii  V , 
nempe  causa  magni  incendii,  vel  infirmitatis  leprce , aut  epi- 
demice ; sed  requiritur  ut  episcopo  loci  manifestatae  fue- 
rint, si  per  tempus  liceat,  etiamsi  monasterium  esset 
exemptum  , et  ab  eo  expresse  in  scriptis  approbatae.  Haec 
igitur  licentia  a superiore  regulari  concedi  non  potest, 
nec  ob  infirmitatem  quantumvis  gravem,  quae  periculum 
contagionis  non  inducit;  talis  quippe  casus  in  bulla  non 
continetur,  et  insuper,  eo  admisso,  lex  clausurae  magnum 
subiret  detrimentum,  quia  tales  morbi  frequenter  occur- 
runt. 

Si  autem  periculum  graviter  urgeret  et  nullam  pate- 
retur moram  , ut  in  magno  incendio,  in  inundatione,  in 
ruina  domus,  non  exspectanda  foret  ordinarii  licentia  ad 
exeundum,  ut  patet,  quia  lex  ecclesiastica  in  tali  circum- 
stantia non  obligat. 

Periculo  autem  transacto,  aut  curatione  morbi  con- 
tagiosi  finita,  monialis  egressa  statim  redire  tenetur, 
quia,  cessante  causa  dispensationis,  cessat  ipsa  dispen- 
satio. Ita  Sancliez  , Bonacina  , Ligorio  , etc.  Dicunt  ta- 
men vocem  statim  moraliter  intelligendain  esse  , et  a 
mortali  excusant  monialem  quae  moram  per  unum  aut 
duos  protraheret  dies. 

17°  Suarez  , Pellizarius  , F erraris  et  alii  dicunt  monia- 
lem e monasterio  in  aliud  fundandum  aut  jam  existens 
transferri  non  posse  cum  solo  ordinarii  consensu,  sed  re- 
quiri insuper  licentiam  sedis  Apostolicae , etsi  translatio 
fiat  ad  monasterium  ejusdem  ordinis.  Bened.XIY , const. 
Pastor  bonus , diei  13  april.  1744  , § 36  , tribuit  majori 

Poenitentiario  facultatem  concedendi  monialibus  tantum 
ultra  montes  existentibus  transitum  ab  uno  monasterio 
in  aliud,  legitima  concurrente  causa,  « committendo  ta- 
» men  facultatem  hujusmodi  transitus  admittendi  et 
v»  exsequendi  arbitrio  ordinarii,  cum  clausis  opportunis 
» pro  casuum  varietate.  » Haec  quidem  intelligenda  mihi 
videntur  de  monialibus  exemptis;  nam  translationes 
aliarum  monialium  quotidie  fiunt  cum  litteris  obedien- 
tiae  episcopi  cui  subjiciuntur,  et  in  opere  Gallico,  les  Me- 
moires  du  clerge,  t.  6,  p.  635,  638  et  639,  hoc  supponitur 
ut  consuetum. 

18°  In  monasteriis  monialium  Hospitaliarium,  praeter 
claustrum  regulare,  quoddam  determinatur  spatium  sae- 
cularibus non  interdictum , per  quod  moniales  pro  ser- 
vitio hospitii  circumire  possunt  : si  limites  ejus  trans- 
grederentur, excommunicationem  incurrerent;  item  et 
saeculares,  si  ex  hoc  spatio  in  loca  regularia  penetrarent. 

19°  Nullibi  inveni  statutum  quid  praecise  requiratur 
ut  loca  sint  stricte  regularia  : certum  est  clausuram  de- 
bere esse  talem  ut  nec  saeculares  nec  moniales  eam  sine 
scalis  aliisve  instrumentis  transgredi  possint.  Unde  non 
sufficeret  fossa,  rivulus,  sepes,  etc.  Communiter  exigitur 
murus  quindecim  pedibus  supra  solum  elevatus,  cum 
portis  conventualibus  bene  clausis  sera  quae  apud  abba- 
tissam vel  superiorissam  deponitur  : nullae  debent  esse 
fenestrae  juxta  saecularia  loca,  aut  ita  sint  dispositae  ut  per 
illas  transire  non  liceat. 

20°  In  fundatione  monasterii  assignantur  loca  quae 
reputantur  regularia,  eo  sensu  quod  moniales  inde  exire 
nequeant , licet  saecularibus  non  prohibeantur  donec 
stricta  existat  clausura.  Melius  tamen  esset  ea  palis,  sepe 
vel  saltem  fossa  circumcludere,  donec  murus  exstruatur, 
quam  relinquere  patentia.  Episcopi  est  vel  superioris  ab 
eo  delegati  haec  omnia  determinare. 

Nota.  Cum  actualis  monialium  status  in  Gallia  non  sit 
perfectus , ob  facultatem  haereditates  percipiendi , qua 
legaliter  exui  non  possunt,  sequitur  earum  monasteria 

canonicis  legibus  circa  clausuram  et  poenis  decretis  stricte 
non  subjici;  sed  ordinarii  locorum  easdem  leges  et  poe- 
nas sua  episcopali  auctoritate  renovare  possunt,  et  ex- 
pedit ut  faciant.  Eo  sensu  respondit  sacra  Pcenitentiaria 
die  23  januarii  1821  , ad  canonicum  Nannetensem. 

De  clausura  religiosorum . 

1°  Religiosi  in  claustro  seu  in  conventu  viventes  ad 
quamdam  tenentur  clausuram,  ut  ex  variis  juris  capiti- 
bus constat , et  praesertim  ex  constitutionibus  S.  Pii  V , 
Regularium  personarum  , diei  24  octobris  1556,  et  Grego- 
rii  XIII,  Ubi  grati  ce , diei  13  junii  1575  ; sed  eadem  non 
est  pro  iis  clausura  ac  pro  monialibus,  ut  omnes  faten- 
tur. Hinc  1°  ingressus  virorum  in  claustra  religiosorum 
nulla  lege  prohibetur ; 2°idem  locus  potest  esse  simul  intra 
clausuram  pro  religiosis , et  extra  pro  mulieribus,  ut  ec- 
clesia , chorus , sacristia  , locutorium  , in  quibus  mulieres 
reperiri  queunt  cum  religiosis,  quod  apud  moniales  nun- 
quam fieri  potest;  3°  egressus  e monasterio  prohibetur 
quidem  religiosis,  potius  usu  et  consuetudine  aut  virtute 
obedientiae,  quam  jure  expresso,  sed,  ex  licentia  supe- 
rioris monasterii  pro  arbitrio  ejus  concedenda,  egrediun- 
tur, munia  ecclesiastica  exercent,  itinera  faciunt , etc. 

2°  Attamen  egressus  sine  licentia  est  de  natura  sua 
peccatum  mortale,  propter  grave  obedientiae  vinculum  : 
fit  autem  veniale  ex  levitate  materiae,  si  nempe  sit  in  die 
et  ad  breve  tempus.  Religiosus  qui  ad  longum  tempus 
exit  e monasterio,  nesciente  aut  non  consentiente  supe- 
riore, cum  animo  revertendi  , dicitur  fugitivus;  sine 
animo  revertendi , est  apostata. 

3°  Ex  constitutionibus  S.  Pii  V,  Greg.  XIII  citatis,  in- 
gressus mu’ierum  intra  religiosorum  claustra  exceptis 
imperatricibus,  reginis  et  aliis  quibusdam,  prohibebatur 
sub  poena  excommunicationis  ipso  facto  incurrendae ; et 
religiosi  eas  introducentes,  vel  intrare  permittentes , of- 
ficiis privati,  ad  alia  obtinenda  inhabiles,  et  a divinis 

ipso  facto  suspensi  declarabantur.  Benedict.  XIV,  per 
const.  Regularis  disci jjlince , diei  3 janua rii  1742  , omnes 
praedecessorum  suorum  constitutiones  sub  eisdem  cen- 
suris et  poenis  confirmavit,  quaecumque  privilegia  revo- 
cavit, superioribus,  praelatis  et  quibuscumque  personis 
ecclesiasticis  , etiam  S.  R.  E.  cardinalibus , interdixit  fa- 
cultatem concedendi  quibusvis  feminis  licentiam  septa 
religiosorum  ingrediendi , sub  quolibet  praetextu.  Solas 
excipit  nobiles  feminas  quarum  majores  , aut  pro  tem- 
pore existentes  de  familia , monasterii  fuissent  funda- 
tores aut  insignes  benefactores , ac  consanguineas  et 
affines  domini  temporalis  in  cujus  territorio  situm  est 
monasterium,  modo  litteras  habeant  Apostolicas,  easque 
in  forma  authentica  antistiti  ordinario  exhibeant ; idque 
non  vagandi , otiandi , comedendi , coenandi , per  ambu- 
lacra , cubicula  , ccenacula  aliaque  loca  et  officinas  dis- 
currendi causa  , sed  ad  ecclesias  accedendi  et  pietatis  offi- 
cia exercendi  gratia  fiat. 

4°  Multi,  inter  quos  Suarez  , Pellizarius  et  Billuart , 
contendunt  puellas  usum  rationis  nondum  habentes,  id 
est  septennio  minores  , sub  prohibitione  non  compre- 
hendi , quia  praecepti  sunt  incapaces  et  ad  peccatum  ex- 
citare non  valent.  Sed  alii  non  minus  docti  contrariam 
sententiam  tuentur  , dicentes  constitutiones  supra  dictas 
nullas  excipere  mulieres  , et  poenas  decretas  non  cadere 
quidem  in  puellas  usu  rationis  carentes,  sed  in  religiosos 
eas  introducentes. 

5°  Nomine  conventus  non  intelligitur  domus  privata  , 
in  qua  unus  vel  alter  habitat  religiosus  ; neque  domus  in 
qua  resident  religiosi  dum  monasterium  aedificatur  , nisi 
muro  vel  sepe  esset  circumclusa  , et  conventus  judicare- 
tur constitutus  ; neque  hospitia  , prioratus  aliaque  loca 
in  quibus  divinum  officium  communiter  non  celebratur. 

6°  Sola  claustri  violatio  sub  censuris  aliisque  poenis 
prohibetur  : per  claustrum  autem  intelligenda  sunt 
dormitorium  religiosorum  , domus,  officinae  interiores, 
deambulacra  et  hortus  muro  circumclusus , conventui 
attinens  et  ab  eo  per  alium  murum  bene  clausum  non 

separatus ; non  vero  domus  et  officinae  exteriores  , hor- 
tus , pomaria  , deambulacra  a conventu  per  murum  sepa- 
rata, et  ad  quae  patet  aditus  aliter  quam  per  claustrum  , 
licet  haec  loca  religiosis  non  sint  interdicta.  Ita  Billuart  9 
t.  12  , plures  citans  summos  Pontifices. 


Punctum  tertium.  — De  accessione  ad  monasierium  monialium 
et  locutione  cum  illis . 

1°  Accessus  ad  monasteria  monialium,  sine  rationabili 
causa,  stricte  omnibus  prohibetur,  clericis  sub  poena 
suspensionis,  etlaicis  sub  poena  excommunicationis,  De- 
cretal.  1.  3,  tit.  1,  cap.  8;  Sexto,  1.  3,  tit.  16,  cap.  unico, 
Periculoso.  Caput  Periculoso  est  ipsamet  Bonifacii  VIII 
constitutio  quam  concil.  Trid.  sess.  25,  cap.  3,  deRegul. 
renovat,  et  in  qua  expresse  habetur , ut  nulli  inhonestae 
vel  honestae  personae  ingressus  vel  accessus  ad  easdem 
( moniales  ) pateat,  nisi  rationabilis  et  manifesta  existat 
causa  , et  obtenta  fuerit  specialis  licentia  ab  eo  ad  quem 
pertinuerit  eam  concedere.  Unde  Suarez , Pellizarius  , 
Feriaris,  Ligorio  , aliique  auctores  inferunt  accedentes 
ad  moniales  , sine  rationabili  causa  et  debita  licentia,  ad 
colloquendum  cum  iliis  , vel  cum  una  ex  illis,  mortaliter 
peccare.  Quia  tamen  in  capite  Decretalium  citato  dicitur, 
si  quis  monasteria  sanctimonialium  frequentare  praesumpse- 
rit... concludunt  eos  qui,  seclusis  gravi  contemptu  et  no- 
tabili scandalo,  semel  aut  iterum  ad  moniales  accederent 
sine  rationabili  causa  et  debita  licentia,  venialiter  tantum 
peccaturos,  quia  non  est  frequentatio. 

2°  Patres  et  matres,  fratres  et  sorores  monialium  non 
comprehenduntur  in  prohibitione,  ut  constat  ex  pluribus 
congregationum  concil.  et  episc.  decretis:  cum  suis  ergo 
filiis  et  sororibus  semel  tantum  in  hebdomada  , sine  li- 
centia, colloqui  possunt,  diebus  non  prohibitis,  id  est,  ex- 
tra Adventum  , Quadragesimam  et  dies  dominicas.  Sic 
expresse  habet  Cong.  episc.  etreg.  diei  20  sept.  1593.  Ex- 
cipitur tamen  casus  in  quo  ex  constitutionibus  monasterii 
vel  ex  speciali  decreto  episcopi , prohiberentur  ipsi  pa- 

rentes  et  consanguinei  seu  affines  in  secundo  gradu , ct 
tunc,  nisi  aliud  obstaret,  deberent  obtinere  licentiam,  ad 
annum , loquendi  semel  in  mense  cum  monialibus  sibi 
n primo  et  secundo  gradu  conjunctis,  ex  decisione  Cong. 
episc.  et  reg.  diei  10  feb.  1599. 

3°  Nunquam  regulares  moniales  aut  alias  feminas  in- 
tra clausuram  degentes  alloqui  possunt  sine  licentia  epi- 
scopi , et  episcopus  eis  concedere  non  potest  licentiam , 
nisi  mulieres  ipsis  in  primo  vel  in  secundo  gradu  sint 
conjunctae  , et  ea  conditione  ut  quater  tantum  in  anno  , 
die  et  hora  determinatis  , cum  illis  loquantur  , extra  Ad  - 
ventum  , Quadragesimam  , feriam  sextam  , sabbatum  et 
dies  festos : quae  licentia  scripto  danda  est  et  subscribenda 
a superiore  regulari  pro  monialibus  sub  regularium  regi- 
mine existentibus  , necnon  registrari  et  consignari  a con- 
fessario,  qui  cum  auscultatricibus  assistere  debet.  Ita 
expresse  Cong.  episc.  et  reg.  in  decreto  diei  19  nov.  1623, 
jussu  CJrbani  VIII  edito,  et  reformati vo alterius  decreti 
auctoritate  Sixti  V editi  et  licentiam  ejusdem  congrega- 
tionis exigentis. 

Hinc  auctores  supra  citati  multos  resolvunt  casus  in 
quibus  regulares  cum  monialibus  colloquentes  excom- 
municationem aliasque  poenas  incurrunt. 

4°  Bened.  XIV,  const.  Gravissimo , diei 31  octobris  1749, 
constitutiones  praedecessorum  suorum  et  decreta  Congre- 
gationum renovans  ac  confirmans,  stricte  prohibuit  om- 
nibus etiam  episcopis  , in  aliena  dioecesi  existentibus,  mo- 
nasteria adire  et  moniales  alloqui  sine  licentia  ordinarii, 
cui  monialium  custodia  jure  ordinario  committitur,  si  mo- 
nasteria potestati  ejus  subjecta  fuerint , et  jure  delegato, 
si  monasteria  sint  exempta.  Haec  constitutio  adarchie- 
piscopos  et  episcopos  status  ecclesiastici  tantum  dirigitur, 

5°  Tota  disciplina  circa  aditum  ad  moniales  et  collocutio- 
nem cum  illis  non  videtur  recepta  in  Gallia,  vel  contrario 
usu  fuit  abolita  aut  reformata;  nullibi  enim  , quantum 
judicare  possum , servantur  regulae  quarum  breve  tan- 
tum exposuimus  compendium,  et  in  plerisque  monialium 
nostrarum  constitutionibus  a sede  Apostolica  approbatis 

v.  g.in  constitutionibus  monialium Sanctae  Ursulae,  a Pau- 
lo Y ; monialium  Visitationis  B.  Mariae,  ab  Urbano  VIII; 
Hospitaliarium  Misericordiae  Jesu,  ab  Alexandro  VII; 
Benedictinarum  Adorationis  perpetuae  , a Clemente  XI 
approbatis,  ea  statuuntur  quae  locutionem  cum  extraneis 
respiciunt , et  nulla  fit  mentio  licentiae  ab  ordinario  nec 
a quocumque  obtinendae , nisi  a superiorissa  monasterii. 
Nisi  ergo  dioecesanus  episcopus  aliquid  specialiter  statuat 
circa  hoc  punctum,  consuetudini  apud  nos  universaliter 
receptae  tuta  conscientia  stare  possumus. 

6°  Curandum  est  ut  locutoria  recte  sint  disposita,  cra- 
tes ex  ferreis  aut  saltem  ex  ligneis  regulis  fortibus  stiper 
se  in  forma  crucis  applicatis,  tam  parvas  exhibentes  aper- 
turas ut  nec  manus  transmitti  vel  porrigi  possit.  Velum 
semper  interponi  debet,  ut  inoniales  audiri  et  audire  pos- 
sint , non  vero  videri ; nisi  aliter  in  propriis  constitutioni- 
bus ordinis  permissum  fuerit.  Ordinarie  permittitur  in 
Gallia  ut  velum  deducatur  quando  colloquentes  sunt 
consanguinei  proximi,  aut  personae  quibus  reverentia 
debetur. 

Punctum  quartum.  — De  confessariis  monialium  ordinariis 
et  extraordinariis, 

1°  Nullus,  quantumvis  doctus  et  sanctus  , moniales  in 
claustro  viventes  et  solem niter  professas  audire  et  valide 
absolvere  potest,  nisi  ad  id  idoneus  ab  episcopo  judicatus 
fuerit  et  specialem  obtinuerit  approbationem,  ut  proba- 
vimus in  tractatu  de  Poenitentia,  t.  III,  p.  442.  Nequidem 
excipiuntur  regulares  , respectu  monialium  sibi  subdita- 
rum : eligi  et  deputari  possunt  a suis  respectivis  superio- 
ribus, sed  Greg.  XV  , const.  Inscrutabili , expresse  statuit 
eos,  sicut  saeculares,  ab  episcopo  dioecesano  judicandos 
esse  idoneos,  et  approbationem  obtinere  teneri.  Unde, 
ex  constitutionibus  Gregorii  XV  et  Clementis  X,  et  ex  va- 
riis Cong.  concilii  decisionibus  apud  Ferraris  , v°  Monta - 
les , art.  3,  n.  7,  relatis  constat  1°  confessiones  monialium 
regularibus  subditarum  auditas  ab  eis  sine  approbatione 

episcopi  esse  nullas  ; 2°  superiores  regularium  etiam  ge- 
nerales eadem  indigere  approbatione  subpoena  nullitatis; 
3°  regulares  ab  episcopo  generaliter  approbatos  ad  au- 
diendas saecularium  confessiones,  non  ideo  moniales  va- 
lide absolvere  posse,  etiam  tempore  Jubilaei;  4°  appro- 
batos pro  monialibus  unius  monasterii,  non  censeri  ap- 
probatos pio  monialibus  alterius  monasterii ; 5°  semel 
approbatos  non  censeri  approbatos  pro  semper  , et  ideo 
si  munus  ipsis  commissum  sit  ad  tempus  vel  revocatum 
fuerit,  nova  indigere  approbatione  ut  iterum  moniales 
audiant. 

2°  Episcopus  potest,  ex  justa  causa,  admonere  superio- 
rem regularium,  v.  g.  abbatem  Portus-Salutis  in  nostra 
dioecesi,  ut  confessarios  ad  audiendas  confessiones  monia- 
lium  sibi  subditarum  deputatos  amoveat,  aliosque eligat, 
etsi  non  faciat,  potest  ipse  eos  amovere  quoties  et  quando 
opus  esse  judicaverit,  ut  dicit  Greg.  XV,  in  bulla  Inscru- 
tabili, nec  causam  sic  agendi  superiori  regularium  signi- 
ficare tenetur,  ut  decrevit  Cong.  concil.  in  responsione 
ad  duodecimum  ex  dubiis  circa  const.  Inscrutabili  reso- 
lutis, approbante  ipso  Greg.  XV  et  Urbano  VIII,  qui  has 
responsiones  typis  mandari  jussit,  anno  1623. 

3°  Ex  pluribus  Cong.  episc.  et  regul.  decretis,  confes- 
sarius  monialiuin  eligi  non  potest  ab  ipsis  monialibus, 
sed  ab  episcopo  pro  monasteriis  sibi  subjectis,  et  pro 
monasteriis  exemptis,  a superiore  regularium  quibus 
subjiciuntur.  In  specialibus  quorumdam  ordinum  con- 
stitutionibus, moniales  habent  facultatem  eligendi  con- 
fessarium  ordinarium  monasterii,  sed  electus  indiget  ap- 
probatione episcopi,  qui  eam  pro  arbitrio  denegare  potest, 
id  est,  rationem  denegationis  manifestare  non  tenetur. 

4°  Notat  Ferraris,  plurima  Cong  episc.  et  reg.  decreta 
referens,  v°  Moniales , art.  5,  n.  19  et  seq.  confessarios 
monialium  vicarios  generales  esse  non  posse , neque 
parochos,  et  electos  approbari  non  posse  nisi  pro  trien- 
nio, quo  elapso,  si  confessiones  monialium  in  eodem 
monasterio  audirent,  absque  licentia  S.  Cong.  episc.  ab 
audiendis  confessionibus  essent  suspensi  : dispensatio 

rum petenda  esset  ad  tertium,  et  sic  deinceps.  Sed  hu- 
jusmodi restrictiones  apud  nos  non  existunt  : episcopi 
solent  approbare,  pro  audiendis  monialium  confessioni- 
bus, regulares  aut  saeculares  sacerdotes,  liberos  aut  cu- 
ram animarum  jam  habentes,  prout  expedire  sibi  vide- 
tur, et  approbatio  valet  usque  dum  verbis  aut  facto 
revocetur. 

5°  Cong.  episc.  et  reg.  statuit,  die  2 maii  1617  et  7 junii 
1620,  confessarios  monialium  in  aetate  supra  quadra- 
ginta annos  esse  debere  ; et  in  epistola  encyclica  diei  16 
martii  1703,  de  mandato  Clementis  XI,  ad  omnes  or- 
dinarios Italiae  et  insularum  adjacentium  directa,  dici- 
tur confessarios  monialium  debere  esse  aetate  provectos, 
prudentes,  zelantes  et  vita  exemplari  conspicuos.  In 
Gallia  autem  episcopi  determinatam  non  requirunt  aeta- 
tem, bene  vero  doctrinam,  pietatem,  vitae  sanctitatem, 
prudentiam,  gravitatem,  etc. 

6°  Confessarius  monialium  nulla  indiget  licentia  ut 
septa  claustri  ingrediatur  pro  necessitatibus  sui  officii  , 
nempe  ad  audiendas  confessiones  aegrotantium  et  ad  mi- 
nistranda Eucharistiae  et  Extremae-Unctionis  sacramenta; 
non  vero  ingredi  posset  ad  audiendam  confessionem  in- 
firmae quando  ad  confessionarium  accedere  potest,  neque 
sub  praetextu  comitandi  medicos,  chirurgos,  operarios, 
etc.  nec  ad  conspergendum  cellas  monialium  aqua  bene- 
dicta quolibet  anni  tempore  , nec  ad  missam  in  capella 
interiori  celebrandam,  nec  ad  colligendam  formulam 
consecratam  si  adesset  monialis  communicanda  quae  ge- 
nuflexa  eam  reverenter  sumere  posset,  etc. 

7°  S.  Cong.  episc.  et  reg.  decrevit,  die  26  martii  1590, 
22  decemb.  1602  et  29  januarii  1627,  confessarium  ex 
quacumque  necessitate  septa  monialium  intrantem,  sem- 
per  cotta,  seu  superpelliceo  et  stola  indutum  esse  debere, 
et  non  aliter  ipsi  licitum  esse  intrare. 

8°  Eadem  sacra  Cong.  pluries  definiit  eum  propter  ne- 
cessitatem intratum,  per  alia  monasterii  loca  divagari 
non  posse,  ne  quidem  occasione  visitandi  infirmas  qui- 

bus  administratio  sacramentorum  non  est  necessaria. 
Probabilius  tamen  excommunicationem  non  incurreret, 
quia  licite  ingressus  esset,  sed  illicite  facultate  ingre- 
diendi uteretur. 

9°  Stricte  eadem  Cong.  prohibuit  ne  confessarius  clau- 
suram monialium  ingrederetur  ad  sepeliendas  moniales 
defunctas  vel  pro  celebrandis  earum  exequiis,  atque  de- 
claravit, die  20  augusti  1596,  eum  secus  agentem  excom- 
municationem violatae  clausurae  incursurum  : vult  ergo 
ut  exequiarum  ritus  ad  cratem  chori  impleantur,  et  mo- 
niales postea  cadavera  in  tumulos  deponant.  Verum  mos 
apud  nos  viget  et  in  plerisque  monialium  nostrarum  con- 
stitutionibus aut  ritualibus  conscribitur,  ut  parochus, 
vel  confessarius,  cum  aliis  quibusdam  viris  ecclesiasticis 
ingrediatur,  et  consuetas  exequiarum  caeremonias  super 
tumulum  faciat.  Mos  iste  licile  servatur,  sed  cavendum 
ne  plures  quam  permissum  est  ingrediantur  personae  et 
per  alia  loca  divagentur. 

10°  Statuit  insuper  dicta  S.  Cong.  1°  ut  dum  confessa- 
rius audit  confessionem  monialis  infirmae,  janua  cellae 
maneat  aperta  et  ambae comitatrices  juxta  eam  morentur, 
ita  ut  confessarius  et  infirma  commode  ab  eis  videri  pos- 
sint ; 2°  ut,  aliqua  moniali  in  extremis  laborante,  confes- 
sarius de  nocte  intrare  possit;  3°  ut,  deficiente  confessa- 
rio  proprio,  alius  quilibet  sacerdos  prope  monasterium 
existens  vel  casu  pertransiens,  etsi  pro  monialibus  non 
approbatus,  statim,  sine  expressa  licentia,  clausuram  in- 
gredi possit  et  beneficium  absolutionis  ac  Extremae-Unc- 
tionis  tali  moribundae  conferat  (haec  decisio,  quae  certa 
est,  per  argumentum  eruitur,  sed  in  decretis  Cong.  non 
est  expressa  ) ; 4°  ut  confessarius  non  ingrediatur  sine 
socio  qui  ei  assistat,  et  sit  aetatis  ultra  quinquaginta  an- 
nos et  vitae  exemplaris.  Apud  nos  ingreditur  sine  socio 
ad  audiendam  confessionem;  ad  conferenda  Eucharistiae 
et  Extremae-Unctionis  sacramenta,  intrat  cum  socio  seu 
respondente  aetatis  infra  quinquaginta  annos,  modo  exem- 
plaris sit  vitae. 

11°  Insuper,  juxta  varias  ejusdem  Cong.  decisiones,  ha- 

Litatio  confessarii  debet  esse  vicina  monasterii,  ab  eo 
tamen  disjuncta,  non  solum  per  parietes,  sed  per  tecta  : 
sic  etiam  praescribit  Alexander  VII,  in  const.  Felici , diei 
10  octobris  1664,  loquens  de  regularibus  qui  eliguntur 
pro  confessariis  monialium  sui  ordinis  nimis  distantium 
ut  in  conventu  cum  suis  fratribus  manere  possint.  Item 
Cong.  concil.  definiit,  die  lOsept.  1722,  quod  monialium 
confessarii  habitare  non  debeant  in  atriis  monasteriorum 
muro  circumvallatis,  contiguam  habentibus  portam  quae 
clauditur.  Saepe  tamen  episcopi  permittunt  ut  confessa- 
rii habeant  mansionem  monasterio  contiguam,  modo 
nulla  existat  via  ad  moniales  perveniendi  aut  cum  illis 
loquendi. 

12°  Ex  declaratione  S.  Cong.  concil.  diei29nov.  1605, 
sedes  confessionalis  ad  excipiendas  monialium  confessio- 
nes collocari  non  debet  in  sacristia,  nec  in  alio  loco  oc- 
culto, sed  in  ipsa  exteriori  ecclesia  ; quod  apud  nos  ser- 
vari non  solet.  Insuper  stricte  prohibetur  ne  confessionale 
convertatur  in  locutorium  ; et  generatim  caveat  confessa- 
riusa  colloquiis  cum  monialibus,  absque  necessitate  eas 
non  adeat  in  locutoriis,  et  in  superflua  verba  aut  scripta 
nunquam  effluat. 

13°  Annua  retributio  sustentationi  ejus  sufficiens  con- 
stituatur, et  episcopus  sub  aliquibus  poenis,  non  tamen 
censurarum,  prohibeat  ne  aliquid,  praeter  hanc  retribu- 
tionem, communiter  vel  privatim  ei  tribuatur,  aut  ipse 
aliquid  a monialibus  sponte  oblatum  accipiat.  Ita  Feri  a- 
ris, v°  Moniales , art.  5,  n.  70,  plura  Cong.  episc.  etregul. 
decreta  referens.  Verum  supponit  confessarium  esse  re- 
gularem. 

14°  Eadem  Cong.  pluries  declaravit  quod  monialium 
confessarii,  supponens  etiam  eos  esse  regulares,  nullo 
modo  possint  comedere,  refici  aut  cibum  sumere  in  ea- 
rum monasteriis  vel  in  locis  ubi  sunt  crates  vel  rotae  in 
monasterium  respondentes,  vel  in  locis  adeo  vicinis  ut 
a monialibus  possint  videri  vel  audiri,  neque  ante  por- 
tam clausurae;  sed  tantum  in  aedibus  vicinis  refectionem 
diurnam  sumant  diebus  generalium  confessionum.  Haec 

pariter  apud  nos  stricte  non  servantur,  saltem  ubi  confes- 
sarii  sunt  saeculares. 

De  confessario  extraordinario. 

«1°  Praeter  ordinarium  confessorem  , alius  extraordi- 
» narius  ab  episcopo  et  ab  aliis  superioribus  bis  aut  ter 
» in  anno  offeratur,  qui  omnium  confessiones  audire  de- 
» beat.  » Sunt  verba  concilii  Trid.  sess.  25,  cap.  10,  de 
Regul.  Vide  quae  diximus  in  tractatu  de  Poenitentia. 

2°  Non  tantum  monialibus  proprie  dictis  et  in  claus- 
tro viventibus,  sed  aliis  quibuscumque  mulieribus  vel 
puellis,  sive  regularibus,  sive  saecularibus,  in  communi- 
tate degentibus,  offerendi  sunt  confessarii  extraordinarii, 
ut  fuse  ostendit  Bened.  XIV,  in  const.  Pastoralis  cur  ce, 
die  5 aug.  1748. 

3°  Concilium  Trid.  non  vetat  plures  offerre  confessa- 
rios  extraordiuarios,  aut  pluribus  quam  duabus  vel  tri- 
bus vicibus  ; nec  tempus  anni  determinat.  Consuetudo 
sat  universaliter  recepta  est  ut  plures  sint  confessarii  ex- 
traordinarii in  singulis  monasteriis,  et  in  unoquoque 
trimestri,  circa  quatuor  tempora,  offerantur. 

4°  Nullum  est  praeceptum  quo  moniales  peccata  sua 
confessario  extraordinario  sacramen taliter  confiteri  te- 
neantur : sed,  ex  concilii  Trid.  decreto,  ex  const.  Be- 
ned. XIV  modo  citata  et  ex  communi  doctorum  sensu  , 
omnes  coram  illo  se  sistere  tenentur,  ut  quae  ministerio 
ejus  indigent  eum  adire  non  vereantur.  Bened.  XIV,  in 
const.  citata, exigit  ut  non  solum  moniales,  sed  novi tiae 
et  saeculares  quae  educationis  causa  aliove  titulo  in  eodem 
monasterio  commorantur,  ad  confessarium  extraordina- 
rium accedant , sive  ad  sacramentalem  confessionem 
apud  ipsum  agendam,  si  placuerit,  sive  ad  salutaria  mo- 
nita ab  eo  accipienda  : item  in  piis  aliarum  mulierum  et 
puellarum,  sive  claustralium,  sive  non  claustralium,  coe- 
tibus ; et  testatur  se  olim,  in  sua  civitate  et  dioecesi  Bono- 
niensi, lianc  instituisse  regulam  et  uberem  spiritualium 
utilitatum  mcssem  inde  evidenter  collegisse . 

5°  Moniales,  justa  allegata  causa,  recusare  possunt 
confessarium  ordinarium  , et  alium  petere;  qui  assimi- 
lantur  populo  qui,  ex  justa  causa,  parochum  recusare 
potest,  ut  ex  Sexto,  1.  2,  tit.  6,cap.  4,  evidenter  eruitur,  et 
docent  auctores  : sed  confessarium  extraordinarium  sine 
causa recusarepossent,  inquit Ferraris,  v°  A/o/?/<2/e.y,  art.  5, 
n.  35,  quia  talis  confessarius  in  earum  gratiam  fuit  in- 
ductus, et  unusquisque,  sine  causa,  juri  suo  renuntiare 
potest.  At  difficile  est  ut  omnes  spontanee  juri  suo  sic  re- 
nuntient, ac  consequenter  episcopus  eis  proponere  debet 
confessarios  fiducia  illarum  dignos , et  exigere  ut  omnes 
singulis  vicibus  uni  vel  alteri  se  praesentent. 

6°  Romae  praecipitur  confessariis  ordinariis,  sub  poena 
privationis  vocis  activae  et  passivae,  si  regulares  sint,  et 
privationis  officii  si  sint  saeculares,  ut,  tempore  deputatio- 
nis  confessoriorum  extraordinariorum,  ad  monasterium 
non  accedant ; quod  ubique  fieri  expedit,  ut  omnes  unum 
e confessariis  extraordinariis  adire  determinentur. 

7°S.  Cong.  episc.  et  regul.  decrevit,  die  27  maii  1603, 
et  27  aprilis  1627,  confessarium  extraordinarium  nun- 
quam dandum  esse  pro  moniali  particulari,  neque  per-  ! 
petuum,  neque  ad  tempus;  experientia  enim  constat 
bono  regimini  communitatis  expedire  ut  idem  pro 
omnibus  sit  confessarius  ordinarius.  Potest  tamen  epi- 
scopus, ex  aliqua  rationabili  causa,  concedere  extraordi- 
narium moniali  particulari,  puta  in  articulo  mortis; 
nam  , in  tali  perieulo,  saluti  animarum  omnibus  mediis 
succurrendum  est  : imo,  si  aliqua  monialis,  extra  hunc 
casum,  confessarium  ab  ordinario  diversum  sibi  pro  ali- 
quo tempore  postulet , non  ipsi  denegandus  est , inquit 
Ferraris,  art.  5,n.  82;  etsi  regularis  superior  annuere 
noluerit,  episcopus  petitioni  ejus  satisfacere  poterit , sive 
per  regularem  alterius  ordinis,  sive  per  saecularem.  Item 
ei  superior  regularis,  saltem  semel  in  anno,  confessarium 
extraordinarium,  vel  alterius  ordinis  vel  saeeularem,  mo- 
nialibus  sibi  subjectis  non  offerat,  electio  in  eo  casu  ad 
episcopum  devolvitur  : episcopus  potest  similiter  dare 
monialibus  exemptis,  in  sua  dioecesi  existentibus , con- 

fessarium  saecularem  aut  regularem  alterius  ordinis,  si 
nulla  ratione  adduci  possint  ad  confitenda  peccata  sua 
regularibus  sui  ordinis,  vel  si  proprius  praelatus  confessa- 
rum eis  injuste  deneget,  aut  extraordinarium  eis  offerre 
negligat.  Ita  Feriaris,  art.5,  n.  3,  pluresS.  Cong.  episc.  et 
regul.  decisiones  referens. 

8°  Maxime  expedit  ut  confessarii,  tam  ordinarii  quam 
extraordinarii,  sive  regulares,  sive  saeculares,  expleto  suo 
ministerio  , ad  moniales  non  accedant  ob  motivum  di- 
rectionis conscientiae  aut  spiritualis  conferentiae  , neque 
ullam  liabeant  correspondentiam  etiam  per  litteras  cum 
aliqua  moniali  ibi  inclusa,  cum  novitia  educanda,  aut 
alia  quacumque  muliere  ibi  degente.  Hoc  expresse  pro- 
hibitum fuit  Romae  pro  omnibus  monasteriis  urbis,  per 
edictum  diei  12  decembris  1708. 

9°  Confessarius  extraordinarius  ejusdem  aetatis,  gra- 
vitatis et  qualitatis  esse  debet  ac  confessarius  ordinarius ; 
nullum  habet  privilegium  ad  moniales  accedendi,  eas  al- 
loquendi, septa  earum  ingrediendi;  earumdem  consti- 
tutiones et  regulas  cognoscere  debet  , sicut  confessarius 
ordinarius,  et  prudenter  invigilare  ne  agendi  rationem 
confessarii  ordinarii  condemnare  , reprehendere,  aut 
reformare  videatur,  nisi  forte  gravissima  ratio  id  suaderet. 

Punctam  primum.  — De  moniatium  superioribus . 

1°  Ubi  sunt  regulares  et  moniales  ejusdem  ordinis, 
superior  regularium  est  etiam  superior  monialium,  eas- 
que  spiritualiter  regit;  confessarios  ordinarios  et  ex- 
traordinarios inter  fraties  suos  eligit,  sed  approbationem 
ab  episcopo  petit:  monasteria  per  seipsum  visitat,  non 
per  alium  , etiamsi  legitime  sit  impeditus  , quo  in  casu 
visitatio  in  aliud  tempus  remittitur.  Votorum,  clausurae, 
constitutionum  et  regularum  observationi  tenetur  in- 
vigilare. 

2°  Praelati  regulares  , extra  necessitatem,  monasteria 
monialium  sibi  subditarum  ingredientes  , majori  subja- 
cent excommunicationi  et  omnibus  officiis  ac  dignitati- 

bus  privantur,  ex  const.  Gregorii  XIII,  diei  23  decem- 
bris 1581  , Dubiis . 

3°  Claustra  igitur  monialium  ordinarie  ingredi  non 
possunt,  nisi  ex  causa  visitationis  , quae  semel  tantum  in 
anno  fieri  potest,  cum  debita  quidem  diligentia , sed  ta- 
men celeriter  et  unica  die,  inter  ortum  et  occasum  solis, 
absolvatur.  Si  quis  praelatus  regularis  pluries  in  anno 
septa  monialium  etiam  exemptarum  sibi  subditarum  in- 
gredi debeat,  ob  clausuram  aliamve  gravem  causam  , id 
non  faciat  nisi  in  praesentia  episcopi  dicecesani  vel  alte- 
rius personae  ecclesiasticae  saecularis,  boni  exempli , ab 
episcopo  deputatae.  Ita  Alexander  Y1I  , const.  Felici,  diei 
10  octobris  1664,  ubi  statuit,  § 1 , quod  in  anno  in  quo 
unus  ex  superioribus  ordinis  monasterium  visitavit,  al- 
ter illud  visitare  non  possit. 

4°  Si  visitator  fuerit  generalis  ordinis  , duos  secum 
introducere  poterit  socios  sui  ordinis ; si  fuerit  alius  a 
generali,  unum  tantum  sui  ordinis  introducere  poterit. 
Nec  ipse  visitator  nec  socii  ejus  ullam  refectionem  su- 
mere possunt  intra  clausuram  ; et  superior  qui  supra 
dictis  contra  fecerit,  ipso  facto  erit  excommunicatus  , 
omnibus  officiis  privatus  , ad  nova  obtinenda  inhabi- 
lis, etc.  Hsec  habentur  expresse  in  bulla  Felici  citata. 

5°  Praelatus  regularis  moniales  suo  regimini  subjectas 
audire  in  confessione  non  potest  sine  approbatione  epi- 
scopi, et  pro  ingressu  in  monasterium  , vel  egressu  mo- 
nialium , ob  legitimam  causam  , licentia  ipsius  , sine 
consensu  episcopi , non  sufficit , ut  supra  diximus , ubi 
de  clausura , n.  9 et  16.  Visitatio  personalis  monialium 
ad  cratem  fieri  debet , sine  ulla  clausurae  violatione , et 
per  ipsum  praelatum  duntaxat,  nunquam  vero  per  alium, 
ut  in  const.  Felici  totis  verbis  exprimitur. 

6°  Episcopus  clausuram  et  monasteria  monialium 
exemptarum  visitare  potest , tanquam  sedis  Apostolicae 
delegatus,  etiam  inconsultis  et  irrequisitis  superioribus 
earum  regularibus  , virtute  concib  Trid.  sess.  25,  cap.  5 
de  Reg.,  et  sic  expresse  definiit  Gong.  concil.  die  26  maii 
1640.  Eadem  Cong.  plura  resolvens  dubia  statuit,  die  10 

januarii  1686,  1°  episcopum  clausuram  monialium  regu- 
laribus subjectarum  visitaturum,  eis  praefinire  non  teneri 
diem  et  lioram  visitationis;  2°  non  habere  jus  visitandi 
sanctissimum  Sacramentum,  oleum  infirmorum,  confes- 
sionalia  , loca  Sepulturae,  etc.  nisi  in  his  quae  observan- 
tiam clausurae  concernunt ; 3°  eum  in  casibus  necessariis 
tantum  monasterium  ingredi  posse,  et  a paucis  iisque  se- 
nioribus ac  religiosis  personis  comitatum  ; 4°  monialesin 
choro  interiori  convocare  etadeassermonem  habere  posse. 

7°  Bened.  XIV,  de  Synodo  dioeces.  1.  5 , cap.  12,  n.  4 , 
citans  constitutionem  Greg.  XV,  docet  et  affirmat,  epi- 
scopum una  cum  praelatis  regularibus  interesse  et  prae- 
sidere posse  electioni  abbatissae  quae  monasterio  regulari- 
bus subjecto  praeficienda  est , ac  consequenter  regulares 
teneri  denuntiare  episcopo  futuram  abbatissae  electio- 
nem, et  si  episcopus  dixerit  se  per  se  vel  per  alium  elec- 
tioni praesidere  velle,  eos  teneri  adventum  ejus  usque  ad 
tempus  praefinitum  exspectare. 

8°  Episcopi  et  ipsi  cardinales  clausuram  monialium 
etiam  sibi  subditarum  ingredi  non  possunt,  nisi  in  casi- 
bus necessariis,  et  comitati  a paucis  iisque  senioribus  ac 
religiosis  personis  : qui  contra  fecerint , incurrunt  prima 
vice  interdictum  ab  ingressu  ecclesiae;  pro  secunda,  sus- 
pensionem a pontificali  munere ; pro  tertia  et  deinceps, 
excommunicationem  majorem  ipso  facto.  Ita  Greg.  XIII 
in  citata  const.  Dubiis . 

9°  Ex  praedictis  verbis,  ac  religiosis  personis , et  deci- 
sione Cong.  episc.  et  reg.  diei  22  maii  1615  , concludunt 
auctores  episcopum  tempore  visitationis  secum  ducere 
non  posse  laicos  ut  comites  et  socios,  quia  sui  aut  alicu- 
jus  monialis  sunt  amici  et  monasterium  videre  cupiunt. 
Eos  tamen  introducere  posset  quorum  consilio  vel  auxi- 
lio indigeret  ad  monasterii  utilitatem,  v.  g.  architectum, 
caementarium,  etc.  Vide  Ferraris  , v°  Episcopus  y art.  6 , 
n.  100  et  seq. 

10°  Fagnanus,  Ferraris  et  alii  contendunt  ac  variis  tex- 
tibus probant  episcopum,  moniales  visitando,  plus  quam 
octo  personas  qualitates  iequisitas  habentes  secum  intra 

clausuram  ducere  non  posse,  et  secus  praedictas  censuras 
incurrere.  Absolutio  tamen  ab  istis  censuris  non  reser- 
vatur papae. 

11°  Episcopi  est  puellas  ad  habitum  receptas  , et  no- 
vitias,  ante  professionem,  explorare  per  se  vel  per  depu- 
tatum , et  voluntatem  earum  diligenter  exquirere  , « an 
• unaquaeque  coacta  , an  seducta  sit , an  sciat  quid  agat; 
» et  si  voluntas  ejus  pia  ac  libera  cognita  fuerit,  habue- 
» ritque  conditiones  requisitas,  juxta  monasterii  illius  et 
» ordinis  regulam,  necnon  monasterium  fuerit  idoneum, 

» libere  ei  profiteri  liceat.  » Sunt  verba  concil.  Trid. 
sess.  25  , cap.  17,  de  Regul.  Vide  Feriaris,  v°  Moniales , 
art.  1,  n.  66,  92etseq.  Hanc  explorationem  facere  debet 
episcopus  etiam  in  monasteriis  regularibus  subjectis , ut 
Cong.  concil.  saepius  declaravit;  sed  monitus , eam  ultra 
quindecim  dies  differre  non  potest,  alioquin  regulares  ad 
admissionem  professionis  procedere  possent,  ut  habetur 
in  const.  S.  Pii  Y , incipienti  Etsi  Mendicantium , § 6 , in 
qua  etiam  stricte  inhibetur  ne  hac  occasione  episcopus 
aut  ejus  vicarius  septa  monialium  ingrediatur,  sed  ante 
cratem  ferream  stet,  et  alias  interrogationes  quam  eas 
a concilio  Trid.  jussas  ne  faciat;  et  expresse  statuitur  a 
S.  Pontifice  puellas  vel  novitias  ad  alias  interrogationes 
respondere  non  teneri. 

Defectus  explorationis  admissionem  ad  habitum  et 
professionem  non  annuilat,  ut  docent  Barbosa,  Fagna- 
nus,  Ferraris  aliique  plures,  et  S.  Cong.  concil.  declara- 
vit, die  21  sept.  et  22  nov.  1593. 

12°  In  monasteriis  non  exemptis  abbatissa  vel  superio- 
rissa,  seu  monasterio  praefecta,  ut  ait  concil.  Trid.  tene- 
tur, ante  mensem , certiorem  facere  episcopum  profes- 
sionis a novitia  emittendae,  alioquin  arbitrio  episcopi 
posset  suspendi.  Idem  concil.  ibid. 

13°  Cum  episcopi  saepe  non  possint  per  seipsos  monia- 
les suae  dioecesis  spiritualiter  regere  , singulis  monasteriis 
aliquem  praeficiunt  sub  titulo  superioris  vel  patris  spiri- 
tualis , qui  eadem  potest  ac  episcopus  cujus  est  depu- 
tatus, et  alterum  subdelegare  potest  pro  actibus  particu- 

laribus,  v.  g.  examine  postulantium  et  novitiarum,  pro 
impositione  habitus  et  susceptione  votorum,  etc.  Annuam 
tamen  visitationem  per  alium  facere  non  potest,  nec  com- 
puta monasterii  examinare , sed  tantum  per  seipsum. 
Item,  si  non  sit  vicarius  generalis,  confessarios  ordinarios 
aut  extraordinarios  approbare  non  potest,  nisi  episcopus 
lianc  specialem  expresse  ei  concesserit  facultatem , sed 
potest  ipse  , pro  libitu  , monialium  confe  siones  audire. 

Idem  sacerdos  potest  esse  superior  plurium  monaste- 
riorum. 

14°  Praecipua  illius  obligatio  est  invigilandi  ut  disci- 
plina monastica  accurate  servetur,  pax,  pietas  et  fervor 
semper  accrescant;  ut  non  admittantur  puellae  aut  no- 
vitiae  quae  requisitas  non  haberent  qualitates;  ordinarius 
confessarius  et  extraordinarii  ad  hoc  ministerii  genus 
idonei  praeficiantur  , et  munere  suo  recte  fungantur  ; ut 
res  temporales  monasterii  debita  sollicitudine  et  pru- 
denti modo  curentur,  et  futura  ejus  existentia,  quantum 
fieri  potest,  assecuretur , etc.  Necesse  est  ergo  ut  consti- 
tutiones et  regulas  apprime  noscat,  cunctas  moniales 
ante  visitationem  separatim  audiat  ad  cratem,  et,  si  opus 
fuerit , mandata  scripto  tradat  tum  ad  nascentes  refor- 
mandos abusus , tum  ad  eos  praecavendos  , etc. 

Punctum  sextum.  — De  monialium  obligationibus . 

I 

1°  Pro  iis  quae  ad  vota  religionis  essentialia  et  clau- 
suram attinent , relegantur  quae  supra  diximus. 

2°  Moniales  choro  addictae  tenentur,  sub  peccato  mor- 
tali , divinum  officium  in  choro  persolvere  , et  si  a choro 
absint,  illud  privatiin  recitare  perinde  ac  religiosi  pro- 
fessi et  clerici  in  sacris  constituti.  Haec  obligatio  non  fun- 
datur in  votis,  neque  in  regula  uniuscujusque  ordinis 
. vel  monasterii,  sed  in  consuetudine  vim  legis  habente, 
ab  Ecclesia  et  ab  omnibus  moraliter  doctoribus  catho- 
j.  licis  sic  intellecta.  Vide  Feriaris,  v°  Moniales , art.  6,  n.  1 
o-  etseq. 

fl.  3°  Ab  ea  obligatione  excusantur  postulantes  ipsaeque 

novitiae,  quae  ante  professionem  ad  onera  religionis  non 
tenentur  sub  peccato;  item  sorores  laicae  seu  conversae, 
quae,  licet  professae,  non  ad  chorum,  sed  praecipue  ad  mi- 
nisterii corporalis  exercitia  recipiuntur  : unde  si,  ex  pro- 
pria regula,  quaedam  preces  eis  non  praecipiantur,  v.  g. 
certus  numerus  Pater  et  Ave , recitatio  coronae  B.  Ma- 
riae, etc.  ad  nihil  sub  hoc  respectu  tenentur.  Est  sententia 
communis . 

Ubi  vero  propria  regula  tales,  ut  communiter,  de- 
terminat preces,  conversae  ad  eas  sicut  ad  alia  regulae 
praecepta  obligantur,  et  non  aliter,  id  est  ordinarie  sub 
veniali. 

4°  Obligatio  recitandi  divinum  officium  in  choro  totae 
incumbit  communitati,  sed  primario  supeiiorissae  , quae 
graviter  peccabit  si,  ex  ejus  culpa,  officium  omittatur, 
notabiliter  negligatur,  vel  indebite  solvatur;  secundario 
autem  eis  quae  specialiter,  deficiente  superiorissa , officio 
chori  tenentur  invigilare. 

5°  Quamvis  novitiae  ad  officium  non  teneantur,  illud 
inore  consueto  recitantes  in  choro  , pro  communitate  sa- 
tisfaciunt, modo  sint  in  numero  stricte  requisito,  id  est 
saltem  tres  , quia  in  favorabilibus  reputantur  religiosae. 

6°  Monialesquae  ex  rationabili  causa  absunt  a choro 
non  peccant,  et  privatim  officium  suum  recitantes  obli- 
gationi suae  satisfaciunt.  Si  vero  absque  rationabili  causa 
absint,  plus minusve peccant,  secundum  circumstantias, 
etsi  privatim  accurate  recitent;  raro  tamen  mortaliter, 
nisi  ratione  scandali  aut  defectus  in  officio  chori. 

7°  Si  reperiantur  moniales  choris  tae  quae,  propter  im- 
peritiam in  legendo,  chorum  sequi  non  possint,  suae  obli- 
gationi satisfaciunt  dicendo  officium  laicarum  seu  soro- 
rum conversarum,  donec,  judicio  praelati,  confessarii  vel 
abbatissae,  sat  expedite  legere  didicerint.  Sic  Clemens  VH 
concessit  Clarissis,  et  Innocentius  I V monialibus  sub  cura 
Fratrum  Minorum  degentibus,  et,  per  communicatio- 
nem, cunctis  monialibus,  ut  videre  est  apud  Pellizarium, 
t.  2,  et  Ferraris,art.  6,  n.  4.  Eo  gaudent  privilegio  quoties, 
ex  rationabili  causa,  horas  canonicas  recitare  non  pos- 

$unt,v.  g.  ob  agitationem  ex  scrupulis,  ob  capitis  defatiga- 
tionem, ob  extraordinarium  laborem  vel  nimiam  occu- 
pationem. Sic,  ex  bulla  Innocentii  IV,  inferunt  doctores. 

8°  Moniales,  recitando  Confiteor,  nihil  mutare  possunt, 
neque  dicere  debent,  tibi  nmter,  vobis  sorores , sed  ut  in 
Breviario,  tibi  pater  et  vobis  fratres , ut  decrevit  Congr. 
rituum,  die  18  aug.  1629. 

9°  Moniales,  ex  Clement.  1.  3,  tit.  14,  cap.  1,  § Sane , et 
ex  concil.  Trid.  sess.  25,  cap.  10,  deReg.  debent,  saltem 
semel  singulis  mensibus,  confessionem  peccatorum  fa- 
cere et  sacrosanctam  Eucharistiam  suscipere. 

10°  An  teneantur  ad  lianc  menstruam  confessionem  et 
communionem  sub  peccato  moitali,  an  vero  sub  veniali, 
non  sibi  consentiunt  doctores:  plures  affii  mant;  alii  vero 
negant,  ut  videre  est  apud  Feriaris,  v°  Moniales , art.  6, 
n.  10.  Pars  tutior  ideo  est  eligenda.  Imo  satagendum  est 
ut  propriae  uniuscujusque  ordinis  serventur  constitutio- 
nes, in  quibus  praecipitur  confessio  saltem  pro  singulis 
hebdomadis,  et  communio  omnibus  diebus  dominicis  ac 
festis  de  praecepto,  aiiisque  diebus  non  paucis. 

11°  Moniales  speciali  puritate  mentis  existentes,  et 
ferventiori  spiritu  pollentes,  a superioribus  vel  confcs- 
sariis  etiam  ad  communionem  quotidianam  admitti  pos- 
sunt, ut  fert  decretum  S.  Cong.  concil.  diei  22  feb.  1679, 
ab  Innocentio  XI  approbatum.  Semper  tamen  exci- 
pienda est  feria  sexta  in  Pai  asceve. 

12°  In  societatibus  S.  Rosarii,  Chordae,  Cincturae  et  in 
aliis  hujusmodi  se  adseribi  facere  nequeunt,  utS.  Cong. 
episc.  etreg.  definiit,  die  27  octob.  1593. 

13°  Eadem  cong.  statuit,  die  21  maii  1615,  moniales 
nunquam  debere  associatas  esse  in  lecto,  sed,  ex  aliis  de- 
cretis, separatas  habendas  esse  cellas,  ratione  aetatis  a 
professione  incipiendae  distribuendas,  nisi  in  aliquo  mo- 
nasterio adsit  consuetudo  immemorabilis  quod  cellae  va- 
cantes assignentur  ad  arbitrium  abbatissae,  seu  superio- 
rissae  et  discretarum.  Nulli  conceditur  facultas  de  cellis 
suis  post  obitum  disponendi,  etc.  Ferraris,  v°  Moniales  9 
ai  t.  6,  n.  47  et  seq. 
v. 

Quaedam  tamen  sunt  monasteria  in  quibus  moniales 
commune  habent  dormitorium. 

Punctum  septimum.  — De  puellis  apud  moniales  educandis 
et  aliis  mulieribus  apud  eas  recipiendis, 

1°  S.  episc.  et  reg.  Cong.  pluries,  et  imprimis  die  31 
aug.  1575,  declaravit  nullo  concilii  decreto  prohiberi 
quominus  puellae  in  monasteriis  monialium  educentur, 
et  quotidiana  praxis  hoc  licitum  esse  demonstrat  : sed 
eadem  S.  Cong.  plures  apponit  conditiones,  videlicet, 
1°  quod  monasterium  hujusmodi  puellas  ad  educationem 
recipere  consueverit,  licet  forte  hic  et  nunc  nullam  ha- 
beat; 2°  ut  puellae  sic  receptae  habitent  in  loco  a dormi- 
torio monialium  ac  novitiarum,  necnon  a loco  in  quo 
ipsae  moniales  manualibus  exercitiis  vacare  solent  sepa- 
rato; 3°  ut  puellae  non  recipiantur,  nisi  de  expressa  sacrae 
Cong.  episc.  et  reg.  licentia,  quae  conditio  in  Gallia  non 
admittitur  ; 4°  de  consensu  monialium  per  suffragia  se- 
creta; haec  etiam  conditio  non  ita  apud  nos  admittitur; 
5°  ut  quaelibet  puella  suum  habeat  lectum  separatum; 
6°  ut  sit  sola  et  non  habeat  ancillam  ; 7°  ut  puellae  edu- 
candae induantur  vestitu  virginali,  modestiae  et  pudicitiae 
convenienti;  8°  ut  septimum  annum  expleverint  et  ma- 
jores viginti  quinque  annis  non  sint,  quod  apud  nos 
non  servatur;  9°  ut  ad  clausuram,  sicut  moniales,  te- 
neantur, et  egressae,  ad  monasterium  redire  nequeant,  , 
nisi  religiosam  vitam  amplecti  velint.  Haec  omnia  judicio  ) 
episcopi  vel  superioris  ab  episcopo  deputati  in  Gallia 
submittuntur. 

2°  Puellae  intra  monasterium  degentes,  si  matrimo- 
nium contrahere  velint,  non  prohibeantur,  sed  extra 
clausuram  sponsalia  ineant,  in  eam  amplius  non  redituiae 
sine  licentia  speciali.  Cong.  episc.  et  reg.  die  15  feb.  1595. 

3®  Mulieres  nuptae  in  monasterium  recipi  non  debent, 
etiam  cum  licentia  episcopi,  juxta  multos  doctores,  sed 
requiritur  S.  Cong.  dispensatio.  Haec  pariter  dispositio 
non  recipitur  in  Gallia. 

4®  Ancillae  saeculares  de  licentia  superiorum  introduci 
possunt  in  monasteria,  causa  inserviendi  monialibus,  si 
desint  conversae  aut  sint  infirmae,  modo  sint  honestae 
vitae,  in  servitium  omnium  monialium,  et  pro  libitu  suo 
non  egrediantur  e monasterio,  ut  communiter  docetur. 


CAPUT  TERTIUM. 


DE  TERTIO  DECALOGI  PR/ECEPTO. 

Hoc  praeceptum  in  Exod.  xx,  8 et  seq.  exprimitur  his 
verbis  : Memento  ut  diem  sabbati  sanctifices.  Sex  diebus  ope- 
raberis  et  facies  omnia  opera  tua . Septimo  autem  die  sab- 
batum Domini  est , etc. 

Dicemus  1°  de  natura  et  obligatione  hujus  praecepti  ; 
2°  de  iis  quae  prohibentur;  3°  de  iis  quae  praecipiuntur. 

ARTICULUS  PRIMUS. 

DE  NATURA  ET  OBLIGATIONE  TERTII  PRAECEPTI. 

1°  Sabbatum,  juxta  vim  nominis,  significat  requiem 
vel  cessationem,  et  sic  ultima  dies  hebdomadae  vocata 
est,  quia  Deus  compleverat  die  septimo  opus  suum  quod 
fecerat,  et  quievit  die  septimo  ab  universo  opere  quod 
patrarat,  Gen.  ii,  2.  Sumitur  etiam,  in  stylo  Hebraeo,  pro 
ipsa  hebdomada,  et  eo  sensu  dicitur  prima  sabbati,  una 
sabbati,  pro  prima  die  hebdomadis,  seu  post  sabbatum. 

2°  Hoc  praeceptum  est  simul  naturale  et  positivum  : 
est  naturale,  quatenus  natura  praecipit  ut  aliquod  tem- 
pus cultui  divino  impendatur,  et  sub  hoc  respectu  inter 
praecepta  Decalogi  ponitur  : quatenus  vero  aliquod  tem- 
pus speciale  ad  vacandum  divinis,  et  in  honorem  requiei 
Dei  ab  opere  creationis  determinat,  est  caeremoniale,  et 
haec  circumstantia,  accedente  lege  Evangelica,  fuit  abro- 
gata. Ita  communissime  theologi. 

3®  Observatio  igitur  diei  dominicae,  quae  in  nova  Lege 
sa  bba  to  f ui  t s u bs  ti  tu ta , q uoad  d e terni  i n a tion  e in  t em  po  i i s 
et  operum,  sive  prohibitorum,  sive  praeceptorum,  est  tan- 
tum de  jure  ecclesiastico.  Nam,  vel  est  dej ure  ecclesiastico 
tantum,  vel  de  i ure  naturali,  vel  de  j ure  di  vi  no  posi  ti  vo : at- 
qui duo  posterioradici  nequeu  at.  1 ° Non  est  de  jure  natur  alr, 
quamvis  enim  ratio  dictet  Deum  esse  adorandum  et  ali- 
quod tempus  cultui  ejus  esse  devovendum,  non  praecipit 
tanquam  essentiale  quodsit  integra  dies,  haec  potius  quam 
illa,  una  e septem  potius  quam  e decem,  etc.  2°  Non  de 
jure  divino  positivo . V idemus  quidem  dominicam  tempore 
Apostolorum  jam  loco  sabbati  extitisse,  Apoc.  i,  10  : Fui 
in  spiritu  in  dic  dominica  ; Act.  Apost.  xx,  7 : Una  autem 
sabbati,  cum  convenissemus  ad  frangendum  panem.  Una  sab- 
bati est  prima  dies  post  sabbatum,' seu  dies  dominica,  ut 
expresse  tradit  S.  Aug.  Epist.  37,  n.  28  : « Una  enim 
*»  sabbati  tunc  appellabatur,  qui  nunc  dominicus  appel- 
» latur.  >»  At  nullibi  dicitur  nec  indicatur  hanc  substi- 
tutionem factam  fuisse  a Chi  isto  seu  jure  divino  positivo; 
imo  S.  Th.  2 2,  q.  122,  art.  4,  ad  4,  ait : «t  Observantia 
h diei  dominicae  succedit  observantiae  sabbati,  non  ex  vi 
• legis,  sed  ex  institutione  Ecclesiae ; >»  Catechismus conci!. 
Trid.  3 parte,  cap.4,  § 4,  dicit : « Placuit  autem  Ecclesia 
» Dei,  ut  diei  sabbati  cultus  et  celebritas  in  dominicam 
» transferretur  diem.  » Insuper  Ecclesia  ab  observatione 
diei  dominicae  saepe  dispensat,  tum  ex  parte,  tum  ex 
toto  : ergo  persuasum  habet  illius  observationem,  quoad 
circumstantias  temporis  et  operum,  esse  tantum  jutis  i 
ecclesiastici.  Ita  longe  communius  et  probabilius  theo- 
logi, contra  plures,  inter  quos  Coli.  Andeg.  qui  in  hoc, 
sicut  in  aliis  punctis, non  satis  est  praecisus  et  accuratus., 

4°  Illud  praeceptum  obligat  per  se  sub  peccato  mor- 
tali, ut  constat  ex  communi  sensu  doctorum  et  fidelium, , 
et  ex  condemnatione  sequentis  propositionis  ab  Innocen- 
tioXI,  n.  51,  anno  1679  : « Praeceptum  servandi  festa 
» non  obligat  sub  mortali,  seposito  scandalo,  si  absit 
» contemptus.  » 

5°  Obligat  omnes  et  solos  fideles  rationis  compotes  : 

obligare  quippe  non  potest  infideles,  cum  non  sint  de 
Ecclesia,  nec  ratione  carentes,  etsi  aetate  jam  essent  pro- 
vecti , quia  obedientiae  sunt  incapaces  ; sed  cunctos  fide- 
les rationis  compotes  per  se  obligat,  quia  est  universalis 
et  ad  omnes  extenditur.  Ad  illam  igitur  tenentur  pueri 
etiam  septennio  minores  , si  usum  rationis  habeant,  dum 
non  tenentur  majores,  sed  idiotae. 

6°  Sedulo  advertendam  est , praeceptum  a fine  praecepti 
distinguendum  esse;  solum  praeceptum  imponit  obliga- 
tionem , et  finis  extrinsecus  praecepti  non  cadit  sub  prae- 
cepto, v.  g.  finis  abstinentiae  et  jejunii  est  maceratio  car- 
nis : attamen  qui,  ex  sua  constitutione  physica,  magis 
delectatur  alimentis  jejunii  quam  carnibus,  nihilominus 
praecepto  satisfacit.  Item  finis  cessationis  ab  operibus 
servilibus  est  ut,  rebus  divinis  vacantes,  diem  domini- 
cum sanctificemus  : verum  hic  finis  non  cadit  sub  prae- 
cepto, quodplures  non  considerantes,  in  sententias  nimis 
rigidas  abierunt,  ut  ex  infra  dicendis  patebit . 

ARTICULUS  SECUNDUS. 

DE  IIS  QU/E  DIEBUS  DOMINICIS  PROHIBENTUR  CHRISTIANIS. 

Deus  omne  prohibuerat  opus  Judaeis  die  sabbati , ut 
videre  est  in  Exod.  xx  , 10  , et  adeo  rigorosum  erat  hu- 
jusmodi praeceptum,  ut  ipse  jusserit  hominem  qui  in- 
ventus fuerat  in  solitudine  ligna  colligens  die  sabbati , 
obrui  lapidibus  ab  omni  populo  extra  castra  , Num.  xv, 
32  et  seq.  In  eo  die  cibum  parare  non  licebat,  Exod.  xvi, 
23;  nec  ignem  accendere,  ibid.  xxxv,  3.  Talis  rigor  apud 
Christianos  sublege  gratiae  non  existit , et  tamen  quae- 
dam stricte  prohibentur.  Dicemus  1°  de  operibus  servili* 
bus  prohibitis;  2°  de  aliis  operibus,  praeter  servilia,  pro- 
hibitis ; 3°  de  causis  ob  quas  opera  servilia  facere  liceat. 

§ I.  — De  operibus  servilibus  diebus  dominicis  prohibitis, 

1 ° Notandum,  triplex  genus  operum  distingui  ab  auc- 
toribus, scilicet  servilia,  liberalia  et  communia  : servilia 

sic  dicuntur,  quia  a servis  fieri  solent,  et  ea  sunt  quae  per 
corpus  exercentur  et  ad  utilitatem  cor  pons  immediate 
ordinantur,  ut  fodere  , suere  , artes  caementarias,  ligna- 
rias, sartorias  , pistorias,  etc.  exercere.  Opera  liberalia  , 
sic  dicta  quia  a personis  liberis  exerceri  solent  , ea  sunt 
quae  ab  anima  praecipue  procedunt  et  ad  animam  exco- 
lendam spectant,  ut  legere,  studere,  docere.  Opera  com- 
munia ea  sunt  quae  a servis  et  liberis  promiscue  fiunt, 
ut  iter  facere , venari : si  a corpore  et  in  utilitatem  cor- 
poris praecipue  exerceantur,  ut  piscatio  cum  magno  appa- 
ratu , reputantur  servilia  ; secus,  sunt  liberalia. 

2°  Opera  liberalia , prout  ea  definivimus , nulla  lege 
prohibentur  diebus  dominicis,  et  ubique  etiam  a timo- 
ratis exercentur.  Unde  1° licet  loqui , disputare,  docere, 
cuivis  scientiae  studere,  erudire,  condonari,  advocatos 
aut  medicos  consulere,  cantare,  organa  aliave  instru- 
menta musicalia  pulsare,  quia  liaec  sunt  liberalia  et  non 
servilia,  etiamsi  fiant  ob  lucrum  inde  percipiendum  , ut 
S.  Th.  2 2,  q.  122 , art.  4 , ad  3 , et  communiter  tenent 
auctores  contra  paucos ; ratio  est,  quia  intentio  operantis 
non  mutat  naturam  operis.  2°  Licet  scribere,  quia  in  ea 
actione  praecipue  agit  animus  : major  est  difficultas  pro 
transcriptione;  Sanchez,  Sylvius,  Billaart  et  alii  plures 
volunt  illam  esse  opus  servile  , nisi  fiat  memoriae  adju- 
vandae causa,  ad  discendum,  retinendum,  docendum,  etc. 
quia  in  illa  facienda  corpus  magis  quam  animus  exerce- 
tur, cum  multi  ea  etiam  transcribant  quae  non  intelli- 
gunt.  Alii  tamen  communissime  negant,  quia  transcrip- 
tio , sicut  scriptio , ad  instruendam  mentem  ordinatur. 
3°  Licet  delineationes  artificum  , v.  g.  architectorum  , 
pictorum,  sculptorum,  acupictorum,  fabrorum,  lignario- 
rum , etc.  in  charta  exarare , quia  in  hoc  agendo  plus 
mens  quam  corpus  exercetur.  Yalde  autem  scinduntur 
theologi  circa  picturam  : plures,  ut  Sylvius,  Layman,  Bu- 
sembaum,  fatentur  terere  colores  et  tingere  potiusquam 
pingere,  v g.  colorare  asseres,  dealbare  parietes,  esse  opus 
servile;  sed  volunt  picturam  proprie  dictam  esse  artem 
liberalem,  ac  proinde  diebus  dominicis  non  prohibitam. 

Haec  opinio  inibi  videtur  probabilior,  quamvis  opposita 
sit  communior;  saltem  libenter  concludo  cum  Ligorio  , 
1.  3,  n.  281  , non  esse  dimittendos  sine  absolutione  qui 
illam  sequuntur  ut  probabilem.  Sculptura  vero  commu- 
niter inter  artes  mechanicas  numeratur  , et  ut  opus  ser- 
vile habetur.  4°  Quidam, ut  Layman  et  Busembaum,  pu- 
tant collocare  characteres , in  typograpliiis,  non  esse  opus 
servile  : hoc  videtur  saltem  dubium;  sed  imprimere  est, 
juxta  omnes,  opus  servile.  5°  Facere  distillationem  ad  ex- 
perientiam et  peritiam  , et  non  ex  officio,  ut  pharmaco- 
po!  a , non  est  opus  servile.  6°  Venari,  aucupari,  militare, 
gladiari,  piscari  recreationis  causa,  non  reputantur  opera 
servilia,  quia  non  tantum  a servis,  sed  potius  a dominis 
fieri  solent : alii  tamen  easervilia  esse  judicant,  et  nihilo- 
minus diebus  dominicis  fieri  permittunt,  propter  con- 
suetudinem, ad  otium  aliaque  pejora  vitanda  : quidam 
excusant  etiam  puellas  acupingentes  ad  vitandum  otium. 
Non  vero  excusarentur  venatio  et  piscatio  cum  magno 
apparatu  et  labore ; tunc  enim  sunt  potius  opera  servo- 
rum quam  dominorum.  Unde  Alexander  III , in  Decre- 
tal.  1.  2,  tit.  9,  cap.  3 , relatus,  permisit  ut  « diebus  domi- 
» nicis  et  aliis  festis,  praeter  quam  in  majoribus  anni 
*>  solemnitatibus,  si  halecia  terrae  se  inclinaverint,  eorum 
» captioni,  ingruente  necessitate,  intendere  liceret.  » 

3°  Opera  servilia  proprie  dicta  prohibentur  diebus 
dominicis  sub  peccato  ex  genere  suo  mortali,  ut  constat 
1°  ex  consuetudine  in  omnibus  ecclesiis  recepta  et  anti- 
quissima ; 2°  ex  testimoniis  sanctorum  Patrum  : S.  Aug. 
Epist.  55  ad  Januarium,  cap.  9 et  seq.  de  sabbato  Judaeo- 
rum aeternae  requiei  figura  longe  disserens,  dicit,  cap.  13, 
diem  dominicum  non  Judaei,  sed  Christianis  resurrec- 
tione Domini  declaratum  esse  , et  ex  ilio  habere  coepisse 
festivitatem  suam  ; evidenter  supponit  praeceptum  ab 
operibus  servilibus  abstinendi  apud  Christianos  sicut 
apud  Judaeos  extitisse,  sed  die  dominica  loco  sabbati. 
S.  Leo,  1.  11,  epist.  3 : « Dominicorum  die  a labore  ter- 

* reno  cessandum  est,  atque  omnino  orationibus  insis- 

* tendum ; » 3°  ex  conciliis  : concii.  Matisconensi  II, 

anno  585  celebrato,  can.  1;  concil.  Parisiensi  YI,  anno 
829  habito,  cap.  50,  etc. 

Hinc  1°  opera  ruralia,  ut  arare,  serere,  metere,  vineas 
colere,  fodere,  putare,  arbores  caedere  , etc.  diebus  do- 
miuieis  prohibentur  ; 2°  item  opera  artium  mechanica- 
rum, v.  g.  elementariae,  ferrariae,  lignariae,  sartoriae,  suto- 
riae, textoriae,  etc.  3°  similiter  opera  minutoria  quae  facere 
solent  moniales,  ut  scapularia,  rosaria,  chordulas,  flores, 
imagines  cereas  vel  sericas  aut  chartaceas,  etc.  quia  haec 
non  reputantur,  in  usu  communi , ad  artes  liberales  per- 
tinere. Nec  refert  quod  gratis  exerceantur  ; sicut  enim 
artes  liberales  non  prohibentur  quia  fiunt  lucratoriae,  nec 
opera  servilia  fiunt  licita  quia  gratis  exercentur  aut  ex 
motivo  pietatis  aguntur;  alioquin  ecclesias  aedificare,  ca- 
lices , altaria  , ornamenta  sacerdotalia  diebus  dominicis 
conficere  liceret,  quod  tamen  ab  omnibus  rejicitur. 

§ II.  — De  aliis  operibus  praeter  servilia  prohibitis. 

Praeter  opera  servilia  prohibentur  diebus  dominicis  , 
ex  Decretal.  1.  2,  tit.  9,  cap.  1 et  5,  mercatus,  placitum, 
judicium  ad  mortem  vel  ad  aliam  poenam,  et  juramentum 
judiciale. 

1°  Mercatus , quo  nomine  intelliguntur  nundinae,  gal- 
Ite efnires,  et  mercatus,  marches . Nundinae  sunt  de  ma- 
joribus rebus,  raro  fiunt  in  eodem  loco,  et  homines  de 
longinquo  liuc  convenire  solent;  mercatus  vero  fiunt  de 
rebus  minoribus  ad  quotidianos  usus  destinatis,  singulis 
hebdomadis  aut  circiter,  diebus  determinatis,  in  eodem 
loco  fiunt,  et  homines  de  vicino  ibi  conveniunt. 

Non  est  dubium  quin  nundinae  et  mercatus omnesque 
negotiationes  ex  proiesso  per  se  prohibeantur  diebus 
dominicis  et  festivis  : patet  ex  capitibus  juris  supra  cita- 
tis, ex  auctoritatibus  a Bened.  XI Y , const.  Ab  eo  tempore, 
diei  5 nov.  1715,  § 18  citatis,  et  ex  consensu  omnium 
doctorum.  At,  ex  consuetudine  vel  ex  necessitate,  excu- 
santur. Sic  1°  nundinae  ob  consuetudinem  generaliter 
receptam  tolerantur,  irc  inquieta  i debent  in  eis  ven- 

dentes  aut  ementes.  Ita  Bened.  XIV,  loco  citato,  Fer- 
iaris , Ligorio,  etc.  Sic  2°  tolerantur  pariter  mercatus 
singulis  diebus  dominicis  in  quibusdam  locis  usitati,  v.  g- 
les  marches  de  fui  Is,  de  legantes,  de  beurre,  de  lait  et  a uti  es 
denrees . Sic  3°  licite,  ex  usu  recepto,  venduntur  et  emun- 
tur, in  publicis  officinis,  esculenta,  poculenta,  calcea- 
menta, candelae,  pannaad  vestes  conficiendas,  et  alia  hu- 
jusmodi : rustici  enim  non  tenentur  in  civitatem  vel  in 
vicum  aliis  diebus  ex  consulto  ad  liaec  emenda  venire  : 
ergo  mercatores  ea  vendere  possunt,  nec  tenentur  inter- 
rogare emptores  an  sufficientes  habeant  rationes  talia 
diebus  dominicis  emendi,  quia  hujusmodi  interrogatio 
esset  nimis  gravis,  odiosa  et  multos  emere  volentes  re- 
pelleret. Suas  tamen  officinas  tenere  debent  occlusas,  sal- 
tem ex  magna  parte,  ut  ostendant  se  diem  dominicam 
vel  festivam  ab  aliis  diebus  distinguere.  Sic  4°  toleratur 
ut  parvi  mercatores,  vulgo  petits  mercicrs,  ex  uno  loco  in 
alium  merces  suas  deferant,  publice  ostendant  ( elalent ) 
et  vendant,  tum  ob  propriam  utilitatem,  tum  ob  populi 
convenientiam,  modo  missse  assistant  et  tempore  divino- 
rum officiorum  non  vendant.  Sic  5°  licite  venduntur  et 
emuntur  domus,  equi,  boves  aliaeque  merces,  sive  ab- 
sentes, sive  praesentes,  sive  in  parva,  sive  inmagnaquan- 
titate,  etiamsi  in  hoc  multum  impendatur  tempus,  duin-r 
modo  liaec  fiant  inter  privatos;  quia  talis  est  usus  etiam 
timoratorum,  et  quia  Ecclesia  solam  prohibere  voluit 
venditionem  in  publicis  officinis  vel  in  nundinis,  ratione 
scandali.  Ita  Ligorio,  1.  3,  n.  286,  etplures  apud  ipsum. 
Sic  6°  etiam  nunc  tolerantur  publicae  venditiones  sub 
hasta  diebus  dominicis  inter  divina  officia,  v.  g.  un  lot 
de  bois,  une  maison , une  entreprise  de  bdtimens,  etc.  Saepe 
aliis  diebus  pauciores  essent  concurrentes,  et  tunc  adest 
ratio  sufficiens  diem  dominicam  eligendi ; aut  saltem  qui 
ad  hujusmodi  venditiones  ex  officio  concurrere  debent , 
ut  notarii,  caupones,  et  qui  graves  habent  rationes 
emendi,  ab  iis  cum  notabili  suo  detrimento  abstinere 
non  tenentur.  Parochi  ergo  et  confessarii  hujusmodi  ac- 
tus nondum  usitatos  impediant  si  possint,  et  usitatos  pru- 

denter  tolerent.  Idem  dicendum  est  de  nundinis  et  mer- 
catibus. 

2°  Placitum,  quo  nomine  intelliguntur  judiciales  pro- 
cessus, ut  partes  interrogare,  testes  et  advocatos  audire 
et  sententiam  ferre.  Glim  hujusmodi  actus  die  dominica 
vel  festiva  exercitati  declarabantur  nulli  jure  civili  sicut 
jure  canonico.  Lex  diei  18  germinal  anx  (8  avril  1802) 
statuit,  art.  57  : Le  repos  des  jonctionnaires  publics  sera 
fixe  au  dinmnche . Unde  tribunalia  vacant  diebus  domi- 
nicis et  festivis  de  praecepto,  et  actus  in  his  diebus  facti 
rescindibiles  essent.  Verum  judex  pacis  omnibus  diebus 
judicare  potest,  etiam  diebus  dominicis  et  festivis,  mane 
vel  post  meridiem  t Cude  de  procedar  e civile,  art . 8 ; item 
et  Curia  dicta  d’ as  sis  es,  quando  causae  examen  et  conten- 
tiones ad  dominicam  vel  ad  festum  conducunt,  quia  haec 
semel  incoepta  interrumpi  non  possunt.  Coele  d? instructio n 
criminelle , art.  353. 

Sub  his  quae  in  praesenti  numero  diximus  sufficienter 
intelligitur  quidquid  dici  potest  de  aliis  sententiis  judi- 
cialibus et  de  juramento  judiciali. 

3°  In  lege  diei  18  nov.  1814  sic  statutum  erat,  art.  3 : 

« Dans  les  villes  dont  la  popula tion  est  au-dessous  de 
»>  cinq  mille  ames,  ainsi  que  dans  les  bourgs  et  les  vil- 
» lages,  il  est  defendu  aux  cabaretiers,  marchands  de 
» vin,debiians  de  boissons,  traiteurs,  limonadiers,  mai- 
» tres  de  paume  et  de  billard,  de  tenir  -leurs maisons  ou-* 
» vertes  et  d’y  donner  a boire  et  a jouer  lesdits  jours; 
* pendant  les  offices.  » Haec  legis  dispositio  fere  nullibi  i 
fuit  stricte  observata,  brevi  contrario  usu  fuit  abrogata,, 
et  nunc  penitus  est  abolita.  Prudens  confessarius  sata- 
gere debet  ut  hujusmodi  abusus  tollat,  aut  quantum  po- 
terit minuat;  sed  absolutionem  denegare  non  potest  ol>L; 
praedictae  legis  violationem,  neque  ob  prohibitionem  Ec- 
clesiae, quia  nulla  citatur  lex  ecclesiastica  universalis  haec 
prohibens.  Si  specialia  hac  de  re  existant  statuta  in  dioe- 
cesibus, et  nondum  abrogata,  servanda  sunt.  Secus,  ex 
variis  circumstantiisagendum  est,  habita  rationescandali, 
damni  incurrendi,  difficultatis  a tali  venditione  absti- 

nendi,  etc.  Saepe  uxores,  filii  aut  filiae  familias  admitti 
possunt,  non  vero  dominus  domus. 

Idem,  proportione  servata,  dicendum  est  de  spectacu- 
lis, saltationibus,  choreis  diebus  dominicis  liabitis,  quae 
nulla  lege  generali  prohibentur,  et  tamen  sanctificationi 
dierum  sanctorum  multum  adversantur  : tempore  divi- 
norum officiorum  tolerari  non  possunt,  maxime  in  locis 
publicis,  ob  scandalum  inde  proveniens» 

De  itinere . 

Itinerari  pedibus,  equo,  curru  aut  navi  diebus  domi-  > 
nicis  et  festivis  illicitum  esse  quidam  docuerunt,  ut  Ca- 
jetanus,  Sylvius  et  alii;  sed  communiter  nunc  tenetur 
hoc  esse  licitum,  tum  quia  non  est  opus  servile,  tum  quia 
sic  praevaluit  usus  etiam  apud  timoratos.  Unde  licet  cur- 
rum et  equos  parare,  quamvis  in  eo  aliquod  sit  opus  ser- 
vile. 

Item  servile  non  est  opus  ducere  jumenta,  quia  est  iter 
agere  : ea  vero  ducere  onusta , aut  currus  vel  navigium 
cum  mercibus,  opus  est  servile  et  prohibitum,  juxta  Sua- 
rez,  Busembaum  et  alios  plures.  Excipitur  tamen  si  ante 
dominicam  vel  festum  itinera  sint  incoepta  et  absque  no- 
tabili detrimento  interrumpi  non  possint.  In  o aestimat 
Ligorio,  1.  3,  n.  276,  saltem  hodie  probabilius  videri  non 
solum  iter  incoeptum  continuare,  sed  et  incohare  licitum 
esse,  ob  grave  evitandum  damnum,  vel  ob  publicam  uti- 
litatem, vel  ob  generalem  consuetudinem,  quae  consu- 
lenda est. 

Eadem  ratione,  quamvis  iter  ex  officio  agere,  ut  faciunt 
cursores,  opus  servile  videatur,  ex  consuetudine  tamen 
et  ob  publicam  utilitatem  excusatur.  Sic  Billuart * 

De  peccato  die  dominica  commisso. 

Non  pauci  volunt  peccatum  die  dominica  vel  festiva 
admissum  specialem  induere  malitiam,  quia  divino  cul- 
tui in  hac  die  praecepto  opponitur  : alii  vero  communius 


TRACTATUS 


Aoo 

negant,  quia  peccatum  opponitur  quidem  fini  praecepti, 
non  autem  ipsi  praecepto  : at  cum  finis  non  cadat  sub  prae- 
cepto, sequitur  peccatum  specialem  non  contrahere  ma- 
litiam ex  circumstantia  hujus  diei.  Unde  si  S.  Tii.  dicat, 
2 2,  q.  122,  art  4,  ad  3,  * Magis  contra  hoc  praeceptum 
» agit  qui  peccat  in  die  festo,  quam  qui  aliud  corporale 
» opus  facit, » id  intelligeudum  est  de  fi  ne  praecepti,  non  au- 
tem de  ipsa  obligatione  praecepti  opus  servile  prohibentis. 

§ III.  — De  causis  ob  quas  opera  servilia  facere  liceat. 

Causae  ab  operibus  servilibus  communiter  excusantes 
sunt  dispensatio,  consuetudo,  pietas,  charitas,  necessitas, 
utilitas,  et  rei  parvitas. 

1°  Dispensatio;  cessa  tio  enim  a servilibus  operibus  ex  j ure 
positivo  humano  tantum  in  nova  Lege  praecipitur,  ut  supra 
diximus  : porro  de  essentia  est  legis  positivae  humanae  ut 
per  legitimam  dispensationem  vinculum  ejus  solvi  possit. 

Ab  illo  autem  praecepto  dispensare  possunt : 1°  summus 
Pontifex  in  omnibus  festivitatibus  et  diebus  dominicis 
pro  tota  Ecclesia  , ut  supremus  legislator  et  pastor; 
2° episcopus  et  vicarii  capiiutares,  sede  vacante,  pro  dioe- 
cesi, et  ob  rationes  sufficientes ; secus,  graviter  peccarent , 
et  nulla  esset  dispensatio,  si  de  festis  communibus  age- 
retur : valida  vero  esset  dispensatio  sine  causa,  licet  illi- 
cita, in  festis  particularibus  loci,  si  quae  adhuc  existerent; 
3°  praelati  regulares  respectu  subditorum  et  suorum  do- 
mesticorum ; 4°  parochus,  respectu  parochianorum,  sed 
ad  tempus,  pro  aliquo  casu  particulari  et  ob  graves  ra- 
tiones. Si  diuturna  obtinenda  sit  dispensatio,  recurren- 
dum est  ad  episcopum.  Sanchez  et  alii  plures  apud  Ligo- 
rio,  l.  3,n.  288,  dicunt  vicarium  generalem  in  eo  praecepto 
dispensare  non  posse,  nisi  ex  speciali  mandato:  verum 
in  Gallia  dispensare  solent,  ex  generali  sua  commissione, 
eodem  modo  ac  episcopi,  nomine  ejus  ct  sub  illius  de- 
pendentia ; 5°  si  casus  urgeat  et  superior  ecclesiasticus 
adiri  non  possit,  dispensatio  praesumi  potest.  Ita  Suarez, 
Ligorio  et  alii  pluies. 

2°  Consuetudo ; consuetudo  enim  liabet  vim  leges  po- 
sitivas introducendi,  interpretandi,  mutandi  et  abolendi, 
ut  constat  ex  dictis  in  tractatu  de  Legibus.  Unde  celebris 
'Gerson,  a P.  Alexandro  relatus,  ait  : « De  operibus  servi- 
» libus  non  exercendis  diebus  dominicis  et  festivis  plus 
w et  frequenter  determinat  consuetudo  loci  et  personarum 
» a praelatis  tolerata,  quam  alia  lex  scripta.  » Hinc  ex  con- 
suetudine excusantur  1°  quaedam  nundinae  in  diebus  do- 
minicis et  festivis  haberi  solitae,  et  mercaturae,  ut  supra  / 
diximus;  2°  praeparationes  deliciarum  etiam  non  necessa- 
riarum, ut  cupediarum,  placentarum,  et  similium  cibo- 
rum artificiorum  : 3°  minorum  animalium,  ut  pullorum, 
columbarum  occisiones  , non  vero  majorum,  v.  g.  boum, 
ovium,  vitulorum,  nisi  aliqua  urgeat  necessitas;  4°  quae 
ad  nitorem  domus  pei  linent,  ut  cameras  verrere,  cubilia 
sternere,  utensilia  lavare,  etc.  5°  quae  ad  decentem  per- 
sonae compositionem  spectant,  ut  barbam  sibi  tondere, 
vestes  purgare,  aliquid  leve  suere,  eas  corpori  aptare,  etc. 
6°  quae  ad  iter  faciendum  necessaria  sunt , ut  currum  et 
aequos  praeparare  , etc. 

3°  Pictas.  Hic  agitur  de  pietate  erga  Deum  , cujus  ra- 
tione excusantur  opera  ad  servitium  Dei  proxime  perli- 
nentia, ut  cruces,  imagines,  reliquias  in  supplicationibus 
publicisgestare,  campanas  pulsare,  organis  insufflare,  lliu- 
nbulum  agitare,  altaria  sertis,  candelabris,  vestimentis 
et  similibus  ornare,  etc.  haec  eniin  ad  finem  praecepti  de 
sanctificatione  diei  dominicae  pertinent  : ergo  prohiberi 
non  possunt,  etiamsi  aliquod  inde  percipiatur  lucrum  ob 
molestiam  sustinendam  , sicut  in  veteri  Lege  sacei dotes 
arcam  circumferentes  aut  victimas  die  sabbati  immo- 
lantes non  peccabant.  Ea  vero  quae  ad  servitium  Dei  re- 
mote tantum  pertinent  et  servilia  sunt,  ut  lapides  ad 
construendam  ecclesiam  caedere  aut  vehere,  ornamenta 
facere  aut  reficere,  linteamina  lavare,  serta  pio  altaribus 
componere,  ecclesiam  lavare,  etc.  prohibentur  et  peccata 
mortalia  esse  possunt. 

Quidam  apud  Ligorio,  1.  3,  n.  293,  docent  quod  ob  so- 
lam pietatem  liceat  diebus  dominicis  et  festivis,  saltem 

non  solemnioribus,  laborare,  v.  g.  vestes  pro  pauperibus 
facere,  agros  ecclesiae  colere,  lapides  et  ligna  ad  ejus 
constructionem  vehere,  etc.  et  nituntur  cap.  5,  tit.  9,  1.  2 
Decretal.  in  quo  dicitur  judicialia  prohiberi  feriis  solem- 
nibus,  nisi  necessitas’ urgeat,  vel  pietas  suadeat ; verum, 
alii  communius  et  probabilius  hanc  opinionem  rejiciunt, 
quia  praeceptum  colendi  Deum  et  a servilibus  abstinendi 
altioris  est  ordinis  quam  opera  pietatis. 

4 ’ C/iaritas , scilicet  erga  proximum,  si  nempe  paupe- 
ribus et  infirmis  pro  tunc  egentibus  subveniendum  sit 
etiam  per  quaedam  opera  servilia  : eo  motivo  rusticis 
vendere  et  ab  eis  emere  licet  diebus  dominicis  et  festi- 
vis, ut  jam  notavimus. 

5°  Necessitas , sive  propria  , sive  aliena,  sive  corporis  , 
sive  animae;  quia  apud  omnes  receptum  est  legem  hu- 
manam cum  tanto  detrimento  non  obligare.  Unde  suffi- 
cienter excusantur  1°  qui,  propter  praeteritam  vel  im- 
minentem pluviam,  foenum  vel  segetes  vertunt,  ligant, 
asportant,  congregant ; qui  urgente  mandato  vel  necessi- 
tate, pontes,  vias  publicas  aut  alia  similia  conficiunt  aut 
reficiunt;  a fortiori  qui  in  incendio  succurrunt,  inundan- 
tibus aquis  aggeres  opponunt,  qui  militant,  propugna- 
cula construunt,  moenia  reparant,  etc.  2°  famuli  a domi- 
nis ad  laborandum  coacti,  modo  id  non  fiat  in  contemptum 
praecepti,  et  timeanteorum  indignationem  aut  ahudgrave 
incommodum,  v.  g.  ne  dimittantur  et  alium  dominunn 
non  facile  inveniant : si  tamen  ad  hanc  praecepti  violatio- - 
nem  frequenter  cogendi  essent,  talem  dominum  quami 
primum  moraliter  possent,  id  est  sine  gravi  detrimento, 
deserere  tenerentur  : quod  autem  dicitur  de  famulis,  a 
fortiori  dicendum  est  de  filiisfamilias  et  uxoribus  a patri- 
bus et  maritis  ad  laborandum  coactis,  et  facultatem  abs-> 
tinendi  aut  domum  deserendi  non  habentibus;  3°  iidemi 
famuli  aut  famulae  vestes  suas  diebus  dominicis  reficien- 
tes , si  id  aliis  diebus  facere  non  possint  : suadendum 
est  illis  ut  se  locando  tempus  «ad  haec  facienda  obtineant, 
ut  in  nonnullis  regionibus  fieri  solet;  at  si  hanc  facul- 
tatem obtinere  nequeant , ut  saepe  contingit , inquietari 

non  debent,  quia  diebus  dominicis  talia  ex  sola  necessi- 
tate agunt;  4°  pauperes  qui  aliter  se  suosque  sustentare 
non  possunt,  modo  privatim  et  sine  scandalo  laborent, 
praesertim  quando  multi  occurrunt  dies  festi,  nisi  dicatur 
eos  potius  mendicare  teneri , quod  stultum  est,  inquit  Ca- 
jetanus.  Sic  generaliter  theologi.  Eadem  ratione  permit- 
titur pauperibus  diebus  dominicis  spicas  derelictos  col- 
ligere (cie  gla ner)  post  vel  ante  assistendam  missae;  5°  ii 
quorum  opera  semel  incoepta  interrumpi  non  possunt  abs- 
que gravi  damno,  ut  coquentes  lateres,  calcem,  vitrum, 
fundentes  ferrum,  et  alii  similes;  6°  medici,  chirurgi, 
pharmacopolae  necessaria  aegrotis  parantes  ; 7°  pistores, 
qui  ex  usu  nunc  recepto  panem  recentem  seu  hujus  diei 
habere  tenentur,  alioquin  officina  eorum  desereretur  : 
caveant  tamen  ne  conficiant  die  dominica  aut  festiva  pa- 
nem quem  die  praecedenti  conficere  possunt  absque  no- 
tabili detrimento  ; 8°  molitores,  qui  aqua  aut  vento  exis- 
tenti  uti  possunt,  partim  ob  necessitatem,  parlim  ob 
consuetudinem  receptam  , partim  quia  labor  humanus 
est  parvus  : grana  autem  accersere  aut  farinam  reportare 
non  debent  sine  aliqua  necessitate  labori  proportionata  ; 
9°  sartores  qui  conficiunt  vestes  funebres  aut  nuptiales 
tali  die  necessarias,  et  eas  terminare  nequeunt,  neque 
per  se  neque  per  alios,  nisi  die  festo  laborent  : non  vero 
excusantur  qui  saepius  post  mediam  noctem  in  die  domi- 
nica aut  festiva  diu  laborant  ut  vestes  promissas  reddant, 
nisi  rationabiliter  timeant  graves  rixas,  blasphemias  aut 
alia  similia,  vel  ne  ab  iis  pro  quibus  laborant  cum  nota- 
bili sui  damno  deserantur;  at  in  tali  necessitate  se  non 
constituant  nimiam  quantitatem  laboris  accipiendo,  vel 
minorem  operariorum  numerum  habendo;  10°  qui  fer- 
rant  equos  in  via  vel  etiam  a rusticanis  sibi  adductos  , 
ipsi  rusticani  qui  eos  alia  die  adducere  non  possent  sine 
notabili  detrimento,  qui  currus  casu  fractos  reficiunt,  qui 
vomeres  recudunt  aut  recudere  faciunt,  quia  secus  die 
sequenti  arare  non  possent,  qui  falces  percutiunt,  etc. 
11*  barbitonsores,  qui  rusticanos,  opifices  aliosque  con- 
tinuis laboribus  occ.ipatos  per  bebdomadam , radunt , 

capillos  eorum  caedunt  et  componunt , vel  etiam  ex  usu 
nunc  communi,  alios,  ob  solam  decentiam,  radunt  et  co- 
munt. Bened.  XIV,  dum  erat  Bononiensis  archiep.  in- 
stit.  43,  statuit  quid  diebus  festis  facere  possent  vel  non 
possent,  horas  eis  assignavit  pro  arte  sua  exercenda. 
12°  Probabiliter  excusantur  qui , bonis  fortunae  non  co- 
piose instructi,  laborant,  vendunt  vel  emunt  propter  oc- 
cursum lucri  gravis  momenti  et  extraordinarii,  quia  pro 
iis  tale  lucrum  non  facere  idem  est  ac  grave  damnum 
pati ; eteo  sensu  Alexander  III  permisit  ut  halecia  diebus 
dominicis  et  festis  solemnioribus  exceptis  , caperentur  : 
sic  agere  solent  piscatores  respectu  aliorum  piscium  qui 
certo  tempore  ad  littora  maris  accedunt , aut  fluvios  ex- 
currunt. Ita  Billuart , Ligorio , n.  301  , et  alii  multi. 

6°  Utilitas, praesertim  publica,  si  nempe  de  communi  lae- 
titia aut  splendore  agatur,  v.  g.  de  celebranda  victoria, de 
praeparando  festo  pro  receptione  principis,  pro  nativitate 
lilii  ejus  , vel  de  alia  exsultatione  publica  atque  legitima. 

7°  Parvitas  materiae  : omnes  quippe  fatentur  hoc  prae- 
ceptum levitatem  materiae  admittere,  ac  consequenter 
transgressionem  ejus,  ex  genere  suo  mortalem,  defectu 
materiae  fieri  posse  venialem.  Communis  sententia  tenet 
laborare,  sine  causa  excusante,  per  duas  horas,  sive  con- 
tinuas, sive  separatas,  peccatum  esse  mortale,  maxime  si 
lahor  sit  valde  servilis,  ut  caedere  lapides,  fodere  terram. 
Ita  Laymar.,  Suarez,  Busetnbaum  et  Ligorio,  contra  pau- 
cos sustinentes  unam  horam  ad  constituendum  peccatum 
mortale  sufficere,  et  alios  nimis  laxos  qui  ponunt  pro  ma- 
teria gravi  tertiam  diei  partem.  Plurimi  tres  admittunt 
lioras,  si  aliqualis  concurrat  causa  excusans,  licet  per  se 
non  sufficiens,  aut  si  labor  leviter  sit  servilis  et  a servitio) 
Dei  parum  distrahens,  ut  acupingere,  minutiora  opuscula  ij 
facere,  aptare,  texere,  etc.  Si  autem  labor  adeo  sit  levis 
ut  pro  nihilo  reputari  debeat,  v.  g.  unum  vel  alterum 
punctum  suere,  unum  fructum  colligere,  nullum  est 
peccatum. 

Quaerunt  theologi  an  dominus  mandans  sex  vel  decem 
famulis  ut  per  horam  die  dominica  laborent,  mortaliter 

peccet  : quidam  affirmant , quia  ophs  fit  grave  respectu 
ipsius;  alii  communius  negant , quia  singuli  operantes 
venia! iter  tantum  peccant  : dominus  autem  ideo  peccat 
quia  eos  inducit  ad  peccandum  : ergo  veniali  ter  tantum 
peccat,  nisi  grave  prsebeat  scandalum.  Fatendum  est  ta- 
men eum  sic  agendo  praeceptum  Ecclesiae  ob  meras  cavil- 
lationes elusurum  ; multos  enim  inducendo  operarios  ad 
laborandum  per  liorain  singulis  diebus  dominicis  et  fes- 
tivis, leviter  tantum  peccaret  ut  ingentia  perficeret  opera, 
quod  sensui  communi  repugnare  videtur.  Unde  libenter 
dicerem  cum  Billuart : Doctioris  judicium  exspecto . 

Communiter  docetur  eum  qui  inter  famulos  habet  in- 
fideles et  amentes  , contra  Ecclesiae  praeceptum  non  agere 
eos  operibus  servilibus  adhibendo  diebus  dominicis  et 
festivis,  quia  lii  praeceptis  Ecclesiae  non  tenentur.  Caveat 
tamen  ne  scandalum  praebeat,  ut  puta  si  tales  eligeret  fa- 
mulos ut  eos  ad  laborandum  diebus  dominicis  adhiberet. 

ARTICULUS  TERTIUS. 

DE  IIS  OU/E  DIEBUS  DOMINICIS  ET  FESTIVIS  PRAECIPIUNTUR. 

Quae  diebus  dominicis  et  festivis  praecipiuntur  fideli- 
bus, vel  ab  eis  praestanda  sunt,  ad  duo  genera  reducun- 
tur, videlicet  ad  auditionem  missae  et  ad  caetera  pietatis 
opera  : de  quibus  in  duplici  agemus  paragrapho. 

§ I.  — De  auditione  missae  diebus  dominicis  et  festivis. 

^ Dicemus  1°  de  praecepto  in  genere  audiendi  missam 
3 his  diebus,  2°  de  modo  eam  audiendi,  3°  de  missa  paro- 
1 chiali,  et  4°  de  causis  ab  audienda  missa  excusantibus. 

is 

a Sectio  prima.  — De  praecepto  in  genere  audiendi  missam 
5t  diebus  dominicis  et  festivis. 

4°  Dari  hujusmodi  praeceptum  , id  est,  omnes  fideles 
tr  usum  rationis  habentes  , non  legitime  impeditos,  cujus- 

cumque  sint  status  et  conditionis,  missam  integram  sin- 
gulis diebus  dominicis  et  festivis  sub  peccato  mortali  au- 
dire teneri , constat  1°  ex  concilio  Agathensi,  anno  506 
celebrato,  can.  47,  ubi  legitur  : « Missas  die  dominico  a 
» saecularibus  totas  audiri  speciali  ordinatione  praecipi- 
»>  mus ; ita  ut  ante  benedictionem  sacerdotis  egredi  popu- 
» lus  non  praesumat  : qui  si  fecerint,  ab  episcopo  publice 
» confundantur;  » 2°  ex  concilio  Aurelian.  anno  511 
LabUo,  in  quo  idem  omnino  statuitur  J can.  26;  3°  ex 
Decreto,  3 p.  dist.  1 can.  64,  ubi  propria  concilii  Agatli. 
verba  referuntur,  et  aliis^seq.  can.  4°  ex  usu  generaliter 
recepto,  et  ex  fidelium  persuasione  ac  pastorum  doctrina, 
tum  privata,  tum  publica;  5°  ex  damnatione  seq.  propo- 
sitionis ab  Innocentio  XI,  anno  1679,  et  a clero  Gallica- 
no, anno  1700  : « Satisfacit  praecepto  de  audiendo  sacro, 

» qui  duas  ejus  partes,  imo  qua  tuor  simul  a diversis  ce- 
» lebrantibus  audit.  » Multi  olini  docebant,  saltem  ut 
probabile,  satisfieri  praecepto  de  audienda  missa  si  audi- 
rentur duae  medietates  , etiam  inverso  ordine  , v.  g.  a 
consecratione  usque  ad  finem,  deinde  a principio  usque 
ad  consecrationem  , etiam  cum  aliquo  temporis  inter- 
vallo, nimirum  unius  liorae,  ut  videre  est  apud  Ligorio, 

1.  3,  n.  311  : haec  vero  sententia , post  condemnationem 
dictae  propositionis,  admitti  non  potest. 

2*  Quae  omissio  peccatum  mortale  constituat , non  sibi 
consentiunt  doctores  : plures  dicunt  grave  esse  peccatum 
omittere  ab  initio  usque  ad  epistolam  exclusive;  alii  di- 
cunt usque  ad  epistolam  inclusive ; abi  usque  ad  evange- 
lium  inclusive,  modo  deinde  audiatur  usque  ad  ultimum 
evangelium,  et  adhuc  concedunt  Credo,  qui  non  est  pars 
regularis , voluntque  eum  graviter  non  peccare  qui  venit  i 
ante  offertorium,  ex  quo  missa  olim  incipiebat  Ligorio,  c 
h 3,  n.  310,  declarat  secundani  sententiam  sibi  probabi-  ; 
liorem  videri,  eam  scilicet  quae  tenet  omissionem  usque 
ad  epistolam  inclusive  esse  gravem  : major  et  sanior  pars 
theologorum  huic  sententiae  adhaerere  mihi  videtur. 

3°  Qui  a principio  usque  ad  communionem  audivit 
et  caetera  omittit,  graviter  non  peccat , ut  fert  sententia 

communis,  neque  si  omnia  ante  epistolam  et  simul  omnia 
post  sumptionem  omittat,  ut  aiunt  Suarez  et  alii  p hir  es, 
volentes  tainen  peccatum  esse  mortale  si  omissio  ipsam 
complecteret  epistolam.  Solum  omittere  offertorium  non 
reputatur  grave  : item  abesse  tempore  quo  cantatur 
Credo  aut  Prcvf atio  , aut  dum  condonatur,  vel  cantus 
musicalis  perficitur,  etsi  longe  protrahatur;  quia  haec  ad 
essentiam  missae  non  pertinent.  Omittere  vero  conse- 
crationem et  communionem  vel  alterutram,  ex  commu- 
niori sententia,  aut  partem  canonis  a consecratione  usque 
ad  Pater  exclusive  , aut  diversas  partes  non  essentiales, 
quae  grave  constituunt  objectum,  peccatum  est  mortale. 

4°  Qui  ante  consecrationem  advenit  et  aliam  missam 
audire  non  potest,  reliquum  hujus  missae  audire  tenetur, 
juxta  omnes,  quia  essentia  sacrificii  adhuc  restat.  At  si 
post  consecrationem  tantum  adveniret,  Collety  Billiuirt , et 
alii  volunt  eum  teneri  adhuc  partem  remanentem  audire, 
obligationem  audiendi  missam  obligationi  divinum  re- 
citandi officium  comparantes  : alii  vero,  inter  quos  Ligo- 
rio,  negant,  quia  ubi  essentia  missae  deficit,  cessat  obli- 
gatio eam  audiendi,  dum,  e contra,  cum  officium  sit 
oratio,  semper  dividi  potest.  Pius  fidelis  partem  tutiorem 
semper  eliget  in  eo  casu. 

5°  Qui  partem  etiam  minus  essentialem  , sed  notabi- 
lem, omisit,  aliam  audire  debet  missam,  si  possit,  quia 
missam  integram  audire  tenetur.  Hanc  sententiam  ut 
probabiliorem  tradit  Ligorio,  post  Salmanticenses. 

6°  Qui  tres  audire  teneretur  missas,  unam  ex  lege  ec- 
clesiastica, alteram  ex  voto  et  tertiam  ex  praecepto  con- 
fessarii,  certe  non  satisfaceret  tres  simul  a tribus  sacer- 
do  tibus  celebratas  audiendo,  quia  intentio  voventis  aut 
confessarii  praesumi  non  potest  fuisse  ut  missae  sic  audi- 
rentur. At  si  auditio  missae  fuisset  injuncta  aut  voto  pro- 
missa pro  tali  die  festi,  sine  addito,  unicam  missam 
audire  sufficeret,  quia  nihil  vetat  quominus  opus  ab  Ec- 
clesia jam  praeceptum  voveatur  aut  in  poenitentiam  in- 
jungatur. 

7*  Nulla  existit  obligatio  proprie  dicta  audiendi  missam 

1 , 7 

i 


308  TRACTATOS 

aliis  diebus  praeter  dominicas  et  festa  de  praecepto,  Ita 
omnes.  In  die  Nativitatis  Domini,  quamvis  tres  celebren- 
tur missae,  unica  tamen  audienda  est  de  praecepto,  ut  fert 
unanimis  sententia. 

Sectio  secunda.  — De  modo  audiendi  missam  ut  satisfiat 
praecepto. 

Praeter  integritatem  de  qua  diximus  tres  requiruntur 
conditiones,  videlicet  praesentia  moralis,  praesentia  reli- 
giosa et  attentio  conveniens. 

1 ° Pr ccs entia  moralis ; praecipitur  enim  assistentia  missae, 
auditio  missae  : requiritur  ergo  ut  liaec  verba  sensu  natu- 
rali accepta  , sint  vera  : porro  non  reputarentur  vera  , 
nisi  adesset  praesentia  moralis,  ita  ut,  omnibus  circum- 
stantiis perpensis,  merito  dici  possit  : Hi  audiunt  missam 
vel  assistunt  missae.  Unde  l°qui  tempore  missae  dormit 
in  ecclesia  , pingit,  scribit , docet , confabulatur,  labori 
corporali  incumbit,  vel  ebrius  est,  missae  non  assistit, 
quia  ibi  praesens  est  tantum  physice  et  non  mora  liter  ; 
2°  nec  qui  a longe  stans,  etsi  templum  , altare,  turbam 
videat , quia  in  usu  communi  dici  non  potest  audire  et 
moraliter  adesse.  Quanta  autem  ad  hoc  requiratur  dis- 
tantia non  constat : caid.  de  Lugo  et  Escobar  a Ligorio 
citati,  1.  3,  n.  312,  dicunt  dislantiam  triginta  passuum 
non  obstaie:  alii  id  non  admittunt,  et  Ligorio  nihil  pro- 
nuntiat. Sat  inclinor  ad  judicandum  hominem  in  tali  dis- 
tantia positum  , actionem  missae  per  motus  assistentium 
vel  per  alia  signa  distinguentem  , valide  assistere  ; qui 
enim  eutn  tunc  viderent,  interrogati  quid  faciat,  respon- 
derent : Audit  missam,  assistit  missae.  Extra  casuui  legi- 
timi impedimenti,  hic  modus  tamen  eligi  non  posset,  ut- 
pote  graviter  impugnatus.  3°  Qui  stat  prope  ecclesiam, 
sed  extra,  in  loco  ubi  nihil  videt,  nec  audit,  nec  distin- 
guit, valide  non  potest  assiste*,  e : imo  id  verum  est 
etiamsi  stet  in  ecclesia  , si  magna  sit  et  missa  celebretur 
in  capella  distanlissima , vel  ita  clausa  ut  ipse  nihil  dis- 
tinguere possit.  4°  Contra  vero  missae  valide  assistit  qui , 

etsi  sacerdotem  non  videat  nec  audiat,  partes  missae  dis- 
tinguit per  sonitum  campanuiae,  per  cantum  chori,  per 
motus  assistentium  quibus  inoraliter  jungitur,  licet  sistat 
extra  ecclesiam,  in  qua  turba  contineri  non  potest : item 
qui  est  post  altare,  post  columnam,  post  parietem,  modo 
missae  assistere  intendat  et  partes  ejus  distinguat;  repu- 
tatur enim  inoraliter  praesens  : item  qui  e^t  positus  in 
camera,  vel  in  domo  vicina,  unde  per  portam  vel  fenes- 
tram altare  aut  assistentes  videat,  vel  saltem  partes  mis- 
sae distinguat,  etsi  parva  existat  distantia  inter  locum  in 
quo  est  et  ecclesiam.  Communius  tamen  docetur  eum 
inoraliter  adesse  non  censeri,  si  platea  aut  via  publica 
intercedat.  Vide  Feri  aris,  v°  Missa?  sacrif.  art.  117,  n.  18. 
5°  Qui  per  breve  tempus  absunt  ad  pulsandam  campa- 
nain,  ad  quaerendum  vinum  aut  aquam,  ad  excitandum 
tliui ibulum,  etc.  inoraliter  adesse  censentur,  tum  quia 
haec  ad  actionem  sacrificii  pertinent,  tum  quia  modicae 
hujusmodi  absentiae  pro  nihilo  reputantur,  nisi  per  con- 
secrationem autcoininunionem  locum  haberent.  6°  Surdi 
et  caeci  missam  audire  tenentur,  quia  eo  ipso  quod  pie 
sint  in  loco  ubi,  sensibus  sibi  restitutis,  videre  et  audire 
possent,  inoraliter  judicantur  esse  praesentes. 

2°  P ree  senti  a religiosa;  praecipitur  enim  actus  religio- 
nis : necessaria  est  ergo  intentio  Deum  honorandi.  Ita 
omnes.  Non  tamen  requiritur  intentio  satisfaciendi  prae- 
cepto, quia,  ex  dictis  in  tractatu  de  Legibus,  intentio  sa- 
tisfaciendi ordinarie  non  cadit  sub  praecepto.  Unde  qui 
iret  ad  ecclesiam,  missae  assisteret,  ex  solo  timore,  ex 
mera  hypocrisi,  vel  ei  adesset  velut  comoediae,  non  sa- 
tisfaceret. 

3°  Attentio  conveniens.  Certum  est  aliquam  necessariam 
esse  attentionem , quia  secus  auditio  missae  non  esset  ac- 
tus humanus.  Attentio  actualis  optima  esset,  sed  non  exi- 
gitur, ut  omnes  concedunt : attentio  habitualis  aut  inter- 
preta tiva  sufficere  non  potest,  quia  uou  redderet  actum 
humanum,  utpote  illum  minime  dirigens.  Requiritur 
lergo  et  sufficit  attentio  victualis,  quae  videlicet  fuit  actua- 
lis et  in  serie  actionum  inoraliter  perseverare  censetur, 

puta  si  fidelis  adeat  ecclesiam  cum  proposito  audiendi 
missam,  et  ibi  involuntarie  distractus,  cjuid  agatur  non 
advertat.  Plurimi  olim  negarunt  ad  satisfaciendum  prae- 
cepto audiendi  missam  requiri  attentionem  internam, 
hoc  principio  innixi,  quod  Ecclesia  actus  mere  internos 
praecipere  nequeat.  Verum  alii  communius  et  longe  pro- 
babilius eam  necessariam  esse  contendunt,  et  rationem 
adversariorum  esse  nullam  ; etenim  apud  omnes  constat 
Ecclesiam  praecipere  posse  actus  internos  quatenus  ad 
actus  externos  essentialiter  pertinent,  v.  g.  contritionem 
cordis  in  confessione  sacramentali  : id  est,  praecipiendo 
confessionem,  eo  ipso  praecipit  contritionem  ; ita  et  prae- 
cipiendo auditionem  missae, attentionem  internam  neces- 
sario exigit. 

Attentio  autem  ista  potest  esse  triplex,  nempe  : la  ad 
verba  et  actiones  sacerdotis  , cum  generali  proposito  ac- 
tum religionis  exercendi,  etiamsi  sensus  eorum  non  in- 
te! ligatur  ; 2a  ad  sensum  et  mysteria  per  verba  et  actio- 
nes sacerdoti  significata,  et  3a  ad  Deum  laudandum  et 
orandum  per  preces,  meditationes  alio^ve  actus.  Haec  ul- 
tima est  bona  : convenit  tamen  , inquit  Bdlaart , ut  sic 
orantes  sint  attenti  ad  principaliores  missae  partes  , nimi- 
rum consecrationem  et  communionem.  Secunda  est  me- 
lior, ut  patet : prima  stricte  sufficit,  quia  nullibi  praeci- 
pitur ut  audiens  missam  aliquas  preces  fundere  aut 
meditationes  facere  teneatur;  sufficit  quod  ex  pia  inten- 
tione assistat  sacerdoti  nomine  omnium  praesentium  ac 
totius  ecclesiae  celebranti  et  oranti.  Unde  1°  satisfaciunt 
rusticani  qui  coronam  precatoriarn  vertunt  tempore  mis- 
sae, et  qui  nec  librum  nec  coronam  habent,  nec  aliquas 
preces  determinatas  recitant,  sed  tantum  sacrificio  as- 
sistunt, modo  per  integram  missam  moraliter  praesentes 
adsim,  saltem  ex  generali  intentione  Deum  per  hanc  ac- 
tionem honorandi.  Caute  quidem  erudiendi  et  ad  religio- 
siorem assistentiam  hortandi  sunt,  sed  expedit  ut  nimis 
praecipitanter  tanquam  rei  peccati  mortalis  non  habean- 
tur. Item  qui  in  missa  solemni  de  caeremoniis  ejus  passim 
occupantur,  ut  sacristae,  cantores,  musici,  organici,  tym- 

pan istae,  quia  eorum  actus  ad  Dei  cultum  referuntur,  et 
necessario  non  impediunt  piam  attentionem  ad  ea  quae 
in  altari  geruntur.  Item  eulogiarum  distributores  et  elee- 
mosynarum collectores  satisfacere  possunt,  modo  ad  mis- 
sam simul  attendant;  quod  si  praevideant  se  banc  atten- 
tionem praestare  non  posse,  missam  privatam  prius  aut 
posterius  audire  debent,  si  commode  possint.  2°  Non  sa- 
tisfaciunt, e contra,  qui  per  notabilem  missae  partem 
confabulantur,  imagines  considerant,  apparatus  templi 
lustrant,  inscriptiones  aliave  profane  legunt , scientias 
meditantur,  libros  etiam  pios  prae  manibus  liabent  ad 
discendum  et  non  ad  orandum,  vel  aliter  exterius  aut 
interius  voluntarie  distrahuntur.  Distractiones  autem 
censentur  involuntariae  quando  quis  non  advertit  se  de 
iis  objectis  cogitare  , vel  esse  tempus  missae.  Nec  pariter 
satisfaceret  qui  tempore  missae  prolixae  sacramentaliter 
confiteretur,  aut  confessiones  audiret,  quia  etsi  actum 
religionis  exerceret,  ad  missam  non  attenderet,  nec  eam 
audire  censeretur;  secus,  si  breviter  et  quasi  per  tran- 
sennam confessionem  absolveret,  aut  si  horas  canonicas 
recitaret,  quia  attentio  ad  missam  requisila  non  necessa- 
rio impediretur,  quamvis  pii  clerici  id  tempore  missae 
facere  non  soleant,  nisi  adsit  causa  excusans. 

Sectio  tertia.  — De  missa  parochiali. 

1°  Constat  ex  variis  testimoniis  primorum  sanctorum 
Patrum, ut S Ignatii martyr is, S.  Justini, Tertulliani, etc. 
fideles  consuevisse  diebus  dominicis  in  eumdem  locum 
convenire,  ubi  episcopus  praeerat,  sacrum  faciebat,  di- 
vinam Eucharistiam  administrabat,  conciones  habe- 
bat, etc.  Concilium  Eliberitanum,  anno  305  habitum, 
can.  21  , statuit  : « Si  quis  in  civitate  positus,  tres  do mi- 
” nicas  ad  ecclesiam  non  accesserit,  pauco  tempore  abs- 
*>  tineat,  ut  correptus  esse  videatur.  » Concil.  Sardicense, 
anno  347  celebratum,  idem  renovavit  ac  praescripsit, 
can.  14  et  15,  et  haec  dispositio  fuit  admissa  tum  apud 
Latinos,  tum  apud  Graecos.  Nam  in  concilio  Trullano  , 

anni  692,  liabetur,  can.  80  : « Si  quis...  in  civitate  ogens 
» tribus  diebus  dominicis  in  tribus  septimanis  una  non 
» conveniat,  si  sit  quidem  clericus,  deponatur;  si  vero  sit 
» laicus,  segregetur.  » 

2°  Ex  liis  canonibus  universaliter  receptis  pleraque  ri- 
tualia nostra,  statuta  synodalia,  concilia  provincialia  tra- 
dunt ut  praeceptum  assistendam  missae  parocbiali.  Hinc 
in  rituali  nostro,  sicut  in  aliis  multis,  denuntiatur  poena 
excommunicationis  ferendae  sententiae  in  eos  qui , absque 
legitima  causa,  per  tres  consequentes  dies  dominicas  a 
missa  parocbiali  abessent. 

3u  Religiosi  Mendicantes  praedicare  coeperunt  in  decimo 
quinto  saeculo,  primo  in  Germania,  deinde  in  aliis  regio- 
nibus , fideles  praecepto  audiendi  missam  satisfacere  mis- 
sis regularium  assistendo,  et  ad  missam  parochialem  non 
teneri  : magna  inde  exorta  est  dissensio  inter  regulares , 
praesertim  Mendicantes  ex  una  parte,  et  parochos  ac 
episcopos  ex  altera  parte.  Sixlus  IV,  ex  ordine  Fratrum 
Minorum  assumptus,  per  constitutionem  anni  1478,  pro- 
hibuit ne  Fratres  Mendicantes  praedicarent  « parochia- 
» nos  non  teneri  audire  missam  in  eorum  parochiis  die- 
» bus  festivis  et  dominicis,  curri  jure  cautum  sit,  inquit.  , 
» illis  diebus  parochianos  teneri  audire  missam,  in  eorum 
» parocbiali  ecclesia.  » 

4°  Conci!.  Trid.  sess.  24,  cap.  4,  deReform.  sic  habet: 
» Moneat  episcopus  populum  diligenter  teneri  unum- 
» quemque  parochiae  suae  interesse,  ubi  commode  id 
» fieri  potest,  ad  audiendum  verbum  Dei.  » Quamvis 
concilium  de  auditione  missae  non  loquatur,  S.  Carolus 
Borromaeus  in  concil.  Mediol.  VI,  multa  concilia  provin- 
cialia et  statuta  synodalia  ac  ritualia  illius  decretum  de 
missa  sicut  de  concione  intellexerunt;  ideoque  in  brevi- 
bus quae  Ronue  conceduntur  pro  missis  in  privato  ora- 
torio celebrandis,  exigitur  1°  ut  unica  celebretur  missa; 
2°  ut  excipiantur  dies  Paschatis,  Pentecostes,  Nativitatis 
Domini,  et  alii  solemniores;  3°  ut  in  praebentia  tantum 
oratorium  privatum  habentis,  natorum,  familiae  et  hos- 
pitum suorum  nobilium  celebrari  possit;  4°  ut  id  fiat 

sine  quorumcumque  jtirium  parochialium  praejudicio. 

5°  AtBened.  XIV,  de  Synodo  diceces.  1.  1 1 , cap  14, 
n.  7 et  seq.  notat  1°  jure  communi  et  antiquissimo,  con- 
cilio Sardicensi  anteriori,  cautum  esse  ut  singuli  fideles 
diebus  festis  missae  parochiali  adsint,  idque  pluribus 
conciliorum  et  summorum  Pontificum  decretis  sancitum 
fuisse ; 2°  his  sanctionibus  derogatum  esse  contraria 
consuetudine  et  posterioribus  summorum  Pontificum 
constitutionibus,  nempe  Leonis  X,  anno  1517,  S.  Pii  V, 
anno  1567  et  Clementis  VIII,  anno  1592;  3°  nunc  licere 
missam  diebus  dominicis  et  festivis  audire  , non  solum 
in  ecclesiis  regularium  , pro  quibus  data  sunt  summo- 
rum Pontificum  privilegia,  sed  in  qualibet  alia  ecclesia  , 
modo  non  sit  capella  seu  oratorium  privatum  , « quia 
» contraria  consuetudine  in  toto  orbe  Christiano  recepta 
» derogatum  est  praecepto  audiendi  missam  parochia- 
» lem  : » deinde  inultos  citat  theologos  pro  ea  sententia 
stantes,  4°  episcopum  pcenis  adigere  non  posse  subditos 
ad  missam  parocliialem  neque  ad  concionem  in  paro- 
chia auscultandam,  sed  tantum  exhortari  debere;  et 
ideo  constitutiones  episcopi  Midensis  hac  de  re  latas  et 
praeceptivas,  ex  sacrae  Congreg.  concil.  Trid.  sententia 
reformatas  fuisse. 

Hinc  sequitur,  1°  generalem  nunc  non  existere  legem  ec- 
clesiasticam fideles  ad  audiendam  missam  parocliialem 
stricte  obligantem  ; 2°  eos  tamen  hortandos  esse  ad  fre- 
quentandam propriam  ecclesiam  , tum  ad  assistendum 
missae  parochiali , quae  pro  cunctis  parocliianis  celebrari 
debet,  ac  proinde  valde  convenit  ut  omnes,  quantum 
fieri  potest,  ei  adsint;  tum  ad  concionem  ibi  auscultan- 
dam , et  alia  rudimenta  suscipienda;  3°  eos  qui , ob  ali- 
quam causam,  licet  non  gravem,  in  'alia  ecclesia,  sive 
viciniori,  sive  commodiori,  absque  proprii  parochi  con- 
temptu , communiter  intersunt,  non  ideo  habendos  esse 
ut  reos  peccati  mortalis;  et  si  aliqua  sit  ratio,  nullum  esse 
peccatum,  praesertim  si  assistant  in  altera  parochia,  ubi 
eadem  videant  et  audiant  quae  videre  et  audire  possent 

iu  propria  parochia.  Ita  ferme  episcopus  Bellicensis,  in 
suo  Rituali  annni  1830. 

Caeterum  quilibet  episcopus  omnem  anxietatem  tollere 
potest,  declarando  se  nolle  suos  dicecesanos  ad  missam 
parochialem  sub  gravi  obligari , ut  a multo  tempore  jam 
declararunt  Cenomanenses  episcopi,  volentes  eos  ad  id 
exhortandos  quidem  , sed  non  cogendos  esse. 

Sectio  quarta.  — De  causis  ab  audienda  missa  excusantibus. 

Ab  obligatione  audiendi  missam  diebus  dominicis  et 
festivis  excusat  : 

1°  Dispensatio  legitime  concessa  , quia  de  natura  est 
legis  positivae  ut  vinculum  ejus  per  legitimam  dispensa- 
tionem tolli  possit. 

2°  Impotentia  physica  , quia  repugnat  aliquem  teneri 
ad  impossibile.  Hinc  excusantur  incarcerati , lecto  de- 
cumbentes, navigantes  in  mari,  inter  infideles  vel  haere- 
ticos ubi  missa  non  celebratur,  degentes,  etc.  Qui  autem 
praevidens  se  non  habiturum  missam  , ad  haereticos  vel 
infideles  iret  absque  sufficienti  causa  , transgressor  prae- 
cepti de  audienda  missa  reputaretur  : secus  si  legitimam 
haberet  huc  eundi  ibique  manendi  causam,  v.  g.  ad  pro- 
curandum bonum  publicum , ad  exercendam  mercatu- 
ram sustentationi  suae  familiae  necessariam  , etc. 

3°  Impotentia  moralis,  id  est  notabilis  difficultas,  quia 
apud  omnes  receptum  est  legem  Ecclesiae  non  obligare 
cum  tanto  incommodo.  Hinc  excusantur  1°  infirmi,  etsi 
non  decumbentes  , qui  timent  non  leve  incommodum  , 
vel  notabilem  moram  ad  convalescendum , aut  capitis 
gravamen,  aut  virium  lassitudinem  : in  dubio  an  infir- 
mitas sit  sufficiens , standum  est  judicio  medici , aut  su- 
perioris, aut  parochi,  aut  alterius  gravis  personae;  et 
etiam,  ait  Ligorio,  n.  325,  suo  judicio  acquiescere  potest 
infirmus,  si  ita  prudenter  judicet.  Si  autem,  petito  con- 
silio, dubium  adhuc  perseveret,  multi  volunt  prapceptum 
obligare,  quia  in  dubio  pars  tutior  est  eligenda  : alii  vero 

multi  dicunt  illud  non  obligare,  quia  tunc  adest  pericu- 
lum gravis  damni,  et  judicandum  est  matrem  Ecclesiam 
in  tali  casu  non  oblig  ire ; quod  Ligorio  aestimat  valde 
probabile;  2° excommunicat!  et  interdicti,  quia  missae  as 
sistere  non  possunt  licite,  quin  prius  fuerint  absoluti : at 
si  absolutionem  facile  obtinere  possint,  et  omittant  eam 
petere  , ab  auditione  missae  coram  Deo  non  excusantur 
juxta  Bonacina,  Collel,  Continuat,  Tournclyy  t.  4;  nam, 
inquit  Ligorio,  n.  325,  '«  quisquis  tenetur  cum  levi in- 
» commodo  tollere  impedimenta  ut  gravi  praecepto  satis- 
» faciat.  » 3°  Multi  et  communius  dicunt  eum  qui  liabet 
privilegium  oratorii  privati,  sacerdotem  propriis  expensis 
conducere  non  teneri  ut  missam  audiat,  quia  privilegium 
est  favor  et  non  onus,  et  talisconduciio  est  notabile  in- 
commodum. Verum  si  missa  facile  liaberi  possit  gratis  aut 
fere  gratis,  probabilius  est  dari  obligationem  eam  au- 
diendi, quia,  licet  nemo  teneatur  uti  privilegio,  tenetur 
tamen  satisfacere  praecepto,  dum  potest  sine  notabili  in- 
commodo. 

4°  Quodcumque  rationabile  motivum  quo  quis  bona 
fide  judicat  se  ad  missam  tali  die  audiendam  non  teneri. 
ItaSuarez,  Layman,  Bonacina,  Busembaum,  Ligorio,  etc. 
Ubi  enim  viri  prudentes  sic  communiter  judicant  se  recte 
excusari,  durius  esset  eos  de  peccato  mortali  accusare. 
Hinc  sufficienter  excusantur  1°  custodientes  domos  vel 
greges  : si  tamen  plures  sint  custodes,  et  unica  celebretur 
missa,  alternatim  eam  debent  audire;  et  si  duae  dicantur, 
ambo  assistere  debent  successive.  Vir  exigere  non  potest 
ut  uxor  domi  semper  remaneat,  quia  est  domina  et  non 
ancilla  : debet  ergo  et  ipse  eam  vice  sua  custodire;  quod 
praestare  potest  ut  ancilla  missam  audiat.  2°  Matres  et 
nutrices  quae  neminem  habent  cui  relinquant  parvulos, 
nec  eos  ducere  possunt  ad  ecclesiam  sine  notabili  assis- 
tentium perturbatione.  3°  Famuli  ei  a fortiori  uxores  et 
filii  familias , si  ministerium  suum  omittere  non  possint 
sine  notabili  detrimento  domini,  aut  si  contra  jussum 
ejus,  licet  injustum,  ire  non  possint  absque  gravi  incom 
modo,  puta  si  indignationem  ejus  incurrerent,  si  famu» 

latum  amitterent,  nec  alium  de  facili  invenirent.  4°  Mi- 
lites qui  > in  miserrimis  temporibus  nostris, divinis  officiis 
assistere  non  possunt,  quin  commilitonum  irrisiones, 
exprobrationes  aliaque  ludibria  adversum  se  provocent, 
ab  audienda  missa  excusantur.  5°  Si  notabilis  sit  diffi- 
cultas eundi  ad  ecclesiam  ob  distantiam,  maxime  si  via 
sit  difficilis,  coelum  pluvium  ; et  habenda  est  ratio  perso- 
narum , loci , temporis  et  consuetudinis  ; spatium  enim 
unius  miliarii  ( un  tiers  cie  liene)  potest  esse  nimis  moles- 
tum respectu  nobilis  puellae,  et  pro  nihilo  reputatur  a 
forti  rusticana;  iter  unius  leucae  non  est  grave  pro  ple- 
risque  , dum  tempus  est  serenum  et  via  sicca;  est  vero 
incommodum,  si  gradiendum  sit  nocte,  in  nive,  in  aqua, 
in  cceno,  sub  pluvia  aut  frigore,  etc.  Haec  igitur  pensanda 
et  ex  aequo  et  bono  judicanda  sunt;  saepe  rationes  non 
absolute  sufficiunt,  et  tamen  personas  ex  bona  fide  agen- 
tes, si  non  a toto,  saltem  a tanto,  id  est  a mortali  peccato 
excusant.  6°  Viator,  si  aliunde  commodam  amitteret  oc- 
casionem itineris,  v.  g.  socios  , cum  viam  ignoret,  aut 
pericula  timeat,  si  graviores  subire  deberet  expensas. 
7°  Occasio  lucri  extraordinarii  et  transitorii,  ut  multi  af- 
firmant apud  Ligorio,  n.  33*2,  et  quidem  merito;  alioquin 
dicendum  foret  legem  Ecclesiae  cum  magno  obligare 
posse  incommodo  , et  plures  ex  praecedentibus  decisioni- 
bus rejiciendae  essent.  Eo  principio  innixi , plurimos  ex- 
cusamus operarios  qui  certo  anui  tempore  eunt  Parisios, 
Belgium,  vel  in  alias  regiones,  et  acceptant  laborem  apud 
dominos  qui  permittere  nolunt  eos  missam  audire,  si 
aliunde  lucrum  inde  proveniens  ipsis  vel  familiae  sit  ne- 
cessarium aut  saltem  maximi  momenti,  et  faciant  quod  in 
se  est  inoraliter  ut  inis  -am  audiant  et  diebus  festivis  non 
laborent.  Non  vero  permittimus,  ob  lucrum  faciendum, 
eligere  conditionem  in  qua  missa  fere  nunquam  audiri 
posset,  etsi  lioc  lucrum  ad  sustentationem  familiae  gravis 
esset  momenti;  quia  aliud  est  missam  quandoque  vel 
per  aliquod  temporis  spatium  omittere,  et  aliud  eam  fere 
nunquam  audire  et  cuncta  Christiani  exercitia  omittere. 

5°  Cbaritas;  quia  in  concursu  duarum  legum  quarum 

mia  est  naturalis  et  altera  ecclesiastica,  lex  naturalis  prae- 
ferenda est  : porro  auditio  missae  est  de  praecepto  eccle- 
siastico, et  officium  cliaritatis  de  lege  naturali  : ergo,  etc. 
Unde  1°  qui  curam  habent  infirmi,  ab  audienda  missa 
excusantur,  si  eum  deserere  non  possint  sine  periculo 
majoris  infirmitatis,  nimiae  anxietatis  , aut  alterius  nota- 
bilis incommodi  : in  dubio  an  ratio  sit  sufficiens  ut 
omittatur  missa,  non  deserendus  est  infirmus,  ut  fatetur 
ipse  Callet ; 2°  qui  auxilium  proximo  grave  damnum  pa- 
tienti ferre  potest,  v.  g.  in  incendio,  in  hostium  vasta- 
tione, in  messis  deperditione , etc.  3°  Qui  rixas,  jurgia, 
duella,  lites,  turpia,  etc.  impedire  potest,  sufficientem 
habet  rationem  ut  a missa  hac  die  abstineat.  Itein  puella 
quae  certo  novit  quod  egrediendo  tali  die,  futura  sit  ali- 
cui in  particulari  causa  ruinae  spiritualis  , seu  occasio 
gravis  peccati,  ab  audienda  missa  sufficienter  excusatur, 
cum  ex  cliaritate  agat;  sed  communius  docetur  illam  ad 
hujusmodi  abstinentiam  non  teneri  saltem  sub  gravi , 
aut  plus  quam  semel  aut  iterum  , quia  utitur  jure  suo  , 
et  si  alter  passurus  sit  damnum  spirituale,  hoc  sibi  soli 
imputare  debebit. 

6°  Consuetudo,  quae  vim  habet,  ut  omnes  fatentur,  le- 
gem introducendi,  abrogandi,  mutandi  et  interpretandis 
ubi  ergo  mos  invaluit  ut  in  tali  vei  tali  circumstantia 
omitteretur  missa  etiam  a personis  timoratis  , indicium 
est  Ecclesiam  tunc  obligare  nolle,  quia  grave  subeun- 
dum esset  incommodum.  Sic  1°  damnari  non  possunt 
puerperae  quae,  in  nonnullis  regionibus  , etsi  convalue- 
rint, ecclesiam  adire  non  solent,  nisi  uno  mense  vel  sex 
septimanis  post  partum  ; 2°  mulieres  conjugatae  primis 
diebus  post  mortem  sponsi ; 3°  honestae  puella?  quae,  ex 
seductione,  factae  sunt  gravidae,  ut  famam  suam  conser- 
vent. Gaeterum  hae  omnes  non  excusarentur,  si  ob  alia  ne- 
gotia domo  exirent.  4°  Excusari  potest  puella  quae  cum 
magno  rubore  proclanialiones  proprii  matrimonii  audire 
teneretur,  si  aliam  missam  audire  non  possit;  5°  item 
mulieres  quae  non  habent  vestes  juxta  statum  suum 
decentes,  vel  famulum  aut  sociam,  sine  quibus  magno 

rubore  suffunderentur;  at  si  missam  valde  mane  audire 
possint,  ab  ea  audienda  non  excusantur,  quia  tunc  grave 
non  timetur  incommodum. 

Quaeritur  1°  an  qui  ab  audienda  missa  legitime  excu- 
santur, alium  religionis  actum  in  compensationem  eli- 
cere teneantur  ? 

R.  Certum  est  eos  ad  nullum  teneri  vi  praecepti  eccle- 
siastici quo  missae  assistentia  praecipitur,  et  nihil  ultra. 
At,  ut  notat  BiUuart , cum  , ex  praecepto  naturali,  ali- 
quando divinis  vacare  debeamus,  aliquam  hujusmodi 
compensationem  Deo  praestare  debent;  non  tamen  die 
dominica  potius  quam  altera  die,  quia  praeceptum  natu- 
rale non  determinat  tempus.  Qui  ergo  preces  matutinas 
et  serotinas  recitat,  missam  infra  hebdomadam  audit 
loco  dominicae,  huic  naturali  praecepto  plene  satisfacit. 

Quceritur  2°  an  homo  in  statu  peccati  mortalis  missae 
assistens,  praecepto  satisfaciat  ? 

R.  1°.  Qui  cum  actuali  ad  peccatum  mortale  affectu  au- 
dit  missam  , peccat,  quia  saltem  aliquam  facit  injuriam 
Deo,  sacrosanctum  missae  sacrificium  cum  celebrante  ei 
offerens,  dum  in  peccatis  perseverare  intendit;  non  ta- 
men arcendi  sunt  sie  affecti  ab  audienda  missa,  sed  hor- 
tandi ut  affectum  deponant  et  eam  recte  audiant.  Hoc 
autem  peccatum,  juxta  B illum t , Henricum  a S.  Ignatio 
citantem,  culpam  venialem  non  excedit. 

R.  2°.  Qui  missam  sic  audit,  modo  eam  audire  intendat, 
et  actum  religionis  exerceat,  licet  peccet  in  modo  eam 
audiendi,  satisfacere  videtur  praecepto,  quia  lex  praecipit 
$ubstantiam  actus,  non  autem  modum,  nisi  modus  sit  de 
intrinseca  ratione  actus,  qualis  est,  v.  g.  attentio  mentis 
in  auditione  missae  aut  recitatione  Horarum,  sine  qua  ac- 
tus non  esset  religiosus.  Ita,  cum  inultis  aliis,  Sanchez, 
Sylvius,  t.  2,  Billuarty  etc.  qui  dicunt  lianc  sententiam 
esse  communiorem.  Unde  qui  missae  vel  officio  pro  de- 
functis cum  affectu  ad  peccatum  assistunt,  stipendia  re- 
stituere non  tenentur,  modo  aliunde  debitam  habuerint 
Attentionem.  Yide  quae  diximus  de  recitatione  divini  offi- 
cii cum  actuali  proposito  peccandi,  § 3,  ad  calcem. 

§ II.  — D2  aliis  pietatis  operibus  diebus  dominicis  et  festivis  agendi. 

Plures  theologi  et  auctores  ascetici,  praesertim  in  Gal- 
lia, docuerunt  absolute  totam  diem  dominicam  et  fes- 
tivam sanctificandam  esse,  ex  praecepto  divino  et  eccle- 
siastico, et  eos  qui  ab  operibus  servilibus  abstinent, 
missamque  audiunt  et  reliquum  tempus  in  otio,  in  vanis 
colloquiis,  in  ludis  et  comessationibus  terunt , a gravi 
peccato  excusari  non  posse. 

Caeteri  vero  theologi,  post  S.  Th.  finem  piaecepti  ab 
ipso  praecepto  sedulo  distinguentes,  dicunt : 

1°  Convenientem  dierum  dominicarum  et  festivarum 
sanctificationem  postulare  quidem  ut  fideles,  praeter  ces- 
sationem ab  operibus  servilibus  et  auditionem  missae, 
alia  pietatis  opera  exerceant,  v.  g.  actus  fidei,  spei,  clia- 
ri tatis,  contritionis  eliciant,  sacram  concionem  audiant , 
officiis  vespertinis  assistant,  Scripturam  sacram  aut  alios 
pietatis  libros  legant,  ignaros  erudiant,  necessitatem  pa- 
tientibus auxilium  praebeant,  etc.  multo  magis  expedire 
ut  a negotiis  saecularibus,  lusibus,  spectaculis,  choreis, 
venationibus,  comessationibus,  compotationibus  absti- 
neant, et  ad  hoc  referendas  esse  multas  auctoritates  a 
P.  Alexandro  aliisque  auctoribus  citatas. 

2°  Yi  praecepti  divini  aut  ecclesiastici  fideles  non  te- 
neri praedictis  diebus  interiores  actus  fidei,  spei,  cha- 
ritatis  aut  contritionis  elicere,  quia  nullibi  legimus 
tales  actus  his  diebus  esse  praeceptos;  nec  sacram  con- 
cionem audire , propter  eamdem  rationem  : tenentur 
quidem  episcopi  et  parochi  verbum  Dei  per  se  vel  per 
alios  singulis  diebus  dominicis  et  solemnioribus  festis 
populo  annuntiare,  ut  alibi  ostendemus;  sed  commu- 
niter docetur  fideles , aliunde  sufficienter  eruditos,  aut 
alia  via  erudiendos,  concionibus  et  catecliismis  assistere 
non  teneri  : quod  autem  dicit  concilium  Trid.  « Mo- 
» neatque  episcopus  populum  diligenter  unumquemque 
» teneri  parochiae  suae  interesse,  ubi  commode  id  fieri 
» potest,  ad  audiendum  verbum  Dei , » strictum  non  de- 

notat  praeceptum,  alioquin  non  diceret,  ubi  commode  ut 
jtcri  potest;  et  insuper  eo  se  usu  praedicta  accipiuntur 
verba. 

3°  Obligari  fideles,  sub  peccato  veniali,  Vesperis  adesse 
diebus  dominicis  et  fastis  , nisi  legitime  impediantur, 
maxime  in  Gallia,  in  Belgio  et  in  aliis  regionibus,  ubi  sic 
fert  populi  Christiani  consuetudo.  Leves  tamen  rationes 
ab  ea  obligatione  excusant.  Ita  communissime  theologi. 

4°  Sequitur  ex  dictis , eos  qui  diebus  dominicis  et  fes- 
tis ab  operibus  servilibus  abstinent  et  missam  debito 
modo  audiunt,  cunctis  aliis  religionis  operibus  neglectis, 
licet  reprehensibiles,  praecepto  de  sanctificandis  praefa- 
tis diebus  satisfacere  quoad  substantiam,  ita  ut  morta- 
liter non  peccent.  Absolvi  ergo  et  ad  communionem 
paschalem  admitti  possunt,  si  nihil  aliud  obstet,  quam- 
vis foititer  hortandi  sint  ad  ea  praestanda  vel  fugienda 
quae  optimi  Christiani  praestare  aut  fugere  solent,  et  ad 
quae  sancta  mater  Ecclesia  tam  sollicite  et  constanter 
incitat. 

Hinc  patet  quanti  momenti  sit  distinctio  a S.  Thoma 
inducta  inter  rem  praeceptam  et  finem  praecepti , sub 
praecepto  non  contentam  : quam  distinctionem  plurimi 
non  satis  attendentes,  in  vagam  abeunt  doctrinam  , vel 
rigidiores  emittunt  sententias. 


CAPUT  QUARTUM. 

DE  QUARTO  DECALOGI  PR.ECEPTO. 

Hoc  praeceptum  continetur  in  Exod.  xx , 12,  his  ver- 
bis : Honora  patrem  tuum  ct  matrem  tuam , ut  sis  longctvus 
sit  per  terram  quam  Dominus  Deus  tuus  dabit  tibi. 

Etsi  patris  et  matris  nomine  ii  praecipue  intelligantur 
cx  quibus  generati  sumus  , « in  hoc  tamen  pi  aecepto,  in- 
♦*  quitS.  Th.  2 2,q.  122,  art.  5, ad  2,  intelligitur  mandari 

* quidquid  pertinet  ad  reddendum  debitum  cuicumque 
» personae,  sicut  secundarium  includitur  in  principali.  » 
In  praesenti  ergo  capite  dicemus  de  mutuis  officiis  1°  pa- 
rentum et  liberorum , 2°  pastorum  et  fidelium  , 3°  prin- 
cipum  et  populorum,  4°  virorum  et  uxorum  , 5°  domi- 
norum et  famulorum  , 6°  magistrorum  et  discipulorum. 

ARTICULUS  PRIMUS. 

DE  MUTUIS  PARENTUM  ET  LIBERORUM  OFFICIIS. 

Investigandum  occurrit  1°  quid  parentes  debeant  libe- 
ris , et  2°  quid  liberi  debeant  parentibus. 

§ I.  — De  obligationibus  parentum  erga  liberos. 

Nomine  parentum  intelliguntur  omnes  ascendentes 
in  utraque  linea  , tum  in  consanguinitate  , tum  in  affi- 
nitate , sicut  per  liberos  intelligendi  sunt  omnes  des- 
cendentes. 

Certum  est  parentes  id  omne  praestare  teneri  liberis  , 
quae  unusquisque  proximo  suo  debet , quia  neminem 
habere  possunt  propinquiorem  quam  proprios  filios , et 
vox  naturae  clamat  hominem  qui  prolis  suae  curam  non 
haberet,  feris  ipsis  deteriorem  fore.  Duplicis  autem 
generis  distinguitur  cura  parentum  erga  filios  , una  cor- 
poralis ,'  et  altera  spiritualis. 

De  officiis  parentum  erga  filios  curam  corporalem 
respicientibus . 

1°  Debent  parentes,  quantum  moraliter  possunt,  omne 
corporale  detrimentum  a liberis  suis  sedulo  avertere, 
alioquin  feris  deteriores  se  ostenderent.  Caveant  ergo  ne 
fiant  lusci,  claudi,  gibbosi  vel  aliter  deformes,  ne  cadant 
in  ignem  vel  aquam,  ne  devorentur  a bestiis  etiam  do- 
mesticis, ne  sibi  nimio  ploratu,  vel  aliquo  instrumento 
noceant,  ne  in  eodem  lecto  dormientes  suffocentur.  Unde 

»4- 


TRACTATUS 


322 

manifeste  contra  hoc  pi receptum  peccant  mulieres  gia- 
vicire  quae  gravia  gerentes  onera  , immoderato  labori  va- 
c.iptes,  currentes,  saltantes,  intemperanter  bibentes  aut 
comedentes,  periculo  abortus  esse  exponunt ; item  patres 
qui  uxores  percutientes  aliisve  modis  vexantes,  abortare 
faciunt,  etc. 

2°  Tenentur  filiis  etiam  illegitimis  conferre  alimenta, 
vestitum,  habitationem  et  quidquid  ad  honestam  susten- 
tationem, juxta  proprium  statum,  necessarium  est ; imo 
et,  post  mortem,  convenientes  exequias  ac  preces  consue- 
tas pro  ipsis  faciendas  curare.  Ita  omnes.  Hinc  graviter 
peccant  1°  qui  prolem  suam  , sive  legitimam  , sive  illegi- 
timam , in  xenodochio  exponunt , nisi  vel  magna  neces- 
sitas , vel  conservatio  honoris  id  exigat ; et,  in  ultimo 
casu,  datur  obligatio  impensas  a xenodochio  faciendas 
compensandi,  juxta  ea  qure  in  tractatu  de  Restitutione 
diximus;  qui  diligentiam  saltem  mediocrem  non  adhi- 
bent ut  acquirant  bona  ex  quibus  liberos  convenienter 
sustentent  , et  futuro  statui  eorum  provideant  : Non 
enim  debent  Jilii  parentibus  thesaurizare , sed  parentes  filiis , 
FI  Cor.  xn,  14;  3°  qui  artem  statui  congruentem  aliudve 
genus  decenter  vivendi  liberos  non  decent,  nec  docen- 
dos curant  ; 4°  a fortiori  qui  pigritia,  negligentia,  pota- 
tionibus, comessationibus  , lusibus,  imprudentibus  ne- 
gotiis rem  familiarem  dissipant,  et  familiam  ad  statum 
fortunae  conditione  sua  inferiorem  deducunt;  5°  qui, 
absque  legitima  causa,  convenientem  negant  dotem  filiae 
pro  ineundo  matrimonio,  vel  pro  ingressu  in  religionem, 
vel  exhreredant  aut  exhreredare  sibi  proponunt  filium, 
quia  statum  clericalem  aut  religiosum  vult  amplecti. 
Dico  absque  legitima  causa ; quia,  ex  ai  t.  Cod.  204,  liberi 
nunquam  habent  actionem  in  patrem  et  matrem  ut  ob- 
tineant dotem,  et  fieri  potest  ut,  ex  jure  naturali,  paren- 
tes sufficientem  habeant  rationem  denegandi  dotem  , 
v.  g.  puellae  qure  sine  eorum  consensu  indigno  vult  nu- 
bere. Ut  probabilius  tamen  docent  Sancbez,  Salmanticen- 
ses,  Ligorio  et  alii,  patrem  (et,  defectu  patris,  matrem) 
teneri  jure  naturali  filire  ipso  invito  nuptae  etiam  indi- 

gno  alimenta  praestare  si  egeat;  item  et  filio  qui,  spreto 
ejus  consensu,  nuptias  contraxit,  et  uxori  ejus  et  filiis. 

Nunc  parentes  filios  penitus  exhaeredare  non  possunt 
ob  quaincumque  rationem,  quia  lex  aliquam  portionem 
descendentibus  et  ascendentibus  absolute  reservat  : de 
illa  igitur  in  filii  detrimentum  disponere  non  possunt, 
nisi  per  fraudem  in  foro  interno,  sicut  et  in  externo, 
reprobandam.  Cod.  civ . art.  913  et  seq. 

3°  Mater  prolem  suam  , sive  legitimam , sive  illegiti- 
mam , proprio  lacte  tenetur  alere,  nisi  justam  habeat 
excusationem,  v.  g.  infirmitatem,  debilitatem,  nobilita- 
tis splendorem  , aut  consuetudinem  legitime  introduc- 
tam ; ad  hoc  enim  natura  evidenter  impellit,  ut  in  Phi- 
losophia morali,  p.  252  ed.  3a  ostendimus.  Haec  tamen 
obligatio  non  est  sub  gravi,  juxta  Busembaum  et  Ligorio, 
modo  proles  bonae  committatur  nutrici. 

4°  Si  filius  debita  ad  recte  vivendum  contraxerit , pa- 
ter ea  solvere  debet,  cum  illum  enutrire  teneatur.  Caetera 
vero  debita,  alio  titulo  contracta,  non  debet,  nisi  ex  be- 
nevolentia et  quodam  honore,  quia  ipsi  imputari  nod 
possunt.  Nec  alimenta , vestitum  aliaque  ad  honestam 
sustentationem  necessaria  debet  filio  qui  per  bona  sua 
vel  per  industriam  sibi  providere  potest,  vel  qui  tantae 
est  ingratitudinis  aut  animi  tam  flagitiosi , ut  a patre 
abjici  mereatur.  Ita  Collet , Continuat.  Tournely , t.  6. 
Alii  vero  hunc  casum  excipere  non  videntur , ubi  de 
alimentis  et  aliis  ad  sustentationem  omnino  necessariis 
agitur. 

De  officiis  parentum  erga  liberos  curam  spiritualem 
spectantibus . 

1°  Curare  debent  ut  liberi  pie  Christianeque  instituan- 
tur, juxta  haec  B.  Pauli  verba,  I Tim.  v,  8 . Si  quis  suo- 
rum et  maxime  domesticorum  curam  non  habet , fidem  nega- 
vit et  est  infideli  deterior  ; et,  Eph.  vi,  4 : Et  vos  patres  nolite 
ad  iracundiam  provocare  filios  vestros , sed  educate  illos  in 
disciplina  et  correptione  Domini . Ideo  enim  matrimonium 

ad  dignitatem  sacramenti  evectum  est,  ut  nata  proles  in 
Christo  renascatur  et  ad  vitam  aeternam  praeparetur  : 
porro  nisi  tenella  puerorum  voluntas  in  bonum  flecta- 
tur, ad  malum  proruet,  et  vitio  semel  assueta,  ad  virtu- 
tem inclinari  vix  deinceps  poterit,  ut  ait  sapiens,  Prov. 
xxn,  6 : Adolescens  juxta  viam  suam , etiam  cum  senuerit , 
non  recedet  ab  ea.  Debent  ergo  1°  curare  ut  quam  primum 
gratia  baptismatis  regenerentur ; 2°  eos  vix  loquentes  prae- 
cipua Christianae  doctrinae  capita  docere,  et  corda  eorum 
ad  Deum  omnium  creatorem  ac  gubernatorem  inclinare  ; 
3°  eos  adhuc  teneros  matutinis  ac  serotinis  orationibus  , 
Ecclesiae  officiis,  catechismis  et  concionibus  assuefacere  ; 
4°  eosdem  a fallacibus  mundi  illecebris,  pompis  et  vo- 
luptatibus avertere;  5°  eis  praeficere  magistros  doctrina 
et  inulto  magis  gravitate  morum  conspicuos  : semper  ha- 
beant in  mente  haec  proverbiorum  verba,  xm,  24  : Qui 
parcit  virga*  9 odit  filium  suum  ; qui  autem  diligit  illum  , in- 
stanter erudit  \ 6°  die  noctuque  invigilare  ne  quicumque 
verbis  obscenis  vel  impiis,  lectionibus  minus  castis  aut 
religiosis,  aut  exemplis  perversis  filiis  suis  noceant. 

2°  Educationem  conditioni  suae  convenientem  cunctis 
liberis  suis  dare  debent,  statum  vitae  eis  procurare  , ple- 
nam eis  relinquendo  libertatem  circa  electionem.  Unde 
procul  dubio  mortaliter  peccant  eos  ad  matrimonium 
vel  ad  religionem  cogendo,  aut,  absque  legitima  causa  , 
avertendo,  consensum  obstinate  denegando  , etc. 

3°  Perfecta  inter  omnes  liberos  servanda  est  aequalitas  , 
et  cavenda  unius  prae  caeteris  dilectio,  utpote  fons  et  oc- 
casio jurgiorum,  rixarum  et  multorum  malorum  : Israel 
diligebat  Joseph  super  omnes  filios  suos , eo  quod  in  senectute 
genuisset  eum , fecitque  ei  tunicam  polymitam . Videntem  au- 
tem fratres  ejus  quod  a patre  plus  cunctis  filiis  amaretur , 
oderant  eum , nec  poterant  ei  quidquam  pacifice  loqui,  Gen. 
xkxvu  , 3 : hoc  exemplum  prae  oculis  semper  liabeant 
parentes.  Unde,  quamvis  leges  permittant  ut  in  distri- 
butione bonorum  sortem  unius  sorte  alterius  meliorem 
faciant,  id  raro  expedit , et  saepe  moraliter  peccarent  fa- 
cultate a lege  sibi  concessa  utendo.  Convenienter  remu- 

nerent  filium  aut  filiam  quae  prae  caeteiis  laboiavit,  rem 
familiarem  auxit  aut  servavit,  ipsis  constanter  adhaesit 
eosque  pia  sedulitate  curavit  : in  hoc  sane  nihil  vitupe- 
randum. Sed,  hoc  aliove  casu  simili  excepto,  accuratam 
respectu  omnium  servent  proportionem  , eamdem  dilec- 
tionem ac  benevolentiam. 

Pluries  a me  quaesitum  est  an  filius  ad  militiam  sorte 
designatus  et  a patre  redemptus  teneatur,  in  divisione 
paternae  haereditatis , onus  suae  redemptionis  solus  ferre. 
Respondi  eum  non  teneri,  1°  quia  pater  hoc  pretium  ex 
bonis  communibus  valide  potuit  solvere,  et  semel  solu- 
tum repeti  non  potest;  2°  quia  si  filius  sorte  designatus 
periculoso  morbo  fuisset  correptus,  et  non  nisi  magnis 
expensis  sanitatem  recuperasset , fratres  et  sorores  ejus 
non  excogitassent  illum  tale  onus  sustinere  teneri  : cur 
onus  suae  redemptionis  magis  teneretur  sufferre? 

4°  Quamvis  fratres  eadem  non  teneantur  obligatione 
erga  fratres  et  sorores,  qua  tenentur  parentes  erga  libe- 
ros, quia  eadem  non  est  dependentia,  debent  tamen,  lege 
charitatis  et  pietatis,  eis  in  necessitate  extrema  aut  gravi 
succurrere,  alimenta,  vestitum,  habitationem  aliaque  ad 
sustentationem  necessaria  praestare,  etiam  fratribus  ex 
eodem  patre  sed  ex  diversa  matre  vel  ex  eadem  matre, 
licet  ex  diverso  patre  ortis.  Ita  Busembaum  , Ligorio  et 
alii  plures. 

§■11.  — De  obligationibus  liberorum  erga  parentes. 

Verba,  Honora  patrem  tuum  ct  matrem  tuam , tria  impor- 
tant, juxta  omnes,  scilicet  amorem,  reverentiam  et  obe- 
dientiam,  ut  expresse  docet  Catecliismus  concilii  Trid.  et 
ipsa  recta  ratio  dictat ; triplicem  enim  respectum  liabent 
parentes  ad  filios,  ratione  causae,  praeeminentiae  et  regimi- 
nis : filii  ergo  debent  eos  amare  ut  suae  existentiae  causam, 
revereri  ut  superiores,  eisque  tari  quam  rectoribus  obedire 
et  insuper  necessitatem  patientibus  subvenire. 

l°Eos  amare;  si  enim  cunctos  homines  tanquam  proxi- 
mos amare  ex  praecepto  divino  naturali  et  positivo  tenca- 

inur,  a fortiori  amare  debemus  eos  qui  nos  tanto  amore 
prosequuntur,  cum  tantis  doioribus  ediderunt,  tantis 
curis  aluerunt.  Elsi  defectus  liabeant,  quovis  modo  erga 
nos  egerint,  eis  tamen  debemus  vi  tam"  et  conservationem  : 
ergo  etiam  in  hoc  casu  eos  sincero  amore  prosequi  tene- 
mur. 

Hinc  graviter  peccant  liberi  1°  si  parentibus  signa  odii 
exhibeant;  2®  si  nullos  amoris  sensus  eis  manifestent , 
aut  raro  et  imperfecte  id  faciant,  si  dure  eos  tractent; 
3°  si  eos  graviter  contristent,  ad  iram  provocent , sive  ex 
causa  gravi,  sive  ex  causa  levi,  modo  gravem  molestiam 
inde  proventuram  praevideant,  etc.  Haec  enim  omnia 
Scripturae  sacrae  sunt  adversa  : Prov.  xix  , 26  : Qui  njfligit 
putrem  et  fugat  matrem  ignominiosus  est  et  infelix ; Eccli. 
ni,  18  : E, st  maledictus  a Deo  qui  exasperat  matrem . 

2°  Eos  venerari  et  honorare,  ut  clare  exprimitur  citatis 
verbis  : Honora  patrem  tuum , etc.  et  his  aliis,  Eccli.  m,  8 : 
Qui  timet  Dominum  honorat  parentes  y et  quasi  dominis  ser- 
viet his  qui  se  genuerunt . Hinc  contra  reverentiam  paren- 
tibus debitam  mortaliter  peccat  filius,  1*  si  eos  etiam 
leviter,  sed  injuriose  percutiat;  et,  in  nostra  dioecesi,  qui 
patrem  aut  matrem  aliumve  ex  ascendentibus  , aut  soce- 
rum aut  socrum  injuriose  percutit,  incurrit  ipso  facto  ex- 
communicationem episcopo  reservatam  ; 2°  si  manum  ad 
percutiendum  deliberate  attollat;  3°  si  verbis  contume- 
liosis vel  talibus  quibus  sciat  eos  esse  offendendos  affi- 
ciat; 4°  si  maledicta  aut  convicia  in  eos  conjiciat,  in  illo- 
rum praesentia;  nam  si  in  eorum  absentia  haec  faceret, 
peccaret  quidem , quia  talia  dicta  reverentiae  parentibus 
debitae  repugnant.  Ideo  specialem  habent  malitiam  , sed 
haec  malitia  ad  peccatum  mortale  non  pertingit,  nisi  con- 
juncta sit  cum  magno  contemptu,  aut  cum  perversa  in- 
tentione, v.  g.  ut  parentes  resciant  et  contristentur.  A 
fortiori  si  talia  de  parentibus  mortuis  dicant,  non  semper 
mortaliter  peccant.  Ita  Ligorio,  1.  3,  n.  334,  contra  Spo- 
rer  et  alios,  dicentes  filium  maledicentem  parentibus, 
sive  pi  absentibus,  sive  absentibus,  sive  vivis,  sive  mortuis, 
semper  mortaliter  peccare;  5°  si  eos  subsannet,  irrideat 

torvis  oculis  aspiciat ; 6°  si  eos  pauperes , despectos , male 
vestitos  despiciat,  erubescat,  agnoscere  nolit,  ut  incogni- 
tos et  extraneos  habeat : si  tamen  , ex  justa  causa,  dissi- 
mulet tantum  se  eos  cognoscere,  nolit  eos  apud  se  habere, 
modo  interius  non  contemnat,  et  de  necessariis  eis  pro- 
videat, Bonacina,  cum  pluribus  aliis,  eum  a peccato  mor- 
tali excusat;  7°  si  eos  in  foro  externo  etiam  de  vero  cri- 
mine accuset  : omnes  tamen  excipiunt  crimen  haereseos, 
proditionis  aut  conjurationis  in  principem,  et  dicunt  fi- 
lium in  eo  casu  nequidem  proprio  pairi  parcere  posse, 
si  malum  aliter  caveri  nequeat,  quia  bonum  publicum 
bono  privato  praevalere  debet. 

3°  Eis  obedire  tenentur  : constat  tum  ex  Scriptura, 
Eph.  vi,  1 : Filii , obedite  parentibus  vestris  in  Domino : hoc 
enim  justum  est-,  Coi.  m,  20  : Filii,  obedite  parentibus  peroni- 
ni  a : hoc  enim  placitum  est  Deo-,  tum  ex  SS.  Patribus;  tum 
ex  doctoi  ibus,  qui  in  hoc  sunt  unanimes;  tum  ex  ratione, 
quae  dictat  eis  obediendum  esse  qui  habent  jus  imperandi : 
pono  parentes  habent  jus  imperandi  in  his  quae  regimen 
et  informationem  familiae  spectant:  in  iisdem  ergo  filii 
obedire  tenentur. 

Hinc  mortaliter  peccant  1°  qui  in  re  gravi  ad  curam 
domesticam  vel  mores  aut  animae  salutem  pertinente  obe- 
dire nolunt;  2°  qui,  contra  patris  prohibitionem,  impro- 
borum societatem,  propinas,  aleae  lusus,  choreas  et  si- 
milia frequentant  vel  exercent;  3°  qui,  neglecto  eorum 
mandato',  operam  dare  nolunt  litteris  aut  artibus  statui 
suo  congruentibus,  sicque  tempus  frustra  absumunt , et 
expensas  pro  ipsis  factas  inutiles  reddunt ; 4°  qui,  eis  in- 
consultis, nubunt,  aut  indignas  seu  inconvenientes  nup- 
tias facere  volunt,  et  convenientes  a parentibus  oblatas 
sine  justa  causa  recusant ; 5°  item  filia  quae  contra  paren- 
tum voluntatem  domo  egreditur,  noctu  cum  viris  loqui- 
tur, saltationes  frequentat,  familiaritates  cum  juvene  ser- 
vat, aliisve  periculis  se  exponit,  etc. 

Non  tamen  parentibus  obedire  tenentur  filii  1°  in  iis 
quae  sunt  contra  Dei  vel  Ecclesiae  praecepta  aut  contra 
Evangelii  consilia,  quia  obedire  oportet  Deo  magis  (piam 

hominibus ; 2°  in  electione  status,  si  eorum  voluntas  divi- 
nae vocationi  sit  opposita ; 3°  in  iis  quae  ad  bonum  regimen 
familiae  non  pertinent,  v.  g.  si  parentes  exigerent  ut  filius 
talem  duceret  uxorem  a qua  abhorret,  ut  filia  tali  nube- 
ret quem  diligere  non  potest,  etc.  Hinc  1°  qui,  omnibus 
perpensis,  merito  judicant  se  divinitus  vocatos  esse  ad 
vitam  religiosam  vel  ad  statum  clericalem  , consensum 
parentum  humiliter  petere  et  patienter  exspectare  de- 
bent : si  vero  illum  obtinere  non  possint,  adepta  sua  rna- 
joritate,  eligere  poterunt  statum  ad  quem  destinantur; 
2°  qui  reverenter  petierunt  consensum  parentum  ad  in- 
eundum congruens  matrimonium  , et  injuste  fuerunt  re- 
pulsi, ad  reverentiales  summationes  lege  permissas  licite 
poterunt  recurrere  : raro  tamen  sapiens  confessarius  hu- 
jusmodi viam  approbat,  et  multo  minus  consulit,  propter 
mala  inde  frequentius  secutura;  3°  filii  et  filiae  etiam  mi- 
nores, qui  ab  irreligiosis  parentibus  ad  malum  inducun- 
tur, a fide  et  virtutibus  Christianis  avertuntur,  domum 
paternam  licite  fugere  possunt , si  quadam  inveniant 
inedia  fidem  et  innocentiam  suam  in  tuto  collocandi. 

Caeterum  mala  agendi  ratio  parentum  eorumque  vitia 
aut  crimina  non  liberant  filios  ab  obligatione  eos  aman- 
di, venerandi  et  obedientiam  in  iis  quae  imperare  possunt 
eis  praestandi. 

4°  Parentibus  necessitatem  tum  spiritualem  tum  cor- 
poralem patientibus  liberi  succurrere  tenentur,  juxta 
haec  Eccli.  vii,  29,  verba  : Honora  patrem  tuum , et  gemitus 
matris  tuce  ne  obliviscaris.  Memento  quoniam  nisi  per  illos 
natus  non  fuisses,  et  retribue  illis  quomodo  et  illi  tibi.  Unde 
in  Codice  civili,  art.  205,  legitur  : « Les  enfans  doivent 
» des  alimens  a leurs  pere  et  mere  et  autres  ascendans 
• qui  sont  dans  le  besoin  , etc.  » 

Hinc  in  ordine  spirituali  graviter  peccant  liberi  qui, 
advertentes  suos  parentes  in  multis  Deum  offendere,  sa- 
cramenta negligere  , nullam  salutis  aeternae  curam  habe- 
re, eos  modeste,  amice  hac  reverenter  non  admonent,  non 
curant  ut  in  periculo  mortis  constituti  sacramenta  Eccle- 
siae tempore  opportuno  recipiant,  de  veritatibus  aeter- 

nis  eis  nou  loquuntur,  nec  permittunt  ut  alii  lioc  munus 
Christianum  impleant,  eos  a condendo  pio  et  rationabili 
testamento  avertunt,  vel  ultimas  eorum  voluntates  post- 
ponunt, aut  negligunt,  aut  ex  parte  tantum  implent,  etc. 

Similiter  in  ordine  corporali  mortaliter  etiam  peccant, 
1°  si  parentibus  graviter  egenis  alimenta  et  vestitum  de- 
negent, cogentes  eos  ad  mendicandum  aut  ad  exercen* 
dam  artem  statui  suo  indecoram;  2°  si  eos  aegrotantes, 
infirmos,  afllictos,  aut  senio  confectos,  non  visitent,  eis 
non  compatiantur,  opem  non  ferant;  si  eosdem  capti- 
vos,in  carcere  detentos,  injuste  vexatos,  liberare,  tueri, 
defendere  pro  posse  suo  non  quaerunt;  4°  si  pto  eis  de- 
functis non  curent  fieri  exequias, secundum  illorum  con- 
ditionem et  facultates.  Et  haec  filios  illegitimos  sicut  le- 
gitimos spectant,  quia  vere  sunt  filii,  et  quod  dicitur  de 
patre  et  matre,  de  aliis  ascendentibus  intelligi  debet. 

Colliges , ex  dictis,  1°  quemcumque  actum  charitati, 
justitiae  aut  aliae  virtuti  omnibus  communi  oppositum  , 
duplicem  habere  malitiam  si  erga  parentes  exerceatur, 
quia  praeter  virtutem  cui  directe  adversatur  , laedit  pie- 
tatem ; 2°  fratribus,  sororibus,  nepotibus  aliisve  consan- 
guineis et  affinibus  constitutis,  non  tantum  in  extrema 
aut  gravi  necessitate,  in  qua  cunctis  hominibus  auxilium 
piaebendum  esset  ex  charitate  , sed  etiam  in  necessitate 
ordinaria,  succurrendum  esse  , idque  habita  ratione  in- 
digentiae et  facultatum  et  ex  judicio  viri  prudentis;  3°  iis- 
dem obligationibus  teneri,  proportione  servata  , tutores 
erga  pupillos  et  pupillos  erga  tutores,  quibus  tenentur 
parentes  erga  liberos  et  liberi  erga  parentes, 

ARTICULUS  SECUNDUS. 

DE  MUTUIS  PASTORUM  ET  FIDELIUM  OBLIGATIONIBUS, 

SI,  — De  juribus  et  obligationibus  pastorum. 

Nomine  pastorum  ii  intelliguntur  qui  habent  curam 
animarum;  et  praesertim  episcopi  ct  parochi  , de  quibus 

dicturi  sumus  in  duplici  sectione,  et  tertiam  addemus 
de  canonicis. 

Sectio  prima.  — De  juribus  ct  obligationibus  episcopi. 

Dicemus  1°  de  ejus  dignitate  et  privilegiis  , 2°  de  ejus 
potestate,  3°  de  ejus  residentia,  4°  de  aliis  muneris 
ejus  officiis  , et  5°  de  ejus  translatione  et  renuntiatione. 

Punctum  primum.  — De  episcopi  dignitate  et  privilegiis» 

1°  Ostendimus  in  tractatu  de  Ordine,  episcopos  sim- 
plicibus presbyteris  sua  ordinatione  esse  superiores  : 
constat  eos  Apostolorum  esse  successores  , et  semel  ca- 
nonice institutos,  plenam  liabere  jurisdictionem  , in  tota 
dioecesi , summo  Pontifici  subordinatam.  Nomen  episcopi 
est  Graecum  , idem  significans  ac  Latine  speculator  ; et 
quamvis  olim  commune  fuerit  episcopis  et  sacerdotibus, 
ut  quidam  volunt , sicut  voces  seniores  et presbyteri  ad 
episcopos  et  sacerdotes  saepe  adhibitae  fuerint,  nihilo- 
minus certum  est  inter  eos  semper  fuisse  distinctionem 
etiam  tempore  Apostolorum.  Undeconc.  Trid.  sess.  23  , 
can.  7 : « Si  quis  d ixerit  episcopos  non  esse  presbyteris 
» superiores  , vel  non  habere  potestatem  confirmandi  et 
» ordinandi  , vel  eam  quam  habent  illis  esse  cum  pres- 
*>  by teris  communem,.,  anathema  sit.  » 

2°  Episcopus  dicitur  ordinarius,  quia  ordinarium  in 
sua  dioecesi  habet  jurisdictionem  ; et  dioecesanus  , respe- 
ctu civitatis  et  territorii  sibi  subjecti;  ac  suffraganeus , 
respectu  metropolitani  cui  subjicitur  : ipsius  ecclesia  ap» 
pellatur  cathedralis  , quia  in  ea  est  ipsius  sedes  episco- 
palis , seu  cathedra. 

3°  Valde  contro vertitur  inter  theologos  an  Christus 
omnes  Apostolos  ordinaverit  episcopos,  ut  videre  est 
apud  Bellarminum,  de  Romano  pontifice  , 1.  4,  cap.  13, 
Bellarminus,  Turrecremata , Barbosa  et  alii  doceptso- 
lu  m B.  Pep  um  a Christo  immediate  consecratum  fuisse 
episcopum,  et  ipsum  alios  ordinavisse  Apostolos;  ni- 

tuntur  cap.  2 , ilis t . 68  , primae  partis  Decreti  Gratiani  , 
ubi  legitur  : « Beatus  Jacobus,  qui  Justus  dicebatur,  et  , 
» secundum  carnem,  frater  Domini  nuncupatus  est,  a 
■»  Petro,  Jacobo  et  Joanne  apostolis  est  ordinatus.  » Alii 
vero,  et  genera tim  Galli,  contendunt  omnes  a Christo 
immediate  et  simul  ordinatos  fuisse,  probabiliter  in  ul- 
tima ccena,  quando  Christus  dixit  : Haec  quotiescumque 
feceritis , in  mei  memoriam  facietis  ; vel  post  resurrectio- 
nem, quando  insufflavit  super  eos  et  dixit : Accipite  Spi- 
ritum sanctum  : quorum  remiseritis , etc.  Unde  auctor 
Quaest.  ex  Veteri  et  Novo  Test.  inter  opera  S.  Aug.  App. 
ad  t.  3 : " Nemo  ignorat  episcopos  ecclesiis  Salvatorem 
» instituisse  ; ipse  enim  priusquam  in  coelos  ascenderet , 

» imponens  manus  Apostolis,  ordinavit  eos  episcopos.  » 
Quidquid  sit,  constat  episcopos  esse  Apostolorum  suc- 
cessores, et  , ratione  ordinis  , cardinalibus  , presbyteris 
et  diaconis  praestare  , quia  multa  possunt  quae  cardinales 
facere  nequeunt. 

4°  Episcopus  semel  valide  consecratus  , etiam  schisma- 
ticus, vocatura  papa,  venerabilis  frater , ut  ostendit  Be- 
ned.  XIV,  in  const.  In  postremo,  diei  20  octob.  1756  , 
§ 20.  Ab  aliis,  sive  laieis,  sive  clericis  , dicitur  etiam  ante 
consecrationem  , illustrissimus,  reverendissimus , et  tituli, 
magnitudinis , celsitudinis,  amplitudinis , ei  tribuuntur,  gal- 
lice  , Monseigneur  et  votre  Grande ur  vel  sa  Grandcur. 

Lex  diei  18  germinal  an  x,  8 api  ilis  1802,  art.  12  , sie 
habet:  *Jl  sera  libre  aux  archeveques  et  eveques  d’a- 
* jouter  a leur  nom  le  titre  de  citoyens  ou  de  inonsieur, 
» Toutes  autres  qualifications  sont  interdites.  » Mos  ta- 
men antiquus  praevaluit,  et  tituli  olim  usitati  ubique 
apud  nos  tribuuntur  episcopis  , non  solum  a fidelibus  , 
sed  a magistratibus  et  ab  ipsis  regis  Francorum  minis-* 
tris,  dicentibus  eos  legaliter  non  esse  debitos,  sed  ex 
benevolentia  concedi. 

5°  Episcopi  semel  consecrati  ubique  gentium  habent 
locum  a sacerdotibus  et  ab  ipsis  protonotariis  Aposlolicis 
distinctum,  quod  Pius  II,  const.  Cum  servare . ad  epi- 
scopos cathedralium  auctoritate  Apostolica  electos  et 
confirmatos  extendit. 

6°  Episcopus  titularis,  qui  canonicatum  vel  dignitatem 
in  aliqua  ecclesia  retinet,  cunctis  aliis  canonicis  et  dignita- 
tibus etiam  ipso  antiquioribus  praecedere  debet,  ex  variis 
Cong.  rituum  decisionibus.  Ferrans,  v°  Episc.  art.  4,  n.  2. 

7°  Episcopus  prior  ad  episcopatum  promotus  alteri 
post  ipsum  promoto,  etsi  digniori  vel  illustriori,  praece- 
dere debet,  ex  decisione  ejusdem  Cong.  diei  21  martii 
1609.  Inter  suffraganeos  sive  Latinos,  sive  Graecos,  alia 
non  babenda  est  ratio,  caeteris  paribus,  quam  promotio- 
nis ad  episcopatum.  Sic  definiit  Cong.  de  propaganda 
fide,  die  J6  feb.  1630. 

8°  Episcopus,  in  sua  ecclesia  vel  dioecesi,  omnibus  aliis 
episcopis  et  arehiepiscopis,  solo  metropolitano  suo  ex- 
cepto , praeferendus  est,  ex  decreto  Cong.  rit.  diei  10  ja- 
nuam 1609;  sed  ex  urbanitate,  juxta  eamdem  Cong. 
extraneos  in  sua  dioecesi  honorare  debet. 

9°  In  concilio  provinciali  praecedentia  episcoporum 
statuenda  est  secundum  tempus  ordinationis,  non  secun- 
dum ecclesiarum  dignitatem.  Ita  decrevit  Cong.  concilii, 
die  19  aprilis  1596. 

10°  Ex  concilio  Trid.  sess.  25,  cap.  17  , de  Ref.  et  ex 
variis  sacrarum  congregationum  decretis,  constat  episco- 
pum , in  sua  ecclesia  et  dioecesi , omnes  saeculares  , etiam 
principes  , praecedere  debere  , ut  longe  et  solide  probat 
Pignatelli , referente  Feriaris,  v°  Episc,  art  4,  n.  8, 

11°  Episcopus,  in  sua  ecclesia,  in  sublimiori  loco  se- 
dere debet,  ut  habetur  in  Decreto,  1 part.  dist.  95, 
can.  10.  In  omnibus  dioecesis  suae  ecclesiis,  quantumvis 
exemptis  aut  privilegiatis , est  honorandus,  in  choro,  in 
capitulo,  in  processionibus  et  aliis  actibus  publicis  primus 
locus  et  prima  sedes  ipsi  danda  est,  ut  decrevit  sacra 
rituum  Cong.  die  7 ciecemb.  1613.  Pulchriorem  et  majo- 
rem habere  debet  sedem  quam  gubernator  civitatis, 
non  tamen  rubri  coloris,  ex  decisione  ejusdem  Cong. 
diei  3 octobris  1615  : quae  limitatio  in  Gallia  non  ser- 
vatur. 

12°  Sedes  episcopi  debet  esse  fixa  et  immobilis,  apud 
parietem  contra  altare  constituenda,  ad  cornu  evangelii 
collocanda,  cum  decenti  ornamento  paranda,  habens  bine 

et  inde  sedes  seu  stalias  pro  dignitatibus  et  canonicis 
episcopo  adstituris.  Haec  a S.  Cong.  rituum  in  variis  de- 
cretis fuerunt  statuta  et  caeremoniali  episcoporum,  lib.  1, 
cap.  13,  concordant. 

13°  Eadem  Cong.  definiit,  die  9 maii  1609,  episco- 
pum posse  tamen  exigere  ut  sedes  sibi  erigatur  extra 
chorum  in  ecclesia,  ubicumque  voluerit,  modo  et  pro 
canonicis  etiam  praeparentur  loca. 

14°  Solus  episcopus  private  celebraturus  para  menta 
in  altari  accipere  potest  et  duos  habere  ministros  super- 
pe!  liceis  indutos  praeter  tertium,  clericum  vel  laicmn, 
communi  veste  indutum.  Cong.  rit.  7 julii  1608. 

15°  Episcopus  in  omnibus  dioecesis  suae  ecclesiis,  quan- 
tumvis exemptis,  divina  celebrare  potest  offieia  in  pon- 
tificalibus, cum  sua  dignitatum  et  canonicorum  assisten- 
tia, et  per  alios  celebrare  facere.  S.  Cong.  rit.  26  julii 
1600.  In  omnibus  ecclesiis  intra  fines  suae  dioecesis  exis- 
tentibus,  dum  ibi  celebrat,  aut,  quacumque  ex  causa, 
missae  aut  vesperis  solemnibus  interest,  potest  sibi  assu- 
mere suos  canonicos  assistentes  : ad  ipsum  pertinet  con- 
fessionem in  principio  missae  facere,  incensum  imponere 
et  benedicere,  ac  benedictionem  post  missam  aut  vespe- 
ras dare.  Cong.  rit.  5 feb.  1664. 

16“  Eadem  Cong.  definiit,  die  23  nov.  1612,  non  de- 
cere ut  episcopus  celebrans  praelatos , canonicos  et  alios 
qiioscumque  thurificet,  et  aqua  benedicta  aspergat. 

17°  Episcopo  celebranti  assistere  debet  prima  digni- 
tas in  ordine  presbyterali constituta,  quocumque  nomine 
appelletur,  ex  decreto  Cong.  rit.  7 aug.  1610.  Si  episco- 
pus extr  a cathedralem  in  pontificalibus  celebrare  velit, 
secum  ducere  potest,  in  quamcumque  ecclesiam  suae  dioe- 
cesis, aliquos  de  capitulo  qui  sibi  assistant  et  ministrent, 
etiamsi  in  ea  ecclesia  sufficiens  sit  numerus  presby- 
terorum , quia  semper  habere  debet , pro  assistentibus, 
digniores  et  honoratiores.  Sic  variae  Cong.  rit.  decisiones 
a Ferraris  citatae,  v°  Episc.  art.  4,  n.  32  et  33. 

18°  Eadem  Cong.  definiit,  20  nov.  1620,  quod  in  pu- 
blicis processionibus  episcopus  incedere  non  debeat  inter 

dignitates,  sed  solus,  cum  cappaet  bineto,  post  reliquiam 
aut  imaginem  , si  deferatur  , nisi  existat  consuetudo  in 
contrarium. 

19'  Si  episcopus  junior  ad  arcliiepiscopatum  promo- 
veatur, alios  antiquiores  se  praecedit  ; et  si  antiquior  post 
juniorem  ad  arcliiepiscopatum  evehatur,  junior  prius 
archiepiscopus  factus  praecedentiam  retinet,  ut  plurimi 
docent  apud  Ferraris,  ibid.  n.  43  et  seq. 

Punctum  secundum.  — De  -potestate  episcopi . 

Multa  jam  diximus  de  potestate  episcopi  , sive  ratione 
ordinis,  sive  ratione  jurisdictionis , tum  in  tractatu  de 
Ecclesia  , tum  in  aliis  tractatibus,  agendo  de  legibus  , de 
sacramentis,  de  dispensationibus,  de  moniahbus , etc. 
Quaedam  tamen  alibi  omissa  vel  insufficienter  exposita 
bic  breviter  annotabimus. 

1°  Probavimus,  in  tractatu  de  Ecclesia,  simplices  sa- 
cerdotes ipsosque  paroclios  non  esse  necessarios  episcopi 
consultores  : attamen  ut  regimen  ecclesiasticum  suavius 
esset,  statutum  fuit  in  concil.  Carth.  IV,  anno  398, can.  23, 
« ut  episcopus  nullius  causam  audiat  absque  praesentia 
» clericorum  suorum,  alioquin  irrita  erit  sententia. » Haec 
disciplina  diu  exstitit.  Presbyteris  ecclesiae  successit  capi- 
tulum cathedralis , unum  corpus  administiationis  cons- 
tituens cum  episcopo,  qui  caput  illius  erat,  et  in  negotiis 
ecclesiae  suae  nihil  peragere  aut  pertractare  poterat  sine 
illius  aut  sanioris  ejus  partis  consilio  , ut  expresse  de- 
clarant Alexander  III  anno  1181  defunctus,  et  Ccelesti- 
nus  ni,  in  Decretal.  1.  3,  tit.  10,  cap.  4 et  5.  Deinde  ca- 
nonicorum negligentia , incuria,  ignorantia,  aliave  de 
causa  , a multo  jam  tempore  praevaluit  consuetudo  ut 
episcopi  in  exercitio  suae  jurisdictionis  a capitulo  essent 
prorsus  independentes  : suos  habere  debent  consiliarios 
quos  pro  arbitrio  eligunt,  sive  ex  capitulo,  sive  ex  aliis 
presbyteris  dioecesanis  aut  extraneis. 

2°  Bened.  XIV,  de  Synodo  dioeces.  1.  13,  cap.  1,  n.  5 
et  seq.  docet  1°  canonicos  cathedrales  consiliarios  esse 

natos  episcopi , jure  Decretalium  ; 2°  episcopum  teneri , 
jure  communi,  consilium  capituli  sui  exquirere  in  rebus 
gravioris  momenti,  sed  non  sequi,  nisi  in  casibus  jure  ex- 
pressis , quia  latum  intercedit  discrimen  inter  consilium 
et  consensum.  Dicit  enim  capitulum  esse  respectu  epi- 
scopi , sicut  collegium  cardinalium  respectu  pappe  : papa 
autem  ardua  Ecclesiae  negotia  decernere  non  solet  sine 
fratrum  suorum  cardinalium  consilio  , quamvis  sciat  su- 
premae potestatis  suae  exercitium  ab  eorum  consensu  non 
pendere  : ita  et  episcopus  consilium  capituli  petere  tem- 
netur, sed  assensu  ejus  non  indiget,  exceptis  casibus  in 
jure  expressis.  3°  Cisus  autem  excepti  sunt  praecipue  si 
agatur  de  rerum  ad  cathedralem  pertinentium  aliena- 
tione, de  earum  administratione  , de  canonicatuurmsup- 
pressione,  de  auctoritatis  vel  dignitatis  ecclesiae  cathe- 
dralis  diminutione,  de  quolibet  ejus  praejudicio,  de 
numeri  canonicorum  augmentatione  , de  curae  anima- 
rum toto  capitulo  incumbentis  in  certam  personam  vel 
dignitatem  translatione  , etc.  In  caeteris  vero  capituli 
consilium  exquirere  sufficit,  etiam  in  officiis  praescri- 
bendis, in  processionibus  indicendis,  decernendis  aut 
dirigendis.  Ferraris,  v°  Capit,  art.  2,  n.  19.  4°  Docet  in- 
super idem  Pontifex  episcopum  novas  constitutiones  in 
synodo  promulgaturum,  sententiam  totius  cleri  suae  dioe- 
cesis efflagitare  non  teneri , sed  satis  esse  si  capituli  sui 
consilium, exposcat , etsi  illud  sequi  non  teneatur,  nisi 
in  ipsis  constitutionibus  agatur  de  re  ad  quam  jura  ma- 
joris partis  capitularium  exigunt  consensum.  Imo,  ab 
obligatione  petendi  consilium  capituli  solutum  esse  epi- 
scopum « qui  per  legitime  praescriptam  consuetudinem 
« jus  sibi  aqnisiit  novas  leges  condendi  et  publicandi 
» inconsulto  capitulo.  TJbi  vero  contrariorum  eadem  est 
» disciplina,  obstringeretur  episcopus  non  solum  consi- 
» lium,  sed  etiam  sui  capituli  consensum  expetere,  ubi 
» idem  capitulum  id  juris  ex  antiqua  consuetudine  sibi 
» vindicasset.  Constant  haec  omnia  ex  pluribussacrae  Cong. 
» concilii  responsis.  » Itaque  episcopus  consuetudines  in 
sua  ecclesia  receptas  apprime  noscere  debet,  et  sicut  iis 

quae  sibi  favent  iicite  utitur,  eas  quae  capituli  jus  anti- 
quum servant  observare  tenetur.  Unde,  juxta  doctissi- 
mum Pontificem  , u posito  quod  episcopus  , priusquam 
>*  synodales  constitutiones  promulget , sui  capituli  con- 
» sibum  exposcere  debeat,  decet  ut  illas  ante  synodum 
» singulis  canonicis  tradat  expendendas,  omnibusque 
» deinde  in  unum  congregatis,  quid  de  iisdem  sentiant 
» requirat  et  audiat.  » Non  tenebitur  tamen  consilio  eo- 
rum acquiescere  ; verum,  si  constitutiones  inconsulto  ca- 
pitulo edidisset  et  promulgasset , firmitate  carerent,  ut- 
pote  a norma  jure  praescripta  deficientes  : attamen  , si 
justae  et  rationabiles  essent,  sanari  possent  a Cong.  con- 
cilii, quod  aliquando  factum  est. 

3°  Ex  decision.  Cong.  episcop.  4 junii  1604  et  Cong. 
concil.  16  febr.  1700,  episcopus  semper  intervenire  pa- 
test  in  actibus  capitularibus,  dummodo  de  interesse  suo 
non  agatur,  et  convocationem  capituli  ex  rationabili  causa 
pro  nutu  suo  habere  et  suspendere  potest.  Nunc  in  Gallia 
unus  e vicariis  generalibus  communiter  nomine  episcopi 
vel  ex  dispositione  ab  episcopo  facta  capituli  est  praeses. 

4°  Episcopus  penes  se  retinere  potest  unum  vel  duos 
canonicos,  qui  fructus  praebendae  nihilominus  perci- 
piunt, id  est  reditus  a gubernio  solutos,  perinde  ac  si 
choro  praesentes  essent,  ex  decisione  Cong.  concil.  apud 
Feriaris  citata,  v°  Episc . art.  6,  n.21.  At  jus  non  habe- 
rent ad  distributiones  manuales,  si  essent. 

5°  Ecclesia  cathedralis  plus  est  episcopi  quam  canoni- 
corum : episcopus  ergo  in  ea  celebrare  potest , non  so- 
lum diebus  solemnibus  qui  dicuntur  festa  episcopalia, 
sed  et  aliis  diebus  si  illi  placeat,  et  insuper  ordines  confer- 
re, chrisma  conficere,  fontes  solemniter  benedicere,  etc. 
Imo  in  quibuslibet  dioecesis  suae  ecclesiis  celebrare,  piae- 
dicare , sacramenta  per  se  vel  per  alium,  etiam  invitis 
canonicis  et  parochis,  administrare  potest,  quia  totius 
dioecesis  primarius  est  pastor. 

6°  Quamvis  episcopus  plenam  habeat  jurisdictionem 
in  sua  dioecesi,  consuetudines  legitime  existentes  mutare 
non  debet,  nisi  saltem  ex  gravi  causa  sedulo  ponderata  : 

« Justitia  enim  ac  ratio  suadet,  ut  qui  sua  a successori- 
» bus  desiderat  mandata  servari,  decessoris  procul  dubio 
» voluntatem  et  statuta  custodiat;  » Decreti  2 p.  causa 
25,  q.  1,  can.  15;  et  ibici . ean.  3 : « Quae  ad  perpetuam 
» utilitatem  generaliter  instituta  sunt,  nulla  mutatione 
» varientur.  » 

7°  Episcopi  est,  jure  communi,  ad  omnes  dioecesis  suae 
titulos  ecclesiasticos  nominare  eos  qui  sibi  coram  Deo 
magis  idonei  videntur,  institutionem  et  jurisdictionem 
eis  conferre.  Olim,  ex  variis  privilegiis,  mulli  erant  in 
Gallia  patroni  et  praesentatores,  quorum  votis  cedere  te- 
nebantur episcopi,  nisi  canonicas  haberent  rationes  re- 
cusationis : nunc,  hujusmodi  privilegiis  sublatis,  episcopi 
plenitudinem  suae  jurisdictionis  sub  hoc  respectu  recupe- 
raverunt, excepto  quod  gubernium  sibi  reservavit  facul- 
tatem probandi  vel  reprobandi  nominationem  vicariorum 
generalium,  canonicorum  et  parochorum , ad  effectum 
percipiendi  emolumenta  a gubernio  soluta.  Haec  reserva- 
tio  parochis  exprimitur  in  art.  19  legis  18  germinat  an  10 
(8  apr.  1802)  : nulla  fit  mentio  de  vicariis  generalibus  et 
canonicis,  ad  quos  tamen  haec  dispositio  fuit  extensa. 

8°  Quilibet  ergo  sacerdos  sacri  ministerii  functiones 
exercens,  regularis  aut  saecularis,  parochus,  vicarius, 
aliusve,  in  iis  quae  ad  regimen  animarum  et  sacramen- 
torum administrationern  pertinent,  dicecesano  episcopo 
subjicitur,  ab  eo  moneri,  corrigi  aut  suspendi  potest , 
etiam  pro  culpis  occultis,  pro  ignorantia,  negligentia  vel 
alia  causa  : delicta  clericorum,  praesertim  publica,  pu- 
nire et  mores  reformare  debet  episcopus  ; Deere t.  p.  1 , 
dist.  83,  can.  1 et  seq.  sed  soli  Deo  rationem  hujusmodi 
ministerii  spiritualis  reddere  tenetur. 

9°  Canonicum  autem  et  parochum  titularem  deponere 
et  a titulo  removere  non  potest,  nisi  in  casibus  in  jure 
|j  expressis  et  ex  consensu  gubernii  : plurimi  sunt  casus  in 
quibus  beneficium  ipso  facto  amittitur,  ut  mors  natura- 
lis, mors  civilis  , renuntiatio,  assecutio  alterius  beneficii 
ineompatibilis,  v.  g.  alterius  parochiae,  contractus  matri- 
monii per  verba  de  praesenti , militia  saecularis,  desertio 

statas  clericalis,  promotio  ad  episcopatum,  translatio- 
episcopi  ad  aliam  sedem  , etc.  Alii  sunt  casus  in  quibus 
titulus  ipso  facto  non  amittitur,  sed  episcopus,  ob  gravia 
crimina,  depositionem  titularis  pronuntiare  potest  per 
modum  poenae  : at  effectus  in  foro  civili  non  obtinetur 
nisi  consensus  gubernii  accesserit. 

10°  Si  titularis  arbitretur  se  ab  episcopo  injuste  fuisse 
damnatum,  ad  arcliiepiscopum,  deinde  ad  primatum  et 
tandem  ad  papam  appellare  potest.  Judicem  medium 
praeterire  non  debet  ut  ad  superiorem  immediate  appel- 
let : attamen  jure  communi  permittitur  appellare  imme- 
diate ad  papam  in  causis  spiritualibus  et  ecclesiasticis , 
omissis  cunctis  judicibus  intermediis,  quia  papa  est  judex 
ordinariusomnium  Christianorum,  concurrentem  habens 
potestatem  cum  cunctis  ordinariis ; Decret.  p.  2,  causa  2, 
q.  6,  can.  4,  6 et  16;  Decretal.  1.  2,  tit.  28,  cap.  7,  etc. 
Permittitur  etiam  appellatio  ad  legatum  in  tota  provin- 
cia ei  subjecta  ; Decretal.  1.  1,  tit.  30,  cap.  1.  At  in  Gallia 
tribunalia  legatorum  et  nuntiorum  non  agnoscuntur,  et 
appellatio  necessario  fieri  debet  ad  immediatum  superio- 
rem, nec  ad  quemquam  etiam  papam  , omisso  medio,  ut 
habetur  in  Pragmatica  sanctione , tit.  de  Causis , § 5 , et 
in  Concordato  inter  Leonem  X etFranciscum  I,  tit.  De 
frivolis  appell. 

11°  Caeterum  ubi  de  correctione  morum  et  honesta 
vita  clericorum  agitur  , poenae  arbitrio  episcopi  impositae 
observari  debent,  et  appellatio  earum  exsecutionem  sus- 
pendere non  potest ; concil.  Trid.  sess.  22,  cap.  1 , de 
Reform.  Unde  titularis  ab  episcopo  censura  ligatus  , 
eam  servare  tenetur,  etiamsi  ad  superiorem  pro  refor- 
manda sententia  recurrat. 

12°  Parochi  non  titulares,  qui  in  praesenti  Ecclesiae 
Gallicanae  statu  vocantur  deservientes,  et  a fortiori  vica- 
rii, ad  nutum  episcopi  revocari  possunt,  et  ad  nullum 
habent  recursum. 

13°  Per  decretum  diei  l7nov.  1811  , et  edictum  regium 
diei  1 aprilis  1823,  statutum  est  ut  in  temporaria  paro- 
chi absentia,  episcopus  alium  committeret  sacerdotem 

qui  interea  parochiam  administraret,  et,  praeter  fortuitos 
proventus  {casuel) , haberet,  pro  indemnitate,  si  titularis 
ob  malam  agendi  rationem  amoveretur,  in  parochia  vul  • 
go  dicta  succursale , dimidiam  partem  reditus  fixi;  in  pa- 
rochia secundae  classis , duas  e quinque  partibus  (deiu- 
cinquiemes);  et  in  parochia  primae  classis,  tres  e quinque 
partibus  [trois  cinquiemes ).  Hinc  episcopi  parochum  titu- 
larem munere  suo  indignum  facile  amovere  possunt,  eum 
suspensione  percutiendo,  et  administratorem  ei,  ex  con- 
sensu gubernii,  substituendo  cum  sufficientibus  emolu- 
mentis ut  honeste  vivere  possit. 

Si  titularis  sit  absens  ob  infirmitates,  aliae  praescribun- 
tur dispositiones,  in  citatis  decreto  et  edicto  regio,  ad 
sustentationem  vicarii  qui  pro  tempore  ei  substituitur. 
Vide  praefatos  actus  in  collectione  dicta  Bulletin  des 
lois , vel  apud  D.  Affre , Administration  temporellv  des 
paroisses. 

14°  Ferraris,  v°  Insignia , varias  refert  S.  Cong.  rit.  de- 
cisiones ex  quibus  constat  episcopum  non  posse,  incon- 
sulta sancta  Sede,  insignia  canonicis  ecclesiae  cathedra  - 
lis  vel  collegiatae  concedere  vel  concessa  mutare  , nec  de 
novo  amultiam  concedere.  Et  hoc  videtur  conforme  de- 
creto cardinalisCaprara,  9 april.  1802,  in  quo  facultatem 
concessit  archiepiscopis  et  episcopis  qui  primi  canonice 
instituerentur , capitula  erigendi  et  quaecumque  ad  ea 
spectant  statuendi,  « relicta  tamen  eorum  successoribus 
” statutorum  illorum  immutandorum  facultate,  requisito 
» prius  capitulorum  respectivorum  consilio  , si,  attentis 
» temporum  circumstantiis,  id  utile  et  opportunum  ju- 
» dicaverint.  In  ipsis  autem  statutis  vel  condendis  vel 
» immutandis  religiosa  sacrorum  canonum  observantia 
» retineatur,  usuumque  ac  consuetudinum  laudabilium 
» antea  vigentium  praesentibusque  circumstantiis  accom- 
» modatarum  ratio  habeatur.  » Sed  Pius  VII , in  bulla 
Paternce  cha vitatis,  diei  6 octobris  1822,  pro  nova  circum- 
scriptione diceceseon  Galliaruin,  vult  et  decernit  ut  archi- 
episcopi  et  episcopi,  pro  singulis  canonicorum  collegiis 
statuta  decernant,  et  ab  ipsis  observari  curent.  Solam 

eis  imponit  obligationem  omnium  hanc  in  rem  gestorum 
documentum  ad  sedem  A postolicam  mittendi. 

15°  Episcopi  insignia  suse  dignitatis  deferre  et  bene- 
dictiones publicas  aut  privatas  impertiri  possunt  per  om- 
nia loca  suae  dioecesis,  archiepiscopi  et  legati,  per  totam 
provinciam  sibi  subjectam  , sed  non  ultra.  Item  nulli 
episcopo  licet,  cujusvis  privilegii  praetextu,  pontificalia  in 
alterius  dioecesi  exercere,  nisi  de  ordinarii  loci  expressa 
licentia;  et  haec  prohibitio  est  sub  poena  excommunicatio- 
nis, conc.  Trid.  sess.  6,  cap.  5deReform.  Archiepiscopus 
pontificalia  in  dioecesibus  suorum  suffra ganeorum  sem- 
per  exercere  potest,  juxta  (VHericourt , concilium  Vien- 
nense citantem,  etin  sola  visitatione,  juxta  .Van-Espen, 
sine  ordinarii  licentia.  Ordinarius  autem,  cujus  licentia 
requiritur,  est  ipse  episcopus  loci,  ipsius  vicarius  gene- 
ralis, et  vicarius  capitularis. 

Actus  autem  voluntariae  jurisdictionis,  usum  pontifi- 
calium non  requirentes,  ut  approbatio  confessa rii,  nomi- 
natio ad  beneficium,  etc.  exercere  possunt  episcopi  et  ar- 
cliiepiscopi  extra  limites  territorii  sibi  subjecti,  sed  erga 
suos  subditos  dun taxat. 

Punctum  tertium.  — De  residentia  episcopi . 

1°  Episcopi,  etiam  cardinales,  tenentur  jure  divino  in 
suis  episcopatibus  residere,  ut  colligitur  ex  coucil.  Trid. 
sess.  6,  cap.  1 deReform.  ac  sess.  23  , cap.  1 de  Reform. 
et  expresse  docent  innumeri  doctores  etiam  nimiae  seve- 
ritatis non  suspecti,  idque  ex  ipsa  animarum  cura  divini- 
tus commissa  evidenter  sequitur. 

2°  Quando  summus  Pontifex  permittit  ut  episcopus 
per  aliquod  tempus  in  dioecesi  non  resideat,  illum  ab 
obligatione  jure  divino  praescripta  proprie  non  dispensat, 
sed,  ut  advertit  Ferraris,  v°  Episc.  art.  3,  n.  2,  declarat 
jus  divinum  in  tali  casu  vel  circumstantia  non  obligare  ; 
praecepta  enim  divina  positiva  non  obligant  seni  per  et  pro 
setnper,  et  Pontifex  Romanus,  ut  vices  Christi  gerens,  lia- 
het  auctoritatem  circa  earum  applicationem  pronuntiandi. 

3°  Plures  sunt  causae  quae  excusant  episcopum  a conti- 
nuitate residendae  in  sua  dioecesi,  scilicet  1°  Christiana 
eharitas,  ut  si  aliqua  ecclesia  versatur  in  periculo  liaeresis, 
et  episcopus  sua  praedicatione  ei  succurrere  possit;  vel  si 
ipsius  mediatio  necessaria  sit  ad  pacem  componendam  , 
modo  ex  tali  absentia  notabile  non  sequatur  damnum  in 
propria  ecclesia;  2°  urgens  necessitas,  ut  si  episcopus 
grave  malum  vitae  incurreret  propter  morbum  tempo- 
raneum, aeris  intemperiem,  personalem  persecutionem, 
principis  aut  populi  furorem  , modo  ex  ipsius  absentia 
oves  ejus  detrimentum  non  patiantur,  alioquin  rema- 
nere deberet  cum  periculo,  quia  Bonus  pastor  animam 
suam  dat  pro  ovibus  suis , Joan.  x , 1 1 ; 3°  obedientia  de- 
bita, quando  scilicet  papa  aliquem  ad  se  vocat  episcopum 
ob  negotium  ei  committendum  ; sic  cardinales  Romano 
pontifici  assistentes  sufficientem  habent  causam  ut  ab 
ecclesiis  quarum  sunt  episcopi  absint;  4°  evidens  Eccle- 
siae utilitas,  v g.  si  ad  defendenda  ecclesiae  suae  jura 
per  aliquod  tempus  abesse  debeat,  aut  si  ad  concilium 
generale  aut  provinciale  sit  convocatus  ; 5*  magna  rei- 
publicae  utilitas,  ut  si  episcopus  pro  negotiis  magni  mo- 
menti suae  civitatis  aut  totius  regni  ad  summum  Ponti- 
ficem aut  ad  reges  mittatur.  6°  Communiter  etiam  do- 
cent canonistae  episcopum  licite  ab  ecclesia  sua  abesse 
ex  summi  Pontificis  licentia,  ut  in  curia  regum  fungatur 
munere  regii  praesulis , consiliarii , confessarii , etc.  si 
tanta  sit  hominum  penuria  ut  alii  satis  idonei  minime 
reperiantur  qui  talia  officia  praestare  possint  : sunt  pro- 
pria verba  Ferraris,  v°  Episc.  art.  3,  n.  10. 

4°  Cong.  concil.  declaravit,  23  sept.  157G,  parochum 
teneri  etiam  tempore  pestis  sacramenta  Baptismi  et  Poe 
nitentiae  cum  periculo  vitae  ministrare,  et  Gregorius  XIII 
eodem  anno  respondit  lianc  decisionem  ipsum  respicere 
episcopum  , ob  majorem  ejus  obligationem  , qui  tamen 
in  loco  tutiori  manere  potest  unde  necessitatem  patien- 
tibus providere  possit. 

5°  Cong.  episc.  pronuntiavit , die  24  martii  1597,  epi- 
scopum qui  habet  coadjutorem,  ad  residentiam  nihilo- 

minas  teneri  etiam  tempore  contagii;  et,  17  decemb. 
1649,  eum  in  quacumque  dioecesis  parte  residere  posse  , 
modo  vadat  ad  catliedralem  temporibus  a concil.  Trid. 
sess.  23,  cap.  1 de  Reform.  praescriptis,  id  est  tempori- 
bus Adventus,  Quadragesimae,  Nativitatis  et  Resurrectio- 
nis Domini,  Pentecostes  et  corporis  Domini,  nisi  episco- 
palia munia  in  sua  dioecesi  eum  alio  vocent. 

6U  Sacrosanctum  concil.  in  eodem  capite  permittit  ut 
episcopus  singulis  annis  per  duos  aut  ad  summum  tres 
menses,  continue  aut  diversis  vicibus  , ex  aequa  causa  et 
absque  ullo  gregis  detrimento,  abesse  possit,  modo  id 
non  contingat , quantum  fieri  potest , temporibus  et  die- 
bus supra  exceptis.  At  ultimum  trimestre  unius  anni 
cum  primo  trimestri  anni  sequentis  jungere  non  potest, 
alioquin  per  sex  menses  continuos  et  per  dies  Adventus 
ac  Nativitatis  Domini  abesset,  sicque  menti  concil.  ad- 
versaretur. 

Alia  non  pauca  circa  residendam  episcoporum  repe- 
lluntur apud  Barbosa,  Van-Espen  , Ferraris  , etc. 

Punctum  quartum.  — De  aliis  praecipuis  episcopi  officiis * 

Alia  prapcinua  episcopi  officia  sunt  praedicatio,  oratio, 
d oecesis  visitatio  et  synodi  celebratio. 

De  pr ce  dicatione. 

1°  Episcopos  strictam  liabere  obligationem  verbum 
divinum  praedicandi  per  se,  vel  saltem  per  alios  , si  legi- 
time fuerint  impediti , constat  1°  ex  Act.  vi,  2 et  4 : Non 
est  ce  quum,  inquit  B.  Petrus  , nos  derelinquere  verbum  Dei 
et  ministrare  mensis...  Nos  vero  orationi  et  ministerio  verbi 
instantes  erimus  ; 2°  I Cor.  IX,  16  : Necessitas  mihi  incum- 
bit; vce  enim  est  si  non  evangelizavero  : episcopi  autem 
sunt  Apostolorum  successores  : ergo.  3°  ex  concil.  Trid. 
sess.  5,  cap.  2 de  Reform.  « Quia  vero  Christianae  reipu- 
>*  blicae  non  minus  necessaria  est  praedicatio  Evangelii 
*»  quam  lectio  , et  hoc  est  praecipuum  episcoporum  mu- 

» nus,  statuit  et  decrevit  eadem  sancta  synodus  omnes 
»»  episcopos,  archiepiscopos,  primates  et  omnes  alios  ec- 
*>  clesiaruin  praelatos  teneri  per  se  ipsos , si  legitime  im- 
» pediti  non  fuerint,  ad  praedicandum  sanctum  Jesu 
» Christi  Evangelium.  Si  vero  contigerit  episcopos  et 
« alios  praedictos  legitimo  detineri  impedimento,  juxta 
» formam  generalis  concilii , viros  idoneos  assumere  te- 
» neantur  ad  hujusmodi  praedicationis  officium  salubri- 
» ter  exsequendum.  » Unde  cuilibet  episcopo  in  ipsius 
consecratione  dicitur  : Accipe  Evangelium  ; vade  ,proedica 
populo  tibi  commisso . 

2°  Nulla  consuetudo  aut  contraria  multorum  episco- 
porum praxis  episcopum  ab  eo  munere  eximere  potest, 
quia,  ut  ait  concil.  Lateran.  III,  in  Decretal.  1.  1,  tit.  31, 
cap.  15 , citatum  , « inter  caetera  quae  ad  salutem  spectant 
»»  populi  Christiani , pabulum  verbi  Dei  permaxime  sibi 
» noscitur  esse  necessarium,  quia  sicut  corpus  materiali , 
» sic  anima  spirituali  cibo  nutritur.  » Ab  ea  igitur  obli- 
gatione , quae  est  juris  naturalis  et  divini  positivi , nulla 
concedi  potest  dispensatio , nulla  contra  eam  admittitur 
praescriptio. 

3°  Gravissimo  autem  huic  muneri  non  satisfaceret 
episcopus  aliquoties  per  annum  ex  cathedra  concionando, 
sed  totis  viribus  incumbere  debet  ut,  non  tantum  in  sua 
cathedrali,  sed  per  omnem  dicecesim  populus  sibi  com- 
missus praecipuis  fidei  nostrae  dogmatibus  et  vitae  Chris- 
tianae principiis  imbuatur,  ipse,  data  occasione,  saepe 
concionando,  exhortando,  instruendo,  mandata  et  epi- 
stolas pastorales  mittendo,  curando  ut  parochi,  vicarii 
aliique  presbyteri  curam  animarum  habentes  vel  in  sa- 
cro ministerio  laborantes,  sanam  doctrinam  frequenter 
et  debito  modo  annuntient,  etc.  ut  dicere  possit  cum 
Apostolo,  Act.  xx,  20  : Vos  scitis ...  quomodo  nihil  subtraxe- 
rim utilium , quominus  annuntiarem  vobis  et  docerem  vos  pu- 
blice et  per  domos , testificans  Judceis  et  gentilibus  in  Deum 
poenitentiam  et  fidem  in  Dominum  nostrum  Jesum  Christum. 
Quando  in  cathedrali  praeficitur  parochus , ut  nunc  in 
Gallia,  episcopus  in  ea,  sicut  in  aliis  ecclesiis  dioecesis  , 

per  paroclitim  et  vicarios  ejus  verbum  Dei  ordinarie  an- 
nuntiat, et  hoc  ad  munus  ejus  implendum  sufficere  vi- 
detur, modo  identidem  , pro  posse  suo  , sermonem  ad  po- 
pulum habeat. 

4°  Sicut  omnis  cura  animarum  et  plenitudo  sacerdotii 
est  penes  episcopos  a quibus  in  clerum  inferiorem,  in 
presbyterosdiffunditur  ; ita  et  praedicandi  auctoritas  quae 
praecipua  est  pastoralis  officii  portio.  Nullus  igitur  hoc 
munus,  nisi  auctoritate  ab  episcopo  accepta,  obire  putest. 

5°  Attamen  ex  quo  ministeria  Ecclesiae  in  beneficia  et 
dignitates  fuerunt  distributa,  quicumque  obtinet  titulum 
cui  annexa  est  cura  animarum,  eo  ipso  habet  jus  con- 
tionandi quo  arbitrario  privari  non  potest,  nisi  officium 
amittat.  Unde  concil.  Trid.  sess.  24,  cap.  4,  de  Reform. 
decretum  5 sess.  renovans,  mandat  ut  episcopi  munus 
praedicationis  frequentius  per  se , vel,  si  legitime  impediti 
fuerint,  per  alios  idoneos  in  sua  ecclesia  impleant  : « In 
» aliis  autem  ecclesiis  per  parochos,  sive,  iis  impeditis, 
» p^r  alios  ab  episcopo,  impensis  eorum  qui  eas  praestare 
» tenentur  vel  solent,  deputandos  in  civitate  aut  in  qua- 
* cumque  parte  dioecesis.  » Ad  quae  verba  notat  Yan-Es- 
pen  , parte  1 , tit.  18,  cap.  8,n.  9,  mentem  concilii  esse 
ut  episcopi  curam  praedicandi  in  ecclesiis  a cathedrali 
distinctis  committere  non  debeant  nisi  dum  ipsi  parochi 
legitime  fuerint  impediti  vel  insufficentes.  Hujus  autem 
necessitatis  vel  convenientiae  solus  episcopus,  ut  pote  pri- 
marius pastor,  est  judex. 

f>’  Si , ex  consuetudine  immemoriali , nominatio  vel 
designatio  praedicatoris  ad  capitulum,  ad  parochum,  ad 
aedituos  ecclesiae  vel  ad  populum  pertineat , hanc  con- 
suetudinem servandam  esse  censent  Fagnanus,  Van-Es- 
pen,  Ferraris  v°  Pned.  n.  43,  et  alii,  quia  talis  designa- 
tio vel  nominatio  praedicatoris  haberi  potest  velut  jus 
patronatus  ad  beneficia  curata  , quod  laicis  competere 
potest ; at,  sicut  praesentatus  ad  beneficium  functionibus 
pastoralibus  se  immiscere  non  potest  quin  prius  curam 
animarum  ab  episcopo  obtinuerit,  ita  et  ad  praedicandum 
designatus  pr  rudi  care  non  debet , prius  quam  licentiam 

praedicandi  ab  episcopo  acceperit.  Sic  etiam  agnoscit  Na- 
poleo  in  decreto  30  decemb.  1809,  art.  32. 

7°  Laici  cujuscumque  ordinis  vel  professionis  deputari 
non  possunt  ad  praedicandum,  et  praedicantes  subjacent 
excommunicationi,  ex  Deere tai.  L 5,  tit.  7,  cap.  13, 
§ Quia  vero  : a fortiori  praedicare  nequeunt  mulieres,  nec 
ad  id  committi.  Docere  tamen  possunt  doctrinam  catholi- 
cam in  domibus  privatis,  in  monasteriis  et  puellarum 
scholis  , sub  vigilantia  et  regimine  episcopi,  parochi  aut 
alterius  huic  officio  prepositi. 

8°  Munus  autem  praedicationis  committi  potest  ab 
episcopo  clerico  sacris  ordinibus  nondum  initiato,  ex  de- 
cisione sacrae  Cong.  concil.  diei  23  junii  1580;  verum 
haec  facultas  regulariter  non  conceditur  nisi  sacerdotibus, 
vel  saltem  in  ordine  diaconatus  constitutis , et  sic  ex- 
presse fuit  ordinatum  in  edicto  de  mandato  Clementis  XI 
publicato  die  20  jan.  1705. 

9°  Regulares  nunc  praedicare  non  possunt , etiam  in 
propriis  ecclesiis,  nisi  ex  licentia  saltem  tacita  episcopi 
dioecesani , siquidem  in  concil.  Trid.  sess.  24  , cap.  4,  de 
Reform.  post  non  exiguam  inter  patres  contestationem  , 
statutum  fuit  ut  «.  nullus  , sive  saecularis,  sive  regularis, 
» etiam  in  ecclesiis  suorum  ordinum,  contradicente  epi- 
» scopo,  praedicare  praesumat.  » 

10°  Cum  facultas  concionandi  saecularibus  aut  regula- 
ribus beneficia  curata  non  habentibus  concessa,  sit  dun- 
taxat  delegata,  ad  libitum  restringi,  modificari  aut  re- 
vocari potest,  etiam  sine  causa.  Procul  dubio  episcopi 
prohibere  possunt  ne  parochi  ullum  admittant  ad  prae- 
dicandum in  suis  ecclesiis  , nisi  exhibeat  licentiam  ordi- 
narii loci  in  scriptis  datam.  Usus  in  dioecesi  nostra  re- 
ceptus est , ut  sacerdos  etiam  alterius  dioecesis,  sed  bene 
notus,  et  nulla  censura  aut  prohibitione  ligatus  , a paro- 
cho invitari  possit  ad  condonandum  per  transennam , 
non  vero  diaconus  sine  licentia  episcopi  aut  vicarii  ejus 
generalis. 

De  oratione . 

1°  Apostoli  semper  jungebant  orationem  praedicationi : 
Nos  vero  orationi  et  ministerio  verbi  instantes  erimus , aiebat 
B.  Petrus  ad  multitudinem  ; sciebant  enim  quod  neque 
qui  plantat  est  aliquid , neque  qui  rigat , sed  qui  incrementum 
dat  Deusy  [ Cor.  ili,  7.  Aliunde,  Omnis  pontifex  ex  homi- 
nibus assumptus , pro  hominibus  constituitur  in  iis  quce  sunt 
ad  Deum , ut  offerat  dona  et  sacrificia  pro  peccatis , Hebr. 
v,  1.  Ergo  episcopi  jugiter  orare,  in  divinarum  rerum 
contemplatione  $e  exercere,  et  divini  luminis  illustra- 
tionem pro  seipsis , pro  clero  suo  et  pro  fidelibus  sibi 
commissis  ardentissimis  animae  votis  deposcere  debent. 

2°  Frequenter  et  saltem  diebus  dominicis  et  festivis 
missam  pro  tota  dioecesi  celebrare  debent,  ut  in  tractatu 
de  Eucharistia  diximus.  S.  Carolus  eos  insuper  hortatur, 
in  concilio  Mediol.  IV,  ut  praeterea  missae  sacrificium  fa- 
cere studeant  illis  diebus  quibus  ecclesiastica  beneficia 
conferent,  examina  generalia  clericorum  vel  confessario- 
rum  habebunt,  caeterasque  graves  consultationes  vel  de- 
liberationes inibunt,  etc. 

3°  Episcopi  est  insuper  populum  ad  orandum  incitare, 
modum  orandi  docere , preces  publicas  et  privatas  prae- 
scribere et  dirigere,  libros  orationum  legere,  examinare, 
approbare ; preces  extraordinarias , ex  causa  publica  et 
communi,  indicere  et  dirigere;  quomodo  processiones 
sint  habendae,  quae  in  eis  vitanda  vel  servanda  sint  sta- 
tuere , ordinem  inter  parochias  , inter  saeculares  et  regu- 
lares tenendum  assignare , etc. 

4°  Ordinaria  sua  auctoritate  episcopus  immutare  vel 
penitus  abrogare  potest  processiones  a multo  jam  tempore 
observatas,  si  advertat  abusus  in  eas  irrepsisse,  et  ad  ex- 
cessus committendos  magis  conducere  quam  ad  excitan- 
dam populi  devotionem  : hoc  patet  ex  dictis,  ex  praxi 
universali  et  communi  doctorum  consensu. 

5°  Ad  publicam  orationem  evidenter  pertinet  officium 
canonicum , id  est , solemnis  ac  perpetua  Horarum  cano- 


DE  DECALOGO. 


347 

nicarum  persolutio  : cura  icitur  episcopalis  invigilare 
debet  ut  officium  istud  non  omittatur,  devote  ac  recto 
ordine  peragatur,  canonici  fideliter  ei  assistant,  illud  in- 
tegre recitent  vel  canant , etc. 

6°  Tenentur  insuper  episcopi  breviaria,  missalia,  anti- 
phonialia  aliosque  libros  ad  officium  ecclesiasticum  spec- 
tantes diligenter  examinare,  et  si  quid  superfluum,  inde- 
cens , falsum  aut  cultu  divino  minus  dignum  repererint, 
illud  resecare  aut  emendare  debent.  Si  tamen  in  eorum 
dioecesi  ritus  Romanus  vigeat,  attendant  bullam  S.  Pii  V 
circa  librorum  divinorum  correctionem  , quae  Breviario 
Romano  praefici  solet. 

De  visitatione  dioecesis . 

1°  Cum  episcopus  sit  pastor  totius  dioecesis,  et  curam 
habere  debeat  omnium  animarum  sibi  commissarum , 
sequitur  eum  vigilanti  sollicitudine  diversas  suae  juris- 
dictionis ecclesias  visitare  teneri , ut  oves  , quantum  po- 
test, cognoscat,  necessitates  earum  detegat,  inedia  illis 
subveniendi  inquirat,  ut  nulla  sua  culpa  pereat , et  me- 
rito dicere  possit,  cum  B.  Paulo,  Act.  xx,  26 : Contestor  vos 
hodierna  die , quia  mundus  sum  a sanguine  omnium.  Non 
enim  subterfugi  quominus  annuntiarem  omne  consilium  Dei 
vobis.  Haec  igitur  obligatio  est  juris  naturalis  ac  divini,  et 
nulla  consuetudine  abrogari  aut  imminui  potest.  Unde 
concil.  Trid.  sess.  24,  cap.  3,  de  Reform.  « Patriarchae, 

» primates,  metropolitani  et  episcopi  propriam  dicecesim 
» per  seipsos , aut,  si  legitime  impediti  fuerint,  per  suum 
» generalem  vicarium  aut  visitatorem,  si  quotannis  to- 
» tam,  propter  ejus  latitudinem  , visitare  non  potuerunt, 

» saltem  majorem  ejus  partem  , ita  tamen  ut  tota  biennio 
» per  se  vel  per  visitatores  suos  compleatur,  visitare  non 
» praetermittant.  » 

2°  Ex  mente  autem  concilii  episcopi  non  semper  unica 
visitatione  annuali  aut  biennali  obligationi  suae  satisfa- 
ciunt. Valde  necesse  est  ut  statum  suae  dioecesis  perspe- 
ctum habeant,  et  ideo,  si  possint,  saepe  curare  debent 

ut  quasdam  partes  frequentius  visitent.  At  qui  habent 
diceceses  immensas  , ut  nuncin  Gallia,  eas  neque  quotan- 
nis neque  biennio  integras  per  seipsos  visitare  possunt. 
Excusantur  ergo  per  impossibilitatem  , modo  faciant  sal- 
tem quod  morali  ter  possunt.  In  lege  civili  diei  18  germi- 
rtnl  an  x (8  april.  1802),  art.  22,  legitur  : « Iis  visiteront, 
» annuellement  et  en  personne,  une  partie  de  leur  dio- 
» cese,  et,  dans  l’espace  de  cinq  ans , le  diocese  entier. 
*»  En  cas  d’empechement  legitime,  la  visite  sera  faite  par 
» un  vicaire-general.  » 

3°  Metropolitani  olim  , post  visitationem  propria;  dioe- 
cesis absolutam,  diceceses  sulbaganeorum  visitare  pote- 
rant, sed  liodie  hoc  amplius  non  possunt,  nisi  causa 
cognita  ct  probata  in  concilio  provinciali : sunt  verba  con- 
cilii Trid.  sess.  24,  cap.  3,  de  Reform. 

A°  Vicarius  generalis  jus  visitandi  dicecesim  non  habet, 
nisi  hoc  specialiter  ei  committat  episcopus,  quia  episcopi 
per  seipsos  suas  dioeceses  visitare  tenentur,  si  legitime 
non  fuerint  impediti  : ergo  visitatio  eis  reservatur,  ac 
proinde  specialis  requiritur  commissio  ut  per  alium 
exerceri  possit.  Ita  Barbosa,  Feriaris  et  alii  passim. 

5°  Vicarius  vero  capitularis,  sede  vacante  , hujusmodi 
visitationem  facere  potest,  sive  per  se,  sive  per  alium  , 
modo  elapsus  sit  annus  a postrema  visitatione,  ut  decre- 
vit Gong.  episc.  lOjanvier  1629et3  feb.  eodem  anno.  Item 
vicarius  Aposlolicus,  ut  eadem  Cong.  pluries  definiit. 

6°  Decani,  archidiaconi  , archipi  esbyteri , plebani  et 
alii  inferiores  jus  liabent  visitandi , si  id  longa  consue- 
tudine praescripserint,  ut  expresse  tradit  concil.  Trid. 
in  loco  citato  : at  rationem  visitationis  a se  factae  et  acta 
omnia  exhibere  tenentur  episcopo  infra  mensem,  et 
nihilominus  episcopus  potest,  per  se  vel  per  alium,  eas- 
dem ecclesias  visitare. 

7°  Praecipuus  visitationis  scopus  est  sanam  doctrinam 
inducere,  errores  expellere,  bonos  mores  tueri,  malos 
corrigere,  populum  exhortationibus  et  admonitionibus 
ad  religionem  , pacem  et  innocentiam  accendere,  caete- 
raque,  prout  locus,  tempus  et  occasio  ferent,  ad  fide- 

lium  aedificationem,  bonum  spirituale  et  asternam  salu- 
tem constituere.  Visitatores  igitur  primum  dignoscant 
de  fide,  vitae  sanctimonia  et  moribus  clericorum,  mo- 
dialium, fidelium,  etc.  deinde  inquirant  an  serventur 
vel  negligantur  regulae,  an  singula  rite  et  ordinate  con- 
stituantur, an  clerici  congruentem  deferant  habitum  , 
tonsuram  et  alia  hujusmodi,  an  pastores  munera  sua 
recte  ac  diligenter  impleant,  docendo,  catechizando,  sa- 
cramenta ministrando,  sacram  Eucharistiam,  olea  sancta, 
baptisterium,  altaris  paramenta,  etc.  honeste  conser- 
vando ; an  bona  ecclesiae  (*/<?  Ia  fabriqus)  regulariter  ad- 
ministrentur, an  pise  fundationes  fideliter  impleantur; 
quomodo  se  habeant  scholae,  sive  puerorum,  sive  puel- 
la rum  sub  respectu  religionis,  an  parochi  eis  invigilent 
et  faciant  saltem  quod  possunt,  etc. 

8°  Visitationi  episcopi  subjiciuntur  omnes  ecclesiae 
parochiales  ipsius  dioecesis,  vicariales  et  annexae,  ca- 
pellae publicae  in  quibus  missa  celebratur , et  etiam 
oratoria  privata  pro  quibus  facultas  celebrandi  missam 
petitur  vel  fuit  concessa,  et  seminaria,  quia  liaec  ad  ju- 
risdictionem episcopi  evidenter  pertinent.  Item  episco- 
pus visitare  potest  capitulum  cathedrale  per  seipsum 
solum  , nullis  capitularibus  sibi  adjunctis  , vel  cum  aliis 
extra  capitulum,  omissis  capitularibus  suis,  ut  constat  ex 
concilio  Trid.  sess.  6,  cap.  4 , de  Refonn.  et  ex  declara- 
tione Cong.  concil.  a Fagnano  relata,  ad  cap.  Ut  juxta  , 
17,  tit.  3T,  1.  1,  Decretal. 

9°  01  i ni  episcopus  visitare  poterat  omnia  hospitalia  , 
rationem  administrationis  exigere,  abusus  corrigere  et 
reformare  : nunc  in  Gallia  ei  tantum  nunc  agnoscitur 
jus  ea  visitandi  sub  respectu  religionis,  et  inquirendi  an 
piae  fundationes  accurate  impleantur. 

10°  In  omnibus  quae  ad  visitationem  et  morum  cor- 
rectionem spectant,  habent  jus  episcopi  ordinandi, 
moderandi,  puniendi  et  exsequendi,  juxta  canonum 
sanctiones,  quae  illis  ex  prudentia  pro  subditorum  emen- 
datione ac  dioecesis  utilitate  necessaria  videbuntur  : 
« Nec  ulla  exemptio,  inhibitio  , appellatio  seu  querela  , 

» etiam  ad  sedem  Apostolicam  interposita,  exsecutionem 
» eorum  quae  ab  his  mandata,  decreta  aut  judicata  fue- 
» rint,  quoquo  modo  impediat  aut  suspendat.  » Concil. 
Trid.  sess.  24,  cap.  10,  (de  Reform. 

11°  Caveant  episcopi  dioecesim  visitantes,  « ne  inuti- 
» libus  sumptibus  cuiquam  graves  onerosive  sint,  neve 
» ipsi  aut  quisquam  suorum  quidquam  procurationis 
» causa,  pro  visitatione...  aut  alio  quovis  nomine,  nec 
»>  pecuniam  nec  munus,  quodcumque  sit,  etiam  qualiter- 
» cumque  offeratur,  accipiant,  non  obstante  quacumque 
>'  consuetudine , etiam  immemorabili , exceptis  tamen 
» victualibus  quae  sibi  ac  suis  frugaliter  moderateque  pro 
» temporis  tantum  necessitate,  et  non  ultra,  erunt  minis- 
» tranda.  >»  Concil.  Trid.  sess.  24,  cap.  3,  de  Reform. 

De  synodi  celebratione . 

1°  Ex  S.  Cypriani  aliorumque  Patrum  epistolis  ac 
scriptis,  manifestum  est  episcopum  frequentissime  in 
primis  saeculis  coadunasse  presbyterorum  suorum  sena- 
tum , qui  vocari  solebat  presbyterium  , et  deinde  synodus 
in  lingua  graeca,  idem  significans  ac  comitatus  vel  coetus; 
quotiescumque  enim  ardua  occurrebant  negotia,  convo- 
cabatur clerus,  ut  maturius  de  illis  deliberaretur.  Laben- 
tibus  autem  saeculis,  mos  invaluit  ut  bis  tantum  in  anno 
celebraretur  synodus  dicecesana , et  postea  annuatim 
tantum,  ut  evidenter  supponit  Innocentius  III,  in  con- 
cilio Lateran.  IV,  anno  1215  celebrato,  relatus  in  De- 
cretal.  1.  5,  tit.  1,  cap.  25;  et  concil.  Trid.  sess.  24,  cap.  2, 
de  Reform.  ait  : « Synodi  quoque  dioecesanae  quotannis 
» celebrentur,  ad  quas  exempti  etiam  omnes  qui  nec 
» capitulis  generalibus  subduntur,  accedere  teneantur; 
» ratione  tamen  parochialium  aut  aliarum  saecularium 
» ecclesiarum,  etiam  annexarum,  debeant  ii  qui  illarum 
>»  curam  gerunt,  quicumque  illi  sint,  synodo  interesse.  » 
Si  necessitas  postulare  videat,  synodus  dicecesana  saepius 
in  anno  celebrari  potest,  ut  docent  canonistae. 

2°  Congregatio  concil.  decrevit,  diei  ‘26  junii  1621,  epi- 

scopum  synodum  dicecesanam  singulis  annis  non  cele- 
brantem, poenas  a jure  statutas  incurrere ; et  alibi , eum 
ab  officio  suspendendum  esse.  Attamen  mos  invaluit  ut 
decretum  istud  nullibi  servaretur ; « cum , » inquit  Van- 
Espen,  1 part.  tit.  18,  cap.  1,  n.  6,  nullibi  annuam  hanc 
» synodorum  celebrationem  fieri  videamus ; imo , in 
» multis  dioecesibus  nec  spatio  quinquaginta  et  amplius 
>»  annorum  ullam  synodum  celebratam.  » Consuetudo 
igitur  legem  abrogavit,  sicut  et  legem  antiquam  in  concil. 
Trid.  sess.  24,  cap.  2,  de  Reform.  renovatam  de  synodis 
provincialibus  quolibet  saltem  triennio  celebrandis.  Me- 
rito notat  DD.  episcopus  Bellicensis,  in  suo  Rituali,  t.  1 , 
p.  64,  « queles  retraites  ecclesiastiques  peuvent  etre  re- 
» gardees  comme  1’equivalent  des  synodes , et  sont  meme 
» plus  efficaces  pour  le  maintien  de  la  discipline  eccle- 
» siastique....  » 

3°  Forma  celebrandi  synodum  reperitur  in  Pontificali 
Romano  et  sequenda  est. 

4°  Ad  synodum  accedere  tenentur  et  admitti  debent 
soli  curati,  id  est,  qui  ecclesiam  parochialem  vel  annexam 
habent  regendam,  et  beneficiati , nisi  existeret  consue- 
tudo in  dioecesi  ut  totus  conveniret  clerus.  Sic  pluries  de- 
finiit Cong.  episc.  In  casu  autem  quod  in  synodo  agen- 
dum esset  de  reformatione  morum,  vel  de  alia  re  totum 
clerum  tangente,  omnes  presbyteri  et  clerici  interesse  de- 
berent, ut  declaravit  Cong.  concil.  12  augusti  1650. 

5°  Tota  synodi  auctoritas  a solo  derivatur  episcopo, 
qui  sua  decreta  et  constitutiones  synodales  facere  et  ex- 
secutioni mandare  potest  absque  capituli  et  cleri  appro- 
batione; tenetur  enim  consilium  capituli  exquirere,  non 
vero  consensum  ejus  exspectare , ut  declaravit  Cong* 
concil.  27  martii  1632,  26  febr.  1639  et  26  nov.  1689. 

6°  Necesse  est  tamen , ex  decreto  Cong.  episc.  diei 
4 decemb.  1592,  ut  constitutiones  synodales,  prius  quam 
usurecipiantur,  ostendantur  capitulo  et  aliis  interessatis, 
et  terminus  duorum  mensium  eis  praefigatur,  ut,  si  arbi- 
trentur se  nimis  esse  gravatos,  ad  ipsum  episcopum  vel 
ad  sedem  Apostolicam  recurrere  possint. 

7°  Non  tenetur  tamen  episcopus  sua  decreta  synodat» 
lia,  ante  eorum  publicationem,  mittere  Romam  , ut  ex- 
presse docent  Gavantus,  Barbosa , Feriaris,  etc.  Contra 
vero,  cum  multi,  sub  praetextu  exemptionis  , canonibus 
concilii  provincialis  obedire  nollent,  mos  ab  ipsis  epi- 
scopis fuit  inductus  ut  eorum  actus,  ante  publicationem, 
judicio  sedis  Apostolicae  submitterentur.  Van-Espen, 
p.  1,  tit.  20,  cap.  3,  n.  3 

8°  Neque  synodus  dicecesana,  neque  synodus  provin- 
cialis se  sanctas  inscribere  possunt,  quia  ille  titulus 
nunc  solis  tribuitur  conciliis  generalibus , ut  testatur 
Bened.  XIV,  de  synodo  diceces.  I.  1,  cap.  3,  n.  1. 

Punctam  quintum,  — De  translatione  et  renuntiatione , 

1°  Inter  sacerdotem  qui  creatur  episcopus  et  ipsius 
ecclesiam,  sublimis  initur  contractus  matrimonio  compa- 
ratus et  qui , ex  natura  sua,  est  perpetuus  : sola  igitur 
summi  Pontificis  auctoritate  episcopus  semel  institutus 
ab  una  ecclesia  in  aliam  transferri  potest,  ut  statuitur  in 
Decreto,  part.  2,  causa  7,  can.  38,  et  in  Deeretal.  I.  1, 
tit.  7 */le  Translatione  episcopi, 

2°  Duae  autem  genera tim  assignantur  in  jure  causae 
juste  transferendi  episcopum  , scilicet  necessitas  et  Ec- 
clesiae utilitas  : unde  regulas  ecclesiasticas  bene  non  in- 
telligunt  qui  negant  hujusmodi  translationem  licite  fieri 
posse,  quoties  communis  utilitas  vel  necessitas  id  per- 
suadet. 

3°  Translatio  episcopi  regulariter  fit  a minore  ad  ma- 
jorem ecclesiam,  ut  supponit  Innocentius  III,  in  Deere- 
tal.  tit.  de  Translatione  episcopi,  modo  citato,  cap.  1.  At- 
tamen, ob  causas  particulares,  translatio  fit  interdum 
ad  aliam  ecclesiam  quae  non  est  major,  et  referuntur 
exempla  translationis  archiepiscoporum  ad  ecclesias  epi- 
scopales, nec  improbantur  quando  cessio  non  facta  est 
per  fraudem , v.  g.  ad  obtinendum  episcopatum  archi- 
episcopatu  derelicto  locupletiorem. 

4°  Episcopus  nominatus  et  confirmatus,  nondum  conse* 

cratus,  ad  aliam  sedem  transferri  non  potest  invitus, 
quia  nemo  invitus  in  episcopum  consecrari  potest  ; sed 
consecratus,  ex  rationabili  causa,  potest  a papa  transferri 
invitus  ad  aliam  ecclesiam,  ut  fuse  probat  Feriaris  , 
v°  Epfsc.  ai  t.  5.  n.  54,  ex  jure  canonico  et  ex  multorum 
suffragio. 

5°  Quando  episcopus  sciens  et  volens  transfertur,  prior 
ipsius  sedes  vacat  a die  quo  papa  de  translatione  pronun- 
tiat in  consistorio,  non  vero,  ut  quidam  voluerunt,  a die 
quo  accipit  possessionem  novae  ecclesiae.  Item  , ubi  epi- 
scopus sedi  suae  simpliciter  renuntiat,  titulum  suum 
amittit  per  ipsam  et  solam  summi  Pontificis  acceptatio- 
nem. Attamen  in  utroque  casu  jurisdictio  remanet  penes 
episcopum  translatum  vel  renuntiantem,  « quoadusque 
» renuntiatum  ipsi  fuerit  rescissum  jam  in  consistorio 
n fuisse  vinculum  quo  ecclesiae  obstringebatur.  Eo  autem 
» nuntio  ad  ipsum  perlato,  abdicare  illicose  debere  exer- 
» cilio  ciijuscumque  jurisdictionis,  hancque  universam 
» in  capitulum  transferri,  statutum  est.  » Ita  se  habet 
Bened.  XIV,  de  Synod.  dioeces.  1.  13,  cap.  16,  n.  10. 

Sectio  secunda.  — De  juribus  et  obligationibus  parochorum. 

Dicemus  breviter  l°de  parochorum  juribus,  et  2°  de 
eorum  obligationibus. 

Punctum  primum.  — De  juribus  'parochorum . 

1°  De  nomine  et  origine  parochiarum  diximus  in 
tractatu  de  Ordine,  sub  titulo  parochi,  in  § de  Hierarchia 
jurisdictionis  : parochus  autem  dicitur  qui  parochiae  gu- 
bernandae committitur,  et  in  nonnullis  dioecesibus,  v.  g. 
in  Britannia,  appellatur  rector. 

2°  Quoniam  saluti  animarum  maxime  expedit  ut  a 
dignis  atque  idoneis  parochis  regantur  parochiae  , concil. 
Trid.  statuerat,  sess  24,  cap.  18,  de  Reform.  regulas  pro- 
vocandis, examinandis  et  praeficiendis  iis  qui  ad  tantum 
officium  judicarentur  aptiores.  Nunc,  ut  jam  notavimus, 
episcopi  tenentur  quidem  digniores  eligere  et  parochiis 

praeficere,  sed  cum  aliis  viis  capacitatem,  mores  atque 
clericorum  suorum  aptitudinem  cognoscere  possint,  eos 
ad  examen  a concilio  Trid.  praescriptum  vocare  non  ob- 
ligantur. 

3°  Parochus  semel  canonice  institutus  ordinariam  habet 
jurisdictionem  in  populum  sibi  commissum,  et,  sine  nova 
episcopi  approbatione,  habet  jus  exercendi  omnia  munia 
parochialia  , id  est  praedicandi , docendi , sacramenta  ad- 
ministrandi, officiis  parochialibus  praesidendi,  ea  diri- 
gendi, officiales  ecclesiae  eligendi,  moderandi,  etc.  Nullus 
igitur  clericus,  excepto  episcopo  et  vicario  ejus  generali, 
aliquam  functionem  sacram  in  ejus  ecclesia  aut  parochia 
sine  ipsius  consensu  expresso  aut  rationabiliter  prae- 
sumpto licite  potest  exercere  , nisi  ad  id  specialiter  fuerit 
missus  vel  approbatus  ab  episcopo. 

4°  Ex  concilio  Trid.  sess.  21,  cap.  4,  de  Reform.  epi- 
scopi cogere  debent  rectores  ecclesiarum  parochialium 
vel  baptismalium , ut  sibi  tot  adjungant  sacerdotes  quot 
ad  sacramenta  ministranda  et  cultum  divinum  celebran- 
dum sufficiant.  Hinc  concluditur  in  mente  concilii  paro- 
chos habere  jus  sibi  eligendi  vicarios  in  numero  sufficienti, 
fied  eos  assumere  teneri  ex  sacerdotibus  ab  episcopo  ap- 
probatis, juxta  dispositionem  cap.  15  de  Reform.  sess. 23. 
Testatur  Van-Espen,  part.  1,  tit.  3,  cap.  2,  n.  2,  morem 
in  Belgio  fuisse  suo  tempore  ut  parochi  suos  vice-pasto- 
res,  id  est  vicarios,  sibi  assumerent.  Ignoramus  quid  nunc 
fiat  in  Belgio  sub  hoc  respectu  ; sed  apud  nos  soli  epi- 
scopi eligunt,  approbant  et  mittunt  vicarios. 

5°  Constat  ex  dictis,  parochos  olim  habuisse  potesta- 
tem vicarios  a functionibus  sacris  in  suis  ecclesiis  suspen- 
dendi, jurisdictionem  ab  eis  auferendo  : nunc  vero,  cum 
jurisdictioabeisnon  pendeat,  prohibere  quidem  possunt, , 
ob  graves  rationes,  ne  vicarii  sacras  functiones  pergant  i 
exercere  donec  episcopus,  ad  quem  statim  res  deferenda  i 
est,  aliter|judicaverit : si  autem  vicarius,  non  obstante 
hac  prohibitione , actus  sancti  ministerii  nihilominus  i 
exerceat,  graviter  quidem  peccat,  sed  tamen  sacramenta 
valide  administrat,  excepto  matrimonio. 

6°  Parochi  neminem  excommunicare,  aliave  censura 
ligare  , aut  quemcumque  fori  externi  actum  judicialem 
exercere  possunt ; hujusmodi  enim  actus  ad  externum 
ecclesiae  regimen  pertinent,  et  solius  est  episcopi  vel  eo- 
rum quibus  facultas  ab  episcopo  concessa  est , eos  exer- 
cere. 

7°  Quoad  praecedentiam  , statuit  Ferraris,  v°  Paroch . 
art.  2,  n.  57,  ex  variis  Cong.  rituum  decretis,  1°  eos  de- 
bere ordinari  , in  publicis  coetibus  et  officiis  , secundum 
ecclesiarum  suarum  praerogativam  : si  autem  ecclesiae 
nulla  inter  se  distinguantur  praerogativa  , parochi  ordi- 
nari debent  juxta  institutionis  antiquitatem  , sicut  epi- 
scopi, ut  mihi  videtur,  et  communiter  servatur  ; 2°  in 
processionibus  parochum  loci  alios  rectores  et  presbyte- 
ros praecedere  ; 3°  in  funeralibus  inferiorem  esse  canoni- 
cis , sed  omnes  alios  presbyteros  , qui  non  sunt  de  cathe- 
drali,  praecedere ; 4°  eum  ratione  officii  praecedere  quando 
est  inter  pares  , non  autem  quando  est  inter  majores  ; 
5°  eumdem,  tanquam  caput  ecclesiae  parochialis,  thuri- 
ficandum  esse  ante  dominum  loci,  etc. 

8° Quamvis  stola  sit  ex  se  ornamentum  sacerdotale, 
omnibus  sacerdotibus  commune  in  celebratione  missae 
et  sacramentorum  administratione  , nec  jurisdictionem 
necessario  indicet,  est  tamen  saepe  signum  auctoritatis  in 
parochis  , qui  eam  deferre  consueverunt  quotiescumque 
gradiuntur  processionaliter  cum  clero  suo,  et,  in  pluribus 
ecclesiis,  quoties  assistunt  officio  ab  alio  celebrato.  Eam 
vero  communiter  deferre  non  possunt  extra  suam  paro- 
chiam. Excipiuntur  tamen  casus  sequentes  : 1°  si  parochi 
civitatis  ad  publicas  processiones  convocentur,  incedere 
possunt  cum  stola,  ex  Cong.  rit.  24  jan.  1728.  2°  Paro- 
chus libere  transire  potest,  cum  stola  et  cruce  elevata  , 
per  alienas  dioeceses  et  parochias,  etiam  non  requisitis 
earum  parochis,  ad  effectum  conducendi  processionaliter 
cadaver  proprii  parochiani  alibi  sepeliendum,  ulclecrevit 
Cong  episc.  et  reg.  24  nov.  1713.  Vide  Ferraris,  vc  Stola . 
Parochi  alieni  nihil  exigere  possunt  ratione  transitus  per 
suas  parochias. 

9°  Cum  episcopus  primarius  sit  pastor  totius  dioecesis, 
parochi  stolam  coram  ipso  in  signum  auctoritatis  de- 
ferre non  possunt,  nisi  eo  consentiente.  Duo  fratres,  Nico- 
laus et  Renatus  Deliors , parochi  Rotliomagenses,  qui  con- 
tendebant se  habere  jus  deferendi  stolam  coram  suo 
arcliidiacono  ecclesias  eorum  visitante,  per  sententiam 
officiali  tatis  hujus  dioecesis  damnati  sunt,  die  12  decem. 
1625.  ( Memoires  du  clerge,  t-  6,  p 53,  et  t.  7,  p.  628.  ) 

10°  Parochi  licentia  vel  interventus  requiritur  ad  hoc 
ut  regulares  cadavera  defunctorum  in  parochia  ejus  le- 
vare possint,  nisi  ipse  requisitus  venire  omnino  recuset, 
ex  decisione  Cong\  rit.  diei  18  octobris  1621.  Non  ar- 
bitror extraneum  sacerdotem  habere  jus,  in  praesenti  re- 
rum statu,  cadaver  defuncti  in  aliena  parochia  levandi, 
proprio  parocho  venire  recusante,  nisi  licentia  episcopi 
luerit  obtenta. 

Multa  alia  o\\m  occurrebant  discutienda  inter  paro- 
chos et  regulares,  quae  nunc  apud  nos  forent  sine  objecto 
et  omittimus. 

11°  Si  parochus  ad  aliam  parochiam  transferatur  vel 
suo  titulo  renuntiet,  suam  jurisdictionem  et  omnia  jura 
sua  retinet,  non  solum  usque  ad  diem  quo  novam  insti- 
tutionem vel  episcopi  consensum  obtinet,  sed  ad  diem 
quo,  annuente  episcopo,  parochia  egreditur  animo  eam 
deserendi.  Interea  quoslibet  actus  jurisdictionis  valide 
exercet,  emolumenta  casualia  percipit. 

Punctum  secundum.  — De  parochorum  obligationibus. 

Jam  pluribus  in  locis  de  parochorum  obligationibus 
aliquid  diximus  : nunc  de  obligatione  quam  habent  re- 
sidendi , orandi,  praedicandi,  oves  cognoscendi  et  sacra- 
menta ministrandi  acturi  surnus. 

De  obligatione  residendi . 

1°  Parochus  tenetur  jure  divino  in  sua  parochia  resi- 
dere ; eo  ipso  enim  quod  gubernationem  spiritualem  pa- 

rochiae  in  se  suscipit,  strictam  contrahit  obligationem 
juris  naturalis  et  divini,  saluti  omnium  animarum  sibi 
commissarum  invigilandi  eamquc  pro  posse  suo  procu- 
randi : hoc  autem  piaestare  non  potest  nisi  resideat  : 
ergo,  etc.  Unde  concil.  Trid.  sess.  23,  cap.  1,  de  Reform. 
postquam  definiit  residentiain  esse  jure  divino  episcopis 
praescriptam  , declarat  idem  dicendum  esse  « de  curatis 
» inferioribus  et  aliis  quibuscumque  qui  beneficium  ali— 
» quod  ecclesiasticum,  curam  animarum  habens,  obti- 
» nent.  >»  Ita  omnes  theologi  et  canonistae  quoad  sub- 
stantiam obligationis  sub  peccato  mortali;  sed  notant 
concilium  Trid.  noluisse  definire  tanquam  de  fide  eam 
esse  de  jure  divino,  sive  pro  episcopis,  sive  pro  curatis 
inferioribus,  quia  inter  patres  longa  fuit  hac  de  re  dis- 
cussio, ut  narrat  Palavic.  1.  7,  cap.  6 et  in  aliis  locis,  et 
plures  contendebant  eam  obligationem  esse  tantum  juris 
ecclesiastici. 

2°  Parochus  residere  tenetur  quamvis  tenuem  habeat 
parochiam,  etiamsi  tres  tantum  aut  quatuor  remanerent 
incolae,  ut  apud  Ferra ris,  v°  Par&cluis , art.  2,  n.  5 et  G , 
docent  Garcias , Barbosa,  Reginaldus  aliique  canonistae. 
St  duas  habet  parochias,  in  digniore  ; si  non  constet  quae 
sit  dignior,  in  frequentiori  residere  debet;  si  una  sit 
extra  civitatem,  et  altera  intra  civitatem  , in  posteriori 
debet  esse  ipsius  residentia,  et,  in  cunctis  casibus,  prope 
ecclesiam  parocliialem,  quantum  fieri  potest. 

3°  Ex  decisione  Gong.  concil.  diei  19  decemb.  1718, 
cogendus  est  parochus  habitare  in  domo  presbyterali , 
vel  si  non  sit,  in  domo  propinquiori  intra  limites  paro- 
chiae. Poterit  tamen,  relicta  domo  parochiali,  in  paterna 
vel  cognatorum  domo  habitare,  intra  fines  parochia? , 
modo  inde  muneri  residentiae  satisfacere  possit.  Sic 
inulti  apud  Ferraris,  ibici . n.  17,  ubi  plures  id  sustinent 
etiam  si  talis  domus  sit  extra  fines  parochiae,  dummodo 
non  distet  ultra  milliare  Italicum,  id  est,  circiter  tertiam 
partem  unius  e leucis  nostris. 

4°  Residere  autem,  est  ecclesiae  per  seipsum  deservire : 
unde  in  Becretal.  1.  3,  tit.  5,  cap.  30,  sic  statuitur  : 

» Qui  vero  parochialem  liabet  ecclesiam,  non  per  vica- 
» rium , sed  per  seipsum  illi  deserviat,  in  ordine  quem 
» ipsius  ecclesiae  cura  requirit.  » Potest  tamen,  pro  me- 
liore animarum  cura  et  officiorum  parocliialium  exsecu- 
tione, unum  aut  plures  habere  vicarios  quibus  munera 
magis  ardua  committat,  ut  ire  de  nocte  ad  infirmos,  di- 
vina officia  in  ecclesiis  filiabus  peragere,  multas  confes- 
siones audire,  etc.  sed  ipse  interea,  legitimo  cessante 
impedimento,  alia  et  principaliora  parochialia  munia 
praestare , et  quoties  a parocliianis  nominatim  vocatur  , 
statim  ire  debet. 

5°  Concil.  Trid.  in  loco  superius  citato,  permittit  ut, 
ob  causam  ab  ordinario  probandam  , parochi  obtinere 
possint  licentiam  discedendi,  scriptis  datam,  modo  vica- 
rium idoneum  ab  ipso  ordinario  approbandum  cum  de- 
bita mercedis  assignatione  relinquant ; sed  nunquam  ultra 
bimestre,  nisi  ex  gravi  causa,  nec  etiam  per  unam  heb- 
domadam, absque  licentia  episcopi , quae,  causa  cognita, 
in  scriptis  concedenda  est.  Sic  Ferraris  cum  multis  aliis, 
art.  2,  n.  21 , et  expresse  Cong.  concil.  die  4 octob.  1604. 

6°  Item  Fagnanus,  ReifFenstuel , Ferraris  dicunt  non 
sufficere  quod  licentia  fuerit  petita,  si  non  sit  obtenta  et 
in  scriptis  data,  atque  episcopo  eam  negante,  ad  supe- 
riorem ejus  recurrendum  esse  vel  residentiam  tenere. 

7°  Gravi  tamen  occurrente  causa,  quae  dilationem  non 
patiatur,  parochus,  relicto  idoneo  vicario,  discedere  po- 
terit absque  licentia  episcopi,  quia  necessitas  non  habet 
legem  „ sed  quamprimum  certiorare  debet  episcopum  de 
tali  discessu  et  de  causa  urgente,  ut  licentiam  obtineat , 
nisi  brevi  tempore  sit  reversurus.  Sic  definiisse  Cong. 
concil.  refert  Garcias  apud  Ferraris. 

8°  Parochus  abesse  non  potest  a parochia,  etiam  re- 
licto idoneo  vicario,  ut  doceat  grammaticam  in  civitate, 
ex  decisione  ejusdem  Cong.  anni  1573;  neque  ob  intem- 
periem vel  insalubritatem  aeris,  ex  altera  decisione  diei 
16  mart.  1641,  nisi  accedat  episcopi  consensus,  ex  justa 
causa,  in  scripto  datus  ; neque  ob  gi assantem  pestem,  ut 
definiit  dicta  Cong.  die  10  octob.  1576,  et  Bencd.  XIV, 

cum  aliis  theologis  et  canonistis  docet,  in  tractatu  de  Sy- 
nodo diceces.  1.  13,  cap.  19,  n.  2 et  seq.  neque  ad  fu- 
giendam persecutionem  sibi  et  populo  communem,  quia 
bonus  pastor  animam  dat  pro  ovibus  suis. 

9°  Sacra  vero  Cong.  Concil.  censuit,  14  sept.  1630,  ar- 
chiepiscopum  Pisanum  permittere  posse  parocho  ut,  ob 
inimicitias  sine  ipsius  culpa  ortas,  ad  duos  menses  dis- 
cederet, et  die  15  octob.  1644,  declaravit  episcopum  in 
pari  casu  sex  menses  concedere  posse  ; at,  ex  altera  deci- 
sione diei  20  april.  1652  , injungit  episcopo  ut , si  inimi- 
citiae componi  non  possint  mediante  resignatione  vel  aliis 
modis  jure  permissis,  provideat  ut  titularis  resideat. 

10°Quinimo,  eadem  declaravit  Cong.  apud  Garciam 
citata , servandam  esse  constitutionem  episcopi  prohi- 
bentem ne  parochus,  etiam  relicto  idoneo  vicario  , ultra 
biduum  abesse  possit  sine  ordinarii  licentia.  Ubi  vero 
talis  non  existit  constitutio,  potest  parochus,  ex  causa 
quae  sibi  videtur  legitima , per  unum  vel  alterum  diem 
abesse  sine  licentia  episcopi,  modo  interim  relinquat 
idoneum  vicarium.  Ita  Feriaris,  qui  dicit  hanc  senten- 
tiam esse  communem.  Reiffenstuel  tamen  et  alii  docent 
parochum  per  sex  aut  septem  dies  abesse  posse  sine  li- 
centia episcopi , ob  causam  quae  stbi  videtur  legitima  , 
dummodo  relinquat  vicarium  idoneum  et  in  suo  episco- 
patu approbatum.  Hinc  patet  quam  graviter  errant  qui 
arbitrantur  se  absque  licentia  episcopi,  per  plures  con- 
sequentes hebdomadas  abesse  posse , etiam  non  relicto 
alio  idoneo  sacerdote  qui  eos  supplere  possit.  Peccant 
mortaliter,  juxta  omnes,  quicumque  sine  causa  sufficienti 
et  licentia  episcopi  absunt,  nisi  modicitas  temporis  ab- 
sentiae eos  excuset,  etiamsi  vicarium  relinquerent.  A for- 
* tiori , qui  ita  parochiam  suam  deserunt.  Insuper  fructus 
, pro  eo  tempore  perceptos  non  faciunt  suos,  eosque  fabricae 
i*  ecclesiae  vel  pauperibus  erogare  tenentur.  Yide  Ferraris 
ei  v°  Paroch . art.  2,  n.  51. 

ta  Si  autem  non  residentes  citati  fuerint , etiam  non  per- 
iit sonaliter,  et  remaneant  contumaces,  liberum  est  ordina- 
If,  riis  eos  per  omnia  juris  remedia  , usque  ad  tituli  priva- 

tionem,  compellere,  ex  concil.  Trid.  sess.  23,  cap.  1,  de 
Reform. 

Dc  obligatione  orandi. 

1°  Probavimus,  in  tractatu  de  Eucharistia  , secunda 
parte,  parochum  missae  sacrificium  pro  parochianis  suis 
offerre  teneri,  saltem  omnibus  diebus  dominicis  et  festis 
de  praecepto. 

2°  Tenetur  insuper  pro  ovibus  sibi  commissis , juxta 
proprias  uniuscujusque  necessitates,  frequenter  orare,  ut 
supernae  benedictionis  infusionem  in  conatus  suos  de- 
scendere faciat,  saepe  memor  sequentium  Apostoli  ver- 
borum : Necjue  qui  plantat  est  aliquid , neque  qui  rigat , sed 
qui  incrementum  dat  Deus,  1 Cor.  i,  7. 

3°  Praeterea  invigilare  debet  ut  omnes  discant  orare, 
convenienter  orent  atque  suos  doceant  orare  : matutinas 
et  serotinas  orationes  publice  agere  debet  diebus  domi- 
nicis et  festivis,  tempore  Adventus  et  Quadragesimae,  aut 
frequentius,  si  possit,  tum  quia  ubi  piures  sunt  congre- 
gati in  nomine  Christi,  Christus  esfin  medio  eorum,  tum 
quia  hujusmodi  oratio  est  Deo  gratior  et  efficacior,  tum 
ut  parochiani  paulatim  discant  quomodo  orandum  sit, 
ut  consuetudinem  orandi  in  communi  acquirant,  etc. 

De  obligatione  praedicandi . 

1°  « Archipresbyteri,  plebani  et  quicumque  paroebia- 
» les  vel  alias  curam  animarum  habentes  ecclesias  quo- 
» cumque  modo  obtinent,  per  se , vel  per  alios  idoneos , 

>*  si  legitime  impediti  fuerint,  diebus  saltem  dominicis 
» et  festis  solemnibus  plebes  sibi  commissas , pro  sua  et 
» earum  capacitate,  pascant  salutaribus  verbis,  docendo 
» quae  scire  omnibus  necessarium  est  ad  salutem , an- 
» nuntiandoque  eis  cum  brevitate  et  facilitate  sermonis 
» vitia  quae  eos  declinare  et  virtutes  quas  sectare  opor- 
» teat , ut  poenam  aeternam  evadere,  et  coelestem  gloriam 

consequi  valeant.  » Concil.  Trid.  sess.  5,  cap.  2,  de 

Reform.  Eadem  obligatio  exprimitur  in  sess.  22,  cap.  8, 
de  Sacrificio  missae,  sess.  23  , cap.  1 , de  Reform.  ubi  di- 
citur : « Cum  praecepto  divino  mandatum  sit  omnibus 
» quibus  animarum  cura  commissa  est,  oves  suas  aguo* 
» seere...  verbique  divini  praedicatione...  pascere,  >»  et 
sess.  24,  cap.  4,  de  Reform.  in  quo  praeter  dies  domini- 
cas et  festa,  additur  quod  tempore  Quadragesimae  et  Ad- 
ventus quotidie  aut  saltem  tribus  in  hebdomada  diebus 
praedicandum  sit,  si  ita  oportere  duxerint  episcopi.  Ergo 
negari  non  potest  cunctos  pastores  strictam  habere  obli- 
gationem j uris  divini  populos  sibi  commissos  sana  doc- 
trina frequenter  pascendi. 

2'  Graviter  peccant  parochi  qui  tribus  mensibus  anni, 
etiam  discontinuis,  per  se  vel  per  alios  non  condonan- 
tur : nam  concil.Trid.  sess.  5,  capite  citato,  ait : « Itaque 
» ubi  ab  episcopo  moniti  trium  mensium  spatio  muneri 
» suo  defuerint,  per  censuras  ecclesiasticas,  seu  alias,  ad 
» ipsius  episcopi  arbitrium,  cogantur.  »>  Tantae  poenae  non 
decernuntur  nisi  pro  culpa  gravi.  Ergo.  Ita  omnes  theo- 
logi* etiam  molliores. 

O y 

3°  Saepe  longe  minus  spatium  temporis  sufficit  ad 
constituendum  peccatum  mortale , si  videlicet  populus 
vel  quidam  in  populo  praedicatione  graviter  indigeant ; 
et  ubinarn  non  reperiuntur  qui  in  tali  versantur  indi- 
gentia ? 

Notandum  insuper,  praedicationem  indigentiae  et  capa- 
citati audientium  non  proportionatam  prorsus  insuffi- 
cientem esse  ut  parochus  muneri  praedicationis  satisfa- 
ciat. Quot  ergo  parochi  judicio  Dei  damnabuntur  ob 
solam  gravissimae  hujus  obligationis  omissionem  ! 

4°  Nomine  praedicationis  non  intelliguntur  sermones 
juxta  eloquentiae  regulas  compositi,  ornati,  memoriae 
commendati  et  pronuntiati  : quandoque  sunt  utiles  vel 
necessarii,  v.  g.  in  solemni  festo,  in  extraordinario  con- 
cursu; sed  communiter  parochus,  tales  habendo  con- 
ciones, muneri  suo  minime  satisfaceret.  Studeat  pro  vi- 
ribus suis  facere  quod  praescribit  concil.  Trid.  in  textu 
superius  citato,  et  quod  ipse  ovibus  suis  magis  expedire 
Y.  16 

judicabit  : non  tantum  intra  missarum  aliorum  ve  offi- 
ciorum solemnia  populum  coadunatum  sana  doctrina 
sic  imbuere  satagat , sed  in  catechismis,  scholis,  in  do- 
mibus privatis,  denique  omnibus  viis  quae  sibi  effica- 
ci ores  videbuntur,  ut  dicere  possit  cum  Apostolo,  Act.  xx, 
56  : Contestor  vos  hodierna  die , quia  mundus  sum  a san- 
guine omnium , sciens  quod  si  vel  una  anima  culpa  ejus 
pereat,  Deus  illam  de  manu  ejus  requisiturus  sit. 

5°  A peccato  igitur  mortali  excusari  non  possunt  pa- 
rochi 1°  qui  raro  praedicant,  nisi  legitime  impediantur, 
quo  in  casu  curare  debent  ut  alii  pro  ipsis  hoc  munere 
convenienter  fungantur;  5°  qui  nullam  aut  fere  nullam 
adhibentes  praeparationem,  loquuntur  sine  ordine,  cla- 
ritate, pietate  et  zelo,  verbum  Dei  indigne  tractant,  et 
fastidium  in  audientibus  excitant;  3°  qui  conciones  mi- 
nime congruentes  pronuntiant;  4°  qui  in  prima  missa, 
cui  fideles  magis  ignari  assistere  solent,  condonari  no- 
lunt, et  a fortiori,  qui  vicarium  a brevi  et  facili  con- 
cione, hujusmodi  fidelibus  proportionata , prohibent; 
5°  qui  sua  negligentia  in  pueris  catecliizandis,  in  scholis 
visitandis,  in  rudibus  requirendis  et  instruendis,  in  causa 
sunt  cur  animae  sibi  concreditae  pereant.  Unde  qui  mu- 
nus catechiz  indi  et  condonandi , v.  g.  in  prima  missa  die- 
rum dominicorum  et  festivorum,  vicariis  aliisve  commit- 
tunt, prudenti  sollicitudine  invigilare  debent  ut  omnia 
convenienti  modo  fiant,  alioquin  rationem  ipsi  supremo 
Pastori  reddere  tenebuntur  de  animabus  sic  perituris. 

6°  Vicarii  ab  episcopo  in  adjutorium  parochorum 
missi , vices  eorum  gerere  pro  posse  suo  tenentur  : gravi- 
ter igitur  peccant  si  notabiliter  sint  negligentes  in  con- 
donando convenienti  modo,  in  catecliizando  et  in  alia 
munia  sibi  commissa  exercendo. 

7°  Pluries  a me  quaesitum  est  utrum  parochus  qui, 
allegans  se  conciones  scribere,  memoria  retinere  et  pro- 
nuntiare non  posse,  pias  facit  lectiones,  loco  sermonis  ad ! 
populum  , muneri  suo  satisfaciat.  Certum  est  melius  esse 
tales  facere  lectiones  quam  omnino  tacere,  ac  consequen- 
ter qui  memoria  condonari  non  potest,  eas  omittere  non 

debet*  Attamen  evidens  est  concil.  Trid.  conciones  viva 
voce  datas  requirere,  et  experientia  constat  eas  inulto 
efficaciores  esse.  Si  magistri  in  scholis  non  nisi  legendo 
artes  et  scientias  docere  vellent,  numquid  muneri  suo 
satisfacerent?  Certe  difficilius  est  fideles  omnis  aetatis  et 
conditionis  vera  religionis  doctrina  imbuere  : caveant 
ergo  parochi  et  quicumque  saluti  animarum  praeponun- 
tur, ne  in  re  tantae  gravitatis  sibi  illudant.  Collet , Dcvoirs 
des  cures,  c.  3,  § i,  permittit  ut  parochus  qui  multis  an- 
nis feliciter  laboravit,  et  propter  senectutis  infirmitates 
aliasve  causas  accidentales  factus  est  impotens  viva  voce 
concsonari,  proprios  sermones  vel  aliorum  homilias  pru- 
denter selectas  populo  legat;  verum  docet  eum  qui  con- 
donari non  valet,  curam  animarum  suscipere  non  posse, 
nisi  impossibilitatem  qua  detinetur  aperiat  episcopo , et 
episcopum  debere,  ob  hanc  causam,  eum  communiter 
repellere.  Excipiendum  est  nisi  alium  non  habeat  sacer- 
dotem huic  ecclesiae  praeficiendum. 

8°  Quamvis  Urbanus  VIII  approbaverit  decretum 
Cong.  conc.  diei  2 maii  1629,  in  quo  statuitur  ut,  prae- 
dicante episcopo,  omnes  alii  concionatores  sileant,  eadem 
Congregatio  respondit,  die  11  januarii  1631,  id  non  in- 
telligi  respectu  parochorum  qui  eadem  die  in  ecclesia  pa- 
rocliiali  condonari  possunt. 

9°  Si  parochi  per  se  munus  praedicationis  obire  velint, 
impediri  non  debent,  et  tempore  Quadragesimae  etiam 
mane  in  suis  ecclesiis  praedicare  possunt,  non  obstante 
consuetudine  quod  in  sola  ecclesia  matrice  vel  in  alia 
condonetur,  ut  S.  Cong.  conc.  definiit  die  26  jan.  1697. 

10°  Parochi  nullum  sacerdotem  sibi  ignotum  ad  con- 
donandum in  suis  ecclesiis  admittere  psssunt,  nisi  ab 
ordinario  loci  fuerit  approbatus;  nec  etiam  notum,  ad 
stationem  aut  missionem  faciendam,  sine  ejusdem  ordi- 
narii consensu  ; nec  diaconum  aut  alium  inferiorem  cle- 
ricum : sed  dare  possunt  licentiam  alicui  viro  docto  et 
noto,  etiam  regulari,  ut  bis  vel  ter  condonetur  insuis  ec- 
clesiis, sine  approbatione  episcopi.  A fortiori  hanc  licen- 
tiam dare  possunt  et  debent  eis  qui  ab  episcopo  sunt 

approbati.  Ita  communiter  theologi  apud  Ferraris , v# 
Parochus  r art.  2,  n.  79. 

1 1°  Qui  coram  episcopo  verbum  Dei  annuntiaturus  est 
intra  missam  , finito  Evangelio  , ante  Credo , benedictio- 
nem ab  eo  genuflectens , vel , si  canonicus  sit , profunde 
inclinatus  , petere  debet  : ubi  vero  habendus  est  sermo 
extraordinarie,  v.  g.  ad  publicandum  Jubilaeum,  ad  gra- 
tias Deo  agendas  pro  aliquo  felici  nuntio  vel  publicatione 
feederis , vel  adventu  magni  principis,  aut  simili  occa- 
sione, fieri  non  debet  intra  missam,  sed  ea  finita,  et  tunc 
non  petitur  benedictio.  Idem  observandum  si  sermo  ha- 
bendus sit  in  missa  defunctorum  vel  in  laudem  alicujus 
magni  viri  defuncti  : fit  inter  missam  et  absolutionem. 
Capremonial.  episcop.  1.  1,  cap.  22. 

12°  Notat  Ferraris  , v°  Praedicare , n.  4,  praedicatorem 
semper  dicere  Salutationem  Angelicam,  non  vero  Regina 
coeli  etiam  tempore  paschali , quod  apud  nos  non  serva- 
tur. Congreg.  rit.  respondit,  die  23  januarii  1700,  in  con- 
firmationem aliarum  decisionum  jam  emissarum  , prae- 
dicatores salutare  teneri  capitulum  seu  canonicos  in 
apparatu  chorali  assistentes  , prius  quam  civitatis  guber- 
natorem. 

De  obligatione  oves  cognoscendi  et  corrigendi , 

1°  Bonus  pastor  proprias  oves  vocat  noniinatim  et  edu * 
cit  eas , Joan.  x,  3 : ergo  tenetur  eas,  quantum  potest, 
cognoscere,  et  quidem  ex  praecepto,  ut  praecisis  verbis 
dicit  concil.  Trid.  sess.  23,  cap.  i,  de  Reform.  « Cum 
» praecepto  divino  mandatum  sit  omnibus  quibus  ani- 
» marum  cura  commissa  est , oves  suas  agnoscere.  » Vi- 
sitare ergo  debet  parochus  suos  parochianos,  cum  illis 
affectu  paterno  colloqui,  patres  et  matresfamilias  pru- 
denter interrogare  circa  liberos,  servos,  ancillas,  opera- 
rios, non  vero  dicteria  ancillae  aliarum  ve  feminarum 
loquacium  audire , et  ita  se  gerere  ut  omnes  perfecte 
noscat  et  notam  curiositatis  non  incurrat. 

2°  Tenetur  sub  gravi  oves  in  peccato  mortali  vel  in 

proximo  ejus  periculo  versantes  corrigere  etiam  cum 
periculo  vitae,  si  possit,  id  est,  si  spes  emendationis  afful- 
geat : debet  insuper,  secundum  suam  prudentiam  et  po- 
testatem, scandala  auferre  aut  praecavere,  perse  vel  per 
alios,  mandato,  consilio,  exhortatione,  precibus,  etc.  Ita 
communiter  theologi , qui  ut  probabilius  docent  hanc  obli- 
gationem esse  ex  justitia.  Unde  sequitur  quoscumque 
pastores  prudenti  sollicitudine  semper  invigilare  teneri 
in  subditos,  mores  eorum  requirere,  eos  delinquentes 
corrigere,  vacillantes  sustinere,  et  prospicere  ut  omnes 
obligationibus  suis  satisfaciant,  semper  m mente  habentes 
se  strictam  de  illorum  salute  reddituros  esse  rationem. 

De  obligatione  administrandi  sacramenta . 

De  ea  obligatione  sufficienter  diximus  in  tractatu  de 
Sacramentis  in  genere. 

Sectio  tertia.  — De  juribus  et  obligationibus  canonicorum. 

In  primis  Ecclesiae  saeculis  presbyteri  et  diaconi  in  ci- 
vitate episcopali  curam  animarum  gerentes  unum  effi- 
cicbint  coi  pus  cum  episcopo  et  quasi  senatum  forma- 
bant : subsequentibus  saeculis,  numero  presbyterorum 
et  clericorum  nimium  crescente,  episcopi  quosdam  e clero 
eligere  et  sibi  proprius  assignare  coeperunt,  atque  eorum 
consilio  in  sua  dioecesi  regenda  utebantur.  In  octavo  sae- 
culo, S Ghrodegangus,  Metensis  episcopus,  bos  clericos 
suae  ecclesiae  communi  subjecit  regulae,  unde  vocati  sunt 
canonici,  et,  ab  eo  tempore,  paulatim  instituti  sunt  ca- 
nonici in  aliis  ecclesiis  catbedralibus , ut  in  tractatu  de 
Ordine  ostendimus. 

Card.  Caprara,  concedendo  archiepiscopis  et  episcopis 
facultatem  capitulum  in  suis  respecti  vis  cathedralibus 
erigendi,  pr escripsit  ut  id  facerent , « juxta  formam  a 
>»  sacris  canonibus  conciliisque  praescriptam  et  ab  Eccle- 
* sia  huc  usque  servatam.  » Omnes  igitur  juris  canonici 
dispositiones  canonicos  et  capitula  catliedralium  respi- 
cientes , eamdem  vim  nunc  habent  ac  antea,  exceptis 

punctis  quae,  ob  mutationem  rerum,  facta  sunt  impossi- 
bilia, v.  g quae  quotidianas  distributiones  spectant.  Ita- 
que dicemus  1°  de  juribus  et  praerogativis  canonicorum; 
2°  de  eorum  obligationibus,  sede  occupata;  3°  de  eorum 
obligationibus  ac  potestate,  sede  vacante;  et  4°  de  obli- 
gationibus et  potestate  vicariorum  capitularium. 

Punctum  primum.  — De  juribus  et  prccrogativis  canonicorum. 

1°  Collatio  canonieatuum,  in  cathedralibus,  olim  per- 
tinebat, jure  communi,  ad  episcopum  et  capitulum 
simultanee,  ut  probatur  ex  Glossa  in  cap.  3l  , tit.  6, 
lib.  i Decretal.  et  ex  canonistarum  testimoniis  : in  pluri- 
bus tamen  ecclesiis  mos  invaluerat  ut  jus  istud  ad  solum 
episcopum,  et  in  aliis  ad  solum  capitulum  pertineret ; 
quae  consuetudo  per  quadraginta  annos  praescribi  pote- 
rat, ut  communiter  dicunt  auctores.  In  Gallia  rex  solebat 
nominare  ad  primum  canoni  catum  in  singulis  capitulis 
vacantem  post  suum  adventum  ad  thronum  , et  post  ju- 
ramentum fidelitatis  novi  episcopi;  quae  nominationes 
vocabantur  de  joyeux  avencment  et  de  sermcnt  de  fideli  te . 
Statim  concedebatur  diploma  regium,  vi  cujus  vir  eccle- 
siasticus illud  possidens  primum  titulum  vacantem  obti- 
nebat. Ludovicus  XVII I et  Caroius  X usi  sunt  veteri  hac 
consuetudine,  quae  juxta  d’ Hericourt,  a Germania,  ubi  erat 
antiquissima,  transiit  in  Galliam  , currente  decimo  sexto 
saeculo,  eam  vero  sibi  non  vindicavit  Napoleo , nec  eam 
invocat  Ludovicus-Philippus.  Nunc  igitur  episcopi  omnes 
nominant  canonicos  sicut  parochos. 

Gravis  hic  moveri  potest  quaestio,  an  videlicet  episco- 
pus constituere  possit  canonicos  ultra  numerum  titulo- 
rum a gubernio  fundatorum,  jura  ac  praerogativas  vero- 
rum canonicorum  eis  tribuendo,  cum  obligatione  eadem 
sufferendi  onera  : pars  affirmativa  probabilior  videtur, 
quia  praebendae  ad  essentiam  j urium  spiritualium  per- 
tinere nequeunt  : verum  solus  Pontifex  maximus  certo 
hac  de  re  pronuntiare  potest. 

2°  Concil.  Trid.  sess.  24,  cap.  12,  de  Reform.  statuit 

quod  in  omnibus  ecclesiis  calhedralibus  canonica  tus  ha- 
berent annexum  ordinem  presbyteratus,  diaconatus  vel 
subdiaconatus,  et  dimidia  pars  saltem  essent  presbyteri. 
Nullus  igitur  fieri  potest  canonicus  in  aliqua .cathedi ali, 
nisi  vigesimum  secundum  aetatis  annum  attigerit  et  or- 
dinem subdiaconatus  susceperit.  Nunc  Gubernium  exigit 
ut  quilibet  canonicus  sit  sacerdos. 

3°  Canonici  cathedralis  semel  instituti  tenentur,  intra 
duos  menses  a die  adeptae  possessionis,  professionem  fi- 
dei facere,  non  solum  coram  episcopo  aut  vicario  ejus  ge- 
nerali, sed  etiam  coram  capitulo,  ut  expresse  habet  con- 
cil.  Trid.  sess.  24,  cap.  12,  de  Reform.  et,  sede  vacante, 
haec  fidei  professio  fieri  debet  coram  vicario  capitu  ari, 
qui  jurisdictionem  episcopalem  exercens  repraesentat  or- 
dinarium, et  coram  capitulo.  Canonici  autem,  ex  plu- 
ribus Cong.  concii.  decisionibus  et  canonistarum  in- 
terpretationibus, hanc  professionem  facere  tenentur  per 
seipsos  personaliter  et  non  per  procuratorem.  Unde  qui 
sumit  possessionem  per  procuratorem,  fidei  professionem 
emittere  tenebitur  in  persona;  etsi  eam  emisisset  Romae 
coram  vicario  generali,  illam  repetere  teneretur  coram 
ordinario  et  capitulo  statim  atque  in  loco  residentiae  ad- 
venisset, ut  definiit  supra  dicta  Cong.  die  22  sept.  1696, 
et  docet  Bened.  XIV,  Inst.  60,  n.  3,  qui  ibid.  n.  7,  ait 
hanc  legem  de  facienda  fidei  professione  per  consuetudi- 
nem etiam  constantem  non  solvi,  sed  solutn  per  expres- 
sam exemptionem. 

4°  Convocatio  capituli  fieri  debet,  juxta  morem  soli- 
tum, a digniori  seu  praesidente,  qui  negotia  proponit  et 
suffragia  colligit : si  fuerit  absens,  haec  convocatio  spectat 
ad  sequentem  indignitate.  Qui  autem  capitulum  convo- 
cat, explicare  non  tenetur  materiam  convocationis  in 
ipsa  convocatione,  ut  declaravit  Cong.  conc.  die  12  mar- 
tii  1655. 

5°  Eadem  Cong.  in  variis  responsis,  censuit  1°  licentiam 
episcopi  non  requiri  ad  convocandum  capitulum,  ubi 
mos  est  illud  absque  tali  licentia  convocandi ; 2°  in  eo  casu 
episcopum  et  a fortiori  vicarium  ejus  generalem  jus  non 


368  TRACTATUS 

liabere  talem  convocationem  prohibendi , nisi  ex  justa 
causa  ; 3°  eum  cogere  non  posse  canonicos  ad  significan- 
dum sibi  quid  tractare  velint  in  capitulo,  sed  exigere  posse 
ut  exemplar  resolutionum  capitularium  sibi  exhibeatur, 
quia  ipsius  est  vigilare  ne  fiant  a capitulo  resolutiones  ju- 
ri suo  contrariae;  4°  eum  jus  non  habere  convocandi  capitu- 
lum pro  actibus  capitularibus  qui  spectant  capitulum  ut 
capitulum  : nam  in  illis  actibus  remanere  debet  jurisdictio 
et  potestas  capituli,  si  qua  ei  competit,  illaesa  et  integra, 
ut  statuit  concil.  Trid.  sess.  23,  cap.  6,  de  Reforml  5° 
episcopum  vero  illud  semper  convocare  posse  per  se  vel 
per  vicarium  generalem,  pro  casibus  in  quibus,  juxta 
sacros  canones,  illius  votum  vel  consilium  exquirere  te- 
netur, et  pio  aliis  ad  ipsius  dignitatem  spectantibus;  et 
tunc  in  eo  praesidere  debet  cum  omnibus  praerogativis 
suis,  vel  praesidet  vicarius  generalis  et  primam  sedem 
occupat;  sed  neuter  habet  jus  suffragii,  nisi  sit  simul 
canonicus,  quia  hoc  spectat  solum  ad  eos  qui  sunt  de  ca- 
pitulo. Ita  Cong.  conc.  die  13  julii  1694.  Nunc  vero  in 
Gallia  vicarii  generales  dicti  titulares  ad  gremium  capituli 
pertinent,  et  jus  suffragii  exercent.  Item  episcopus  qui 
naturalis  est  capituli  praeses. 

6°  Si  legitima  exstat  consuetudo  ut  episcopus  vel  vica- 
rius ejus  generalis  in  omnibus  interveniat  capitulis,  etiam 
in  eis  quae  ad  solum  spectant  capitulum,  debet  servari, 
inquiunt  Ferraris  et  multi  apud  ipsum,  v°  Capit,  art.  1, 
n.  17.  Excipitur  tamen  nisi  in  capitulo  agendum  sit  de 
prcprio  episcopi  vel  suorum  interesse;  tunc  episcopus  vel 
vicarius  generalis,  qui  convocationem  fecit  et  rem  pro- 
posuit, slatim  exire  debet  et  capitulares  relinquere  solos 
ut  ipsi  libere  rem  discutiant  et  resolutionem  emittant. 
Id  intelligi  non  potest  de  capitulis  in  Gallia  nunc  exis- 
tentibus. 

7°  Capitulum  potest,  sine  consensu  episcopi,  condere 
statuta  de  bis  quae  specialia  ipsius  negotia  respiciunt,  aut 
proprios  capitulares  concernunt,  v.  g.  ut  certis  tempori- 
bus ad  capitulum  non  vocati  conveniant,  ut  tali  ordine 
vel  ad  pulsum  hujus  aut  illius  campanae  ad  chorum  aut 

ad  capitulum  convocentur,  pro  bonorum  communium,  si 

qnse  habeant,  aduiinistratione,  pro  canonicorum  defunc- 
torum exsequiis  vel  anniversariis,  et  ali  is  hujusmodi.  Ita 
coinmunitercanonistae,  ut  videre  estapudFagnanum,  1. 1 , 
Feriaris,  v°  Capit,  art.  3,  n.  1,  etc.  Non  vero  facere  potest, 
sine  consensu  episcopi,  statuta  qua?  obligent  extraneos 
sive  totam  dioecesim,  vel  communem  ecclesia?  cathedralis 
statum  aut  jura  vel  alia  negotia  ardua  respiciant,  vel  il- 
lius ecclesiae  constitutiones  aut  consuetudines  immutent  * 
Vel  novas  inducant ; episcopus  enim  est  caput  canonico- 
rum sicut  aliorum  clericorum  totius  dioecesis  : capitulum 
igitur  nihil  extraordinarium  sine  illius  consensu  agere 
potest.  Imo  in  praesentibus  rerum  adjunctis  capitulum 
nihil  agere  aut  decernere  potest  sine  consensu  episcopi. 

8°  Ut  actus  capituli  sint  validi  quatuor  requiruntur 
conditiones,  ex  variis  canonistis,  scilicet  : 1°  ut  canonici 
legitime  sint  convocati,  nempe  ab  episcopo  aut  vicario 
ejus  generali,  vel  a decano , aut,  defectu  ejus,  ab  alio 
antiquiori  t circa  modum  convocandi  nihil  statuitur  in 
jure,  et  ideo  sequenda  est  consuetudo  uniuscujusque 
ecclesia; ; alibi  enim  fit  convocatio  per  sonum  campana;, 
alibi  per  litteras  , alibi  viva  voce,  quod  nunc  facile  est  ob 
exiguum  eorum  numerum.  Locus  solet  esse  determina- 
tus; verum  si  alibi,  modo  in  loco  honesto,  convocatur 
capitulum  , actus  nihilominus  erit  validus,  et  episcopus 
illud  iu  propria  aula  convocare  potest,  nisi  habeat  con- 
troversiam cum  ipso  capitulo.  Demum  a nemine  convo- 
c ari  debet  tempore  divinorum  officiorum,  nisi  ob  causas 
accidentales  et  extraordinarias.  2°  Ut  omnes  jus  suffragii 
habentes  convocentur,  nisi  sint  absentes  : si  autem  capi- 
tulum diebus  determinatis  coadunari  soleat,  qui  ad  illud 
non  eunt,  praetendere  nequeunt  se  non  fuisse  convoca- 
tos. 3°  Ut  negotia  capitulariter  expediantur,  id  est,  ut 
omnes  sint  congregati,  suffragia  libere  emittant  post  de- 
liberationem in  communi ; non  sufficerent  enim  suffragia 
a singulis  canonicis  seorsim  sumptis  extra  capitulum  da- 
ta. 4°  Ut  major  pars  canonicorum  praesentium  in  capitulo 
consensum  pnebeat;  id  enim  sequitur  ex  natura  coipo 

ruin  deliberantium  in  quibus  major  pars  negotia  termi- 
nat, nisi  aliter  expresse  fuerit  statutum,  ut  in  collegio 
cardinalium  pro  electione  papae. 

De  eorum  prcerogativis. 

1°  Canonicus  alicujus  ecclesiae  urbis  Romae  dignior  est 
quolibet  alio  canonico  etiam  cathedralis,  cujus  capitu- 
lum est  exemptum.  Sic  declaravit  Cong.  conc.  apud  Fer- 
raris  citata,  v°  Canonic.  art.  7,  n.  1. 

2°  Ex  pluribus  Cong.  rit.  decretis  constat,  1°  canoni- 
cos cathedralis  in  omnibus  et  per  omnia  praeferendos  esse 
magistratibus  saecularibus,  prius  a praedicatore  salutan- 
dos et  tliurificandos , tam  in  cathedrali  quam  in  aliis 
ecclesiis  in  quibus  simul  conveniunt,  et  ubi  talis  existit 
consuetudo,  2°  canonicos  cathedralis  , cum  extra  suam 
ecclesiam  nullam  habeant  jurisdictionem,  si  incedant  uti 
singuli , habentibus  jurisdictionem  et  magistratibus  ce- 
dere teneri,  praesertim  si  de  consuetudine  in  contrarium 
non  constet ; 3°  canonicos  cathedralis  ut  corpus  ince- 
dentes , semper  alios  canonicos  etiam  in  propria  eorum 
ecclesia  praecedere,  quia  ecclesia  cathedralis  alias  eccle- 
sias vincit  in  dignitate,  et  capitulum,  ut  senatus  epi- 
scopi , aliis  clericis  praecellit;  4°  canonicos  et  presbyteros 
ecclesiae  cathedralis,  propter  eamdeni  rationem  , omnes 
parochos  aliosque  clericos  parocliialium  ecclesiarum  prae- 
cedere in  processionibus  atque  aliis  functionibus,  etiam 
in  propriis  ipsorum  parochorum  ecclesiis;  5°  canonicos 
caeterosque  saeculares  clericos  semper  praecedere  regula- 
res, etiam  in  ipsorum  regularium  ecclesiis;  6°  canonicos 
incedentes  ut  singulos  non  praeferendos  esse  parochis , 
sed  procedentes  capitulariter  antecedere  etiam  abbatibus 
benedictis.  Vide  Ferraris,  loco  citato. 

3°  Eadem  Cong.  respondit,  diebus  29  nov.  1603,  15 
maii  1610,  9 jan.  1608,  etc.  1°  canonicos  prius  factos, 
aliis  postea  admissis,  etsi  doctis  vel  aetate  provectioribus, 
anteferendos  esse  ; 2°  ubique  canonicos  cathedralis,  licet 
doctores  non  sint,  praeferendos  esse  aliis  presbyteris  non 
canonicis  , licet  sint  doctores ; 3°  canonicos  digniores  oc- 

cupare  debere  sedes  quae  sunt  viciniores  sedi  episcopali ; 
4°  canonicum  celebrantem,  ratione  paramentorum  et 
officii,  primam  habere  sedem  et  primum  locum  chori, 
supra  canonicos  et  dignitates ; 5°  canonicos  vestibus  sacris 
paratos  praecedentiam  habere  supra  vicarium  genera- 
lem ; secus  vicarium  generalem  eos  praecedere,  dum- 
modo non  sit  de  eorum  numero,  quia  vicarius  generalis 
canonicus,  dum  sedet  ut  canonicus,  servare  debet  locum 
suae  receptionis  et  in  habitu  canonicali ; 6°  canonicum 
factum  episcopum  , cum  retentione  canon icatus  , omnes 
canonicos  et  dignitates  etiam  antiquiores  praecedere. 

4°  Canonici  aegrotantes  sacramenta  Extremae-Unctionis 
et  sacri  viatici  a parocho  cathedralis  suscipere  debent,  si 
in  territorio  ejus  suam  residentiam  habeant,  ut  omnes 
docent  auctores  ; et  a parocho  domicilii , si  in  aliena  pa- 
rochia habitent,  vel  infirmitate  deprehensi  fuerint,  ut 
Cong.  concilii  pluries  decrevit  : si  contrarium  alibi  vi- 
deatur dixisse,  id  intelligendum  est  de  contraria  consue- 
tudine quam  noluit  reprobare.  Mos  Cenomani  receptus 
est  quod  praeses  capituli  omnibus  canonicis,  sive  intra  li- 
mites ecclesiae  cathedralis  , sive  in  aliis  parochiis  civitatis 
degentibus  , ultima  administret  sacramenta  : quo  autem 
fundamento  innitatur  haec  consuetudo  juri  communi 
opposita,  et  cujus  sit  antiquitatis,  ignoro. 

5°  Canonici  cathedralis,  intra  limites  alterius  parochiae 
decedentes,  non  electa  sibi  sepultura,  sepeliendi  sunt  in 
cathedrali,  si  in  ea  proprium  sit  canonicorum  sepulcrum, 
ut  censuit  Cong.  conc.  die  12  maii  1685;  imo  etiamsi 
proprium  hujusmodi  non  sit  sepulcrum,  probabilius 
etiam  sepeliri  debent  in  cathedrali  seu  coemeterio  cathe- 
dralis, at  docet  Ferraris,  v°  Canonic.  art.  8,  n.  20,  alle- 
gans decisionem  Cong.  rit.  et  dicens  in  utroque  casu  sol- 
venda esse  jura  parochialia  parocho  domicilii.  Cenomani 
canonici,  sive  titulares,  sive  honorarii,  in  aliis  parochiis 
civitatis  decedentes,  non  electa  sibi  sepultura  , sepeliun- 
tur a capitulo  perinde  ac  si  in  territorio  cathedralis  disces- 
sissent, nihil  solvitur  neque  parocho  cathedralis  neque 
parocho  domicilii,  et  cadaver  levatur  parocho  minime 
requisito. 

Punctura  secundum.  — De  obligationibus  canonicorum , 
sede  occupata. 

Praecipuae  canonicorum  obligationes  reducuntur  ad  re- 
sidentiam,  officium  chori,  missam  conventualem  et  assis- 
tendam episcopo  debitam. 

De  residentia, 

1°  Concil.  Trid.  sess.  24,  cap.  12  de  Reform.  statuit 
quod  « non  liceat  (canonicis),  vigore  cujushbot  statuti 
>»  aut  consuetudinis,  ultra  tres  menses...  quobbet  anno 
» abesse,  salvis  nihilominus  ecclesiarum  constitutionibus, 
» quae  longius  servitii  tempus  requirunt ; alioquin  primo 
» anno  privetur  unusquisque  dimidia  parte  fructuum;  » 
secundo  anno  pr.vandus  est  omnibus  fructibus  , et  post 
triennium,  « crescente  contumacia,  contra  eos,  juxta  sa- 
» erorum  canonum  constitutiones,  procedatur,  » id  estr 
ut  aiunt  omnes  canonistae,  privetur  ipso  canonicatus  ti- 
tulo. 

2°  Ex  praecedentibus  concilii  Trid.  dispositionibus  in 
Gallia  receptis  , et  ex  pluribus  sacrae  Cong.  conc.  decretis 
apud  Fagnanum  et  Ferraris  relatis,  sequitur  1°  canonicos 
abesse  non  posse  ultra  tres  menses  in  toto  anno;  2°  non 
omnes  simul  abesse  posse,  quia  illi  menses  vacationis 
conceduntur  canonicis,  non  vero  capitulo  : curandum  est 
igitur  ut  ecclesia  convenienti  servitio  non  destituatur; 
3°  tres  menses  sensu  obvio  accipiendos  esse,  ac  proinde 
nonaginta  dies  continuos  aut  interpolatos  continere; 
4°  ad  eos  constituendos  non  computandas  esse  bo.as  cu- 
juslibet  diei,  sed  dies  integros  in  quibus  servitium  eccle- 
siae consuetam  non  fuit  praestitum;  5°  eos  qui  sic  absunt, 
quotidianas  non  percipere  distributiones,  si  existunt,  sed 
duntaxat  praebendam,  id  est  honorari um  a gubernio  so- 
lutum ; 6°  qui  ultra  tres  menses  continuos  vel  interruptos 
absunt,  ad  restitutionem  pro  ratione  absentiae  minoris 
uno  anno  teneri;  si  vero  absentia  fuerit  unius  anni,  ad 


DE  DECALOGO.  373 

dimidiam  partem  ; si  duorum  annorum,  ad  totum  resti- 

luendum  tenentur,  sed  tantum  postepiseopi  sententiam, 
ut  indicat  verbum  privetur , et  id  , non  absolute  requisita 
admonitione  praevia,  quae  in  citato  decreto  non  praecipi- 
tur. Praecipitur  vero  ad  auferendum  titulum  , ut  suppo- 
nunt haec  verba,  crescente  contumacia. 

3°  Ut  canonici  abesse  possint,  intra  dioecesim , tnbus 
mensibus  a concilio  permissis,  non  requiritur  capituli  aut 
episcopi  licentia,  nec  aliqua  causa  : sola  recreatio  sufficit, 
ut  pluries  declaravit  Cong.  conc.  praesertim  die  4 maii 
1737  ; ad  absentiam  extra  dioecesim  licentia  episcopi  est 
necessaria,  ut  eadem  ceu  suit  Congregatio. 

4°  Tres  menses  vacationis  permissi  incidere  non  de- 
bent in  Natale  Domini , in  Pascha,  vel  in  similes  magnas 
solemnitates  earumque  octavas,  scilicet  Natalis  Domini, 
ejus  Resurrectionis,  Pentecostes  et  Corporis  Christi,  ne- 
que in  tempus  Adventus  aut  Quadragesimae ; neque  cano- 
nici ultra  tertiam  partem  capituli  simul  abesse  possunt, 
ut  Cong.  concil.  definiit,  die  12  julii  1631. 

5°  Si  legitima  adsit  causa  , episcopus  concedere  potest 
canonicis  ut  absint  per  quatuor  menses,  ut  docent  gene- 
raliter canonistae  et  decisum  fuit  a Cong.  conc.  referen- 
tibus Barbosa  , Fagnano,  Ferraris  , etc. 

6°  Sunt  autem  causae  obquas  major  vel  indefinita  per- 
mitti potest  absentia,  scilicet : 1°  Christiana  charitas  , ut 
si  canonicus  a loco  domicilii  discedat  ad  adjuvandum 
proximum  indigentem,  ad  terminandas  lites;  2°  urgens 
necessitas,  si  nempe  aeris  intemperies,  corporis  infirmitas, 
saeviens  persecutio  absentiam  canonici  suadeat  : ad  eam 
causam  reducitur  pia  peregrinatio,  v.  g.  Romam,  Jeru- 
salem,  cum  licentia  episcopi ; 3°  debita  obedientia,  puta 
si  papa  canonicum  a residentia  dispenset  ut  negotiis  ec- 
clesiae vel  sedis  Apostolicae  incumbat , vel  si  episcopus 
unum  aut  alterum  canonicum  sibi  assumat  pro  negotiis 
dioecesis,  ut  in  Decretal.  1.  2.  cap.  7 et  15,  conceditur; 
4°  evidens  Ecclesiae  vel  reipublicae  utilitas,  v.  g.  ut  adeat 
synodum  generalem  , provincialem  aut  dioecesanam  , ut 
theologiae  per  quinquennium  studeat , ut  eam  quan- 

diu  voluerit  doceat.  Ferraris,  v°  Canonic . art.  5 , n.  37. 

7° Canonici  ex  justa  causa  absentes,  aliquem  sibi  sub- 
stitutum, qui  ecclesiae  pro  ipsis  deserviat,  relinqueie  non 
tenentur,  ut  Cong.  concii.  declaravit;  et  in  hoc  conditio 
canonici  longe  melior  est  conditione  curati. 

Multa  alia  residendam  et  d stnbutiones  quotidianas 
respicientia  hic  consulto  omittimus,  quia,  in  praesenti  re- 
rum oidme,  sunt  sine  objecto. 

De  officio  chori . 

1°  Concilium  Trid*  sess.  24  , cap.  1*2,  de  Reform.  ait 
de  canonicis  : « Omnes  vero  divina  per  se,  et  non  per 
>»  substitutos,  compellantur  obire  officia...  atque  in  choro 
»>  ad  psallendum  instituto,  hymnis  et  canticis  Dei  nomen 
» reverenter,  distincte  devoteque  laudare.»  Nullo  funda- 
mento diceretur  aut  dispositionem  hanc  non  esse  claram, 
aut  in  Gallia  non  fuisse  receptam,  aut  mutatione  rerum 
fuisse  abrogatam  , aut  cancnicos  esse  in  numero  insuffi- 
cienti ; nam  Cong.  conc.  definiit,  die  13  martii  1696  , ca- 
nonicos, etsi  paucos,  puta  duos  vel  tres,  officium  in  choro 
canere  aut  recitare  teneri. 

2^  Canonici  muneri  suo  non  satisfaciunt  si  solum  di- 
vinis officiis  per  alios  cantatis  aut  recitatis  intersint  in 
choro  ; sed  tenentur  alta  voce , pro  posse  suo,  canere  aut 
recitare  cum  magno  pietatis  studio,  ut  solide  ac  fuse,  cum 
omnibus  canonistis,  probat  Bened.  XIV,  Instit.  102, § 3, 
fortiter  damnans  eos  qui  officium  interea  priva tim  reci- 
tant, libros  abave  scripta  legunt,  vel  otiosi  velut  simu- 
lacra muta  in  sedibus  suis  immorantur.  Eadem  habet  in 
const.  Cum  semper , diei  19  aug.  1744,  § 24  , dicens,  eos 
qui  ita  se  gerunt,  id  est,  qui  assistunt  in  choro  absque  di - 
vince  psctlmodice  cantu , prcebendarum  et  distributionum  non 
facere  fructus  suos;  idque  clarius  explicat  in  brevi  diei 
19januarii  1~48,  asserens  canonicos  choro  assistentes, 
minime  vero  canentes  psallentesve,  nullo  pacto  ex  prae- 
bendis et  distributionibus  facere  fructus  suos,  atque  ideo 
restitutioni  obnoxios  esse. 

3°  Suarez,  Bonacina,  Concina  , ColJet , Ligorio,  lib.  3, 
n.  675 , et  alii  communiter  docent  1°  mortaliter  peccare 
canonicos  qui  notabiliter  absunt  a choro  ultra  tempus 
a concilio  Tridentino  permissum  , et  venialiter  tantum 
si  per  breve  tempus  , v.  g.  tres  aut  quatuor  dies  absint. 
S.  Th.  et  alii  communiter  tenent  episcopos  non  obii*» 
gari  ad  chorum,  quia  sic  fert  consuetudo  et  aliunde  ma- 
joribus vacare  debent  negotiis  quae  assistendam  officio 
chori  non  compatiuntur. 

4°  Loquendo  de  choro  in  genere  multi  dicunt , et  Li- 
gorio  contendit  hanc  sententiam  esse  communiorem  , 
eum  qui  submisse  partem  officii  recitat , alteram  partem 
audiendo,  obligationi  divinum  officium  recitandi  satisfa^ 
cere,  sed  canonicum  s;c  recitantem  non  satisfacere,  quia 
psallere  tenetur  ; etBened.  XIV  affirmat  eum  restituere 
teneri  , non  solum  distributiones  , sed  fructus  praebendae 
tempori  hujusmodi  recitationis  respondentes.  Excipitur 
si  ob  infirmitatem  aliter  facere  non  possit.  Eadem  ratione 
arbitror  episcopum  permittere  aut  tolerare  posse  ut  om- 
nes Horae  non  cantentur  , quamvis  Cong.  conc.  id  facien- 
dum esse  definierit , die  27  sept.  173*2,  si,  ob  paucitatem 
canonicorum,  talis  cantus  sit  moraliter  impossibilis. 

5°  Canonici  officium  recitare  vel  canere  debent  in 
choro,  et  episcopus  concedere  non  potest  ut  officient  in 
sacristia  , nisi,ob  magnum  frigus,  diebus  ferialibus  et 
nunquam  diebus  festivis  , ut  declararunt  Cong.  episc. 
die  12  jan.  1604  et  Cong.  rit.  die  5 martii  1633. 

6°  Officium  defunctorum  aut  B.  Mariae,  psalmi  p oe- 
ni tenti  ales  et  graduales  non  sunt  de  praecepto  , sed  tan- 
tum de  rubrica  et  consilio,  ut  Fagnanus,  Feri  aris  aliique 
canonistae  docent,  post  const.  Quod  a nobis  S.  Pii  V , in 
capite  Breviarii  Romani  praefixam.  Attamen  S.  Cong. 
conc.  respondit,  die  28  sept.  1754,  servandam  esse  con- 
suetudinem. 

Dc  missa  conventaali. 

1°  Communis  est  theologorum  et  canonistarum  sen- 
tentia, canonicos  teneri  missam  conventualem  quotidie 

caneri,  idque  sub  peccato  mortali,  quia  haec  obligatio  est 
in  materia  gravi;  stante  aut  in  materia  gravi,  consurgit 
obligatio  gravis.  Sic  Bened.  XI  V,  Inst.  107,  §2,  etconst. 
Cum  sempcr , diei  19  aug.  1744;  Ferraris,  v°  Canonic . 
art.  5 , n.  65  ; Ligorio  , 1.  6 , n.  31 4 ; plures  Cong.  conc. 
ac  rit.  decisiones  et  Leo  XII  , a capitulo  Cenoma-uensi 
consultus,  eo  sensu  respondendum  esse  jussit. 

2°  Eidem  rit.  Cong»  respondit , die  16  feb.  1627  , mis- 
sam conventualein  omittendam  non  esse  diebus  quibus 
alia  dicitur  missa  votiva;  et  28  aug.  ejusdem  anni,  abro- 
gandam esse  consuetudinem  non  cantandi  missam  de 
die  ultra  votivam  seu  pi  o defunctis.  Unde  1°  m ecclesiis 
ubi  inveterata  existit  consuetudo  missam  de  Beata  sin- 
gulis diebus  sabbati  cantandi,  Cong.  rit.  defiunt,  die  2 
decernb.  1684  , hanc  populorum  devotionem  continuari 
posse,  etiam  in  sabbatis  festo  duplici  impeditis,  sed  mis-» 
sam  conventualein  de  die,  id  est  de  festo  , dicendam  esse; 
2°  si  in  feriis  Adventus,  Quadragesimae,  Quatuor-Tempo- 
rum  , Vigiliis  et  aliis  similibus  festum  duplex  occurrat, 
duas  celebrandas  esse  missas,  scilicet  unam  de  festo, 
post  Tertiam  , et  alteram  de  feria  , post  Nonam,  ut  ait 
Bened.  XIV  , Inst.  107  , § 2 ; 3°  ubi  dicitur  missa  defunc- 
torum sive  pro  fundatione,  sive  anniversario,  sive  pio  se- 
pultura, secundam  nihilominus  celebrandam  esse  de  die; 
4°  si  in  vigilia  Ascensionis  festum  duplex  aut  sennduplex 
occurrat,  docet  Bened.  XIV  tres  celebrandas  esse  missas, 
videlicet  unam  de  festo,  secundam  de  vigilia  , post  Sex- 
tam , et  tertiam  de  Rogationibus  , post  Nonam* 

3°  Bened.  XIV,  in  citata  const.  § 11  et  seq.  statuit 
1°  missam  conventualein  quotidie  canendam  esse;  2°  eam 
pio  fundatoribus  et  benefactoribus  ecclesiae  in  genere 
applicandam  esse;  3°  missam  pro  aliquo  fundatore  in 
particulari  vel  pro  aliquo  defuncto  celebratam  , liuic  ob- 
ligationi non  satisfacere;  4°  contra  hanc  obligationem 
invocari  non  posse  consuetudinem  etiam  immemorabi- 
lem , quce  potius  abusus  et  corruptela  dicenda  est ; 5°  obli- 
gationem istam  reduci  tamen  posse  a S.  Cong.  conc.  ad 
dies  festos  , si  canonici  sint  adeo  pauperes  ut  retributio- 

nibus  missarum  indigeant  ad  vivendum  ; 6°  pro  applica- 
tione secundas  et  tertiae  missae  conventualis,  a rubricis 
certis  diebus  praescriptae , sequendam  esse  consuetudi- 
nem in  unaquaque  ecclesia  vigentem  , etc. 

Ibi,  sub  fine  suae  constitutionis  , de  novo  affirmat  doc- 
tissimus Pontifex  canonicos  muneri  suo  non  satisfacere 
per  simplicem  in  choro  assistentium  absque  divinae  psalmo- 
diae cantu . 

4°  Missa  conventualis  semper  debet  celebrari  cum  dia- 
cono et  subdiacono,  duobus  ceroferariis  , uno  tliurife- 
rario  ct  uno  acolytho,  ex  declaratione  Cong.  conc.  diei 
2 decemb.  1786,  quae  tamen  permittit,  ut  deficientibus 
ministris,  a celebrante  cantetur  cum  uno  ministro  qui 
canat  epistolam.  Si  autem,  aliqua  de  causa  , absque  cantu 
et  ministris  celebrarentur,  altaris  thunficatio  non  facien- 
da esset,  ut  Cong.  rit.  definivit,  die  22  jan.  1701. 

5°  Ex  decretis  Cong  rit.  dierum  10  jan.  1595,  11  junii 
1606,  21  martii  1609,  etc.  missas  pontificales  celebrare, 
absente  episcopo,  pertinet  ad  primani  ecclesiae  dignita- 
tem, vel  ad  antiquiorem  canonicum  , non  vero  ad  hebdo- 
madarium , nisi  opposita  et  immemorabilis  existat  con- 
suetudo, quae  sequenda  est. 

6°  Eadem  Cong.  pluries  declaravit  canonico  solemni- 
ter  celebranti  pio  diacono  et  subdiacono  inservire  debere 
alios  canonicos,  sive  juniores,  sive  antiquiores,  et  non 
alios  inferioris  ordinis,  non  obstante  immemorabili  con- 
traria consuetudine  , quae  potius  est  abusus  et  corruptela . 

De  assistentia  episcopi . 

1°  Concilium  Trid.  sess.  24,  cap.  12,  de  Reform.  dicit 
de  canonicis  catbedralium  : « Omnes  compellantur  epi- 
» scopo  celebranti,  aut  alia  pontificalia  exercenti , assis- 
>»  tere  et  asservire.  » Et  Caeremoniale  episcoporum  hoc 
liabet,  1.  1 , cap.  15  : « Cum  episcopus  rei  divinae  per- 
» agendae  causa  ad  ecclesiam  venturus  erit,  sive  ipse  ce- 
» lebraturus  sit,  sive  alter,  debent  canonici  omnes  in  eo- 
» vum  ecclesiastico  et  canonicali  habitu,  appropinquante 

» liora,  ad  illum  accedere  eumque  cappa  indutum  ex  ea 
» aula  seu  camera  quam  ad  lioc  destinavit,  ad  ecclesiam 
» progredientem  comitari  et  deducere...  Eo  ordine  pro- 
» cedent  usque  ad  portam  primariam  ecclesiae;  ibi  dignior 
» ex  capitulo  porriget  episcopo  aspersorium  cum  osculo 
» aspersorii  et  manus...  In  redeundo  idem  ordo  servatur.» 

2°  Ex  multis  sacrae  Cong.  rituum  resolutionibus  apud 
Ferraris,  v°  Canonic .,  art.  6,  relatis,  seligemus  sequentia. 

1°  Non  tantum  ex  urbanitate,  sed  ex  debito,  omnes  ca- 
nonici ire  debent  obviam  episcopo  usque  in  cameram  pa- 
latii , si  domus  ejus  sit  contigua  aut  non  mullum  distet; 
secus  eum  associare  debent  ex  loco  ad  hoc  deputato  et 
prope  ecclesiam  sito.  2°  Episcopus  assignare  debet  horam 
sui  adventus,  tempore  congruente,  et  si,  dato  ultimo 
signo  campanae,  non  adveniat , canonici  inchoare  possunt 
officium.  3°  Si  episcopus  inchoato  officio  adveniat , sal- 
tem duo  ex  canonicis  discedere  tenentur  de  choro , ire 
obviam  ei  et  aspersorium  praesentare.  4°  Idem  facien- 
dum est  si,  inchoata  concione,  episcopus  ei  astiturus  ad- 
veniat. 5°  Si,  finita  concione,  domum  redire  velit,  sufficit 
quod  tres  vel  qua  tuor  canonici  eum  comitentur  usque  ad 
portam  ecclesiae,  et  statim  redeant.  6°  Ubi  vero,  persolu- 
tis divinis  officiis,  sive  celebraverit,  sive  astiterit,  dis- 
cessurus est,  omnes  canonici  eum  comitari  seu  associare 
debent  extra  portam  ecclesiae  vel  in  atrium  domus  ejus 
contiguae.  7°  Quamvis  Gaereinoniale  episc.  loquatur  tan- 
tum de  canonicis,  Cong.  definiit,  die  21  aug.  1601,  etiam 
dignitates  episcopum  associare  teneri.  8°  Non  tenentur 
tamen  eum  sic  associare  quoties  ad  ecclesiam  venit  aut 
ab  ea  discedit,  sed  solum  in  solemnioribus  diebus  in 
quibus  celebraturus  est,  vel  ad  assistendum  cum  cappa 
aut  ad  aha  pontificalia  exercenda  accedit : in  caetens  die-  • 
bus  non  tenentur  , nisi  ex  urbanitate  , et  sufficit  ut  aliqui  i 
ex  canonicis  vei  dignitatibus  ad  ostium  ecclesiae  accur-  • 
rant,  et  dignior  aspersorium  praesentet,  atque  disceden- 
tem similiter  ad  ostium  comitentur.  Attamen  si  existat 
consuetudo  ut  canonici  eum  sic  comitentur,  licet  cappa 
non  utatur,  servanda  est.  9°  Non  tenentur  ire  obviam 

episcopo  suffraganeo  qui  celebraturus  est,  usque  in  cubi- 
culum, sicut  tenentur  ire  obviam  proprio  episcopo  ; sa- 
tis est  ut  aliqui  accedant  usque  ad  portam  ecclesiae.  10°  Si 
suffraganeus , de  licentia  episcopi,  cappam  deferat,  duo 
canonici  ire  debent  usque  ad  ostium  ecclesiae,  et  dignior 
ei  porrigere  debet  aspersorium  quo  suffraganeus  seipsum 
tantum  aspergit,  dum  proprius  episcopus  seipsum,  cano- 
nicos, incipiendo  a digniori,  et  assistentes  aspergit.  Eum 
similiter  usque  ad  portam  ecclesiae  associare  debent  in 
reditu. 

3°  Assistentia  a canonicis  et  dignitatibus  episcopo  de- 
bita facienda  est  secundum  Cseremoniale  episcoporum, 
et  curare  debet  episcopus  ut  cunctae  hujus  Caeremonialis 
dispositiones  stricte  in  cathedrali  et  in  altis  dioecesis  suae 
ecclesiis  observentur,  nisi  forte  laudabilis  et  immemo- 
rialis  existat  consuetudo  in  contrarium;  quia  dictum 
Caeremoniale  tales  auferre  noluit  consuetudines,  sed  tan- 
tum abusus. 

4°  Primae  dignitates  aut  digniores  canonici  episcopo 
celebranti  vel  aha  pontificalia  exercenti  assistere  debent 
cum  pluviali,  et  ad  id  cogi  possunt  poenis  et  censuris,  ut 
constat  ex  textu  concil.  Trid.  supra  citato,  et  ex  decisio- 
nibus Cong.  rit.  dierum  10  jan.  1609  et  28  maii  1616. 

5°  Canonici  assistere  debent  episcopo  ordinationem  fa- 
cienti, sive  missam  solemniter  celebret,  sive  privatam 
dicat  : sic  Cong.  rit.  die  15  maii  1607. 

6°  Qui  assistunt  episcopo  cum  cappa,  birretum  ei  po- 
nere et  deponere  non  tenentur,  sicut  ponunt  et  depo- 
nunt mitram;  sed  ipse  sibi  hoc  officium  pra3stare  debet. 
Eadem  Cong.  die  21  aug.  1632. 

7°  Eadem  Cong.  variis  decretis  definiit  canonicos  cogi 
posse  ab  episcopo  ad  ei  in  quibuscumque  civitatis  eccle- 
siis publicas  vel  solemnes  episcopales  functiones  exer- 
cituro assistendum,  modo  sufficiens  remaneat  numerus 
canonicorum  ad  officium  chori  in  cathedrali,  sed  non  ex- 
tra civitatem.  Cogi  vero  non  possunt  ad  ei  private  cele- 
braturo assistendum,  sive  in  ecclesiis  civitatis,  sive  in 
ipsa  cathedrali ; et  qui  sic  ei  assisterent,  obligationi  non 

satisfacerent,  ut  Cong.  conc.  censiiit,  die  17  maii  1618. 

8°  Dignitates  et  canonici  calhedi  alis,  si  adsint,  assistere 
debent  episcopo  extra  cathedralein  exercenti,  et  non  in- 
feriores clerici  : ita  judicavit  Cong.  rit.  die  2 aug.  1631. 

9°  Episcopo  suffraganeo,  nomine  proprii  episcopi  exer- 
centi,  eadem  debentur  obsequia  quae  praestarentur  pro- 
prio episcopo,  excepto  quod,  praeter  diaconum  et  subdia- 
cooum,  duo  non  sunt  canonici  assistentes  cum  pluviali. 
Ita  expresse  Cong.  rit.  *21  feb.  1604  et  1 sepi  1607,  quae 
tamen  permisit,  die  7 jnlii  161*2,  ut  antiqua  consuetudo 
dand  i suffraganeo  assistentia  m duorum  canonicorum,  prae- 
ter diaconum  et  subdiaconum,  servaretur. 

Alia  plura  videri  possunt  apud  Feriaris. 

Punctum  tertium.  — De  obligationibus  canonicorum , sede 
vacante. 

1°  Eo  instanti  quo  sedes  vacat  per  mortem,  renuntia- 
tionem aut  translationem  episcopi,  capitulum  succedit 
in  ordinariam  episcopalem  jurisdictionem,  non  vero  in 
delegatam,  sive  particularem,  sive  generalem,  neque  in 
eam  quae,  ex  concdio  Trid.  competit  episcopo  tanquani 
sedts  Apostolicae  delegato.  liaec  m pluribus  juris  canonici  j 
capitibus  statuuntur  et  ab  omnibus  canonistis  admittun- 
tur. In  Gallia  et  in  Belgio  mos  generalis  est  ut  plures  vi- 
carii capi tulares  eligantur. 

2°  Capitulum  jure  communi  jurisdictionem  ad  se  de- 
volutam per  seipsum  exercere  potest,  ut  notant  Fagna- 
nus,  Ferraris  aliique  canonistae  ; sed,  ex  concil.  Trid. 
sess.  24,  cap.  16,  de  Reform.  tenetur,  intra  octo  dies,  vi- 
carium generalem  constituere  aut  ex«stentern  confinn  ire;  i 
quod  si  non  fecerit,  jus  eum  constituendi  ad  metropoli- 
tinum  devolvitur;  et  si  ecclesia  vacans  sit  ipsa  metropo- 
Ltana,  atque  capitulum  fuerit  negligens,  jus  ad  antiquio- 
rem suffraganeum  defertur. 

3°  Capitulum  cogi  non  potest  ad  eligendum  vicarium 
ante  diem  octavum,  ut  ex  verbis  concilii.  Trid.  eruitur  et 
a canonistis  admittitur;  interea,  ante  electionem  vicarii 

capitularis  aut  vicariorum  capitularium,  exercitium  ju- 
risdictionis spectat  ad  totum  capitulum  in  solidum,  non 
autem  ad  p;  imam  dignitatem.  Sic  expresse  decrevit  Cong, 
conci L die  19  sept.  19G0. 

Durante  hoc  tempore  , potest  capitulum  quod  poterat 
ante  concil.  Trid.  quia  tunc  solum  jus  commune  viget : 
habet  igitur  facultatem  quasdam  faciendi  constitutiones 
totam  dioecesim  obligantes,  etiam  in  tempus  futuri  epi- 
scopi, donec  ipse  vel  ejus  successor  eas  revocaverit.  Yide 
Ferra ris,  v°  Capit,  art.  3,  n.  26. 

4°  Sedes  respectu  capituli  vacat  a die  quo  certam  ha- 
bet notitiam,  scripto  aut  testimonio,  episcopum  esse  mor- 
tuum, aut  a vinculo  suae  ecclesiae  in  consistorio  fuisse 
absolutum  per  renuntiationis  ejus  acceptationem  vel 
translationis  actum  Pontificalem,  etiamsi  possessionem 
secundae  ecclesiae  ipse  nondum  fuerit  adeptus.  Sedes  pa- 
riter vacat  s'i  episcopus  ab  hostibus  fidei  catholicae,  puta 
a Tureis  , Saracenis,  paganis  , haereticis  , schismaticis  et 
aliis  hujusmodi  efficiatur  captivus,  ut  expresse  docet 
Ferraris,  hb.  n 32  : item  si  fuerit  depositus  aut  relega- 
tus, quia  haec  morti  naturali  aequi  parantur ; non  vero  si 
fuerit  suspensus,  vel  excommunicatus,  aut  absens,  et  vi- 
carius generalis  ab  eo  relictus  moriatur,  aut  a principe 
saeculari  extra  dioecesim  dejectus  , quia  tunc  ad  sedem 
Apostolicam  recurrendum  est  pro  obtinenda  provisione, 
ut  Cong.  enise,  et  regni,  decrevit  die  11  januarii  1616  , et 
celebriores  tenent  canonistae. 

5°  Omnes  et  soli  canonici  titulares  non  absentes,  juxta 
formam  consuetam  convocandi  sunt  a decano  seu  primo 
aetate  in  canonica  tu  , et  coadunati  ad  electionem  vicarii 
aut  vicanorum  capitularium  per  suffragia  secreta  proce- 
dere debent,  atque,  electione  semel  canonice  facta , eam 
revocare  non  possunt,  nec,  ante  electionem , quasdam 
conditiones  vicariis  capitularibus  eligendis  apponere  , ut 
in  tractatu  de  Ordine  ostendimus. 

Vicarii  generales  episcopi  a gubernio  acceptati , qui, 
ex  communi  usu  in  Gallia  nunc  existente,  vivente  epi- 
scopo, ad  gremium  capituli  pertinent  et  suffragium  emit- 

tunt,  ad  electionem  vicariorum  capitularium  concurrere 
nequeunt,  quia,  moriente  episcopo,  suum  titulum  amit- 
tunt ; at  qui  a capitulo  eliguntur  ut  titulares,  juxta  vul- 
garem loquendi  modum,  ad  ipsius  gremium  attinent, 
primas  sedes  occupant  in  clioro  et  jus  suffragandi  ha- 
bent. Sic  fert  usus  in  novis  dioecesibus  Galliae  receptus. 
Consectarium  videtur  ut  primus  eo  ipso  sit  capituli  prae- 
ses tempore  vacationis;  attamen  pluries  contigit,  me 
sciente,  quod  capitulum  sic  compositum  suum  praesidem 
eligeret. 

6°  Capituli  est  etiam  nominare  officialem  ad  quem  dis- 
pensationes matrimoniales  a curia  Romana  diriguntur. 

7°  Item  capitulum  debet  statim  commonefacere  me- 
tropolilanum  et  omnes  provinciae  episcopos  de  morte  sui 
praelati,  et  curare  ut  pro  ipso  solemnis  celebretur  missa 
ac  publicae  indicantur  preces  pro  obtinendo  novo  pastore 
qui  sit  juxta  cor  Dei.  Sic  in  pluribus  conciliis  fuit  statu- 
tum, ut  videre  est,  Memoires  duclcrge,  t.  2,  p.  529. 

8°  Antiquior  canonicus,  tanquam  temporarius  capituli 
praeses,  annuntiat  ministro  regis  mortem  episcopi,  vaca- 
tionem sedis  et  electionem  duorum  vicariorum  capitu- 
larium , quos  nomine  capituli  praesentat , ut,  a rege  ac- 
ceptati jus  ad  emolumenta  habeant  et  dicecesim  legaliter 
administrare  possint. 

Punctum  quartum.  — De  obligationibus  et  potestate 
vicariorium  capitularium . 

1°  Ex  pluribus  sacrae  Cong.  concil.  decisionibus  vica- 
rius capitularis  deberet  esse  doctor  saltem  in  jure  cano- 
nico, sub  poena  nullitatis  ipsius  electionis,  si  doctor  ha- 
beri posset.  Verumtamen  usus  praevaluit  apud  nos  ut 
habilis,  licet  non  doctor,  toleraretur,  et  nunc  aliter  in 
Gallia  fieri  non  potest,  cum  fere  nulli  sint  doctores,  et 
aliunde  sic  permittit  concil.  Trid.  dicens,  sess.  24,  de  Re- 
form.  cap.  16  : « Qui  saltem  injure  canonico  sit  doctor,  vel 
» licentiatus,  vel  alias,  quantum  fieri  potest,  idoneus.  » 
2°  Tota  jurisdictio  episcopalis  transit  ad  vicarios  capi- 

tulares  regulariter  electos  privative  quoad  capitulum, 
non  cumulati  ve  , ut  ait  Feriaris,  v°  Vicarius  capit,  art.  1, 
n.  39.  « Unde,  inquit,  substitutio  facienda  propter  ab- 
ii sentiam  vicarii  spectat  ad  ipsum  vicarium,  et  non  ad 
» capitulum.  » 

3°  Cum  in  Gallia,  sicut  et  in  Belgio,  plures  elegi  so- 
leant vicarii  capi  tulares,  inter  se  jurisdictione  sunt  aequa- 
les, et  unus  contra  aliorum  sententiam  valide  agere  non 
posset.  Qui  a capitulo  fuit  electus  ut  primus,  aliorum  est 
praeses  et  velut  consilii  administrationis  caput  Si  unus 
absit  vel  moriatur,  jurisdictio  penes  alios  remanet  inte- 
gra, nec  capitulum  alterum  ei  substituere  potest,  nisi,  ad 
summum,  de  consensu  remanentium  aut  remanentis  at- 
que jurisdictionem  possidentis;  siquidem  constat  vica- 
rium capitularem  semel  valide  electum  revocari  non  pos- 
se, ut  probat  Bmed.  XI Y,  de  Synodo  diceces.  1.  2,  cap.  9, 
nisi  ob  justam  causam  a S.  Cong.  e pise,  et  regul.  appro- 
batam, nec  jurisdictionem  ejus  limitari,  ut  idem  Ponti- 
fex ostendit,  ibid.  1.  4,  cap.  8,  n.  10.  Potestas  igitur 
vicariorum  capitularium  per  se  est  indefinita,  et  durat 
usque  dum  episcopus  electus  et  a papa  institutus  , litte- 
ras sua?  institutionis  capitulo  ecclesia?  ad  quam  destina- 
tur ostenderit  et  sic  possessionem  adeptus  fuerit;  nisi 
forte  papa , vel  Cong.  episc.  et  regul.  ob  longiorem  eccle- 
siae viduitatem  aliamve  causam  , vicarium  Apostolicum 
mitteret,  quo  in  casu  jurisdictio  vicariorum  capitularium 
statim  cessaret. 

4°  Vicarii  capitulares,  tota  jurisdictione  episcopali 
gaudentes , omnia  possunt  quae  potest  episcopus , excep- 
tis iis  quae  a jure  canonico  ipsis  prohibentur , ut  aliquid 
innovare,  jura  episcopalia  minuere,  beneficia  jungere  vel 
dividere,  proprietates  alienare,  indulgentias  tribuere, 
litteras  dimissorias  ante  annum  elapsum  concedere,  titu- 
i los  inamovibiles  conferre,  etc.  Vide  Feriaris,  v°  Vicarius 
. cap . art.  2. 

1 5°  Extraneum  advocare  non  possent  episcopum  qui 

, ordines  subditis  dioecesanis  conferret,  nisi  defunctus  epi- 
. scopus  aut  vicarius  ejus  generalis,  ipso  adhuc  vivente, 

dimissorias  eis  dedisset  litteras  quae  tunc  perseverarent. 
Possent,  e contra,  permittere  ut  alienus  episcopus  ordi- 
nes in  dicecesi  vacante  propriis  subditis  vel  aliis  rite  di- 
missis conferret,  aut  quaelibet  alia  pontificalia  exerceret. 

6°  Tenentur  vicarii  capitulares  rationem  suae  admi- 
nistra tionis  reddere,  non  canonicis  a quibus  fuerunt 
constituti,  sed  episcopo  succedenti,  ut  unanimiter  do- 
cent canonistae,  innixi  expressis  verbis  concilii  Trid. 
sess.  24,  cap.  16,  de  Reform.  in  quo  etiam  statuitur  no- 
minandum esse  oeconomum  a vicario  capitulari  distinc- 
tum, qui  rerum  ecclesiasticarum  et  proventuum  curam 
gerat  et  rationem  omnium  futuro  episcopo  reddat.  Ea- 
dem dispositio  jam  fuerat  praescripta  in  concilio  Chal- 
cedonensi,  can.  25. 

7°  In  Gallia,  in  Belgio,  in  aliisque  regionibus  nulla 
nunc  annexa  sunt  episcopatibus  bona  quae  sede  vacante, 
administrari  debeant,  et  ideo  non  nominatur  oeconomus. 
Nominari  tamen  posset  pro  gerendis  reditibus  sigilli, 
vulgo  ce  qui  revient  au  secretariat  pour  les  di  verses  ea  pe- 
dit ions  1 et  quorum  ratio  reddenda  est  futuro  episcopo. 
Communiter  haec  cura  vicariis  capitularibus  relinquitur. 

8°  In  decreto  diei  6 nov.  1813,  art.  24,  statuitur  quod, 
si  quaedam  bona  fuerint  annexa  curatui  (cure),  titulo  va- 
cante, thesaurarius  fabricae  reditus  percepturus  sit  et  in 
arcam  fabricae  depositurus.  Si  forte  quaedam  bona  ad  se- 
dem episcopalem  pertinerent,  probabile  est  quod,  ea  va- 
cante, iliorum  reditus  futuro  episcopo  non  reservaren- 
t tur,  quamvis,  juxta  leges  canonicas,  ipsi  debeantur; 
eadem  quippe  est  ratio  et  pro  futuro  parocho  et  pro  fu- 
turo episcopo. 

§ II.  — De  obligationibus  fidelium  erga  pastores. 

Fideles  debent  pastoribus  suis  amorem , obedientiam 
in  iis  quae  spectant  ad  salutem  , reverentiam  et  vitae  sub- 
sidium. 

1°  Amorem ; legitimi  enim  pastores  sunt  in  ordine  spi- 
rituali, respectu  fidelium,  sicut  patres  in  ordine  naturali 

respectu  filiorum , et  eorum  paternitas  est  nobilior  ar 
sanctior,  utpote  ad  nobiliorem  et  sanctiorem  scopum  or 
dmata,  et  qu.a  cum  multis  laboribus,  incommodis  in  " 
citudmibus  ac  privationibus  bono  spirituali  ovium  sibi 
creditarum  die  noctuque  invigilare  debent  : er! 

sicut  parentibus  verus  debetur  amor.  ^ ,PS1S 

2°  Obedientiam  in  eis  quce  spectant  ad  salutem  ■ Tl,  .Ic 
emm  septuaginta  mittens  discipulos,  dixit  illis,  Luc  Tm 
Qu,  vos  audit,  me  audit,  et  qui  vos  spernit,  me  spernit  0t 
autem  me  spcrmt,  spernit  eum  qui  misit  me,  B ZJ  “ 
Hebr.  XIII,  17  : Obedite  prepositis  vestris  et  subi.  , ’ 

dps,  enim  pervigilant  quasi  rationem  pro  animabus  i 7 "“j 
ditari,  ut  cum  gaudto  hoc  faciant,  ct  non, gementes  T' 
non  expedit  vobis.  Obedientia  clarioribus  ve.  bis  ex  — 
n°n  poterat  Inde  tamen  non  sequitur  fideles  obed™' 

adve™s  £& 

sti^imTuHn^dignitTte^eretf  m^^del^^sse^l'^^*  C°”~ 

quo  major  est  dignitas ; at  maxima  est  pastorum  d'  * 

ut  quisquis  eam  ex  fide  Christiana  s£ecianx ™ j.gn‘ tas» 

ergo  Si  contingat  quosdam  pastores  esse  aut  fieri1™  ’,'1  * 

nihilominus  honorandi  sunt  ratione  sui  chamcm  °S’ 

divini  sui  ministerii ; et  qui  eos,  sub  hoc  pnetext»  as*  * 

narentur,  irriderent  conviciisque  aut  maledm  s ^ 

queientur,  gravi  ter  peccarent;  et  multo  inante  • UISe~ 

culari  ad  generale  concludentes,  ob  malos  alictS  2^’ 

omnes  malos  esse  sibi  persuaderent  vel  ali  d ’ 

sicut  n de  qmbus  ait  S.  Aug.  Epist.  78  « Et  quiTT  d 

’ Cap!aD  ’ n,S;  ut  episcopus,  vel  clericu  l. 

" naC!1US’  !el  sanctimonialis  ceciderit,  omnes  ^ale7~ 

’ Crfant’ fetent,  contendant,  sed  nonomnes  no  sf 

» nifesta, . ? et  tamen  ipsi,  cum  aliqua  maritata  fZ 

“ adultera’  nec  Projiciunt  uxores  suas,  nec  accusanT 
» tres  suas.  » accusant  ina~ 

d»  Vitor  subsidium  Supra  jam  diximus  sacerdotes  er 
lortwn  pastores  habere  jus  vivendi  ex  altari  an,7j  * 
est  operarius  mercede  sua,  I Tim.  v,  18.  ’ q d,gnus 

ARTICULUS  TERTIUS. 

DE  OBLIGATIONIBUS  PRINCIPUM  ET  SUBDITORUM. 

De  obligationibus  principum. 

Principes  tenentur  bonum  exemplum  subditis  suis 
praebere,  scandala  compescere,  eos  ab  hoste  et  ab  injustis 
vexationibus  defendere. 

1°  Bonum  exemptum  eis  prcebere : experien tia  namque 
constat  subditos  tendere  ad  imitandum  regis  exemplum 
in  iis  praesertim  quae  cupiditatibus  favent;  unde  prodiit 
axioma  ubique  notum  : Regis  ad  exemplum  totus  componi- 
tur orbis.  Meminerint  principes  se  mortales  esse  sicut 
minimum  ex  subditis,  supremo  regum  et  populorum  Ju- 
dici rationem  esse  reddituros ; et  quid  proderit  eis  si  mun- 
dum universum  lucrati  fuerint,  animae  vero  suae  detri- 
mentum fecerint  ? 

2°  Scandala  compescere.  Princeps  ideo  praecipue  guber- 
nationi societatis  praeficitur  ut  illius  bonum  temporale 
quidem  procuret , sicut  Ecclesia  fuit  instituta  ad  bonum 
spirituale  et  aeternum  : attamen  , quoniam  inores  depra- 
vati publicae  felicitati  valde  nocent , eos  sapiens  princeps 
bene  informandos  , emendandos  et  corrigendos  sollicite 
curabit,  ac  consequenter  scandala  praevenire,  auferre  aut 
compescere  quantum  poterit  studebit. 

3 ° Eos  ab  hoste , etc.  Bonus  enim  princeps  debet  esse 
pater  vigilans  et  sollicitudinibus  plenus  respectu  totius 
populi  sibi  commissi  : ipsius  est  ergo  invigilare  ut  unius- 
cujusque jura  serventur  integra,  ut  nullus  injuste  vexetur, 
sive  ab  hoste  externo , sive  a fratribus  iniquis , etc.  Ergo. 

De  obligationibus  subditorum  erga  principem . 

Subditi  debent  principi  honorem,  obsequium,  fidelita- 
tem et  subsidium. 

1°  Honorem.  Deum  timete,  inquit  B.  Petrus,  IEpist.n  ,17, 
regem  honorificate . Etenim  qui  in  dignitate  constituuntur 

debito  honore  prosequendi  sunt : porro  ubique  supremus 
princeps  habetur  ut  in  summa  dignitate  constitutus : ergo. 

2°  Obsequium ; princeps  enim  habet  jus  imperandi,  alio- 
quin  populum  gubernare  non  posset : sed  jus  imperandi 
supponit  obligationem  parendi,  seu  obsequium  praestandi. 
Unde  B.  Petrus,  loco  citato  : Subjecti  estote  omni  humanae 
creaturce  propter  Deum , sive  regi , quasi prcecellenti,  sive  du- 
cibus ejus,  tanquam  ab  co  missis ...  quia  sic  est  voluntas  Dei\ 
sicque  in  primis  Ecclesiae  saeculis  Christiani  semper  fue- 
runt subditi,  in  iis  quae  non  erant  contra  legem  Dei,  im- 
peratoribus et  regibus  usurpatoribus,  persecutoribus, 
sicut  bonis  et  legitimis.  Ergo. 

3°  Fidelitatem . Si  princeps  enim  vi  suae  dignitatis  sub- 
ditos omni  via  possibili  tueri,  defendere  et  felices  reddere 
teneatur,  naturalis  aequitas  exigit  ut  subdiu,  ex  parte  sua, 
fideles  se  exhibeant  erga  principem  et  olficia  sibi  impo- 
sita constanter  impleant.  Ergo. 

4°  Subsidium . Hoc  autem  probabimus,  in  tractatu  de 
Restitutione,  ostendendo  solvenda  esse  tributa. 

Legantur  quae  exposuimus  in  Philosophia  morali,  ad 
calcem. 

Quaeritur  an  subditi  in  quibusdam  casibus  dispensari 
possint  a juramento  fidelitatis? 

R . affirmative.  Id  sequitur  ex  iis  quae  jam  diximus 
agendo  de  juramenti  dispensatione,  p.  198.  Etenim,  1°  si 
princeps  essentiales  omittat  conditiones  sub  quibus  su- 
premam obtinuit  potestatem;  v.  g.  si  necessario  debeat 
esse  catholicus,  et  fiat  haereticus,  amittit  potestatem  im- 
perandi, et  eo  ipso  vis  juramenti  cessat  : superior  eccle- 
i siasticus  a juramento  in  eo  casu  dispensans,  declarat  il- 
lud coram  Deo  jam  non  obligare.  2°  Si  inter  principem 
et  subditos  existat  pactum  utrinque  juramento  firmatum, 
et  princeps  evidenter  fiat  perjurus,  subditi  juramento  non 
amplius  ligantur,  quia  frangenti  fidem  fides  non  debetur. 
Unde  S.  Th.  2 2,  q.  12,  art.  2,  loquens  de  principe  qui 
per  apostasiam  a fide  jus  dominii  amittit , ait : « Et  ideo 
! » quam  cito  aliquis  per  sententiam  denuntiatur  excom- 
r 


TRACTATUS 


388 

* municatus,  propter  apostasiam  a fide,  ipso  facto,  ejus 
» subditi  sunt  absoluti  a dominio  ejus  et  juramento  fide- 
» litatis  quo  ei  tenebantur.  » In  eo  sensu  intelligendae 
sunt  plerseque  summorum  Pontificum  sententiae  quibus 
subditos  absolverunt  a juramento  fidelitatis  erga  princi- 
pes perjuros  et  tyrannos,  qui  nulla  prudentiae  via  ad 
aequiorem  agendi  rationem  reduci  potuerant  : declara- 
bant ipsis  fundamentales  regni  constitutiones  transgre- 
dientibus  nullum  jam  deberi  obsequium,  obligationem 
juramenti  esse  sublatam,  thronum  vacare,  etc.  Tales  au- 
tem sententiae  , spectatis  regnorum  catholicorum  in  eo 
tempore  constitutionibus,  quemlibet  principem  haereti- 
cum aut  schismaticum  a throno  excludentibus,  nihil  per 
se  exhibent  absurdi,  injusti  aut  falsi  : nunc  vero  nulla 
ratione  applicari  possent,  quia  longe  diversa  sunt  impe- 
riorum et  regnorum  instituta. 

Vide  quce  diximus  in  tractatu  dc  Ecclesia . 

ARTICULUS  QUARTUS. 

DE  OBLIGATIONIBUS  VIRORUM  ET  UXORUM. 

Officia  conjugum  sunt  reciproca,  et  ideo  de  illis  simul 
tractandum  est.  De  debito  conjugali,  cohabitaiione  et 
separatione  alibi  diximus.  Restat  igitur  ut  alia  praecipua 
conjugum  officia  breviter  exponamus. 

1°  Conjuges  ad  mutuum,  sanctum  et  specialem  erga 
se  invicem  tenentur  amorem.  Sic  enim  expresse  habet 
B.  Paulus,  Eph.  v,  25  : Viri , diligite  uxores  vestras  sicut 
Christus  dilexit  Ecclesiam  et  tradidit  seipsum  pro  ea.  Si  viri 
teneantur  diligere  uxores,  certe  et  uxores  tenentur  dili- 
gere  viros,  ut  ait  idem  Apostolus,  tit.  ii  , 3 : Viros  suos 
ament , et  comparatio  adducta  indicat  manifeste  amorem  f 
purum,  sanctum  et  specialem. 

Hinc  graviter  peccant  si  rixas  , odium  , jurgia  inter  se 
excitent  aut  foveant;  si  conviciis  aut  maledictionibus 
sese  afficiant;  si  vir  uxorem  et  multo  magis  si  uxor  viiuin 
percutiat;  si  zelotypiae  cedant,  etc. 

2°  Societatem  conjugalem  ducere  tenentur  et  secum 
habitare;  Christus  enim  dicit,  Mattii,  xix,  5 : Dimittet 
homo  patrem  et  matrem  suam  , et  adhcercbit  uxori  suce , et 
eiunt  duo  in  came  una.  Electio  autem  domicilii  pertinet 
ad  virum  , qui  est  caput  mulieris , I Cor.  xi,  3.  Uxor  tamen 
non  semper  tenetur  eum  sequi,  ut  diximus  in  tractatu 
de  Matrimonio  , versus  finem. 

3°  Conjuges  sibi  mutuo  debent  alimenta  et  ea  quae  ad 
honestam  conditionis  suae  sustentationem  pertinent  : Jam 
enim  non  sunt  duo , sed  caro  una;  Mattii,  xix,  6 : Nemo 
autem  carnem  suam  odio  habuit , sed  nutrit  et  fovet  eam  , 
Eph.  v,  29.  Hinc  mortaliter  peccat  maritus  qui  necessaria 
negat  uxori,  cum  ea  habeat , vel  convenientem  non  adhi- 
bet diligentiam  ut  ea,  quantum  oportet,  acquirat  et  con- 
servet. Excipitur  si  mulier  promiserit  dotem  et  solvere 
noluerit,  vel  si,  absque  ratione  sufficienti,  juxta  ea  quae 
diximus  in  tractatu  de  Matrimonio,  a viro  discesserit , 
vel  si  dolem  inscio  marito  consumpserit.  Similiter  et 
uxor  graviter  peccaret  si,  cum  posset,  necessaria  marito 
egenti,  in  carcere  detento,  ad  triremes  damnato,  non 
ministraret. 


ARTICULUS  QUINTUS. 

DE  OBLIGATIONIBUS  DOMINORUM  ET  FAMULORUM. 

De  dominis. 

Domini  debent  famulos  suos  amare  , instruere,  corri- 
pere , benigne  tractare , et  justum  pretium  eis  solvere. 

V Amare.  Nam  si  est  tibi  servus  fidelis , sit  tibi  quasi  ani- 
ma tua  , et  quasi  fratrem  sic  tracta  eum  , Eccli.  xxxiii , 31. 
Unde  B.  Paulus  commendat  Onesimum  Philomeni , ro- 
gans ut  eum  excipiat  jam  non  ut  servum  , sed  pro  servo 
charissimum  fratrem.  Eumdem  quippe  liabent  dominum, 
patrem  et  judicem  in  coelis  : Et  vos  domini,  inquit  B.  Pau- 
lus, ad  Eplies.  vi,  9 , eadem  facite  illis,  remittentes  minas ; 
scientes  quia  et  illorum  et  vester  dominus  est  in  coelis , et 
personarum  acceptio  non  est  apud  Deum. 

2°  Instruere.  Si  quis  suorum  et  maxime  domesticorum  cu- 
ram non  habet , fidem  negavit  et  est  infideli  deterior , I Tim. 
v,  8.  Porro  qui  non  est  sollicitus  ut  famuli  rudimentis 
Christianae  fidei , mandatis  Dei  et  Eoclesiap,  principiis  mo- 
rum et  omnibus  ad  salutem  necessariis  imbuantur,  qui 
tempus  conveniens  ad  haec  discenda  concedere  nolunt  , j 
eos  ad  catecbismuin  , ad  concionem  non  mittunt,  curam 
eorum  non  habent : facile  ergo  in  tali  omissione  graviter  I 
delinquere  possunt. 

3°  Corripere.  Domini  namque  sunt  patresfamilias;  in  j 
servos  , sicut  in  filios,  servata  quadam  proportione,  invi- 
gilare debent,  ut  domus  bene  sit  ordinata  : inobedien 
tes  ergo  et  delinquentes  corripere  tenentur,  « seu  verbo  , | 
» seu  verbere  , seu  quolibet  alio  poenae  genere  justo  atque 
>»  licito;  quantum  societas  humana  concedit,  » aitS  Aug. 
de  Civit.  Dei  , 1.  19,  rap.  16.  Contra  hanc  obligationem 
graviter  peccant  qui  conducunt  vel  in  domo  retinent 
servos  irreligiosos,  impios,  blasphemantes,  turpia  lo- 
quentes,  moribus  depravatos,  perversitatis  exempla  prae- 
bentes, eos  non  monent,  ad  meliorem  vitam  non  ex- 
hortantur, aut  emendationem  promittere  nolentes,  vel 
promittentes  et  non  facientes  , non  dimittunt,  nisi  forte 
eorum  opera  maxime  indigeant,  et  alios  invenire  non 
possint. 

4°  Benigne  tractare ; id  est,  lionesto  et  amicabili  vocis 
tono  eos  alloqui,  bona  et  sufficientia  alimenta  eis  prae- 
stare, nimiis  operibus  eos  non  gravare,  infirmos  conve- 
nienter curare,  denique  eos  velut  fratres  semper  habere, 
et  duram  eorum  conditionem  mansuetudine  pro  posse 
suo  lenire  debent. 

5°  Justum  pretium  cis  solvere.  Dignus  enim  est  operarius 
cibo  suo , Matth.  x,  10 .Non  morabitur  opus  mercenarii  tui 
apud  te  usque  mane  , Levit,  xix  , 13.  Unde,  juxta  gravita- 
tem materiae,  peccant  qui  stipendium  promissum  non 
solvunt,  aut  nimis  differunt  ; qui,  pactione  non  facta  , 
quod  justum  est  solvere  nolunt ; qui  famulos  aegrotos  non 
curant , statim  expellunt,  etc.  Stipendium  tamen  solvere 
non  tenentur  pro  tempore  infirmitatis  vel  absentiae  no- 

tabilis , nec  majores  expensas  ratione  infirmitatis  factas, 
y.  g.  pro  medicis,  chirurgis,  pharmacopolis,  etc. 

De  famulis. 

Famuli  debent  dominis  suis  reverentiam  , obediem- 
tiam,  obsequium  et  fidelitatem. 

1°  Reverentiam ; id  est,  eos  revereri  seu  honorare  de- 
bent ratione  dignitatis,  et  tanquam  suos  superiores,  juxta 
hflpc  B.  Pauli  verba,  I Tim.  vi,  1 : Servi  dominos  suos  omni 
honore  dignos  arbitrentur.  Contra  hanc  obligationem  pec- 
cant qui  occultos  eorum  defectus  manifestant,  eos  irri- 
dent, aspernantur,  sinunt  ut  in  ipsorum  praesentia  de 
illis  detrahatur , etc, 

2°  Obedi  enti am.  Servi , obedite  dominis  carnalibus  in  ti- 
more et  tremore , cum  simplicitate  cordis  vestri , sicut  Christo , 
Ephes.  vi,  5.  Servi , subditi  estote  in  omni  timore  dominis , 
non  tantum  bonis  et.  modestis , sed  etiam  dyscolis , I Petr.  n, 
18.  Hinc  plus  minus  ve  peccant  qui,  cum  aliquid  ipsis 
praecipitur  , obmurmurant,  insolenter  respondent,  simu- 
lant se  fecisse,  in  mendacia  erumpunt,  etc. 

3°  Obsequium.  Non  debent  esse  ad  oculos  servientes , 
quasi  hominibus  placentes , sed  in  simplicitate  cordis  timen- 
tes Deum , Coloss.  m,  22.  Etenim  qui  se  locat  pro  stipen- 
dio, manere  non  potest  iners,  sed  res  ac  negotia  domini 
tanquam  propria  gerere  debet,  et  oculos  habere  in  ma- 
nus domini , ut  quidquid  est  officii  sui  semper  accurate 
faciat. 

4°  Fidelitatem , secundum  haec  B.  Pauli  verba,  dicentis 
ad  Tit.  ii,  9,  servos  dominis  suis  subditos  esse,  in  omnibus 
placentes , non  contradicentes , non  fraudantes , sed  in  omnibus 
fidem  bonam  ostendentes.  Peccant  igitur  saepe  graviter  et 
contra  justitiam  , qui  rerum  sibi  creditarum  curam  non 
habent,  qui  eas  culpa  sua  deteriores  fieri  sinunt,  qui 
convento  salario  non  contenti,  aliquid  titulo  compensa- 
tionis clam  subripiunt , qui  manducant  aut  bibunt  quae 
sibi  nou  destinantur,  qui  de  bonis  dominorum  eleemo- 
synas faciunt,  sine  eorum  consensu  saltem  rationabiliter 

praesumpto,  qui  dormiendo,  otiando,  negligenter  labo- 
rando , tempus  male  absumunt,  etc. 

ARTICULUS  SEXTUS. 

DE  OBLIGATIONIBUS  MAGISTRORUM  ET  DISCIPULORUM. 

De  magistris. 

Qui  grande  munus  alios  docendi  suscipiunt,  debent 
alumnis  suis  semina  Christianarum  virtutum , doctrinam 
sanam , ad  scopum  intentum  utilem,  captui  eorum  pro- 
portionatam,  et  modo  convenienti  expositam  , praebere. 

1°  Semina  Christianarum  virtutum.  Non  agitur  enim 
apud  nos  de  informandis  philosophis  qui  quasdam  vir- 
tutes humanas  sola  ratione  vaga  innixas  ostendere  de- 
beant, sed  de  faciendis  bonis  Christianis  qui,  cuncta  re- 
specti vae  conditionis  suae  officia  accurate  explentes,  ad 
aeternam  salutem  jugiter  tendant  et  eam  consequantur. 
Experientia  constat  profanam  scientiam  per  se  inflare, 
fatuos  et  superbos  creare,  ad  salutem  nihil  conferre,  ho- 
mines veris  virtutibus  praeditos  non  facere  , religioni 
ipsique  societati  potius  nocere  quam  prodesse.  Sedulo 
igitur  curare  debent  omnium  scholarum  magistri  et  ma- 
gistrae ut  religionis  et  virtutum  principia  lucide  expla- 
nent, in  alumnis  inculcent  et  corda  eorum  informent. 
Cum  autem  praecipua  persuadendi  via  sit  praecepta  exem- 
plis fulcire,  necesse  est  ut  ipsi  ab  omnibus  vitiis  sint 
alieni,  in  virtutibus  quas  docere  tenentur  eminentes,  et 
precibus  coelestem  benedictionem  in  conatus  suos  invo- 
care non  cessent. 

2°  Doctrinam  sanam , id  est , Scripturae  sacrae  , tradi- 
tioni, conciliorum  oraculis  et  Ecclesiae  documentis  con- 
sentaneam : novas  docendi  methodos  quaerere,  adoptare 
aut  perficere  possunt;  sed  in  religionis  ac  virtutum  doc- 
trina ab  omni  novitate  caute  abstineant. 

3°  Ad  scopum  intentum  utilem.  Omnis  quidem  scientia 
recte  ordinata  bona  est,  cum  nihil  aliud  sit  quam  veri- 
tatis cognitio ; sed  quoniam  ingenia  humana  omnis  ve- 

litatis  non  sunt  capacia,  valde  interest  ut  unusquisque 
in  iis  maxime  erudiatur  quae  praesenti  aut  futurae  ipsius 
conditioni  optanda  sunt.  Alia  quippe  est  eruditio  vel 
scientia  competens  agricolae  , alia  negotiatori,  alia  mili- 
tari , alia  legisperito,  alia  clerico,  etc.  Haec  jugiter  adver- 
tere debent  magistri. 

4°  Captui  eorum  proportionatam  ct  convenienti  modo  ex- 
positam.  Si  enim  proponatur  candidatis  scientia  nimis 
ardua,  intellectui  eorum  improportionata,  animi  ipso- 
rum obi  nentur,  studium  fastidient,  exhorrescent , nihil 
percipient  neque  discent.  Unde  doctiores  non  semper 
meliores  sunt  magistri,  sed  qui  clarius  loquuntur  et  di- 
ligentius student  se  audientium  captui  accommodare. 

Saepe  magistri  incapaces  vel  officium  suum  negligentes 
contra  justitiam  peccant,  et  ad  restitutionem  tenentur, 
ut  in  tractatu  de  Restitutione  ostendimus . 

De  discipulis . 

Praecipua  discipulorum  et  studentium  officia  sunt  vir- 
tutem sectari,  scholas  frequentare,  magistros  revereri, 
eos  cum  animo  docili  audire,  et  diligenter  studio  incum- 
bere. 

1°  Virtutem  sectari , Bonum  est  enim  viro  cum  portaverit 
jugum  ab  adolescentia  sua , Thr.  ni , 27.  Adolescens  juxta 
viam  suam , etiam  cum  senuerit , non  recedet  ab  ea>  Prov. 
xxii,  6.  Tota  moralis  existentia  in  hac  vita  et  salus  aeterna 
generaliter  pendent  a primis  adolescentiae  annis.  Si  hoc 
adverterent  et  bene  intelligerent  juvenes,  quanto  zelo 
i vitia  fugerent  et  virtutes  excolerent ! 

2°  Scholas  frequentare ; non  nisi  enim  arduo  labore 
et  longa  assiduitate  scientiae  et  artes  ediscuntur.  Unde 
juvenes  negligenter  studentes  , scholas  facile  omittentes  , 
valde  sibi  nocent  : prima  scientiae  principia  ignorantes 

Ivel  imperfecte  scientes,  alias  partes  difficilius  acquirunt, 
frequenter  nunquam  ediscunt , et  dum  eminere  potuis- 
sent si  debito  modo  laborassent,  infimum  et  quandoque 
ignominiosum  locum  semper  tenent. 

*7' 

3°  Magistros  revereri ; cuilibet  namque  superiori  ali- 
qua ab  inferioribus  debetur  reverentia  conditioni  pro- 
portionata  : porro  magistri  superiorem  tenent  locum 
respectu  discipulorum;  parentes  suam  auctoritatem  eis 
delegant,  liberos  suos  sollicitudini  eorum  committendo  : 
ergo  discipuli  magistros  sicut  parentes  revereri  et  hono- 
rare debent.  Peccant  igitur,  et  saepe  graviter,  eis  detra- 
hendo, irridendo  , subsannando,  eos  maledictis,  calum- 
niis, molestiis  afficiendo,  etc. 

4°  Ens  cum  animo  docili  audire . Indocilitas  enim  prae- 
sumptionem et  nimiam  proprio  sensui  adhaesionem  re- 
dolet; vanas  disputationes,  murmura,  scandala  inducit, 
quod  verae  ac  utili  scientiae  prorsus  est  oppositum , juve- 
nem reddit  arrogantem,  et  saepe  in  damnabiles  errores 
projicit 

5°  Diligenter  studio  incumbere . Patet  ex  dictis  n.  2;  ne- 
gligentia  enim  in  studendo  multa  invehit  peccata  contra 
Deum  , contra  parentes,  contra  Ecclesiam  et  contra  so- 
cietatem. Sola  temporis  jactura,  cum  ad  certam  excrevit 
quantitatem  quae  facile  definiri  non  potest,  constituit 
peccatum  mortale,  et  insuper  culpae  e tali  negligentia 
deinceps  secuturae,  quae  in  causa  praevideri  potuerunt , 
imputabuntur  donec  causa  sufficienter  fuerit  retractata 
et  negligentia  reparata,  aut,  si  reparari  non  possit,  donec 
officium  capacitati  non  proportionatum  fuerit  dimissum. 

Plura  liac  de  re  jam  diximus  in  Philosophia  morali. 

CAPUT  QUINTUM. 

DE  QUINTO  DECALOGI  PR^CEPTO. 

Illud  praeceptum  continetur  in  Exod.  xx,  12,  his  ver- 
bis : Non  occides . Quidquid  noxium  est  proximo  in  cor- 
pore, per  hoc  negativum  praeceptum  prohibetur  ; omnia 
enim  mala  corporalia,  utpote  ad  destructionem  vitae  ten- 

dantia  , exprimuntur  per  occisionem  , quae  est  summum 
vitae  corporalis  malum,  et  vulgo  appellatur  homicidium, 
a verbis  homo  et  c ce  da  e , quasi  diceretur  hominis  caesio. 

Homicidium  est  omnis  violenta  hominis  occisio,  ab  alio 
homine  facta,  quocumque  modo»  Potest  esse  justum  vel 
injustum  , voluntarium  in  se  , voluntarium  in  causa,  vel 
omnino  casuale  : potest  esse  suiipsius  vel  alterius  occisio. 
His  notatis , dicemus  1°  de  suiipsius  occisione,  seu  de  sui- 
cidio;  2°  de  occisione  malefactoris;  3°  de  occisione  ag- 
gressoris ; 4°  de  occisione  innocentis  ; 5°  de  duello;  6°  de 
bello,  et  7°  de  homicidio  mere  casuali. 

ARTICULUS  PRIMUS. 

DE  SUIIPSIUS  OCCISIONE,  SEU  DE  SUICIDIO. 

Ad  sui  occisionem  pertinet  suiipsius  mutilatio.  De 
utraque  dicendum  est. 

De  suiipsius  occisione , 

Probavimus  in  Philosophia  morali  voluntariam  sui 
ipsius  occisionem  lege  naturali  esse  prohibitam.  Pauca 
hic  addemus. 

Duplici  modo  aliquis  seipsum  occidere  potest,  dire- 
cte scilicet , seipsum,  v.  g.  strangulando  , gladio  perfo- 
diendo, in  aquam  projiciendo,  etc.  et  indirecte,  faciendo 
actionem  ex  qua  , praeter  intentionem  , propria  mors  se- 
cutura est. 

1°  Nunquam  licet  seipsum  directe  occidere,  idque 
constat  1°  ex  fide  : S.  Aug.  enim,  Haeres.  69,  inter  haere- 
ticos recenset  Circumcelliones  qui  insana  feritate  seipsos 
occidebant,  et  alios  utriusque  sexus  ad  se  occidendum  in- 
ducebant ; 2°  ex  verbis,  Non  occides , quae,  cum  generalia 
sint,  tam  propriam  quam  aliorum  occisionem  prohibent; 
3°  ex  unanimi  doctorum  consensu ; 4°  ex  rationibus  in 
Philosophia  expositis.  Ergo.  Hinc  ad  vitandum  crudele 
supplicium  aut  infame  suspendium  seipsum  occidere  , 

venenum  haurire  non  licet,  nec  in  flumen  se  projicere 
sine  ulla  spe  evadendi,  etiam  ad  baptizandum  infantem 
statim  sine  baptismo  moriturum  , nec  sui  occisionem  ab 
aliis  faciendam  mandare,  ut  fecit  Saiil,  I Paral.  x,  4.  Con- 
tra vero  seipsum  occidere  liceret  ex  jussu  vel  inspiratione 
Dei,  qui  vitee  et  mortis  habet  potestatem , Sap.  xvi,  13.  Sic 
excusantur  Samson,  Eleazarus,  Razias  et  plures  qui  ho- 
norantur ut  martyres,  licet  mortem  sibi  intulerint,  quia 
praesumuntur  ita  egisse  ex  divina  inspiratione  vel  ex  er- 
rore invincibili. 

2°  Licet  seipsum  indirecte  occidere  , id  est  ponere  cau- 
sam ex  qua  mors  propria,  praeter  intentionem,  secutura 
est,  modo  adsit  ratio  sufficiens  et  bonus  intendatur  effec- 
tus : nam,  ex  principio  S.  Thomse  a nobis  saepe  invocato, 
licet,  oh  rationem  sufficientem,  ponere  causam  in  se  bo- 
nam duos  habituram  effectus,  bonum  intendendo  et  ma- 
lum duntaxat  permittendo.  Ergo.  Causa  autem  eo  major 
esse  debet  quo  gravius  est  periculum  mortis. 

H inc  1°  card.  de  Lugo,  Lessius,  Busembaum,  Ligorio 
et  alii  communiter  docent  militem  posse  et  debere  in  sta- 
tione persistere  , etsi  moral  i ter  certus  sit  se  occidendum 
esse;  pulverem  incendere  ad  evertendam  turrim  hosti- 
lem, sciens  se  obruendum  ; navem  mergere  vel  incende- 
re, ne  hostes  illam  cum  magno  reipublicae  detrimento  ca- 
piant ; quemcumque  posse  telo  vel  ictui  se  objicere  ad  ser- 
vandam vitam  principis,  vices  amici  ad  mortem  injuste 
damnati  subire,  in  naufragio  tabulam  alteri  cedere,  non 
tamen  se  projiciendo  in  mare,  quia  directe  se  occideret; 
peste  infectis  servire,  ad  fugiendum  incendium  se  ex  alto 
praecipitem  dare,  etc. 

2°  Virgini  vel  honestae  matronae  licet  permittere  se 
ab  invasore  occidi,  potiusquam  violari ; reo  non  fugere  vel 
etiam  judici  plectendum  se  sistere  , quamvis  directe  se 
perimere  non  possit,  etiamsi  id  judices  praeciperent:  com- 
muniter tamen  docetur  reum  posse  scalam  ascendere  , 
collum  instrumento  mortis  praebere  , quia  illae  actiones 
non  influunt  directe  in  mortem  ; sed  miles  per  catapultas 
occidendus  explosionem  jubere  non  potest.  Similiter  plu- 

res  apud  Ligorio,  1.  3,  n.  369,  merito  docent  mortaliter 
peccare  qui  venenum  hauriunt  vel  a vipera  se  morderi 
patiuntur,  ad  experiendum  antidotum  , nisi  judicio  pe- 
ritorum vel  experientia  constet  se  probabile  mortis  peri- 
culum non  incurrere  : idem  dicendum  esse  volunt  de 
ambulantibus  et  saltantibus  in  fune  ex  altis  suspensa , si 
probabili  mortis  periculo  sese  exponant. 

3°  Excusantur  artifices  qui  super  aedificiorum  tecta  as- 
cendunt et  variis  periculis  ob  finem  artis  suae  exponun- 
tur, fabriferrarii  qui,  fere  in  medio  ignis  laborando, 
vitam  sibi  evidenter  minuunt,  et  multi  alii  qui,  ex  si- 
milibus causis,  idem  faciunt.  Contra  vero  nulla  ratione 
excusari  possunt  audaces  qui , ex  temeraria  sponsione  et 
vana  gloria,  in  varia  discrimina  se  conjiciunt,  in  altum 
ascendendo  , in  aquam  immergendo  , onera  ferendo  , etc. 

4°  Pariter  excusantur  et  laudabiliter  agunt  qui,  ex 
amore  poenitentiae  , ex  desiderio  Deo  placendi,  abstinen- 
tia, jejunio,  vigiliis  aliisque  macerationibus  discretis  car- 
nem affligunt*  At  qui,  advertens  vitam  iis  mediis  notabi- 
liter minui,  nihilominus  continuaret,  graviter  peccaret, 
juxta  Loyman,  Busembaum,  Ligorio,  etc.  quamvis  multi 
ob  bonam  fidem  et  zelum  placendi  Deo  excusentur. 

Caet^rum  qui  ex  prudentibus  consiliis  religionem  ap- 
probatam professi  sunt,  illius  constitutiones  et  regulas 
tuto  sequuntur  et  etiam  sequi  tenentur,  quamvis  praevi- 
deant vitam  inde  abbreviandam  esse , vel  dispensationem 
a summo  Pontifice  obtinere  debent ; quia  bonum  ordinis 
id  postulat,  et  sic  agentes  abbreviationem  vitae  permit- 
tunt, non  vero  eam  directe  procurant.  Unde  omnes  mo- 
rali ter  admittunt  Carthusianum  carnibus  vesci  non  te- 
neri ut  vitam  conservet,  et  mulli  dicunt  eum  illis  uti  non 
posse  absque  dispensatione,  quia  talis  rigor  judicatur  ne- 
cessarius ad  vigorem  instituti  conservandum. 

5°  Excusantur  qui  vitam  servare  non  possunt,  nisi  ex- 
traordinaria et  pretiosa  adhibeant  remedia  fortunam  suam 
superantia,  vel  longa  et  dispendiosa  faciant  itinera,  aut 
patriamdeserant  ut  salubriorem  inveniant  aerem,  vel  ope- 
rationem subeant  nimis  acerbam  aut  pudori  valde  op- 

positam ; quia , in  iiis  casibus,  remedium  adhibendum 
judicatur  nor  diter  impossibile,  vel  nimis  onerosum  ut 
quis  illud  adbibere  teneatur.  Ilinc  nemo  obligatur  pati 
amputationem  cruris  aut  brachii,  aut  ventris  incisionem 
ad  extrahendum  calculum,  nisi  bonum  commune  iliius 
conservationem  exgeiet.  Ita  Sylvius,  Collet , Ligorio,  etc« 
Idem  videtur  dicendum  de  pudica  virgine  quae  curari  non 
posset  nisi  oculis  et  manibus  chirurgi  se  objiciendo  : id 
faciendo  certe  non  peccaret , sed  ad  id  non  tenetur. 

De  suiipsius  mutilalionc . 

Seipsum,  extra  casum  necessitatis,  mutilare  non  licet, 
idque  constat  1°  ex  diversis  juris  canonici  partibus,  in 
quibus  irregularitas  pro  sui  mutilatione,  v.  g.  pro  ampu- 
tatione partis  cujuslibet  digiti,  statuitur;  2°  ex  ratione  ; 
homo  enim  nom  habet  dominium  in  vitam  suam  , ergo 
nec  in  membra  quorum  integritas  constituit  vitam  com- 
pletam. Unde,  in  can.  22  Apostol.  qui  virilia  sibi  ampu- 
tavit, vocatur  sui  homicida . 

Verba  autem  Christi , Si  oculas  tuus  scandalizat  te , erue 
illuni , etc.  sensu  metaphorico  in  teli  igenda  sunt,  et  signifi- 
cant occasiones  peccati  etiam  oculis  cliariores  vel  manu 
aut  pede  utiliores  resecandas  esse. 

Hmc  sola  bona  fide  vel  aliquo  Spiritus  sancti  impulsu 
excusari  possunt  qui  variis  de  causis  seipsos  mutilaverunt, 
ut  1°  Oiigenes,  qui  haec  Christi  verba,  Matth.  xix  , 12, 
Sunt  eunuchi  i/ui  seipsos  castraverunt  propter  regnum  coelo- 
rum , ad  litteram  sumens,  seipsum  eviravit;  2°  Amnio-* 
nius,  qui,  refeiente  Sozomeno,  1.  6,  cap.  30,  auriculam 
sibi  abscidit,  ne  episcopus  fieret;  3°  illae  moniales  Cla- 
rissae  quae , ne  contaminarentur , faciem  enormiter  sibi 
deturparunt , etc. 

Dixi  extra  casum  necessitatis , quia  , ex  omnium  con- 
sensu, pars  corporis  ad  totum  servandum  corpus  abscin- 
denda est;  ei  quippe  subordinatur,  et  aliunde,  pereunte 
corpore  , ipsa  periret.  Hinc  licet  amputare  aut  amputan- 
dum praebere  membrum  putridum,  propriam  abscindere 

manum  aliquo  vinculo  detentam  ad  fugiendum  incen- 
dium, etc.  Plures  docent,  apud  Callet,  licitum  esse  se- 
ipsum,  ex  jussu  tyranni  mutilare,  ad  vitandam  mortem, 
quia,  etiamsi  tyrannus  graviter  peccet,  seipsum  in  eo  casu 
mutilans,  membrum  prudenter  donat  ut  totum  conservet. 

Petitur  an  liceat  castrare  pueros  ad  servandam  in  eis 
vocem  dulcem? 

R.  Certum  est  eos  sic  mutilare  invitos  gravissimum 
esse  peccatum  injustitiae.  At  plurimi,  apud  Ligorio.  1.  3, 
n.  374,  volunt  hoc  li  ;itum  esse,  modo  absit  morale  peri- 
culum  vitae,  et  pueri  ac  parentes  eorum  non  sint  inviti. 
Rationes  eorum  sunt : 1°  quia  tales  eunuclii  bcno  com- 
muni sunt  utiles,  ad  laudes  Dei  suavius  canendas;  2°  quia 
conditio  eorum  in  melius  notabiliter  mutatur,  cum  per 
totam  vitam  convenientem  obtineant  sustentationem; 
3°  quia  talis  usus  fuit  frequens  et  ab  Ecclesia  toleratus. 

Alii  tamen  probabilius  et  communissime  negant,  di- 
centes quod  si  seipsum  physice  castrare  non  liceat  pro 
bono  anima*,  ad  vitandam  scilicet  incontinentiam,  a for- 
tiori id  fieri  -non  possit  ob  bonum  temporale  cujusvis 
momenti. 

ARTICULUS  SECUNDUS. 

DE  OCCISIONE  MALEFACTORIS. 

Wald enses  olim  negarunt  licitum  esse  malefactores 
occidei  e,  et  quidam  hodierni  p hilanthropi  contra  pceoam 
moi  tis  in  vindictam  criminum  apud  omnes  gentes  usita- 
tam fiequenlei  inclamant,  contendentes  alios  esse  modos 
sufficientes  crimina  societati  noxia  impediendi.  Contra 
quos  sint  propositiones  sequentes. 

PROPOSITIO  P RIMA. 

Malefactores  societati  noxios  occidere  licet . 

Prob.  1°  Scriptura  sacra . Exod.  xxii,  18  : Maleficos  non 
patieris  virere.  Qui  coierit  cum  jumento  morte  moriatur 

Rom  xm,  4 : Si  malum  feceris , time ; non  enim  sine  causa 
glaclium  portat.  Dei  enim  minister  est,  vindex  in  iram  ei 
qui  malum  operatur.  Poena  autem  gladii  est  mors : ergo. 
2°  Universali  potestatis  saecularis praxi  et  Ecclesice  consensu . 
Semper  enim  et  ubique  poena  mortis  a potestate  saeculari 
pro  gravibus  criminibus  fuit  inflicta,  et  Ecclesia  princi- 
pes sic  agentes  nunquam  redarguit,  sed,  e contra,  eos 
pluries  laudavit  tanquam  justitiae  ministros.  3°  Ratione . 
Omnis  pars  ordinatur  ad  totum  : at  quaelibet  persona 
particularis  est,  respectu  societatis,  sicut  pars  relative  ad 
totum,  ut  membrum  ad  corpus  : ergo  si  communitati 
expediat  ut  abscindatur,  qui  curam  habet  communitatis 
eam  abscindere  seu  interficere  potest.  Ergo. 

Si  ergo  Deus  dicat  in  Deut.  xxxn,  39  : Ego  occidam  et 
vivere  faciam  ; si  de  illo  praedicetur,  Sap.  xvt,  13,  quod 
vitae  et  mortis  habeat  potestatem,  intelligendum  est  eo 
sensu  quod  solus  talem  per  se  habeat  potestatem,  prin- 
cipes vero  tanquam  ipsius  ministri  et  ex  delegatione 
facta  tum  in  lege  positiva,  Maleficos  non  patieris  vivere , etc. 
tum  in  lege  naturali,  dictante  partem  amputandam  esse 
ne  totum  pereat. 

Notandum  itaque,  hominem  occidere  non  esse  malum 
in  se  absolute,  ut  blasphemare,  pejerare,  fornicari,  men- 
tiri, etc.  sed  tantum  si  id  fiat  absque  legitima  auctoritate. 

PROPOSITIO  SECUISDA. 

Sola  auctoritate  publica  malefactores  licet  occidere , non  vero 
auctoritate  privata. 

Proh.  1°  Scriptura  sacra.  Deut  xxxii,  35  : Mea  est 
ultio , et  ego  retribuam , Rom.  xn,  19  : Mihi  vindicta,  et  ego 
retribuam . Mors  est  praecipua  vindictae  poena  : ergo  solus 
Deus,  per  se  vel  per  ministros  suos,  eam  infligere  potest. 
2°  Ratione . Malefactoris  exterminatio  ob  solum  commu- 
nitatis bonum  fit  licita  : ergo  ad  eum  solum  pertinet  qui 
curam  habet  communitatis.  3°  Ex  consectariis  perversis 
oppositi  principii . Si  enim  quilibet  privatus  malefactores 

et  sui  inimicos  licite  occidere  posset,  omnia  replerentur 
caedibus.  Ergo. 

Nomine  publicae  auctoritatis  ii  soli  intelligendi  sunt 
qui  praesunt  societati  politicae  completae,  ut  rex  in  regno, 
primi  magistratus  in  republica , judices  ab  iis  legitime 
constituti ; hi  enim  habent  jus  , ex  dictis  , infligendi  poe- 
nas delinquentem  corrigentes  , vel  reum  societati  noci- 
vum exterminantes  ; sed  regulas  legibus  statutas  stricte 
obligantur  servare,  in  investigando  crimen  ejusque  cir- 
cumstantias, in  interrogando  accusatum  , complices  et 
testes,  in  decernendo  et  infligendo  poenas  ; ab  omni  odio, 
ira,  prapjudicio  aut  praecipitatione  sedulo  caventes  ; et  reis 
legitime  convictis  atque  damnatis  ante  exsecutionem  sen- 
tentiae sufficiens  concedere  debent  tempus  ut  confitean- 
tur peccata  et  ad  mortem  se  praeparent,  sicut  expresse 
jussitconcilium  generale  Viennense,  tit.  9,  de  Poenitentiis 
et  remissionibus  At  si  damnatus  ministerio  sacerdotis 
uti  recuset , nihilominus  licite  occiditur,  quia  tunc  ipsius 
perditio  ei  soli  tribuenda  est. 

Qui  vero  aliis  praesunt  societatibus,  quantumvis  nume- 
rosi», sed  non  politicis  completis,  privatam  tantum  auc- 
toritatem habere  censentur,  ac  proinde  personas  sibi 
subjectas  corrigere  possunt  quidem  per  poenas  delictis 
propo»  tionatas  et  ad  obtinendum  finem  sibi  propositum 
| efficaciores;  non  vero  poenas  pure  vindicativas  aut  exter- 
minantes, ut  miitilationem  et  mortem,  infligere  queunt. 
Hinc  si,  ex  ait.  324  Codicis  poenalis  , maritus  interficiens 
uxorem  adulteram  et  complicem  in  flagranti  delicto  in 
domo  conjugali  deprehensos,  declaretur  excusabilis,  hoc 
‘intelligendum  est  eo  sensu  quod  non  puniendus  sit  ut 
homicida,  non  vero  eo  sensu  quod  nullo  modo  peccave- 
irit.  Etenim,  ex  articulo  326,  damnandus  est  poena  carce- 
ris  ab  uno  ad  quinque  annos.  Et  aliunde,  etsi  leges  civi- 
les nullam  decernerent  poenam , insulse  concluderetur 
nullum  esse  peccatum  , ut  communiter  adveitunt  theo- 
logi , loquendo  de  antiquis  legibus  permittentibus  patri 
occidere  filiam  et  marito  uxorem  in  flagranti  delicto  in- 
ventam. Unde  Alexander  VI I sequentem  damnavit  pro- 

positionem  : « Non  peccat  maritus  propria  auctoritate 
» occidens  uxorem  in  adulterio  deprehensam.  »» 

Si  autem  legitima  auctoritas  in  quibusdam  rarissimis 
casibus  unicuique  permittat  occidere  malefactorem  insi- 
gnem , qui  apprehendi  non  potest  vivus  , et  diu  vivere 
non  potest  absque  gravi  reipublicae  detrimento,  occisor 
propria  non  agit  auctoritate,  sed  auctoritate  publica  sibi 
sicut  aliis  generaliter  delegata.  Eum  vero  qui  per  contu- 
maciam ad  mortem  fuit  damnatus  sic  occidere  non  li- 
cet, quia  aliud  est  eum  damnare  , et  aliud  permittere  ut 
unusquisque  hanc  sententiam  exsequatur. 

Quaeritur  toan  tyrannum  occidere  liceat  ? 

R . Duplex  distinguitur  tyrannus,  unus  regiminis  et 
alter  regni  : prior  est  legitimus  princeps  qui  populum 
tyrannice  regit  et  opprimit.  Certum  est  eum  occidere  il- 
licitum esse,  quia  verus  est  dominus;  dominis  autem 
etiam  dyscolis  obedi  re  tenemur,  ut  docet  11.  Pelius, 
I Epist.  11,  18  ; et  aliunde  nulla  esset  securitas  pro  regi- 
bus et  principibus,  si  unusquisque  eos  occidere  po-set , 
quando  judicaret  se  ab  illis  injuste  gravatum  esse.  Unde 
conci h Const.  sess.  18,  hanc  propositionem,  « Quilibet 
» tyrannus  pote  t et  debet  licite  et  meritorie  occidi  per 
» quemcumque  vassalum  suum  vel  subditum,  **  declara- 
vit , prcehab'ta  deliberatione  matura  , erroneam  in  fi  ie  eti 
moribus,  eamqiie  reprobavit  et  damnavit  tanquam  haere- 
ticam f scundalosnm  , et  ad  fraudes,  deceptiones , mendacia , 
proditiones , perjuria  vias  dantem . 

Notant  tamen  auctores,  inquit  Billuart , posse  rempu- 
blicam  contra  nimis  insolentem  tyrannum  , congregatis 
regni  comitiis  , procedere , ipsum  deponere  aut  occiden- 
dum proscribere,  si  aliter  malo  occurri  non  possit ; quia 
princeps  non  habet  auctoritatem  in  destructionem,  sedi 
in  aedificationem  et  conservationem.  Verum  , cum  inde 
mala  ipsa  tyrannide  majora  ingruere  soleant,  magis  i 
communiter  expedit  oppressionem  patienter  tolerare  et  t 
ad  Deum  recurrere. 

Tyrannum  vero  regni  seu  usurpationis,  quamdiu  res- 
publica in  ejus  dominationem  non  consensit,  a quolibet 

privato  licite  occidi  posse  communis  tenet  sententia, 
quia  talis  usurpator  non  est  princeps,  sed  publicus  lios- 
tis  et  oppressor,  bellum  contra  societatem  gerens  : qui- 
libet ergo  potest  eum  jure  propriae  defensionis,  et  tan- 
quain  a legitima  auctoritate  delegatus,  impugnare  et 
occidere,  modo  tamen  1°  ille  nullum  certo  habeat  jus  ad 
regnum,  2 non  existat  superior  ad  quem  recursus  lia- 
beri  possit,  3°  respublica  occisioni  ejus  non  contradicat, 
4°  ex  occisione  ejus  fundate  tranquillitas  speretur,  et 
non  potius  majora  mala  timeantur,  ut  saepe  accidit  : (pia* 
propter , ut  ait  Billuart,  raro  consultum  est  tali  remedio  uti . 

Quceritur  2°  an  clericus,  jurisdictionem  temporalem 
habens,  malefactores  occidere  vel  ^d  mortem  aut  muti- 
la tionetn  eorum  directe  concurrere  possit. 

R.  negative ; quia  in  Decretal.  1.  3>  tit.  50,  cap.  5 et  9*, 
quaelibet  sententia  sanguinis  omnibus  clericis,  praeser- 
tim iis  qui  in  sacris  ordinibus  sunt  constituti,  expresse 
prohibetur.  Debet  ergo  constituere  judices  ad  causas 
sanguinis  discutiendas  et  judicandas;  eos  quidem  mo- 
nere potest  ipsisque  praecipere  ut  de  tali  causa  diligenter 
inquirant,  et  quod  justum  eis  videbitur  faciant;  sed  nullo 
scripto,  facto  aut  verbo  judices  movere  potest  ad  mor- 
tem aut  mutilationem  infligendam,  nec  sententiae  aut 
exsecutioni  ejus  praesens  esse. 

Summus  autem  Pontifex  ab  hujusmodi  prohibitione, 
quae  jure  canonico  tantum  fuit  inducta,  dispensare  posset 
et  permittere  ut  clericus,  jurisdictionem  temporalem 
exercens , 'eadem  polleret  auctoritate  ac  principes  saecu- 
lares ; verum  hoc  sanctissimo  ejus  ministerio  non  con- 
gruit. 

ARTICULUS  TERTIUS. 

DE  OCCISIONE  AGGRESSORIS. 

Multiplex  distingui  potest  aggressor , scilicet  vitae , 
bonorum  fortunae,  pudicitiae  et  honoris  : de  iis  seorsim 
paucis  verbis  dicturi  sumus. 

Aggressor  potest  esse  justus  vel  injustus  : de  justo  ag- 

gressore  non  agitur;  eum  quippe  occidere,  mutilare  aut 
percutere  non  licet,  quia  repugnat  dari  jura  juribus  op- 
posita. Unde  juste  damnatus  an  poenam  contra  justitiae 
ministros,  ut  lictores,  testes,  judices,  carnifices  , se  de- 
fendere non  potest,  eos  percutiendo,  mutilando,  etc. 

De  injusto  vitee  aggressore. 

P1  ures  volunt  injustum  aggressorem  nunquam  licite 
occidi  posse,  quia  mala  non  sunt  facienda  ut  eveniant 
bona,  ipsos  inimicos  diligere  debemus,  ex  mandato 
Christi,  et  vitam  temporalem  pro  servanda  vita  aeterna 
proximi  effundere  parati  esse  tenemur.  Alii  vero  nunc 
communissime  contrariam  admittunt  sententiam,  cum 
quibus  sit 


PROPOSITIO. 

Qui  propriam  vitam  aliter  defendere  nequit , injustum 
aggressorem  occidere  potest . 

Proh.  Scriptui  a sacra,  jure  canonico,  testimoniis  SS.  Pa- 
trum et  ratione. 

1°  Scriptura  sacra.  Exod.  xxu,  2 : Si  effringens  fur  do- 
mum sive  effocliens  fuerit  inventus , et  accepto  vulnere , mor~ 
tuus  fuerit , percussor  non  erit  reus  sanguinis.  Quod  si,  orto 
sole,  hoc  jecerit,  homicidium  perpetravit , et  ipse  morietur . 
Unde  sic.  Qui  occidit  furem  domum  nocte  effringentem, 
ab  homicidio  excusatur,  non  vero  si  hoc  die  faceret; 
quare?  certe,  ut  ait  S.  Aug.  in  Exod.  1.  2,  quaest.  84,  1 
part.  quia  « poterat  discerni  quod  ad  furandum , non 
» occidendum  venisset.  » Ergo  1°. 

2°  Jure  canonico . In  Decretal.  1.  5,  tit.  12,  de  Homici- 
dio voluntario , cap.  3,  referuntur  textus  citati  Exodi  et 
S.  Aug.  deinde,  cap.  18,  Innocentius  II L dicit  : « Quam-  i 
» vis  vim  vi  repellere  omnes  leges  et  omnia  jura  per- 
» mittant,  quia  tamen  id  fieri  debet  cum  moderamine 
» inculpatae  tutelae  , non  ad  sumendam  vindictam  , sed 
» ad  injuriam  propulsandam,  etc.  » In  eodem  lib.  tit.  39, 

cap.  3,  Alexander  III  idem  docet  et  iisdem  ferme  verbis, 
dicens  etiam , « cum  vim  vi  repellere  omnes  leges  om- 
» niaque  jura  permittant.  » Item  concilium  generale 
Viennense,  sub  demente  V celebratum,  et  in  Clement. 
1.  5,  tit.  4,  cap.  unico  relatum,  loquens  de  iis  qui  incul- 
pabiliter occidentes  vel  mutilantes,  irregularitatem  non 
incurrunt,  ait  : « Idem  de  illo  censemus  qui  mortem  ali- 
» ter  vitare  non  valens,  suum  occidit  vel  mutilat  invaso- 
» rem.  » Ergo  2°. 

3°  Testimoniis  Patrum , nempe  S.  Aug.  jam  citati, 
S.  Ambr.  de  Officiis,  1.  1,  cap.  36,  et  aliorum  qui  citari 
possent.  Ergo  3°. 

4°  Ratione.  Alios  enim  sicut  nosmetipsos  diligere  te- 
nemur, sed  non  plus  quam  nosmetipsos  : at  injustum 
aggressorem  plus  quam  nosmetipsos  diligeremus  si  po- 
tius occidi  quam  eum  occidere  eligeremus.  Aliunde  mors 
injusti  aggressoris,  quando  alia  non  suppetit  via  pe- 
riculum fugiendi , non  reputanda  est  voluntaria,  sed  le- 
gitima sui  defensio  : ergo  non  est  imputanda  ad  pecca- 
tum : unde  talis  occisio  nulla  lege  plectitur.  Ergo  4°. 

Dixi  in  propositione , qui  propriam  vitam  aliter  defen- 
dere nequit ; omnes  quippe,  cum  S.  Tlioma , requirunt 
ut  mors  non  inferatur,  nisi  servato  moderamine  inculpalce 
tutelce . Moderamen  autem  inculpatae  tutelae  ab  omnibus 
requisitum  plures  importat  conditiones,  nempe  : 

1°  Ut  id  tantum  fiat  quod  ad  tuendam  vitam  necessa- 
rium est : unde  qui  mortem  vitare  potest  fugiendo,  cla- 
mando , percutiendo,  arma  retundendo,  vel  excutiendo 
aut  vulnerando,  occidere  non  debet.  Nec  pariter  ipsis 
licitum  est  occidere  aggressorem  fugientem  , viribus  de- 
bilitatum, laedere  jam  non  volentem  aut  quovis  alio  modo 
ab  aggressione  cessantem. 

2°  Ut  aggressio  sit  actualis,  alioquin  non  esset  propria 
sui  defensio,  sed  vis  alteri  illata.  Hinc  occidere  non  licet 
detractorem , calumniatorem  , mortem  solis  minis  inten- 
tantem, occasiones  occidendi  quaerentem,  etc.  Contra 
ivero  praevenire  licet  inimicum  catapultam  parantem, 
gladium  evaginantem , quia  moraliter  aggreditur,  et  si 

exspectaretur  donec  primum  dedisset  ictum , defensio 
probabiliter  jam  non  esset  possibilis. 

3°  Ut  mors  aggressoris  non  intendatur  in  se,  quia  nul- 
lus propria  auctoritate  alterum  occidere  potest ; nec  in- 
tendatur ut  medium  ad  propriam  conservandam  vitam, 
quia  non  sunt  facienda  mala  ut  veniant  bona  : sed  pro- 
pria intendenda  est  defensio,  bona  et  licita,  ex  qua,  prae- 
ter intentionem  , sequitur  alterius  mors  , et  etiam  saepe 
aeterna  ejus  damnatio,  quae  occidenti  imputari  non  po-  1 
test;  licet  enim  ponere  causam  ex  se  bonam  duos  habi- 
turam effectus  , unum  bonum  et  alterum  malum  , solum 
bonum  intendendo  et  malum  permittendo. 

Notandum , lianc  praesentem  doctrinam  sic  intelligen- 
dam  esse  ut  quilibet  invasus  quemlibet  injustum  aggres- 
sorem licite  possit  occidere  in  legitima  sui  defensione; 
cliaritas  enim  bene  ordinata  incipit  a semetipso  , et  nul- 
lus, caeteris  paribus,  alterius  vitam  propriae  vitae  anteferre 
tenetur.  Unde  clericus  sicut  laicus  in  injusta  aggressione 
se  defendere  potest  adversus  quemcumque  aggredien-  i 
tem,  sive  inferiorem,  sive  superiorem  , sive  affinem,  sive 
consanguineum,  sive  culpabiliter,  sive  inculpabiliter  in- 
vadentem, sive  invasus  occasionem  aggressioni  dederit, 
v.  g.  per  calumniam,  dicteria,  adulterium,  sive  non,  etc. 

Ut  probabile  tamen  docet  Bdluart  invasumqui  pruden- 
ter judicat  se  in  malo  statu  non  versari,  mortem  oppe- 
tere teneri  potius  quam  se  defendere  cum  occisione  ag- 
gressoris in  statu  peccati  mortalis  constituti  a quo  tunc 
se  expedire  non  potest,  puta  quia  est  ebrius,  furiosus, 
rabidus,  etc.  tunc  enim  aggressor  est  in  extrema  necessi- 
tate , et  invasus  ei  subvenire  tenetur  etiam  cum  detri- 
mento propriae  vitae. 

Nollem  contendere  lioc  esse  de  praecepto ; sed  procul 
dubio  bonum  est  et  opus  virtutis  valde  commendan- 
dum : imo  quilibet  privatus,  quamvis  injustum  aggres- 
sorem occidere  possit,  ad  id  tamen  non  tenetur,  sed 
meritorie  propriam  daret  vitam,  exemplo  Christi  et  mar- 
tyrum , potius  quam  vitam  alterius  eripere  et  eum  in 
aeternam  damnationem  conjicere ; secus  dicendum , si 

homo  publicus  et  ad  bonutn  commune  necessarius  aut 
valde  utilis  esset : in  eo  casu  vitam  suam  defendere  te- 
neretur. 

Petitur  an  injustum  vitae  proximi  invasorem  occidere 
liceat  ? 

R.  affirmative,  quia  proximum  sicut  nosmetipsos  di- 
ligere debemus.  Ita  communissime  theologi.  Excipiunt  nisi 
aggressor  sit  pater,  mater,  filius  vel conjux,  quia  parentes, 
proxime  consanguineos  et  affines  plus  diligere  tenemur 
quam  extraneos. 

Petunt  insuper  theologi  an  sit  obligatio  injustum  pro- 
ximi invasorem  occidere,  et  communiter  negant;  1°  quia 
uterque  est  proximus,  et  non  est  obligatio  uni  succurrendi 
cum  pari  alterius  detrimento;  2°  quia  injustus  aggres- 
sor, utpote  peccati  mortalis  reus,  aeternaliter  periret , ac 
proinde  magis  periclitatur;  39  adderem,  quia  actus  ho- 
minem occidendi  graviter  repugnat,  et  obligatio  eum 
exercendi  non  facile  est  imponenda. 

Talis  tamen  existeret  obligatio  si  invasus  esset  pater, 
mater,  filius,  conjux,  aut  alius  titulo  speciali  conjunctus  ; 
vel  existens  in  peccato  mortali  a quo  tunc  liberari  non 
potest,  v.  g.  quia  est  ebrius,  aut  aliter  ratione  privatus ; 
vel  ad  bonum  commune  necessarius,  ut  princeps,  dux 
exercitus,  episcopus,  etc.  in  bis  ultimis  casibus  unus- 
quisque privatus  invasum  defendere  deberet  cum  evi- 
denti propriae  vitae  periculo,  quia  vita  aeterna  proximi  et 
bonum  commune  etiam  temporale  vita  privati  praestant. 

De  injusto  honorum  fortunae  invasore . 

1°  Furem  occidere  non  licet  pro  servandis  aut  recupe- 
randis bonis  parvi  momenti;  vita  hominis  talibus  bonis  evi- 
denter praestat.  Ita  omnes , et  ideo  Innocentius  XI  sequen- 
jtem  damnavit  propositionem  , anno  1679  : « Regulariter 
» possum  occidere  furem  pro  conservatione  unius  aurei.  » 

2°  Similiter  apud  omnes  constat  furem  licite  occidi 
non  posse  etiam  pro  servandis  aut  recuperandis  bonis 
magni  momenti,  si  alia  suppetat  via  ea  retinendi,  vel 

eorum  restitutionem  obtinendi , v.  g.  clamando,  percu- 
tiendo, ad  judices  appellando,  etc.  Tunc  enim  proximus 
sine  justa  causa  occideretur,  ut  patet . Imo  nec  in  his  ca- 
sibus licite  mutilaretur,  propter  eamdem  rationem. 

3°  Quaestio  est  igitur  an  furem  occidere  liceat  ad  ser- 
vanda vel  recuperanda  bona  magni  momenti,  quae  aliter 
servari  aut  recuperari  non  pos>unt.  Yaide  scinduntur 
theologi  : S.  Antoninus,  et  multi  cum  illo,  inter  quos 
Suarez,  Lessius,  Sylvius,  Covarruvias,  Viva,  Feriaris,  Li- 
gorio,  etc.  contendunt  »d  licitum  esse  ; 1°  quia  hujusmodi 
bona  ad  vivendum  secundum  proprium  statum  necessa- 
ria sunt  : unde  si  injustum  vitae  aggressorem  occidere  li- 
ceat, et  talium  bonorum  invasorem;  2°  cliaritas  exigit 
quidem  ut  bona  altioris  ordinis  proximi  in  necessitate 
extrema  constitutis  honis  nostris  inferioris  ordinis  praefe-  j 
ramus,  non  vero  quando  proximus  periculo  se  sponte 
exponit,  alioquin  subverteretur  ordo  ; perversi  enim  ho- 
mines non  furarentur  apud  improbos,  quia  eos  formida- 
rent, sed  bonos  Christianos  impune  spoliarent,  persua- 
sum habentes  se  ab  illis  occidi  aut  mutilari  non  posse. 

Alii  vero  multi  recentiores,  ut  P.  Antoine , Callet,  Bil - 
luart,  qui  dicit  praecedentem  opinionem  antiquari  et  op- 
positam evasisse  communiorem,  theologus  Romanus, 
Ferra ris  annotator,  etc.  negant  quandoque  licitum  esse 
bona  fortunae  cum  occisione  invasoris  praeservare  : ni- 
tuntur praecipue  1°  textu  Exodi,  ubi  qui  occidit  furem 
diurnum  dicitur  reus  sanguinis  ; 2°  testimonio  S.  Aug. 
qui  praefatum  explicans  textum,  dicit  eum  qui  occidit  fu- 
rem orto  sole,  reum  esse  sanguinis,  quia  poterat  discei  ni 
quod  ad  furandum  et  non  occidendum  veniret;  3°  auc- 
toritate juris  canonici,  in  quo  refertur  responsio  Alexan-  ' 
dri  III,  Decretal.  1.  5,  tit.  12,  cap.  10,  statuentis  mona-j11 
chum  qui  furem  vestium  occiderat,  irregularitati  et  pce-  11 
nitentiae  subjiciendum  esse;  4°  pluribus  propositionibus  I 
ab  Innocentio  XI  damnatis;  5°  ratione,  et  praesertim  quia  ( 
vim  vi  repellere  non  licet,  nisi  servato  moderamine  in- 
culpatae tutelae  : at  moderamen  inculpatae  tutelae  non  ser- 
vatur nisi  adsit  proportio  inter  rem  quae  defenditur  et  11 

vitam  invasoris  ; secus  eum  occidere  liceret  etiam  pro 
uno  aureo  , pro  uno  fructu , quod  est  absurdum  : ergo. 

Attamen  Ligorio , 1.  3 , n.  383,  affirmat  priorem  sen- 
tentiam esse  probabilissimam  .et  communem.  Probabi- 
lior etiam  mihi  videtur. 

De  invasore  pudicitia ?. 

Certum  est  puellam  aut  mulierem  vi  oppressam  pudi-  " 
citiae  suae  invasorem  occidere  nec  graviter  mutilare  non 
posse  , si  aliter  eum  repellere  possit,  v.  g.  verberibus  , 
unguibus,  clamoribus,  etc.  Ratio  patet. 

At,  supposito  quod  suam  pudicitiam  servare  non  possit 
nisi  aggressorem  occidendo  vel  graviter  mutilando,  plu- 
rimi nolunt  id  licitum  esse;  nam  1°  hic  casus  nec  in 
Scriptura  , nec  in  Patribus,  nec  in  conciliis,  nec  in  sum- 
morum Pontificum  decretis  a prohibitione  generali,  Non 
occides,  excipitur;  2°  pudicitia,  cum  sit  virtus , non  in 
corpore,  sed  in  anima  residet  : igitur  invita  voluntate 
amitti  non  potest  : vita  autem  et  praecipua  membra  in- 
vasoris praestant  honori  materialiter  tantum  offenso  ; 3° 
si  invasus  in  tali  casu  occideretur,  aeternaliter  periret  : 
porro  salus  ejus  aeterna  pudicitia  materialiter  spectata 
longe  praestat  : ergo  , etc. 

Alii  vero  multo  plures  et  forte  probabilius  contrariam 
tenent  opinionem,  dicentes,  1°  pudicitiam  etiam  mate- 
rialiter spectatam  esse  bonum  praestantius  bonis  fortunae; 
honestam  .mulierem  malle  omnibus  bonis  et  saepe  vita 
privari,  quam  turpiter  pollui.  Ergo,  ut  ait  S.  Antoninus, 

« si  licet  non  solum  se,  sed  et  bona  sua  defendere,  quare 
« -etiam  ne  pudicitiam  amittat?  » 2°  Puella  vi  oppressa 
in  maximo  versatur  periculo  consentiendi  actui  libidi- 
noso; si  consentiret,  graviter  peccaret  : ergo  saluti  suae 
providere  potest  etiam  cum  detrimento  vitae  alterius  dis- 
crimini ultro  se  exponentis;  3°  nisi  puella  vi  oppressa 
omnimodo  resistat,  etiam  mutilando  et  occidendo,  ju- 
dicabitur consensisse  et  manebit  infamata  si  res  fuerit 
nota  : ergo,  juxta  communiorem  sensum,  se  defendere 
v.  1 8 

potest  usque  ad  oppressoris  mutilationem  et  occisionem; 
imo  et  debet  periculo  propriae  vitae  se  exponere  , si  ratio- 
nabiliter timeat  se  consensuram  esse. 

De  injusto  honoris  invasore. 

Certum  est  1°  non  licere,  ob  quamcumque  injuriam  vel 
contumeliam  , aliquem  occidere,  v.  g.  quia  homini  hono- 
rato dicit  : Mentiris ; aliter  enim  injuria  repelli  aut  repa- 
rari potest , et  aliunde  nullam  habet  proportionem  cum 
alterius  vita. 

Certum  est  2°  aliquem  licite  occidi  non  posse  ob  inju- 
riam ab  eo  acceptam  , ob  calumniam  factam,  etc.  quia 
tunc  esset  vindicta  propria  auctoritate  illata,  quae  sem- 
per  est  prohibita.  Imo  nec  licitum  est,  ob  eamdem  ratio- 
nem, reddere  injuriam  pro  injuria,  calumniam  pro  ca- 
lumnia, alapam  pro  alapa,  etc. 

Certum  est  3°  detractorem,  calumniatorem  et  injuriis 
afficientem  occidere  non  licere  in  ipsomet  actu  detra- 
hendi, calumniandi,  etc.  quia  malum  jam  est  factum,  et 
per  occisionem  detractoris,  calumniatoris  aut  injurias 
inferentis  non  repararetur  : mera  igitur  esset  vindicta. 

Certum  est  4°  non  licere  eum  morte  vel  mutilatione  prae- 
venire qui  parat  injuriam,  calumniam,  falsam  accusa- 
tionem aut  sententiam,  quia  1°  aggressio  non  est  ac- 
tualis ; 2°  via  innumeris  aperiretur  caedibus  ; 3°  proportio 
aequalitatis  non  servaretur;  4°  sequens  propositio  fuit 
damnata  ab  Alexandro  VII  et  clero  Gallicano,  in  comitiis 
anni  1700  : « Licet  interficere  falsum  accusatorem,  falsos 
» testes  , ac  etiam  judicem  a quo  iniqua  certo  imminet 
» sententia , si  alia  via  non  .potest  innocens  damnum 
» evitare.  » Ergo. 

5°  At  si  aggressor  fustem  vel  alapam  viro  valde  honesto 
impingere  conaretur,  et  per  solam  occisionem  repelli  pos- 
set , liceretne  eum  occidere,  an  fugiendum  esset?  Si  turpe 
non  esset  fugere , certe  fugiendum  esset,  quia  sufficiens 
evidenter  non  existeret  ratio  vitam  alterius  eripiendi  ad 
se  defendendum.  Si  vero  turpe  esset  fugere,  v.  g.  viro  no- 

bili , officiali  bellico  , occisio  esset  licita,  juxta  Busem- 
baum  , Ligorio  et  alios  plures  ; alii  autem  communiter 
negant,  et  rectius,  ut  milii  videtur;  quis  enim  serio  di- 
cet turpe  esse  Christiano  etiam  nobili  vel  officiali  bellico 
fugere  praecise  ut  alium  non  occidat  quem  occidere  pos- 
set? Fieri  tamen  potest  ut  in  eo  casu  occidens  bona  fide 
a peccato  excusetur. 

ARTICULUS  QUARTUS. 

DE  OCCISIONE  INNOCENTIS. 

Dicemus  1°  de  innocenti  in  genere,  et  2°  de  procura- 
tione abortus. 

De  innocenti  in  genere. 

1°  Si  Deus  , supremus  vitae  et  mortis  dominus , praeci- 
piat aliquem  innocentem  occidi  , procul  dubio  ipsi  ob- 
temperandum est , ut  omnes  fateri  coguntur.  Hinc  Abra- 
ham  licite  occidisset  Isaac  , parvuli  urbis  Jericlio  licite 
occisi  sunt  ab  Israelitis  , Jos.  vi , 21  , et  septuaginta  filii 
Achab  a viris  Samariae  , 1Y  Reg.  x. 

2°  Nunquam  licet  innocentem  directe  et  ex  intentione 
occidere,  quia  1°  prohibitio  Dei  in  Exod.  xxm  , 7 , Inson- 
tem et  justum  non  occides , est  generalis  ; 2°  talis  occisio  in 
se  mala  est , sicut  adulterium  et  fornicatio.  Ergo.  Hinc 
1°  graviter  vulnerati  et  alii  cum  morte  luctantes  occidi 
non  possunt  ne  diutius  patiantur,  nec  rabidi  ne  aliis  no- 
ceant ; 2°  innocens  cujus  tyrannus  petit  caput  ut  condi- 
tionem non  subvertendi  urbem , trucidari  non  potest , 
etiamsi  consentiret,  quia  fieret  malum  ut  eveniret  bo- 
num ; sed  mitti  potest  etiam  invitus  ad  tyrannum  , quia 
petitus  , consentire  tenetur  pro  bono  publico  ; si  non  con  - 
sentiat , fit  reus,  et  princeps  vel  respublica  jure  suo  uti- 
tur  eum  mittendo,  atque  manifesto  pereundi  objiciendo 
periculo  : ratio  est,  quia  actio  eum  tradendi  non  est  mala 
in  se  ; mors  quippe  ex  hac  traditione  non  sequitur  ne- 
cessario, sed  ex  mala  tyranni  voluntate.  Ita  communiter 
n actores. 


" TRACTATUS 


412 

3°  Licet , ob  gravem  causam  , ponere  actionem  in  se 
bonam  ex  qua  , praeter  intentionem,  sequitur  mors  inno- 
centis ; nam,  ut  saepe  diximus , licet  ponere  causam  duos 
immediate  habituram  effectus , unum  bonum  et  alterum 
malum,  solum  bonum  intendendo,  et  malum  permit- 
tendo, modo  adsit  ratio  sufficiens  malo  effectui  secuturo 
proportionata.  Ergo.  Unde  1°  in  bello  justo  licet  occidere 
innocentes  cum  nocentibus,  si  victoria  aliter  obtineri  non 
possit;  2° qui  equo  vel  curru  ascensus  hostem  aliter  fu- 
gere non  potest,  nisi  conculcando  in  via  angusta  claudum, 
dormientem,  infantem  baptizatum,  etc.  ab  homicidio 
excusatur  ; 3°  Card.  de  Lugo  , Escobar  , Busembaum  et 
alii  excipiunt  casum  in  quo  conterendus  esset  infans  non 
baptizatus,  quia  fundenda  est  vita  temporalis  pro  vita 
ejus  aeterna  : idem  dicendum  videtur  de  peccatore  ebrio, 
qui  pariter  in  extrema  necessitate  est. 

Dc  procuratione  abortus. 

Revocandum  est  in  mentem  quod  in  tractatu  de  Bap- 
tismo diximus  circa  tempus  quo  foetus  coepit  animari ; 
probabile  est  eum  anima  donari  statim  ac  incipit  esse 
foetus  humanus  , ac  proinde  longe  ante  tempus  ab  Aris- 
totele et  antiquis  assignatum,  videlicet  quadraginta  dies 
pro  maribus  et  octoginta  pro  feminis. 

Jus  tamen  canonicum,  de  animatione  vel inanimatione 
fcetuum  loquens,  hanc  veterum  sententiam  supponit,  ve- 
ritatem ejus  fundamenti  non  requirens  ; et  admitti  debet 
ubi  de  poenis  ecclesiasticis  agitur  ; odia  enim  sunt  re- 
stringenda et  non  augenda.  His  notatis , 

1°  Quicumque  abortum  procurare  tentat  in  se  vel  in 
altera  persona,  graviter  peccat  , sive  foetus  sit  animatus, 
sive  non  : in  priori  casu,  verum  est  homicidium;  in  pos~ 
teriori , est  actio  ad  occisionem  hominis  tendens  et  contra  i 
naturam.  Ita  omnes.  Unde  in  Codice  poenali  nostro  sta- 
tuitur, art.  317  : « Quiconque  , par  aliinens  , breuvages, 

» medicamens,  violences  ou  par  tout  autre  moyen,  aura 
» procure  1’avortement  d’une  femine  enceinte,  soit  t 

>v  qu?elle  y ait  consenti  ou  non  , sera  puni  de  la  reclusion. 
» La  meine  peine  sera  prononcee  contre  la  femme  qui  se 
* sera  procure  1’avortement  a elle-meme. ..  Les  mede- 
» cins , cliirurgiens  et  autres  officiers  de  sante  , ainsi  que 
» les  pliarmaciens  qui  auront  indique  ou  administre  ces 
» moyens,  seront  con damnes  a la  peine  des  travaux  for- 
» ces  a temps  dans  le  cas  ou  Tavortenient  aurait  eu  lien.  » 

In  nostra  dioecesi , quaelibet  abortus  voluntaria  tenta- 
tio  , sive  foetus  sit  animatus,  sive  non,  sive  effectus  sequa- 
tur sive  non,  est  casus  reservatus.  Enchirid.  p.  8 , n.  5. 

Hinc  Innocentius  XI  sequentem  damnavit  propositio- 
nem , n.  34,  anno  1679  : « Licet  procurare  abortum  ante 
» animationem  foetus , ne  puella  deprehensa  gravida  oc- 
» cidatur  vel  infametur.  » 

2°PIures  graves  theologi , ut  Sanchez,  Layman  et  Sy  1— 
vius  , arbitrati  sunt  matrem  in  extrema  necessitate  con- 
stitutam, uti  posse  pharmaco  ad  expellendum  directe  foe- 
tum inanimatum  sibi  nocivum,  quia  est  pars  viscerum  , 
et  pars  pro  conservatione  totius  resecari  potest;  aliunde 
talis  foetus  considerari  potest  ut  actualis  vitae  matris  ag- 
gressor, licet  involuntarius  : porro  aggressorem  etiam  in- 
voluntarium occidere  licet  ad  servandam  propriam  vi- 
tam. Alii  vero  longe  communius  negant  hoc  esse  licitum, 
quia  est  actio  ex  se  occisiva,  nativitatem  hominis  impe- 
diens et  essentialiter  mala ; rationes  adversariorum  op- 
pugnant, dicentes  : 1°  foetum  ad  integritatem  corporis 
matris  non  pertinere,  sed  inchoativum  esse  individuum; 
2°  non  esse  actualem  vitae  aggressorem,  ac  proinde  expelli 
non  posse  ; 3°  omnes  fatentur  foetum  animatum  directe  oc- 
cidi non  posse  ad  salvandam  matrem  ; at  semper  incertum 
est  an  foetus  jam  conceptus  nondum  sit  animatus  : ergo. 

Hinc  obstetrices  et  medici  videntes  mulierem  gravi- 
dam naturaliter  parere  non  posse,  foetum  in  utero  ejus 
discerpere  non  possunt,  nisi  constet  eum  esse  mortuum, 
et  mulier  tali  barbarae  discerptioni  consentire  non  po- 
test; sed  exspectandus  est  eventus  , et , muliere  mortua  , 
venter  ejus  erit  aperiendus  ut  infans  baptizetur  et  salve- 
tur, si  fieri  potest. 

3°  Si  constaret  foetum  non  esse  animatum  , licitum  es- 
set, ex  communi  sententia , dare  mulieri  et  ei  sumere  re- 
medium ex  se  matris  curati vum,  nec  ad  abortum  ten- 
dens, quamvis  sit  periculum  ne  inde  sequatur;  quia  tunc 
si  sequatur,  non  censetur  procuratus , sed  tantum  per- 
missus : at  si  foetus  sit  animatus,  aut  dubitetur  an  sit  ani- 
matus , non  licet  adhibere  hujusmodi  remedium  cum 
periculo  mortis  foetus  ,quia  mater  aeternam  prolis  suae  sa- 
lutem propriae  vitae  temporali  praeferre  debet.  Est  senten- 
tia communis . Yerum  si  aequale  sit  periculum  abortus  , 
sive  remedium  sumatur,  sive  non  , illud  adhibere  licitum 
est,  quia  sine  majori  periculo  foetus  vitae  matris  consuli- 
tur. 

4°  Nunc  nova  coepit  invadere  praxis  : si  medici  et  chi- 
rurgi praevideant  foetum  ad  maturitatem  perventum  na- 
turaliter egressurum  non  fore  , ob  malam  feminae  confor- 
mationem aliamve  causam,  partum,  ope  quarumdam 
praeparationum,  anticipant  : affirmatur  infantem  sic  prae- 
mature eductum  non  tam  periclitari  quam  in  partu  valde 
laborioso  aut  moraliter  impossibili.  Hoc  posito  , talis  ope- 
ratio certe  non  est  damnanda,  cum  saluti  infantis  et 
matris  simul  provideat. 

5°  Sixtus  Y , per  bullam  Effrenatam  , diei  29  oct.  1588, 
statuerat  1°  clericos  abortum  quovis  modo  procurantes 
vel  ad  illum  concurrentes  fieri  irregulares  , et  laicos  ad 
suscipiendos  ordines  inhabiles  ; 2°  in  foro  eclesiastico 
degradandos  et  curiae  saeculari  tradendos  ut  ultimo  affi- 
cerentur supplicio ; 3°  easdem  poenas  exercendas  esse 
contra  eos  qui  potiones  sterilitatis  propinarent,  et  mulie- 
res ipsas  quae  eas  scienter  sumerent ; 4°  omnes  in  eo  reatu 
deprehensos  , ipso  facto  excommunica tos  judicandos  esse; 
5°  hanc  censuram  pontifici  Romano  esse  reservatam,  et 
per  quamcumque  indulgentiam  aut  per  Jubilaeum  solvi 
non  posse  , sine  speciali  dispensatione. 

Gregorius  XI Y , per  constitutionem  Sedes  Apostolica  , 
diei  31  maii  1591 , bullam  praedecessoris  sui  in  quibusdam 
punctis  reformavit  : 1°  permisit  ut  ordinarii  locorunl  a 
dicta  excommunicatione  absolvere  posssent  per  se  vel  per 

alium  presbyterum  a se  deputatum  ; 2°  pcenas  a Sixto  V 
latas  ad  pcenas  jure  communi  statutas  restrinxit,  videli- 
cet ad  excommunicationem  , irregularitatem,  si  fcetus  sit 
animatus  , privationem  beneficii , si  crimen  sit  juridice 
probatum,  et  ad  inhahilitatem  titulos  ecclesiasticos  ac- 
quirendi. 

Episcopi  dispensare  non  possunt  in  ea  irregularitate , 
quia  provenit  ex  homicidio , et  ex  dispositione  concilii 
Trid.  sess.  24,  cap.  6,  de  Reform.  dispensare  non  possunt 
super  irregularitate  ex  homicidio  etiam  occulto  prove 
nienti. 

ARTICULUS  QUUNTUS. 

DE  DUELLO. 

Duellum,  apud  Graecos  monomachia,  est  certamen  in- 
ter duos  vel  etiam  inter  plures  in  pari  numero,  ex  con- 
dicto initum  , et  periculosum.  Est  sententia  communis . 
Unde  propositio  et  acceptatio  certaminis,  effectu  non  se- 
quente , pugnae  exercendi  corporis  vel  agilitatis  aut  for- 
titudinis ostendendae  causa  factae  , ut  olim  les  tournois , 
rixae  in  quibus  unus  contra  plures , vel  plures  contra 
unum  , aggressio  et  defensio  subita  ex  contentione  aliave 
causa  nata  et  improvisa,  etc.  ad  duellum  proprie  dictum, 
prout  ab  omnibus  intelligitur,  non  referuntur. 

Duellum  suscipi  potest  publica  vel  privata  auctoritate. 

1°  Duellum  publica  auctoritate  susceptum  aliquando 
licitum  esse  potest;  semper  enim  laudatus  fuit  David  eo 
quod  singulariter  pugnaverit  cum  Goliatli : porro  similes 
occurrere  possunt  causae  eis  quae  illum  ad  dimicandum 
inclinaverunt;  v.  g.  princeps,  de  justitia  causae  suae  cer- 
tus , sed  copiis  longe  inferior  , duellum  proponere,  ac- 
ceptare vel  ab  aliquo  e suis  acceptandum  jubere  potest  , 
ut  evidentem  populi  ruinam  in  dubiam  spem  victoriae 
mutet;  item  si,  ex  recusatione  duelli  oblati,  futurum  sit 
ut  hostes  fiant  audacioi  es , et  proprii  milites  dejectiores. 

His  autem  casibus  vel  aliis  similibus  exceptis , princeps 
mortaliter  peccaret  permittendo  duellum,  v.  g.  ad  os- 

tentationem  , ad  spectaculum  , ad  vindictam,  ad  termi- 
nandam litem,  ad  probandum  crimen  vel  ad  demonstran- 
dam innocentiam;  quia,  in  his  circumstantiis,  tenderetur 
ad  malum  finem  , vel  ad  bonum  per  medium  impropor- 
tionatum  et  illegitimum. 

2°  Plures , inter  quos  Lessius,  Sanchez,  Layman,  La 
Croix , etc.  opinati  sunt  virum  nobilem  vel  militarem  ac- 
ceptare posse  duellum  et  quandoque  illud  offerre,  si  alias 
amisso  honore  in  exercitu,  privandus  esset  officio  quo  se 
et  familiam  suam  sustentat ; quia  in  eo  casu  non  solus 
honor  defenditur,  sed  bona  ad  vitam  necessaria  ipsaque 
vita.  Verutfi  ea  opinio  omnino  rejicienda  est , et  quodli- 
bet duellum,  privata  auctoritate  susceptum,  est  peccatum 
mortale.  Constat  V ex  Scriptura  sacra,  nempe  mandato, 
Non  occicles  : his  verbis,  omnis  occisio,  sive  sui  sive  alte- 
rius, privata  auctoritate  intenta , prohibetur;  eo  ipso  vo- 
luntarium hujusmodi  occisionis  periculum  interdicitur  : 
porro  qui  duellum  proponit  vel  acceptat,  periculo  sui  vel 
alterius  occisionis  sese  exponit : ergo;  2°  ex  concil:  T i id. 
sess.  25,  c.  29,  de  Reform.  ubi  legitur : « Detestabilis  duel- 
» lorum  usus,  fabricante  diabolo  introductus,  ut  cruenta 

* corporum  morte  animarum  etiam  perniciem  lucre- 

* tur ; » 3°  ex  multis  summorum  Pontificum  constitutioni- 
bus, ut  Nicolai  I,  Coslestini  III,  Innocentii  II,  Eugenii  III, 
Alexandri  III,  Innocentii  IV,  Julii  II,  Leonis  X,  Clemen- 
tis VII,  Pii  IV  et  demum  Bened.  XIV,  qui,  in  constitut. 
Detestabilem , 13  nov.  1752,  in  qua,  constitutiones  praede- 
cessorum suorum  renovans  ac  confirmans,  sequentes  dam- 
navit propositiones  : « Vir  militaris  , qui  nisi  offerat  vel 
» acceptet  duellum,  tanquam  formidolosus,  timidus,  ab- 
» jectus  et  ad  officia  militaria  ineptus  haberetur,  indeque 
» officio  quo  se  suosque  sustentat  privaretur,  vel  pro- 
» motionis  alias  sibi  debitae  ac  promeritae  spe  perpetuo 
» carere  deberet,  culpa  et  poena  vacaret,  sive  offerat,  sive 
» acceptet  duellum.  — Excusari  possunt,  etiam  honoris 
» tuendi,  vel  humanae  vilipensionis  vitandae  gratia,  duel- 
» lum  acceptantes,  vel  ad  illud  provocantes,  quando  certo 
» sciunt  pugnam  non  esse  secuturam,  utpote  ab  aliis  im- 

» pediendam.  » 4°  Omnia  jura  civilia  duellum  olim  sub 
gravissimis  poenis  prohibebant.  Detestando  praevalente 
usu , nulla  in  duellantes  per  longum  tempus  apud  nos 
poena  directa  est  : nunc  autem  in  illos  saevitur,  ex  curiae 
cassationis  decisione  satisrecenti,  cui  curiae  Regiae  sapien- 
tissime adhaeserunt.  5°  Pluribus  rationibus  in  Philoso- 
phia nostra  morali  relatis.  Ergo. 

Qui  ergo  ad  duellum  provocatur,  semper  protestari  de- 
bet se  nunquam  esse  acceptaturum,  quia  tali  medio  hono- 
rem defendendi  vel  reparandi  religione  et  ratione  repro- 
bato abhorret,  sed  inopinate  lacessitum  se  defensurum ; et 
si  quis  reipsa  eum  statim  aggrediatur,  vim  vi  repellere  po- 
terit, juxta  ea  quae  diximus  ubi  de  injusto  vitae  aggressore. 

3°  Duellantes  et  ad  duellum  positive  concurrentes,  ut 
pati  ini  seu  testes,  ad  illud  provocantes  vel  exliortantes, 
excommunicationem  majorem,  in  nostra  dioecesi  episcopo 
reservatam  , incurrunt , et  in  loco  conflictus  decedentes 
sepultura  carent  ecclesiastica,  ex  capite  concilii  Trid.  su- 
pra citati  et  ex  constitutione  Bened.  XIV.  Declarantur 
insuper  a possessione  bonorum  suorum  proscripti  et  per- 
petuo infames,  ut  homicidae  : verum  illae  poenae,  forum 
civile  respicientes,  apud  nos  non  fuerunt  receptae.  Item 
Bened.  XIV  statuit  ut,  etiamsi  in  duello  vulneratus  ante 
mortem  non  incerta  poenitentiae  signa  dederit,  atque  a 
peccatis  et  censuris  absolutionem  obtinuerit , inde  mo- 
riens , sepultura  ecclesiastica  careat , « sublata  episcopis 
» et  ordinariis  locorum  super  hac  poena  interpretandi  ac 
» dispensandi  facultate.  » Nihilominus  apud  nos  in  eo 
casu  ecclesiastice  sepelitur,  quia  haec  poenae  extensio  sic 
non  fuit  recepta. 

Denique  praefatae  poenae  non  incurruntur  nisi  ob  duel- 
lum stricte  sumptum,  scilicet  convento  loco,  tempore 
et  armis;  non  vero  ob  conflictum  improvisum,  quamvis 
pugnantes,  ex  eodem  impetu  rixae  ad  idoneum  locum 
perrexerint;  nec  probabiliter  si  unus  dixerit  alteri,  Teciun 
] wgnabo  prima  vice  qua  mihi  obviaveris,  quia  de^st  assigna- 
tio loci  et  temporis.  Ita  Ligorio  et  plures  apud  ipsum,  1.  3. 

ARTICULUS  SEXTUS 

DE  BELLO. 

Bellum,  sic  dictum,  ut  plures  volunt,  quia  velut  bellua 
homines  devorat,  est  pugna  multitudinis  contra  multi- 
tudinem extraneam , reipublicae  defendendae  aut  vindi- 
candae causa  ; sicque  differt  a rixa,  quae  est  pugna  pau- 
corum contra  paucos,  et  a seditione,  quae  est  conflictus 
multitudinis  contra  multitudinem  ejusdem  politicae  so- 
cietatis, et  dicitur  etiam  bellum  civile. 

Bellum  potest  esse  justum  vel  injustum  : est  justum 
si  solius  reipublicae  defendendae  aut  vindicandae  causa 
suscipiatur  et  debito  modo  exerceatur  y est  vero  injus- 
tum si  sola  nocendi  cupiditate,  ulciscendi  crudelitate, 
rebellandi  feritate,  dominandi  libidine  vel  alio  simili  fiat 
animo.  Decret.  part.  2,  causa  23,  q.  1,  cap.  4. 

Iterum  bellum  justum  potest  esse  defensivum  vel 
offensivum.  Defensivum,  est  illud  quo  vis  vi  repellitur; 
et  offensivum , est  illud  quo  vis  infertur  ad  obtinendam 
justitiam  vel  injuriae  reparationem. 

Certum  est  bellum  justum  defensivum  esse  licitum; 
unusquisque  enim  potest,  etiam  privata  auctoritate,  ad- 
versus injustum  aggressorem  se,  cum  illius  vitae  peri- 
culo , defendere  : ergo  a fortiori  societas  completa  injus- 
tam aggressionem  per  vim  repellere  potest. 

Certum  est,  e contra,  bellum  injustum,  sive  offensi- 
vum, sive  defensivum,  graviter  esse  illicitum,  et  strictam 
inducere  obligationem  cuncta  damna  per  illud  illata  re- 
parandi. 

Restat  igitur  ut  quaedam  dicamus  1°  de  bello  justo 
offensivo  in  se  sumpto;  2°  de  modo  bellum  faciendi; 
3°  de  obligationibus  ducum  exercitus ; 4°  de  obligatio- 
nibus militum,  et  5°  de  clericis  relative  ad  bellum. 

Dc  bello  offensivo  justo  in  se  sumpto . 

1°  Manichaei  censuerunt,  referente  S,  Aug.  contra 

Faustum  , 1.  22,  cap.  74,  bellum  esse  reril  <fe  se  malam  \ 
OEcolampade  bella  Moysis  licita  fuisse  dicebat , utpote 
a Deo  jussa  vel  indicta  ; Lutherus  bella  contra  Christia- 
nos et  praesertim  papistas  approbanda  esse  volebat,  non 
vero  bella  contra  Tureas,  quia  nihil  aliud  esset  quam 
reluctari  Deo  iniquitates  nostras  per  eos  visitanti ; sec- 
tarii Anglicani  et  Americani  dicti  Quakers  quodeumque 
bellum  prohibendum  esse  docent. 

2°  Supremae  auctoritates  a se  invicem  sunt  indepen- 
dentes,  et  nullum  agnoscunt  superiorem  in  ordine  tem- 
porali : si  ergo  quoddam  inter  eas  nascatur  dissidium , 
quod  mutuis  explicationibus  et  reciprocis  concessionibus 
componi  non  possit,  sola  vi  armorum  definiri  potest  : 
unde  bellum  , licet  semper  lugendum  , quandoque  fit 
necessarium  ad  obtinendum  quod  justum  est.  Idque  plu- 
ribus firmatur  rationibus,  nempe  1°  exemplo  Abraham, 
Moysis,  Josue  et  innumerorum  aliorum;  2°  S.  Joannes 
Baptista  interrogatus  a militibus  quid  sibi  faciendum  es- 
set ad  consequendam  salutem  , non  dicit  eis  abstinen- 
dum esse  a militia  , sed,  e contra,  supponit  in  ea  perse- 
verandum esse,  dicens  : Neminem  concutiatis , neque  calum- 
niam faciatis,  et  contenti  estote  stipendiis  vestris ; 3°  nullus 
Patrum  imperatoribus  Christianis  bella  gerentibus  ob- 
stitit tanquam  rei  ex  natura  sua  illicita  vacassent ; 
4°  Romani  pontifices  et  concilia  principes  pluries  inci- 
taverunt ad  arma  contra  infideles  sumenda.  Ergo. 

3°  Ut  bellum  licite  instituatur  quatuor  requiruntur 
conditiones  : 1°  Suprema  auctoritas;  societates  enim  quae 
agnoscunt  superiorem  , jus  suum  coram  ipso  prosequi 
possunt  : non  est  ergo  necessitas  ad  vim  armorum  re- 
currendi nisi  in  casu  injustae  aggressionis,  ad  se  defen- 
dendas, sicut  facere  possunt  privati.  2°  Justa  causa  ; 
bellum  enim  , cum  multa  secum  trahat  damna,  suscipi 
non  potest  nisi  ex  gravi  causa,  ut  in  jure  canonico  ha- 
betur et  omnes  fatentur,  v.  g.  ad  recuperandum  jus  de- 
bitum, ad  protegendos  subditos  vel  confoedera tos  injuste 
vexatos , ad  vindicandam  injuriam  principi , legatis  ejus 
vel  ipsi  rei  publicae  illatam,  terrorem  injiciendum,  et 

aliam  praecavendam  injuriam,  etc.  Jus.ta  autem  bella  do- 
finiri  solent , quee  ulciscuntur  injurias,  inquit  S.  Aug. 
Quaest.  in  Josue,  10.  3°  Recta  intentio;  scilicet,  ut  bonum 
reipublicae  promoveatur  et  malum  ejus  vitetur  aut  repa- 
retur; non  vero  ex  ambitione,  vanitate,  odio,  personali 
vindicta  , etc.  Notandum  tamen,  solum  rectae  intentionis 
defectum,  data  aliunde  sufficienti  causa  bellum  indi- 
cendi, obligationem  restituendi  non  producere.  4°  Satis- 
factionis petitio  et  conveniens  exspectatio ; cum  enim 
bellum  gravia  secum  necessario  ducat  incommoda  , sus- 
cipi non  potest  absque  gravi  causa  et  necessitate  : talis 
autem  non  existit  necessitas  si  affulgeat  spes  debitam 
satisfactionem  obtinendi : ergo  hujusmodi  satisfactio  pe- 
tenda et  sufficienti  tempore  exspectanda  est,  atque  oblata 
acceptari  debet.  Unde  jus  gentium  , id  est,  jus  naturale 
cunctis  gentibus  commune , prohibet  ne  bellum  offensi- 
vum  ante  quamdam  saltem  declarationem  suscipiatur. 
Petitio  autem  satisfactionis,  cum  minis  expressis  vel  sub- 
auditis, est  vera  declaratio  belli. 

4°  Hinc  principes  bellum  injuste  moventes,  tenentur  r 
coram  Deo  et  hominibus,  mala  inde  provenientia  quan- 
tum possunt  reparare,  quia  justitiam  graviter  laedunt; 
v.  g.  debent  domos  eversas  relevare,  urbes  dirutas  reaedi- 
ficare, familias  spoliatas  redintegrare,  dominia  acquisita 
restituere  , juramenta  sibi  praestita  remittere  , expensas 
ab  adversariis  factas  refundere,  etc.  etc.  Omni  ergo  dili- 
gentia curare  debent  ut  certi  sint  de  belli  justitia  et  ne- 
cessitate , antequam  illud  suscipiant  inferendum. 

5°  Attamen  si,  omnibus  perpensis,  existat  dubium,  vel 
agatur  de  injuria  vindicanda,  et  tunc  a bello  abstinen- 
dum est,  quia  dubiam  injuriam  cum  certa  tot  hominum 
strage  ulcisci  non  licet;  si  vero  de  possessione  magni  do- 
minii vel  juris  agatur,  et  satisfactio  petita  negetur,  bellum 
indici  potest;  quia  melior  est  conditio  possidentis  : at , 
contraria  ratione,  bellum  suscipi  non  posset  ad  obtinen- 
dum jus  aut  bonum  aliquod  dubium.  Ita  communiter 
doctores,  qui  etiam  advertunt  bellum  ex  utraque  parte 
fieri  posse  licitum,  si  nempe,  in  re  dubia,  utraque  pars 

bona  fide  arbitretur  se  meliorem  habere  causam  : in  eo 
casu,  quicumque  sint  belli  eventus,  neutra  ad  restitutio- 
nem tenetur,  nisi  postea  clare  videat  se  jus  non  habuisse; 
et  tunc  id  tantum  refundere  deberet  ex  quo  ditior  facta 
fuisset. 

De  modo  faciendi  bellam . 

1°  Positis  conditionibus  requisitis  ut  bellum  juste 
suscipiatur,  licitum  est  1°  efficaciora  adhibere  media  ad 
capiendos,  vulnerandos,  et  etiam  occidendos  hostes  ; finis 
enim  belli  obtineri  non  potest,  nisi  superentur  et  vin- 
cantur adversarii  : superari  autem  et  vinci  non  possunt, 
nisi  per  flebilia  hujusmodi  media  : nomine  hostium  ve- 
niunt ii  omnes  qui  dimicant  et  dimicantes  positive  ad- 
juvant jubendo,  exhortando,  aggeres  faciendo,  virgultas 
ferendo,  etc.  sive  viri,  sive  mulieres  , sive  laici,  sive  cle- 
rici aut  religiosi,  etc.  2°  bona  reipublicae  et  etiam  priva- 
torum, quatenus  reipublicae  utilia  esse  possunt,  diripere, 
auferre  , incendere  , vastare  et  destruere,  quantum  opus 
erit , non  quidem  voluntate  militum  , sed  jussu  vel  ap- 
probatione ducum , quando  id  necessarium  vel  graviter 
utile  judicant ; 3°  urbes  et  arces  obsidere  , tormenta 
omnis  generis  contra  illas  explodere,  quaelibet  aedificia, 
etiam  monasteria,  ecclesias,  incendere  aut  evertere, 
quamvis  cum  hostibus  multi  innocentes  et  extranei  per- 
ire debeant;  4°  insidias  parare,  stratagemata  adhibere , 
ut  hostes  fallaciis  decepti,  in  discrimina  conjiciantur,  et 
efficacius  expugnentur,  capiantur  vel  occidantur  : harc 
non  reputantur  mendacia,  quia  in  bello  usitata  sunt,  et 
culpa  sua  decipiuntur  adversarii ; 5°  transfugas  et  pro- 
ditores ex  parte  adversa  venientes  suscipere,  quamvis 
fugiendo  peccent,  eos  interrogare,  indiciis  ab  eis  acceptis 
uti,  etc.  haec  enim  ubique  recepta  sunt  ut  licita  et  sie  con- 
cedunt auctores.  Sed  eos  ad  proditionem  vel  desertionem 
excitare  non  liceret,  quia  esset  sollicitatio  ad  rem  per  se 
malam,  quod  semper  est  peccatum.  Est  contra  Pulfendorf. 

2°  Sed  omnes  simul  fatentur  justam  servandam  esse 
moderationem  ; duces  etenim  et  milites  legitimae  vin- 

dictae  sunt  ministri,  non  vero  latrones  et  sicarii  : vitare 
igitur  debent  quidquid  sapit  crudelitatem  et  animum  no- 
cendi.Parcere  igitur  tenentur,  quantum  morali  ter  possunt 
innocentibus,  ut  infantibus,  pueris,  mulieribus,  senibus, 
peregrinis,  rusticis,  clericis,  et  denique  iis  omnibus  qui 
ad  bellum  positive  non  concurrunt.  Item  hostes  semel 
captos  et  nocere  non  valentes  occidere  nequeunt , nisi 
forte  alicujus  exterminatio  judicetur  necessaria  in  poe- 
nam criminis  vel  in  aliorum  terrorem , ut  docet  Collet : 
nihil  molestiae  facere  possunt  internuntiis,  qui  jure  gen- 
tium ubique  sunt  inviolabiles,  nec  mittere  spiculatores 
qui  principem,  ducem  exercitus,  vel  alios  primores  regni 
occulte  trucident ; talis  quippe  agendi  ratio  semper  ha- 
bita est  ut  perfidia,  nisi  in  ipsomet  praelio  exerceatur. 
Juditli  vero  excusatur,  quia,  Deo  inspirante,  caput  Ho- 
lofernis  amputavit.  Denique , obtenta  victoria  , aequum 
servandum  est  moderamen  erga  victos,  justae  tantum 
exigendae  sunt  conditiones  , admissae  , bona  fide  ex  utra- 
que parte  tenendae  sunt. 

3°  Quolibet  die  , tempore  et  loco  praeliari  licet , positis 
conditionibus  aliunde  necessariis  ; idque  constat  i°  ex 
Mathathiae  et  aliorum  Judaeorum  proposito  adversus 
hostes  suos  die  sabbatorum  pugnandi  ; 2°  exemplo  prin- 
cipum  Christianorum,  qui  diebus  dominicis  et  festivis  se 
defenderunt  et  saepe  praelia  incoeperunt,  nihil  contradi- 
cente Ecclesia ; 3°  quia  praelia  non  habentur  ut  opera  ser- 
vilia; 4°  quia  lex  positiva  dies  festos  sanctificandi  cum 
tanto  non  obligat  incommodo.  Ergo. 

4°  Quaerere  solent  theologi  an  princeps  catholicus 
haereticos  aut  infideles  in  adjutorium  suum  advocare, 
vel  auxilium  eis  praebere  possit , et  respondent  affirma- 
tive, quia  1°  Machabaei  foedus  inierunt  cum  Romanis  ut 
in  bello  sibi  adjutores  forent;  2°  societas  cum  haereticis 
vel  infidelibus  non  impedit  quin  bellum  juste  geratur. 
Si  tamen  princeps  catholicus  praevideret  gravia  oritura 
esse  mala  ex  commercio  cum  haereticis  aut  infidelibus, 
v.  g.  verae  fidei  derisionem  , templorum  eversionem , sa- 
crorum mysteriorum  profanationem,  subditorum  apo- 

stasiam;  a tali  consortio  abstinere  deberet,  nisi  similia 
aut  majora  timeret  mala  ab  hostibus  inferenda. 

5°  Petitur  an  liceat  indicere  bellum  vicino  principi , 
quia  fit  potentior  et  timendum  est  ne  postea  adversus 
vicinos  praevaleat  ? Respondetur  negative ; quia , nisi  con- 
stet illum  contra  nos  malum  parare , actualem  nobis  non 
facit  injuriam  , et  inique  agere  non  licet , ne  alter  dein- 
ceps iniquus  fiat. 

De  obligationibus  ducum  exercitus. 

1°  Duces  aliique  officiales  exercitus  scire  debent  quid- 
quid ad  sua  officia  pertinet,  et  discere , quantum  possunt, 
quae  ignorant  vel  imperfecte  sciunt. 

2°  Inviolabilem  servare  debent  fidelitatem  erga  princi- 
pem, patriam  et  milites  sibi  subditos  : militiam  deserere 
non  possunt , maxime  tempore  belli , nisi  ex  consensu 
principis;  perjuri  essent,  et  a Deo  sicut  ab  hominibus 
damnarentur , si  ad  hostes  confugerent , secretas  cum 
ilis  intelligentias  haberent,  consilia  principis  vel  ducum 
eis  aperirent,  media  vincendi  revelarent,  etc. 

3°  Mutua  urbanitatis  et  chari tatis  officia  sibi  invicem 
praestare  , disciplinam  inter  milites  servare  et  bonum 
exemplum  eis  praebere  debent.  Pariter  tenentur  eos 
amare,  spiritu  fraternitatis  simul  et  fortitudinis  ducere, 
sedulo  invigilare  ut  nihil  eis,  sive  quoad  animam  sive 
quoad  corpus  , desit ; singularia  certamina  , ebrietates , 
rixas,  scortationes,  vires  corporis  et  animae  destruentes, 
inter  eos  prohibere,  etc. 

4°  Peccant  contra  justitiam  et  ad  restitutionem  tenen- 
tur si , sub  praetextu  quod  insufficiens  stipendium  sibi 
solvatur , ficta  militum  nomina  inscribant , fingant  ut 
praesentes  qui  sunt  absentes  , vel  aliis  fallacibus  utantur 
mediis  ut  compensationem  obtineant  vel  lucrum  faciant. 
Item  sibi  retinere  non  possunt  stipendium  debitum  mi- 
litibus defunctis;  ad  illud  quippe  nullum  habent  jus, 
nec  a fortiori  ad  eorum  bona  jam  possessa  , quae  ipso- 
fi  tum  haeredibus  tribuenda  sunt. 

5°  Milites  sibi  subditos  convenientibus  pcenis  cohibere 
debent  ab  injustis  rapinis,  depraedationibus,  stupris 
aliisque  flagitiis  ; alioquin  obligationem  damna  reparan- 
di incurrunt , cum  haec  ex  justitia  teneantur  impedire 
quantum  moraliter  possunt. 

6°  In  militaribus  expeditionibus,  si  sufficiens  desit  an- 
nona , quae  ad  victum  , vestitum  , commeatum  , cuban- 
dum, calefaciendum,  etc.  necessaria  sunt,  ab  incolis  lo- 
corum per  quae  transeunt  exigere  possunt ; sed  cavere 
debent  quantum  possunt  ne  aliqui  pius  quam  alii,  ser- 
vata proportione  , graventur,  quia  in  eo  casu  justitiam 
distributivam  pro  posse  sua  servare  tenentur,  ut  patet. 

7°  Similiter  contra  justitiam  peccant  et  ad  restitutio- 
nem tenentur  commissarii  et  annonae  curatores  , si  com- 
meatum, victualia,  vestes,  lectos,  etc.  non  subministrent 
in  debita  quantitate,  et  qualitate,  etc.  Hoc  per  se  patet  et 
ab  omnibus  admittitur. 

De  obligationibus  militum. 

1°  Qui  sorte  ad  militiam  designantur,  et  legalem  non 
habent  exemptionem,  servire  tenentur  ; ad  conservatio- 
nem enim  societatis  necesse  est  ut  sint  milites  ; alii  cives 
prae  aliis  militare  non  tenentur  : oportebat  igitur  ut  ali- 
quis institueretur  modus  vires  in  numero  sufficienti  ad 
militiam  obtinendi  : statutum  est  apud  nos  ut  omnes 
juvenes  successive  sortirentur  quinam  militiae  adscribe- 
rentur,  vel  non.  Conditio  igitur  omnium  sub  hoc  respectu 
est  aequalis.  Postea  legitime  eximuntur  qui  ad  militiam 
non  sunt  idonei,  qui  familiaesuae  sunt  omnino  necessarii, 
qui  bono  generali  societatis  aliter  operam  daturi  sunt,  ut 
clerici,  magistri  scholarum,  etc.  Dici  ergo  non  potest 
legem  , gallice  de  rccrutement , nunc  exstantem  esse  in- 
justam. Ergo. 

2°  Juvenes  sorte  designati  vel  ut  milites  jam  inscripti, 
vexilla  patriae  fugere  vel  deserere  nequeunt,  sine  gravi 
peccato  contra  justitiam,  tum  erga  principem,  tum  erga 
societatem  : hoc  sequitur  ex  dictis. 

?>°  In  dubio  an  princeps  sit  legitimus,  an  bellum  sit 
justum,  milites  obedire  tenentur  ; quia  in  dubio  stat  prae- 
sumptio pro  superiore  , et  tranquillitas  publica  exigit  ut 
gubernium  semel  constitutum  contra  anarehiam  et  ex- 
traneos hostes  defendatur  : unde  tributa  solvenda  et  co- 
piae militares  ipsi  tribuendae  sunt.  Attamen  extranei  et 
liberi  probabilius  nomen  sponte  dare  non  possent  ad  mi- 
litandum in  dubio,  nisi,  re  excussa,  saltem  probabile  ef- 
formarent  judicium  de  justitia  belli,  quia  necessitate 
obediendi  non  constringuntur  sicut  cives  a principe  vo- 
cati. Ita  Ferraris  , v°  Bell . art.  3,  n.  25  , dicens  hanc  sen- 
tentiam esse  communem. 

4°  Milites  pabulatione  uti  possunt  in  terra  hostili,  imo 
et  in  terra  amica  , si  necessaria  ipsis  non  praestentur , et 
ea  propter  inopiam  emere  non  possint ; sic  et  procedere, 
ex  licentia  expressa  vel  tacita  principis  aut  ducis  , ad  vas- 
tationes, spoliationes,  praedationes,  carcera tiones  et  caedes 
partis  hostilis  : secus,  si  duces  haec  prohibeant,  quia  tunc 
propria  auctoritate  agerent,  et  obligationem  damna  re- 
parandi contraherent.  Est  sententia  communis . 

5°  Si  capti  fuerint  in  bello  etiam  justo  ex  parte  capien- 
tium , licite  fugere  possunt , nisi  specialis  adsit  promissio 
non  fugiendi  ; sic  enim  jure  gentium  introductum  esse 
videtur.  In  bello  ex  parte  capientium  injusto,  fugere  et 
bona  hostium  auferre  possent , seclusa  promissione  jura- 
mento firmata  permanendi.  Ita  Molina,  Layman,  Fer- 
raris, addentes  quod  in  bello  injusto  dominis  insequen- 
tibus  vi  resistere  possent , non  vero  in  bello  justo. 

6°  Spolia  hostium,  sive  occisorum,  sive  vulneratorum, 
sive  captorum  , sive  fugientium  , seclusa  contraria  con- 
suetudine vel  jussione,  pertinent  ad  milites,  quia  quae  ab 
hostibus  capimus  jure  gentium  nostra  fiunt,  inquit  Fer- 
raris. Caetera  vero  bona  in  bello  justo  capta  pertinent  ad 
principem  victorem,  vel  potius  ad  rempublicam  sibi  com- 
missam. 

7°  Milites  , tuta  conscientia  , militare  non  possunt  in 
bello  evidenter  injusto,  quia  malo  cognito  nunquam  licet 
per  actum  positivum  cooperari;  potius  omnia  patienda 

et  etiam  mors  subeunda  est.  At  vero  in  bello  justo  vel 
non  evidenter  injusto,  ducibus  serio  aliquid  ad  rem  mili- 
tarem spectans  jubentibus,  statim  sub  culpa  ex  genere  suo 
mortali  obedire  tenentur , nec  sine  ipsorum  consensu  a 
castris  vel  exercitu  recedere  possunt , nec  stationem  sibi 
commissam  deserere  ob  imminens  periculum  vitae  , etc. 

De  clericis  relative  ad  bellam. 

1°  Omnibus  clericis,  sive  saecularibus,  sive  regularibus, 
sacris  ordinibus  initiatis,  jure  ecclesiastico  prohibitum  est 
nomen  militiae  dare  et  propria  manu  pugnare  ; hocque 
constat  l°can.  83  Apost.  ubi  legitur  : « Episcopus,  autpre- 
» sbyter,  aut  diaconus,  qui  militiae  vacaverit...  depona- 
» tur  ; »>  2°  variis  Decreti  canonibus,  v.  g.  1 part.  dist.  50, 
can.6,  part.  2,  causa 20, q,  3,can.3,  etc.  3°  ex  Bened.  XIY, 
Inst.  101,  n.  23,  dicente  : « Unanimes  theologi  fatentur 
» levem  solummodo  culpam  admitti  a clerico  qui,  ad  mi- 
» nores  ordines  exceptus,  inter  milites  sponte  cooptatur  , 
» lethali  vero  culpa  vacuum  non  esse  clericum  qui,  sacris 
» ordinibus  ornatus,  militiam  amplectitur.  » Ergo. 

Dixi  1 0 jure  ecclesiastico,  et  non  jure  naturali  : unde  si 
licentia  summi  Pontificis  accederet,  abesset  culpa  et  irre- 
gularitatis poena. 

Dixi  2 Q propria  manu  ; quia  clerici  sacris  ordinibus  ini- 
tiati , ex  legitima  superiorum  suortim  missione , in  bello 
justo  assistere  possunt,  et  sacramenta  mol  ientibus  minis- 
trare, milites  ad  fortiter  dimicandum  hortari,  principes  et 
duces  incitare  ad  defensionem  oppressorum  , ad  oppug- 
nationem inimicorum  Dei  vel  patriae,  etc.  Unde  si  in  De- 
cretal.  1.  5,  tit.  37,  cap.  5,  dicatur  eos  qui  alios  incitant 
ad  pugnandum  enormiter  peccare  , id  intelligendum  est, 
ut  ait  Glossa,  de  bello  injusto. 

2°  Ex  pluribus  juris  canonici  capitibus , ut  videre  est 
apud  Fer  raris,  v°  Bellum , art.  4,  n.  5,  desumitur  1°  cle- 
ricos in  sacris  constitutos  bellum  justum  suadere  posse; 
2°  principes  saeculares  advocare  contra  infideles  , haereti- 
cos aliosque  inimicos  in  defensionem  Ecclesiae ; 3°  eos  qui 

jurisdictionem  temporalem  habent,  ut  nunc  summus 
Pontifex,  et  olim  plures  episcopi  et  abbates,  pro  tuendis 
ecclesiarum  suarum  juribus,  invocare  posse  principes  sae- 
culares, bellum  justum  indicere,  exercitum  conscribere, 
ducem  belli  praeficere,  arma  ad  pugnandum  militibus 
praebere,  etc.  quamvis  ipsi  personaliter  munere  praefecti 
vel  ducis  fungi  nequeant,  ut  expresse  habetur  in  Sexto, 
1.  3,  tit.  24,  cap.  3. 

3°  Clerici  et  religiosi,  qui  bello  justo  intersunt,  non 
dimicandi , sed  spirituali  ter  adjuvandi  causa,  spolia  hos- 
tium non  minus  quam  alii  milites  accipere  ac  retinere 
possunt , quia  sunt  pars  exercitus , eadem  subeunt  pe- 
ricula cum  aliis  : aequum  est  igitur  ut  eadem  habeant 
commoda. 

4°  Licet  propria  manu  decertare  non  valeant , possunt 
tamen,  in  magna  necessitate,  moenia  vel  portas  civitatis 
custodire,  imo  et  ad  id  in  repentino  bello  tenentur,  ut 
desumitur  ex  Decretal.  1.  3,  tit.  49,  cap.  2. 

5°  Clerici  et  laici  in  bello  justo  propria  manu  occiden- 
tes vel  mutilantes,  fiunt  irregulares,  ut  in  tractatu  de  Ir- 
regularitate dicimus  : qui  vero  in  bello  manifeste  injusto, 
sive  offensivo , sive  defensivo,  militant,  irregularitatem 
ex  delicto  contrahunt,  quamvis  ipsi  nec  occiderint , nec 
mutilaverint,  si  vel  unus  adversariorum  fuerit  occisus  aut 
mutilatus;  quia  omnes  ad  homicidium  cooperantur,  et 
eamdem  causam  moralem  constituunt.  Sic  ex  pluribus 
juris  canonici  capitibus  communiter  docent  auctores, 
paucis  contradicentibus,  inter  quos  annotatur  Ferraris, 
ad  calcem  art.  4. 

ARTICULUS  SEPTIMUS. 

DE  HOMICIDIO  CASUALI. 

Id  dicitur  casuale  quod  praeter  intentionem  accidit. 
Fieri  autem  potest  ut  ita  sit  praeter  intentionem  quod 
neque  fuerit  volitum  in  causa,  et  tunc  nullo  modo  impu- 
tatur ad  peccatum ; vel  ita  ut  ex  causa  voluntarie  posita 

sequatur,  et  indirecte  volitum  judicatur,  ac  proinde,  si 
malum  sit,  est  peccatum  mortale  aut  veniale,  secundum 
principia  a nobis  in  tractatu  de  Actibus  humanis  expo- 
sita. 

Duplici  modo  aliquis  potest  esse  causa  homicidii  ca- 
sualis seu  indirecte  voliti , nempe  vacando  rei  licitae,  et 
vacando  rei  illicitae. 

1°  Si  causam  mortis  hominis  ponat,  vacando  rei  lici- 
tae, et  debitam  adhibendo  diligentiam,  non  peccat,  nec 
igitur  homicidii  est  reus.  Si,  e contra,  debitam  diligen- 
tiam non  adhibeat,  plus  minusve  peccabit,  juxta  gradum 
negligentiae,  modo  mortaliter,  modo  venialiter  : id  ex 
solo  prudentium  judicio  determinari  potest. 

2°  Qui  vacando  rei  illicitae,  sed  mortis  non  inductivae, 
et  adhibita  sufficienti  diligentia , causam  mortis  homini 
ponit,  non  est  reus  homicidii  inde  per  accidens  sequentis, 
quia  talis  occisio  nullo  modo  est  voluntaria,  non  in  se,  ut 
patet ; neque  in  causa,  cum  praevideri  non  potuerit : unde 
clericus  qui  peccat  venando  , non  habendus  est  ut  homi- 
cida , si , adhibita  convenienti  diligentia  , hominem  pro 
fera  occidat , quod  accidit  respectu  D.  cie  Chantal. 

3°  Qui  vacando  rei  illicitae  et  periculosae,  v.  g.  clericus 
qui , non  obstante  prohibitione  a sacris  canonibus  facta , 
operationem  chirurgicam  facit , ex  qua  mors  sequitur , 
reus  est  homicidii,  quia  hujusmodi  mors  ipsi  vere  irn- 
putabilis  est  : si  vero  mors  ex  ipsa  operatione  non  seque- 
retur, sed  ex  imprudentia  operati,  foro  interno  reus 
non  esset  homicidii,  ut  probat  Billuart , sed  in  foro  ex- 
terno haberetur  ut  homicida  et  irregularis,  quia,  hoc 
ipso  quod  operatio  sit  periculosa,  qui  eam  ponit  prae- 
sumitur , in  casu  mortis  , negligens  fuisse  , nisi  de  oppo- 
sito constet. 

De  irregularitate  ex  homicidio  casuali  proveniente  ju- 
dicandum est  ex  dictis  tum  supra  , tum  in  tractatu  de  Ir- 
regularitate; irregularitas  enim  ex  delicto  supponit  pec 
catum  grave  : quotiescumque  ergo  homicidium  casuale 
imputari  non  potest  ad  peccatum  mortale,  non  existit 
irregularitas;  in  casu  opposito  existit. 

CAPUT  SEXTUM. 

DE  SEPTIMO  ET  DECIMO  PllECEPTIS  DECALOGI. 

Haec  duo  praecepta  jungimus,  sicut  alibi  sextum  et  no- 
num  simul  junximus,  quia  utriusque  idem  est  objectum. 
Sic  exprimuntur  in  Exod.  xx,  15,  : Non  furtum  facies ; 
et  17  i.Non  concupisces  domum  proximi  tui , nec  desiderabis 
uxorem  ejus , non  servum .,  non  ancillam,  non  bovem , non  asi- 
num, nec  omnia  qua?  illius  sunt. 

Quaedam  breviter  dicemus,  1°  de  furto  in  genere ; 2°  de 
quantitate  requisita  ad  constituendum  peccatum  mor- 
; tale  in  materia  furti ; 3°  de  furtis  minutis,  et  4°  de  furtis 
domesticis. 

ARTICULUS  PRIMUS. 

DE  FURTO  IN  GENERE. 

1°  Furtum  venit  a furvo  seu  nigro,  quia  clam  , in  ob- 
scuro ac  plerumque  nocte  fieri  solet , et  definitur  : In- 
| justa  rei  alienae  ablatio,  domino  rationabiliter  invito.  Si 
aperte  fiat,  cum  vi  et  injuria,  dicitur  rapina,  a simplici 
furto  specie  distincta,  quia,  praeter  ablationem  rei  alie- 
nae, aliam  includit  malitiam  , videlicet  personalem  inju- 
riam. 

2°  Dividitur  in  furtum  simplex,  in  sacrilegium,  in  pla- 
gia tum,  in  peculiatum  et  abigeatum.  Furtum  simplex 
consistit  in  ipsa  rei  alienae  ablatione,  sine  ulla  speciali 
circumstantia  mala ; sacrilegium  est  ablatio  rei  sacrae  de 
sacro  , vel  rei  sacrae  de  non  sacro,  ut  habetur  in  Decret. 
parte  2,  causa  17  , q.  4 , can.  21.  Plagiatus  vel  plagium  , 
sic  dictum  quia,  vi  Flaviae  legis,  qui  hujus  criminis  erailt 
convicti,  damnabantur  ad  plagas,  in  eo  situm  est  quod 
quis  dolose  hominem  liberum  surripiat  et  vendat,  vel 

servum  alienum  sibi  detineat , vendat , commutet , etc. 
Cum  servitus  apud  nos  sit  abrogata,  crimen  plagii  vel 
plagia  tus  cessavit.  Peculiatus  est  ablatio  pecuniae  publi- 
cae, seu  aerarii  communis.  Abigeatus  , a verbo  abigere,  est 
ovium  , boum,  equorum  aliorumve  pecorum  ex  pascuis 
aut  armentis  fraudulenta  substractio. 

3°  Furtum  est  peccatum  ex  genere  suo  mortale,  et  con- 
stat, 1°  ex  Scriptura  sacra,  Exod.  xx,  15  : Non  furtum  fa- 
cies; Zachar.  v,  3 : Hcec  est  maledictio  quae  egreditur  super 
faciem  omnis  terree , quia  omnis  fur,  sicut  ibi  scriptum  est , 
judicabitur , id  est  condemnabitur;  est  evidenter  sensus 
textus  qui  ab  omnibus  sic  intelligitur.  B.  Paulus,  I Cor. 
vi,  10,  ait  : Neque  fures,  neque  avari ...  neque  rapaces  re- 
gnum Dei  possidebunt ; 2°  ex  unanimi  Patrum  et  doctorum 
consensu  ; 3°  ex  ratione;  jus  enim  proprietatis  est  funda- 
mentum ordinis  socialis  materialiter  spectati  : furtum 
autem  hunc  ordinem  subvertit  : ergo.  Si  vero  in  Prov. 
vi,  30,  dicatur  : Non  grandis  est  culpa  cum  quis  furatus  i 
fuerit , id  inteliigendum  est  per  oppositionem  ad  adulte-  i 
rium  de  quo  in  eodem  textu  agitur. 

4°  Notandum , furtum  non  esse  peccatum  mortale  ex 
toto  genere  suo  , sicut  blasphemiam  , homicidium,  luxu- 
riam consummatam ; sed  levitatem  materiae  admittere 
posse,  ut  omnes  fatentur. 

5°  Si  ablatio  rei  alienae  non  fieret  injuste,  sed  potius 
in  utilitatem  domini , ut,  v.  g.  si  uxor  auferret  pecunias 
a marito,  ne  eas  ludis  vel  comessationibus  prodigeret; 
vinum,  ne  inebriaretur;  gladium , ne  se  jugularet ; li- 
brum impium,  ne  averteretur  a religione,  etc.  furtum 
non  esset,  et  saepe  non  peccatum  , sed  opus  charitatis. 
Prudenter  tamen  agendum  est,  ne  unum  peccandi  genus 
impedire  quaerendo,  aliud  etiam  gravius  excitetur.  Com- 
muniter qui  nullam  habent  auctoritatem  in  hominem  re 
sua  abuti  volentem , eam  ipsi  surripere  non  possunt , nisi 
forte  ad  tempus  , ad  vitandum  grave  malum  temporale  , 
v.  g.  ne  aliquis  se  vel  alium  occidat,  mutilet,  etc.  non 
vero  ad  sola  ipsius  peccata  impedienda,  siquidem  sola  vo- 
luntate ea  admittere  potest  : quaerendum  est  igitur  me- 

dium  voluntatem  ejus  sanandi  per  vias  prudentiae,  per- 
suasionis, etc.  Unde  approbare  non  possumus  eos  qui 
libros  alienos  impios  , haereticos  , obscenos  , maleficos  , 
subripiunt,  dilacerant,  comburunt,  eosquead  restitutio- 
nem damnandos  esse  putamus,  nisi  ob  bonam  fidem  a 
| gravi  culpa  excusari  possint , juxta  principia  a nobis  in 
tractatu  de  Restit.  posita,  ubi  de  reparando  damno  in- 
juste illato. 

6°  Similiter,  quando  dominus  non  est  rationabiliter 
invitus,  non  est  furtum,  neque  peccatum.  Hinc  excusan- 
tur, 1°  qui  legitime  praesumeret  dominum  advertentem 
consensurum  esse , licet,  prae  aliqua  verecundia , eum 
monere  non  audeat ; 2°  qui  pro  se  vel  alio  in  extrema  ne- 
cessitate constituto  alienum  capit  quantum  stricte  ne- 
cessarium est,  et  legitimum  possessorem  in  parem  ne- 
cessitatem non  conjicit;  quia  in  tali  extremitate  omnia 
bona  sunt  communia,  ut  aiunt  doctores,  seu  proprieta- 
i rius  rationabiliter  invitus  esse  non  potest  quod  , aliunde 
periturus,  bonis  ita  sibi  necessariis  utatur.  Sed  qui  pe- 
tendo vel  mendicando  sibi  necessaria  obtinere  potest,  non 
in  ea  versatur  necessitate  quae  dicitur  extrema,  sed  tan- 
tum in  gravi  quae,  ex  judicio  doctorum  communiter  re- 
i cepto  , et  ex  sequenti  prop.  ab  Innoc.  X damnata,  « Per- 
» missum  est  furari,  non  solum  in  extrema,  sed  etiam  in 
» gravi  necessitate , » bona  non  reddit  communia.  Vide 
quee  diximus  in  tractatu  de  Restitutione , agendo  de  causis 
: a restitutione  excusantibus. 

7°  Communiter  docent  auctores  Christianos  apud  Tur- 
eas in  injusta  captivitate  detentos,  a dominis  suis  sub- 
ripere posse  quantum  sufficit  ad  se  redimendos  et  ad 
redeundum  in  patriam;  quia  jus  habent  ad  compensa- 
tionem pro  injusta  captivitate. 

Plures , ulterius  progredientes , affirmant  quemlibet 
Christianum  bona  Turearum  subripere  posse,  quia  prin- 
cipes Christiani  habent  jus  spoliandi  Tureas  omnibus 
bonis  et  locis  ab  ipsis  olim  usurpatis,  et  recte  praesumi  po- 
test  hanc  facultatem  a principibus  fuisse  concessam  ipso- 
rum subditis.  Ligorio,  1.  3,  n.  525,  habet  hanc  sententiam 

ut  probabilem  , « modo  non  adsit  inter  Tureas  tempus 
» treguae  vel  salvi  conductus;  vel  nisi  aliquis  Turea  degat 
» in  locis  Christianorum,  sive  liber,  sive  servus,  maxime 
» si  adsit  ut  publicus  negotiator,  sub  fide  regia.  » 

Nos  vero  persuasum  habemus  hanc  sententiam  ad* 
mitti  non  posse  , quia  non  constat  Tureas  dominium  bo- 
norum suorum  non  habere,  neque  principes  Christianos 
facultatem  eos  spoliandi  subditis  suis  concessisse. 

ARTICULUS  SECUNDUS. 

DE  QUANTITATE  IN  MATERIA  FURTI  REQUISITA  AD  PECCATUM 
MORTALE  CONSTITUENDUM. 

Quoniam  nemini  dubium  est  furtum  esse  de  natura 
sua  peccatum  mortale,  omnes  fatentur  esse  mortale  quo- 
ties objectum  ejus  est  grave.  Sed  in  assignanda  quanti- 
tate requisita  ut  objectum  censeatur  grave  , valde  scin- 
duntur theologi,  et  fere  tot  sunt  sententiae  quot  capita. 
Communius  remittunt  ad  judicium  viri  prudentis,  adver- 
tentes tamen,  1°  hoc  reputandum  esse  grave  quod  alicui 
pro  sustentatione  unius  diei  sufficeret,  vel  quod  bene  la- 
boranti pro  mercede  unius  diei  solvitur ; 2°  quod  domi- 
nus graviter  invitus  amitteret  et  quidem  rationabiliter  : , 
unde  notabilis  summa  aut  valor  constituit  objectum  grave 
etiam  respectu  ditissimorum,  quia  graviter  sunt  inviti  et 
quidem  rationabiliter,  cum  hujus  modi  furta  bonum  so- 
cietatis ordinem  graviter  laedant.  Hinc  Ligorio,  1.  3, 
n.  528,  putat  unum  aureum  respectu  magnatum  ditissi- 
morum esse  materiam  gravem;  Billuart  opinatur  mate- 
riam sufficientem  ad  peccatum  mortale  respectu  cujus- 
cumque  esse  viginti  aut  viginti  quinque  asses  Gallicos; 
alii  requirunt  tres  francos,  et  alii  quinque  respectu  di- 
vitum.  Nihil  ergo  absolute  determinari  potest  ut  cerlum 
in  hoc  puncto.  3°  Verum  omnes  tenent  objectum  in  se  : 
leve  fieri  grave,  si  notabile  inde  proveniat  nocumentum  i 
proximo,  v.  g.  si  auferatur  acus  sartori,  assis  pauperi  eo 
maxime  indigenti,  frustulum  panis  fame  morienti,  potus 

aqu?e  graviter  sitienti , etc.  Necesse  est  ergo  ut  habeatur 
ratio  circumstantiarum,  personae  , rei  , loci  et  temporis  , 
atque  omnia  sedulo  perpendantur. 

Notant  Lessius  , Busembauni  et  alii  plures  majorem 
requiri  quantitatem  ad  efformandum  grave  objectum  in 
rebus  ultro  provenientibus  aut  valde  expositis,  ut  sunt 
fructus  ad  viam  publicam. 

ARTICULUS  TERTIUS. 

DE  FURTIS  MINUTIS. 

1»  Furtum  minutum  potest  esse  peccatum  mortale  ra- 
tione  gravis  nocumenti  inde  secuturi,  ut  modo  diximus. 

2°  Qui  , ex  intentione  ditescendi , saepe  quid  leve  fura- 
tur, ut  mercator  qui  falso  pondere  aut  mensura  non  ac- 
curata vendit , singulis  furtis  peccat  mortaliter , ratione 
intentionis  graviter  pravae  , ut  patet  et  omnes  concedunt: 
peccata  tamen  non  multiplicantur  numero  pro  numero 
furtorum  , nisi  intentio  fuerit  interrupta  et  renovata,  sed 
idem  continuatur  peccatum  mortale  dum  committuntur 
furta  ex  eadem  intentione  virtualiter  saltem  perseve- 
rante. 

3°  At  qui  plura  minuta  successive  furatur  sine  inten- 
tione ad  notabilem  quantitatem  perveniendi,  mortaliter 
non  peccat , nisi  ubi  saltem  confuse  advertens  se  ad  gra- 
vem materiam  pervenire,  adhucminutum  subripit : tunc 
objectum  fit  grave  et  peccatum  mortale.  Ita  communius 
doctores  contra  paucos  qui  negant  ultimum  furtum  esse 
, mortale  , licet  admittant  dari  obligationem  sub  mortali 
: notabilem  quantitatem  per  minuta  furta  acquisitam  re- 
i stituendi.  Completa  quantitate  ad  objectum  grave  suffi- 
cienti , probabilius  est  singula  minuta  furta  postea  facta, 
sine  intentione  ad  magnam  quantitatem  perveniendi , 
non  esse  tot  peccata  mortalia  , sed  iterum  peccatum  non 
fieri  mortale , nisi  ubi , cum  sufficienti  advertentia  , ulti- 
mum completur  furtum  minutum  grave  objectum  consti- 
tuens. Supponitur  furem  non  habere  intentionem  quan- 

titatem  notabilem  per  minuta  furta  jam  acquisitam 
retinendi;  quia  , juxta  omnes  , talem  renovans  intentio- 
nem graviter  peccaret  per  quodcumque  minutum  fur- 
tum. 

4°  H#c  praecedens  doctrina  vera  est,  etiamsi  quis  mi- 
nuta a diversis  personis  furetur ; quia,  1°  Scriptura  gra- 
viter prohibet  hujusmodi  furta  : Deut.  xxv  , 13  et  16  : 
Non  habebis  in  sacculo  diversa  pondera , majus  et  minus .... 
abominatur  enim  Dominus  Deus  tuus  eum  qui  hcec  facit  ; et 
Prov.  xi , 1 : Statera  dolosa  abominatio  est  apud  Deum  ; 
2°  graviter  laeditur  societas  per  hujusmodi  furta.  Habendi 
sunt  igitur  ut  mortaliter  peccantes  contra  justitiam  cau- 
pones et  mercatores  falsis  ponderibus  aut  mensuris  ven- 
dentes, operarii  materies  sibi  traditas  retinendo  ex  parte, 
prodigendo,  vendendo,  donando,  nimium  exigendo,  mi- 
nus quam  debent  laborando,  etc. 

5°  Conveniunt  tamen  auctores  majorem  requiri  quan- 
titatem ad  constituendum  peccatum  mortale,  quando  mi- 
nuta furta  fiunt  respectu  diversarum  personarum  , aut 
respectu  ejusdem  personae  magnis  intervallis;  quia  , ex 
communi  judicio,  minus  inviti  sunt  domini.  Billuart  cen- 
set, cum  pluribus  aliis  theologis,  tantum  esse  posse  inter- 
vallum inter  minuta  furta,  sive  eidem  , sive  diversis  per- 
sonis inferantur  , ut  minime  sint  connexa,  et  quantumvis 
multiplicata,  gravein  materiam  non  componant,  puta  si 
quinque  asses  hoc  anno  subripiantur,  quinque  anno  se- 
quenti, et  sic  permultos  annos,  ultimo  furto  peccatum 
mortale  non  admittitur  propter  defectum  connexionis. 
Supponitur  non  adesse  voluntatem  per  hanc  viam  dites- 
cendi, aut  summam  notabilem  inde  provenientem  reti- 
nendi. 

6°  Si  plures  minuta  eodem  tempore  et  etiam  eidem 
personae  furentur  , advertentes  grave  damnum  inde  pro- 
venturum esse,  nullus  tamen  peccat  mortaliter,  nisi  ex 
mutuo  consilio  agant , quia  damnum  grave  nulli  impu- 
tari potest;  per  accidens  domino  advenit.  Sic  Ligorio  et 
plures  apud  ipsum  , 1.3,  n.  536. 

7°  Qui  minuta  faciunt  furta,  in  esculentis,  pluribus 

personis  vel  eidem  personae,  sine  intentione  ad  grave  dam- 
num perveniendi,  mortaliter  non  peccant,  quia  hujus- 
modi furta  non  coalescunt  in  unum  : unde  non  datur 
obligatio  sub  mortali  tale  damnum  reparandi , ut  in  trac- 
tatu de  Restitutione  ostendimus . 

ARTICULUS  QUARTUS. 


DE  FUKTIS  DOMESTICIS. 


Per  furta  domestica  intelliguntur  furta  parentum,  fi- 
liorum familias,  conjugum,  religiosorum,  servorum  et 
ancillarum. 

Mortaliter  peccant  1°  parentes  si,  ex  bonis  quorum 
filii  liabent  dominium  et  administra tionem  , puta  ex  iis 
quae  per  industriam  separatam  acquisierunt,  partem  no- 
tabilem sibi  arrogant  vel  subripiunt , quia  rem  alienam 
domino  rationabiliter  invito  auferunt. 

2°  Filii,  si  notabilem  quantitatem  ex  bonis  parentum 
subripiunt  vel  dilapidant,  quia  hujusmodi  bonorum  non 
sunt  actu  domini,  sed  tantum  in  spe  : tenentur  igitur  ad 
restitutionem  si  possint;  si  non  possint,  tenentur  com- 
putare valorem  rerum  sic  ablatarum  in  suam  partem  , 
tempore  haereditatis  apertae,  nisi  constet  cohaeredes  idem 
fecisse.  Conveniunt  tamen  theologi  majorem  requiri 
quantitatem  ut  hujus  generis  peccatum  sit  mortale,  quia 
parentes  non  sunt  tam  inviti  quam  si  haec  ab  extraneis 
fierent.  At  si  filii  sola  sibi  stricte  necessaria  parentibus 
duris  subriperent,  nullo  modo  peccarent,  quia  parentes 
non  essent  rationabiliter  inviti. 

3°  Maritus  qui  de  paraphernalibus  aut  dotalibus  uxo- 
ris  partem  notabilem  subripit  vel  dissipat;  si  item  bona 
communia,  quorum  dominium  pro  medietate  pertinet 
ad  uxorem,  perdat,  donet,  prodige  dissipet,  quia  jus  alie- 
num graviter  laedit,  ut  patet . 

4°  Uxor  quae,  absque  consensu  mariti  saltem  prae- 
sumpto, aliquid  notabile  de  bonis  communibus  subtra- 
heret, graviter  peccaret,  quia  eorum  administrationem 

et  u sum  fructum  non  habet.  Ea  tamen  licite  administrat 
marito  consentiente,  vel  absente,  aegroto,  amente,  inepto 
aut  alia  de  causa  impedito  : item  non  peccat  clam  sub- 
trahendo quod  stricte  necessarium  est  ad  honestam  sui 
et  familiae  sustentationem  , juxta  suam  conditionem  , ad 
solvenda  debita,  ad  congruas  recreationes,  eleemosynas  , 
donationes  statui  suo  proportionatas , secundum  consue- 
tudinem feminarum  suae  conditionis;  quia  non  est  an- 
cilla , sed  domina,  et  in  his  omnibus  maritus  irrationabi- 
liter esset  invitus. 

5°  Religiosi  vel  moniales  quae  votum  paupertatis  emi- 
serunt, mortaliter  peccant  si  quid  notabile  de  bonis  com- 
munitatis subripiant,  vel  de  bonis  sibi  datis  retineant, 
ut  supra  diximus  p.  232,  quia  votum  transgrediuntur. 

6°  Servi  et  ancillae  peccant  etiam  graviter  si  quid  nota- 
bile de  bonis  dominorum  sibi  arrogent;  et  eo  facilius 
peccatum  erit  mortale,  quo  res  domesticae  fidelitati  eo- 
rum magis  erunt  commissae,  quia  domini  magis  erunt 
inviti.  VideCod.  pcen.  art.  385,  n.  3. 

Notant  tamen  auctores , religiosos  et  domesticos  regu- 
lariter excusari  a peccato  mortali , dum  modica  et  com- 
munia esculenta  vel  pocula  in  proprios  usus  subripiunt, 
quia  domini,  parentes  et  superiores  non  sunt  inviti  res- 
pectu hujusmodi  furtorum  quoad  substantiam,  sed  tan- 
tum quoad  modum  accipiendi,  et  ordinarie  ea  concede- 
rent si  peterentur. 

Dixi  regulariter ; quia , cum  haec  a voluntate  domino- 
rum pendeant,  si  constaret  eos  graviter  esse  oppositos  ta- 
libus furtis,  peccatum  fieri  posset  mortale,  quod  praesu- 
mendum est  si  de  raris,  pretiosis , quibusdam  personis 
reservatis  agatur,  aut  si  domini  talia  furtula  aegre  ferre 
soleant,  quando  ea  advertunt. 

CAPUT  SEPTIMUM. 

DE  OCTAVO  DECALOGI  PR2ECEPTO. 

Hoc  praeceptum  sic  enuntiatur  in  Exod.  xx,  16  : Non  lo- 
queris contra  proximum  tuum  falsum  testimonium.  His  ve  i b is 
prohibetur  omnis  laesio  verbis  aliisve  signis  aequivalenti- 
bus  proximo  illata.  Sic  apprehendunt  omnes. 

Talis  autem  laesio  ad  triplex  genus  reduci  potest,  nempe 
ad  mendacium,  ad  detractionem  simplicem  et  ad  detrac- 
tionem  judicialem. 

ARTICULUS  PRIMUS. 

DE  MENDACIO. 

Mentiri  est  contra  mentem  ire  ; unde  S.  Aug.  1.  contra 
Mendacium,  cap.  12,  ait  : «Mendacium  est  falsa  signifi- 
» catio  cum  voluntate  fallendi ; » quae  verba  referuntur 
in  Decreto,  part.  2,  causa  22,  q.  2,  can.  5,  et  ideo  omnes 
theologi  hanc  definitionem  mendacii  admittunt. 

Dicitur  1 * falsa  significatio  , ut  intelligatur  non  solum 
verbis,  sed  scripto,  gestu  vel  aliis  similibus  signis  men- 
dacium fieri  posse.  Dicitur  2°  cum  voluntate  fallendi ; quia 
si  abesset  intentio  fallendi,  vel  nullum  esset  mendacium, 
vel  imputari  non  posset  : v.  g.  qui  dicit  falsum  credens 
esse  verum,  non  mentitur  ; qui,  e contra,  dicit  verum  pu- 
tans esse  falsum,  mendax  est,  licet  de  facto  non  decipiat; 
qui  sic  falsum  loquitur  jocando,  ut  auditores  decipi  non 
possint,  reipsa  non  mentitur;  puta  duo  Vascones  qui,  ex 
sponsione,  tentabant  quis  evidentius  mentiretur  : unus 
dixit  : Video  formicam  in  summitate  talis  turris  quae  a 
leuca  distabat ; alter  respondit  : Eam  non  video  , sed 
deambulantem  audio. 

Notandum , aliud  esse  habere  voluntatem  fallendi,  et 

aliud  intendere  veritatem,  quae  sine  incommodo  mani- 
festari non  potest , celare , ope  restrictionis  legitimae. 

Dicemus  1°  de  mendacio  in  genere , 2°  de  variis  men- 
tiendi modis,  et  3°  de  restrictionibus  mentalibus. 

§ I.  — De  mendacio  in  genere. 

Plures  arbitrati  sunt  mendacium  quandoque  licitum 
esse  : citantur  Plato,  Origenes,  Cassianus  et  alii  qui  saltem 
mendacium  oblectandi  causa  factum  ab  omni  culpa  li- 
berum esse  volebant ; Priscillianistae  , qui  mendacio  et 
perjurio  doctrinam  suam  occultari  posse  tenebant ; non- 
nulli catholici,  qui,  tempore  S.  Aug.  simulabant  se  esse 
Priscillianistas , ut  virus  hujus  sectae  detectum  pateface- 
rent; quidam  Calvinistae  mendacia  officiosa  in  necessitate 
approbantes.  Contra  hos  omnes  sit 

PROPOSITIO. 

Omne  mendacium  proprie  dictum  semper  est  peccatum . 

Haec  propositio  constat  Scriptura  sacra,  testimoniis  Pa- 
trum, ratione  et  unanimi  doctorum  consensu. 

1°  Scriptura  sacra.  Exod.  xxm,  1 : Non  suscipies  vocem 
mendacii;  et  7 : Mendacium  fugies.  Levitic.  xix,  11  : Non 
jacietis  furtum.  Non  mentiemini , nec  decipiet  unusquisque 
proximum  suum.  B.  Paulus,  Coloss.  m,  9 : Nolite  mentiri 
invicem.  Certe  in  his  textibus  et  in  aliis  qui  citari  possent , 
mendacium  exhibetur  ut  quid  in  se  malum.  Ergo. 

2°  Testimoniis  P atrum  ; multi  quippe  Patres  citari  pos- 
sent, v.  g.  S.  Justinus,  qui  in  Apol.  ait  : « Non  modo 
» cum  inimicis  bellum  non  gerimus,  sed  etiam  ne  men- 
» tiamur  aut  eos  qui  interrogant  decipiamus  , libenter 
» Christum  confitendo  morimur  ; » Eusebius  , asserens 
hominem  Christianum  nulla  vi  ad  mentiendum  adduci 
posse;  S.  Hieron.  Apol.  adversus  Ruffinum  , reprehen- 
dens Priscillianistas  eo  quod  mendacio  velut  medicamine 
aliquando  utendum  esse  docerent;  S.  Aug.  qui  ex  pro- 

fesso  demonstravit  in  lib.  de  Mendacio  et  in  lib.  contra 
Mendacium , omne  mendacium  etiam  officiosum  esse 
damnandum,  et  contendit  infantem  potius  relinquendum 
esse  sine  baptismo  decessurum  quam  ope  mendacii  cus- 
todes decipiendos  ad  illum  baptizandum.  Ergo. 

3°  Ratione.  Mendacium  enim  1°  est  abusus  loquelae  et 
signorum  ad  manifestandam  veritatem  institutorum ; 
2°  ex  se  tendit  ad  introducendum  falsum  in  mentes  ho- 
minum , ac  proinde  amicitiae  est  destructivum  ; 3°  nocet 
mentienti , impediendo  ne  fides  etiam  in  majoribus  ei 
adhibeatur;  4°  praecipuum  vinculum  societatis  tollit, 
efficiendo  ut  homines  in  commercio  vitae  sibi  invicem 
non  credant.  Ergo. 

4°  Unanimi  consensu  doctorum , qui,  cum  S.  Aug.  aliisque 
Patribus , semper  et  ubique  quodcumque  mendacium 
proprie  dictum  reprobant.  Ergo. 

Hinc  mendacium  proprie  dictum  nulla  ratione,  in 
nullo  casu,  nullo  fine  licitum  fieri  potest,  neque  ad  sal- 
vandam hominis  vitam  , ut  expresse  habetur  in  Decreto, 
pari . 2,  causa  22,  q.  2,  can.  14,  15  et  17. 

Dices.  Mentiti  sunt  1°  Abraham , dicendo  Sarani  esse 
sororem  suam,  ut  vitam  suam  in  tuto  collocaret,  Gen.  xn, 
13;  2°  Jacob , ut  patris  benedictionem  obtineret,  ibid. 
xxvii  , 19;  3°  obstetrices  jEgyptiae  , ut  infantes  Hebraeo- 
rum a morte  salvarent,  et  Deus  benefecit  eis,  Exod.  i,  19 
et  20 ; 4°David,  simulando  prae  timore  se  insanum  esse , 
I Reg.  xxi,  13;  5°  angelus  qui  Tobiae  se  objecit , dicendo 
se  esse  Azariam  magni  Ananiae  filium,  Tob.  v,  18  ; 6°  Ju- 
ditli,  verbis  fallacibus  Holofernem  decipiendo  et  hac  via 
de  illo  triumphando;  7°  Christus,  de  ultimo  judicio  lo- 
quens,  dicendo  : De  die  illo  vel  hora  nemo  scit,  neque  an- 
geli in  coelo,  neque  Filius  hominis,  quamvis  perfecte  sciret, 
Mare,  xm,  32;  8°  idem,  fingendo  se  longius  ire,  Luc.  xxiv, 
28  ; 9°  iterum,  Joan.  vu,  8,  dicens  fratribus  s uis  : Ascen- 
dite ad  diem  festum  hunc  ; ego  autem  non  ascendo  ad  diem 
festum  istum,  et  tamen,  ut  ascenderunt fratres  ejus , tunc  et 
ipse  ascendit  ad  diem  festum,  non  manifeste , sed  quasi  in  oc- 
culto. Multa  alia  tum  Veteris,  tum  Novi  Testamenti  citari 

possent.  Plures  in  eodem  sensu  citantur  Pati  es,  utS.  Chry- 
sost.  S.  Hieron. 

Resp.  1°.  Etsi  concederetur  Abraham  , Jacob,  David, 
Judith  et  alios  mentitos  fuisse,  nihil  inde  sequeretur  ; 
Scriptura  enim  est  infallibilis  in  narrando  dicta  et  facta 
quae  exstiterunt,  ea  vero  omnia  non  semper  approbat. 
Praedicti  homines  quaedam  ex  instinctu  Dei  dixerunt  aut 
fecerunt,  sed  quaedam  simul  ex  proprio  motu  addere  po- 
tuerunt in  simplicitate  et  bona  fide  : credere  potuerunt 
licitum  esse  in  talibus  circumstantiis  mentiendo  decipere, 
nam  veritas  ista,  quod  mendacium  in  nullo  casu  sit  lici- 
tum , eo  tempore  non  erat  perfecte  cognita  , cum  etiam 
post  Christum  multi,  doctrinae  Platonis  adhaerentes,  pu- 
taverint mendacio  uti  aliquando  licere. 

Praeterea,  dato  quod  a peccato  excusari  non  possent, 
sicut  plures,  ut  Scotus  et  Adrianus,  Lyranus,  Cajetanus, 
Delrius,  Menochius,  etc.  sentiunt,  nihil  iterum  concludi 
posset.  Omnes  quippe  actus  sanctorum  non  sunt  sancti, 
et  nihilominus  praedictae  personae  laudari  potuissent,  non 
propter  mendacium  , sed  ob  finem  propositum  aliasve 
bonas  intentiones; 

R.  2°  ad  singula  breviter . 

1°  Sara  vere  in  uno  sensu  erat  soror  Abrahae,  ut  ipse 
explicat,  cap.  xx,  12  : Vere  soror  mea  est , filia  patris  mei 
et  non  filia  matris  mece , et  duxi  eam  in  uxorem.  Falsum  igi- 
tur non  dicebat,  sed  verum,  ob  gravem  causam,  tacebat. 

2°  Plerique  Rebeccam  et  Jacob  a mendacio  non  excu- 
sant : qui  vero  excusandos  esse  putant,  dicunt  Jacob  , 
qui  primogenita  Esaii  emerat,  Gen.  xxv,  34,  declarare 
potuisse  , sine  mendacio , se  esse  filium  Isaac  primoge- 
nitum. 

3°  Obstetrices  JSgyptiae  a mendacio  officioso  non  ex- 
cusantur; et  tamen  Deus  benefecit  eis  propter  miseri- 
cordiam qua  motae  fuerunt  ad  salvandos  Hebraeorum  in- 
fantes, bonam  intentionem  remunerando  , et  peccatum 
ignoscendo,  si  invincibili  ignorantia  non  fuerint  excusatae. 

4°  Nihil  vetat  dicere  David  mentitum  fuisse  et  venia- 
liter  peccasse. 

5®  Communius  Patres  et  Scripturae  interpretes  docent 
angelum  recte  dicere  potuisse  se  esse  Azariam,  filium 
Ananiae  , quia  formam  ejus  susceperat,  et  loqui  ac  agere 
debebat  sicut  fecisset  Azarias  in  tali  casu. 

6°  Judith,  respondendo  Vagao,  Holofernis  eunucbo  , 
cap.  xxii  , 1 4 : Omne  quod  erit  ante  oculos  ejus  bonum  et  opti- 
mum , faciam,  turpitudini  sibi  propositae  modo  sat  directo 
non  acquievit,  sed  fingendo  se  nihil  intelligere  in  verbis 
eunuchi,  praeter  ubanitatem  , per  verba  urbanitatis,  gal- 
lice  par  an  compliment , respondit,  dicens  se  facturam 
quidquid  optimum  videretur  principi , subaudiens,  modo 
sit  licitum.  Sic  loqui  solent,  in  commercio  vitae,  etiam 
timorati  ubi  ratio  gravis  id  suadet. 

7°  Christus  non  sciebat  diem  et  horam  ultimi  judicii 
ad  manifestandum  , et  hic  est  sensus  ejus  verborum  , ut 
ostendimus  in  tractatu  de  Trinitate . 

8°  Christus,  fingendo  se  longius  ire,  discipulos  non  in- 
tendebat mendacio  decipere  , sed  eos  probare  et  videre  si 
eum  rogarent  secum  manere : hujusmodi  fictiones,  sicut 
parabolae  in  loquendo  , apud  omnes  habentur  ut  licitae  et 
a mendacio  valde  discrepantes. 

9°  Vel  Christus  dicendo,  Ego  non  ascendo  ad  diem  fes- 
tum istum , intendebat  ipsam  solemnitatem , seu  primam 
diem  , et  revera  in  medio  octavae  ascendit ; vel  intende- 
bat se  rion  ascensurum  manifeste,  cum  pompa,  ad  facien- 
dum miracula  , ut  volebant  fratres  ejus,  ipsi  dicentes  : Si 
h ce  c facis , manifesta  teipsum  mundo , et  de  facto  ascendit 
quasi  in  occulto  : dici  ergo  non  potest , cum  impio  Porphy- 
rio , Christum  mentitum  fuisse. 

Iisdem  principiis  solvuntur  alia  objecta  e.x  sacris  libris  petita. 

10°  Quidam  patres  falso  crediderunt  mendacium  offi- 
ciosum aliquando  licitum  fieri  posse,  ut  confessi  sumus, 
sed  eorum  testimonium  argumentis  a nobis  expositis 
praevalere  non  potest.  Ergo. 

§ II.  — De  variis  mentiendi  modis. 

Triplex  distinguitur  mendacium , perniciosum  scilicet, 

19- 

jocosum  et  officiosum.  Est  perniciosum  quando  nocet 
proximo,  v.  g.  si  falsum  crimen  alicui  imputes,  si  alte- 
rum in  commercio  decipias;  et  jocosum  quando  , nulli 
nocens  , fit  animo  oblectandi  eos  quibus  aliquod  falsum 
narratur;  est  vero  officiosum  cum  bonum  alicujus  in- 
tenditur, sine  alterius  detrimento  : tale  fuit  mendacium 
obstetricum  iEgyptiarum. 

Ad  mendacium  referuntur  simulatio  , hypocrisis,  adu- 
latio et  jactantia.  Simulatio  est  fictio  qua  quis  exterius 
manifestat  contrarium  ejus  quod  habet  in  mente  , v.  g. 
amicitiam  exhibendo  , dum  intus  ardetodio  ; hypocrisis 
est  fictio  qua  quis  verbis  , vel  factis,  vel  utrisque  simul, 
exhibet  sanctitatem  quam  reipsa  non  habet;  adulatio  in 
eo  consistit  ut  quis  excedat  in  laude  vel  complacentia 
erga  proximum  ; jactantia  est  personalis  extollentia  supra 
id  quod  verum  est.  His  notatis , 

1°  Mendacium  perniciosum  ex  genere  suo  est  mortale, 
siquidem  non  solum  veritati , sed  charitati  et  justitiae 
adversatur  : unde  Sap.  i , 11  , legitur  : Os  quod  mentitur 
occidit  animam ; et  Ps.  v , 7 : Perdes  omnes  qui  loquuntur 
mendacium . Potest  tamen  fieri  veniale  ob  defectum  ad- 
vertentiae  aut  levitatem  materiae. 

2°  Mendacium  jocosum  et  mendacium  officiosum  sunt 
tantum  ex  genere  suo  peccata  venialia,  quia  adversantur 
quidem  veritati,  sod  neminem  laedunt,  aut  leviter  tantum 
laedunt  : porro  omnes,  post  S.  Aug.  S.  Gregorium  Mag- 
num aliosque  Patres  , persuasum  habenttale  mendacium 
per  se  gravem  non  habere  deformitatem.  « Duo  sunt 
» genera  mendaciorum  in  quibus  non  magna  culpa  est  , 
» sed  tamen  non  sunt  sine  culpa  , cum  aut  jocamur,  aut 
» ut  prosimus  mentimur.  » S.  Aug.  in  Ps.  v , n.  7. 

3°  Simulatio  est  peccatum  mortale  si  proximus  in  re 
gravi  inique  decipiatur;  res  per  se  patet  : secus,  peccatum 
esset  duntaxat  leve.  Dixi  inique , ut  excluderem  stratage- 
mata,  quae  in  bello  reputantur  licita. 

4°  Hypocrisis  est  peccatum  mortale  cum  quis  sancti- 
tatem quam  affectat  interius  contemnit,  vel  eam  simulat 
ut  falsam  doctrinam  disseminet , vel  ut  adipiscatur  di- 


DE  DECALOGO. 


443 

gnitatem  qua  indignus  est,  vel  obtineat  bona  temporalia 
injuste,  aut  in  quibus  finem  ultimum  constituat.  Unde 
Isai.  ix , 17  : Omnis  hypocrita  est  et  nequam  ; et  frequens 
exclamatio  Christi  : Pce  vobis , hypocritas  ! Non  tamen 
habendus  est  ut  hypocrita  qui  peccata  et  vitia  sua  oc- 
cultat ne  alios  scandalizet,  etsi  delinquentes  aut  vitiosos 
reprehendat,  sed  is  tantum  qui  eo  fine  simulat  sancti- 
tatem ut  quam  non  habet  videatur  habere. 

5°  Adulatio  semper  est  peccatum , quia  per  se  chari- 
tati  sicut  et  veritati  adversatur  ; tendit  eniinad  corrum- 
pendas hominum  mentes  , et  sic  sentiunt  communiter 
doctores.  Est  peccatum  mortale  si  charitati  graviter  ad- 
versetur , quod  triplici  modo  fieri  potest  : 1°  si  aliquis 
laudetur  de  gravi  peccato  quod  admisit;  2°  si  quis  alteri 
aduletur  ut  ei  graviter  noceat ; sive  corporaliter  , sive 
spiritualiter ; 3°  si  adulatio  det  alteri  occasionem  gra- 
viter peccandi , etiam  praeter  intentionem  adulantis , qui 
tamen  hanc  occasionem  ex  adulatione  sua  secuturam 
praevidit , aut  praevidere  potuit  ac  debuit. 

Si  autem  aliquis  , ex  sola  aviditate  alios  delectandi,  vel 
ad  vitandum  aliquod  malum,  vel  ad  consequendum  bo- 
num sibi  necessarium,  alicui  fuerit  adulatus,  mortaliter 
non  peccavit , quia  talis  adulatio  charitatem  , cui  contra- 
dicit , non  destruit.  Imo  qui  sibi  proponit  aliquem  delec- 
tare , euhi  plus  aequo  laudando  , ut  illum  consoletur  , ne 
in  tiibulatione  deficiat,  vel  ut  eum  in  bono  perficiendo 
adjuvet , non  peccat,  sed  potius  virtutem  amicitiae  exer- 
cet. Ita  S.  Th.  et  alii  doctores. 

Pariter  aliquem  juste  laudare  nullum  est  peccatum. 

6°  Jactantia  est  peccatum  mortale,  1°  si  quis  charitati 
proximi  graviter  deroget,  utPharisaeus  dicens  : Non  sum 
sicut  ccetcri  hominum , raptores , injusti , adulteri ; velat  etiam 
hic  publicanus , Luc.  xvm  , 11  ; 2°  si  grave  nocumentum 
afferat  proximo , v . g.  si  quis  se  in  sanandis  morbis  peri- 
tum falso  praedicet  ut  pecuniam  credulorum  extorqueat; 
3°  si  expresse  vel  tacite  se  jactet  de  gravibus  peccatis  quae 
tamen  non  commisit , ut  saepe  faciunt  dissoluti , etc. 

Verum  jactantia  in  rebus  levis  nomenti , secluso 
scandalo , non  excedit  peccatum  veniale. 

§ I. —De  restrictionibus  mentalibus. 

Restrictio  mentalis  est  actus  mentis  , verba , quibus 
utimur  loquendo,  ad  aliud  quam  id  quod  naturaliter 
significant  detorquentis  vel  restringentis.  Duplex  distin- 
guitur, una  pure  mentalis  quae  ex  nullis  adjunctis  ab  au- 
dientibus intelligi  potest,  ut  si  quis  interrogatus  an  vide- 
rit Paulum  , respondeat  se  non  vidisse  , quamvis  viderit, 
suhintelligendo,  Non  vidi  in  domo,  sed  in  via;  et  late 
mentalis,  qua?  ex  modo  interrogandi  aut  respondendi,  ex 
usu  recepto  vel  ex  aliis  circumstantiis  ab  auditoribus  in- 
telligi potest,  licet  forte,  defectu  intelligentiae  aut  adver- 
tentiae  , non  percipiatur  ; v.  g.  si  petenti  pecuniam  mu- 
tuandam , respondeam  : Non  habeo,  suhintelligendo , 
quam  tibi  mutuo  dare  velim  aut  possim. 

Ad  hoc  genus  restrictionum  revocantur  aequivocatio- 
nes  seu  amphibologiae,  quae  sunt  locutiones  duplicem  ha- 
bentes sensum  , unum  verum  et  alterum  falsum  : v.  g. 
hic  liber  est  Petri,  non  indicans  an  sit  Petri  ut  auctoris, 
vel  ut  domini.  His  pr  ce  notatis , dicemus  : 

1°  Restrictione  pure  mentali  uti  non  licet;  nam  men- 
dacium proprie  dictum  in  omni  casu  est  prohibitum  : 
atqui  restrictio  pure  mentalis  verum  est  mendacium, 
cum  falsum  ita  exprimatur  ut  sensus  in  mente  habitus 
nullo  modo  ab  audientibus  intelligi  possit.  Aliunde,  tali 
doctrina  semel  admissa  , jam  nullum  esset  mendacium  , 
quia  omnes  non  prorsus  hebetes  restrictiones  hujusmodi 
in  qualibet  mendaci  formula  subintelligere  valerent.  Unde 
Innocentius  XI,  die  2 martii  1679,  sequentem  damnavit 
propositionem  , n.  26  : « Si  quis  vel  solus  vel  coram  aliis, 
» sive  interrogatus,  sive  propria  sponte,  sive  recreationis 
» causa,  sive  quocumque  alio  fine  , juret  se  non  fecisse 
» aliquod  quod  revera  fecit,  intelligendo  intra  se  aliquid 
» aliud  quod  non  fecit,  vel  alium  diem  ab  ea  in  qua  fe- 
» cit,  vel  quodvis  aliud  additum  verum,  revera  non 
» mentitur,  nec  est  perjurus.  » Ergo. 

2°  Uti  restrictione  late  dicta  seu  verbis  aequivocis  , 
quando  sensus  a loquente  intentus  aperte  ex  circum- 

stantiis  innotescit-,  quovis  casu  est  in  se  licitum ; quia 
tunc  nullus  est  dolus  et  nullum  mendacium;  idem  est 
enim  ac  uti  parabolis,  narrare  fabulas,  adhibere  figuras  , 
quae  certe  habentur  ut  licitae, 

3°  Adhibere  restrictiones  late  mentales,  sed  in  quibus 
sensus  a loquente  intentus  difficile  intelligitur , in  rebus 
levis  momenti , vel  gravis  absque  necessitate , est  pecca- 
tum; talis  enim  loquendi  modus  nocet  humanae  socie- 
tati, derogat  simplicitati  Christianae  quam  Christus  se- 
quentibus verbis  nobis  commendavit,  Matth.  v,  37  : Sit 
autem  sermo  vester , Est,  est ; non , non , et  ad  verum  redu- 
citur mendacium  quod  potest  esse  mortale,  si  sit  perni- 
ciosum ; secus,  est  dun taxat  veniale. 

4°  At  talibus  restrictionibus  seu  amphibologiis  uti* 
in  gravi  causa  et  urgente  necessitate  , est  licitum ; nam 
1°  ex  sacris  Scripturis  plura  desumuntur  exempla  qui- 
bus ostenditur  veritatem  in  gravi  causa  celari  posse,  et 
aequivocationes  in  responsis  adhibere  licitum  esse,  v.  g. 
quando  Abraliam  dixit  de  uxore  sua  : Soror  mea  est,  et 
Christus:  Non  ascendo  ad  diem festum  istum,  etc.  2°S.  Aug. 
in  Ps.  v,  n.  7,  omne  mendacium  proprie  dictum  repro- 
bandum esse  docens,  ait  : « Aliud  est  falsum  dicere, 
» aliud  verum  tacere  : si  quis  forte  vel  ad  istam  visibi- 
» lem  mortem  non  vult  hominem  prodere , paratus  esse 
» debet  verum  occultare,  non  falsum  dicere,  ut  neque 
» prodat,  neque  mentiatur,  ne  occidat  animam  suam  pro 
» corpore  alterius.  » 3°  Omnes  catholici  doctores  senten- 
tiae S.  Aug.  subscripserunt.  4°  Saepe  non  minus  noxium 
est  societati  verum  dicere  quam  falsum  proferre,  ut  pa- 
tet exemplo  confessarii  , legati  principis  , ducis  exerci- 
tus secreta  sibi  commissa  revelantis  : at  saepe  non  datur 
aliud  medium  secreta  hujusmodi  servandi  quam  verbis 
aequivocis  utendo  ; talis  quippe  est  hominum  indoles  ut 
si  taceas , vel  dicas  te  non  responsurum , interrogatio- 
nem esse  impertinentem , et  rationem  reddere  non  te- 
neri, etc.  slatim  concludant  rem  esse  ut  existimant. 
Ergo. 

Hinc  1°  confessarius  interrogatus  an  sciat  tale  crimen  , 

quod  rescivit  tantum  per  confessionem  , affirmare  et  ju- 
rare potest  se  nescire,  intelligendo,  ut  hominem  : si  ur- 
geretur interrogatio  et  peteretur  ab  eo  an  tale  crimen  ipsi 
declaratum  fuerit,  sive  non,  nec  affirmare  nec  negare  po- 
test, quia  tunc  interrogatur  ut  confessor  : igitur  respon- 
dere debet  se  nihil  dicere  posse. 

Hinc  2°  quod  dicitur  de  confessario,  pari  ratione  di- 
cendum est , cum  eadem  restrictione,  de  regis  aut  prin- 
cipis legato,  de  secretario  ; item  , ut  plurimi  censent,  de 
medico,  chirurgo,  obstetrice,  advocato,  consiliario,  duce 
exercitus,  provinciae  praefecto  et  similibus  personis  publi- 
cis; si  enim  secreta  hujusmodi  personis  commissa  vio- 
larentur, gravia  sequerentur  incommoda  , ut  neminem 
latet  : verbum  igitur  nescio , in  ore  earum , significat  eas 
nescire  ad  dicendum,  et  nullus  consuetudinem  inter  ho- 
mines receptam  cognoscens,  ex  tali  responsione  rationa- 
biliter concludere  poterit  dictas  personas  rem  petitam 
non  accepisse  sub  secreto. 

Disputant  theologi  an  etiam  privati  eadem  restrictione 
uti  valeant  ad  tegendum  verum  in  casu  pro  se  vel  pro 
alio  gravis  momenti,  v.  g.  an  mulier  a viro  interrogata  de 
adulterio  quod  revera  commisit,  respondere  possit,  Non 
feci,  subintelligendo  , ut  tibi  fateri  debeam ; an  quis  re- 
spondere possit  spiculatori  hominem  absconditum  ad 
mortem  injustam  quaerenti,  se  eum  non  vidisse,  se  ne- 
scire ubi  sit,  subintelligendo,  ut  tibi  revelare  tenear,  etc. 
Soto,  Salamanticenses  et  alii  plures  negant,  dicentes  re- 
strictionem in  eo  casu  esse  pure  mentalem,  ac  proinde 
mendacium.  Busembaum  , cum  pluribus  quos  citat  San- 
chez,  Billuart , Ligorio,  etc.  affirmant,  saltem  ut  proba- 
bile ; qui  enim  alium  sic  injuste  interrogat,  rei  gravitate 
sufficienter  admonetur,  quod  interrogatus  jus  habeat 
veritatem  per  aliquam  aequi  voca  donem  celandi  , ac  pro- 
inde non  necessario  decipitur. 

Hinc  3°  qui  sufficientem  habet  rationem  eleemosynam 
non  dandi,  mutuum  non  praestandi , respondere  potest, 
Pecuniam  non  habeo,  et  melius,  Non  possum,  subintel- 
ligendo, Non  habeo  quam  tibi  rationabiliter  dare  possim. 

Similiter  qui  justas  liabet  rationes  extraneos  tali  die  vel 
tali  hora  non  admittendi,  mandare  potest  famulis  ut  au- 
dientiam petentibus  dicant:  Dominus  non  adest,  non 
est  hic , id  est,  te  nunc  admittere  non  potest ; quia  sic 
receptum  est  in  societate,  sicut,  in  fine  epistolarum, 
dicere : Servus  tuus  sum  humillimus  , obsequentissi- 
mus,  etc. 

Hinc  4°  qui  mutuum  accepit  et  reddidit,  sed  apocham 
non  habet,  negare  potest  se  mutuum  accepisse,  intelli- 
gendo,  quod  debeam.  Idem  dici  potest  de  quolibet  debito 
soluto , si  testimonium  solutionis  non  existat , supposito 
quod  aha  non  sit  via  se  ab  iterata  solutione  liberandi. 

Quod  attinet  ad  reum  et  testem  a judice  interrogatum 
dicemus  infra. 

Sciendum  est  olim  Jansen istas,  et  praesertim  Pascal,  in 
litteris  vulgo  Provinciales , doctrinam  theologorum  circa 
restrictiones  mentales,  in  quibusdam  nimis  quidem  laxa- 
tam, exaggerantes,  casuistas  et  praesertim  Jesuitas  dicte- 
riis capere  studuisse  per  fas  et  nefas,  et  quantum  potue- 
runt odiosos  reddidisse.  Nos  vero,  inter  laxitatem  et 
rigiditatem  incedere  volentes,  amphibologias  illicitas  re- 
probamus , sed  a nomine  restrictionum  recte  intellecta- 
rum non  abhorremus. 

ARTICULUS  SECUNDUS. 

DE  DETRACTIONE  SIMPLICI. 

Detractio  est  injusta  famae  alterius  laesio.  Fama  autem, 
ut  diximus  in  tractatu  de  Restitutione,  est  bona  existi- 
matio quae  de  vita,  moribus  aliisque  qualitatibus  alicu- 
jus  personae  habetur  ; et  honor  est  testificatio  externa 
bonae  hujus  existimationis. 

Detractio  concipitur  ut  solumodo  interna , vel  ut  ex- 
terna. De  utraque  seorsim  dicemus  , et  tertium  subjun- 
gemus paragraphum  de  secreto. 

§ I.  — De  interna  detractione. 

1°  Interna  detractio  seu  diffamatio  fit,  juxta  omnes > 
sinistre  de  alio  cogitando,  et  triplex  distinguitur,  dubita- 
tio , suspicio  et  judicium  ; dubitatio  est  quaedam  mentis 
suspensio  inter  affirmandum  et  negandum  , in  neutram 
partem  inclinantis  ; suspicio  est  quaedam  animi  inclinatio 
ad  judicandum  malum,  et  quasi  assensus  inchoatus  ; ju- 
dicium vero  est  actus  mentis  firmiter  pronuntiantis  ali- 
quem hoc  malum  fecisse  vel  dixisse. 

2°  Haec  autem  possunt  esse  fundata  vel  non  fundata 
sufficientibus  indiciis,  quae  diversa  requiruntur  pro  di- 
versis mentis  actibus  ; quae  enim  ad  dubitationem  suffi- 
ciunt, non  sufficerent  ad  suspicionem  , et  quae  ad  suspi- 
cionem, non  ad  judicium : v.  g.  Petrus  videt  juvenem  et 
puellam  per  viam  publicam  transeuntes , nullam  habet 
rationem  de  illis  sinistre  cogitandi , et  sola  dubitatio  vo- 
luntaria ipsis  est  injuriosa  ; videt  eos  submissa  voce  lo- 
quentes  in  loco  solitario,  sufficientem  habet  rationem 
dubitandi  an  bene  vel  male  cogitent,  nondum  tamen  sus- 
picari debet  eos  fornicationem  intendere  ; sed  videt  eos- 
dem postea  cubiculum  intrare  secreto,  januam  claudere, 
ibi  diu  solos  manere,  sufficientia  habet  indicia  suspicandi 
eos  ad  turpitudines  et  forsan  ad  fornicationem  deve- 
nisse ; non  tamen  judicare  debet  cum  omni  certitudine 
res  ita  fuisse  : verum  si  eos  per  fenestram  vidisset,  certo 
pronuntiare  posset. 

Sufficientia  indiciorum  ex  multis  adjunctis  desumitur, 
ex  circumstantiis  loci,  temporis,  modi  actionis  vel  locu- 
tionis, ex  vita  jam  cognita  personarum , etc.  Haec  omnia 
prudenter  sunt  ponderanda  ut  mens  accurate  pronun- 
tiet. 

3° Sinistre  de  aliquo  dubitare,  suspicari  et  judicare  , 
nullum  est  per  se  peccatum,  modo  indicia  nobis  exhibita 
non  excedantur ; nam  in  eo  casu  proximus  amittit  jus  ad 
bonam  sui  aestimationem  in  mente  illius  cui  talia  mani- 
festantur indicia.  Est  communis  theologorum  sententia . 

Dixi  per  se,  quia  graviter  vel  leviter  peccare  potuisset 
indicia  obtinendo,  v.  g.  personas  in  quas  nullam  liabet 
auctoritatem  , curiose  examinando  , insequendo  , secreta 
litterarum  violando  , detractores  audiendo  , etc. 

4°  Judicium  temerarium  , in  materia  gravi , deliberate 
conceptum  , est  peccatum  ex  genere  suo  mortale.  Ita 
S.  Th.  2 2,  q.  60,  art.  3,  et  cum  illo  generaliter  theologi, 
qui  fundantur  1°  his  Christi  verbis,  Mattii,  vn,  1 : Nolite 
judicare , ut  non  judicemini ; vel  ut  habetur  Luc.  vi,  37  : 
Nolite  judicare,  et  non  judicabimini , quibus  consonant 
verba  B.  Pauli,  Rom.  xiv,  4 : Tu  quis  es  qui  judicas  alie- 
num serram?  Domino  suo  stat  aut  cadit ; et  I Cor.  iv,  5 : No- 
lite ante  tempus  judicare , quoadusque  adveniat  Dominus , qui 
ct  illuminabit  abscondita  tenebrarum , et  manifestabit  consilia 
cordium  ; 2?  testimoniis  Patrum  quae  referri  possent , et 
multa  referuntur  a Natali  Alexandro ; 3°  ratione ; judicium 
enim  temerarium  in  materia  gravi , gravem  infert  laesio- 
nem famae  proximi , siquidem  nullus  est  homo  sensatus 
qui  mallet  notabilem  pecuniae  summam  perdere  quam 
sic  famam  suam  injuste  perdere  in  mente  vel  unius  ho- 
minis alicujus  ponderis.  Ergo. . 

Dixi  1°  in  materia  .gravi ; nam  in  materia  levi  , aut  si 
judicium  sit  leviter  temerarium  , quia  indicia  fere  sunt 
certa,  peccatum  esset  duntaxat  leve,  siquidem  levis  est 
tantum  injustitia. 

Dixi  2°  deliberate  conceptum  ; quia  fieri  potest  ut  quis 
ex  inadvertentia  , vel  cum  advertentia  imperfecta , sinis- 
trae cogitationi  de  proximo  adhaereat,  et  tunc  venialiler 
tantum  peccat. 

Item  peccatum  non  esset  mortale  si  judicium  temera- 
rium , etiam  in  materia  gravi  et  plene  voluntarium  , de 
aliquo  indeterminato  formaretur  , quia  de  facto  nulli 
fieret  injuria.  Ita  Busembaum  et  Ligorio,  1.  3,  n.  962. 
Idem  dicendum  mihi  videtur,  si  judicium  de  homine 
ignoto  feratur,  quia  injuria  respectu  ipsius  levis  est  mo- 
menti. 

5°  Multi,  praesertim  in  Gallia,  docuerunt  dubitationem 
et  suspicionem  temerariam , in  materia  gravi  et  plene 

deliberatam,  esse  peccatum  ex  genere  suo  mortale,  quia 
injuria,  licet  minor  sit  quam  in  judicio  temerario,  gravis 
tamen  videtur  : at  Layman,  Busembaum,  Feriaris,  Ligo- 
rio  et  alii  communius  dicunt  peccatum  esse  duntaxat,  ex 
genere  suo,  veniale;  nam,  inquiunt,  bona  existimatio 
proximi  laeditur  quidem,  sed  non  tollitur  sicut  in  judicio  : 
ergo  gravis  non  fit  laesio , nec  proinde  gravis  injustitia  et 
grave  peccatum. 

Excipiunt  tamen  si  quis  ex  malevolentia  in  gravi  sus- 
picione aut  dubitatione  plena  voluntate  persistat,  aut  si 
absque  sufficientibus  indiciis,  suspicio  vel  dubitatio  fiat 
de  gravissimis  peccatis  , v.  g.  si  ex  levibus  apparentiis  , 
dubium  aut  suspicionem  moveat  an  talis  sacerdos  homi- 
cidium , adulterium  , sacrilegium  , etc.  commiserit. 

6°  Perraris  advertit  ( et  dicit  hanc  sententiam  esse  com- 
munem) dubitationem  temerariam  negativam,  in  eo  con- 
sistentem ut  quis,  defectu  motivorum,  nihil  pronuntiet 
circa  bonitatem  aut  malitiam  proximi , nullum  esse  pec- 
catum , quia  reipsa  nulla  infertur  injuria  proximo. 

§ II. —De  detractione  externa. 

Dicemus  1°  de  ejus  definitione  et  divisione,  2°  de  ejus 
vitio,  3°  de  illam  audientibus  et  non  impedientibus. 

De  definitione  et  divisione  detractionis . 

Detractio  est  occulta  et  injusta  famae  alienae  laesio  seu 
denigratio.  Dicitur  occulta , quia,  sicut  furtum,  fit  in  oc- 
culto, id  est,  in  absentia  personae  laesae,  etsi  fiat  coram  aliis 
etiam  multis;  sicque  differt  a contumelia  quae  fit  coram 
persona,  et  aperta  est  honoris  laesio  vel  ablatio.  Dicitur 
injusta , quia  fieri  potest  ut  fama  vel  honor  alterius  juste 
imminuatur,  et  tunc  proprie  dicta  non  est  detractio. 

Dividitur  1°  in  formalem  et  materialem  : est  formalis 
si  cum  directa  intentione  alienam  famam  denigrandi  fiat ; 
est  vero  materialis  tantum  si  absque  voluntate  famam 
alterius  denigrandi  fiat , sed  cum  periculo  praeviso , aut 
quod  praevideri  debuit,  famae  alterius  nocendi. 

Dividitur  2°  in  directam  et  indirectam  : est  directa  si 
quis  liabeat  voluntatem  expressam  famam  alterius  lae- 
dendi , quod  quatuor  modis  in  sequenti  versu  contentis 
fieri  potest : 

Imponens,  augens,  manifestans,  in  mala  vertens. 

Scilicet  1°  imponendo  alteri  falsum  crimen,  et  est  ca- 
lumnia ; 2°  augendo  seu  amplificando  et  exaggerando  cri- 
men verum  ; 3°  revelando  crimen  occultum  , et  4°  opus 
bonum  sinistre  interpretando  , vel  temere  judicando  ex- 
terius, ut  Judaei  dicentes  de  Christo  : In  Beelzebub  prin- 
cipe dee  moni orum  ejicit  daemoni  a . 

Indirecta  ea  est  qua  fama  proximi  laeditur  indirecte,  id 
est,  quasi  negative,  et  fit  etiam  quatuor  modis  in  hoc  al- 
tero versu  expressis  : 

Qui  negat , aut  minuit , tacuit,  laudalve  remisse. 

Id  est,  1°  bonum  alterius  negando,  2°  illud  imminuen- 
do , 3°  malitiose  tacendo  ubi  alter  laudandus  esset,  et 
4°  frigide  laudando,  ita  ut  talis  laus , ex  circumstantiis, 
magis  appareat  vituperium. 

Dividitur  3°  in  contumeliam,  diffamationem  et  susur- 
rationem. Contumelia  est  injuria  alteri  praesenti  illata, 
ipsi  exprobrando  crimen  vel  defectum  verum  aut  falsum  : 
si  fiat  coram  aliis  , est  simul  contumelia  et  detractio.  Ad 
contumeliam  pertinent  convicium  et  improperium , item 
derisio  et  subsannatio,  quae  motibus  corporis  injuriosis 
fieri  solent.  Diffamatio  est  detractio  publica  aut  quae  fit 
publica.  Susurratio  est  prava  oblocutio  de  proximo,  ten- 
dens ad  tollendam  ipsius  cum  aliis  amicitiam  et  ad  semi- 
nandas discordias. 

4°  Aliquando  detractio  famam  privati  aut  privatorum 
laedit,  et  aliquando  famam  personarum  publicarum,  fa- 
mam communitatis. 

5°  Insuper  fieri  potest  viva  voce,  ut  frequenter  accidit , 
et  scriptis,  sive  libellis  famosis,  sive  ephemeridis,  gallice , 
par  des  libelies  diffamato  i res,  par  des  journaux . Hoc  genus 

detractionis  est  omnium  gravissimum,  et  producit  mala 
irreparabilia. 

De  vitio  detractionis . 

1°  Nullum  est  dubium  quin  calumnia  in  materia  gravi 
sit  peccatum  mortale;  ubique  enim  in  Scriptura  et  tra- 
ditione exhibetur  calumnia  ut  grande  crimen,  et  calum- 
niator ut  insignis  criminator.  Sola  levitate  materiae  vel 
defectu  advertendae  excusari  potest  a peccato  mortali. 
lia  omnes. 

2°  Detractio  non  calumnians,  sed  occultum  manifes- 
tans, est  peccatum  ex  genere  suo  mortale,  ut  probatur 
1°  Scriptura  sacra , dicente,  Prov.  xxiv,  9 : Abominatio 
hominum  detractor ; Ecclt.  xxvin,  15  : Susurro  et  bilinguis 
maledictus . B.  Paulus,  Rom.  i,  30  et  32,  detractores  inter 
susurrones  et  contumeliosos  annumerat , vocat  Deo  odi- 
biles, et  pronuntiat  eos  qui  talia  agunt  dignos  esse  morte. 
2°  Testimoniis  Patrum  ct  doctorum , qui  in  hoc  sunt  una- 
nimes. 3°  Ratione.  Furtum  ex  genere  suo  est  peccatum 
mortale  : ergo  a fortiori  et  detractio,  quia  fama  pretiosior 
est  bonis  fortunae. 

Quadruplici  modo  tamen  fieri  potest  venialis  , videli- 
cet : 1°  defectu  voluntarii;  si  enim  ex  inadvertentia 
verbum  excidat,  nullum  est  peccatum;  si  quaedam  sit 
advertentia,  sed  imperfecta,  et  semiplenus  consensus, 
peccatum  est  tantum  veniale;  2°  defectu  infamationis , 
si  nempe  res  sit  ex  parte  cognita,  ita  ut  locutio  famae  pa- 
rum noceat  in  opinione  eorum  quibus  fit  revelatio  ; 3°  de- 
fectu gravitatis  materiae,  si  videlicet  res  quae  revelatur  sit 
levis  absolute,  vel  ratione  circumstantiarum,  personae  de 
qua  vel  cui  fit  detractio;  saepe  enim  quod  esset  gravis  in- 
lamatio  respectu  unius  personae,  levis  est  momenti  res- 
pectu alterius;  4°  defectu  injustitiae,  id  est,  si  adsit  /atio 
crimen  aut  defectum  revelandi , quamvis  non  omnino 
sufficiens. 

Caeterum,  revelare  rem  gravem  occultam  , cum  per- 
fecto consensu  et  absque  ratione,  vel  uni  personae  gravi, 

est  peccatum  mortale,  quia  talis  infamatio  major  aestw 
matur  injustitia  apud  omnes  quam  furtum  objecti  ad 
peccatum  mortale  sufficientis. 

Hinc  1°  revelare  naturales  defectus  animi  vel  corporis* 
v.  g.  dicere  de  aliquo  quod  sit  stupidus,  spurius,  luscus* 
ignarus,  etc.  communiter  habetur  ut  peccatum  veniale* 
quia  tales  defectus  non  sunt  mortales;  nec  gravis  reputa- 
tur infamia  apud  prudentes,  nisi  grave  damnum  inde  se- 
cuturum esset,  puta  si  revelaretur  clericum  esse  spurium* 
si  de  viro  honorabili  diceretur  quod- vilissimum  exer- 
cuisset officium,  etc.  Omnia  haec  maxime  pendent  a cir- 
cumstantiis. 

Hinc  2°  ut  levis  detractio  plerumque  aestimatur  si  alius 
generalibus  peccatorum  nominibus  infametur,  v.  g.  di- 
catur eum  esse  iracundum,  superbum,  avarum,  difficilis 
indolis,  etc.  quia  audientes  haec  solent  intelligere  de  na- 
turali defectu,  et  fama  graviter  non  laeditur;  ex  quibus- 
dam tamen  circumstantiis  peccatum  fieri  posset  grave. 

Hinc  3°  referre  peccata  mortalia,  quae,  ob  conditionem 
personae,  famam  ejus  leviter  tantum  laedunt,  ut  dicere 
de  milite  quod  habeat  concubinam,  scortum  introierit, 
in  duello  decertaverit,  etc.  est  peccatum  veniale;  haec 
vero  dicere  de  clerico,  de  juvene  bene  notato,  mortale 
esset. 

Hinc  4°  crimen  notorium  referre  personis  illud  igno- 
rantibus, sed  brevi  scituris,  ad  summum  est  peccatum 
veniale  et  saepe  nullum  peccatum,  quia  reus  jam  amisit 
jus  ad  famam  suam,  et  rationabiliter  exigere  non  potest 
ut  illud  scientes  taceant.  Hic  agitur  de  facto  notorietate 
facti  cognito,  id  est,  per  evidentiam  rei ; ubi  vero  est  no- 
tum notorietate  juris,  id  est,  ubi  lata  est  sententia  con- 
demnationis, omnes  de  illo  licite  loqui  possunt,  quia  tale 
factum  de  natura  sua  est  publicum. 

Hinc  5°  qui  narrat  se  tale  vel  tale  alicujus  crimen  oc- 
cultum ab  aliis  audiisse,  nihil  affirmans,  nec  habens  pro- 
positum nocendi,  venialiter  tantum  peccat,  quia  hujus- 
modi narratio  non  nata  est  ad  persuadendum  rem  esse 
talem  ; attamen  si  adverteret  ex  suo  testimonio,  ex  modo 

narrandi,  vel  ex  aliis  circumstantiis,  persuasos  fore  au» 
dientes,  mortaliter  peccaret. 

Hinc  6°  qui  crimen  olim  publicum,  sed  nunc  oblitum, 
manifestat,  eodem  modo  peccat  ac  si  nunquam  extitis- 
set  diffamatio,  siquidem,  crimine  oblito,  jus  ad  famam 
rediit. 

3°  Occulta  mortuorum  crimina  revelare  peccatum  est 
mortale,  obligatione  restituendi  inducens ; nam  de- 
functi tantum  habent  jus  ad  famam  suam  quantum  vivi. 
Est  sententia  communis.  Unde  historiographi  ignominiam 
memoriae  defunctorum  sine  causa  sufficienti  inurentes, 
occulta  manifestando,  cognita  exaggerando,  perverse  in- 
terpretando, poenitentiam  non  referendo,  etc.  mortali- 
ter peccant. 

Major  tamen  conceditur  latitudo  historicis  quam  aliis, 
ad  narranda  facta  publica,  oblivione  sepulta  vel  sepe- 
lienda, in  uno  vel  in  altero  loco  tantum  cognita,  ut  ad 
posteritatem  transmittantur,  ad  aliorum  exemplum,  ter- 
rorem, emendationem  inserviant,  etc. 

4 • Quadruplicem  ob  finem  crimina  vel  defectus  occul- 
tos proximi  revelare  licet  : 1°  ob  utilitatem  revelantis,  ut 
consilium,  auxilium  vel  solatium  in  sua  afflictione  obti- 
neat, secluso  quocumque  maligno  affectu  detrahendi  aut 
laedendi;  sed,  in  eo  casu,  revelationem  facere  debeteum 
minimo  famae  alterius  detrimento  : dicere  igitur  debet  id 
tantum  quod  stricte  necessarium  est  eis  quibus  oportet, 
et  non  aliis,  et  etiam  tacitis  nomine  ac  qualitate  personae, 
si  possibile  sit;  2°  ob  utilitatem  delinquentis,  nempe  ad 
ipsius  instructionem,  correctionem,  emendationem,  etc. 
Sic  frequenter  licitum  vel  etiam  jussum  est  jure  naturali 
occulta  filiorum,  servorum,  inferiorum  manifestare,  in 
spiritu  cliaritatis,  eorum  parentibus,  dominis  vel  superio- 
ribus ; ipsi  parentes,  domini,  superiores  licite  loquuntur 
inter  se  de  peccatis  vel  defectibus  occultis  subditorum, 
ut  eos  recte  cognoscant  et  efficacius  emendent  vel  corri- 
gant; 3°  ob  utilitatem  publicam;  bonum  enim  particu- 
lare cedere  bebet  bono  generali,  et  nullus  habet  jus  sic, 
per  sua  vitia  occulta,  societatem  turbandi  vel  laedendi  % 

unde  qui  scit  alterum  parare  reipublicac  proditionem, 
religionis  subversionem,  superioris  occisionem,  com- 
munitatis turbationem  , juventutis  corruptionem,  etc. 
eum  manifestare  potest,  imo  tenetur  ex  cliaritate,  cum 
minima  tamen  famae  ejus  laesione  et  absque  maligno  af- 
fectu : idem  dicendum  est  si  quis  improbus  vel  non  ido- 
neus probo  et  idoneo  praeferendus  esset  in  magistrum 
juventutis,  in  parochum,  in  medicum,  cum  multorum 
damno  spirituali  vel  temporali;  4°  ob  utilitatem  priva- 
torum, sive  audientium  , sive  aliorum,  ut  a malis,  dam- 
nis, incommodis  sibi  aliunde  certe  aut  probabiliter  even- 
turis caveant;  charitas  enim  bene  ordinata  et  ordo 
societatis  postulant  ut  nocere  volentes  sic  a malo  aliis  in- 
ferendo prohibeantur.  Hinc  imperitus  advocatus,  me- 
dicus, confessarius,  artifex,  servus  improbus,  ancilla  mo- 
ribus corrupta  manifestari  possunt  iis  quibus  notabile 
damnum  illaturi  essent,  dummodo  absit  quilibet  mali- 
gnus affectus,  et  id  duntaxat  declaretur  quod  ad  impe- 
diendum malum  necessarium  est.  A fortiori  qui  inter- 
rogantur circa  probitatem,  peritiam,  mores  hujusmodi 
hominum  ab  iis  quorum  interest  illorum  agendi  ratio- 
nem cognoscere,  juxta  veritatem  sibi  cognitam,  cum 
simplicitate  et  sine  animo  nocendi,  respondere  debent. 

Patet  ex  dictis  quanta  cum  prudentia  loquendum  sit 
de  peccatis  et  vitiis  proximi ; « nisi  quippe  dicamus,  in- 
» quit  Feriaris,  v°  Detractio , art.  l,n.  13,  ob  imperfec- 
ti tionem  actus,  v.  g.  ob  ignorantiam,  ob  inadvertentiam 
» ad  nocumentum  proximi,  vel  ob  vehementem  passio- 
» nem,  aut  praecipitationem  mentis  et  linguae,  detractio- 
» nem  saepissime  excusari  a mortali;  adeo  familiare  est 
» hoc  vitium,  quod  totum  pene  genus  humanum  peri- 
» ditabitur.  » 

De  audientibus  detractionem  et  non  impedientibus . 

1°  Voluntarie  et  sine  causa  detrahentes  audire  et  non 
impedire,  cum  facile  impediri  possent,  mortale  est  pec- 
catum, secundum  opinionem  communem  : Remove  a te 

os  pravum,  et  detrahentia  labia  sint  procul  a te , Prov.  IV,  2 4; 
et,  ut  ait  S.  Hieron.  Epist.  35  ad  Heliod.  « Neque  vero 
» illa  justa  est  excusatio,  referentibus  aliis,  injuriam  fa- 
0 cere  non  possum  ; nemo  invito  auditori  libenter  re- 
« fert...  Discat  detractor,  dum  te  videt  non  libenter  au- 
» dire,  non  facile  detrahere.  » 

2°  Tripliciter  aliquis  potest  esse  auctor  detractionis  ab 
alio  factae,  in  illam  positive  influendo,  ei  consentiendo, 
et  simpliciter  eam  non  impediendo.  Qui  in  illam  posi- 
tive influit,  ad  eam  inducendo,, provocando,  excitando, 
approbando,  mortaliter  peccat,  sicut  detractor,  contra 
justitiam,  ut  patet ; qui  vero  in  illam  positive  non  influit, 
sed  ei  consentit , in  illa  malitiose  sibi  complacet,  morta- 
liter etiam  peccat,  in  re  gravi,  sed  contra  charitatem  et 
non  contra  justitiam,  ac  proinde  ad  reparationem  damni 
non  tenetur.  Qui  autem  in  eam  non  influit,  nec  ei  con- 
sentit, sed  eam  non  impedit , cum  facile  impedire  posset, 
saepe  mortaliter  peccat  contra  charitatem,  tum  erga  de- 
trahentem cujus  ruinam  spiritualem  non  impedit,  tum 
erga  infamatum  cujus  famam  non  curat,  sicut  rationa- 
biliter vellet  ut  in  simili  casu  fama  sua  defenderetur.  Ut 
probabile  tradidimus  in  tractatu  de  Restitutione  superio- 
res contra  justitiam  peccare  posse,  subditos  coram  se  de- 
trahentes non  cohibendo,  aut  de  inferioribus  detrahen- 
tes non  impediendo. 

§ III.  — De  revelatione  secreti. 

Hic  seponimus  secretum  confessionis,  de  quo  alibi  dixi- 
mus. 

Secretum  naturale,  de  quo  nunc  agitur,  triplex  distin- 
guitur : unum  ex  natura  rei,  alterum  promissum,  et  ter- 
tium commissum. 

1°  Ex  rei  natura ; si  quis  enim  secretum  alicujus  per- 
sonae casu  cognoverit,  v.  g.  quia  sibi  indiscrete  fuit  reve- 
latum, eam  audivit  loquentem,  litteram  non  volens  le- 
git, etc.  ex  natura  rei  ad  servandum  secretum  obligatur 
sub  peccato  mortali,  in  materia  gravi,  et  ex  justitia  ; no» 

tamen  cum  periculo  vitae  , nisi  damnum  alias  imminens 
esset  commune  et  grave.  Ita.Ferraris  et  Ligor  io,  1.  3, 
n.  970,  cum  pluribus  aliis. 

2°  Promissum ; id  est,  si  manifestanti  aliquid  secreti 
promittas  te  servaturum.  Haec  promissio  graviter  vel  le- 
viter obligat  secundum  intentionem  promittentis.  Ita 
Salmanticenses,  Sanchez,  card.  de  Lugo,  et  Ligorio,  qui 
putat  in  dubio  neminem  sub  gravi  obstrictum  censeri. 

3°  Commissum . Hoc  secretum  duplici  modo  committi 
potest,  scilicet  expresse  vel  tacite,  ut  fit  medicis,  chi- 
rurgis, obstetricibus,  theologis  consultis,  advocatis,  se- 
cretariis, etc.  Evidens  est  illud  obligare  ex  justitia  et  sub 
peccato  mortali  in  materia  gravi. 

Ad  eamdem  classem,  Feriaris  , v°  Secret . n.  14  , revo- 
cat amicos  et  propinquos  quibus  consilii,  remedii  vel 
auxilii  obtinendi  causa  quaedam  revelantur  secreta,  quia 
illa  suscipiendo,  censentur  promittere  se  ea  servaturos. 

A fortiori  contra  justitiam  mortaliter  peccarent  qui 
revelarent  secreta  per  injustitiam  cognita,  v.  g.  litteras 
fraudulenter  aper  iendo.  Res  per  se  patet. 

Quaedam  tamen  occurrere  possunt  causae  ob  quas  se- 
cretum revelare  liceat,  scilicet  1°  consensus  legitime  prae- 
sumptus personae  in  cujus  gratiam  servaretur,  si  nempe 
judicetur  eam  , habita  ratione  circumstantiarum  , ratio- 
nabiliter velle  non  posse  ut  secretum  servetur;  2°  parvi- 
tas rei  sub  secreto  commissae  : tunc  revelatio  saltem  non 
est  gravis  ; 3°  notorietas  rei  aliunde  acquisita  aut  semi- 
acquisita  : in  eo  casu  secretum  obligare  non  potest  sub 
gravi;  4°  inadvertentia  qua  fit  ut  revelans  bona  fide  ig- 
noret rem  esse  gravem  : caveant  tamen  qui  tenentur  ad 
secretum  , ne  illud  ex  culpabili  levitate  prodant ; 5°  justa 
causa  revelandi,  si  nempe  secretum  servatum  vergeret  in 
damnum  commune,  in  grave  detrimentum  innocentis 
vel  ipsius  committentis;  quia  tunc  ordo  charitatis  postu- 
lat ut  reveletur  , etiamsi  juratum  fuisset.  Est  sententia 
communis  , inquit  Ligorio.  Hinc  qui  matrimonii  impedi- 
mentum sub  secreto  cognoscit,  illud  revelare  tenetur,  si 
matrimonii  nullitatem  aliter  impedire  non  possit. 

Similiter,  ex  probabiliori  ac  communiori  sententia,  qui 
secretum  sibi  commissum  servare  nequit  absque  gravi 
proprio  detrimento,  illud  cum  pari  committentis  damno 
revelare  potest,  quia  nemo  censetur  se  ad  tale  onus  obli- 
gisse,  nisi  ex  circumstantiis  id  certe  appareat.  Ita  Ligo- 
rio,  citans  de  Lugo,  et  La  Croix.  Excipiunt  nisi  ex  tali 
revelatione  grave  secuturum  esset  damnum  commune, 
quia  bonum  privatum  bono  communi  cedere  debet. 

Quaerunt  theologi  an  sit  mortale,  rem  gravem  sub  se- 
creto commissam  , uni  vel  alteri  viro  probo  sub  eodem 
secreto  revelare.  Respondet  Ligorio,  1. 3,  n.  97 1 , cum  aliis, 
hanc  revelationem  esse  probabiliter  tantum  venialem.  Sed 
videant  loquaces  ne  discrimini  mortaliter  peccandi  faci- 
lius se  committant. 

De  violatione  litterarum . 

1°  Litteras  alienas,  invitis  dominis,  furtim  aperire  et 
legere,  communiter  est  peccatum  mortale  , nisi  parvitas 
materiae  excuset , quia  talis  actio  ipsis  ordinarie  graviter 
est  odiosa;  et  ita  sentiunt  Layman  , Navarrus , Busem- 
baum,  La  Croix , Molina,  F erraris  et  alii  communiter. 

Imo  litteras  dilaceratas,  praesertim  in  ignem,  fornacem 
vel  in  alium  similem  locum  projectas,  recolligere,  coor- 
dinare  et  legere,  peccatum  est  mortale,  quia  lioc  fit  do- 
mino rationabiliter  invito.  jEstimat  Ligorio,  1.  5,  n.  70, 
§ 6,  colligere  et  legere  , ex  mera  curiositate,  fragmenta  in 
locum  publicum  projecta  , peccatum  esse  veniale,  quia 
probabile  est  dominum  non  magni  facere  secreta  hujus- 
modi litterarum  : secus  si  constaret  eas  ab  alio,  inscio  do- 
mino, dilaceratas  et  projectas  fuisse,  aut  si  casu  perditae 
fuissent. 

2°  Qui  secreta  alterius  scripta  furtive  legit,  eo  invito, 
peccat  etiam  contra  justitiam,  quia  unusquisque  habet 
jus  secreti  in  scriptis  suis  quae  non  vult  aliis  esse  commu- 
nia, et  peccatum  potest  esse  mortale,  si  nempe  hoc  fiat 
cum  notabili  damno  proprietarii,  vel  cum  gravi  ipsius 
displicentia.  Ita  card.  de  Logo,  Busembaum,  Ligorio,  etc. 

3°  Qui  alterius  litteras  vel  scripta  injuste  legens,  cog- 
noscit medium  secretum  quo  ad  munus,  officium  vel  lu- 
crum erat  perventurus,  sic  instructus  eum  praevenit  et 
supplantat,  sive  per  se,  sive  per  alium,  evidenter  et  juxta 
omnes  peccat  contra  justitiam,  ac  restituere  tenetur  pro 
ratione  probabilitatis  successus  et  damni  illati. 

4°  Item  contra  justitiam  peccat  et  ad  restitutionem  te- 
netur, qui  dolose  retinet  alienas  litteras  quas  ex  officio 
vel  contractu  tradere  debet,  si  ex  mora  sequatur  dam- 
num ; quia  illius  est  causa  injusta. 

5®  Non  raro  tamen  alienas  litteras  aperire  licet,  aut 
saltem  non  est  grave  peccatum,  nempe  1°  si  adsit  con- 
sensus eas  scribentis  vel  ejus  ad  quem  mittuntur;  2°  si 
legitima  adsit  praesumptio  ratihabitionis  futurae,  id  est 
si  legens  rationabiliter  praesumat  scribentem  vel  eum  ad 
quem  litterae  mittuntur  hoc  sciens  non  aegre  laturum  esse* 
3°  si  necessarium  sit  ad  avertendum  proprium  vel  alie- 
num damnum  injustum,  quia  sibi  vel  alteri  innocenti 
consulere  licet  contra  injustum  damnificatorem  : sic  prin- 
ceps et  dux  exercitus  litteras  hostium  vel  aliorum  ex  fi- 
nitimis hostium  venientium  licite  aperiunt : item  mi- 
nistri publici,  quando  bono  publico  necessarium  esse 
judicant;  pater  litteras  filiorum  familias  praesertim  mino- 
rum, superiores  litteras  subditorum,  etc.  4°  si  rationabi- 
liter praesumatur  eas  nihil  gravis  momenti  contiuere. 

6°  Superiores  monasteriorum  litteras  inferiorum  ad 
superiores  majores,  vel  superiorum  ad  inferiores,  poeni- 
tendum ad  confessarios,  vel  confessariorum  ad  poeniten- 
tes,  aperire,  legere,  impedire  aut  retardare  non  possunt 
absque  gravi  peccato,  quia  per  hoc  fraterna  cliaritas 
turbaretur,  et  bonum  religionis  impediretur.  Unde  Cle- 
mens VIII,  decreto  diei  26  maii  1593,  recensuit  inter 
casus  reservabiles  malitiosum  impedimentum,  retarda- 
tionem aut  apertionem  litterarum  a superioribus  ad  in- 
feriores, et  ab  inferioribus  ad  superiores. 

7°  Scribere  ad  superiorem  litteras  anonymas  quibus 
occulta  alicujus  subjecti  delicta  ei  manifestentur,  in  spi- 
ritu charitatis,  ad  correctionem,  nullum  est  peccatum, 

et  superior  sic  admonitus  ad  disquisitionem  delictorum 
sibi  indicatorum  procedere  potest ; sed  idem  facere  ex 
odio  aut  vindicta,  est  peccatum  ex  genere  suo  mortale, 
ut  expresse  docet Ferraris  cum  aliis  pluribus,  et  res  clara 
videtur. 


ARTICULUS  TERTIUS. 

DE  DETRACTIONE  JUDICIALI. 

Detractio  judicialis  ea  est  quae  fit  per  sententiam  cri- 
minalem vel  correctionalem,  qua  scilicet  fama  alterius 
tollitur,  minuitur  vel  laeditur,  quod  fieri  potest  juste  vel 
injuste  : nobis  igitur  dicendum  est  de  iis  qui  ad  senten- 
tiam judicialem  concurrunt,  nempe  1°  de  judice,  2°  de 
accusatore,  3°  de  testibus,  4°  de  reo,  et  5°  de  advocato. 

§ I.  — De  judice. 

Judex,  sic  dictus  quia  jus  dicit  populo  , est  persona  au- 
ctoritate publica  constituta  ad  reddendam  justitiam  om- 
nibus subditis,  juxta  regulas  legis  et  ordinem  ab  ea  prae- 
scriptum. 

Alius  est  ecclesiasticus,  nunc  de  solis  spiritualibus  ju- 
dicans; et  alius  civilis,  judicans  de  temporalibus,  id  est  de 
litibus  inter  privatos,  de  delictis  et  criminibus. 

Lites  moveri  possunt  circa  ea  omnia  quae  pretio  aesti- 
mantur, ut  bona  fortunae,  jura  ad  ea  obtinenda  et  fama. 

Delicta,  a verbo  delinquo,  sunt  transgressiones  legum 
et  piaescripticnum  civilium  ; crimina  sunt  facta  bonis  mo- 
libus et  ordini  sociali  opposita. 

Tribunalia  nunc  apud  nos  existentia  sunt  justitia  pa- 
cis, in  unoquoque  districtu  ( canton  );  tribunal  primae  in- 
stantiae, in  singulis  subpi  aefecturis , pro  litibus  judicandis 
et  pcenis  correctionalibus  infligendis  ; curia  regalis  in  vi- 
ginti  septem  civitatibus,  ad  quam  fit  appellatio  a tribu- 
nalibus primae  instantiae.  In  singulis  praefecturis  quater 
in  anno  sedet  pro  causis  criminalibus  cui  ia  dicta  d' assues, 
cui  praeest  membrum  curiae  regalis  respcctive  a ministro 


DE  DECALOGO. 


46l 

justitiae  designatum.  Existit  praeterea  suprema  curia  Pa- 
risiis sedens,  vulgo  cour  de  Cassation,  quae  sententias  cu- 
riarum d’assises  et  curiarum  regalium  ad  se  per  appella- 
tionem delatas  ultima  vice  confirmat,  vel  nullas  esse 
defectu  formarum  pronuntiat,  et  in  alia  curia,  quam  de- 
signat, causam  iterum  judicandam  esse  decernit. 

Omnes  judices  a rege  nominantur  et  nomine  ejus  jus- 
titiam decernunt. 

Pro  judicandis  criminalibus  causis  adhibetur  corpus 
duodecim  notabilium  civium,  vocatum  galiice  jury,  cujus 
membra  dicuntur  jures , a voce  latina  juratus,  quia  jura- 
mentum praestant.  Pronuntiare  debent  circa  existentiam 
facti  et  culpabilitatein  accusati  : postea  judices  poenam 
decernunt. 

His  notatis,  dicemus  de  obligationibus  judicis  1°  rela- 
tive ad  se,  2°  relative  ad  leges,  3°  relative  ad  accusatum, 
et  4°  de  obligationibus  juratorum. 

De  obligationibus  judicis  relative  ad  se. 

Ut  judex  officio  suo  , saepe  valde  difficili  , illaesa  eon 
scientia,  fungi  possit , plures  habere  debet  dotes  non  me- 
diocres , videlicet : 1°  intelligentiam  non  communem  , ut 
causas  intricatas,  argumentis  colitigantium  et  advocato- 
rum obscuratas,  recte  percipiat;  2°  scientiam  sufficientem 
ut  omnes  circumstantias  juris  et  facti  advertat  : unde 
Ps.  n,  10  : Erudimini  qui  judicatis  terram  : ignari  igitur  et 
hebetes  officium  judicis  tuta  conscientia  suscipere  non 
possunt;  3°  animi  fortitudinem,  ut  nec  odio,  nec  amori, 
nec  desiderio  vindictae,  nec  promissionibus,  nec  precibus, 
nec  minis  cedat,  sed  solum  conscientiae  dietamen  sequa- 
tur, juxta  haec  Scripturae  verba,  Eccli.  vn,  6 : Noli  quae- 
rere fieri  judex,  nisi  valeas  virtu  te  irrumpere  iniquitates , ne 
forte  extimescas  faciem  potentis,  et  ponas  scandalum  in 
aequitate  tua;  4°  morum  gravitatem  et  integritatem,  ut 
alios  in  aequitate  judicans, ipsis  bonum  praebeat  exemplum. 

Hinc  qui  ex  imperitia,  vel  negligentia  in  discutienda 
et  examinanda  causa,  male  judicat,  contra  justitiam 

mortaliter  peccat  et  ad  reparationem  totius  damni  inde 
secuti  obligatur;  nec  absolvi  potest,  nisi  aut  muneri  suo 
renuntiet,  vel  scientiam  competentem  acquirat , et  suf- 
ficientem diligentiam  se  deinceps  adbibiturum  sincere 
promittat. 

Dc  obligationibus  judicis  relative  ad  leges. 

1°  Tenentur  judices  secundum  leges  et  ordinem  a le- 
gibus praescriptum  sententiam  ferre;  non  enim  consti- 
tuuntur ad  leges  mutandas  aut  reformandas,  sed  ad  eas 
exsecutioni  mandandas : ergo  eas  stricte  sequi  debent, 
nisi  evidenter  essent  injustae  , quo  in  casu  a judicando 
abstinere  tenerentur.  Hinc  peccat  judex  qui,  misericor- 
dia motus,  absolvit  nocentem. , vel  minorem  imponit  poe- 
nam quam  quae  a legibus  fuit  constituta.  Secus  tamen  di- 
cendum foret  de  judice  qui  spiritum  legis  potius  quam 
verba  sectaretur,  habendo  rationem  aetatis,  conditionis, 
fortunae,  etc.  ut  mitiorem  vel  graviorem  decerneret  poe- 
nam. 

2°  Si,  omnibus  sedulo  perpensis,  crimen  maneat  du- 
bium, accusatus  condemnari  non  potest;  melius  est  enim 
reum  dimittere  inultum  quam  punire  innocentem.  Ita 
omnes . In  materia  civili  pronuntiandum  est  in  favorem 
possidentis,  juxta  axioma.  Melior  est  conditio  possidentis. 
Si  neuter  adhuc  possidet,  res  inter  utrumque  dividenda 
est. 

3°  In  casibus  a lege  praetermissis  vel  obscure  tantum 
expressis  judices  agere  debent  secundum  dictam  en  legis 
naturalis,  quae  est  aeterna  et  universalis,  ac  in  multis  sup- 
plere debet  legibus  positivis  : falsum  est  igitur  eos  modo 
prorsus  arbitrario  judicare  posse. 

4°  Gravis  inter  theologos  movetur  quaestio,  an  scilicet 
judex  condemnare  possit  accusatum  juridice  convictum, 
cujus  innocentiam  scientia  privata  cognoscit.  Fatentur 
1°  eum  absolvere  teneri  accusatum  non  sufficienter  con- 
victum, quamvis  certissime  sciat  illum  esse  reum,  puta 
quia  propriis  oculis  eumdem  vidit  crimen  patrantem; 

tenetur  enim  judicare  secundum  allegata  et  secundum 
formas  a lege  praescriptas  : nullum  est  periculum  in  di- 
mittendo  reum  occultum,  et  multum  adesset  in  violando 
formas  judicandi  consuetas.  2°  Conveniunt  eum  damnare 
posse  ac  teneri  accusatum  juridice  convictum , cujus  in- 
nocentiam suspicatur,  si  eam  non  habeat  ut  certam,  nec 
probationes  allegatas  destruere  possit;  nam  judiciarius 
ordo  subverteretur  si  magistratus , ob  privatam  et  falli- 
bilem  notitiam,  ab  allegatis  et  probatis  recedere  posset. 

Tota  igitur  difficultas  est  an  judex , perfecte  sciens  ac- 
cusatum esse  innocentem , ad  sententiam  condemnatio- 
nis ejus  cooperari  possit,  supposito  quod  exterius  plene 
sit  convictus,  et  innocentiam  ejus  nulla  ratione  patefa- 
cere valeat.  Affirmat  S.  Th.  2 2 , q.  64  , art.  6,  ad  3,  et 
cum  illo  Cajetanus,  Sotus,  Paludanus,  Covarruvias,  San- 
cliez,  etc.  c/uia,  ut  ait  S.  Th.  non  ipse  occidit  innocentem , 
sed  illi  qui  eum  asserunt  nocentem.  Negant  vero  Lessius, 
Sylvius,  Pontas,  Ligorio,  1.  4,  n.  208,  et  alii  multi,  dicen- 
tes damnare  innocentem,  ut  talem  certo  cognitum , esse 
intrinsece  malum,  et  nulla  ratione  fieri  posse  licitum, 
quod  multo  probabilius  mihi  videtur. 

Multi  tamen,  ut  Busembaum  alios  plures  citans,  Fer- 
varis, Ligorio,  arbitrantur  in  causis  civilibus  et  crimina- 
libus mirioribus,  ubi  agitur  tantum  de  poenis  pecuniariis, 
judicem  judicare  posse  secundum  allegata  et  probata, 
contra  propriam  scientiam,  tum  quia  innocens  per  appel- 
lationem restitui  poterit  in  integrum,  tum  quia  bonum 
publicum  , cui  cedere  debet  bonum  privatum , exigit  ut 
forma  judiciorum  publicorum  non  subvertatur.  Haec 
opinio  est  communior  et  sat  probabilis  videtur  ut  judex 
eam  sequens  inquietari  non  debeat. 

De  obligationibus  judicis  relative  ad  accusatum . 


1°  « Quoniam  natura  et  ratio  judicii  illud  exposcit  ut 
»>  sententia  in  subditos  duntaxat  feratur,  » ut  ait  concil. 
Trid.  sess.  14,  cap.  7,  requiritur  ante  omnia  ut  judex 

liabeat  jurisdictionem  in  eos  de  quibus  judicat,  alioquin 
sententia  non  esset  tantum  illicita,  sed  nulla. 

2°  Judex  tenetur  quamprimum  accusatum  interrogare 
ac  judicare,  et  lites  ad  se  delatas  terminare , quia  partes 
habent  jus  ut  judicium  sine  legitima  causa  non  differa- 
tur : si  ergo  , ex  dilatione  injusta  , damna  vel  majores  se- 
quantur expensae,  ex  justitia  reparandae  sunt. 

3°  In  examinandis  ac  terminandis  litibus  debitam  ad- 
hibere debet  diligentiam,  ut,  quantum  in  se  est,  rem 
cum  omnibus  circumstantiis  suis  apprime  noscat;  deinde 
ferre  debet  sententiam  secundum  suam  conscientiam  et 
absque  ullo  respectu  ad  personas ; non  despiciat  paupe- 
res, nec  timeat  divites  aut  potentes  ; sed  judicet  in  aequi- 
tate, memor  supremi  Judicis  cuncta  judicia  terrae  ali- 
quando reformaturi. 

4°  Judex  nullum  munus  aut  praemium  accipere  potest 
pro  ferenda  sententia,  sive  justa,  sive  injusta  : ncn  pro 
justa,  siquidem  eam  debet  et  acciperet  sine  titulo;  nec 
pro  injusta,  quae  nulla  ratione  vendi  potest : idcirco  quod 
sic  acciperetur,  procul  dubio  restituendum  esset.  Unde 
in  Codice  poenali,  art.  170  et  seq.  omnis  magistratuum 
corruptio  per  dona  aut  promissiones  gravibus  plectitur 
poenis,  tum  in  corruptis,  tum  in  corrumpentibus. 

Communiter  tamen  excipiuntur  levia  munuscula 
sponte  oblata  in  quibus  non  est  periculum  corruptionis, 
quia,  cessante  causa  prohibitionis,  ipsa  cessat  prohibitio. 
Unde  Clemens  VIII,  in  Sexto,  1.  1,  tit.  3,  cap.  11,  § In- 
super, statuit  ut  judices  nullum  munus  vel  quidquid 
aliud  accipiant, « nisi  forsan  esculentum  vel  poculentum, 
» mera  liberalitate  oblatum,  quod  paucis  consumi  possit 
» diebus.  » 

De  obligationibus  juratorum  ( jures  ). 

Institutio  juratorum,  ab  Anglis  sumpta,  in  gratiam  ac- 
cusatorum fuit  creata,  ut  factum  a duodecim  viris  gravi- 
bus, sorte  designatis,  nullo  affectu  maligno  erga  accusa- 
tum ut  plerumque  sibi  ignotum  ductis,  examinatum  ac 

ponderatum  , certius  agnoscatur , et  securitas  societatis 
cum  juribus  accusatorum  tutius  concilietur. 

Qui  in  catalogo  juratorum  lege  statuto  inscripti  sunt  et 
sorte  ad  sessionem  curiae  dictae  d’assises  designantur,  mu- 
nus sibi  delatum  summi  esse  momenti  sciant,  cum  de 
maximis  reipublicae  et  privatorum  commodis  saepe  sibi 
oppositis  simul  agatur  , et  sententia  judicum  ex  illorum 
declaratione  necessario  ferenda  sit : studeant  ergo  tanti 
ponderis  officio  recte  fungi , nihil  advertentes  aut  consi- 
derantes, praeter  rei  veritatem  et  propriae  conscientiae  dic- 
tamen;  secus  agentes  , perjuri  fierent  , contra  justitiam 
mortaliter  peccarent,  et  onus  damnum  reparandi  saepe 
induerent. 

§ II.  — De  accusatore. 

1°  Monitio  fraterna,  denuntiatio  fraterna,  denuntiatio 
juridica  et  accusatio,  inter  se  difFerunt.  Monitio  fraterna 
fitipsi  delinquenti,  ut  monitus  vel  perterritus  se  emendet 
et  offensis  satisfaciat;  denuntiatio  fraterna  fit  superiori 
ut  reum  corrigat ; denuntiatio  juridica  fit  magistratui,  v 
g.  procuratori  regio  , ut  reus  requiratur,  puniatur,  ad  de. 
bitam  satisfactionem  adducatur  , sine  obligatione  crimen 
aut  delictum  probandi  : accusatio  vero  importat  obliga- 
tionem factum  allegatum  probandi. 

2°  In  iis  quae  bonos  mores  et  ordinem  publicum  spec- 
tant , solus  procurator  regius  proprie  est  accusator  coram 
tribunalibus  vel  curiis  regiis , et  onus  allegata  probandi 
suscipit : si  judices  aut  juratos  convincere  nequeat , reus 
absolvitur , et  ipse  non  reprehenditur,  nisi  forte  convin- 
ceretur ex  mala  fide  egisse  , corruptum  fuisse  , etc.  Cod. 
poen.  art.  175  et  seq. 

3°  Qui  crimina  vel  delicta  procuratori  regio  denuntia- 
verunt, citari  solent  ut  testes,  et,  praestito  juramento, 
quaecumque  viderint , audierint  vel  aliter  sciverint  ante 
tribunal  declarare  tenentur,  atque  si  falsi  deprehende- 
rentur testes,  ad  gravissimas  damnarentur  poenas  in  Cod. 
poen.  art.  361  et  seq.  statutas. 

4°  Olim  quilibet  privati,  lege  non  prohibiti,  ut  excorn- 

rrmnicati , proditores  , infames  , filii  erga  parentes  , servi 
erga  dominos , et  clerici  in  causa  sanguinis  , reum  accu- 
sare poterant  et  quandoque  tenebantur  in  conscientia  , 
sed  in  scriptis  tantum  et  cum  onere  allegatum  probandi, 
sub  poena  talionis,  id  est,  eamdem  subeundi  poenam  ad 
quam  damnatus  fuisset  accusatus  convictus.  Haec  consue- 
tudo fuit  reformata. 

5°  Verum  qui  crimina  vel  delicta  in  detrimentum  rei- 
publicae  vergentia  cognoscunt,  et  ea  procuratori  regio  non 
denuntiant,  graviter  peccant , nisi  legitima  causa  excu- 
sentur, ut  filii  respectu  parentum,  conjux  respectu  com- 
partis  , servi  respectu  dominorum,  clerici  ubi  agitur  de 
sanguine,  et  alii  qui  officium  denuntiatoris  exercere  non 
possunt  absque  gravi  sui  vel  aliorum  detrimento  : exci- 
pitur casus  in  quo  majus  adhuc  esset  malum  impedien- 
dum , v.  g.  proditio  patriae  vel  principis. 

6°  Attamen  privati  denuntiationem  , quam  pro  bono 
societatis  ordine  facere  deberent,  omittentes,  contra  jus- 
titiam non  peccant;  secus  vero  procurator  regius  reum 
non  requirens  nec  accusans,  cum  debeat ; item  publici  of- 
ficiales principis,  ut  custodes  syl varum  vel  agrorum,  vec- 
tigalibus praepositi,  etc.  quia  ad  damna  in  bonis  sibi 
commissis  impedienda  aut  praecavenda  ex  officio  suo  te- 
nentur. 

7°  In  causis  civilibus  pars  quae  jus  suum  prosequitur 
vel  satisfactionem  postulat  ut  sibi  debitam  , probare  te- 
netur quod  affirmat,  alioquin  causa  excidet  et  ad  solven- 
das expensas  damnabitur;  hocque  juri  naturali  maxime 
congruit,  attento  foro  externo  de  quo|hic  tantum  agitur. 

§ III.  — De  testibus. 

Hic  non  loquimur  de  qualitatibus  et  numero  testium, 
de  modo  eos  citandi  et  interrogandi , de  valore  testimo- 
niorum , etc.  haec  enim  ad  forum  externum  pertinent. 

1°  Qui  in  judicium  non  fuit  appellatus,  non  tenetur  ex 
justitia  ad  testificandum  se  offerre,  ut  omnes  fatentur, 
sed  quandoque  tenetur  ex  cliaritate , v.  g.  si  testimonio 

suo  innocentem  facile  liberare  possit,  gravem  injustitiam 
impedire,  damni  reparationem  procurare,  etc. 

2°  Testis  legitime  citatus  tenetur  sub  peccato  mortali 
coram  justitia  se  sistere,  juramentum  art.  75  Codicis  de 
instructione  criminali  praescriptum  emittere,  videlicet 
totam  veritatem  et  nihil  praeter  veritatem  dicendi , deinde 
interrogatis  simpliciter  juxta  suam  conscientiam  respon- 
dere. Si  falsum  scienter  dicat,  est  perjurus,  justitiae  vio- 
lator, ad  reparationem  damni  obligatus,  et  gravissimis 
poenis  art.  361  et  seq.  Cod.  poenalis  statutis  plectendus. 
Si  autem  fugiat , ne  citetur,  aut  citatus  non  compareat, 
aut  comparens  non  respondeat  aut  veritatem  sibi  notam 
taceat,  graviter  peccat  contra  charitatem,  et,  juxta  inul- 
tos. contra  justitiam,  aliis  tamen  multis  negantibus,  ut 
in  tractatu  de  Restit.  dicimus . 

3°  Jure  naturali  a ferendo  testimonio  eximuntur  l°qui 
rem  sciunt  sub  secreto  confessionis  vel  sub  secreto  na- 
turali , ut  medicus,  advocatus,  theologus,  etc.  et  respon- 
dere possunt  se  nescire,  subintelligendo,  ad  revelandum, 
ut  supra  diximus  ; 2°  qui  rem  accepit  a viris  non  fide  di- 
gnis, quia  testimonium  suum  nullius  esset  roboris  : ita 
communiter  theologi : rectius  tamen  agere  mihi  videretur 
si  rem  simpliciter  narraret  ut  eam  novit ; 4°  qui  scit  al- 
terum mortaliter  non  peccasse  , judex  enim  censetur 
interrogare  de  delicto  graviter  culpabili ; 5°  qui,  ex  tes- 
tificatione sua,  grave  sibi  vel  suis  damnum  praevidet  ad- 
venturum , nisi  avertendum  sit  damnum  publicum,  vel 
proximi  longe  gravius;  6°  pater,  filius,  conjux,  fratres  et 
sorores  aliique  consanguinei  et  affines  in  primo  et  se- 
cundo gradu,  ut  generaliter  docent  theologi.  Quidam 
volunt  exceptionem  admittendam  esse  usque  ad  quar- 
tum gradum  : silent  leges  nostrae  circa  has  exceptiones  ; 
quoad  famulos  et  domesticos  tenet  P.  Antnine  sequen- 
dam esse  praxim  in  foro  contentioso  receptam,  et  citatos 
atque  interrogatos  respondere  teneri ; 7°  infantes,  pueri, 
amentes  et  ii  omnes  qui  plenum  rationis  usum  non  ha- 
bent, quia  testimonii  alicujus  ponderis  sunt  incapaces. 
In  Codice  instructionis  crim.  art.  79,  statuitur  infantes 

utriusque  sexus  annos  quindecim  nondum  natos,  audiri 
posse  per  declarationis  formam , absque  juramenti  prae- 
statione. 

4°  Testis  in  supra  dictis  casibus  aliisque  similibus  ju- 
dici interroganti  respondere  non  tenetur ; subterfugere, 
tergiversari  potest  et  etiam  dicere,  si  a responsione  abs- 
tinere nequeat,  se  nescire,  scilicet  ad  dicendum. 

5°  Qui  falsum  malitiose  deposuit,  tenetur  ex  justitia 
falsum  testimonium  revocare  cum  pari  suo  damno , 
etiam  cum  periculo  vitae,  si  accusatus,  vi  testimonii  falsi, 
ad  mortem  fuerit  damnatus.  Qui  vero  ex  ignorantia  in- 
vincibili , inadvertentia  aut  oblivione  inculpabili  falsum 
declaravit , tenetur  quidem  id  quod  dixit  retractare  et 
damnum  eo  modo  quo  potest  impedire,  non  vero  illatum 
reparare,  nec  grave  detrimentum  ad  tollendam  causam 
inculpabiliter  positam  subire,  cum  non  peccaverit.  Si 
autem  veniali  ter  peccavisset,  teneretur  et  testimonium 
reformare  et  damnum  ex  parte  peccato  veniali  corres- 
pondenti  reparare,  secundum  dicenda  in  tractatu  de  Restit. 

6°  Qui  ialsos  adbibent  testes,  procul  dubio  contra  jus- 
titiam peccant,  et  damnum  , si  quod  inde  sequatur,  repa- 
rare primario  tenentur ; item  qui  falsa  conficiunt  instru- 
menta aut  vera  adulterant  sicque  injustam  obtinent 
sententiam.  Res  patet . 

Qui  scripturam,  chirographum,  apocham,  supponit  aut 
adulterat,  etiam  ad  supplendos  actus  perditos  et  ad  jus 
certum  prosequendum,  vel  hujusmodi  actibus  falsis  aut 
falsificatis  utitur  in  judicio,  mortaliter  peccat,  quia  le- 
gem positivam  id  sub  gravissimis  poenis  prohibentem  , 
Cod.  poen.  art  145  et  seq.  transgreditur,  judices  in  re  gravi 
decipit,  et  bonam  fidem  in  societate  prorsus  necessariam, 
quantum  in  se  est,  subvertit.  Non  tamen  ad  restitutio- 
nem tenetur,  modo  nihil  ultra  jus  suum  certum  obti- 
nuerit , et  injustum  damnum  non  intulerit  Secus  tene- 
retur, ut  evidens  est. 

§ IV.  — De  reo. 

1°  Reus,  sic  dictus  a re  quae  patitur,  sive  sit  convictus, 
sive  non  , non  tenetur  ultro  se  accusare , nec  scripturas 
aliave  instrumenta  contra  se  subministrare;  imo  potest 
ea  occultare  vel  destruere,  sicut  potest  se  abscondere,  fu- 
gere et  sui  apprehensionem  vitare,  quia  sic  agendo  tan- 
tummodo se  defendit  per  media  licita. 

2°  Apprehensus  et  incarceratus  adhuc  fugere  potest, 
sive  ante , sive  post  sententiam  mortis  , triremium,  exilii 
vel  carceris  perpetui,  nisi  forte  bonum  publicum  contra- 
rium postularet,  quia  repugnat  aliquem,  bono  publico  id 
non  exigente,  gravem  teneri  subire  poenam  affhctivam 
quam  vitare  potest.  Ita  communiter  doctores . Imo  proba- 
bilius fugere  posset,  etiamsi  custos  carceris  grave  dam- 
num inde  passurus  esset , nisi  promisisset  se  mansurum 
esse,  quia  jure  suo  utitur,  et  in  damnum  alterius  positive 
non  influit,  sed  tantum  occasionaliter.  Sic  Lessius,  Bu- 
sembaum,  La  Croix,  Feriaris,  Ligorio,  etc.  qui  concedunt 
etiam  illum  artibus  decipere  posse  custodem  , modo  non 
mentiatur;  carcerem  effringere,  licet  alii  captivi  per  ef- 
fractionem  simul  elabantur ; nec  probabiliter  damnum 
ex  effractione  proveniens  reparare  teneri,  quia  cum  finis 
sit  licitus,  ex  suppositione,  media  quae  per  se  mala  non 
sunt  debent  pariter  esse  licita. 

Plures  tamen,  inter  quos  Navarrus,  Sylvester,  Cajeta- 
nus,  Ligorio,  negant  reum  cui  carcer  etiam  perpetuus 
per  sententiam  fuit  assignatus  in  poenam  , tuta  conscien- 
tia fugere  posse,  quia  datur  ipsi  obligatio  in  poena  justa 
sistendi,  nisi  forte  ei  non  subministrentur  necessaria  ad 
sustentationem,  vel  carcer  sit  nimis  tristis,  « quia  vide- 
» tur  supra  vires  humanas  aliquem  obligari  ad  se  non 
» liberandum  , cum  possit  sine  vi  et  resistentia , a poena 
» valde  dura,  » inquit  Ligorio,  1.  4,  n.  280.  Ego  vero  in 
utroque  casu  reum  e carcere  fugientem,  absque  vi  et  al- 
terius injuria,  damnare  nollem , praecise  ob  ratione  uLa 
Ligorio  allegatam,  quae  in  priori  sicut  et  in  posteriori  ap- 
plicanda mihi  videtur. 

3°  Qui  non  sunt  ministri  justitiae  reum  adjuvare  pos- 
sunt ut  fugiat,  non  solum  consilio  et  exhortationibus,  sed 
instrumentis , puta  funibus  , lima  , vestibus  ad  habitus 
mutationem  , etc.  quia  finem  alicui  licitum  ei  suadere 
atque  media  licita  ad  eum  consequendum  proponere  li- 
cet. Non  tamen  eum  in  e (fractione  carceris  adjuvare  li- 
ceret, alioquin  omnis  securitas  carcerum  tolleretur.  Est 
communis  sententia . 

Merito  excipiuntur  justitiae  ministri,  qui  contra  suum 
officium  agerent.  Excipiendus  est  pariter  confessarius, 
qui  licentia  carcerem  introeundi  abuteretur,  si  reos  ad 
fugiendum  quocumque  modo  adjuvaret. 

4°  Pieus  non  legitime  interrogatus  crimen  suum  fateri 
non  tenetur  , sed  verbis  ambiguis  aut  aliqua  restrictione 
mentali  in  bono  sensu  intellecta  utendo,  judicem  eludere 
potest,  modo  stricte  non  mentiatur ; quia  judex  non  habet 
jus  confessionem  ejus  obtinendi , nisi  juridice  procedat. 
Unde  si  judex  non  sit  legitimus,  si  potestas  ejus  sit  dubia, 
si  a seipso  et  absque  praevia  accusatione  saltem  virtuali 
interroget;  si  non  praecesserit  semiplena  probatio,  aut 
infamia,  et  manifesta  non  exstent  criminis  indicia,  reus 
non  tenetur  respondere,  quia  non  legitime  interrogatur, 
et  prius  exigere  potest  ut  status  causae  cum  probationi- 
bus, indiciis,  testibus,  sibi  manifestetur.  Sic  omnes  theo- 
logi. 

5°  Si  reus  juridice  quidem  interrogetur,  sed  ex  falsa 
delicti  praesumptione,  v.  g.  an  tali  nocte  exierit  cum  ense, 
negare  potest,  delicto  non  admisso,  subintelligendo  se  ad 
delictum  non  exiisse,  aut  delictum  non  commisisse,  quia 
si  judex  veritatem  sciret,  eum  damnare  non  posset  : non 
ergo  proprie  decipitur.  Ita  Busembaum  , La  Croix , Fer- 
iaris, Ligorio,  etc. 

6°  Reus  juridice  interrogatus  de  crimine  aut  delicto  a 
se  vere  commisso,  veritatem  simpliciter  confiteri  tenetur 
sub  mortali,  si  nulla  sit  spes  evadendi , juxta  omnes, 
etiamsi  alias  esset  spes  evadendi , juxta  communem  sen- 
tentiam ; quia  judex  habet  jus  veritatem  a reo  petendi  : 
*epuguat  autem  reum  simul  habere  jus  eam  negandi. 

Probabile  tamen  videtur  Lessio,  Busembaum,  La  Croix , 
Ligorio,  etc.  eum  ad  talem  confessionem  non  obligari  ubi 
aliqua  spes  evadendi  affulget,  et  de  gravi  pcena  agitur; 
durior  enim  esset  lex  qua  aliquis  teneretur  sub  peccato 
seipsum  ad  gravissimam  poenam  damnare  , crimen  suum 
confitendo,  nisi  bonum  publicum  id  exigeret.  Imo,  in 
praesenti  rerum  statu  apud  nos  vigenti,  ex  quo  rei  ad  ju- 
ramentum non  adstringuntur , nec  interrogantur  ut  ex 
confessionibus  judicentur,  bene  vero  ut  in  contradictio- 
nem injiciantur  et  judices  vel  jurati  convictionem  obti- 
neant, qui  mentitur  mortaliter  peccare  non  videtur;  non 
enim  peccat  contra  juramentum,  sicut  olim,  cum  non  ju- 
ret; nec  contra  obligationem  veritatem  fatendi,  siqui- 
dem id  ab  ipso  non  exigitur  nec  postulatur. 

Caeterum  omnes  fatentur  confessarium  relinquere  posse 
et  debere  in  bona  fide  reum  crimen  suum  in  eo  casu  ne- 
gantem, si  spes  eum  ad  revelationem  adducendi  non 
affulgeat ; tunc  enim  monitio  obesset  et  prodesse  non 
posset. 

Item  reus  qui  crimen  suum  injuste  negavit,  ob  illius 
manifestationem  non  est  addicendus  post  latam  senten- 
tiam, quia  finito  judicio  finitur  obligatio,  inquiunt  cum 
Layman  et  aliis  pluribus  Busembaum , La  Croix  et  Li- 
gorio ; etsi,  non  obstante  sua  negatione,  ad  supplicium 
damnetur,  confessarius  probabilius  exigere  non  potest  ut 
publice  vel  private  se  retractet.  Feriaris,  v°  Reus , n.  30. 

Advertendum  tamen  quod,  si  ex  negatione  delicti  in- 
justum sequeretur  damnum  erga  alterum,  reparandum 
esset. 

7°  Reus  qui  metu  tormentorum  falsum  sibi  imposuit 
crimen  quo  plectendus  est  morte  , mortaliter  peccat , se- 
cundum P.  Jntoine,  quia  directe  et  positive  in  injustam 
sui  occisionem  influit;  venialiter  tantum  peccaret,  nempe 
mendacio , juxta  multos  alios,  quia  nemo  tenetur  cum 
tantis  tormentis  propriam  tueri  vitam.  Verum  baec  quaes- 
tio pure  speculativa  facta  est  apud  nos,  ex  quo  interro- 
gatio per  tormenta  feliciter  abolita  est , sicut  et  juramen- 
tum ab  accusatis  emittendum  omnem  dicendi  veritatem. 

Bened  XIII  jam  statuerat,  in  concilio  Romano,  juramen- 
tum per  reos  criminaliter  inquisitos  praestandum,  tollen- 
dum et  submovendum  esse,  sic  praeludens  dispositioni  in 
legibus  nostris  sapienter  adoptatae. 

8°  Si  reus  habuerit  complices , qui  remanserint  occulti 
et  aliis  indiciis  vel  testimoniis  convinci  non  possent,  eos 
manifestare  non  debet  nec  potest,  nisi  bonum  publicum 
vel  justitia  erga  tertium  contrarium  postularet.  Sic  com- 
muniter theologi , et  ratio  patet . Secus  , non  magis  pro  illis 
quam  pro  seipso  veritatem  celare  posset. 

9°  Accusatus,  etiam  prorsus  innocens  et  alias  mortem 
injustam  passurus,  falsum  crimen  testibus  sibi  adversis 
imponere  non  potest  ad  elidendam  eorum  calumniam , 
quia  non  sunt  facienda  mala  ut  eveniant  bona.  Unde  In- 
nocentius XI  hanc  damnavit  propositionem  : « Probabile 
» est  non  peccare  mortaliter  qui  imponit  alteri  falsum 
» crimen  ut  suam  justitiam  et  honorem  defendat.  » Cri- 
mina vero  realiter  existentia,  sed  occulta,  revelare  posset, 
ad  infirmandum  eorum  testimonium  injustum.  Haec  de- 
cisio probabilius  extendi  potest  ad  accusatum  non  inno- 
centem , sed  cujus  crimen  est  occultum  ; tunc  enim  jus 
habet  ad  suum  honorem  : illum  ergo  contra  accusatorem 
aut  testem  ad  probandum  insufficientem  etiam  occulta 
crimina  ejus  revelando  defendere  potest,  quia  in  eo  casu 
accusans  aut  testis  reputatur  in  jure  calumniator.  Ita  Li- 
gorio  cum  pluribus  , 1.  4,  n.  277. 

10°  Reus  per  sententiam  justam  et  juridice  latam  dam- 
natus, adjudicem  superiorem  appellare  non  potest,  quia 
nihil  aliud  esset  quam  illum  ad  injuste  judicandum  in- 
ducere; secus  vero  si  sententia  foret  injusta  vel  injuste 
lata,  scilicet,  non  servatis  regulis  lege  statutis,  aut  si 
dubitaret  an  esset  injusta,  quia  in  tali  incertitudine  ipsi 
licitum  est  judicio  superioris  tribunalis  se  committere. 
Sic  Busembaum,  La  Croix)  Ligorio,  1.  4,  n.  285,  etc. 

§ V.  — De  advocato. 

l°Non  omnes  indiscriminatim  officium  advocati  exer- 

cere  possunt;  quidam  enim  lege  civili  proliibentur, 
nempe  ii  omnes  qui  in  elencho  advocatorum  non  fue- 
runt inscripti;  et  alii  legibus  ecclesiasticis  arcentur,  sci- 
licet monachi,  clerici  in  sacris  ordinibus  constituti,  et 
etiam  simplices  clerici  beneficium  ecclesiasticum  possi- 
dentes, ut  expresse  habetur  in  Decret.  1.  1,  tit.  37,  cap.  1 
et  2,  et  omnes  docent  theologi,  notanter  Beued.  XIV, 
de  Synodo  diceces.  1.  13,  cap.  10,  n.  12.  Excipitur  nisi 
propriam  causam  vel  ecclesiae  suae  fuerint  secuti,  aut  pro 
miserabilibus  personis  quae  propria  negotia  gerere  non 
possunt,  gratis  causam  agant,  vel  in  causa  criminali  de- 
fensionem innocentis  suscipiant. 

2°  In  materia  criminali  procurator  regius  reum  du- 
bium accusare  non  potest,  et  accusationem  incoeptam 
derelinquere  tenetur;  nam  in  dubio  judices  poenam  de- 
cernere non  possunt  : ergo  nec  minister  publicus  eam 
prosequi  debet,  alioquin  judices  ad  iniquam  sententiam 
impelleret. 

3°  In  materia  civili,  nec  procurator  regius  nec  alius 
advocatus  causam  certo  injustam  sustinere  queunt,  et  si 
eam  defendendo,  injustam  obtineant  sententiam,  onus 
damnum  reparandi,  defectu  eorum  in  quorum  gratiam 
cedit  sententia,  incurrunt,  ut  patet, 

4°  In  dubio  partem  etiam  minus  probabilem  susci- 
pere possent  defendendam  , modo  judicent  eam  esse 
vere  probabilem,  quia  sperare  possunt  fore  ut  veritas 
elucescat  et  judices  eam  judicaturi  sint  probabiliorem. 

5°  Advocatus  a tliente  interrogatus  tenetur  causam 
examinare  cum  diligentia  rei  gravitati  proportionata, 
fidelitatem  ei  servare,  causae  justitiam  vel  injustitiam 
aperire,  probabilitatem  eam  obtinendi  vel  perdendi  cum 
simplicitate  indicare,  alioquin  sumptus  ad  quos  eum  im- 
pulisset resarcire  teneretur. 

6°  Abstinere  debet  a fraudibus,  falsis  probationibus, 
conviciis  aliisve mediis  injustis  contra  partem  adversam; 
i nam  tunc  injuriam  ei  faceret  eamque  reparare  deberet. 

7°  Si  causam  in  bona  fide  susceperit  saltem  ut  proba- 
bilem, et  in  decursu  processus  advertat  eam  esse  certo 

injustam,  clienti  suadere  debet  ut  desistat,  si  possit ; sin 
autem,  litigare  potest  ut  honorem  suum  non  laedat,  sed 
ita  ut  judicibus  fucum  non  faciat:  nemo  quippe  talem 
illius  agendi  rationem  merito  redarguere  potest. 

8°  In  causa  vero  criminali  advocatus  defendere  potest 
accusatum  cujus  crimina  certo  cognoscit,  quia  sicut  reus 
poenam  quam  meruit  tuta  conscientia  declinare  potest, 
sic  et  advocato  licitum  est  quaerere  media  impediendi 
ne  convincatur,  modo  nec,  mendacio  nec  aliis  fraudibus 
utatur. 

9°  Advocatus  tenetur  ex  justitia  competentem  scien- 
tiam habere,  causam  cum  debita  diligentia  prosequi,  ad 
eam  defendendam  convenienter  se  praeparare,  media 
eam  defendendi  parti  adversae  non  revelare,  eam  in  dila- 
tiones clienti  damnosas  non  protrahere,  etc.  Unde  contra 
justitiam  graviter  peccat  qui  non  peritus  aut  non  satis 
idoneus,  v.  g.  qui  facultate  loquendi  modo  ad  persuaden- 
dum idoneo  non  est  praeditus,  nihilominus  officium  ad- 
vocati suscipit,  aut  susceptum  negligit  vel  male  defendit. 

10°  Nihil  accipere  potest  ultra  justum  pretium,  sci- 
licet taxatum,  ubi  existit,  et  si  non  existat  taxatum, 
judicio  prudentium  determinatum,  habita  ratione  nego- 
tii, peritiae  advocati,  laboris  quem  impendit  et  consuetu- 
dinis receptae  : quod  tale  pretium  excedit,  est  injustum, 
nec  permittitur  advocato  pacisci  cum  cliente  de  aliquota 
rei  parte  si  vincat,  ne  fraudibus  detur  locus.  Sic,  cum 
Busembaum,  La  Croix,  P.  Ligorio,  Antoine,  Ferraris,  etc. 

In  extrema  vel  gravi  necessitate  pauperum,  tenetur 
advocatus  ex  cliaritate  et  sub  peccato  mortali  gratis  eis 
patrocinari,  sicut  medicus  et  chirurgus  opem  eisdem 
aegrotantibus  ferre  debent.  Ita  omnes . 

PRAECEPTIS  ECCLESIaE. 


Ex  probatis  in  tractatibus  de  Ecclesia  et  de  Legibus , 

constat  Ecclesiam  accepisse  a Christo  potestatem  con- 
dendi praecepta  sub  peccato  mortali  obligantia;  constat 
insuper,  ex  variis  juris  canonici  partibus,  multas  hujus- 
modi leges  seu  praecepta  existere  tum  respectu  fidelium, 
tum  respectu  clericorum  , tum  respectu  omnium  simul. 

Praecepta  Ecclesiae  generalia  clericos  et  fideles  simul 
obligantia  reducuntur  ad  sex , quae  habent  pro  objecto 
festorum  sanctificationem,  auditionem  missae  diebus  do- 
minicis , confessionem  annualem  , communionem  pas- 
chalem, jejunium  Quatuor-Temporum  , Vigiliarum  et 
Quadragesimae,  ac  tandem  abstinentiam  a carnibus  die- 
bus veneris  et  sabbati. 

Sufficienter  egimus  de  auditione  missae  ubi  de  tertio 
Decalogi  praecepto  disseruimus,  de  confessione  annuali 
et  communione  paschali  in  specialibus  de  Poenitentia  et 
Eucharistia  tractatibus.  Restat  igitur  ut  in  triplici  capite 
agamus  1°  de  festorum  sanctificatione,  2°  de  jejunio  ec- 
clesiastico, et  3°  de  abstinentia  a carnibus. 


CAPUT  PRIMUM. 

DE  FESTORUM  SANCTIFICATIONE. 

Hic  breviter  dicemus  1°  de  potestate  instituendi  festa, 
2°  de  eorum  objecto,  3°  de  praecipuorum  Ecclesiae  festo- 
rum numero  et  institutione,  et  4°  de  ritu  ea  celebrandi. 

ARTICULUS  PRIMUS. 

DE  POTESTATE  INSTITUENDI  FESTA. 

1°  Nullus  catholicus  dubitare  potest  quin  sit  in  Eccle- 
sia potestas  intituendi  festa  sub  peccato  mortali  obligan- 
tia ; nam  1°  Synagoga  in  veteri  Lege  plui  es  sua  auctoritate 
instituit  solemnitates  in  commemorationem  quorumdam 
factorum  insignium,  v.  g.  festum  die  13  et  15  mensis 
adar  celebrandum  in  memoriam  liberationis  Judaeorum 
tempore  Mardochaei  et  Estlier,  Estli.  ix,  17  et  seq.  fes- 
tum ob  victoriam  ab  Hebraeis,  post  occisionem  Holo- 
fernis,  in  Assyrios  reportatam,  Judith,  xvi,  31,  et  festum 
Dedicationis  templi  post  ejus  purificationem  sub  Juda 
Machabaeo,  I Maeli,  iv,  59.  Porro  Ecclesia  eamdem  sal- 
tem habere  debet  potestatem  circa  festa  quam  habuit 
Synagoga.  2°  Cum  Ecclesia  privilegio  infaliibilitatis  gau- 
deat, sibi  attribuere  non  potest  potestatem  quam  non 
haberet : at  semper  sibi  attribuit  potestatem  instituendi 
festa,  etiam  in  primis  suae  existentiae  temporibus  ; nam  , 
praeter  Dominicam,  Pascha  et  Pentecosten  ab  ipsis  Apo 
stolis  instituta,  longe  ante  S.  Aug.  plura  jam  existebant 
festa  auctoritate  Ecclesiae  statuta,  ut  ipse  ait  S.  Doctor  his 
verbis,  Epist.  54:  « Illa  autem  quae  non  scripta,  sed 
» tradita  custodimus,  quae  quidem  toto  terrarum  orbe 
» servantur,  datur  intelligi  vel  ab  ipsis  Apostolis  vel  ple- 
» nariis  conciliis  , quorum  est  in  Ecclesia  saluberrima 
» auctoritas  , commendata  atque  statuta  retineri,  sicuti 
» quod  Domini  passio  et  resurrectio  et  ascensio  in  coe- 
* lum,  et  adventus  de  coelo  Spiritus  sancti  anniversaria 
» solemnitate  celebrantuf.  » 3°  Martyres,  etiam  a primis 
saeculis,  cultu  religioso  certis  diebus  honorati  sunt , ut 
historia  ecclesiastica  aperte  constat;  porro  eorum  cultus 
sola  auctoritate  Ecclesiae  fuerat  approbatus  et  certis  die- 
bus assignatus  : ergo. 

2°  Papa  et  concilium  generale  festum  pro  universa 
Ecclesia  instituere  possunt,  quia  universalem  habent  ju- 

risdictionem  , et  episcopus  pro  sua  dioecesi,  siquidem  ha- 
bet facultatem  leges  in  sua  dioecesi  condendi.  Attamen  , 
ne  dies  festi  nimia  facilitate  ordinariorum  ultra  modum 
multiplicarentur,  Urbanus  VIII,  const.  Universa , § 3,  eos 
monuit  in  Domino  ut  futuris  temporibus  ab  indictione 
novorum  festorum  de  prapcepto  abstinerent. 

Quamvis  ad  laicosnon  pertineat  indicare  festa  religiosa 
cum  obligatione  ea  sanctificandi,  princeps  tamen,  saltem 
in  Gallia,  est  consulendus  , et  consensus  ejus  est  exqui- 
rendus , tum  ad  praecavendas  turbas  in  populo,  tum  quia 
festum  de  praecepto  retrahit  populum  a labore,  et,  sub 
hoc  respectu  , potestatem  civilem  spectat.  ImoCong.  rit. 
definiit , diebus  2 inartii  1602  et  21  augusti  1604  , nova 
festa  de  praecepto  servanda  institui  non  posse  invito 
populo  , et  simul  populum  qui  aliquod  festum  ab  Ec- 
clesia institutum  , sed  non  praeceptum  , sponte  voluerit 
observare,  non  esse  prohibendum.  Ferraris , v°  Festa , 
n.  10. 

3°  Qui  facultatem  festa  instituendi  liabent,  possunt  eo 
ipso  festa  a se  vel  a praedecessoribus  suis  instituta  mutare 
aut  totaliter  supprimere.  Unde  1°  card.  Capra ra  optime 
potu  i t an  n o 1 802 , die  9 a pr i 1 is , ex  spec  ia  l i s u m m i Po  n t i fi  e is 
Pii  VII  delegatione,  omnia  festa  tunc  in  Galliisexistentia, 
praeter  Nativitatem  et  Ascensionem  Domini,  Assumptio* 
nem  beatae  Mariae  Virginis  et  festum  Omnium  Sanctorum, 
supprimere  , declarando  fideles  ex  tunc  absolutos  esse  a 
praeceptis  audiendi  missam  , vacandi  ab  operibus  servili- 
bus et  jejunandi  in  diebus  dicta  festa  praecedentibus  seu 
vigiliis,  ac  statuere  quod  festa  Epiphaniae,  Corporis  Chri- 
sti , SS.  apostolorum  Petri  et  Pauli  , et  SS.  patronorum 
cujuslibet  dioecesis  et  paroeciae,  dominica  proxime  occur- 
rente celebrarentur.  Patet  igitur  quam  absurde  patroni 
sectae  vulgo  dictae  la  petite  JEglise , talem  festorum  suppres- 
sionem et  translationem  ut  causam  separationis  suae  alle- 
gaverint. 2°  Episcopi  sine  dubio  supprimere  vel  transferre 
possunt  festa  suis  dioecesibus  specialia  , imo  et  generalia 
non  principaliora  , prout  spiritus  prudentiae  eis  sugges- 
serit ; talis  namque  semper  fuit  praxis  episcoporum  in 

Gallia  , ut  multis  probatur  factis  in  opere  dicto  Memoires 
du  clerge , t.  5,  p.  1278  et  seq.  relatis,  pluribus  conciliis 
provincialibus  et  synodis , et  epistola  cardinalis  cVOssat 
ad  Henricum  IY  e Roma  die  18  januarii  1599  directa  , 
in  qua  asserit  summum  Pontificem  a se  nomine  regis 
requisitum  ut  numerum  festorum  in  Gallia  reduceret , 
respondisse  hoc  ad  episcopos  pertinere  et  ipsorum  dis- 
cretioni relinquendum  esse.  Hoc  fundamento  innixus 
PhilbertusEmmanuel  de Beaumanoir,  Cenomanensis  epi- 
scopus , festaS.  Jacobi  Majoris  , S.  Matinae , S.  Bartlio- 
lomaei,  S.  Tliomae  et  feriae  tertiae  post  Pentecosten  sup- 
pressit , praescripto  diei  1 decembris  1666.  Idem  multi 
alii  episcopi  fecerunt  circa  haec  et  alia  festa  , et  imprimis 
episcopi  provinciae  Turonensis  per  mandatum  commune 
anni  1780,  in  quo  statuerunt  ut  festum  patroni  respectiva- 
rum  parochiarum  ad  proximam  dominicam  transferretur, 
sicut  et  festum  patroni  secundarii  dioecesis , ubi  existit. 

4°  Ex  decreto  sacrae  rit.  Cong.  ab  Urbano  VIII  die 
23  martii  1630  approbato  , nullus  constitui  potest  civi- 
tatis vel  alterius  loci  patronus,  nisi  1°  sit  sanctus  ab  uni- 
versali Ecclesia  titulo  sancti  excultus,  non  autem  simpli- 
citer beatificatus;  2°  sit  electio  totius  populi  per  secreta 
suffragia;  3°  cleri  et  ordinarii  loci  accesserit  consensus; 

4°  electio  a sacra  Congregatione  rituum  fuerit  examinata 
et  approbata.  Hoc  decretum  non  servatur  apud  nos  , sed 
patroni  locorum  ab  ordinariis  ex  voto  cleri  et  populi  abs- 
que electione  proprie  dicta  eis  manifestato  assignantur. 

Episcopus  potest  etiam  , ubi  sufficientem  adesse  ratio- 
nem judicat,  patronum  secundarium  assignare  loco  qui 
nondumhabuit,  vel  patronum  aut  titularem  jam  habitum 
pro  alio  mutare,  quamvis  id  facile  non  debeat  admittere. 

ARTICULUS  SECUNDUS. 

DE  OBJECTO  FESTORUM. 

De  potestate  Ecclesiae  circa  beatificaiionem  et  canoni- 
zationem  sanctorum  diximus  in  tractatu  de  Ecclesia; 

Christum,  beatissimam  Virginem,  sanctos  eorumque  re- 
liquias ac  imagines  cultu  religioso  honorari  posse  osten- 
dimus in  tractatu  de  Incarnatione. 

His  positis , certum  est  Christum  Dominum  , beatam 
Virginem  Mariam  , sanctos  solemni  decreto  canonizatos 
ac  eorum  reliquias  authenticas  sub  variis  titulis  objecta 
festorum  esse  posse,  ut  praxis  universalis  Ecclesiae  tes- 
tatur. Sed  abs  re  non  erit  pauca  dicere  1°  de  conditioni- 
bus beatificationis  et  canonizationis  , 2°  de  cultu  servis 
Dei  et  beatihcatis  exhibendo  , 3°  de  requisitis  ut  reliquiae 
publico  cultu  venerari  possint,  4°  de  variis  tituiis  sub 
quibus  sancti  honorari  possunt. 

§ I.  — De  conditionibus  beatificationis  et  canonizationis. 

1°  In  quadruplici  gradu  considerari  potest  sanctus, 
et  appellatur  primo  servus  Dei , deinde  venerabilis  servus 
Dei,  postea  beatus,  et  tandem  sanctus.  1°  Servus  Dei . Qui- 
cumque sancte  vivit,  voce  generica  appellatur  servus  Dei; 
sed  in  stylo  sacrae  Cong.  rit.  ille  vocatur  servus  Dei  qui 
cum  laude  vitae  decessit  et  cujus  beatificatio  postulatur. 
2°  Si,  post  vitae  discussionem,  fama  sanctitatis  agnoscatur, 
et  commissio  procedendi  ad  beatifica tionem  signata  fue- 
rit, dicitur  venerabilis.  3°  Si  per  legitimam  summi  Ponti- 
ficis concessionem  cultus  publicus  ei  decernatur  in  aliquo 
loco,  v.  g.  in  regno,  in  provincia,  in  dioecesi,  vel  in  ordine 
religioso  aut  familia,  etc.  appellatur  beatus.  4°  Si  expres- 
sum concilii  generalis  vel  summi  Pontificis  interveniat 
judicium  definiens  eum  esse  sanctum,  in  coelis  gloria  coro-r 
natum,  in  albo  seu  catalogo  sanctorum  inscribendum,  et 
totius  Ecclesiae  militantis  venerationi  proponendum,  tunc 
proprie  et  stricte  est  canoniza  tus. 

2°  Duplex  distinguitur  beatificatio  et  canonizatio,  for- 
malis scilicet  et  aequipollens.  Formalis  e a est  quae  a sum- 
mo Pontifice,  servata  forma  judiciali,  cum  omnibus  con- 
suetis processus  circumstantiis,  sententiae  caeremoniis  et 
solemnitatibus  pronuntiatur.  JEquipollens  vero  ea  est  in 
qua  summus  Pontifex,  post  judicium  ordinarii  aut  dele- 

gati  super  fama  virtutum  et  miraculorum  accultu  imme- 
morabili alicujus  servi  Dei,  permittit  ut  in  uno  vel  in  plu- 
ribus locis  particularibus,  aut  in  ordine  religioso  vel 
familia , cultu  publico  honoretur,  vel  jubet  eum  in  uni- 
versa Ecclesia  cultu  publico,  per  officii  recitationem  et 
missae  celebrationem,  die  determinato  honorari.  Sic  multi 
coluntur  sancti  qui  nullo  infallibili  judicio  publicae  totius 
Ecclesiae  venerationi  fuerunt  propositi.  Aliquando  tamen 
beatificatio  ad  totam  extenditur  Ecclesiam,  sed  per  mo- 
dum simplicis  facultatis,  non  vero  per  modum  praecepti, 
ut  canonizatio.  Unde  praecipua  inter  beatificationem  et 
canonizationem  differentia  in* eo  praecise  consistit  quod 
una  per  indulgentiam  et  sine  judicio  finali  feratur,  et 
altera  per  definitivam  sententiam  ad  omnes  ecclesias 
directam  pronuntietur.  Bened.  XIV,  de  Beatif.  et  Ca- 
noniz.  1.1,  cap.  39,  n.  14. 

3°  Per  multa  Ecclesiae  saecula  episcopi , jure  suo  uten- 
tes , in  suis  dioecesibus  cultum  publicum  decreverunt  et 
decernere  potuerunt,  tum  erga  martyres  vindicatos,  tum 
erga  confessores  approbatos  : illa  episcopalis  sententia  a 
quibusdam  dicta  est  canonizatio,  sed  ab  aliis  melius  ap- 
pellatur beatificatio,  cum  episcopus  niliil  praecipere  pos- 
sit ultra  suae  dioecesis  limites.  Acta  martyrum,  nomina  eo- 
rum ac  etiam  confessorum  ad  alias  saepe  mittebantur 
ecclesias,  in  sacris  diptichis  inscribebantur,  et  sic  eoi  um- 
dem  cultus  extendebatur.  Frequenter  consensus  sumipi 
Pontificis,  cujus  examini  acta  sanctorum  ab  episcopis 
subjiciebantur,  accedebat,  ut  Bened.  XIV  multis  exem- 
plis probat,  1.  1,  cap.  7 et  seq.  et  tunc  cultus  particularis 
fiebat  universalis;  sicque  non  amplius  simplex  beatifica- 
tio, sed  canonizatio  aequipollens  existebat.  Ita  canonizati  i 
fuerunt  omnes  Apostoli,  multi  martyres,  ut  SS.  Stepha- 
nus,  Laurentius,  Xystus,  Vincentius,  Fabianus  et  Sebas- 
tianus,  Joannes  et  Paulus,  Gervasius  et  Protasius,  plures 
confessores,  v.  g.  SS.  Sylvester,  Antonius,  Paulus  ere- 
mita, Martinus,  Nicolaus,  Gregorius  Magnus , Augusti- 
nus , Ambrosius , Hieronymus  , Gregorius  Nazianzenus, 
Chrytoslomus,  Maria  Magdalena,  Martlia,  etc. 

4°  A tempore  Alexandri  III,  die  3 augusti  1181  de- 
functi, prohibitum  est  episcopis  habere  quemcumque  pro 
sancto,  etamsi  per  eum  miracula  plurima  fierent,  absque 
auctoritate  Romanae  Ecclesiae,  eumque  publice  venerari ; 
Decretai.  1.  3,  iit.  45,  cap.  1.  Bellai  minus,  Van-Espen, 
Mobil  Ion,  Achery  et  alii  plures  censent  hac  decretali  jus 
novum  fuisse  constitutum;  alii  vero  plures,  apud  Be- 
ned.  XIV,  1.  1,  cap.  10,  n.  5,  citati,  contendunt  jus  no- 
vum ea  lege  non  fuisse  introductum,  sed  reserva tionem 
summo  Pontifici  factam  esse  multo  antiquiorem,  siqui- 
dem Pontifex  prohibitionem  non  exprimit,  eam  vero 
existentem  supponit.  Quidquid  sit  de  illa  controversia 
certum  est,  fatente  Bened.  XIV,  jurisdictionem  episco- 
porum jure  proprio  beatificandi  sine  subjectione  summi 
Pontificis  auctoritati,  usque  ad  tempora  Alexandri  III 
perstitisse,  et  ab  eo  tempore  hoc  ipsis  interdictum  fuisse 
solique  Pontifici  Romano  ita  reservatum,  ut,  sede  Apo- 
stolica  vacante,  nec  sacrum  collegium  nec  concilium  ge- 
nerale aliquem  beatificare  et  canonizare  valeat. 

5°  Notandum,  nomina  martyris  et  confessoris  olim  pro- 
miscue sumpta  fuisse,  ita  ut  martyres  dicerentur  con- 
fessores. Verum  mos  invaluit  ut  inter  hos  et  illos  dis- 
tinctio admittatur.  Ii  dicuntur  martyres  qui  ob  Dei 
honorem,  vel  violentam  subierunt  mortem,  vel  crucia- 
tus lethales  voluntarie  perpessi  sunt,  vela  persecutori- 
bus fidei  varie  vexati,  in  carcerem,  in  exilium  missi, 
aerumnis  confecti,  usque  in  finem  perseverantes,  propter 
fidei  aut  aliarum  virtutum  superna turalium  confessio- 
nem, naturalem  subierunt  mortem;  qui  vero  post  lauda- 
bilem vitam  sancte  obierunt  morte  naturali,  et  in  Albo 
sanctorum  inscripti  sunt,  vocantur  confessores,  quatenus 
per  virtutum  exercitium  fidem  confessi  sunt. 

6°  Urbanus  VIII  stricte  prohibuit  variis  decretis,  no- 
ianter  diebus  13  mart.  et  2 octobr.  1625,  et  brevi  diei  5 
j nlii  1634,  ne  daretur  initium  causae  beatificationis  cu- 
juscumque  servi  Dei,  nisi  constaret  nullum  ipsi  exhibi- 
tum esse  cultum  publicum,  per  imaginum  depictionem 
cum  aureolis  et  radiis  gloriae,  per  earum  expositionem  in 
v al 

ecclesiis  vel  oratoriis  publicis  aut  privatis  aliisve  locis, 
per  libros  in  ejus  honorem  confectos,  etc.  nisi  summus 
Pontifex  aliquem  casum  speciali  concessione  exceperit  ob 
cultum  immemorabilem  vel  aliam  causam.  Idem  Ponti- 
fex expresse  vetuit  ne  deinceps  Cong.  rit.  in  causis  ser- 
vorum Dei  procederet  ad  effectum  beatificationis  aut 
cauonizationis  aut  declarationis  martyrii,  nisi  quinqua- 
ginta annis  ab  illorum  obitu  elapsis.  Aliquando  tamen 
sua  Sanctitas  permittit  ut,  non  habita  ratione  quinqua- 
ginta annorum,  ad  informationem  procedatur,  ne  tanta 
dilatione  meliores  pereant  probationes  : processus  autem 
perfecti  sacrae  rituum  Cong.  traduntur,  eorum  validitas 
tantum  discutitur,  postea  per  secretarium  sigillo  clau- 
duntur, non  aperiendi  donec  veniat  plenitudo  temporis 
quinquaginta  annorum.  Ferraris,  v°  Veneratio , n.  31. 

7°  Causa  primo  incipienda  est  ab  ordinario  loci  in  quo 
est  corpus  beatificandi  vel  canonizandi,  vel  in  quo  pa- 
trata dicuntur  miracula  ei  attributa,  vel  ubi  resident 
testes  audiendi  : nomine  ordinarii  intelliguntur  episco- 
pus institutus,  licet  non  consecratus;  vicarius  generalis 
capitularis,  sede  vacante;  vicarius  Apostolicus ad  guber- 
nandam dicecesim  a sede  Apostolica  missus,  et  ii  qui  ju- 
risdictionem quasi  episcopalem  habent ; non  autem  vi- 
carius generalis  episcopi,  nuntius  Apostolicus,  religiosi 
etiam  superiores  et  abbates  respectu  servorum  Dei  suo- 
rum ordinum,  ut  ostendit  Bened.  XIV.  1.  2,  cap.  2,  n.  9 
et  seq. 

8°  Ordinarii  est  construere  propria  auctoritate  pro- 
cessum de  fama  sanctitatis,  virtutum,  miraculorum  aut 
prophetiarum  alicujus  servi  Dei,  cujus  beatificatio  desi- 
deratur, eumque  ad  sacram  rituum  Cong,  mittere;  al- 
ter processus  super  non  cultu  vel  casu  excepto,  juxta 
decretorum  et  brevis  Urbani  YIII  prohibitionem,  om- 
nino necessarius  est  antequam  causa  suscipiatur:  instrui 
poiest  ab  ordinario,  qui  si  illum  omiserit,  et  sedes  Apo- 
stolica commissionem  ad  illum  faciendum  alteri  dederit, 
a jure  suo  penitus  excidit.  Forma  hujusmodi  processus 
instruendi  a Bened.  XI V.  1.  2,  cap.  43,  traditur. 

9°  Deinde  instruendus  est  processus  Apostolicus , ad 
quem  delegatur  cardinalis  vicarius,  si  in  urbe  Roma  sit 
faciendus;  si  extra  urbem,  tres  deputantur  episcopi,  in- 
ter quos  est  is  in  cujus  dioecesi  procedendum  est.  Inter- 
rogantur testes,  examinantur  facta,  omnia  stricte  ponde- 
rantur, ne  quilibet  irrepat  error,  et  accurate  scribuntur. 
Scripta  originalia  remanere  debent  in  archivis  episcopi 
dicecesani  vel  apud  cardinalem  urbis  vicarium;  omnium 
fit  transcriptum  exactissimum  quod  , innumeris  charac- 
teribus authenticitatis  munitum,  ad  sacrorum  rituum 
Congregationem  mittitur  ; in  ea  legitur,  examinatur;  suf- 
fragia cardinalium  et  consultorum  colliguntur,  et  decre- 
tum beatificationis  instruitur.  Summus  Pontifex  declarat 
suam  esse  voluntatem  ad  beatificationem  procedendi,  in- 
dicat preces  fundendas  ad  opem  divinam  in  re  tanti  mo- 
menti implorandam  , et  assignat  diem  quo  de  beatifi- 
catione  sit  pronuntiaturus,  decretum  Congregationis 
approbando.  Publicatio  hujus  decreti  olim  fiebat  sine 
ulla  solemnitate,  saltem  in  basilica  Vaticana  ; at  Alexan- 
der VII,  advertens  beatificationem  esse  canonizationem 
inchoatam,  judicavit  incongruum  esse  eam  in  ea  non  fieri 
basilica  in  qua  facienda  esset  canonizatio,  ac  statuit 
ut  deinceps  omnia  beatificationum  decreta  sub  quibus- 
dam precibus  et  caeremoniis  in  basilica  Vaticana  promul- 
garentur.* Eo  more  promulgata  est  prima  vice  S.  Fran- 
cisci  Salesii  beatificatio,  die  8 januarii  1662. 

10°  Nunc,  ut  ad  solemnem  servi  Dei,  sive  confessoris, 
sive  martyris,  beatificationem  deveniatur,  necesse  est  ut, 
praeter  vitae  sanctitatem  aut  martyrium  certe  pro  Christo 
perpessum , duo  saltem  bene  probentur  miracula ; et 
etiam  quatuor,  ex  decreto  Bened.  XIV,  diei  23  aprilis 
1741 , requiruntur , si  per  viam  non  cultus  existentis  pro- 
cedatur. 

11°  Ad  obtinendam  canonizationem  , prout  fit  hodie , 
novus  instruendus  est  processus  in  quo  duo  saltem  mi- 
racula intercessione  beati,  post  ipsius  beatificationem , 
patrata  optime  comprobentur.  Nullum  igitur  determi- 
natur tempus  necessarium  inter  beatifc  itionem  et  cano- 

nizationein.  Exspectandum  est  donec  Deus  sanctitatem 
servi  sui  per  nova  miracula  iterum  manifestaverit , et 
tunc  postulatores  causae  preces  porrigere  possunt  sacro- 
rum lituum  Congregationi  pro  signatura  commissionis  re - 
assumptionis  et  expeditione  litterarum  remissorialium , ut 
super  novis  praedictis  miraculis  Apostolica  auctoritate  con- 
struantur processus.  Instructis  processibus  summa  cum 
vigilantia,  et  ad  urbem  missis,  eorum  fit  traditio,  aper- 
tio et  interpretatio  juxta  regulas  statutas,  ut  omnis  error 
ex  fraude  vel  ex  i nad vertentia  proveniens  sit  impossibi- 
lis. Judicio  super  validitate  actuum  completo,  miracula  in 
eis  relata  in  triplici  congregatione  examinantur,  inante- 
prae  parator  ia,  in  praeparatoria  et  in  generali  coram  summo 
Pontifice  liabita,  in  qua  discutitur  dubium  an,  stante  ap- 
probatione miraculorum , tuto  deveniri  possit  ad  canonizatio- 
netn ; colliguntur  suffragia  cardinalium  et  consultorum  , 
auditur  plena  et  distincta  relatio  de  omnibus  quae  ante  j 
et  post  beatificationem  contigerunt,  et  summus  Pontifex, 
declarationem  suam  differens , praescribit  preces  ut  divi- 
num imploretur  adjutorium.  Postea  emittit  decretum 
quo  pronuntiat  tuto  procedi  posse  ad  canonizationem. 

1*2°  Edito  decreto  de  tuto  ad  canonizationem  pro- 
gressu, summus  Pontifex  exspectare  solet  ut  novae  popu- 
lorum, principum  ac  regum  petitiones  ad  se  dirigantur, 
et  tunc  primum  indicat  consistorium  secretum  , cui  soli 
interveniunt  cardinales;  quaeritur  an  deveniendum  sit 
ad  solemnem  canonizationem,  necne  ; singuli  cardinales 
sententias  suas  aperiunt  per  verbum  placet  aut  non  placet. 

Si  sententia  sit  quod  ad  canonizationem  tuto  procedi 
possit,  solemne  indicatur  consistorium  ad  quod  advo- 
cantur omnes  cardinales,  antiquiores  episcoporum  assis- 
tentium et  non  assistentium,  protonotariorum  , audito- 
rum Romae,  clericorum  camerae  Apostolicae , votantium 
signaturae  justitiae  , abbreviatorum  , advocatorum  consi- 
storialium,  etc.  In  eo  omnibus  patet  aditus  : audiuntur  i 
orationes  advocati  consistorialis  et  promotoris  fidei ; prior  : 
loquitur  pro  canonizatione  , et  posterior  contra.  Deinde  i 
emittitur  a piaesule  qui  est  a secretis  brevium,  ad  princi- 


DE  PRAECEPTIS  ECCLESJaE. 


485 

pes,  summi  Pontificis  responsio , q-ua  declaratur  suam 
Sanctitatem  omnes  hortari  ut  jejuniis  ac  precibus  divi- 
num implorent  auxilium  in  re  tanti  momenti ; et  insu- 
per ipsam  velle  in  proximo  consistorio  audire  sententiam 
omnium  cardinalium  et  episcoporum. 

Tertium  postea  indicatur  consistorium  ad  quod  vo- 
cantur omnes  cardinales  omnesque  episcopi  Romae  tunc 
degentes,  et  in  ipsa  convocatione  monentur  super  cano- 
nizationem  talis  beati  sententiam  ferendam  esse  scrip- 
tam ac  subscriptam  : compendium  vitae  et  miraculorum 
canonizandi  et  totius  causae  unicuique  datur,  ut  omnes 
tempus  habeant  serius  cogitandi  quo  sensu  suffragari 
debeant.  Summus  Pontifex  primum  cardinales  et  epi- 
scopos alloquitur;  sententias  eorum  exquirit,  et,  suffra- 
giis datis,  eosdem  iterum  alloquitur,  se  eorum  aliorum- 
que precibus  commendat  et  indicat  quo  die  ad  solemnem 
canonizationem  procedere  velit.  Die  indicato  maxima 
celebratur  solemnitas  in  basilica  Vaticana;  recitantur  li- 
taniae, cantatur  Veni  Creator.  Advocatus  consistorialis  ter 
publice  petit  ut  summus  Pontifex  judicet  ac  definiat  ta- 
lem beatum  vel  tales  beatos  ( nam  plures  simul  canoni- 
zari possunt  ) catalogo  sanctorum  adscribendum  esse. 
Summus  Pontifex  fert  sententiam;  canitur  hymnus  Te 
Deum  laudamus , postea  missa  solemnis ; deinde  Pontifex 
maximus,  hieta  commemoratione  beati  canonizati,  dat 
absolutionem  et  benedicit  populo. 

13°  Multae  communiter  faciendae  sunt  expensae  ut  ad 
canonizationem  perveniatur,  nempe  ad  informationes 
obtinendas,  processus  instruendos,  testes  advocandos  vel 
mittendos,  ad  sumptus  pro  itineribus  faciendis  solvendos, 
ad  mercedem  postulatoris,  procuratoris,  advocati,  me- 
dici , scripturarum  excusoris,  promotoris  fidei ; pro  solu- 
tione sacrario  basilicae  S.  Petri  facienda ; pro  strenis  quae 
nonnullis  officialibus  curiae  Romanae  solvuntur;  pro  ma- 
gnifico basilicae  Vaticanae  apparatu  ; pro  vestibus  pon- 
tificalibus pretiosis  summo  Pontifici  offerendis,  ut  mos 
est,  etc. 

§ II.  — De  cultu  servis  Dei  et  beatificatis  exhibendo. 

1°  Notandum , triplicem  distingui  cultum,  privatum 
scilicet,  publicum  et  solemnem.  Cultus  privatus  ille  est 
qui  fit  a persona  privata,  loco  et  modo  privato;  publicus, 
qui  fit  coram  aliis  et  in  loco  publico,  sed  a persona  pri- 
vata ob  causam  particularem  ; etsolemnis,  qui  ab  Eccle- 
sia fuit  institutus,  babet  quasdam  caeremonias  ab  ipsa 
determinatas  , et  fit  in  Dei  vel  sanctorum  honorem  pu- 
blice vel  priva  tini.  Communius  auctores  liunc  cultum 
ab  Ecclesia  sic  determinatum  vocant  publicum  ; alium 
vero  , quoquo  modo  fiat,  appellant  privatum.  Eo  sensu 
utrumque  hic  sumpturi  sumus. 

2°  Bened.  XI V,  cum  innumeris  doctoribus,  tenet, 
1.  2,  cap.  7,  n.  4,  et  seq.  licitum  esse  cultum  privatum 
exhibere  servis  Dei  etiam  adhuc  viventibus,  v.  g.  eos 
invisere,  ante  eos  procidere,  pedes  eorum  deosculari, 
benedictionem  ab  eis  petere,  precibus  eorum  se  com- 
mendare, etc.  A fortiori  eos  post  obitum  privato  cultu 
honorare  licet,  quando  creduntur  regnare  in  coelis,  et 
pie  aestimari  potest  eosdem  pro  nobis  intercessores  esse 
apud  Deum,  sive  hoc  privatim  fiat,  sive  coram  aliis, 
etiam  in  loco  publico,  et  per  actus  externos  ad  cultum 
publicum  pertinentes,  sed  absque  intentione  cultum  ab 
Ecclesia  determinatum  exhibendi.  Sic,  ex 'Bened.  XIV, 
1.  2 , cap.  12,  n.  9,  ad  cultum  privatum  pertinere  cen- 
sentur extraordinarius  populorum  concursus  in  funere 
servi  Dei  cum  opinione  sanctitatis  defuncti,  cadaveris 
delatio  super  humeros  magnatum,  accessus  ad  deoscu- 
landos manus  et  pedes,  vestimentorum  direptio,  picturae 
praeclara  illius  gesta  repraesentantes  parietibus  affixae, 
candelae  coram  illis  ardentes,  orationes  funebres,  visi- 
tatio tumuli,  oratio  defuncti  ut  pro  nobis  ante  Deum 
intercedat,  etc. 

3°  Prohibetur  vero  omnis  cultus  publicus,  id  est,  no- 
mine Ecclesiae  exhibitus,  vel  tanquam  ab  Ecclesia  insti- 
tutus, sive  publice,  sive  privatim  fiat,  sive  in  ecclesia,  sive 

in  sacello  domestico  aliove  loco  privato  : ad  hanc  cultus 
speciem,  erga  servos  Dei  prohibitam,  revocantur  altarium 
in  eorum  honorem  erectio,  illorum  commemoratio  in  di- 
vinis officiis  , officium  sive  proprium  sive  de  communi, 
missae  celebratio,  illorum  invocatio  in  litaniis  ab  Ecclesia 
approbatis  vel  consuetis,  cellarum,  habitaculorum  vel 
aedium,  in  quibus  nati  sunt,  conversio  in  aediculas  sacras 
vel  ecclesias,  picturae  cum  aureola  gloriae  et  radiis  lumi- 
nis, etc. 

4°  Urbanus  VIII , multis  abusibus  occurrere  volens  , 
statuit , decretis  diei  13  martii  1025  et  diei  2 octobris 
ejusdem  anni,  ac  constitutione  Coelestis  Jcrusalem , diei 
5julii  1634,  ne  deinceps  quorumvis  hominum  cum  sanc- 
titatis aut  martyrii  fama  defunctorum  tabellae,  imagines, 
lampades  , luminaria  , figurae  ex  cera  , argento  , aere  vel 
ex  alia  quacumque  materia,  aliave  signa  sanctitatem,  mi- 
racula aut  prophetias  eorum  attestantia,  exponerentur  in 
ecclesiis  vel  oratoriis  publicis  aut  privatis  ante  recogni- 
tionem ordinarii  a sede  Apostolica  probatam.  Permisit 
tamen  ecclesiasticis  viris  tabellas,  imagines  aliaque  fidem 
facientia  quamdam  gratiam  opealicujus  servi  Dei  obten- 
tam fuisse  sibi  oblata  suscipere,  cum  eorum  qui  facti  ex- 
stitissent conscii  attestationibus  , modo  ea  ad  ordinarios 
statim  deferrent,  approbationes  illorum  obtinerent,  atque 
haec  sanctitatis  indicia,  cum  ordinariorum  approbationi- 
bus, in  loco  secreto  ab  ecclesia  distincto  collocarent  ac 
custodirent,  « ut  si  quando  Dominus  talium  virorum 
» merita  beatificationis  seu  canonizationis  honore  in  ter- 
»»  ris  decorare  voluisset,  exstarent  hujusmodi  sanctitatis 
» qualescumque  probationes  Apostolicse  sedis  judicio 
» examinandae.  » Sunt  ipsamet  dicti  Pontificis  verba. 

5°  Decretum  beatificationis  alicujus  hominis  cum  fama 
sanctitatis  aut  martyrii  defuncti  permittit  ut  cultus  pu- 
blicus ei  exhibeatur,  sed  intra  limites  determinatas,  sive 
quoad  actus  permissos,  sive  quoad  loca,  sive  quoad  per- 
sonas, v.  g.  in  tali  ordine  religioso.  Limites  ita  decreto 
beatificationis  assignatas  praetergredi  non  licet  nequidem 
ex  auctoritate  episcopi , ut  manifestum  est. 

6°  Consuetudo  immemorialis  quosdam  venerandi  sanc- 
tos in  particularibus  ecclesiis  vel  regionibus,  beatifica- 
tioni  aequi  valet,  et  cultus  illis  exhiberi  solitus  nulla  lege 
est  prohibitus  : in  decretis  et  constitutionibus  quibus 
beatificatio  et  canonizatio  sanctorum  sedi  Apostolicse  re- 
servatae sunt,  semper  fuit  exceptus ; sed  ad  alias  ecclesias 
vel  regiones  extendi  non  posset  inconsulta  sacrorum 
rituum  Cong.  et  absque  summi  Pontificis  concessione. 

7°  E contra,  sancti  aliquo  ex  modis  ab  Ecclesia  appro- 
batis vere  canonizati  ubique  cultu  publico  honorari  pos- 
sunt. Officium  tamen  et  missam  non  habent,  nisi  ex  spe- 
ciali Romani  pontificis  decreto,  a bulla  canonizationis 
distincto.  Bened.  XIV,  de  Ganoniz.  1.  1 , cap.  38,  n.  3 et  4. 
Ii  soli  jure  proprio  in  martyroiogio  Romano  inscribi  pos- 
sunt, qui  ab  ultima  editione  fuerunt  canonizati,  vel  re- 
perti sunt  ut  vere  canonizati,  et  hucusque  praetermissi, 
in  novis  editionibus  inscribendi  sunt.  Beatificati  vero, 
sive  beatificaiione  formali,  sive  beatificatione  aequipol- 
lenti,  in  eo  describi  nequeunt  , nisi  ex  speciali  sacrae 
Cong.  rituum  concessione,  ut  docet  Bened.  XIV,  1.  4, 
2 part.  cap.  18,  n.  12  et  seq. 

Ubi  tamen  publica  fit  Martyrologii  lectio,  nomina 
beatorum,  in  locis  in  quibus  cultus  eorum  ex  consuetu- 
dine immemorabili  vel  ex  decreto  est  licitus,  legi  possunt 
cum  laude,  et  idcirco  in  ecclesiis  et  communitatibus  hu- 
jusmodi locorum  fit  supplementum  ad  Martyrologium 
Romanum. 

§ III.  — De  conditionibus  requisitis  ut  reliquiae  sanctorum  cultu 
publico  venerari  possint. 

1°  Per  reliquias  sanctorum  et  beatorum  intelliguntur 
eorum  corpora  et  corporis  partes  etiam  minimae,  nempe 
caput,  manus,  digiti,  dentes,  ossa,  capilli,  cineres,  pulve- 
res, eorum  vestes,  panni,  vela  quibus  in  vita  usi  sunt,  vel 
quibus  eorum  corpora  vel  corporis  partes  post  mortem 
fuerunt  involuta  ; instrumenta  poenarum  et  mortificatio- 
num quibus  utebantur,  et  alia  hujusmodi. 

2°  Probavimus  in  tractatu  de  Incarnatione , reliquias 
sanctorum  cultu  relativo  duliae  honorari  posse  ; illorum 
autem  cultus  potest  esse  privatus  vel  publicus , eodem 
modo  ac  culfus  personarum  ad  quas  referuntur.  Unde 
reliquiae  servorum  Dei  solo  cultu  privato  dignae  sunt;  re- 
liquiae beatorum,  cultu  publico,  sed  limitato  ; et  reliquiae 
sanctorum  canonizatorum  , cultu  publico  iilimitato. 

3°  Reliquiae  noviter  inventae  aut  productae  cultu  pu- 
blico venerari  non  possunt,  nisi  ad  beatos  aut  sanctos 
canonizatos  pertineant,  et  a Papa  vel  ab  episcopo  reco- 
gnitae et  approbatae  fuerint;  ut  patet  ex  Decretal.  1.  3, 
art.  45,  cap.  2,  et  ex  concil.  Trid.  sess.  25,  de  Invocatione... 
et  reliquiis  sanctorum,  statuente  « nulla  admittenda  esse 
>»  nova  miracula,  nec  novas  reliquias  recipiendas,  nisi  re- 
» cognoscente  et  approbante  episcopo  , qui  simul  atque 
» de  iis  aliquid  compertum  habuerit,  adhibitis  in  conci- 
>»  lium  theologis  et  aliis  piis  viris  , ea  faciat  quae  veritati 
» et  pietati  consentanea  judicaverit.  » Si  ad  servos  Dei , 
neque  canonizatos,  neque  bea tificatos,  pertinerent,  a Papa 
vel  a Congregatione  indulgentiarum  recognosci  deberent 
ut  eas  cultu  publico  venerari  liceret  ; sic  docent  Bene- 
dictus XI Y,  Ferraris  aliique  theologi , eo  sensu  caput  De- 
cretalium superius  citatum  interpretantes. 

4°  Quae  a Papa  fuerunt  approbatae , non  ideo  publicae 
venerationi  exponi  possunt  etiam  in  ecclesiis  regularium, 
nisi  prius  episcopo  fuerint  praesentatae  et  ab  illo  recogni- 
tae ut  authenticae.  Ita  fuit  decisum  a Cong.  rituum  diebus 
26  junii  1627  et  19  oct.  1691,  idque  decreto  concilii  Trid. 
optime  congruit.  Episcopus  autem  , visis  litteris  et  sigil- 
lis, eas  esse  authenticas  testatur,  ac  venerationi  fidelium 
in  sua  dioecesi  vel  in  aliqua  ecclesia  exponendas  permittit. 

Partes  ex  hujusmodi  reliquiis  extrahere,  in  thecis  col- 
locare, sigillare  potest,  testari  per  scriptum  eodem  si- 
gillo munitum  eas  de  locis  authenticis  fuisse  extractas 
et  venerationi  fidelium  exponi  permittere.  Reliquiae  si- 
gillis alicujus  episcopi  munitae  in  aliena  dioecesi  cultu 
publico  honorari  non  possunt,  quin  prius  ab  ordinario 
loci  recognitae  fuerint.  In  recognoscendo  hujusmodi  re- 

liquias,  in  eas  extrahendo  et  in  alias  thecas  transfe- 
rendo , episcopi  non  tenentur  theologos  et  alios  pios 
viros  concilio  Trid.  praescriptos  sibi  adjungere , sed  tan- 
tum ubi  agitur  de  novis  reliquiis  sanctarum  canoni- 
zatorum  vel  beatificatorum , ut  explicant  communiter 
doctores ; et  si  quoddam  circa  id  emerserit  grave  du- 
bium, nihil  novum  vel  in  Ecclesia  inusitatum  inconsulto 
summo  Pontifice  decernere  possunt , ut  in  fine  decreti 
concilii  Trid.  habetur. 

5°  Corpora  et  insignes  reliquiae  sanctorum  vel  bea- 
torum , post  eorum  beatificationem , aut  servorum  Dei 
nondum  beatificatorum , quando  in  causis  eorum  bea- 
tificationis  sedes  Apostolica  jam  manum  apposuit,  de 
civitate  in  civitatem,  nec  de  ecclesia  in  ecclesiam,  nec 
de  capsa  in  capsam  transferri  possunt  inconsulta  sede 
Apostolica  vel  sacrorum  rituum  Cong.  sic  expresse  et 
fuse  Bened.  XIV,  1.  4,  2 part.  cap.  21.  Haec  reserva tio 
locum  non  habet  in  translatione  servorum  Dei  in  quo- 
rum causis  sedes  Apostolica  manum  nondum  apposuit, 
id  est , commissionem  pro  beatificatione  procedendi  non- 
dum emisit ; solius  ordinarii  loci  licentia  sufficit,  ut  idem 
tenet  pontifex  et  alii  cum  illo.  Insignes  autem  reliquiae 
non  censentur  nisi  partes  corporis  notabiles  , ut  caput , 
brachium  , crus , vel  pars  in  qua  martyr  passus  est , si 
sit  integra  et  non  parva  : caeterae  vero  partes  non  repu- 
tantur insignes,  ac  proinde  mutari  aut  transferri  pos- 
sent ex  solius  episcopi  seu  ordinarii  auctoritate.  Vide 
Feriaris,  v°  Veneratio , n.  73. 

6°  Reliquiae  sanctorum  vendi  , emi , pro  re  pretio  aes- 
timabili commutari , aut  per  furtivam  subtractionem 
auferri  nequeunt , etiam  devotionis  causa  , nisi  apud  in- 
fideles existant , quia  sunt  res  sacrae  et  ideo  pretio  aesti- 
mari non  possent  absque  sacrilegio.  Ita  omnes.  Si  Barenses 
corpus  S.  Nicolai , Cenomanenses  corpus  S.  Scholasticae  j 
per  furtum  abstulerint , aut  peccaverunt , aut  probabi- 
lius bona  fide  excusati  fuerunt. 

7°  Bened.  XIV  longe  disserit,  1.  4,  2 part.  cap.  27  et  28, 
de  corporibus  et  reliquiis  sanctorum  Martyrum  e coeme- 

teriis  vel  catacumbis  quae  sunt  Hornae  vel  prope  Romam 
extractis,  sine  indicatione  nominis  proprii,  et  quibus  no- 
men appellativum  imponitur,  quod  vulgo  dicitur  bapti- 
zare sanctum.  Notat  1°  multa  in  catacumbis  et  coemeteriis 
Romanis  sepulta  fuisse  martyrum  corpora  quae  omnia 
nondum  fuerunt  effossa  ; 2°  haec  loca  sacra  accurate  cus- 
todiri et  quibuslibet  personis  prohibitum  esse  sub  poena 
excommunicationis  ipso  facto  incurrendae  , vel  minimas 
reliquias  ex  illis  extrahere  aut  extrahentibus  auxilium 
praebere;  3°  sacras  reliquias  extrahi  non  posse,  nisi  adsit 
sacerdos  a cardinali  vicario  urbis  delegatus  , qui  diligen- 
ter inquirere  et  recognoscere  debet  signa  quibus  juxta 
S.  Congreg.  indulg.  decreta , certissime  constabit  eas  ad 
martyrem  pertinuisse  , v.  g.  inscriptiones  , supplicii  in- 
strumenta, symbolum  significans  pro  Christo , palmas  in- 
cisas, phialas  seu  vascula  sanguinis  in  tumulis  depo- 
sita, etc.  4°  eas  in  capsis  statim  reponi,  sigillari,  nec 
venerationi  exponi  nisi  prius  cardinalis  vicarius  vel  alii 
quibus  haec  cura  demandata  est,  easdem  examinaverint, 
et  a summo  Pontifice  vel  a sacra  Cong.  indulg.  et  reliquia- 
rum fuerint  recognitae  et  approbatae  ; 5°  statutum  esse  ut 
conficiatur  liber  in  quo  describantur,  tum  corpora  e coeme- 
teriis recenter  extracta,  tum  nomina  personarum  et  ec- 
clesiarum quibus  conceduntur;  6°  usum  a primis  saecu- 
lis invaluisse  ut  sanctis  ignotis  nomen  sub  quo  designari 
possent  imponeretur,  ut  patet  exemplo  athletae  qui  S.  Fe- 
lici in  ipso  martyrio  se  adjunxit  et  vocatus  est  Adauctus, 
exemplo  quatuor  fratrum  quorum  nomina  ignoraban- 
tur, et  dicti  sunt  quatuor  Coronati : privilegium  sanctum 
ignotum  nunc  nominandi,  vulgo  baptizandi , ad  solum 
cardinalem  vicarium  pertinet ; 7°  morem  semper  usita- 
tum nomina  sanctis  ignotis  assignandi  esse  laudabilem , 
quia  experientia  constat  fideles  ferventiori  affectu  ad  re- 
liquias sanctorum  nomen  habentium  quam  nomine  ca- 
rentium ferri  vel  inclinari ; 8°  nomina  imponenda  debere 
esse  appellativa  et  omnibus  sanctis  martyribus  commu- 
nia, ut  sunt  Felix,  Fortunatus,  Deodatus,  Theopliilus 
seu  Dei  amicus,  Justus,  Candidus,  Fortis,  Victor,  Vincen- 

tius,  etc.  non  vero  propria,  v.  g.  Petri  apostoli , Pauli, 
Laurentii  martyris,  Francisci  Assisii,  etc.  quia  tunc  verum 
esset  mendacium  et  populus  deciperetur,  dum  in  priori 
casu  nulla  est  deceptio,  modo  a circumstantiis  indivi- 
duum designantibus  abstrahatur. 

8°  Reliquias  etiam  sanctorum  canonizatorum  authen- 
ticas unusquisque  apud  se  habere  autsecum  deferre  po- 
test, cum  reverentia  debita  et  devotionis  causa  : eas  igi- 
tur mediate  vel  immediate  tangere  non  est  prohibitum, 
nisi  ubi  publicae  venerationi  fidelium  exponuntur  vel  in 
proce  sionibus  deferuntur  : tunc  ad  solos  clericos  in  sa- 
cris ordinibus  constitutos  eas  tangere  aut  deferre  pertinet. 

9°  Ex  decisione  S.Cong.  rit.  diei  22  jan.  701,  quando 
reliquiae  exponuntur,  praeter  lampadein,  duo  accendenda 
sunt  luminaria,  vel  non  exponantur.  Non  sunt  incen- 
sandae,  nisi  cum  incensantur  oblata,  eadem  Cong.  die  20 
aprilis  1602;  in  altari  pro  ejus  consecratione  locandae  de- 
bent esse  sanctorum  ab  Ecclesia  approbatorum  , Cong. 
rit.  die  13  septembris  1503  : non  legitur  autem  eas  pro 
altarium  consecratione  iisdem  munitas  esse  oportere 
authenticitatis  characteribus  qui  ad  publicam  expositio- 
nem requiruntur;  sufficit  ut  episcopus  judicet  eas  esse 
veras. 

10°  Non  licet  falsas  reliquias  ad  venerationem  expo- 
nere : esset  peccatum  superstitionis  ; nec  ossa  sanctorum 
radere  , ut  rasura  cum  potu  detur  infirmis  , ex  decisione 
Cong.  episc.  et  regul.  diei  17  decembris  1691;  nec  reli- 
quias, praesertim  insignes  ad  aegrotos  deferre,  ex  concil. 
Mediol.  V;  nec  eas  etiam  authenticas  exponere  in  altari 
in  quo  sanctissimum  Sacramentum  exponitur,  ex  instruc- 
tione de  mandato  Clementis  XI,  die  20  januarii  1725 
edita  ; nec  eas  in  tabernaculo  ubi  sanctissimum  asserva- 
tur Sacramentum  deponere  et  retinere  , ex  responsione 
Cong.  rit.  diei  22  februarii  1593. 

§ IV.  — De  variis  titulis  sub  quibus  sancti  et  eorum  reliquiae 
honorari  possunt. 

1°  Sancti  in  coelo  regnantes  et  ab  Ecclesia  honorati  in 
varios  dividuntur  ordines  seu  classes  : numerantur  vide- 
licet, in  ritu  Romano  , Apostoli,  martyres,  doctores , con- 
fessores pontifices,  confessores  non  pontifices,  virgines 
et  non  virgines,  quibus,  in  ritu  Parisiensi,  Cenomanensi 
et  aliis  adduntur  presbyteri,  abbates  et  monachi,  justi 
et  sanctae  mulieres. 

Praeter  duodecim  Apostolos  a Christo  electos,  tres  alii 
in  Actibus  Apostol.  recensentur,  nempe  S.  Mathias  loco 
Judae  proditoris  suffectus,  B.  Paulus  et  S.  Barnabas  in- 
stinctu Spiritus  sancti  ad  apostolatum  vocati.  Hi  omnes, 
Juda  excepto,  in  universa  Ecclesia  sub  ritu  Apostolorum 
honorantur,  quia  electi  et  cooptati  fuerunt  ut  Evange- 
lium  mundo  universo  annuntiarent.  Nullus  alius  talem 
habuit  missionem,  nec  sub  eodem  titulo  absolute  hono- 
rari potest.  Attamen  non  repugnat  aliquem  cognominari 
apostolum  talis  gentis  aut  talis  provinciae  quam  ab  infi- 
delitate convertit  ad  Christum,  et  in  ea  regione  honorari 
sub  titulo  apostoli , sive  ex  usu  immemorabili,  ut  patet 
exemplo  B.  Martialis  Lemovicensis,  cui,  post  multas 
disputationes,  titulus  apostoli  fuit  adscriptus  in  unde- 
cimo saeculo  ; vel  ex  summi  Pontificis  concessione,  ut 
docet  Bened.  XIV,  l.  4,  2 part.  cap.  11,  n.  3.  Necessitas 
hujus  concessionis  de  novi  usus  inductione  intelligenda 
est  ; nam  ecclesiae  quae,  ex  antiquo  usu,  aliquem  vene- 
rantur ut  proprium  apostolum,  hunc  morem  titulo  pos- 
sessionis retinere  possunt.  Ibid.  n.  7.  Extra  ritum  Eccle- 
siae et  officium  celebrandum,  v.  g.  in  sermonibus,  in 
martyrologio,  in  libris  asceticis,  ii  promiscue  nomine 
apostolorum  decorantur,  qui  populos  infideles  vel  haere- 
ticos Christi  doctrina,  suis  praedicationibus,  imbuerunt. 

Doctorum  mentio  habetur  in  Ep.  B.  Pauli  ad  Ephes. 
iv,  11  ; in  Act.  Apost.  xm,  1,  et  in  libris  SS.  Patrum  : ad 
constituendum  autem  Ecclesiae  doctorem  tria  requirun- 
tur, scilicet  eminens  scientia  , insignis  vitae  sanctitas  et 

summi  Pontificis  aut  concilii  generalis  declaratio.  Boni- 
facius  VIII,  in  Sexto, 1.  3,  tit.  22,  cap.  unico,  quatuor  nu- 
merat insignes  Ecclesiae  doctores,  nempe  S.  Gregorium 
Magnum,  S.  Aug.  S.  Ambrosium  etS  Hieronymum ; his 
additi  sunt  S.  Thomas  de  Aquino  a S.  Pio  V,  et  S.  Bona- 
ventura  a SixtoY.  Bened.  XIV,  1.  42,  part.  cap.  12,  n.  9, 
tenet,  1°  « individuam  praecessisse  concessionem  tituli 
» doctoris  concessioni  officii  et  missae  sub  eodem  titulo 
» in  universa  Ecclesia  quoad  sanctos  tantum  Gregorium, 

» Ambrosium,  Augustinum,  Hieronymum,  Thomam  de 
» Aquino  et  Bonaventuram  ; 2°  alios  in  universa  Eccle- 
» sia  eumdem  liabere  titulum,  quamvis  nulla  praecesserit 
» formalis  declaratio  admissionis  ipsorum  inter  Ecclesiae 
>>  doctores  , qui  sunt  sancti  Joannes  Chrysostomus,  Gre- 
*>  gorius  Nazianzenus,  Anselmus , Isidorus , et  Petrus 
» Chrysologus  ; » 3°  nonnullos  alios  in  universa  Ecclesia, 
nulla  quoque  praevia  formali  declaratione,  quemdam 
obtinere  cultum  sub  titulo  doctoris , sed  sine  antiphona 
O Doctor  optime , et  tantum  vel  cum  evangelio  et  ora- 
tione, uti  est  S.  Hilarius  , vel  cum  antiphona  tantum,  ut 
sunt  SS.  Athanasius  et  Basilius  ; 4°  aliquem  ex  praedictis 
et  alios  nonnullos  integrum  habere  officium  doctoris  in 
particularibus  ecclesiis,  ut  S.  Hilarium  in  ecclesia  Pic- 
taviensi,  Parisiensi , etc.  Venerabilem  Bedam  apud  Be- 
nedictinos  et  Cistercienses  ; 5°  Congreg.  rit.  titulum 
doctoris  aliquando  concessisse  pro  officiis  recitandis  in 
aliquibus  dioecesibus  in  honorem  aliquorum  sanctorum  , 
habita  ratione  eximiae  eorum  scientiae  , insignis  sanctita- 
tis, et  immemorabilis  cultus  in  his  locis  sub  titulo  doc- 
toris, cum  tacita  sedis  Apostolicae  permissione.  Ibidem 
ait  dolendum  sibi  videri  quod  usque  adhuc  cogitatum 
non  fuerit  de  sancto  Bernardo,  tot  meritis  eximio  ,cceles- 
tique  doctrina  referto , sub  titulo  doctoris  in  universa 
Ecclesia  colendo.  Pius  VIII,  anno  1829,  eum  per  spe- 
ciale decretum,  ad  hanc  elevavit  dignitatem,  ac  consti- 
tuit ut  omnes  per  totam  Ecclesiam  illum  sub  titulo  doc- 
toris colerent.  Leo  XII  idem  fecerat  anno  praecedenti , 
nempe  1828,  pro  S.  Petro  Damiano. 

Qui  sint  martyres,  qui  confessores,  jam  supra  diximus- 
Disputatur  an  bonus  Latro , cujus  sanctitas  non  est  du- 
bia, sit  martyr;  sed  pars  negativa  sola  tenenda  est,  si- 
quidem non  passus  est  ob  Christum,  quem  ante  mortem 
feliciter  confessus  est. 

Ecclesia  solas  feminas  sanctas  et  immaculatas  sub  ritu 
et  titulo  virginum  colit;  non  viros  , etsi  virginitatem  etiam 
cum  majori  merito  servaverint  , quia  hi  sub  pluribus  aliis 
titulis  honorari  possunt  : in  Ecclesia  vero  triumphante 
communem  fore  mulieribus  ac  viris  aureolam  virginitatis 
docent  auctores  post  S.  Thomam  , his  Apocalypsis  verbis 
innixi,  cap.  xiv,  4 : Hi  sunt  qui  cum  mulieribus  non  sunt 
coinquinati ; virgines  enim  sunt.  Hi  sequuntur  Agnum  quo- 
cumque ierit . 

« Pro  concessione  officii  et  missae  sub  ritu  virginum 
» non  interponit  Ecclesia  judicium  definitivum  quoad 
» qualitatem  seu  statum  et  classem  personarum ; sed  sa- 
» tis  ei  est  si  apta  adsint  fundamenta  quae  faveant  virgi- 
» nitati.  » Sunt  verba Bened.  XIV,  1.  4,  part.  2,  cap.  12, 
n.  12.  Unde  sub  titulo  virginum  coluntur  etiam  mulieres 
quae  matrimonio  junctae  sunt,  quando  sufficientibus  testi- 
moniis asseritur  eas  in  matrimonio  virgines  remansisse. 

2°  Memoria  alicujus  sancti  aut  ejus  festum  ordinarie 
anniversaria  die  obitus  ejus  celebratur,  et  haec  dies  voca- 
tur natalis,  quia  in  illa  sanctus  pro  vita  gloriae  natus  est. 
Fundamentum  officium  et  missam  pro  universali  Eccle- 
sia concedendi  suppeditant  etiam  inventiones  arcarum 
reliquiarum,  insignes  eventus,  apparitiones,  specialia 
charismata  sanctis  a Deo  concessa  , peculiares  circum- 
stantiae ; apud  Graecos  eumclem  titulum  habet  res  me- 
morabilis, ut  concilii  generalis  celebratio. 

Notandum  autem,  non  esse  locum  concessioni  officii  et 
missae  pro  universali  Ecclesia  in  honorem  sanctorum 
quorum  nomina  in  Martyrologio  Romano  non  sunt  de- 
scripta. Bened.  XIV,  1.  4,  2 part.  cap.  6,  n.  14. 

3°  Fundamenta  concessionis  officii  et  missae,  pro  eccle- 
siis particularibus,  in  honorem  sanctorum  beatorum  aut 
canonizatorum , sunt  reliquiarum  illorum  inventio  vel 

translatio  etiam  in  aliam  capellam  intra  eamdem  eccle- 
siam, insignia  beneficia  eorum  intercessione  obtenta,  etc. 

4°  Reliquia  sanctorum , ad  hoc  ut  officium  celebrari 
possit,  debet  esse  insignis,  et  ex  sanctis  approbatis  ac  in 
Martyrologio  positis  : tunc  officium  sub  ritu  duplicis  mi- 
noris celebratur,  et  in  missa  dicitur  Credo . Rituum  Gong. 
die  8 aprilis  1628. 

Hoc  officium  in  ea  sola  ecclesia  recitatur  vel  celebratur 
in  qua  est  insignis  reliquia  , et  non  in  aliis  : si  reliquia 
non  sit  insignis,  consuetum  recitatur  officium  sine  ulla  al- 
teratione.  Requiritur  insuper  ut  identitas  corporis  vel  re- 
liquiae sancti  constet,  ex  decisione  diei  2 decembris  1684. 

ARTICULUS  TERTIUS. 


DE  PRAECIPUORUM  ECCLESIA  FESTORUM  NUMERO 
ET  INSTITUTIONE. 


In  tres  classes  naturaliter  dividuntur  festa  ab  Ecclesia 
instituta  et  celebrata;  alia  quippe  habent  pro  objecto 
Deum  aut  Christum;  alia  beatissimam  virginem  Mariam, 
et  alia  caeteros  sanctos. 

§ I.  — De  praecipuis  festis  in  honorem  Dei  et  Domini  nostri 
Jesu  Christi,  institutis. 


1°  Dominica , sabbato  veteris  Legis  substituta,  de  qua 
sufficienter  diximus  agendo  de  tertio  Decalogi  praecepto. 

2°  Adventus.  Annus  ecclesiasticus  a prima  dominica 
Adventus  incipit  : Adventus  vero,  sic  dictus  quia  praece- 
dit adventum  Domini  nostri  Jesu  Christi  in  mundum,  id 
est  Nativitatem  ejus,  initium  habet  clie  dominica  quae 
festo  S.  Andreae  proxima  est,  ac  proinde  a die  27  novem- 
bris  ad  3 decembris  : quatuor  semper  complectitur  do- 
minicas. Bened.  XIV,  Inst.  11,  n.  7,  affirmat  ejus 
institutionem  ad  saeculum  sextum  referendam  esse  et 
S.  Gregorio  Magno  adseribendarr..  In  Sacramentario 
S.  Gregorii  quatuor  dominici  dies  Adventus  nominantur, 

quibus  deinde  in  aliquibus  locis  quintus  et  sextus  acces- 
serunt, ut  in  ritu  Mozarabico,  in  ritu  Ambrosiaco,  et  in 
pluribus  religiosis  ordinibus  : tunc  Adventus  incipit  do- 
minica post  festum  S.  Martini,  et  olini  dicebatur  Quadra- 
gesima S.  Martini;  per  plura  saecula  abstinentia  a carni- 
bus erat  praescripta,  et  jejunium  in  usu  generali  erat 
usque  ad  duodecimum  saeculum  , modo  ad  devotionem, 
modo  ex  praecepto,  si  eque  adhuc  viget  apud  Graecos. 

Nunc  in  tota  Ecclesia  Latina,  exceptis  quibusdam  reli- 
giosis ordinibus,  obligatio  abstinentiae  et  jejunii  cessavit, 
etiam  in  Mediolanensi  ecclesia  , quae  tamen  suum  ritum 
incipiendi  Adventum  dominica  post  festum  S.  Martini 
retinuit.  Gloria  in  excelsis  et  Te  Deum  supprimuntur  in 
missa  et  officio  de  tempore,  et  adhibetur  color  violaceus. 

3°  Nativitas  Domini.  S.  Aug.  Epist.  55,  de  more  hocfes  • 
tum  die  determinato  celebrandi  ut  recepto  et  antiquo 
loquitur.  S.  Chrysost  sermone  de  Christi  Nativ.  33,  ait 
Romanos  ex  antiqua  traditione  hanc  sanctam  Nativitatem 
die  25  decembris  celebrare,  et  illius  notitiam  ad  Graecos 
transmisisse.  Benedictus  XIV  ostendit  hanc  festivitatem 
ex  antiquissima  traditione  in  Occidentali  ecclesia,  die  25 
decembris  jam  celebratam  , in  quarto  saeculo  transiisse 
ad  Graecos,  qui  huc  usque  illius  memoriam  faciebant  die 
Epiphaniae.  Romani  facile  potuerunt  cognoscere,  ex  pu- 
blicis commentariis,  quibus  recensio  sub  Augusto  facta 
continebatur,  quo  praecise  die  natus  esset  Salvator  mundi, 
ut  optime  notat  S.  Chrysost.  Valde  igitur  credibile  est 
esse  diem  25  decembris. 

Maxima  haec  solemnitas  incipit  a Laudibus  vigiliae,  quae 
sunt  de  ritu  duplici  aut  seiniduplici:  officium  nocturnum 
cum  solemnitate  celebratur,  et  quilibet  sacerdos  habet 
facultatem  tres  dicendi  missas,  quod  olim  fieri  solebat  in 
magnis  solemnitatibus,  ut  in  tractatu  de  Eucharistia  no- 
tavimus ; at  allegatio  triplicis  nativitatis  Christi , in  sinu 
Patris,  in  utero  matris  et  in  cordibus  nostris,  honorandae 
motivum  ternae  illius  celebrationis  fuisse  nullo  modo  vi- 
detur. 

4°  Circumcisio . In  codice  sacramentorum  Ecclesiae  Ro- 

manae  a venerabili  Tliomasio  cardinali  edito , quem  Be- 
ned.  XIV  S.  Leoni  Magno  et  praedecessoribus  ejus  tri- 
buendum esse  putat , in  Kalendario  Romano  abhinc  non- 
gentis annis  et  amplius  scripto,  et  in  corpore  juris  cano- 
nici, nempe  in  Decreto,  3 part.  dist.  3,  can.  1 , hoc  festum 
appellatur  octava  Nativitatis  Domini;  sed,  cum  ex  Evange- 
lio  constet  eum  die  octavo  fuisse  circumcisum,  erat  simul 
festum  Circumcisionis.  Unde  in  Martyrologio  Romano  sic 
annuntiatur  : Circumcisio  D,  N.  J.  C.  et  octava  Nativitatis 
ejusdem  ; in  Decretal.  1.  2,  tit.  91,  cap.  5,  simpliciter  di- 
citur Circumcisio.  Bened.  XIV  aestimat  et  probat  lioc 
festum  ante  finem  quarti  saeculi  fuisse  institutum.  Et  quo- 
niam eodem  die  gentiles  festum  profanum  et  valde  turpe 
jam  et  strenice  dicabant,  viri  muliebribus  et  feminae  viri- 
libus personis  susceptis,  comessationes  et  aleas  agitabant, 
velut  insanicurrebant;  fideles  ad  ecclesias  convocabantur, 
et  jejunium  cum  oratione  miscentes,  ante  nonam  niliil 
comedebant. 

5°  Epiphania  , graece  Oaocpavsta  id  est,  Dei  manifestatio. 

Ti  es  manifestationes  Christi  in  eo  die  simul  honorantur, 
videlicet  manifestatio  Magis,  et,  in  eorum  personis,  gen- 
tibus ; manifestatio  Judaeis,  cum,  eo  suscipiente  baptisma 
a Joanne,  vox  de  coelo  dixit  : Hic  est  Filius  meus  dilectus , 
ipsum  audite ; et  manifestatio  divinitatis  ejus  discipulis 
in  Cana  Galileae,  quando  aquam  mutavit  in  vinum.  Cer- 
tum est  hanc  festivitatem  semper  fuisse  celebrem  in 
utraque  ecclesia,  Orientali  scilicet  et  Occidentali,  ac  ip- 
sius institutionem  ad  Apostolos,  juxta  quosdam,  et  saltem 
tertium  saeculum  ascendere.  In  ea  , post  evangelium,  so-  j 
lemniter  annuntiatui;  populo  quo  die  hoc  anno  celebran- 
dum sit  Pascha  Domini. 

Apud  nos  Baptisma  Domini  simul  cum  octava  Epi- 
phaniae celebratur  die  13  januarii. 

6°  Festum  sanctissimi  Nominis  Jesu.  Mos  erat  apud  Ju- 
daeos nomen  imponendi  puero  in  ipsamet  circumcisionis 
solemnitate,  octavo  die,  ut  patet  exemplo  Joannis  Baptis- 
tae, de  quo  legitur,  Luc.  i,  59  : Et  factum  est  in  die  octavo , 
venerunt  circumcidere  puerum , et  vocabant  eum  nomine  pa-  j 

tris  sui  Zachariam,  etc.  ift  cap.  n,  21  , de  Christo  habe- 
tur : Postquam  consummati  sunt  dies  octo  ut  circumcidere- 
tur puer,  vocatum  est  nomen  ejus  Jesus.  Sanctissimum  illud 
nomen  ab  Angelo  praenuntiatum,  qualitatem  Salvatoris 
exprimit;  omnibus  est  venerabile , et  in  illo  omne  genu 
flectitur,  coelestium  terrestrium  et  infernorum  , Philip.  11 , 
10.  S.  Bernardinus  Senensis,  anno  1444  mortuus,  zelo  pro 
conversione  peccatorum  flagrans,  et  poenitentiam  in  Ita- 
lia praedicans , ut  compunctionem  cordium  excitaret,  in- 
stituit ut,  sacra  concione  habita,  oculis  auditorum  expo- 
neretur tabella  in  qua  radiatum  nomen  Jesu  depictum 
erat.  Quidam  hujusmodi  cultui  restiterunt,  alii  illud  ap- 
probaverunt. Postea  sedes  Apostolica  illum  approbavit 
cum  officio  pro  tota  S.  Francisci familia,  ad  quam  S.  Ber- 
nardinus Senensis  pertinebat,  et  anno  1721 , die  29nov^ 
pro  universali  Ecclesia , et  statuit  hoc  festum  dominica 
secunda  post  Epiphaniam  celebrandum  fore  : huc  usque 
in  ecclesia  Cenomanensi  omittitur. 

7°  Quadragesima  , quae  est  traditionis  Apostolorum,  et 
tanquam  praeparatio  ad  magnum  Pascliatis  festum  fuit 
instituta.  De  illa  fusius  agemus  ubi  de  jejunio.  Tres  eam 
praecedunt  dominicae,  Septuagesima,  Sexagesima  et  Quin- 
quagesima, in  quibus  Ecclesia  fideles  ad  poenitentiam 
praeparare  intendit,  bacchanalibus  tunc  grassantibus  op- 
ponens signa  tristitiae  in  suis  vestibus  et  ornamentis  , in 
cantibus  et  caeremoniis  , et  in  officiis  suis  ad  memoriam 
revocans  quae  Deus  contra  Adamum  peccatorem  , contra 
teriae  incolas  tempore  Noe  et  contra  Sodomitas  gessit. 

8°  Dominica  Palmarum . Constat,  ex  S.  Joanne,xn,  1, 
Jesum  venisse  Bethaniam  ante  sex  dies  Paschae , id  est,  die 
sabbati  in  quo  ramos  caedere  non  licebat;  in  crastinodie, 
dominicae  nostrae  respondenti , venit  Ilierosolymam  , et 
turba  inulta  acceperunt  ramos  palmarum  et  processerunt 
obviam  ei,  et  clamabant : Hos  an  na,  benedictus  qui  venit  in 
nomine  Domini , Rex  Israel. 

In  memoriam  triumphalis  hujus  Christi  ingressus  in 
Jerusalem  solemnis  instituta  est  processio  quae  in  usu  est 
saltem  a quinto  saeculo  in  ecclesia  Orientali,  et  ab  octavo 

in  Occidentali , juxta  Grancolas  : in  ea  deferuntur  palmae 
quas  celebrans  benedicit  et  distribuit  clericis , nobilibus 
et  magistratibus,  qui  a digniore  ad  ultimum  successive 
veniunt,  duo  genua  coram  celebranti  flectunt , palmas  ab 
eo  accipiunt,  manum  ejus  et  ipsam  palmam  in  una  parte 
deosculantes.  Mulieres, si  veniant,  palmam  tantum  de- 
osculantur. Hic  ritus  Romanus  Cenomani  non  servatur, 
sed  palmae  a celebrante  vel  ab  episcopo,  si  sit  praesens , 
benedicuntur  , et  postea  clericis  ac  quibusdam  tantum 
laicis  in  clioro  assistentibus  per  nonnullos  clericos  dis- 
tribuuntur. Caeteri  fideles  eas  tenent  manibus  benedi- 
cendas. 

IJymnus  Gloria , laus  et  honor , etc.  qui  in  dicta  proces- 
sione canitur,  est  initium  carminum  a Tiieodulplio,  Au- 
relianensi  episcopo,  in  nono  saeculo  compositorum,  ut  a 
pueris  in  die  Palmarum  canerentur.  Reperiuntur  inter 
inulta  ejusdem  auctoris  carmina,  lib.  2,  § 3,  in  Biblio- 
theca Patrum  , t.  14 , p.  37.  Fertur  Theoduiphum  ab  im- 
peratore Ludovico  Pio  Andegavis  in  carcere  detentum, 
hunc  hymnum  a se  compositum  cecinisse  dum  impera- 
tor in  die  Palmarum  processioni  assistens  , prope  carce- 
rem transiret,  et  idcirco  veniam  ab  illo  obtinuisse.  Vide 
Bcned.  XIV  , de  Dominica  Palmarum  , n.  18. 

A dominica  Palmarum  ad  dominicam  in  Albis  quodli- 
bet officium  occurrens  post  quindenam  paschalem,  trans- 
fertur in  diem  festo  duplici  aut  semiduplici  non  impe- 
ditum : si  esset  festum  in  populo,  juxta  ritum  Romanum, 
solum  transferretur  officium  , remanente  obligatione  abs- 
tinendi ab  operibus  servilibus,  et  missam  audiendi  , ex- 
cepto Parasceve  in  quo  non  est  obligatio  audiendi  missam 
quae  celebrari  non  potest,  nec  assistendi  officio  hac  die  ce- 
lebrato , quia  non  est  proprie  missa , nec  per  se  de  prae- 
cepto; in  eo  casu  indulgentia  in  feriam  secundam  post 
dominicam  in  Albis  transfertur  cum  officio  et  feriatione, 
quia  haec  feria  tali  anno  censetur  dies  propria  festi  et  ha- 
bet privilegium  quodvis  officium  translatum  et  omnia 
officia  in  dictam  feriam  occurrentia  removendi,  mbdo  non 
sint  altioris  gradus.  In  caeteris  diebus  in  quibus  remanet 

obligatio  feriandi,  indulgentia  cum  solo  officio  non  trans- 
fertur, ut  S.  Cong.  rit.  declaravit  2 julii  I6l4  et  tenent 
omnes  auctores. 

9°  Officium  tenebrarum . Hoc  officium  recitatur  vel  can- 
tatur quando  sol  tres  partes  diurni  cursus  absolvit,  et 
non  ante  : dicitur  tenebra? , quia  olim  in  medio  tenebra- 
rum noctis  habebatur,  vel  quia  nunc  sub  vespeia  absol- 
vitur. Incipit  absolute,  sine  Domine  labia  mea  aperies,  Deus 
in  adjutorium.  Gloria  Patri,  Invitatorio , etc.  et  haec  forma, 
quae  ex  antiquo  more  officium  nocturnum  recitandi  fuit 
conservata,  ad  plangendam  Christi  passionem  et  mo.rtem 
maxime  convenit.  Quindecim  in  triangulari  candelabro 
ponuntur  cerei  flavi  coloris,  quorum  unus  post  finem  cu- 
juslibet  psalmi  exstinguitur,  ad  significandum  discipulos 
Christi  unum  post  alium  magistrum  suum  dereliquisse. 
Ultimus  ad  canticum  Benedictus  post  altare  defertur  , 
absconditur,  et,  finito  officio,  exstinguitur.  Completa  ora- 
tione Respice , quaesumus , fit  fragor  et  strepitus  aliquan- 
tulum, et  populus  discedit.  Superior  manu  percutit  li- 
brum aut  scabellum,  et  omnes  clerici  idem  faciunt ; non 
vero  luici.  Hic  fragor  spiritualiter  significat  commotio- 
nem naturae  in  morte  Christi.  Apud  nos  solus  superior 
vel  chori  praeses  fragorem  facit. 

1 0° Feriaquinta  in  coena  Domini.  Haecferiaomni  tempore 
fuit  celebris ; in  ea  enim  1°  poenitentes  publici  olim  ante 
missam  solemniter  reconciliabantur  ab  episcopo;  2°  im- 
peratores Christiani , exemplo  Ecclesiae  ducti,  indulgen- 
tiam concedentes  captivis,  eos  solvebant  a vinculis ; 3°  ce- 
lebratur institutio  sanctissimae  Eucharistiae  : in  pluribus 
ecclesiis  unus  celebrat  et  omnes  sacerdotes  sacram  syn- 
axini  de  manu  ejus  suscipiunt;  in  aliis,  ut  apud  nos,  sin- 
guli celebrant;  4°  fit  solemnis  consecratio  S.  chrismatis, 
olei  catechumenorum  et  olei  infirmorum  ; 5°  sanctissi- 
mum Sacramentum  processionaliter  defertur  ad  locum 
ubi  usque  ad  posteram  diem  asservatur  ; 6°  lavantur  in 
cathedraiibus  et  in  aliis  quibusdam  ecclesiis  pedes  duo- 
decim pauperum  (in  Ecclesia  Romana  tredecim,  quod  sat 
difficile  explicat  Bened.  XIV),  ad  exemplum  Christi  qui 


TRACTATUS 


502 

humilitatis  causa  lavit  pedes  discipulorum  eisque  mandr- 
vit  ut  idem  facerent;  7°  denudantur  altaria,  ad  signifi- 
candum Christum  per  lapidem  altaris  repraesentatum  , in 
cruce  fuisse  nudum  ; 8°  sonus  campanarum,  dicto  hymno 
Gloria  in  excelsis , suspenditur  usque  ad  initium  ejusdem 
hymni  in  sabbato  sancto,  et  interea  fit  strepitus  per  aliquod 
ligneum  instrumentum,  ut  mos  fuit  faciendi  in  primis 
Ecclesiae  saeculis.  Silentium  campanarum  mystice  expri- 
mit silentium  Apostolorum,  qui,  relicto  Christo,  abierunt. 

11°  Feria  sexta  in  Parasceve.  Parasceve  apud  Hebraeos 
idem  sonat  ac  praeparatio,  et  sic  vocabatur  dies  immediate 
praecedens  sabbatum,  quia  in  illa  parandi  erant  cibi  in 
sabbato  sumendi.  Cum  in  ea  die  Christus  passus  , cruci- 
fixus et  mortuus  fuerit , viri  Apostolici  eamdem  passio- 
num et  mortis  Christi  memoriae  specialiter  consecrarunt, 
retento  nomine  eo  tempore  et  in  Evangeliis  usitato. 

In  hac  die  qua  recolitur  Christus  ut  mortuus,  1°  non 
celebratur  missa  proprie  dicta , sed  tantum  missa  prae- 
sanctifica torum  ; 2°  cantatur  vel  recitatur  Passio  Domini 
nostri  Jesu  Christi,  secundum  Joannem  ; 3°  pro  diversis 
ordinibus  Ecclesiae,  et  etiam  pro  iis  qui  non  sunt  de  Ec- 
clesia, ut  sunt  schismatici,  haeretici,  Judaei,  pagani,  spe- 
cialiter oratur,  ad  expressius  significandum  Christum 
pro  omnibus  mortuum  esse  : ante  orationem  pro  Judaeis 
omittitur  Oremus  et  Flectamus  genua , quia,  ait  Alcuinus, 
auctor  noni  saeculi,  Judaei  flexis  genibus  illuserunt  Chris- 
to ; 4°  solemnis  adoratio  crucis  sequenti  modo  : crux,  cum 
imagine  Christi  in  ea  affixi,  super  pulvinum  violacei 
coloris  in  ritu  Romano,  coloris  rubri  in  ritu  nostro  , 
deponitur  ; celebrans  , depositis  calceamentis  , manibus 
junctis  et  demissis  oculis,  in  certa  a cruce  distantia  se 
constituit,  duobus  genibus  flexis  et  inclinato  capite, 
crucem  adorat,  mente  vel  ore  secreto  dicens  : Ado- 
ramus te , Christe , et  benedicimus  tibi , quia  per  sanctam  cru- 
cem tuam  redemisti  mundum ; surgit , incedit  et  in  medio 
loco,  inter  primam  adorationem  et  crucem  , idem  facit ; 
deinde  tertio  ante  ipsam  crucem  quam  postea  deoscu- 
latur, non  in  faciem  Christi,  nec  in  manus,  nec  in  latus, 

sed,  ex  reverentia,  in  soios  pedes.  Accedunt  deinde  dia- 
conus et  subdiaconus  , et  sic  ordinate,  ut  dum  celebrans 
secundam  facit  adorationem  , diaconus  faciat  primam,  et 
dum  facit  tertiam,  diaconus  faciat  secundam  et  subdia- 
conus primam.  Postea  veniunt  clerici,  incipiendo  a di- 
gnioribus, et  laici  idem  facientes  : si  praesens  esset  episco- 
pus, primus  post  celebrantem  accederet.  Ubi  major  est 
numerus  fidelium  ut  omnes  tres  faciant  adorationes  sic- 
ut clerici , digniores  tantum  et  in  choro  assistentes  hunc 
sequuntur  modum  ; caeteris  praebetur  crux  quam  succes- 
sive deosculantur  genuflexi.  In  ritu  nostro  non  deponun- 
tur calceamenta. 

Plures  parochi  arbitrati  sunt  se  hac  die  reliquias  verae 
Crucis  loco  crucis  ordinariae  fidelibus  praebere  posse  ad- 
orandas. Errabant,  nam  ubique  in  litu rgia  fit  adoratio 
crucifixi,  id  est  imaginis  Christi  cruci  affixi. 

12°  Sabbatum  sanctum . Sabbatum  Judaicum  in  festa 
Paschalia  incidens  magnum  valde  dicebatur;  hoc  sabba- 
tum semper  fuit  celebre  apud  Christianos  tanquam  prae- 
paratio ad  maximam  festivitatem  Paschae,  et  dictum  est 
sanctum.  In  eo  die  1°  catechumeni  olim  baptizabantur; 
2°  non  dicebatur  missa,  nequidem  praesanctificatorum  : 
officium  incipiebat  ad  vesperam,  protrahebatur  in  noc- 
tem dominicae,  ita  ut  missa  versus  diem  nascentem  cele- 
braretur. Paulatim  tempus  hujus  officii  fuit  anticipatum  , 
donec  sabbato  mane  cum  missa  fuerit  celebratum;  et 
ideo  adhuc  dicitur  in  praeconio  O beata  nox , in  praefatione 
in  hac  potissimum  nocte,  in  canone  noctem  sacratissimam. 
3°  Novus  benedicitur  ignis  qui  ope  instrumenti  e silice 
eruitur : die  praecedenti  cunctafuerunt  exstincta  lumina- 
lia ecclesiae,  in  signum  mortis  Christi  luminis  mundi;  e 
lapide,  qui  est  figura  Christi,  novus  educitur,  profertur  et 
benedicitur  ignis , ex  quo  accendendus  est  cereus  pas- 
chalis, ad  significandum  Christum  esse  resurrecturum  et 
liabere  in  se  principium  luminis  et  vitae.  4°  Benedicitur 
solemniter  cereus  paschalis , qui  totus  debet  esse  ex  cera* 
pondere  cereis  communibus  major,  et  sat  altus  ut  in 
cunctis  officiis  publicis  usque  ad  Ascensionem  accendi 

possit.  In  basilica  Lateranensi  octoginta  est  librarum  ; 
-quidam  volunt  eum  esse  debere  saltem  decem  vei  octo 
librarum  : id  quidem  optimum  est,  sed  tantum  in  pleris- 
que  ecclesiis  minoris  est  ponderis  , ex  usu  recepto.  Re- 
praesentat Christum  ex  mortuis  suscitatum,  lumen  mundi, 
et  idcirco  quinque  grana  incensi  in  eo  figuntur  ad  signi- 
ficandas quinque  illius  plagas.  Diaconus  magnificum  can- 
tat praeconium,  quod  quidam  S.  Aug.  alii  S.  Leoni  tri- 
buerunt, sed  cujus  auctor  remansit  ignotus  ; cum  autem 
diaconus  non  sit  alicujus  benedictionis  ecclesiasticae  mi- 
nister, dicendum  est  cereum  paschalem  quem  laudat  et 
exaltat,  ab  illo  praecise  non  benedici,  et  benedictionem 
ipsi  communicari  per  accensionem  luminis  et  insertio- 
nem granorum  incensi  a sacerdote  celebrante  benedic- 
torum. 5°  Fit  benedictio  solemnis  aquae  Baptismatis,  et 
si  sint  catechumeni  baptizandi,  statim  baptizantur  : can- 
tantur litaniae , quas  celebrans  et  ministri  , juxta  rubri- 
cam , prostrati,  recitare  non  tenentur. 

13°  Pascha  seu  Resurrectio  Christi.  Hoc  maximum  fes- 
tum appellatur  in  Martyrologio  solemnitas  solemnitatum  : 
est  institutionis  Apostolicae  et  prae  cae  teris  Ecclesiae  solem- 
nitatibus  gaudium  et  laetitiam  excitat,  fidem  corroborat 
et  aeternae  jubilationis  pignus  ineffabile  nobis  piaesiat; 
quia  si  Christus,  factus  nobis  similis,  a mortuis  suscita- 
tus, in  gloriam  intraverit,  et  nos  debemus  in  line  saeculo- 
rum resurgere  et  cum  illo  in  aeterna  gloria  regnare. 

In  hujus  diei  officio,  quod  antiquam  redolet  simplici- 
tatem, omissione  hymni,  capitulorum  et  responsoriorum 
brevium,  continuo  resonat  laetissimum  verbum  Alleluia , 
quod  per  vicos  Jerusalem  coelestis  aeternaliter  cantabitur, 
Tob.  xm,  22,  et  in  fine  cujuslibet  horae  ponitur  liaec  fes- 
tivissima  antipliona  : Heec  dies  quam  fecit  Dominus,  exsul - 
ternus  et  Icetcmur  in  ea.  Tres  tantum  dicuntur  lectiones  per 
octavam,  in  ritu  Romano,  et  per  totum  tempus  paschale, 
in  Parisiensi,  Cenomanensi  atque  aliis  ritibus.  In  vesperis 
fit  apud  nos  processio  ad  fontes,  in  qua  cantantur  psalmi 
De  profundis  ei  In  exitu , ad  significandum  recenter  bap- 
tiza tos  transiisse  quasi  per  mare  Rubrum  et  de  jEgypto 


DE  PRyECILPTIS  ECCLESIA.  505 

mu  cie  captivitate  daemonis  exiisse  : in  ritu  Romano  haec 
caeremonia  olim  usitata  omittitur,  et  V esperae  in  clioro  ab- 
solvuntur more  solito. 

Dominica  sequens  vocatur  in  albis , seu  potius  post  al- 
bas, quia  vestes  albae,  quibus  neobaptizati  sabbato  Sancto 
induebantur,  sabbato  sequenti  deponebantur. 

Tempus  paschale  est  octava  hebdomadarum  et  termi- 
natur vigilia  sanctissimae  Trinitatis. 

14°  Ascensio  Domini . Quadragesimo  die  a Resurrectione 
hoc  celebratur  festum,  quod  ideo  in  Constitutionibus 
Apostolicis,  l.  8,  cap.  3,  dicitur  dies  Assumptionis  Domi- 
ni, et  a Aug.  Serm.  271,  dies  quadragesimus  Ascensio - 
nis  Domini  nominatur.  Idem  S.  Doctor  dicit,  Epist.  54  : 

« Illa  autem  quae  non  scripta  sed  tradita  custodimus,  quae 
* quidem  toto  terrarum  orbe  servantur,  datur  intelligi 
» vel  ab  ipsis  Apostolis,  vel  plenariis  conciliis,  quorum 
» est  in  Ecclesia  saluberrima  auctoritas,  commendata  at- 
» que  statuta  retineri,  sicuti  quod  Domini  passio  et  re- 
»»  surrectio,  et  ascensio  in  coelum,  et  adventus  de  coelo 
>»  Spiritus  sancti  anniversaria  solemnitate  celebrantur,  et 
» si  quid  aliud  tale  ocfcurrit , quod  servatur  ab  universa, 

» quacumque  se  didundit,  Ecclesia.  » Magnae  ergo  illae 
festivitates  ab  universa  servabantur  Ecclesia  tempore 
S.  Aug.  sicut  tempore  nostro  , et  velut  ex  Apostohca  tra- 
ditione descendentes  habebantur. 

Haec  festivitas  octavam  non  habebat  tempore  Rodulphi 
de  Rivo,  Tongrensis  decani,  qui  de  Oflicio  divino  anno 
1390  scribebat ; sed  mox  habuit , et  duo  dies  inter  hanc 
octavam  et  Pentecosten  intercedentes,  velut  continuatio 
octavae  habentur,  ac  ritu  semiduplici  celebrantur.  In  loco 
evangelii  istius  festi,  ubi  legitur,  assumptus  est  in  coelum, 
cereus  paschalis  exstinguitur  ac  aufertur,  ex  decreto 
S.  Pii  V,  sicque  ascensio  Christi  exprimitur. 

Vigilia  Pentecostes  semper  eodem  ritu  servata  est  ac 
vigilia  Paschae,  excepta  cerei  paschalis  benedictione. 

Ex  Tertulliano  dicente,  lib.  de  Corona,  cap.  3 : Eadem 
immunitate  (jejunandi)  a die  Paschce  in  Pentecosten  usque 
gaudemus , atque  ex  pluribus  aliis  primis  Patribus,  constat 

primitus  nullum  exstitisse  jejunium  ob  temporis  pascha- 
lis laetitiam , inter  Pascham  et  Pentecosten;  sed  quoniam 
mos  praevaluit  jejunate,  saltem  ex  devotione,  feriis  Ro- 
gationum seu  supplicationum,  quae  a S.  Mamerto,  Vien- 
nensi episcopo,  versus  annum  469  fuerunt  institutae  ad 
iram  Dei  placandam,  similiter  contigit  ut  vigilia  Pente- 
costes etiam  jejunaretur:  at  jejunium  Rogationum  obso- 
levit, sola  retenta  a carnibus  abstinentia,  dum  jejunium 
vigiliae  Pentecostes  fere  ubique  factum  est  de  praecepto. 
Episcopi  provinciae  Turonensis  , in  mandato  communi  a 
nobis  jam  citato,  diei  8 maii  1780,  illud  cum  pluribus 
aliis  pro  suis  respectivis  dioecesibus  suppresserunt. 

15 ° Pentecostes.  Die  quinquagesimo  post  egressum  de 
jEgypto,  Lex  vetus  promulgata  est  in  monte  Sinai,  per 
ministerium  Moysis,  et  memoria  hujus  diei  fuit  celebris 
apud  Judaeos : similiter  quinquagesimo  die  post  resur- 
rectionem Christi,  Lex  nova  seu  Evangelica  fuit  sua  vice 
promulgata  per  admirabilem  Spiritus  sancti  effusionem 
in  omnes  Apostolos,  et  per  sensibiles  effectus  inde  se- 
quentes. Concordia  tam  perfecta  casui  fortuito  tribui  non 
potest : unde  dies  Pentecostes,  seu  quinquagesimus,  sem- 
per  fuit  solemnis  in  Ecclesia,  et  eumdem  habet  ritum  ac 
ipsa  Pascha. 

16 0 Festum  sancti  ssimee  Trinitatis . In  Decretal.  1.  2,  tit.  9, 
cap.  2,  refertur  constitutio  Alexandro  III  tributa  , quam 
Bened.  XIV  affirmat  esse  Alexandri  II,  anno  1061  ad  di- 
gnitatem Pontificiam  evecti : ille  Pontifex  testatur  varias 
tunc  extitisse  consuetudines  circa  celebrationem  festi  san- 
ctissimae Trinitatis,  secundum  diversitatem  regionum  ; a 
quibusdam  in  octavis  Pentecostes  celebrari,  ab  aliis  do- 
minica prima  ante  Adventum,  et  Ecclesiam  Romanam 
usum  non  habere  speciale  festum  sanctissimae  Trinitati 
consecrandi, cum  ei  quotidie  dicatur : Gloria  Patri , et  Filio > 
et  Spiritui  sancto.  Haec  glorificatio,  in  fine  psalmorum,  in 
pausationibus  psalmorum  longiorum,  in  fine  responsorio- 
rum et  etiam  hymnorum,  verbis  tantum  mutatis,  recitari 
aut  cantari  solita,  a quibusdam  magno  concilio  Nicaeno 
tribuitur,  ab  aliis  habetur  ut  anterior,  et  tantum  additio 

Sictil  erat  in  principio,  etc.  ad  lioc  concilium  refertur;  alii 
tandem  judicant  eain  ab  Orientali  ecclesia  in^Oeeiden ta- 
lem non  fuisse  introductam,  sed  initium  habuisse  in  Gal- 
lia Narbonensi,  in  sexto  saeculo. 

Quidquid  sit,  haec  consuetudo  est  antiquissima  et  uni- 
versalis ; attamen  plures  ecclesiae  judicarunt,  saltem  a 
decimo  saeculo,  conveniens  esse  peculiare  festum  insti- 
tuere in  honorem  sanctissimae  Trinitatis  mysterii,  quod 
est  fundamentum  fidei  nostrae  : sic  ortum  habuerunt 
Variae  consuetudines,  quas  Alexander  II  in  sua  decretali 
commemorat.  Ecclesia  Romana  has  consuetudines  non 
improbavit,  et  tandem  Joannes  XXII,  qui  anno  1334 
obiit,  primus  decrevit  ut  festum  sanctissimae  Trinitatis 
prima  die  dominica  post  Pentecosten  ab  universali  Ec- 
clesia celebraretur,  et  generalis  ejus  institutio  non  fuit 
recepta  nisi  sub  Benedicto  XIII,  anno  1405.  In  ritu  Ce- 
nomanensi  dupliciter  celebratur,  nempe  prima  dominica 
post  Pentecosten,  et  ultima,  id  est  dominica  Adventum 
immediate  praecedenti.  Quaedam  vero  ecclesiae,  v.  g,  Cia- 
ramontana,  in  Gallia,  illud  nondum  receperunt. 

17°  Festum  Corporis  Christi . Pia  virgo,  nomine  Juliana, 
in  pago  dioecesis  Leodiensis  anno  1 193  nata,  et  monialisin 
conventu  montis  Cornelii,  singulari  devotione  flagrabat 
erga  praesentiam  Domini  nostri  Jesu  Christi  in  sacra  Eu- 
charistia. Coelesti  visione  frequenter  donata,  intellexit 
Christum  optare  ut  solemnis  institueretur  festivitas  ad 
recolendam  divinae  Eucharistiae  memoriam,  et  ipsam  ad 
procurandam  hanc  institutionem  fuisse  electam.  Obstu- 
puit humilis  virgo,  judicans  se  tanto  perficiendo  operi 
esse  prorsus  imparem.  Verumtamen,  supernis  auxiliis 
confisa,  plures  consuluit  viros  pietate  et  scientia  conspi- 
cuos, qui  responderunt  ejus  propositum  nihil  prae  se 
ferre  nisi  laudabile,  Deo  ac  Ecclesia  dignum  : tunc  se- 
cretum suum  aperuit;  multas  difficultates,  tribulationes 
ac  persecutiones  passa  est,  et  nihilominus  obtinuit,  anno 
1246,  a Robcrto  , Leodiensi  episcopo,  edictum  quo  postu- 
lata solemnitas  instituebatur  per  totam  dioecesim,  feria 
quinta  post  festum  sanctissimae  Trinitati’  uotannis  ce- 

lebranda,  cum  jejunio  in  vigilia.  Canonici  ecclesiae  col- 
legia tae  S.  Martini,  intra  muros  civitatis,  soli  paruerunt 
edicto,  caeteris  reclamantibus,  et  primi  lioc  festum  anno 
1247  solemniter  celebrarunt,  Juliana  adhuc  vivente. 

Ea  circa  annum  1260  mortua,  Eva,  altera  pia  mulier 
Leodii  habitans  , cui  Juliana  totum  negotium  suum  com- 
municaverat, ab  Henrico  , Roberti  successore,  efflagitare 
non  destitit  ut  Romanum  pontificem  exoraret  quod  nova 
festivitas  ad  universalem  extenderetur  Ecclesiam.  Urba- 
nus IV,  sanctam  Sedem  tunc  occupans,  archidiaconus 
fuerat  Leodiensis,  Julianam  uoverat,  audierat  et  propo- 
situm ejus  ut  bonum  et  probandum  laudaverat  : preci- 
bus multiplicatis  hac  de  re  susceptis  ac  diu  pei pensis, 
edidit,  die  11  augusti  1264,  bullam  qua  praedictam  insti- 
tuit solemnitatem  feria  quinta  post  primam  dominicam 
Pentecostes  in  universa  Ecclesia  celebrandam. 

Duplex  editum  fuit  officium  pro  hac  solemnitate, 
unum  a quodam  Joanne,  clerico  Leodiensi,  quod  per 
plures  annos  in  ecclesia  S.  Martini  Leodiensis  fuit  cele- 
bratum ; et  alterum  jussu  Urbani  IV  a S.  Thoma  de 
Aquino  compositum  , in  Breviario  Romano  insertum,  et 
nunc  existens  Plures  arbitrantur  inulta  ex  priori  officio 
servata  fuisse,  et  S.  Thomam  ea  ad  formam  Breviarii 
Romani  redegisse. 

Solemnis  sanctissimi  Sacramenti  processio,  cujus  nulla 
fit  mentio  in  bulla  Urbani  IV,  ex  devotione  paulatim  fuit 
introducta,  ut  ostendit  Fleury , Hi  st.  eccl.  1.  93,  n.  9,  et 
facta  est  universalis. 

Sacra  rituum  Cong.  definiit,  die  23  martii  1709,  sanc- 
tissimum Sacramentum  in  hac  processione  et  in  ea  quae 
fit  dominica  sequenti,  deferendum  esse  a sacerdote  qui 
celebraturus  est  missam.  Si  episcopus  processioni  intersit 
et  ex  causa  non  celebraverit,  debet  tamen,  ex  Ceremo- 
niali  episc.  1. 2,  cap.  33,  venerabile  Sacramentum  portare. 
Haec  decisio  apud  nos  non  fuit  admissa  quoad  SS.  Sacra- 
menti delationem,  sed  celebrans  vel  episcopus,  si  adsit, 
in  singulis  stationibus  dat  benedictionem. 

18°  Inventio  S . Crucis . Adrianus  imperator,  ex  odio 

Christianorum,  sanctum  Christi  sepulcrum  terra  oppleri, 
et  in  eo  loco  templum  Veneri  dedicatum  exstrui  jussit. 
Constantinus  ad  fidem  conversus  magnificentissimam  ec- 
clesiam in  eodem  loco  erigere  studuit,  et  mater  ejus, 
sancta  Helena,  Jerusalem,  circa  finem  anni  326,  adventa, 
cuncta  in  circuitu  loca  everti  jussit,  et  tres  inventae  sunt 
cruces  sibi  invicem  adjacentes.  Crux  Christi  agnita  est  ex 
titulo  : Jesus  Nazarenus  Rcjc  Judctorum , juxta  S.  Ambro- 
sium , et  ex  miraculosa  sanatione  mulieris  ad  tactum 
sanctae  illius  crucis,  juxta  Ruffinum,  Socratem,  Sozome- 
num  et  Theodoretum , vel  ex  ejusdem  aut  alterius  jam 
mortuae  resurrectione,  secundum  S Paulinum  Nolanum, 
in  epistola  ad  Sulpicium  Severum.  Quidquid  sit,  dubitari 
non  potest  quin  certa  adhibita  fuerint  media  veritatem 
cognoscendi. 

Bollandistae  referunt  Crucis  partem  S.  Macario  Hie- 
rosolymitano episcopo  traditam,  ac  postea  in  templo  a 
Constantino  Hierosolytnae  exstructo  locatam  esse,  et  al- 
teram ab  Helena  missam  fuisse  Romam  , ut  in  templo 
S.  Crucis  in  Ilierosolymam  poneretur  : templum  istud 
in  memoriam  crucis  quam  Constantinus  viderat  in  coelo 
exstrui  curaverat  Helena.  Verisimile  est,  aiunt  Bollandis- 
tae, festivitatem  Inventionis  Crucis  a die  quo  portio  sanctae 
Crucis  in  hac  basilica  posita  est  incoepisse,  atque  inde  a 
summis  Pontificibus  in  alias  ecclesias  Romae  et  postea 
totius  orbis  catholici  invectam  esse.  Jussu  Gregorii  XI , 
anno  13/7  defuncti,  compositum  fuit  officium  Inventio- 
nis et  Exaltationis  S.  Crucis  ; Clemens  VI II  hoc  officium 
ad  ritum  secundae  classis  promovit,  et  Urbanus  VI II  vo- 
luit ut  Laec  Inventionis  solemnitas  die  3 maii  celebraretur 
de  praecepto. 

Multae  nunc  existunt  particulae  de  ligno  S.  Crucis  per 
varias  ecclesias  dispersa,  quibus  idem  exhibetur  cultus 
ac  sanctissimo  Sacramento,  sed  relativus,  et  ab  episcopis 
ordinandus. 

19°  Transfiguratio  Christi.  Constat,  ex  tribus  Evangelis- 
tis,  Matthaeo,  Marco  et  Luca,  Christum  secum  assump- 
sisse discipulos  Petrum  , Jacobum  et  Joannem , eos  du- 

xisse  in  montem  excelsum  et  coram  ipsis  transfiguratum 
esse.  In  memoriam  hujus  facti  mirabilis  institutum  est 
festum,  cujus  origo  et  initium  assignari  non  potest;  sed 
Bened.  XIV  demonstrat  illius  institutionem,  quae  vulgo 
Callixto  III , anno  1458  mortuo,  tribuitur,  esse  anterio- 
rem, et  hunc  Pontificem  illius  officium  composuisse,  edi- 
disse , recitari  praecepisse,  indulgentias  ei  annexisse,  et 
solem nitatem , die  6 augusti  celebrandam,  ad  universa- 
lem Ecclesiam  extendisse.  Eo  tamen  tempore  consuetudo 
jam  erat  ejusdem- mysterii  memoriam  faciendi,  sicut  ho- 
die, sabbato  prima?  hebdomadae  Quadragesimae  et  domi- 
nica sequenti. 

20°  Exaltatio  S.  Crucis.  Chosroes,  Persarum  rex,  Iliero- 
solymamanno  624  expugnatam  incendit,  plurimos  Chris- 
tianos cum  Zaeliaria  patriarcha  captos  Hebraeis  vendidit, 
sanctam  Crucem  cum  sua  theca  argentea  abstulit  eamque 
tanquam  monumentum  pretiosissimum  honorifice  custo- 
divit. Heraclius  imperator  magnam  victoriam  adversus 
Persas  anno  627  reportavit : Siroes,  Chosroee  filius  et  suc- 
cessor, pacem  ab  Heraclio  petiit ; inter  conditiones  quas 
Heraclius  posuit,  exegit  ut  sibi  restitueretur  crux  Do- 
mini, eamque  recepit  in  eadem  theca  argentea  in  qua 
S.  Ilelena  ipsam  recludi  curaverat.  Sanctissimum  pignus 
maximo  cum  triumpho  susceptum  est,  et  inde  nata  est 
occasio  in  solenuiiori  ritu  habendi  Exaltationis  sanctae 
Crucis  festivitatem,  quae  a multo  tempore  jam  existebat, 
in  memoriam  eorum  quae  sub  Constantino  Magno  accide- 
rant, utprobatBened.  XIV,  et  fixa  erat  diei  14  septembris. 

De  festo  sacratissimi  Cordis  Jesu  alibi  diximus . 

§ II.  — De  festis  in  honorem  beata?  Mari*  virginis. 

Gratianus,  in  Decreto,  3 parte , dist.  3 , can.  1 , citat 
concilium  quoddam  Lugdunense  ex  quo  tres  tantum 
numerat  festivitates  in  honorem  sanctissimae  Virginis 
institutas, Purificationem,  Assumptionem  et  Nativitatem. 
S.  Be  rnardus  q ua tuor  recenset,  tres  praecede n tes  e t A n n u n - 
tiationem.  Ab  eo  tempore  plures  aliae  fuerunt  institutae, 

quas  breviter  indicaturi  sumus,  sequendo  ordinem  anni 
civilis. 

1°  Deponsatio  B . Marice  cum  S.  Joseph,  die  23  janua- 
rii.  Constat  enim,  ex  dictis  in  tractatu  de  Matrimonio, 
verum  exstitisse  matrimonium  inter  B.  Mariam  virginem 
et  S.  Josepb.  Bened.  XIV,  de  hoc  festo  disserens  , sta- 
tuit 1°  a nota  temeritatis  excusari  non  posse  qui  verita- 
tem hujus  matrimonii  nunc  negaret;  2°  communem  esse 
sententiam  B.  Virginem  quatuordecim  circiter  annis 
nupsisse;  3°  falsam  esse  opinionem  quae  tenet  S.  Jose- 
phum  priorem  habuisse  uxorem  ex  qua  suscepisset  libe- 
ros , et  non  fuisse  aetate  valde  provectum  , ut  illum  re- 
praesentare solent  pictores  ; 4°  in  decimo  quinto  saeculo 
festum  Desponsationis  B.  Mariae  cum  S.  Joseph  notum 
fuisse  in  ecclesia  Carnutensi , et  Gersonem  officium  pro 
illo  scripsisse;  5°  Paulum  III  , in  decimo  sexto  saeculo  , 
commissario  generali  Fratrum  Minorum  concessisse  fa- 
cultatem ut  fratres  et  sorores  officium  Desponsationis,  ex 
officio  Nativitatis  desumptum,  mutata  voce  Nativitatis 
in  vocem  Desponsationis , recitarent;  6°  Benedictum  XIII, 
edicto  diei  22  augusti  1725 , hoc  festum  ad  omnes  ditio- 
nes ecclesiasticas  extendisse  , die  23  januarii  celebran- 
dum ; 7°  annulum  apud  Perusinos  asservatum  , qui  pie 
creditur  B.  Mariae  inserviisse  quando  nupsit,  licet  ab  In- 
nocentio.  VIII  Perusinis  prae  Clusinis,  in  magna  lite 
adscriptum  , non  ideo  esse  certe  authenticum.  Sancta 
quippe  Sedes  pronuntians  tale  objectum  ad  hunc  vel  ad 
illum  pertinere,  de  veritate  ejus  intrinseca  non  ideo  ju- 
dicat; quod  pluries  evenit  ubi  de  identitate  reliquiarum 
agebatur. 

2°  Purificatio , die  2 februarii.  Certum  est  beatam  vir- 
ginem Mariam  , quae  more  consueto  non  conceperat  nec 
pepererat , veteri  Legi  circa  purificationes  mulierum  non 
fuisse  obligatam;  ei  tamen  humilitatis  causa  se  subjecit, 
et  1°  quadraginta  diebus  ab  ingressu  templi  abstinuit  ; 
2°  primogenitum  suum  obtulit  Domino,  sicut  praecep- 
tum erat  in  lege  Moysis,  et  illum  quinque  siclorum 
oblatione  redemit,  secundum  praescriptum  Legis,  quam- 

vis  B.  Lucas  de  lioc  sileat;  3°  obtulit,  pro  sua  purifica- 
tione, hostiam  Lege  statutam  et  pauperibus  permissam  , 
scilicet  par  turturum  aut  duos  pullos  columbarum,  loco 
agni  anniculi  in  Levitico , cap.  xn,  praescripti. 

Simul  occurrerunt  in  templo  venerabilis  senex  nomine 
Simeon  et  prophetissa  Anna  , qui  exsultaverunt  pi  ae  gau- 
dio , Deum  benedixerunt  et  diversa  vaticinati  sunt.  Unde 
hoc  festum  dicitur  apud  Graecos  u^avOr,,  occursus , a verbo 
uTravOctv,  occurrere  : habetur  etiam  apud  illos  , sicut  et  in 
ritu  Ambrosiano,  ut  festum  Domini  nostri  Jesu  Christi , 
qui  hac  die  in  templo  fuit  praesentatus;  verum,  juxta  Ec- 
clesiae Romanae  consuetudinem  , inter  B.  Virginis  solem- 
nitates  sub  nomine  Purificationis  ejus  numeratur. 

Institutionem  hujus  festi  assignare  non  possumus  : 
scimus  tantum  eam  antiquissimam  esse,  siquidem  Gela- 
siuspapal,  S.  Eligius,  S.  Sophorius  Hierosolym.  S.  Cy- 
rillus  Alex.  etc.  loquuntur  de  more  suo  tempore  recepto 
benedicendi  cereos  eosque  in  processione  deferendi , ut 
publice  significetur  vera  esse  lia  c verba  de  Christo  pro- 
lata : Lumen  ad  revelationem  gentium. 

3°  Annuntiatio , quae25martii  celebratur  ad  recolendum 
ineffabile  Verbi  divini  Incarnationis  mysterium  , quod 
angelus  Gabriel  annuntiavit  Mariae  Nazareth  degenti  , 
ut  narratur  Luc.  i , 26  etseq.  Si  Bollandistis  lldes  adhi- 
beatur, beatissima  Virgo  tanti  beneficii  gratam  semper 
conservans  memoriam,  hanc  diem  quotannis  singulari 
devotione  colebat;  Apostoli,  cum  hujusmodi  piissimae 
grati  tudinis  consuetudinem  in  sancta  Dei  Genitrice  vi- 
dissent, eam  observarunt  et  ubique  servandam  esse  san- 
xerunt; sicque  dicta  festivitas  esset  traditionis  Aposto- 
licae. 

Certum  est  illam  ad  minus  in  septimo  saeculo  solem- 
nem  exstitisse,  siquidem  synodus  in  Trullo,  anno  692 
habita,  praecipit  ne  per  Quadragesimam  integrum  missae 
sacrificium  peragatur  , praeterquam  sabbato , dominica  et 
sancto  Annuntiationis  die . Verum  Bened.  Nl^  rectissime 
notat  synodum  Trullanam  de  institutione  festivitatis 
non  agere,  illam  vero  supponere,  e contra,  ut  existentem 

et  universalem.  S.  Aug.  et  S.  Gregorius  Thaumaturgus  , 
juxta  etimdem  doctissimum  Pontificem,  de  illa  festivitate 
non  obscure  loquuntur,  quamvis  non  praecisis  verbis. 

4°  Compassio,  feria  sexta  post  dominicam  Passionis. 
Certum  est  B.  Virginem  crucifixioni  divini  Filii  sui  ad- 
fuisse, et  ad  stupendum  hujusmodi  spectaculum  animam 
ejus  incredibili  dolore  fuisse  effossam  , juxta  Simeonis 
oraculum,  et  tuam  ipsius  animam  perlransibit  gladius. 
Theodoricus,  Coloniensis  episcopus,  synodum  provincia- 
lem in  sua  civitate  anno  1413  agens,  et  comprimere  vo- 
lens audaciam  II  ussi  tarum  , qui  sanctissimas  Christi  et 
B.  Virginis  dolore  perfossae  imagines  foedabant , statuit 
ut  deinceps  festum  commemorationis  praefatae  angustiae 
et  doloris  B.  Mariae  Virginis  singulis  annis  feria  sexta 
post  dominicam  Passionis,  in  omnibus  ecclesiis  suae  pro- 
vinciae in  choro  tantum  celebraretur.  B ned.  XIII  jus- 
sit per  decretum  22  augusti  1725  ut  officium  ejusdem 
festi  in  tota  ditione  ecclesiastica  recitaretur,  et  per  aliud 
decretum,  22  augusti  1727,  illud  ad  universalem  Eccle- 
siam extendit,  sub  nomine  festi  Dolorum  beatissimae 
Virginis,  quod  etiam  dicitur  festum  septem  Dolorum 
B.  M iriae  virginis,  quia  septem  praecipue  numerantur 
circumstantiae  in  quibus  B.  Virgo  Maria  vehementer  do- 
luit , et  ideo  pictores  sanctam  Deiparam  septem  gladiis 
perfossam  depingunt.  Apud  nos  hoc  festum  vocatur 
Compasuo. 

5 0 Aiu  i li  um  Ch  ris  tia  n orum , d i e 2 4 m a i i . P i u s VII,  1 i- 
bertatem  feliciter  adeptus  anno  1814  , post  quinque  an- 
nos durae  captivitatis  quae  nullum  finem  habitura  vide- 
batur, declaravit  suam  liberationem  tribuendam  esse, 
juxta  animi  sui  persuasionem,  auxilio  speciali  beatissimae 
Mariae  cui  in  tribulationibus  suis  confidebat,  et  decreto 
diei  16  septembris  1815  instituit,  pi o ditionibus  eccle- 
siasticis, festum  in  lionorein  ejusdem  sanctissimae  Vir- 
ginis, sub  titulo  Auxilii  Christianorum.  Plnres  ecclesiae, 
notanter  in  Belgio,  facultatem  hoc  celebrandi  festum 
petierunt  ac  obtinuerunt.  Confiaternitas,  sub  eo  titulo, 
in  ecclesia  parochiali  S.  iNicolai  civitatis  Na  mu  rei  aLeo- 

ne  XII,  perbreve  diei  17  nov.  1826,  fuit  erecta  et  multis 
indulgentiis  plenariis  ac  particularibus  locupletata.  Erec- 
tionem alterius  confraternitatis  sub  eodem  titulo  , die 
17  martii  anni  1835,  pro  cathedrali  Cenomanensi  pariter 
obtinuimus. 

6°  Visitatio  B.  Virginis,  die  2 julii.  Postquam  discessit 
angelus  qui  Verbi  incarnationem  B.  Mariae  virgini  annun- 
tiaverat, ea  iter  ingressa , venit  in  quamdam  civitatem 
Judae  in  montibus  sitam  , ad  cognatam  suam  Elisabeth, 
sciens  per  testimonium  angeli  eam,  licet  sterilem,  in  se- 
nectute concepisse  et  sextum  decurrere  mensem  illius 
graviditatis ; eam  salutavit,  mirabilia  ab  ea  Spiritu  sancto 
repleta  audivit,  mansit  cum  illa  quasi  mensibus  tribus , et 
reversa  est  in  domum  suam , Luc.  i,  56.  Negari  non  potest 
memoriam  sanctissimae  hujus  visitationis  dignam  esse 
speciali  cultu  : officium  in  illius  honorem  celebratum 
fuisse  ab  ordine  Fratrum  Minorum,  anno  1263,  testatur 
Bened.  XIV,  n.  9,  et  ejus  institutionem,  pro  tota  Occi- 
dentali ecclesia,  tribuit  Urbano  VI,  quo  mortuo,  Apo- 
stolicas  ejus  litteras  nondum  editas  Bonifacius  IX,  illius 
successor,  promulgavit  per  const.  anni  1389.  Concilium 
Basileense,  anno  1441,  insess.  43,  statuit  ut  dictum  Vi- 
sitationis Mariae  festum  die  2 julii  in  omnibus  Christiani 
orbis  ecclesiis  solemniter  celebraretur.  Labbe,\. . 12.  Licet 
concilium  Basi!eense  tunc  non  fuerit  eecumenicum , ni- 
hilominus festivitas  Visitationis  facta  est  universalis  pro 
choro,  non  pro  foro. 

7°  Festum  B . Marice  de  monte  Carmelo,  die  16  julii. 
Mons  Carmelus,  inter  Judaeam  et  Syriam,  fuit  illustratus 
praesentia  Eliae  et  miraculo  quo  ignis  de  ccelo  in  prophe- 
tas Baal  descendite  Existit  celebris  ordo  religiosus,  dictus 
de  monte  Carmeli,  ab  Elia  et  Elisaeo,  quos  ut  primos  pa- 
triarchas suos  veneratur.  Fertur  Simonem  Stock,  virum 
eximiae  sanctitatis,  generalem  totius  ordinis  Cirmelita- 
ruin,  in  tredecimo  saeculo  visionem  habuisse,  multo  ante 
suum  obitum , in  qua  B.  Virgo  Maria  ei  apparuit  osten- 
di tque  scapulare  tanquam  peculiare  signum  suae  protec- 
tionis in  Carmelitarum  ordinem;  deinde  quinquaginta 
post  annis  eamdem  Virginem  apparuisse  Joanni  XXII  y 

summo  pontifici,  eumque  monuisse  de  pluribus  indul- 
gentiis quas  a Jesu  Christo  filio  suo  fratribus  et  sororibus 
Carmelitani  ordinis  impetrasset,  et  eas  ab  illo  Pontifice 
fuisse  promulgatas,  die  3 martii  anni  1322,  per  bullam 
quae  vulgo  dicitur  Sabbati  na. 

Haec  bulla  non  modicas  patitur  difficultates  , ut  videre 
estapud  Bened.  XI V,  de  Festis,  1.2,  cap.  6,  n.  9 : Paulus  V 
eas  non  dirimens,  permisit  « patribus  Garmelitanis  prae- 
» dicare  quod  populus  Christianus  pie  credere  possit  de 
» adjutorio  animarum  fratrum  et  confratrurn  in  charitate 
»»  decedentium,  qui  in  vita  habitum  gestaverint,  etc.  » 

« Quapropter,  ait  Bened.  XIV,  cum  ea  omnia  quae 
» tum  in  B.  S*okii  visione,  tum  in  Sabbatina  bulla  dtffi- 
» culta  tein  creare  poterant,  et  sapientibus  doctorum  vi- 
» rorum  animadversionibus  et  Romani  pontificis  decreto 
» sublata  sint  ; cumque  gliscentibus  maxime  contentio- 
» nibus,  nemo  unquam  cultum  erga  B.  Virginem  de 
» monte  Carmelo  ausus  sit  improbare,  quem  Romani 
» Pontifices  tot  tantisque  indulgentiis  locupletarunt  ; 
» cum  denique,  B.  Virgine  intercedente,  plura  Deus 
» miracula  ediderit  in  eorum  utilitatem  qui  huic  devoto 
» cultui  sunt  addicti....  quisque  fateatur  necesse  est  fes- 
» tivitatem  de  monte  Carmelo  non  sine  gravi  institutam 
» esse  judicio,  et  in  universali  Ecclesia  cum  officio  et 
» missa  propria  celebrari.  Eam  pro  Carmelitaruin  ordine 
» anno  1587  approbavit  Sixtus  V,  ej usque  officium  pro 
» eodem  ordine  Paulus  V,  ex  decreto  S.  rit.  Cong.  novis 
» auxit  lectionibus  a venerabili  card.  Bellarmino  reco- 
>*  gnitis.  » 

Eamdem  festivitatem  , diversis  successivis  tempori- 
bus, Romani  pontifices  ad  aliquot  civitates,  provincias 
et  regna  extenderunt,  ut  populorum,  episcoporum  aut 
principum  devotioni  satisfieret,  et  Bened.  XIII  ad  uni- 
versalem Ecclesiam. 

8°  Festam  S.  Marice  ad  Nives , die  5 augusti.  Est  an- 
niversarium dedicationis  celebris  basilicae  nunc  dictae 
S.  Mariae  Majoris,  Romae  existentis , quae  vocata  est  ad 
Prcescpe , quia  praesepe  Domini  quod  ex  Bethleem  dicitur 

asportatum,  in  ea  cum  honore  servatur  ; appellatur  etiam 
basilica  Libcriana,  quia  sub  Liberio  summo  Pontifice,  in 
quarto  saeculo,  fundata  est ; et  S.  Maria  ad  Nives , ex  pia 
populari  traditione  , quae  tenet , referente  Bened.  XIV  , 
de  Festis,  1.  2,  cap.  7,  n.  6,  nonis  augusti,  quo  tempore 
gravissimi  Romae  sunt  calores,  nivem  noctu  in  Exqui- 
linum  collem  decidisse,  et  eadem  nocte  Joannem,  patri- 
cium Romanum,  atque  ejus  uxorem  in  somnio  a B.  Vir- 
gine, cui  erant  addictissimi , monitos  fuisse  ut  in  parte 
collis  nive  tecta  templum  in  ipsius  lionorem  exstruerent; 
Liherium  idem  simul  habuisse  somnium  quod  Joanni 
communicavit,  ad  collem  cum  populi  et  cleri  concursu 
processicnaliter  ivisse,  eum  nive  tectum  invenisse,  ac  in 
eo  locum  templi  designavisse,  quod  deinde  Joanniset 
uxoris  ejus  sumptibus  exstructum  est.  Hoc  miraculum 
consignatur  in  Martyrologio  Romano,  dicente  : Ronice , 
in  ExquiliniiSj  dedicatio  basilicce  sanet  ce  Mari  ce  ad  Nives; 
deinde  factum  nivis  miraculosae  narratur.  Constat  festi- 
vitatem hujus  dedicationis  celebratam  fuisse  duodecimo 
saeculo  in  ipsamet  basilica,  in  quarto  decimo  saeculo  ad 
totam  urbem  extensam  esse,  et  a Pio  V ad  universalem 
Ecclesiam.  Postea  eadem  basilica,  ob  maximam  ejus  ce- 
lebritatem , dicta  est  S.  Maria  Major . 

Quando  summus  Pontifex  in  palatio  Quirinali  residet, 
brevia  sua  et  bullas  inscribit  de  S.  Maria  Majori. 

9°  Assumptio  B . Marice  in  coelo , die  15  augusti.  S.  Epiph. 
Hseresi  78,  dubitat  an  B.  Maria  mortua  fuerit:  alii  id 
expresse  negarunt,  ob  privilegium  immaculatae  concep- 
tionis, quia  mors  est  poena  peccati  originalis,  a quo 
B.  Maria  fuit  exempta.  Sed  communis  est  opinio  totius 
Ecclesiae  sanctissimam  Deiparam,  sicut  caeteros  Adami 
filios,  obiisse.  Disputatur  de  anno  et  loco  mortis  ejus  ; 
communius  asseritur  eam,  annis  septuaginta  duobus  na- 
tam mortuam  esse  Hierosolymis  juxta  quosdam,  Ephesi 
juxta  alios.  Bened.  XIV,  neutram  ex  his  sententiis  ani— 
plectens,  statuit,  cap.  8,  n.  12,  « exploratum  esse  B.  Vir- 
» ginem  ex  hac  vita  migrasse,  ejus  animam  a corpore 
» fuisse  sejunctam  , statiinque  , nulla  vel  minima  mora 

» interjecta  , non  solum  beata  visione  fuisse  praeditam  , 
» sed  sublatam  ad  empyreum  et  exaltatam  super  cho- 
» ros  angelorum  ; » et  postea  addit  corpus  ejus  peculiari 
privilegio  revixisse  et  simul  cum  anima  in  coelum  glo- 
riose translatum  esse. 

Non  conveniunt  doctores  quo  die  et  tempore  B.  Maria 
revixerit  et  in  coelum  assumpta  fuerit;  quidam  moitem 
seu  dormitionem  ejus  ab  assumptione  distinguunt , et 
alii  volunt  utramque  eodem  die  contigisse. 

Magna  Assumptionis  solemnitas  in  universa  celebra- 
tur Ecclesia  , saltem  ab  octavo  saeculo  , et  probabilius  a 
sexto,  ut  probat  Bened.  XIV,  de  Festis,  cap.  8,  n.  29  ; 
olim  celebrabatur  die  16  januarii,  sub  titulo  Dormitionis; 
die  18  januarii,  sub  titulo  Depositionis;  et  tandem  die 
15  augusti  , sub  nomine  Assumptionis  B.  Mariae. 

Non  tamen  de  fide  est,  ut  omnes  fatentur,  dictam 
Virginem  resurrexisse  et  in  coelum  corporaliter  elevatam 
esse. 

10°  Nativitas  B.  Marice  , die  8 septembris.  Dies  natalis 
aliorum  sanctorum  est  dies  mortis , quo  in  beatitudine 
aeterna  nascuntur.  Celebrabatur  natalis  Domini  et  na- 
talis S.  Joannis  Baptistas  tempore  S.  Aug.  ut  palet  ex 
scq.  ipsius  verbis , Serui.  287  : « Natales  dies  carnis  nulli 
>*  Prophetarum  , nulli  Patriarcharum  , nemini  Aposlolo- 
» ruiii  celebravit  Ecclesia;  solos  duos  natales  celebrat 
» hujus  (Joannis  Baptista?)  et  Christi.  » Unde  mento  in- 
fertur nativitatem  B.  Maria?  nondum  exstitisse  ut  festum. 
Conveniens  tamen  postea  visum  est  eam  instituere  : 
ignoratur  quo  pnecise  tempore.  Nonnulli  putant  eam 
primo  institutam  fuisse  saiculo  duodecimo  in  Galiia , et 
inde  in  Italiam  commeasse.  Verum  constat  eam  exsti- 
tisse tempore  lldephonsi , 'saeculo  septimo  scribentis  et 
dicentis  , Bibliotheca  Patrum,  t.  12  : <»  Nullius  igitur  na- 
» tivitas  celebratur  in  mundo,  nisi  Christi  et  ejus  (Mariae) 

» atque  beati  Joannis.  Joannes  autem  qui  et  ipse  utero 
» sanctificatus  legitur;  sic  et  beata  virgo  Maria,  nisi  in 
» utero  matris  sanctificata  esset,  minime  ejus  nativitas 
» colenda  esset,  v 


TRACTATUS 


518 

In  Codice  sacramentorum  Romanae  Ecclesiae,  qui  cre- 
ditur esse  S.  Leonis  Magni  aliorumque  praedecessorum 
Pontificum  , habetur  missa  in  Nativitate  S.  Mariae  cum 
propriis  orationibus  ; in  Sacrarnentario  S.  Gregorii  a 
Menardo  edito  , p.  128  , sunt  orationes  ad  matutinum, 
processionem  et  missam  in  Nativitate  B.  virginis  Ma- 
riae. Probabile  nihilominus  videtur  hanc  festivitatem  in 
Ecclesia  Romana  antiquiorem  , in  Gallia  ante  nonum 
saeculum  non  fuisse  introductam  , ut  infertur  ex  inultis 
testimoniis  a Bened.  XIV  citatis.  Nunc  , et  a duodecimo 
saeculo,  celebris  est  tam  apud  Graecos  quam  apud  Lati- 
nos, et  die  8 septembris  habetur. 

11°  Festum  Nominis  B.  Mance , dominica  infra  octavam 
Nativitatis.  Venerandum  semper  fuit  nomen  S.  Mariae  , 
et  diu  prohibitum  fuit  ne,  prae  reverentia  , alteri  feminae 
imponeretur;  serius  hoc  concessum  est,  et  mos  invaluit 
ut  multis  etiam  viris  ex  devotione  daretur.  Deinde  fac- 
tum est  ut  cultus  illi  sancto  nomini  exhiberetur,  qui 
anno  1513  diplomate  Pontificio  pro  civitate  et  dioecesi 
Conchiensi,  in  Hispania,  fuit  approbatus,  a Pio  V subla- 
tus et  a Sixto  V restitutus.  Innocentius  XI  jussit  , anno 
1683,  ut  officium  Nominis  Mariae  ab  universali  Ecclesia 
die  dominica  infra  octavam  ejusdem  Nativitatis  recitare- 
tur in  memoriam  celebris  victoriae  qua,  ope  beatissimae 
Mariae,  exercitus  Turearum  urbem  Viennam  obsiden- 
tium profligatus  est. 

12°  Festum  B.  Mari  ce  de  Mercede , die  24  septembris. 
B.  virgo  Maria  apparuit  Petro  Nolasco , Raymondo  de 
Pennafort  et  Jacobo  regi  Aragoniae  , eosque  monuit  sibi 
ac  Filio  suo  gratum  fore,  si  in  ipsius  honorem  institue- 
retur ordo  religiosorum  qui  operam  darent  liberandis 
Christianis  e captivitate  Turearum.  Tunc  institutus  est 
ordo  regularis  sub  invocatione  B Mariae  , de  Mercede 
redemptionis  captivorum  Hinc  nata  est  festivitas  ad  ex- 
hibendum specialem  cultum  B.  Mariae,  pro  isto  singulari 
beneficio,  sub  titulo  de  Mercede  redemptionis  captivo- 
rum. Officium  primo  soli  ordini  fuit  concessum  , deinde 
ad  omnia  Hispaniae  regna,  ac  postea  ad  Galbas  propaga- 

tum;  denique  Innocentius  XII  jussit  illud  die  24  Septem- 
bris ab  universali  Ecclesia  recitari. 

Pius  VII  anno  1814  festum  septem  Dolorum  B.  Ma- 
riae de  novo  instituit,  in  memoriam  suae  captivitatis,  et 
statuit  ut  illud  tertia  dominica  septembris  per  uni- 
versam Ecclesiam  celebraretur.  Officium  est  prorsus 
distinctum  ab  officio  Compassionis. 

13°  Festum  Rosarii  sanctissimce  Virginis , dominica 
prima  octobris.  Die  7 oclobris  1571  , quae  fuit  prima 
dominica  octobris,  commissum  est  praelium  navale  ad 
Naupactum,  Pio  Y regnante,  cui  victoria  Christianorum 
adversus  Tureas  divinitus  eodem  momento  quo  obtine- 
batur revelata  est.  S.  Pontifex  jussit  quotannis  S.  Mariae 
de  Victoria  commemorationem  fieri,  ut  in  Martyrologio 
liabetur  ad  hunc  diem.  Gregorius  XIII,  advertens  quod 
memorabilis  victoria  reportata  esset  dum  piae  sodalitates 
sanctissimi  Rosarii,  de  more  suo  et  instituto  processione 
incedentes,  Deum  devote  precarentur,  ita  ut  pie  aestimari 
potuerit  ejusmodi  preces,  intercedente  B.  Virgine  Maria, 
ad  eam  victoriam  plurimum  contulisse,  statuitdie  1 apri- 
lis  1573,  solemnem  deinceps  prima  dominica  octobris 
festivitatem  peragendam  fore,  sub  nomine  Rosarii,  in  iis 
tantum  ecclesiis  in  quibus  capella  vel  altare  erectum 
esset  sub  invocatione  B.  Virginis  Rosarii.  Die  26  octobris 
1671  Clemens  X,  precibus  Mariannae  Hispaniarum  re- 
ginae inclinatus,  lioc  festum  celebrari  permisit  in  cunctis 
regionibus  catholicis  regi  Hispaniarum  subjectis,  etiam 
ubi  nullum  esset  sacellum  vel  altare  sub  invocatione 
B.  Mariae  Virginis  Rosarii  erectum. 

Sub  Innocentio  XII  delatae  sunt  preces  nomine  Lec- 
poldi  imperatoris,  S.  rit.  Cong.  ut  ad  universalem  Eccle- 
siam officium  et  missa  Rosarii  propagarentur;  sed  Pon  * 
tifex,  morte  praeventus,  rescriptum  quo  precibus  Leopoldi 
satisfiebat,  approbare  non  potuit.  Clemens  XI,  ejus  suc- 
cessor , decretum  illud  approbavit,  die  3 octobris  1716, 
ac  mandavit  ut  in  universali  Ecclesia  praedictum  Rosarii 
officium  recitaretur  et  missa  celebraretur. 

14°  Festum  de  Patrocinio  B.  Marice , dominica  tertiano- 

vembris.  Certam  est  B.  Virginem  pro  nobis  apud  Deum 
intercedere,  et  patrocinium  ejus  feliciter  invocari.  Illain 
ergo  merito  ac  convenienter  invocare  possumus  ut  po- 
tentem patronam  nostram  ; ac  proinde  non  mirum  si 
festum  in  honorem  ejus  sub  titulo  ipsius  patrocinii  fuerit 
institutum.  Colligitur  ex  decreto  S.  Cong.  rit.  diei  6 mali 
1679,  illud  festum  omnibus  provinciis  regi  Hispaniarum 
subjectis  fuisse  concessum  ; deinde  aliis  regionibus,  et  a 
Bened.  XIII  omnibus  ditionis  ecclesiasticae  provinciis. 

15°  Prcesentatio  B.  Maricein  templo,  die  21  no  vembris. 
Pia  et  antiqua  est  traditio  B.  Mariam  adhuc  teneram, 
tribus  annis  natam,  ut  communius  habetur,  a parentibus 
in  templo  praesentatam  fuisse  et  educatam  , donec  ma- 
trimonio Joseph  fuerit  conjuncta.  Bened.  XIV  affirmat 
de  ipsa  praesentatione  nullam  esse  rationem  dubitandi , 
quamvis  de  illius  tempore  et  modo  inulta  narrentur  in- 
certa : festivitas  in  honorem  liujus  praesentationis  vetus 
eratin  ecclesia  Orientali,  siquidem  imperator  Comnenus, 
qui  regnare  coepit  anno  1 143,  eam  inter  alias  festivitates 
commemorat.  Gregorius  XI,  Avenione  degens,  precibus 
Philippi  Mazerii , regis  Cypri  cancellarii,  annuens,  offi- 
cium ab  illo  sibi  oblatum  accipit , diligenter  examinan- 
dum curavit,  ac  decrevit,  anno  1374,  ut  haec  dicia  fes- 
tivitas in  tota  ecclesia  Occidentali  die  21  no  vembris 
celebraretur. 

16°  Conceptio  beatee  Marice  virginis,  die  8 decembris. 
De  mysterio  immaculatae  conceptionis  beatae  Mariae  et 
festo  in  illius  honorem  instituto  sufficienter  diximus  in 
tractatu  de  Peccatis. 

17°  Translatio  sanctce  domus  Lauretanoe , die  10  decem- 
bris. Benedic t.  XIV,  in  magno  opere  de  Canoniz.  sancto- 
rum, l.  4,  12  part.  cap.  10,  et  in  tractatu  deFestis,  lib.  2, 
cap.  16,  erudite  probat,  ex  traditione,  ex  constitutionibus 
plurimorum  summorum  Pontificum,  nempe  Pauli  II, 
Julii  II,  Leonis  X,  Pauli  III,  Pauli  IV  et  Sixti  V ; ex  Mar- 
tyrologio  Romano,  in  quo  ad  diem  10  decembris  sequen- 
tia inserta  sunt  verba,  ex  decreto  S.  Cong.  rit.  diei  31 
augusti  1669,  « Laureti,  in  Piceno,  translatio  sacrae  domus 

» Dei  genitricis  Mariae,  in  qua  Verbum  caro  factum  est ; » 
et  ex  celebriorum  criticorum  sententiis,  inter  quos  nu- 
merantur Bollandistae,  ad  25  martii,  § 4,  Natalis  Alexan- 
der, Hist.  Eccl.  decimo  tertio  saeculo,  Theophilus  Ray- 
naudus,  Baillet , P Honoratus  a Sancta-Maria,  Graveso^ 
niiSjGuidoGrandus, abbas Catnaidulensis,  D.  Cal/net,Mu- 
ratorius,  etc.  — probat,  inquam,  domum  natalem  beatae 
Virginis,  divinis  mysteriis  consecratam  , ab  Infidelium 
potestate  ereptam,  in  Dalmatiam  prius  , deinde  in  agrum 
Lauretanum,  Picena?  provinciae,  in  ditionibus  ecclesias- 
ticis , translatam  fuisse  ministerio  Angelorum  , sedente 
S.  Ccelestino  V,  vel  sub  Bonifacio  VII I,  versus  an n.  1294. 
Refert  Clementem  VI  l tres  misisse  viros  qui  magnitudi- 
nes et  mensuras  domus  Lauretanae  cum  mensuris  loco- 
rum in  quibus  antea  fuisset  conferrent,  eosque , loco 
Dalmatiae  et  fundamentis  domus  Nazareth  visitatis,  re- 
periisse  mensuras  cum  magnitudinibus  domus  Laureta- 
nae collatas  optime  sibi  esse  concordes.  Certum  est  do- 
mum Lauretanam  in  universo  orbe  catholico  celebrem 
esse,  multo  populi  concursu  frequentari , et  innumeris 
illustratam  fuisse  miraculis. 

His  omnibus  permotus  Innocentius  XII,  ut  cultus  fi-» 
delium  erga  beatissimam  Virginem  magis  excitaretur, 
permisit  ut  dies  anniversaria  translationis  sanctae  do- 
mus ejus. cum  officio  et  missa  solemniter,  die  10  decem- 
bris, celebraretur  in  tota  Piceni  provincia.  Officium  istud, 
cum  propria  missa,  in  Piceno  limitatum,  d:e  9 maii  1719, 
ad  omnem  Etruriam  propagatum  est;  deinde,  a Be- 
ned.  XIII  ad  omnes  ditionis  ecclesiasticae  provincias,  et 
tandem  ad  cunctas  regiones  Hispaniarum  regi  subjec- 
tas, ex  decretis  23  angusti  1725  et  10  novembris  1729. 

18°  Festum  Exspectationis  partus  B.  Matia* , die  18  de- 
cembris. Sciendum  est  festum  Annuntiationis  olim  in 
Hispania  celebratum  esse  die  18  decembris,  ex  decreto 
conc.  Toletani  in  septimo  saeculo  celebrati,  Labite,  t.  6,  eo 
quod  25  martii  semper  in  Quadragesima  vel  in  Paschate 
incidat.  Attamen  , sequentibus  temporibus,  Hispaniarum 
ecclesiae  ad  constantem  Ecclesiae  Romanae  usum  Annun- 

tiationem  die  25  martii  celebrandi  devenerunt , sed  huic 
solemnitati  alteram  substituerunt,  die  18  decembris,  sub 
titulo  Exspectationis  partus  B.  Mariae,  quam  Grego- 
rius  XIII  anno  1573  approbavit.  Haec  festivitas  appella- 
tur etiam  beatae  Mariae  de  O,  cujus  nominis  origo  ducta 
est  ab  antiphonis  per  O incipientibus  , suspiria  , gemitus 
et  desiderium  veterum  Patrum  adventum  Redemptoris 
advocantium  exprimentibus,  quia  prima  harum  antiplio- 
narum  in  primis  hujusmodi  festi  Vesperis  dicitur. 

Officium  hujus  festi  coepit  recitari  in  regionibus  rei- 
publicae  Venetorum  subjectis,  ex  induito  S.  Cong.  rit. 
diei  3 septembris  1695,  et  ad  omnia  ditionis  ecclesiasticae 
lora  extensum  est  decreto  Bened.  XIII,  diei  22  arfgusti 
1775. 

19°  Festum  B.  Mario?  in  sabbato.  Constat  vetustum 
esse  pium  morem  exhibendi  in  sabbato  B.  Mariae  vir- 
gini peculiarem  quemdam  cultum  , et  missam  in  ejus 
honorem  hac  eadem  die  celebrandi.  B Petrus  Damianus, 
anno  1073  vita  functus,  dicit  in  Opusc.  33,  cap.  3 et  4 , 
pium  inolevisse  morem  ut  per  omne  sabbatum  missarum 
officia  in  honorem  B.  Mariae  celebrarentur,  nisi  forte 
festivitas  aut  feria  quadragesimalis  obsisteret.  Cardinalis 
Bona,  in  tractatu  de  Divina  psalmodia,  cap.  12,  § 2, 
contendit  officium  B.  Mariae  in  Sabbato  trecentis  annis 
ante  B.  Petrum  Damianum  in  ecclesia  tam  Graeca  quam 
Latina  recitari  consuevisse.  Urbanus  IT  , in  concilio  Claro- 
montano,  anno  1095,  statuit « ut  Horae  B.  Mariae  diceren- 
» tur  quotidie,  officiumque  ejus  diebus  sabbati  fieret.  >» 
Micrologus  de  ecclesiatic.  observationibus,  in  undecimo 
saeculo  scriptus,  cap.  60,  dicit : « Et  sabbato  de  sancta  Ma- 
» ria  pene  usquequaque  servatur,  non  tam  ex  auctori- 
» tate  quam  ex  devotione.  » Bibi.  Patr.  t.  18. 

Postea  duplex  nata  est  obligatio  relative  ad  regulares 
et  ecclesiasticos  in  sacris  constitutos  : una  recitandi  quo- 
tidie , cum  officio  divino  , parvum  B.  Mariae  officium  ; et 
altera,  in  ejus  honorem  celebrandi  sabbatum.  S Pius  V, 
quando  vetus  Breviarium  ex  mandato  concilii  Trid. 
emendavit,  obligationem  sustulit  recitandi  extra  chorum 

officium  parvum  B.  Mariae  , officiurnque  componi  jussit 
de  B.  Maria  in  sabbato  , ad  quod  omnes  tenerentur. 

Notandum  quod,  ubi  dicitur  obligationem  aliquod  offi- 
cium recitandi  ad  universalem  Ecclesiam  fuisse  extensam, 
id  intelligendum  sit  de  iis  qui  ad  Breviarium  Romanum 
ten  en  tu  r : in  loc  is  quippe  i n q u i bus  pa  r ti  cn  la  re  Bre  via  r iu  m 
legitime  recitatur,  nova  officia  non  obligant  priusquam 
ab  episcopis  locorum  fuerint  approbata  et  praescripta.  Sic 
non  recitamus  officium  Desponsa  tionisB.  Mariae, de  monte 
Carmelo , B.  Mariae  ad  Nives  , etc. 

§ III.  — De  praecipuis  festis  sanctorum. 

Inter  sanctos  religioso  cultu  in  Ecclesia  honoratos, 
sunt  angeli , sancti  Veteris  Testamenti  et  sancti  Novi 
Testamenti. 

De  angelis . 

Ex  Scriptura  sacra,  traditione  et  Ecclesiae  interpreta-* 
tione,  constat  multos  esse  angelos  beatos  , qui  propterea 
cultu  religioso  honorari  possunt,  sine  ullo  dubio.  Novem 
numerantur  angelorum  ordines  in  triplici  liierarcliia dis- 
tributi, scilicet,  Seraphim,  Clierubim  et  Throni, Domi- 
nationes, Virtutes  et  Potestates,  Principatus,  Archangeli 
et  Angeli. 

Tres  tantum,  ex  Scriptura,  nominatim  designantur 
angeli,  nempe  Michael,GabrieI  et  Raphani.  Qua  tuor  alia 
nomina  , Uriel , Sr  ait  ici , Jehudiel  et  Barachiel , a Judaeis 
accepta  , nulla  fide  digna  traditione  nituntur,  et  in  Ec- 
clesia non  admittuntur.  Imo  concilium  Laodicenmn  , in 
Capitularibus  Caroli  Magni,  apud  Baluzium,  stricte  pro- 
hibuit ne  ignota  angelorum  nomina  fingerentur  aut  no- 
minarentur , praeter  Michaelem,  Gabrielem  et  R ipbae- 
lem  ; et  in  concilio  Romano,  sub  Zacharia  papa  anno 745 
celebrato  , expresse  dicitur  nomina  angelorum  , Michaele, 
Gabriele  et  Raphaele  exceptis,  non  esse  angelorum  , sed 
daemoniorum. 

His  positis . plura  notanda  sunt  ex  praxi  Ecclesiae  licita  et 
consueta,  nempe  : 1°  ut  corporeos  pingere  licet  angelos 
licet  incorporeos , quia  sub  figura  hominis  apparuerunt 

justis.  2°  Michael,  Gabriel,  Raphae],  omnes  angeli  et  ar- 
ch angeli , omnes  sancti  beatorum  spirituum  ordines  pu- 
blice et  universaliter  invocantur  in  Litaniis  : item  incen- 
sum , ad  offertorium  , per  intercessionem  beati  Michaelis 
arch  angeli , stantis  a dextris  altaris  incensi , benedicitur. 
3°  Dedicantur  ecclesiae  et  capellae  in  honorem  , aut  om- 
nium angelorum  , aut  singulorum  , S.  Mtcliaelis  , S.  Ga- 
briel is  vel  S.  Raphaelis  ; aut  in  honorem  Angelorum 
Custodum  , vel  insignis  apparitionis  alicujus  angeli,  v.  g. 
S.  Michaelis  in  monte  Gargano,  in  Italia,  anno  356  , juxta 
Batouium,  vel  notabilis  beneficii  ministerio  ejus  obtenti. 
4°  Ecclesiae  pariter  dedicari  possunt  angelis  custodibus 
in  genere,  non  vero  angelo  custodi  talis  hominis  , quia  eo 
monente  ecclesia  non  haberet  patronum  nec  titulum. 
5°  Ecclesiae  non  dedicantur  Deo  in  honorem  omnium 
Cherubim,  Seraphim  aliorum  ve  angelorum  ordinum, 
cum  /wc  non  sit  usu  receptum  , inquit  Bened.  XIV  , de  Ca- 
noniz.  1.  4 , part  2,  cap.  30,  n.  10.  6°  In  universali  Ec- 
clesia officium  celebratur,  die  8 maii , in  commemoratio- 
nem apparitionis  S.  Michaelis  in  monte  Gargano,  et  die 
29  septembris , pio  dedicatione  templi  in  eo  monte  con- 
structi ; die  2 octobris  celebratur  officium  Angelorum 
Custodum,  quod,  petente  Ferdinando  imperatore,  con- 
cessum est  a Paulo  Y , et  deinde  a Ciemeute  X,  decreto 
13  septemb.  1670  , positum  est  in  praecepto  pro  univer- 
sali Ecclesia.  7°  In  regionibus  Hispaniae  subjectis  et  in 
pluribus  ordinibus  religiosis  , ex  variis  summorum  Pon- 
tificum decretis,  recitatur  officium  S.Gabrielis,  octavo  die 
ante  vel  octavo  die  post  Incarnationem,  id  est  18  mar- 
tii  vel  1 apriiis,  et  officium  S.  Raphaelis  die  2 maii.  Cum 
enim  sanctitas  eorum  constet  ex  Scriptura  et  ex  praxi  Ec- 
clesiae eorum  nomina  publice  invocantis,  laudabile  est 
ut  in  eorumdem  honorem  templa  Deo  dicentur  et  officia 
celebrentur.  8°  Sixtus  Y concessit,  die  5 februarii  1590, 
ut  in  regno  Portugalliae  et  in  cunctis  regionibus  ei  sub- 
jectis recitaretur  officium  in  bonorern  angeli  custodis 
ejusdem  regni  ; communis  enim  est  theologorum  sen- 
tentia singula  regna , provincias  , civitates , dioeceses,  ec- 

clesias,  etc.  suos  liabere  custodes  angelos  : licet  ergo  eos 
speciali  cultu  honorare,  et  nihil  vetat  quominus  summi 
Pontifices  publicum  officium  in  illorum  honorem  fieri 
permittant. 

Unusquisque  proprium  angelum  custodem  cultu  per- 
sonali honorare  potest;  imo  eum  singulari  devotione 
semper  prosequi  debet,  ut  sanctum,  Dei  visione  gauden- 
tem, suum  comitem,  amicum,  protectorem  etc.  certum 
est  enim,  et  etiam  de  fide,  juxta  multos,  saltem  omnes 
justos  singulares  habere  angelos  custodes.  Non  ita  con- 
stat, quamvis  communis  opinio  id  teneat,  peccatores  et 
infideles  suos  etiam  habere  custodes  angelos  qui  salutem 
eorum  procurare  intendant  eosque  non  deserant  nisi 
momento  quo  illorum  damnatio  consummatur. 

Plures  etiam  contendunt  principem  daemoniorum , 
Deum  imitari  volentem,  speciales  deputavisse  diabolos 
qui  singulos  homines  tentarent,  et  ad  malum,  quantum 
possent,  inducere  quaererent.  Haec  sententia  nullo  innixa 
est  fundamento  ex  Scriptura  aut  traditione  clare  deducto; 
id  unum  habemus  certum,  multos  ex  is  te  re  angelos  ma- 
los, nos  circumstantes  et  ad  malum  inclinantes,  a qui- 
bus praecavere  et  abhorrere  debemus. 

De  sanctis  Feteris  Testamenti . 

Controversia  movetur  inter  theologos  an  viri  sancti 
veteris  Testamenti  canonizari  possint.  Bened.  XIV  ad- 
vertit, de  Canoniz.  sanet.  1.  1,  cap.  14,  n.  2,  hanc  con- 
troversiam esse  inutilem,  quia  sancti  veteris  Testamenti 
ii  sunt  qui  ante  Christum  viventes,  in  ipsum  ut  mediato- 
rem et  redemptorem  credentes,  virtutibus  aut  martyrio 
illustres , Deo  placuerunt,  et  quos  Deus  sanctos  esse  in 
divinis  Scripturis  manifestavit ; in  eo  autem  casu  absona 
esset  summi  Pontificis  sententia  qua  definiretur  eos  esse 
sanctos  et  in  universali  Ecclesia  colendos.  Verum  summi 
est  Pontificis  decernere  an  cultus  et  qualis  cultus  publi- 
cus eis  praestandus  sit. 

Notandum  est,  omnes  sanctos  ante  Christum  defunctos 

ad  vetus  Testamentum  non  pertinere ; Bened.  enim  XI V, 
cum  pluribus  aliis,  1.  4,  part.  2,  cap.  29,  n.  2,  ostendit 
S.  Joannem  Baptistam,  S.  Josepli , Innocentes  ab  Herode 
occisos,  Zachariam,  Elisabeth,  Simeonem  senem,  Annam 
prophetissam,  Joachim  et  Annam  ad  novum  Testamen- 
tum  pertinere,  quia  ab  Evangelistis  laudati  sunt,  aut 
Christum  viderunt,  aut  ipsum  propinquitate  seu  carnis 
affinitate  proxime  attigerunt. 

Nemo  inter  catholicos  dubitat  quin  summus  Pontifex 
eumdem  cultum  hujusmodi  sanctis  ac  iis  qui  post  mor- 
tem Christi  obierunt  decernere  valeat.  Potest  similiter 
permittere  cultum,  instituere  festa,  cum  officio  et  missa, 
in  honorem  aliorum  sanctorum  ad  vetus  Testamentum 
certo  pertinentium,  et  quorum  sanctitas  constat.  Id  se- 
quitur ex  natura  rei  et  ex  praxi  Ecclesiae ; apud  Graecos 
enim  honorantur  ut  sancti  Abraham  , Lot  , qui  , licet  in 
vino  turpiter  egerit,  laudatura  B.  Petro,  II  Epist.  n,  7, 
ut  justus,  quia  aut  non  peccavit,  aut  poenitentiam  egit: 
tres  pueri  fornacis,  Ananias,  Azariaset  Misael ; prophetae 
Isaias,  Jeremias,  Daniel,  Amos,  Abdias,  Jonas,  etc.  Apud 
Latinos,  ex  sanctae  Sedis  concessione , honorantur  in  ali- 
quibus locis  plures  sancti  veteris  Testamenti ; officia, 
missae,  templa,  altaria  eis  dedicantur,  v.  g.  Eliae,  prae- 
sertim apud  Carmelitas;  Abraham  et  Job , apud  patres 
congregationis  Oratorii  Domini  Jesu. 

Existit  difficultas  circa  cultum  Enocli  et  Eliae  exhibi- 
tum ; quia,  ut  Bened.  XIV  probat,  1.  i,  cap.  14,  cultus 
religiosus  decerni  non  potest  hominibus  adhuc  viventi- 
bus, quantumvis  habeantur  ut  sancti,  et  duo  illi  patriar- 
chae non  mortui  sunt,  sed  translati  fuerunt,  ut  patet  ex 
IV  Reg.  ii  pro  Elia,  etEpist.  ad  Hebraeos,  xi,  5 pro  Enocli. 
Verum  illustris  Pontifex  respondet  Ecclesiam  non  cele- 
brare festum  Eliae  ut  beati,  sed  ut  divinitus  rapti , et 
aliunde  dici  posse  ambos  in  gratia  et  perseverantia  esse 
confirmatos ; in  hac  autem  hypothesi  evanescit  difficultas. 

Be  sanctis  novi  Testamenti. 

Da  iis  solum  pauca  dicemus  quorum  publicum  nunc 
fit  officium  in  ecclesia  Gallicana. 

1"  S.  Marcus  , die  25  apnlis.  Erat  Evangelista,  B.  Petri 
discipulus,  et  Alexandrinus  episcopus.  Die  25  api  ilis, 
anno  68,  post  multa  tormenta,  occubuit  martyr  pro 
Christo.  Reliquiae  ejus  diu  religiose  asservatae  sunt 
Alexandtiae , unde  translatae  sunt,  ut  fertur,  versus  an- 
num 8 1 5 Venetiam  , et  ideo  Venetiarum  respublica  hunc 
sanctum  elegit  pro  patrono. 

Hac  die  fit  processio  et  magna  cantatur  litania  seu 
supplicatio  aS.  Gregorio  Magno  instituta  pro  obtinenda 
pestis  cessatione  : in  septimo  saeculo  jam  affixa  erat  diei 
25  aprilis  ; concilium  Aquisgranense , anno  836  celebra- 
tum , et  Capitularia  Caroii  Calvi  illam  eodem  die  faci- 
endam in  Gallia  praescripserunt.  Tempore  S.  Gregorii 
jejunium  in  illo  die  erat  de  praecepto.  Nunc,  propter 
tempus  paschale  , non  est,  in  pierisque  dioecesibus,  obli- 
gatio jejunandi,  sed  tantum  a carnibus  abstinendi. 

2°  S.  Joarincs  Baptista , die  24  junii.  S.  Joannes,  minis- 
terio archangeli  Gabrielis  annuntiatus  , per  miraculum 
in  utero  sterilis  ex  viro  sene  conceptus,  ad  praesentiam 
Domini  exsultavit  , sanctificatus  fuit,  et  inter  mirabilia 
natus  est vitam  coelestem  duxit,  poenitentiam  praedi- 
cavit, Christum  annuntiavit,  indigitavit,  baptiza vit,  et 
magnum  humilitatis  praebuit  exemplum;  fortiter  obstitit 
Herodi  in  commercio  incestuoso  viventi,  dicens  Mare, 
xvi,  18  : Non  licet  tibi  habere  uxorem  Jratris  tui ; propterea 
in  carcerem  missus,  petente  Herodiade,  fuit  decollatus, 
et  meruit  ut  Christus  de  illo  diceret,  Mattii,  xi,  11  : Non 
surrexit  inter  natos  mulierum  major  Joannc  Baptista . 

Dies  ejus  Decollationis  est  celebris  ; sed  praecipua  ejus 
solemnitas  fit  die  ipsius  Nativitatis,  et  antiquissima  est 
in  Ecclesia  : S.  Aug.  septem  liabet  sermones  pro  illa  so- 
lemnitate  , quam  supponit  jam  esse  antiquam  et  univer- 
salem; haec  habet  Serm.  290, 4,  in  Natali  Joannis  Baptistae: 

« Qnia  in  magno  sacramento  natus  est  Joannes , ipsius 
» solius  justi  natalem  diem  celebrat  Ecclesia.  Et  natalis 
» Domini  celebratur,  sed  tanquam  Domini.  Date  mihi 
» alium  servum,  praeter  Joannem  , inter  Patriarchas,  in- 
» ter  Prophetas,  inter  Apostolos  , cujus  natalem  diem  ce-* 
» lebret  Ecclesia  Christi.  Passionum  diem  servis  plurimis 
«celebramus;  nativitatis  diem,  nemini  nisi  Joanni.  » 

3°  SS.  Petrus  et  Paulus , die  29  junii.  Petrus,  ex  pisca- 
tore factus  discipulus  Christi,  Apostolus  et  princeps  ac 
caput  Apostolorum,  sedem  prius  habuit  Antiochiae,  de- 
inde Romae,  ubi  eam  per  viginti  quinque  annos  tenuit, 
juxta  Eusebium,  S.  Hieron.  et  calendarium  Romanum 
a Bucherio  editum.  In  carcerem  Mamertinum  sub  Ne- 
rone conjectus  cum  B.  Paulo,  ibi  manserunt  octo  men- 
sibus, ut  fertur;  Processum  et  Martinianum  , custodes, 
et  quadraginta  septem  alias  utriusque  sexus  personas  ad 
fidem  adduxerunt;  postea  damnati,  Petrus  ad  crucem 
ut  Judaeus,  et  Paulus  ad  capitis  amputationem  ut  civis 
Romanus,  mortem  die  29  junii  subierunt  extra  muros 
civitatis.  Petrus  humilitatis  causa  petiit  et  obtinuit  ut 
capite  deorsum  posito  crucifigeretur.  Corpora  utriusque 
Apostoli  religiosissime  servantur  Romae,  unum  in  basi- 
lica Vaticana  S.  Petri,  et  alterum  in  basilica  S.  Pauli  , 
juxta  viam  Ostiae,  a Constantino  Magno  constructa  et 
anno  1823  infauste  igne  incensa.  Eorum  capita  in  figuris 
argenteis  inclusa  in  basilica  Lateranensi  custodiuntur. 
Sanctae  ac  pretiosae  illae  reliquiae  a peregrinantibus  totius 
orbis  catholici  visitantur. 

Percelebris  semper  fuit  Romap memoria  Petri  : Osten- 
datur mihi  Romce,  inquit  S.  Aug.  Enarrat,  in  Psal.  xliv  , 
in  honore  tanto  templum  Romuli,  in  quanto  ibi  ostendo  me- 
moriam Petri.  Idem  S.  Doctor  plures  habet  sermones  in 
Natali  Petri  et  Pauli.  Tertium  ex  liis  sermonibus  sic  in- 
cipit : Hodiernum  nobis  diem  festum  fecit  sanguis  Aposto- 
lorum. Hinc  sequitur  hanc  festivitatem  utriusque  Aposto- 
lorum esse  perantiquam  et  veneratione  nostra  dignam. 

4°  Festum  omnium  Sanctorum , die  1 nov.  Imperator 
Honorius  prohibuerat  ne  Christiani  templa  idolorum 

everterent,  volens  ea  conservare  tari  quam  artium  monu- 
menta : Bonif.-icius  IV,  videns  celebre  Pantheon  a Marco 
Agrippa  sub  imperio  Augusti  exstructum,  adhuc  exsta- 
re, illud  inundare  et  reparare  statuit,  solem  ni  ter  illud, 
anno  607,  B.  Mariae  et  omnibus  martyribus  ac  confesso- 
ribus dedicavit,  illucque  transferri  jussit  plus  quam  vi- 
ginti  et  octo  plaustra  ossium  sanctorum  martyrum  , quae 
divisa  in  variis  Romae  coemeteriis  jacebant.  Unde  haec 
ecclesia  dicta  est  Sancta  Maria  Rotonda,  ob  ipsius  for- 
mam, et  etiam  Sancta  Maria  ad  Martyres. 

Tale  fuit  exordium  soleinnita Lis  Omnium  Sanctorum  , 
quae  celebrabatur  Romaedie  13  maii,  die  anniversaria  prae- 
dictae dedicationis  : Gregorius  III  eam  ad  Ecclesiam  uni- 
versalem propagavit,  et  Gregorius  IV  diem  13  maii  in 
1 nov.  mutavit  , eo  quod  abundantior  esset  annona  in 
mense  novembris  quam  in  mense  maii;  tunc  enim  in- 
numeri advenae  confluebant  Romani  ut  solemnitati  as- 
sisterent. Hic  ultimus  Pontifex  , cum  venisset  in  Galliam 
anno  837,  regnante  Ludovico  Pio  , festivitatem  Omnium 
Sanctorum  secum  introduxit,  quae  brevi  fuit  adoptata  et 
facta  est  universalis  in  Galliis  sicut  in  aliis  regionibus. 

5°  Commemoratio  fidelium  Defunctorum , die  2 nov.  Con- 
suetudo orandi  pro  defunctis  venit  a traditione  Aposto- 
lica,  et  fundamentum liabet  in  praxi  totius  Ecclesiae,  in 
decretis  conciliorum  et  in  sacris  paginis  , tum  Novi , tum 
Veteris  Testamenti,  ut  alibi  probavimus  : nulla  autem 
erat  dies  specialiter  destinata  ad  orandum  pro  omnibus 
fidelibus  defunctis.  S.  Odilo,  abbas  Cluniacensis  , anno 
1048  mortuus  , statuit  ut  in  cunctis  monasteriis  sibi  sub- 
jectis, sicut  die  1 nov.  omnes  coluntur  sancti,  ita  2 die 
pro*omnibus  oraretur  defunctis  : quidam  putant  eum 
exemplar  hujus  generalis  commemorationis  omnium  de- 
functorum ah  Amalario,  ducentos  annos  ante  ipsum  vi- 
vente, accepisse,  monasteriis  suis  praecepisse,  et  eo  sug- 
gerente, Joannem  papam  XIX  hanc  praxim  ubique 
servari  mandavisse.  Joannes autem  XIX  , anno  1024  elec- 
tus, anno  1033  mortuus  est. 

6°S.  Stephaniis proto martyr,  die  26  decembris.  Unus  fuit 

e septem  primis  diaconis  ; plenus  erat  gratia  et  fortitudine > 
et  jaciebat  prodigia  et  signa  magna  in  populo , Act.  vi  , 8 : 
quidam  de  Judaeis  surrexerunt , disputantes  cum  Stephano , 
et  non  poterant  resistere  sapicntice  et  spiritui  qui  loquebatur > 
ibid.  Adhibitis  falsis  testibus,  eum  accusarunt  blasphe- 
miae  adversus  Moysen  et  Deum  ; ille  autem  mirabili  ser- 
mone, in  cap.  vii  Actuum  relato,  judicibus  suis  locutus 
est ; Judaei  eum  audientes  ipsis  exprobrantem  quod  legem 
Dei  non  custodirent,  dissecabantur  cordibus  suis,  et  stride- 
bant dentibus  in  eum.  Ille  vero  coelesti  visione  donatus,  ait: 
Eccc  video  coelos  apertos , et  Filium  hominis  stantem  a dex- 
tris Dei.  Tunc  Judaei  exclamaverunt  eum  blasphemare; 
sententia  non  exspectata  , traxerunt  eum  tanquamblas- 
phemum  extra  civitatem  , et  lapidaverunt  illum  Deum 
invocantem  et  pro  lapidantibus  orantem. 

Passus  est  ergo  et  obiit , juxta  Chronica  cum  Operibus 
Eusebii  a Scaligerio  publicata  , die  26  decembris  ejusdem 
anni  quo  Christus  fuit  crucifixus.  Cultus  ejussemper  fuit 
celebris  : S.  Aug.  a sermone  314  ad  325  de  illo  mirifice 
loquitur,  de  ejus  natali  , de  ejus  solemnitate  , de  mirabili 
corporis  ejus  inventione,  de  reliquiarum  translatione, 
de  manifestis  miraculis  intercessione  ejus  patratis  , etc. 

7°  Dedicatio  ecclesiarum , dominica  post  octavam  Om- 
nium Sanctorum.  In  Veteri  Testamento  triplex  solemnis 
describitur  templi  Jerusalem  dedicatio , una  sub  Salo- 
mone , secunda  post  captivitatem  Babylonicam  sub  Es- 
dra  , et  tertia  sub  Juda  Machabaeo,  qui,  post  impietates 
Antiochi,  templum  et  altare  purificari  ac  de  novo  dedi- 
cari voluit.  Dies  anniversaria  liarumce  dedicationum  so- 
lemnis erat,  et  per  dies  octo  celebrabatur.  Sub  nova  lege, 
ubi  deferbuit  persecutio,  ingentes  coeperunt  aedificari  ec- 
clesiae quae  solemni  ritu  dedicabantur,  ut  in  toto  histo- 
riae ecclesiasticae  decursu  legitur  : anniversarium  hujus- 
modi dedicationum  erat  ubique  festum  solemne,  et , cum 
variae  ecclesiae  diversis  temporibus  fuerant  dedicatae,  con- 
tigerat ut  anniversaria  eodem  die  non  celebrarentur, 
ideoque  Pius  VII  statuit , « ut  anniversarium  dedicatio- 
» nis  templorum  quae  in  Gallicanae  reipublicae  territorio 

» erecta  sunt,  in  dominica  quae  octavam  festivitatis  Oui- 
» niutn  Sanctorum  proxime  sequitur,  in  cunctis  Galli- 
j»  canis  ecclesiis  celebretur.  » Induit,  diei  9 api  ilis  1802 
Hinc  omnes,  sive  privatim  in  officio,  sive  publice,  hanc 
festivitatem  eodem  die  et  eodem  ritu  celebrant,  sive  pro- 
pria ecclesia  fuerit  consecrata,  sive  fuerit  tantum  bene- 
dicta ; simplex  enim  benedictio  jus  non  dabat  ad  officium 
dedicationis  quotannis  celebrandum. 

Notandum  i°,  festum  dedicationis  Ecclesiae  habendum 
esse  ut  festum  Domini,  ex  decreto  S.  rituum  Cong.  diei 
27  martii  1779,  et  ideo  aliis  festis  ejusdem  gra  dus  prae- 
ferendum esse. 

Notandum  2°,  in  ipsomet  die  Dedicationis  idem  cele- 
brandum esse  officium,  excepta  oratione,  ac  in  die  anni- 
versarii, ex  Merati , t.  3,  p.  mihi  302  , et  ut  supponitur 
in  decisioneS.  C.  Rituum  diei  7 maii  1746,  ad  8 •«.  Unde 
vigiliae  ex  Pontificali  coram  reliquiis  ante  consecratio- 
nem celebrandae  debent  esse  vigiliae  Dedicationis. 

ARTICULUS  QUARTUS. 

DE  RITU  CELEBRANDI  FESTA. 

Singulas  officium  recitandi  et  festa  celebrandi  regulas 
hic  certe  non  intendimus  referre  aut  explanare  : unus- 
quisque eas  legere  debet  in  rubricis  tum  generalibus, 
tum  particularibus.  Quaedam  tantum  paucis  verbis  dice- 
mus 1°  de  festis  suppressis,  2°  de  festis  translatis,  et  3°  de 
festo  patroni  et  titularis. 

De  Festis  suppressis . 

Cardinalis  Caprara,  per  indultum  modo  citatum , diei 
9 aprilis  1832,  ex  mandato  summi  Pontificis , quatuor 
tantum  reservavit  festa  praeter  dies  dominicos,  videlicet 
Nativitatem  Domini  nostri  Jesu  Christi,  ejus  Ascensionem, 
Assumptionem  B.  virginis  Mariae,  et  festum  Omnium  San- 
ctorum ; « ita  ut  posthac,  in  reliquis  festis  diebus,  omnes 
» ejusdem  (Galbae)  incolae  non  solum  a praecepto  audiendi 
» missam  vacandiqueab  operibus  servilibus , sed  a jeju- 
» nii  etiam  obligatione  in  diebus  qui  festa  hujusmodi 
» praecedunt  prorsus  absoluti  censeantur  et  sint.  » 

Eam  tamen  legem  adjectam  esse  voluit  summus  Pon- 
tifex, « ut  in  festis  diebus  vigiliisque  eos  praecedentibus, 
» quae  suppressae  decernuntur,  in  omnibus  ecclesiis  nihil 
» de  consueto  divinorum  officiorum  sacrarum  que  cacrc- 
» moniarum  ordine  ac  ritu  innovetur,  sed  omnia  ea 
» prorsus  ratione  peragantur  qua  hactenus  consueverunt, 
* exceptis  tamen  festis  Epiphaniae  Domini,  sacratissimi 
» Corporis  Christi,  SS.  Apostolorum  Petri  et  Pauli,  et 
» sanctorum  patronorum  cujuslibet  dioecesis  et  paroeciae, 
» quae  in  dominica  proxime  occurrente  in  omnibus  ec~ 
>*  clesiis  celebrabuntur.  » 

Itaque  in  festis  simpliciter  suppressis,  quae  sunt  Cir- 
cumcisio Domini,  Purificatio  B.  Mariae  virginis,  Annun- 
tiatio, feria  secunda  et  tertia  Paschae,  feria  secunda  Pem- 
tecostes,  NativitasS.  Joannis  Baptistae, Nativitas  B.  Mariae 
virginis,  Commemoratio  omnium  Defunctorum,  Concep- 
tio B.  Mariae  virginis,  et  festum  S.  Stepliani,  remanet  ob- 
ligatio officium  privatim  recitandi  et  solemnitatem  pu- 
blice in  ecclesiis  celebrandi,  nulla  vero  missam  audiendi 
et  ab  operibus  servilibus  vacandi.  Quoniam  tamen  plu- 
rimis in  locis  fideles  ab  operibus  servilibus  abstinebant 
his  diebus , dum  alii  eis  vacabant,  et  nociva  inde  nasce- 
batur varietas  inter  dioeceses,  parochias  et  familias,  car- 
dinalis Caprara  , rogante  Gubernio,  die  6 julii  1806, 
omnibus  scripsit  episcopis , in  memoriam  revocans  obli- 
gationem audiendi  missam  et  ab  operibus  servilibus  abs- 
tinendi in  diebus  festis  suppressis  sublatam  esse,  et  ex- 
pedire ut  parochi  aliique  viri  ecclesiastici  a sono  Campa- 
narum et  alia  exteriori  pompa  in  festis  de  praecepto  con- 
sueta temperarent.  Plures  episcopi,  v.  g.  Cenomanensis, 
An  legavensis  , a ministro  cultuum  et  praefectis  vexati,  ex 
consilio  Legati  a latere , hujusmodi  festa  ad  dominicam 
proximam  remiserunt , excepta  Circumcisione  Domini, 
quam  Gubernium  agnoscebat  ut  festum  civile,  et  ideo 
celebrationem  officii  non  impediebat.  Nunc  communiter 
propriis  diebus,  juxta indulti  verba,  alia  celebrantur  festa, 
et  annuntiantur  ut  festa  devotionis. 

Indulgentiae  praedictis  festis  annexae  nullam , ob  sup- 
pressionem, subierunt  mutationem. 

De  Festis  translatis . 

Festa  Epiphani#,  Corporis  Christi,  SS.  Apostolorum 
Petri  et  Pauli,  ac  patroni  dioecesis  et  paioeciae  non  fue- 
runt suppressa,  sed  ad  dominicam  proxime  occurrentem 
translata,  ut  patet  ex  verbis  indulti  supra  citatis.  Plura 
inde  nata  sunt  dubia,  quae  a diversis  episcopis  Cardinali 
legato  a latere  proposita  , soluta  sunt  per  responsiones 
speciales  eumdem  sensum  habentes  ac  sequens  ad  epi- 
scopum Camberiensem  : « Priusquam  dubiis  propositis 
» respondeam,  opportunum  duco  quasdam  explicationes 
»V  praemittere , quae  nonnullis  jam  Galbarum  episcopis 
» datae  sunt,  ut  quaestionibus  fieret  satis  quae  super  intel- 
» ligentia  indulti  diei  9 aprilis  1802  quoad  aliquorum  fe- 
» storum  translationem  fuerant  ab  illis  expositae. 

»»  1°  Officia  Epiphaniae  Domini,  sacratissimi  Corporis 
»>  Christi,  SS.  Apostolorum  Petri  et  Pauli,  et  SS.  patrono- 
» rum  cujuslibet  dioecesis  et  parochiae,  recitanda  erunt  a 
>»  clero  tam  privatim  quam  publice  in  ecclesiis,  et  missa 
>»  de  iisdem  dicenda,  in  suo  proprio  die. 

» 2°  In  dicto  proprio  die  fideles  neque  ad  audiendam 
» missam,  neque  ad  abstinendum  ab  operibus  servilibus 
» obligati  erunt. 

» 3°  Sola  solemnitas  praefatorum  festorum  differtur  in 
» domiuieain  subsequentem , in  qua  officium  quidem  a 
» clero,  tam  publice  quam  privatim,  et  missa  recitabi- 
» tur  de  dominica  seu  de  festo  occurrente,  juxta  calenda- 
d riuin.  Canetur  tamen  una  missa  solemnis  de  festis  illis 
» more  votivo  cum  unica  oratione;  minime  omissa  in  ca- 
» thedraiibus  aliisve  ecclesiis,  in  quibus  officium  publice 
» agatur,  et  adsit  sufficiens  numerus  ecclesiasticorum,  alia 
» missa  conventuali  de  dominica  vel  festo  occurrente. 

» Quibus  positis,  venio  ad  dubia  proposita,  quibus  lioc 
» sit  responsum  : 

»>  1°  Si  in  unam  eamdemque  dominicam  incidat  so- 
*>  lemnitas  translata,  prout  supra  n°  3 declaratum  est, 

» tum  anniversarii  dedicationis , tum  patroni , ea  solem- 

» nitas  celebranda  erit  de  digniori , scilicet  de  dedica- 
» tione,  translato  minus  digno,  id  est  festo  patroni , ad 
» primam  dominicam  non  impeditam,  juxta  rubricas. 

» 2°  Si  dominica  ad  quam,  juxta  indultum  reductionis 
» festorum  diei  9 aprilis  1802  , transferenda  esset  solem- 
» nitas  patroni,  sit  dies  propria  S.  Joannis  B iptistae,  tunc 
» solemnitas  patroni  transferenda  erit  ad  primam  domi- 
» nicam  non  impeditam,  juxta  rubricas,  ne  scilicet,  cum 
» festum  S.  Joannis  sit  ejusdem  ritus,  nec  transferri  pos- 
» sit,  duplex  solemnitas  primae  classis  eadem  die  in  una 
>»  ecclesia  peragatur.  » 

« Novis  apud  plurimos  exortis  dubiis,  eo  quod  , juxta 
» istud  responsum,  transferri  debeant  in  dominicam  sub- 
» sequentem  festa  quae  indultum  decrevit  celebranda  in 
» dominica  proxime  occurrente , quae  a permultis  eredeba- 
» tur  dominica  proximior;  opportunum  ductum  estdenuo 
» consulere  Apostolicam  legationem,  cujus  responsum 
>»  omnem  tulit  difficultatem,  et  quod  dubium  videbatur 
» explanavit,  declarando  haec  verba  indulti,  in  dominicam 
>»  proxime  occurrentem,  intelligenda  esse  de  dominica  pro- 
» xitne  sequente,  quoniam  dominica  quae  occurrit  est  illa 
» quae  supervenit.  » Haec  responsio  refertur  in  Rituali 
Bellicensi,  t.  3 , p.  172,  la  edit,  sine  epocb a seu  data. 
Conformis  est  alteri  responsioni  ejusdem  cardinalis,  diei 
21  iunii  1804  , apud  Romsee  relata,  t.  5 , p.  232. 

Octava  igitur  festi  translati  ipsomet  die  in  quem  cadit 
incipit , non  vero  die  quo  celebratur  ipsius  solemnitas 
pro  populo. 

Indulgentia  cum  solemnitate  ad  diem  dominicam 
transfertur,  ex  rescriptis  ad  arcliiepiscopum  Mecblinien- 
sem  , die  21  junii  1804,  et  ad  episcopum  Camberiensem 
directis,  et  ex  brevi  Pii  VII  ad  archiepiscopum  Lugdu- 
nensem, diei  13  aug.  1805:  an  ista  rescripta  sint  actus 
jurisdictionis  ad  proprias  Mecbliniensem , Lugdunensem 
et  Camberiensem  dioeceses  limitati,  an  vero  decisiones 
generales,  haereo  dubitans,  quamvis  indulgentiae  trans- 
latio generalis  probabilior  milii  videatur. 

Notandum  1°,  festum  S.  Joannis  Baptistae  apud  nos 

esse  ritus  solemnis  minoris,  ac  proinde  festo  patroni  et 
festo  sanctissimi  Corporis  Christi  cedere. 

Notandum  2°,  quod  si  dominica  sequens  sit  aliqua  ex 
majoribus  primas  aut  secundse  classis,  in  quibus  missae 
votivae  solemnes  non  admittuntur,  missa  solemnis  esse 
debeat  de  dominica  privilegiata  cum  commemoratione 
festi  translati.  (Nota  ad  indultum  explicativum  card.  Ca- 
prara,  diei  21  j unii  1804,  apud  Romsee , t.  5,  p.  233. ) 

Notandum  3?,  quod,  ex  decreto  Cong.  rit.  diei  26  nov* 
1735  , officia  sanctorum  quae  de  mense  decembris  ali- 
quando supersunt,  ad  dies  anni  sequentis  non  impeditos 
transferri  non  debeant  : vel  eorum  tantum  fit  comme- 
moratio , si  rubricae  permittant,  vel  prorsus  omittuntur 
hoc  anno. 

De  F estis  patroni  et  titularis «, 

1°  Patronus,  a pater  derivatus,  ille  communiter  intel- 
ligitur  qui  alios  suscipit  defendendos  : idea  igitur  pa- 
troni , maxime  in  liturgia  ecclesiastica,  ideam  importat 
inferioris  protegendi  et  superioris  placandi , vel  orandi 
aut  supplicandi.  Unde  persona  divinae,  mysteria  Dei  aut 
Salvatoris,  autB.  Mariae,  v.  g.  Conceptio,  Incarnatio,  As- 
sumptio, proprie  dici  non  possunt  patroni,  quia  non  ha- 
bent superiorem  orandum  aut  placandum,  vel  spectari 
non  possunt  ut  intercessores.  Sanctissima  vero  Maria, 
considerata  ut  persona,  omnes  sancti  et  angeli  in  coelo 
regnantes  et  in  Martyrologio  Romano  inscripti,  eligi  pos- 
sunt ut  patroni,  quia  nos  inferiores  apud  Deum  superio- 
rem protegere  possunt.  Universali  autem  ac  perpetua 
consuetudine  sancitum  est  ut  quaevis  ecclesia  in  hono- 
rem alicujus  mysterii  vel  sancti  aut  sanctae  erigeretur  : si 
prius,  persona  divina  aut  mysterium  dicitur  titulus  aut 
titularis  ecclesiae;  si  posterius,  sanctus  vel  sancta  vocatur 
patronus  vel  patrona  ecclesiae  et  loci  ab  ea  dependentis. 
Si  non  esset  locus  ab  ecclesia  dependens,  aut  si  alius  esset 
patronus  loci,  sanctus  vel  sancta  sub  cujus  invocatione 
erecta  esset  ecclesia,  illius  titularis,  et  non  proprie  pa- 
tronus nuncuparetur. 

2°  Patronus  et  titularis  in  duobus  potissimum  diffe- 
runt : 1°  in  eo  quod  patronus  loci  per  se  importet  festum 
in  populo,  ex  consuetudine  et  legibus  Ecclesiae;  non  item 
titularis  : unde  in  civitatibus  et  oppidis  communem  pa- 
tronum habentibus,  ecclesiae  in  iis  exi.stent.es  solum  pa- 
tronum titularem  habent,  etoiim  in  sol  id  e festi  patroni 
loci  erat  obligatio  audiendi  missam  et  ab  operibus  servi- 
libus abstinendi  ; nunc  autem,  cum  soleum  i ins  patroni 
ad  dominicam  occurrentem  transferatur,  nulla  est  diffi- 
cultas in  populo,  et  praecedens  differentia  amplius  non 
existit,  stricte  loquendo;  2°  in  eo  quod  locus  communiter 
non  habeat  nomen  patroni,  dum  ecclesia  sub  nomine  sui 
titularis  designari  soleat , v.  g.  ecclesia  Sanctae  Crucis, 
S.  Salvatoris,  Conceptionis,  Visitationis  B.  Mariae,  ete. 

3°  Sacra  rituum  Cong.  definierat,  die  13  septembris 
1642,  festum  principalis  patroni  in  quocumque  regno, 
provincia,  civitate,  oppido  vel  pago  esse  de  praecepto, 
cum  obligatione  audiendi  missam  et  ab  operibus  servi- 
libus vacandi ; et  die  21  junii  1710,  celebrandum  esse 
ritu  duplici  primae  classis,  cum  octava  a clero  facienda  , 
etiamsi  ecclesia  non  fuisset  consecrata,  sed  tantum  bene- 
dicta. 

4°  Episcopi  provinciae  Turonensis , in  suo  communi 
mandato,  diei  8 maii  1780,  jam  a nobis  citato,  statuerant 
1°  festum  patroni  principalis  dioecesis  propria  die  sua 
celebrandum  esse;  2°  festum  patroni  secundarii,  ubi 
esset,  ad  dominicam  proximiorem  transferendum  ; 3°  fes- 
tum patroni  principalis  uniuscujusque  parochiae  ad  do- 
minicam praecedentem  remittendum  fore,  si  feria  se- 
cunda, aut  tertia,  aut  quarta  incideret;  et  ad  dominicam 
sequentem  , si  feria  quinta,  aut  sext  i,  aut  sabbato  adve- 
niret; 4°  ex  liypotliesi  quod  dominica  praecedens  aliquo 
solemni  festo  in  tota  dioecesi  celebrato  impediretur,  fes- 
tum patroni  ad  dominicam  sequentem  transferendum 
esse,  et  si  dominica  sequens  esset  impedita,  dominica 
praecedente  anticipandum  fore.  Vidimus  autem  quid  in- 
dultum diei  9 aprilis  1802  statuerit.  Nulla  est  differentia 
in  modo  celebrandi  festum  patroni  et  festum  titularis  : 

utrumque  est  ritus  primae  classis , apud  nos  ritus  annua- 
lis et  cum  octava. 

5°  Officium  patroni  locum  liabere  non  potest  domini- 
cis prima  Adventus,  Passionis,  Paschatis,  Pentecostes  et 
Trinitatis,  nec  dominicis  in  quibus  celebrantur  festa 
Nativitatis,  Circumcisionis,  Epiphaniae,  Coi poris  Christi, 
Assumptionis,  et  Omnium  Sanctorum. 

6°  Octavae  prohibentur  a die  17  decembris  usque  ad 
diem  Epiphaniae  inclusive , in  ritu  Romano,  exceptis  iis 
quap  cum  solem  ni  tale  Nativitatis  Domini  celebrantur, 
scilicet  SS.  Stephani , Joannis  et  Innocentium,  a die  15 
decembris  usque  ad  Natale  Domini , apud  nos,  et  a feria 
quarta  Cinerum  usque  ad  Pascha  : octavae  jam  incoeptae 
cessant,  nec  tamen  dies  octavae  anticipantur. 

7°  Si  festum  patroni  alicujus  parochiae  vel  titularis  ec- 
clesiae quotannis  in  diem  prohibitum  incidat,  recurren- 
dum est  ad  episcopum,  qui  alium  determinabit  diem  in 
quo  officium  ejus  cum  integra  octava  celebrari  possit. 

8°  Ad  officium  patroni  regni , provinciae , dioecesis  vel 
parochiae  tenentur  omnes  clerici  sacris  ordinibus  initiati 
et  in  ejus  territorio  degentes;  ad  officium  titularis  te- 
nentur clerici  ecclesiae  adscripti. 

9°  Regulares  obligantur  ad  officium  patroni  regni, 
provinciae,  dioecesis,  civitatis  vel  oppidi  in  quo  morantur, 
ex  decreto  S.  Cong.  rit.  diei  20  martii  1683,  sed  absque 
octava  ; non  vero  ad  officium  parochiae  in  qua  demoran- 
tur, ut  respondit  S.  rit.  Cong.  die  5 julii  1698. 

10°  Pastor  plures  habens  ecclesias  sub  jurisdictione 
sua,  si  in  ili  is  aequaliter  resideat,  omnium  patronorum' 
et  octavas  de  ritu  primae  classis  celebrare  tenetur,  prout 
festa  sacra  rit.  Cong.  declaravit  die  5 julii  1698.  Si  vero 
resideat  in  ecclesia  parocliiali  plures  sub  se  habenti  eccle- 
sias vel  capellas,  solius  patroni  ecclesiae  parochialis  offi- 
cium cum  octava  celebrare  potest  : si  tamen  , in  capellis 
sibi  subditis,  die  patroni  celebraturus  esset,  solernnita- 
tem  patroni  faceret,  et  officium  ejus  sub  ritu  primae  classis 
recitare  posset,  absque  octava.  Si  sacerdos  liuic  capellae 

adscriptus  esset,  officium  patroni  celebrare  non  posset, 
nisi  sub  ritu  in  suo  calendario  expresso. 

11°  Qui  capellae  rurali  deservit,  vel  in  territorio  ejus 
residet , vel  non  : in  priori  casu , ad  officium  et  octavam 
patroni  ejus  tenetur,  et  nihilominus  probabiliter  ad  offi- 
cium et  octavam  ecclesiae  matricis,  quod  tamen  plures 
limitant  ad  hoc  quod  ecclesia  matrix  sit  cathedralis  ; in 
posteriori  vero  casu , in  quo  sacerdos  in  territorio  capellae 
non  residet , sed  diebus  dominicis  et  festivis  ad  eam  per- 
git ministerium  suum  impleturus,  quo  expleto  redit  ad 
ecclesiam  parochialem  cui  famulatur,  divinis  officiis  as- 
sistendo , tenetur  ad  officia  et  octavas  utriusque  patroni, 
utrique  enim  adscriptus  est  ecclesiae  : ergo  utriusque  pa* 
tronos  in  aequali  gradu  celebrare  debet. 


CAPUT  TERTIUM. 

DE  JEJUNIO. 

Jejunium  in  sua  generali  significatione  importat  abs- 
tinentiam a cibo.  Quadruplex  distinguitur  : spirituale 7 
morale,  naturale,  et  ecclesiasticum. 

Jejunium  spirituale  est  abstinentia  a vitiis , juxta  Pro- 
phetae verba,  Isai.  lviii  , 6 : Nonne  hoc  csl  magis  jejunium 
quod  elegi  ? Dissolve  colligationes  impietatis . Unde  S.  Aug.  < 
Tract.  17  in  Joannis  Evang.  « Jejunium  magnum  et  ge-  , 
» nerale  est  abstinere  ab  iniquitatibus  et  illicitis  volup- 
* tatibus  saeculi , quod  est  perfectum  jejunium.  » 

Jejunium  morale  est  continentia  in  cibi  potusque 
sumptione  juxta  temperantiae  regulas;  jejunium  naturale 
est  abstinentia  ab  omni  prorsus  cibo  et  potu,  quale  est 
jejunium  ad  susceptionem  sanctae  Eucharistiae  requi- 
situm; et  jejunium  ecclesiasticum  est  abstinentia  a plu- 
ribus refectionibus  certoque  ciborum  genere,  juxta  Ec- 

clesiae  regulas.  De  illo  solo  hic  agitur,  et  dicemus  1°  de 
potestate  Ecclesiae  jejunia  praecipiendi ; 2°  de  jejuniis  ab 
Ecclesia  praeceptis;  3°  de  conditionibus  ad  jejunandum 
requisitis;  4°  de  causis  a jejunio  excusantibus  , et  5°  de 
iis  qui  ratione  jejunii  et  abstinentiae  peccant. 

ARTICULUS  PRIMUS. 

DE  POTESTATE  ECCLESIAE  JEJUNIA  PRAECIPIENDI. 

Veteres  haeretici  non  solum  jejunia  non  negabant,  sed 
falsis  quibusdam  momentis  innixi,  ea  ultra  modum  mul- 
tiplicabant vel  rigidiora  faciebant;  recentiores  vero,  ut 
Lutherani  et  Calvinistae,  fatentes  jejunia  in  veteri  Lege 
fu  isse  praescripta  , negant  Ecclesiam  habere  potestatem 
obligandi  Christianos  ad  jejunandum  : contra  quos  sit 

propositio. 

Ecclesia  habet  potestatem  obligandi  Christianos 
ad  jejunandum . 

Probatur  Scriptura  sacra,  praxi  Ecclesiae,  testimoniis 
Patrum,  et  ratione. 

1°  Scriptura  sacra . Multa  reperiuntur  jejunia  in  Veteri 
Testamento  a Deo  praescripta,  sed  insuper  1°  Synagoga 
instituit  jejunium  in  memoriam  liberationis  filiorum  Is- 
rael a persecutione  Aman  , Esther,  ix,  17;  2°  Jonadab, 
filius  Recliab,  filiis  et  nepotibus  suis  prohibuit  usum 
vini  usque  in  sempiternum,  Jerem.  xxxv,  18,  et  Deus 
eos  laudavit  eo  quod  omuia  mandata  patris  sui  custodi- 
rent. Apostoli,  in  concilio  Jerusalem,  omnibus  praece- 
perunt ut  a suffocato  et  sanguine  abstinerent  : porro 
Ecclesia  eamdem  saltem  habet  potestatem  quam  habue- 
runt Jonadab  et  Synagoga,  eamdem  quam  Apostoli  exer- 
cuerunt ut  legislatores  : ergo. 

2°  Vraxi  Ecclesias . Ex  antiquis  canonibus,  v.  g.  69 
eorum  qui  Apostolis  tribuuntur,  19  concilii  Gangrensis, 

anno  324  celebrati , aliisque  pluribus  apud  Gratianum  , 
3 part.  dist.  3,  relatis,  necnon  ex  loto  historiae  eccle 
siasticae  decursu,  constat  Ecclesiam  semper  habuisse  je- 
junia, ea  commendasse,  praecepisse  et  observari  jussisse  : 
Ecclesia  autem  talem  exercere  non  potuit  potestatem  si 
eam  a Christo  non  acceperit : ergo. 

3°  Testimoniis  Patrum.  Quicumque  enim  opera  Patrum 
legerunt,  negare  non  possunt  eos  jejunia  ecclesiastica 
agnovisse,  observasse  et  ab  omnibus  legitime  non  impe- 
ditis observanda  docuisse  : plures  de  jejunio  expresse 
scripserunt,  ut  Tertullianus,  i.  de  Jejunio;  vel  sermones 
ad  populum  habuerunt,  utS.  Basibus,  S.  Aug. , S.  Chry- 
sost.,  etc.  ergo. 

4°  Ratione.  Jejunium  ab  Ecclesia  praecipi  potest  si  sit 
bonum  et  ad  fines  bonos  dirigi  possit : atqui  hoc  utrum- 
que verum  est.  1°  Jejunium  est  bonum  in  se  et  lauda- 
bile, ut  ipse  fatetur  Calvinus,  alioquin  Deus  illud  non 
praecepisset  in  Veteri  Testamento,  Christus  illud  non 
commendasset  in  Novo,  tum  proprio  exemplo,  tum  di- 
cendo, v.  g.  Mattii,  vi,  16  : Cum  jejunatis , nolite  fieri 
sicut  hypocritce  tristes ...  cum  autem  tu  jejunas , unge  caput 
tuum , etc.  2°  Ad  fines  bonos  dirigi  potest,  nempe  ad 
iram  Dei  placandam  , ut  fecerunt  Ninivitae,  ut  saepe  ex- 
hortantur Prophetae,  ad  daemones  expellendo*,  juxta  haec 
Christi  verba,  Mattii,  xvn,  20  : Hoc  autem  genus  non  eji- 
citur nisi  per  orationem  et  jejunium ; ad  se  humiliandum  , 
sicut  David  poenitens,  Ps.  xxxiv,  13  : Humiliabam  in  je- 
junio animam  meam;  ad  concupiscentias  refrenandas, 
carnem  affligendo,  etc.  ergo. 

Objiciunt  Prntcstantes  et  fioclierni  increduli  : 1°  Deum 
pluries  manifestasse  per  Piophetas,  v.  g.  per  Jeremiam , 
xiv,  12,  dicendo,  Cum  jejunavcrint , non  exaudiam  preces 
eorum,  jejunia  sibi  grata  non  esse;  2°  verba  Christi, 
Mattii,  xv,  11,  dicentis  : Non  quod  intrat  in  os  coinquinat 
hominem,  sed  quod  procedit  ex  ore  hoc  coinquinat  hominem ; 
3°  verba  B.  Bauli,  I Cor.  x,  25  : Omne  quod  in  macello 
vcenit ; manducate,  nihil  interrogantes  propter  conscientiam  ; 
I Tini,  iv,  1 et  3 : Spiritus  manifeste  dicit , quia  in  novis- 

simis  temporibus  discedent  quidam  a fide , attendentes  spiri- 
tibus erroris...  prohibentium  nubere , abstinere  a cibis  quos 
Deus  creavit  ad  percipiendum  cum  gratiarum  actione  , elc. 

Respondetur  autem  ad  primum , Deum  non  manifestare 
jejunia  in  genere  sibi  grata  non  esse,  cum  contrarium 
saepe  ostenderit,  sed  jejunia,  preces,  holocaustomata  pec- 
catorum impoenitentium  sibi  non  placere  ; ad  secundum  , 
cibos  ex  natura  sua  animam  non  coinquinare  , sed  ubi 
sumuntur  contra  praeceptum,  violationem  praecepti  coin- 
quinare , ut  patet  exemplo  Adae  et  uxoris  ejus  ; ad  ter- 
tium, beatum  Paulum  loqui  contra  illos  qui  canemonias 
Judaicas  adhuc  observare  volebant,  et  prohibet  ne  fideles 
interrogarent  an  cibi  in  macello  expositi  essent  lege  Mo- 
saica  permissi  vel  idolis  oblati , necne  ; ad  quartum  , Apo- 
stolum designare  Marcionem  , Tatianum  aliosque  hae- 
reticos qui  perpetuam  inducere  voluerunt  abstinentiam  , 
ad  contemnenda  et  abominanda  Creatoris  opera.  Quis 
bona  fide  haec  attendens  , non  videt  quam  talia  objecta 
sint  absona  et  a vero  sensu  aliena  ? 

ARTICULUS  SECUNDUS. 

DE  JEJUNIIS  AB  ECCLESIA  PRaECEPTIS. 

Jejunia  ecclesiastica  nunc  usitata  reducuntur  ad  Qua- 
dragesimam , quatuor  Tempora  et  Vigilias. 

1°  Quadragesima.  Calvinus  eam  exhibet,  Inst.  1.  4, 
cap.  22,  § 20,  ut  superstitiosam  observationem  ; Luthe- 
rani  et  Calvinistae  ei  subscribentes,  jejunia  sicut  coeliba- 
tum sustulerunt , quia  , ut  ait  S.  Aug.  venter  et  genitalia 
sibi  vicina  sunt. 

Ecclesia  autem  catholica  docet  jejunium  Quadragesi- 
male  ab  ipsis  Apostolis  institutum  fuisse;  in  omnibus 
enim  saeculis  videmus  illud  observatum  apud  Graecos  et 
apud  Latinos  : concilium  Nicaenum  , can.  5,  statuit  ut 
concilium  provinciale  habeatur  bis  in  anno,  ante  dies 
Quad  reges  ini  ce,  et  circa  tempus  autumni ; Eusebius,  Hist. 
1.  5,  cap.  23,  ait  ex  traditione  Apostolorum  sancitam  esse 

ut  alio  quam  Resurreciionis  die  jejunia  solvi  non  liceat ; 

S.  Aug  Serm.  209,  5 in  Quadragesima,  dicit : « Hi  sunt 
» quadraginta  dies  sacratissimi  toto  orbe  terrarum,  quos, 

» propinquante  Pascha,  universus  mundus,  quem  Deus 
» in  Christo  reconciliat  sibi  , praedicanda  devotione  con- 
» celebrat.  » Merito  igitur  concluditur  hanc  consuetudi- 
nem per  quadraginta  dies  ante  Pascha  jejunandi  , quam 
universa  tenet  Ecclesia  , quae  nec  conciliis  fuit  instituta, 
sed  semper  retenta  est , non  nisi  auctoritate  Apostolica 
traditam  rectissime  credi. 

Haec  tamen  Quadragesima  non  habenda  est  ut  institu- 
tionis divi  nae,  siquidem  nulla  ejus  fit  mentio  in  Evangeliis, 
nec  in  scriptis  Apostolorum  , nec  ullibi  nobis  reprapsenta- 
tur  ut  de  praecepto  divino  existens  : est  ergo  institutionis 
Apostolicae  per  traditionem  ad  nos  transm issae. 

Duo  a Calvinianis  objiciuntur  testimonia,  unum  S.  Ire- 
naei  apud  Euseb.  Hist.  1.  5,  cap.  24,  dicentis  : « Quidam 
» existimant  unico  die  sibi  esse  jejunandum,  alii  duobus, 

» alii  pluribus  ; nonnulli  etiam  quadraginta  horis  diur- 
>»  nis  ac  nocturnis  computatis  diem  suum  metiuntur  ; » 
alterum  Socratis,  narrantis  in  sua  Historia,  1.  5,  cap.  22, 
Romanos  tres  hebdomadas  continuas  ante  Pascha  jeju- 
nare , exceptis  sabbato  et  dominico  die  , etc. 

Sed  1°  S.  Irenaeus  de  varietate  continuandi  jejunium 
tantum  loquitur,  non  vero  de  varietate  dierum  jejunii ; a 
quidam  enim  singulis  diebus  ccenabant,  quidam  biduo  vel 
etiam  triduo  a quibuslibet  cibis  abstinebant;  alii  singu- 
lis diebus  corpus  refici  posse  arbitrabantur,  sed  dies  suos 
ex  quadraginta  horis  componebant,  etc.  ut  satis  innuunt 
liaec  Irenaei  verba,  diem  suum  metiuntur.  Ergo.  2°  Socrates 
Novatiana  et  Ariana  haeresi  infectus,  nullam  meretur 
fidem  , cum  Romanis  detrahere  volens  , S.  Aug.  S.  Leoni 
Magno  aliisque  omnibus  impudenter  contradicat. 

2°  Quntuor  Tempora . Contendunt  etiam  Calvinistae  je- 
junia quatuor  Temporum  longe  post  Apostolorum  aeta- 
tem Pontificia  auctoritate  invecta  fuisse  : communis,  e 
contra,  catholicorum  sententia  est  illorum  originem  ab 
Apostolis  repetendam  esse ; S.  quippe  Leo , traditionum 

Apostolicarum  accuratus  investigator,  ait,  Sermone  92, 
dejejunio  septimi  mensis,  id  est,  mensis  septembris,  quia 
annus  Romanus  a mense  marlii  tunc  incipiebat : « Quod 
» enim  dudum  et  traditio  decrevit,  et  consuetudo  firma- 
» vit,  nec  eruditio  ignorat,  nec  pietas  praetermittit.. < ut 
» jejunium  quod  nobis  septimi  mensis  recursus  indicit, 
» fide  alacri  per  castigationem  animi  et  corporis  cele- 
» bremus...  Ideo  enim  ipsa  continentiae  observantia  qua- 
» tuor  est  assignata  temporibus,  ut  in  id  ipsum  totius 
» anni  redeunte  decursu,  cognosceremus  nos  indesinen- 
» ter  punficationibusindigeie,semperque  esse  nitendum, 
» dum  hujus  vitae  varietate  jactamur,  ut  peccatum,  quod 
» fragilitate  carnis  et  cupiditatum  pollutione  contrahitur, 
» jejuniis  atque  eleemosynis  deleatur.  » 

Hic  ergo  iterum  applicari  potest  regula  a S.  Augus- 
tino tradita  et  a nobis  saepe  repetita  : Quod  universa  tenet 
Ecclesia , nec  conciliis  fuit  institutum  , etc.  Prob  ibile  tamen 
videtur  jejunia  quatuor  Temporum  in  Galliis  non  fuisse 
recepta  ante  octavum  saeculum,  et  praxim  eorum  non 
fuisse  ubique  uniformem,  nisi  post  Gregorium  YII  et 
Urbanum  II,  ac  proinde  in  undecimo  saeculo,  ut  probat 
Thomassin , part.  2,  cap.  18. 

In  Veteri  Testamento  quaedam  instituta  erant  jejunia 
post  captivitatem  Babylonicam  observata,  ut  patet  ex  his 
prophetae  Zacliaiiae  veibis,  vm  ,19:  Hac  dicit  Dominus 
exercituum  : Jejunium  quarti,  et  jejunium  quinti,  et  jejunium 
septimi , et  jejunium  decimi  erit  domui  Juda  m gaudium,  etc. 
Sed  non  erant  jejunia  quatuor  Temporum,  ut  apud  nos  ; 
bene  vero  observabantur  in  memoriam  obsessionis  u i bis 
sub  Nabuchodonosor , eversionis  murorum,  captionis  et 
mortis  Godaliae  , ut  videtur  in  calendario  Judaeorum  ad- 
huc usitato  inter  eos. 

3"  Figi  lice . Christus  quandoque  erat  pernoctans  in  ora- 
tione Dei , Luc.  vi,  12  ; media  nocte  Paulus  et  Silas  orantes 
laudabant  Deum  , et  audiebant  cos  qui  erant  in  custodia , 

Act.  xvi,  25.  Horum  exemplo  primi  Christiani  in  per- 
vigilio magnarum  solemnitatum  solebant  ad  sepulcra 
martyrum  pernoctare,  ut  constat  ex  pluribus  monu- 


TRACTATUS 


544 

mentis,  v.  g.  ab  Ammiano  Marcellino,  Hist.  1.  28  , a 
Plinio  junioieapud  Tertull.  Apol.  cap.  2 , a S.  Hierony- 
mo vigilias  et  pernoctationes  in  basilicis  martyrum  ad- 
versus Vigilantium  fortiter  defendente.  Ineunte  quarto 
saeculo,  concilium  Eliberitanum  , can.  25,  prolnbuit  ne 
« feminae  in  coemeterio  pervigilent,  eo  quod  saepe  sub 
» obtenu  orationis  scelera  latenter  committant.  » Cum 
enim  coemeteria  essent  loca  subterranea  et  obscura  , fa- 
cilis erat  turpitudinum  perpetratio  : sapienter  igitur 
statutum  fuit  ut  feminae  vigilias  in  privatis  suis  oratoriis 
haberent. 

Hujusmodi  vigiliae  erant  praeparatio  ad  celebrationem 
solemnitatis  disponens,  et  jejunium  importabant  : diu 
perseveraverunt,  et  non  raro  graves  genuerunt  abusus. 
Concilium  Connacense,  anno  1260  celebratum , pernoc- 
tationes in  ecclesiis  et  coemeteriis  prohibuit , ob  actiones 
turpes  aut  violentas,  ob  saltationes  quae  in  bis  locis  sacris 
saepe  fiebant.  Haec  prohibitio  renovata  fruta  Gemente  V, 
in  concilio  Viennensi,  anno  1311,  et  a Clemente  VIII,  in 
concilio  Aqnileiensi,  anno  1596,  ob  easdem  rationes. 

De  medio  autem  sublatis  vigiliis,  excepta  vigilia  Nati- 
vitatis Domini , remanserunt  jejunia  in  pervigilio  qua- 
rumdam solemniiatutn.  Vigiliae  sic  conservatae  cum  jeju- 
nio sunt  vigilia  Nativitatis  Domini  , vigilia  Paschae  quae 
est  ultima  dies  Quadragesimae  , vigilia  SS.  Petri  et  Pauli, 
quae  quoad  jejunium  tantum  transfertur  ad  sabbatum 
ante  dominicam  solemnitatis  dictorum  SS.  Apostolo- 
rum , ex  induito  card.  Capra ra  diei  21  junii  1804,  apud 
Romsee  , t.  5 , p.  234  ; vigilia  Assumptionis  et  vigilia  Om- 
nium Sanctorum.  In  induito  hic  citato  reservatur  etiam 
vigilia  Pentecostes;  sed  jejunium  hujus  vigiliae  suppres- 
sum fuerat  in  provincia  Turonensi,  per  mandatum  com- 
mune diei  8 maii  1780. 

Plurima  olim  eiant  alia  jejunia,  ut  in  Adventu,  in  Ro- 
gationibus , in  festo  S.  Marci,  in  Calendis  januarii,  in 
sabbato , Romae , etc.  sed  cum  ubique  obsoleverint,  de 
illis  nihil  dicemus. 

ARTICULUS  TERTIUS. 

DE  MODO  JEJUNANDI. 

Certum  est  apud  Catholicos  jejunia  supra  recensita  et 
conservata,  sub  peccato  mortali  per  se  obligare.  Ita  una - 
nimitrr  dociores ; et  Alexander  VII  sequentem  damnavit 
propositionem,  anno  1666  : « Frangens  jejunium  Eccle- 
» sia1,  ad  quod  tenetur,  non  peccat  mortaliter,  nisi  ex 
» contemptu  vel  inobeihentia  hoc  faciat,  puta  quia  non 
» vult  se  subjicere  praecepto.  » 

Examinandum  est  igitur  quid  necessarium  sit  ut  prae- 
ceptum jejunii  debite  impleatur.  Conditiones  requisitae 
ad  quatuor  reduci  possunt,  scilicet  1°  ad  abstinentiam  a 
carnibus  , 2°  ad  abstinentiam  ab  ovis  et  lacticiniis,  3°  ad 
unicam  refectionem,  et  4°  ad  coenulam  ex  indulgentia 
permissam. 

1°  De  Abstinentia  a carnibus. 

1°  Seclusa  controversia  oli m agitata  , an  scilicet  absti- 
nentia a carnibus  sit  pars  jejunii  principalior  aut  minus 
principalis,  certum  est  apud  omnes  catholicos  illam  esse 
deprseceptoet  ad  essentiam  jejunii  ecclesiastici  pertinere  ; 
nunquam  enim  Ecclesia  piaeeipit  jejunium  simpliciter, 
quin  simul  abstinentiam  a carnibus  prspeipiat,  quamvis 
ab  dia  dispensare  possit , ut  infra  dicemus. 

Dico  ad  essentiam  jejunii  ecclesiastici , quia  jejunium  in 
unica  refectione  sistens,  absquedeiectatione ciborum  con- 
cipi potest,  et  probabile  est  Judaeos  sic  obm  jejunasse. 
Minime  vero  inde  concludi  potest,  ut  volunt  Protestantes, 
nullum  ciborum  delectum  in  jejunio  admittendum  esse ; 
quia  Ecclesia  tam  habet  potestatem  esum  carnium  pro- 
hibendi, quam  unicam  refectionem  praecipiendi. 

2°  Nomine  carnium  die  jejunu  prohibitarum  intelli- 
gendae  sunt,  juxta  S.  Th.  2 2,  q.  147,  art.  8,  et  omnes 
doctores,  carnes  animalium  i/i  terra  nascentium  et  respiran- 
tium, per  oppositionem  ad  animalia  in  aquis  nascentia  et 

respirantia.  Unde  1°  omnia  quadrupedia  et  bipedia,  in 
terra  viventia,  aves  per  aerem  volantes,  et  generatimea 
animalia  quae  in  aquis  respirare  nequeunt  prohibentur; 
2°  pisces,  e contra,  et  quaeque  animalia  in  terra  communi- 
ter  non  viventia  diebus  jejunii  permittuntur;  3°in  dubio 
an  animalia  sint  terrestria  vel  aquatilia,  ex  judicio  peri- 
torum in  historia  naturali,  et  maxime  ex  consuetudine 
pronuntiandum  est  : sic  generaliter  statutum  est  per- 
mittendas esse  diebus  jejunii  limaces,  testudines,  ranas, 
locustas,  conchas,  quia  hujusmodi  animalia  non  habent 
sanguinem,  aut  habent  sanguinem  frigidum,  et  piscibus 
aequiparantur.  Idem  plures  sentiunt  de  viperis,  qme  si- 
miles sunt  anguillis  (idein  dicendum  est  de  colubris), 
de  lutris,  de  castoribus,  de  fibris  ; idem  communiter  di- 
citur de  ardeis  (herons),  de  gallinulis  cbloropis  ( poules 
cl*eau ),  de  martibus  (martes),  de  muribus  aquaticis  (rats 
d’eau ),  quia  liapc  animalia  ex  sohs  piscibus  communiter 
vivunt.  Non  item  de  corvis  marinis,  de  anatibus  feris 
( 'canariis  sauvages ),  et  aliis  similibus,  inter  quae  Ligorio 
computat  generaliter  aves,  licet  in  aquis  nutriantur,  ut 
fulicae  ac  consequenter  les  herous  et  les  poules  cV  e au.  Spec- 
tandus est  igitur  usus  in  unaquaque  dioecesi  receptus. 
Apud  nos  ardeae  et  gallinulae  aquaticae  eduntur,  non  vero 
anates  feri.  Jusculum  et  diversae  adipes  ex  carn  ibus  prove- 
nientes, ad  carnes  ex  quibusexprimuntur  revocandaesunt. 

3°  Lex  esum  carnium  certis  diebus  prohibens  obligat 
sub  peccato  ex  natura  sua  mortali  : sic  interpretantur 
omnes  doctores  et  communis  fidelium  opinio.  Dico  ex 
ruitura  sua,  quia  transgressio  liujus  legis,  ex  omnium 
sensu,  materiae  levitatem  patitur.  Unde  qui  in  parva 
quantitate  de  carnibus  prohibitis  manducaret , leviter 
tantum  peccaret;  quantitas  autem  ad  constituendum 
peccatum  mortale  requisita,  ex  judicio  viri  prudentis 
determinanda  est. 

Coqui  et  coquae  carnes  prohibitas  diebus  abstinentiae 
ex  justa  ratione  praeparantes,  non  peccant  juscula  et  con- 
dimenta degustando,  quia  sufficiter  excusantur. 

2°  De  Abstinentia  ab  ovis  et  lacti ciniis. 

% 

1°  Ova  et  lacticinia  olim  fuisse  prohibita  in  jejunio 
quadragesimali , tanquam  ex  animalibus  prohibitis  di- 
recte provenientia,  in  dubium  revocari  non  potest  , Ter-* 
tullianus  enim  aliique  Patres  narrant  primos  Christianos 
aeropliagiis,  id  est  cibis  aridis  et  siccis,  in  Quadragesima 
vesci  solitos  esse.  Hinc  concil.  Laodieennni , anno  364 
celebratum  , can.  50  : « Non  oportet  in  Quadragesimae 
» quinta  feria  ultimae  hebdomadae  jejunium  dissolvi  et 
» totam  Quadragesimam  inhonorari,  sed  per  totos  dies 
n jejunare,  et  escis  abstinentiae  convenientibus  , id  est 
» aridioribus,  uti.  » Tempore  S.  Gregorii  iVIagni  sacer- 
dotes, diaconi  et  reliqui  omnes  jejunabant  « ab  omnibus 
* quae  sementinam  carnis  trahunt  originem,  a lacte  vide- 
» licet,  caseo  et  ovis;  » esus  vero  piscium  eis  permitte- 
batur ut  infirmitatis  solatum,  et  non  ut  luxuria1  incen- 
dium. Ita  S.  Greg.  in  decreto  Gratiani , part.  1,  dist.  4 , 
can.  6.  Haec  ovorum  et  lacticinioruin  prohibitio,  usu  pis- 
cium concesso,  viguit  apud  Graecos  et  Latinos  a primis 
temporibus  usque  ad  recentiora  : multae  adhuc  sunt  le- 
giones  in  quibus  eorum  usus  ex  sola  epi  coporum  dispen- 
satione fit  licitus;  in  pluribus  aliis  usus  invaluit  ut  abs- 
que dispensatione  lacticinia  sint  licita  et  non  ova  , v.  g. 
in  dioecesi  Cenomanensi , in  dioecesibus  vicinis , etgenera- 
tim  inGalliis. 

2°  Catholici  generaliter  contendunt  prohibitionem  lac- 
ticiniorum  et  ovorum  in  jejunio  quadragesim  di  esse  jure 
communi  sub  peccato  mortali,  idque  colligitur  tum  ex 
sententia  doctorum  qui  in  hoc  sibi  cum  S.  Thoma  con- 
cordant, tum  ex  sequenti  propositione  ab  Alexandro  VII 
damnata  : *Non  est  evidens  quod  consuetudo  non  com- 
» edendi  ova  et  lacticinia  in  Quadragesima  obliget;  » tum 
ex  natura  materiae  quae  in  se  est  gravis. 

Dixi  in  jejunio  quadragesimali , quia  communius  do- 
cetur horum  prohibitionem  non  exstitisse,  saltem  sub 
gravi , in  jejuniis  quatuor  Temporum  et  Vigiliarum,  nec 

a fortiori  in  aliis  jejuniis  per  annum,  ubi  servabantur. 

3°  In  dioecesibus  ubi  quotannis  episcopus  a prohibi- 
tione manducandi  ova  dispensare  sol  t,  si,  ex  inadver- 
tentia,  hanc  dispensationem  concedere  negligeret,  fide- 
les ova  manducantes  juxta  inorem  consuetum  peccati 
mortalis  accusare  nollem  , tum  quia  dispensationem  pne- 
sumere  possent,  tum  quia  consuetudo  legi  derogans  sat 
firma  videtur  ut  excuset  a tanto,  si  non  a toto. 

Probabilius  videtur  Ligorio,  1.  3,  n.  1010  et  aliis  plu- 
ribus, panes  biscoclos  ex  farina  et  ovis  confecto*  ( biscuits > 
gdteauXjy  etc.  diebus  quibus  ova  prohibentur  edere  a pec- 
cato veniali  non  excusari , nisi  saltem  aliqualis  causa  acce- 
dat. Sunt  verba  Ligorio. 

De  Unica  refectione , ejus  hora , et  de  potu. 

1°  Multo  probab  lius  est  unicam  refectionem  ad  essen- 
tiam jejunii  ut  partem  magis  principalem  pertinere;  je- 
junium enim  sine  abstinentia  ab  ovis  , carnibus  et  lacti- 
ciniis  concipitur,  cum  pluribus  vero  refei  tionibus  concipi 
non  potest:  unde  secunda  refectio  proprie  dicta  esset, 
juxta  omnes,  peccatum  mortale.  Parvae  autem  comestio- 
nes etiam  ciborum  licitorum  sunt  peccata  venialia,  quae 
ex  repetitionibus  in  eodem  die  fierent  peccatum  grave  , si 
in  materiam  noti  bilem  coalescerent  , ut  patet  ex  hac  pro- 
positione ab  Alexandro  YII  anno  lGdG  damnata  : « In 
»>  die  jejunii  qui  saepius  modicum  quid  comedit,  etsi  no- 
» tabilem  quantitatem  in  fine  comederit,  non  frangit  je- 
» j unium.  >» 

Quamvis  primi  Christiani  a vino  diebus  jejunii  abs- 
tinuerint, utS.Chrysostomus  , S.  Hieronym.  S.  Basilius 
aliique  Patres  testantur,  extra  omne  dubium  est  vinum 
licitum  nunc  esse  et  a multis  saeculis  , si  m refectione 
permissa  sumatur;  nam  vinum  ita  bibere  permittitur , ut 
ebrietatem  omnino  fugiamus  , inquit  S.  Greg.  Magnus,  in 
Decreto,  part.  1,  dist.  4,  can.  6. Communius  etiam  docetur 
potum  vini , extra  comestionem , ad  sedandam  sitim  vel 
ad  digestionem  juvandam  , jejunium  non  frangere  ; nam 

» jejunium  non  solvitur  nisi  per  ea  quae  Ecclesia  inter* 
» dicere  intendit,  » inquit  S.  Tli.  2 2 , q.  147,  art.  6 ad  2. 
» Non  intendit  autem  Ecclesia  interdicere  potum , qui 
>»  magis  sumitur  ad  alterationem  corporis  et  digestio- 
» nem  ciborum  sumptorum,  quam  ad  nutritionem,  licet 
>*  aliquo  modo  nutriat.  » Hinc  natum  est  axioma  : Liqui- 
dum non  frangit  jejunium , quod  bene  intellectum  nihil 
habet  inordinatum.  Sed  dubium  fit  an  vinum  extra  re- 
fectionem sumptum  ad  sedandam  famem,  praeceptum 
jejunii  laedat  : multi  affirmant,  quia  sic  agens  finem  jeju- 
nii frustrat;  alii  vero  multi  negant,  quia  statutum  legis 
positivae  non  attendit  intentionem  observantis,  sed  ipsum 
actum,  et  finis  praecepti  non  cadit  sub  praecepto.  Posterior 
haec  sententia  a multis  tenetur  et  probabilior  videtur  Li- 
gorio,  1.  3 , n.  1022  ; prior  tamen  est  probabilis  et  tutior. 

3°  Quod  de  vino  dicitur,  pari  ratione  dicendum  est  de 
aliis  liquoribus  qui  per  modum  potus  sumuntur,  v.  g. 
de  cerevisia,  de  succo  malorum,  pirorum,  de  aqua  sac- 
charo mixta  (tle  Ia  biere , du  cidre  dc  pommes  ou  de poires  , 
de  Ve.au  suci  ce).  Saccliarum  per  se  ad  potum  certe  non 
pertinet , sed  multa  aqua  immixtum  rationem  potus  ac- 
quirit, vel  potius  naturam  aquae  non  mutat:  a fortiori 
nec  partes  ex  hordeo  depromptae  in  cerevisia.  Ita  commu- 
nissime auctores.  Idem  est  adhuc  de  caffeo.  Hoc  timo- 
rati apud  nos  non  sibi  permittunt,  extra  necessitatem,  aut 
saltem  nisi  notabilem  habeant  causam. 

4°  Major  est  difficultas  de  chocolato . Plurimi  negant 
illud  frangere  jejunium,  modo  usus  illius  fiat  ut  in 
Mexico,  id  est  parva  quantitas  chocolati  cum  multa  aqua 
immisceatur,  quia  rationem  tunc  habet  potus ; secus  si 
sumatur  ad  instar  densae  pultis  , puta  si  misceatur  aquae 
cum  majori  vel  aequali  quantitate  , quia  in  eo  casu  habe- 
ret lationem  esus  et  non  potus.  Alii  vero  plures  et  com- 
munius, ut  Sanchez,  Sylvius,  Layman,  Concina,  Fei  raris, 
Ligorio  , contendunt  chocolatum  per  se  jejunium  frange- 
re , quia  ex  se  est  alimentum  et  non  potus.  Illius  tamen 
usum  permittunt  in  modica  quantitate  , ad  consolidan- 
dum stomachum,  maxime  ex  consuetudine  in  multis  lo- 

cis  recepta,  v.  g.  ia  Italia,  in  Hispania,  in  Portugalia,  etc. 
consuetudo  enim  antiqua  et  generalis  vim  habet  legem 
introducendi,  abrogandi  aut  interpretandi.  Haec  autem 
consuetudo  in  Gallia  non  viget. 

5°  Omnia  ecligmata,  quaeS.  Thomas,2  2,q.  147.  art6, 
ad  3,  vocat  electuaria  (les  diverses  e spe  ce  s de  sirops} , si 
per  modum  medicinae  sumantur,  ex  communissima  opi- 
nione jejunium  non  frangunt.  « Dicendum  quod  elec- 
» tuaria,  inquit  S.  Th.  etiamsi  aliquo  modo  nutrant  , 

» non  tamen  principaliter  assumuntur  ad  nutrimentum, 

» sed  ad  digestionem  ciborum  : unde  non  solvunt  jeju- 
» nium,  sicut  nec  aliarum  medicinarum  assumptio,  nisi 
» forte  aliquis  in  fraudem  electuaria  in  magna  quantitate 
» assumat  per  modum  cibi.  » 

6°  Quoad  horam  sumeudi  refectionem,  certum  est  per 
mulla  saecula  non  licuisse  quadragesimale  jejunium  ante 
vesperam,  id  est  solis  occasum,  solvere,  et  alia  jejunia 
ante  horam  nonam,  scilicet  tertiam  post  meridiem.  In 
duodecimo  saeculo  jam  licebat  jejunium  quadragesimale 
hora  nona  solvere,  ut  notat  S.  Th.  2 2,  q.  147  art.  7 , 
ad  2 et  3.  Nunc  vero,  juxta  omnes,  refectio  licite  sumitur 
circa  meridiem,  et  nihilomirtus  nomen  coenae  retinet,  in 
memoriam  antiquitatis  ; unde  in  Quadragesima  vesperae 
dicuntur  ante  prandium,  et  in  refectorio  preces  pro  coena 
statutae  recitari  solent. 

Dixi  circa  meridiem  ; quia  haec  hora  sumitur  moraliter, 
et  communitates  quae  prandere  consueverunt  hora  unde- 
cima cum  dimidia,  regulam  suam  mutare  non  tenentur 
ob  jejunuim  etiam  Quadragesimae.  Qui  vero  prandium  , 
sine  causa  legitime  excusante,  notabiliter  anticiparent, 
graviter  peccare  possent;  sed  hoc  ex  judicio  viri  pruden- 
tis aestimandum  est.  Anticipare  dimidia  hora  peccatum 
esset  leve ; duabus  horis  , peccatum  esset  mortale , juxta 
Sylvium  , Lessium  aliosque  communiter,  inter  quos  plu* 
res  arbitrantur  anticipationem  unius  horae  ad  constituen- 
dum peccatum  mortale  sufficientem  esse. 

7°  Tempus  quo  prandium  tuto  protrahi  potest  non  de- 
terminatur ne  que  lege  neque  consuetudine  : quidam  con- 

cedunt  usque  ad  quatuor  horas , saltem  pro  Germanis , 
juxta  morem  eorum  ; alii  vero  vix  permittunt  duas  ho- 
ras, quod  tamen  communius  admittitur. 

8°  Haec  refectio  debet  esse  continua  , absque  morali  in- 
terruptione, alioquin  non  esset  unica,  sed  pl ures  essent 
refectiones.  Qui  autem  e mensa,  ob  superveniens  nego- 
tium, surgit  animo  revertendi,  quamvis  spatio  dimidiae 
horae  vel  horae  integrae  absit  (quidam  dicunt  duarum 
horarum ) , jejunium  non  frangit  prandium  suum  conti- 
nuando. Si  assurgendo  non  habuisset  animum  reverten- 
di, iterum  comedendo  novam  assumeret  refectionem  , et 
contra  legem  jejunii  plus  minusve  peccaret,  secundum 
materiae  quantitatem.  Concedunt  tamen  auctores,  v.  g. 
Concina,  eum  qui , falso  credens  prandium  esse  finitum  , 
mappulam  involvit,  cum  intentione  nihil  ultra  comeden- 
di, et  advertit  aliud  superesse  ferculum,  ex  ilio  absque  je- 
junii dispendio  manducare  posse,  quia  externa  non  extitit 
interruptio,  sed  tantum  animus  interrumpendi  : porro 
externa  requiritur  interruptio,  et  interna  non  sufficit. 

Brevis  suspensio,  v.  g.  per  unum  quadrantem,  sine 
causa  et  animo  revertendi , in  usu  communi  hominum, 
non  censetur  interruptio  proprie  dicta. 

9°  Qui  in  ea  refectione  cibo  et  potu  ita  se  ingurgitat  ut 
afflictionem  jejunii  non  sentiat,  contra  ipsam  jejunii  le- 
gem non  agit,  siquidem  utitur  alimentis  permissis  et  uni- 
cam sumit  refectionem  ; sed  temperantiae  leges  violat,  ut 
patet,  finem  jejunii  impedit,  et  sub  hoc  respectu  venia- 
liter  aut  mortaliter  peccat,  secundum  circumstantias,  et 
ordinarie  tantum  venialiter. 

De  Ccenula  scu  collatione  serotina. 

In  primis  temporibus  monachi  solebant,  post  ccenam, 
diebus  jejunii  , coadunari,  libros  sacros  aut  asceticos  le- 
gere, de  factis  aut  verbalibus  lectis  secum  loqui  seu  col- 
loqui ad  mutuam  aedificationem  : hoc  igitur  exercitium 
appellabatur  Collatio,  seu  conferentia.  Post  illud  permit- 
tebatur potus  vini  aut  aquae  ad  juvandam  digestionem 

ct  fovendum  somnum.  P.  Concina  probat,  ex  regula 
S.  Dominici  et  ex  S.  Bonaveniurae  testimonio,  in  trede- 
cimo  saeculo  usum  adhuc  viguisse,  solum  , post  collatio- 
nem spiritualem,  sumendi  potum  diebus  jejunii. 

Deinde,  invalescentecensuetudine  cceuam  anticipandi, 
non  solum  hora  nona,  sed  etiam  sexta  seu  meridiana,  mos 
simul  invaluit  non  tantum  aliquid  bibendi  ante  dormi- 
tum, sed  et  manducandi,  ne  potus  noceret.  Talis  est 
origo  ccenulae  per  tot  saecula  inauditae,  et  nunc  universa- 
lis, quae  etiam  dicitur  collatio,  collatiuncula  et  refectiun- 
cula. 

Nulla  lege  positiva  Ecclesia  lianc  refectiunculam  ap- 
probavit; sed  eam  vidit  incipientem  , paulatim  grassan- 
tem,  universali  consuetudine  firmari,  et  non  reclamavit : 
unusquisque  ergo  potest,  tuta  conscientia,  eain  servare  , 
sicque  etiam  timoratissimi  nunc  faciunt. 

At  plures  moveri  possunt  ddlicultates  1°  circa  qualita- 
tem alimentorum,  2°  circa  quantitatem,  et  3°  circa  ho- 
ram qua  sumi  potest  lisec  collatiuncula. 

1°  Circa  qualitatem  alimentorum.  Varia  varii  sentiunt 
doctores  in  eo  puncto  : alii  enim  volant  lianc  coenulain 
sumendam  esse  in  modico  pane  , cum  fructibus  et  her- 
bis, non  in  cibis  proprie  dictis,  ut  sunt  lacticinia,  ova  , 
pisces  cocti,  legumina  cocta,  etc.  alii  permittunt  modi- 
cum casei,  butyri,  lactis,  pultis  amygdalinae  ; alii  panein 
coctum  cum  amygdalis,  vel  coctum  inaqua  cum  sale 
tantum  ; alii  concedunt  parvos  pisces  etiam  fi  ixos  in  oleo 
vel  in  butyro  ; alii  cibos  omnis  generis  in  refectione  per- 
missos , sed  in  modica  quantitate,  etc.  In  tanta  opinio- 
num varietate  nulla  melior  assignari  potest  regula,  quam 
ut  unusquisque  praxim  timoratorum  in  sua  dioecesi  se- 
quatur; quia  cum  coenula  ab  universali  Ecclesia  non  fue- 
rit instituta,  sed  a particularibus  paulatim  introducta  , 
eo  modo  sumi  debet  quo  in  singulis  provinciis  a timora- 
tis fuit  recepta,  et  cavendum  est  a nova  laxitate  intro- 
ducenda. Sic  gencratim  accuratiores  theologi . 

Apud  nos  autem  permittuntur  fructus  arborum  etiam 
cocti,  legumina  cruda  et  cocta,  sed  frigida,  cum  oleo,  sale 

et  aceto  condita  , caseus,  butyrum,  lac  crudum,  pisces 
crudi,  ut  conchae.  Panis  assatus  in  vino  vel  in  lacte 
crudo  madefactus  ( rotie  au  vin,  au  cidre , au  lait)  tole- 
ratur. 

2°  Circa  quantitatem.  Multa  etiam  observatur  inter  theo- 
logos varietas  in  determinanda  quantitate  quae  in  prae- 
fata collatione  licite  sumi  potest : omnes  fatentur  eam  de- 
bere esse  modicam  , et  talem  ut  a refectione  essentialiter 
differat.  Communius  haec  assignatur  regula,  utrefectiun- 
cula  non  excedat  quartam  partem  ccenae  ordinariae  quam 
quis,  spectata  sua  persona,  aetate,  conditione,  occupatione, 
fatigatione,  regione,  ad  sufficientiam  naturae  sumere  so- 
let Unde,  si  quis  in  ordinaria  refectione  duabus  libris 
alimentorum  indigeat , octo  sumere  potest  uncias  in  col- 
latione; si  una  libra  ipsi  sufficiat,  quatuor  tantum  uncias 
sumere  potest.  Quantitas  enim  naturae  sufficiens  variatur 
secundum  personas,  genus  vitae,  regionem,  etc.  v.  g. 
multo  major  alimentorum  quantitas  necessaria  est  ju- 
veni quam  seni,  rustico  quam  civi  tota  die  otianti , in 
regione  frigida  habitanti  quam  in  plaga  torrida,  etc. 

In  monasteriis  aliisque  communitatibus,  in  quibus  de- 
terminatae singulis  assignantur  portiones , ordinarie  qua- 
tuor unciae  panis  locantur,  ut  unusquisque  pro  sufficien- 
tia sua  comedat,  superfluo  relicto. 

Concina  testatur  communem  sententiam  esse  duarum 
unciarum  excessum  in  collatione,  id  est  supra  quantita- 
tem permissam,  gravem  esse  jejunii  infractionem.  Sed 
haec  opinio  est  in  se  rigidior  ac  communi  praxi  contraria. 

Aliunde  qui  ex  refectione  prandii  satis  est  confortatus, 
aut  qui  vesperi  non  esurit,  nihilominus  collatiunculam , 
juxta  morem  receptum,  sumere  potest?  tum  propter  con- 
suetudinem existentem,  tum  propter  anxietates  ex  con- 
traria doctrina  continuo  obventuras.  Ita  Azor  et  Cozza 
apud  Dens,  qui,  t.  4,  p.  369,  eos  citat  et  approbat. 

Multi  dicunt  quantitatem  refectiunculae  augeri  posse 
in  vigiliis  Nativitatis  et  Resurrectionis  Domini,  ob  in- 
coeptum solemnitatis  gaudium  : Concina  recte  notat  hoc 
procul  dubio  licitum  esse  ubi  consuetudo  legitime  prae- 

scripsit,  et  non  alibi  y apud  nos  autem  talis  non  existit 
consuetudo. 

3°  Circa  lioram  collationis.  Certum  est  eam  sumendam 
esse  ad  vesperam,  quia  sic  inducta  est  consuetudo.  Eam 
igitur  sumere  non  licet  meridie,  et  refectionem  vespere, 
nisi  aliqua  ratio  id  suadeat,  v.  g.  iter  agendum,  negotia 
circa  meridiem  tractanda,  difficultas  dormiendi  nocte 
nisi  stomachus  vesperi  reficiatur,  ha  communiter  theologi , 
Ad  praecedentes  rationes  puto  addi  posse  consuetudinem 
ordinarie  ad  vesperam  prandendi,  ut  nunc  fit  communi- 
ter in  multis  familiis  , non  solum  Parisiis,  sed  et  in  pro- 
vinciis : qui  ordinarie  sic  vivunt , suam  agendi  rationem 
mutare  non  tenentur  ob  jejunium  , praesertim  si  occur- 
rentes convivas  hora  meridiana  commode  habere  non 
possint,  modo  caveant  ne  quantitatem  in  collatione  per- 
missam et  qualitatem  ciborum  praetergrediantur.  Jeju- 
nium sic  observatum  magis  affligit  naturam  quam  jeju- 
nium consuetum  in  quo  refectio  fit  meridie  et  collatio 
vespere. 

Non  licet  autem  collationem  sumere  mane,  etiamsi  re- 
fectio ad  vesperam  remitteretur,  quia  vera  esset  inversio 
ordinis  statuti  r excipitur,  nisi  aliqua  notabilis  causa  ad 
id  impelleret,  v.  g.  iter  faciendum.  Haec  tamen  inversio  , 
sine  causa , non  reputatur  peccatum  mortale,  quia  sub- 
stantiam jejunii  non  afficit.  Ita  communiter  theologi . 

ARTICULUS  QUARTUS. 

DE  CAUSIS  A JEJUNIO  EXCUSANTIBUS. 

Principium  est  apud  omnes  legem  positivam  non  obli- 
gare cum  tanto  incommodo  : quando  igitur  lex  jejunii 
observari  non  potest  sine  notabili  detrimento,  non  obli- 
gat; sed  cum  tres  complectatur  partes,  abstinentiam  a 
carnibus,  unicam  refectionem  et  tempus  determinatum, 
fieri  potest  ut  causa  ab  una  parte  excuset  et  non  ab  aliis , 
v.  g.  ut  quis  sufficientem  habeat  rationem  manducandi 
carnes,  et  non  plures  sumendi  refectiones,  vel  pluries 

manducandi  et  non  edendi  carnes  , horam  praeveniendi  et 
non  manducandi  carnes  aut  plures  refectiones  faciendi ; 
objectum  enim  jejunii  est  divisibile  , ut  patet : unde  qui 
non  potest  totum,  tenetur  ad  partem  quam  potest. 

Causae  autem  a jejunio  excusantes  ad  quinque  reduci 
possunt,  nempe  ad  aetatem  , impotentiam , necessitatem, 
pietatem  et  dispensationem. 

1°  JEtas.  Pueri  ante  usum  rationis  ad  hanc  legem  certe 
non  obligantur,  quia  obedientiae  non  sunt  capaces  : unde 
ante  septennium  carnes  eis  licite  dantur  diebus  jejunii, 
item  et  perpetuo  amentibus;  non  ita  amentibus  per  in- 
tervalla, quia  lex  ipsis  fuit  promulgata,  eosque  semper 
obligat. 

Lex  abstinendi  a carnibus  eos  omnes  obligat  qui  usum 
habent  rationis,  quia  illam  observare  possunt  sine  nota- 
bili detrimento ; et  sic  omnes  communiter  sentiunt . Non 
ita  est  de  unica  refectione ; juvenes  enim  crescentes 
abundantiori  indigent  nutrimento,  propter  necessitatem 
augmentandi , quod  fit  de  residuo  alimenti  : quamdiu 
igitur  sunt  in  statu  augmenti , id  est  usque  ad  finem 
tertii  septennii  circiter,  ad  jejunia  ecclesiastica  non  te- 
nentur. Sic  consuetudine  statutum  est  ut  jejunare  non 
obligarentur  ante  vigesimum  primum  annum  comple- 
tum : « Conveniens  tamen  est,  >;  inquit  S.  Th.  2 2,  q.  147, 
art.  4 , .ad  2,  »<  ut  etiam  in  hoc  tempore  se  ad  jejunan- 
» dum  exerceant  plus  vel  minus,  secundum  modum  suae 
» aetatis.  » 

Ante  hanc  aetatem  juvenes  ad  quaedam  jejunia  obligari 
possunt  vel  jure  naturali  ad  illecebras  carnis  cohibendas, 
vel  praecepto  confessoris  , vel  mandato  superioris  ad  iram 
Dei  placandam  in  magna  calamitate , vel  ex  voto , vel 
ad  lucrandum  Jubilaeum. 

De  senibus . 

Omnes  theologi  fatentur  senes  ab  obligatione  jejunii 
excusari ; verum  mullum  inter  se  discrepant  in  deter- 
minando quid  per  senes  intelligendum  sit.  Quidam  ex- 
cusant omnes  viros  eo  ipso  quod  annum  quinquagesi- 

muni  quintum  attigerint;  sed  ab  omnibus  moraliter  re- 
jiciuntur. Alii  multi  contendunt  omnes  sexagenarios , 
etiam  robustos  , reputandos  esse  senes  et  a praecepto  jeju- 
nandi esse  liberatos  ; nam  , sicut  juvenibus  determinata 
est  aetas  pro  initio  jejunii,  ita  conveniebat  ut  aliqua  de- 
terminaretur pro  senibus  , ne  daretur  locus  anxietatibus 
et  scrupulis  : porro  usus  fidelium  et  communis  sensus 
doctorum  sexaginta  determinavit  annos  pro  incipienda 
senectute,  et  quidem  merito;  nam  hujusmodi  senum 
robur  est  ambiguum,  frequenti  sustentatione  indiget; 
nec  exspectandum  est  ulterius,  ne  peni  tus  deficiat.  Si  qui- 
dam ultra  eam  aetatem  reperiantur  robusti  et  ad  jeju- 
nium habiles,  id  fit  per  accidens,  sicut  quidam  juvenes 
ante  vigesimum  primum  annum  commode  jejunare  pos- 
sent, et  ad  id  tamen  non  tenentur : ergo  merito  statutum 
est  absolute  ut  nec  sexagenarii,  quamvis  robusti,  ad  hanc 
legem  obligarentur.  Ita,  cum  multis  aliis,  Ligorio,  1.  3, 
n.  1036,  qui  insuper,  per  consequentiam,  docet,  1°  non 
exspectandum  esse  donec  sexagesimus  annus  sit  com- 
pletus, quia  sexagenarius  communiter  dicitur  qui  sexa- 
gesimum annum  indioavit ; 2°  non  improbandam  esse 
sententiam  quae  tenet  feminas  quinquagenarias  a jejunio 
excusari , quia  in  feminis  senectus  antecedit,  licet  pro- 
babiliorem reputet  sententiam  oppositam  , in  eo  funda- 
tam quod  mulieres  facilius  , sine  detrimento  valetudinis, 
jejunent  quam  viri,  eo  quod  minori  cibo  indigeant;  3°  eos 
qui  voto  se  astrinxerunt  ad  jejunandum  toto  vitae  suae 
tempore,  ad  aetatem  sexagenariam  non  attendendo,  sexa- 
gesimo decurrente  anno  jam  non  teneri  , quia  censentur 
se  ad  instar  jejunii  ecclesiastici  obligare  voluisse  : secus 
si  expresse  se  obligare  voluissent  etiam  post  sexagesi- 
mum annum,  ut  patet ; quia  sicut  juvenis  ante  vigesi- 
mum primum  , ita  et  senes  post  sexagesimum  annum  se 
obligare  possunt , modo  valetudo  corporis  id  permittat; 
4°  regulares  sexagenarios  ad  jejunia  regulae  amplius  non 
teneri , nisi  in  eorum  instituto  promittatur  observatio  je- 
junii usque  ad  mortem,  quia  in  eo  casu  privilegium 
senectutis  excluditur.  5°  Arbitratur  etiam  Ligorio  dubium 

esse  an  jejunium  voto  castitatis  subrogatum  post  sexa- 
gesimum annum  obliget,  et  consulit  ut  vovens  dispen- 
sationem , pro  qua  datur  ratio  sufficiens , a superiore 
ecclesiastico  obtineat. 

Multi  vero  alii,  et  Layman  dicit  esse  communiorem 
sententiam,  volunt  nullam  determinatam  esse  aetatem 
ad  obligationem  jejunii  liniendam  ; quia  alii  citius,  alii 
tardius  deficiunt,  dum,  e contra,  omnes  communiter 
crescunt  usque  ad  vigesimum  primum  annum  : unde  se- 
nes a jejunio  non  excusantur  nisi  quando  vires  corporis  de- 
ficiunt, ita  ut  pluribus  morali  ter  indigeant  refectionibus. 
Haec  sententia  probabilior  mihi  videtur  saltem  in  Gallia, 
quia,  ex  praxi  timoratorum,  judicatur  consuetudinem 
apud  nos  non  invaluisse  ut  aetas  aliqua  senes  per  se  a lege 
jejunii  solvat. 

2°  Impotentia.  Duplex  distinguitur  impotentia,  una 
physica,  et  altera  moralis.  Ratione  impotentiae  physicae 
excusantur,  1°  infirmi,  convalescentes,  debiles,  languidi, 
et  ii  omnes  qui,  sine  notabili  corporis  aut  valetudinis 
damno,  jejunare  non  possunt ; et  si  infirmitates  sint  gra- 
ves, usum  carnis  saepe  exigunt : in  dubio,  ad  judicium 
medici  recurrendum  est;  2°  praegnantes  et  lactantes,  quia 
ratione  sui  foetus,  aut  prolis,  cui  sustentationem  praebere 
debent,  abundantiori  et  frequentiori  cibo  indigent : imo, 
ut  ait  Ligorio , n.  1033  , saepe  peccarent  si  pluries  jejuna- 
rent : secus  si  quibusdam  vicibus  mulier  robusta  jejuna- 
ret. Eis  quandoque  , sed  non  communiter,  concedendus 
est  carnium  usus,  si  nempe  puer  sit  infirmus,  si  periculum 
infirmitatis  immineat,  vel  si  mater  sit  debilis  ; 3°  paupe- 
res « qui  frusta tim  eleemosynas  mendicant,  qui  non  pos- 
sunt  sirnul  habere  quod  eis  ad  victum  sufficiat.  >♦  Sunt 
verba  S.  Th.  2 2,  q.  147,  art.  4,  ad  4.  Sanchez  et  Ligo- 
rio, cum  aliis,  putant  eum  qui  habet  tantum  panem  et 
legumina  aut  herbas,  ad  unicam  refectionem  non  teneri, 
quia  etsi  ad  haec  sit  assuetus,  non  tamen  sufficienter  se 
sustentat,  nisi  pluries  in  die  et  in  magna  quantitate  ex 
his  sumat.  Hoc  ex  circumstantiis  prudenter  judicandum 
esse  puto. 

Ratione  impotentiae  moralis  ii  excusantur  qui  sine  ma- 
gna difficultate  exti inseca  jejunare  non  possunt,  quia  ta- 
lis difficultas  magno  aut  notabili  corporis  incommodo 
aequiparari  potest. 

Hinc  1°  jejunium  integrum  servare  non  tenentur  ii 
quibus  gravem  capitis  dolorem  affert ; 2°  nec  ii  qui  jeju- 
nando noctu  dormire  nequeunt  : sed,  ut  supra  diximus, 
ordinem  invertere  pGssunt , collationem  meridie  sumen- 
do, et  refectionem  ad  vesperam  remittendo;  3°  milites, 
tum  in  castris , tum  in  praesidiis , tum  in  hospitiis,  quia 
congruum  non  habent  cibum  ut  jejunent;  4°  uxores  et 
filiifamilias  qui  jejunando  gravem  mariti  aut  parentum 
in  se  excitarent  indignationem  ; lex  enim  Ecclesiae  cum 
tanto  incommodo  non  obligat,  nisi  transgressio  ejus  in 
contemptum  Dei,  religionis  vel  Ecclesiae  peteretur. 

3°  Necessitas . Ad  necessitatem  reducuntur  labor  susti- 
nendus et  iter  faciendum. 

Ratione  laboris  a jejunio  eximuntur  omnes  qui  ad 
suam  suorumque  vitam  sustentandam  laborant  et  labo- 
rem jejunando  sustinere  non  possunt  sine  gravi  incom- 
modo; quia  tunc  jejunium  fit  ipsis  morahter  impossibile. 
Hinc  excusantur  agricolae,  fossores  , caementarii , navigeri, 
ligniarii, ferrarii,  argentarii,  aenearii,  stannerii,lapidicidae, 
pistores,  sutores,  coriarii,  textores,  fullones, bajuli,  auri- 
gae, nautae  rementes,  et  ii  omnes  qui  per  totam  diem 
aut  per  majorem  diei  partem  gravioribus  operibus  va- 
cant. Contra  vero  non  excusantur  qui  levibus  et  non  fati- 
gantibus occupantur  laboribus,  ut  sunt  pictores,  sartores, 
nisi  per  notabilem  noctis  partem  suere  teneantur,  acu- 
pingentes,  barbi  tonsores,  notarii,  scribae,  mercatores  in 
officinis  suis  manentes,  typographi  componentes,  advo- 
cati , consiliarii,  procuratores,  professores,  scholares,  et 
alii  hujus  generis  qui,  ob  nimiam  applicationem,  majori 
collatione  uti  possunt,  non  vero  secunda  refectione  pro- 
prie dicta  indigent,  nisi  aliam  rationem  habeant.  Si  tamen 
officium  suum  implere  non  possint  jejunando  sine  gravi 
incommodo,  excusantur;  sed  excusatio  est  relativa  ad 
personas  et  occupationes,  non  vero  absoluta  et  univer- 

salis.  Unde  Alexander  VII  sequentem  merito  damnavit 
propositionem , ob  suam  nimiam  generalitatem  : « Omnes 
» officiales  qui  in  republica  corporaliter  laborant,  sunt 
a excusati  ab  obligatione  jejunii,  nec  debent  se  certifi- 
-»  care  an  labor  sit  compatibilis  cum  jejunio.  » 

Artifices  divites  qui , ex  officio  , laboriosas  exercent 
artes,  a jejunio  excusantur,  quamvis  fructu  laboris  sui 
non  indigeant ; non  tenentur  enim  officio  suo  et  consueto 
labori  renuntiare  ut  jejunent.  Ita  communiter  theologi , qui, 
praeter  rationem  expositam,  afferunt  oraculum  vivae  vocis 
Eugenii  IV,  anni  1440,  a plerisque  auctoribus  scholasti- 
cis citatum , et  liabens  : « Artifices  laboriosas  artes  exer- 
» citantes  et  rustici , sive  divites , sive  pauperes , non  te- 
» nentur  jejunare  sub  praecepto  peccati  mortalis. » Etiamsi 
oraculum  istud  non  esset  authenticum,  ut  quidam  volunt, 
verba  a tot  doctoribus  citata  et  laudata  eorum  saltem  opi- 
nionem exprimunt. 

Qui  autem  laborando  sine  gravi  incommodo  jejunare 
possent,  ratione  laboris  non  excusantur,  sed  ratione  con- 
suetudinis universalis  et  bonae  fidei  Saltem  a gravi  peccato 
mihi  videntur  excusati ; et  ideo  eos  ad  jejunium , vel  sal- 
tem ad  privationes  sibi  imponendas  fortiter  hortandos 
esse  arbitror,  et  de  caetero  in  fide  utcumque  bona  relin- 
quendos. 

Plura  adhuc  hic  sunt  notanda  : 1°  eos  qui  laborando  a 
jejunio  excusantur,  communiter  jejunare  non  teneri  una 
vel  altera  die  qua  non  laborant,  quia  eo  tempore  indi- 
gent ad  reficiendas  vires  vel  ad  eas  conservandas  pro  die 
sequenti  ; secus  si  commode  jejunare  possent  : in  dubio 
pro  excusatione  magis  pronuntiandum  est  in  praxi , ne 
sacramenta  sine  causa  sufficienti  denegentur;  2°  eum 
qui,  sine  intentione  fraudandi  legem,  laborem  non  ne- 
cessarium nec  consuetum  assumit  in  die  jejunii,  contra 
legem  jejunandi  peccare,  quia  sine  motivo  sufficienti  po- 
nit causam  iuipletionis  legis  impeditivam  : attamen,  cor- 
pore ob  laborem  defatigato  , de  culpa  sua  doler e tenetur, 
non  vero  jejunare;  3°  a fortiori  eum  legis  jejunii  esse 
transgressorem  qui  suscipit  laborem  praecise  ut  non  je- 

junet;  et  nihilominus,  fatigatione  existente,  refectionem 
sumere  potest,  de  culpa  admissa  dolendo. 

Ratione  itineris  excusantur  ii  omnes  qui , ob  rationa- 
bilem causam  , iter  agentes  , simul  jejunare  non  possent 
absque  gravi  incommodo  ; nam  tunc  jejunium  fit  mora- 
liter  impossibile.  Eadem  est  ratio  ac  pro  laborantibus  , 
cum  defatigatio  corporis  attendatur  : sicut  ergo  omnis 
labora  jejunio  non  liberat,  nec  pariter  omne  iter;  et 
ideo  Alexander  VII  sequentem  damnavit  propositionem, 
n.  31,  anno  1666  : « Excusantur  absolute  a praecepto  je- 
» junii  omnes  illi  qui  iter  agunt  equitando,  utcumque 
» iter  agant , etiamsi  iter  necessarium  non  sit , et  etiamsi 
» iter  unius  diei  conficiant.  » Requiritur  ergo  causa  suf- 
ficiens iter  suscipiendi  aut  continuandi,  et  notabilis  de- 
fatigatio corporis,  habita  ratione  personae,  itineris,  modi 
iter  faciendi,  etc.  Unde  1°  publici  cursores,  rhedarum 
ductores,  gallice  les  commissionnaires , les pietons , les pos- 
tillons , les  conducteurs  de  diligenccs , les  courriers  de  la 
:nnlle- poste } etc.  item  qui,  ex  honesto  fine,  v.  g.  ad  invi- 
sendum amicum  infirmum,  ad  recuperandam  sanitatem, 
ad  relaxandum  animum  studiis  fatigatum , iter  quinque 
aut  quatuor  leucarum  pedibus  agere  debet;  qui  magna 
diei  parte  cursitare  tenetur  per  civitatem  ad  litteras  defe- 
rendas, ad  negotia  peragenda  , ad  merces  vendendas  aut 
emendas ; qui  pluribus  subsequentibus  diebus  die  ac  nocte 
equo  vel  rheda  praesertim  publica  iter  facere  debent , a 
jejunio  excusantur.  2°  Non  excusantur,  e contra,  qui  pe- 
dibus euntes,  longum  non  acturi  sunt  iter , aut  gravem 
lion  experturi  sunt  defatigationem  , aut  sufficientem  non 
habent  rationem  iter  suscipiendi  vel  continuandi,  quam- 
vis , itinere  facto  et  fatigatione  existente,  se  reficere  pos- 
sint , de  culpa  admissa  dolentes.  Sic  a jejunio  non  excu- 
santur qui,  sola  recreationis  aut  delectationis  causa,  iter 
faciunt,  qui  equo  vel  rheda,  praesertim  domestica,  iter 
agentes,  non  multum  defatigantur;  qui  absque  rationa- 
bili causa  venantur  aut  piscantur,  etc. 

Notandum  quod  iter  aliquando  permittat  jentaculum, 
si  nempe  fiat  mane , et  non  coenam  ; aliquando  coenain 

vel  copiosiorem  collationem,  et  non  jentaculum,  si  fiat 
post  piandiuni  : saepe  sufficit  collationem  mane  sumere 
et  refectionem  ad  vesperam  remittere. 

4°  Pictas.  Ratione  pietatis  a jejunio  excusantur  ii  om- 
nes qui  praesta ntioribus  incumbunt  operibus  quae  cum 
jejunio  non  sunt  moraliter  compatibilia  : nam  jejunium 
fuit  institutum  ut  opus  bonum;  at,  si  majus  bonum  im- 
pediret, jam  cessaret  esse  bonum,  ut  patet . Hinc  excusan- 
tur 1°  qui  pluribus  infirmis  cum  magno  labore  aut  diu- 
turna vigdia  inserviunt  in  hospitiis,  in  monasteriis,  vel 
etiam  in  domibus  privatis,  sive  ex  officio,  sive  ex  chari- 
tate  ; 2°  qui  ex  vero  zelo,  ex  sui  vel  aliorum  notabili  utili- 
tate piam  faciunt  peregrinationem  , v.  g.  ad  visitanda 
loca  sancta,  maxime  si,  peregrinatione  suscepta,  dies  je- 
junii intercedat;  3°  concionatores  qui  quotidie  aut  fere 
quotidie  in  Quadragesima  cum  magno  labore  et  studio 
praedicant ; non  autem  ii  qui  ob  conciones  alibi  repetitas, 
vel  ob  memoriae  facilitatem,  magno  studio  non  indigent, 
cum  tunc  causa  exemptionis  cesset;  4°  scientiarum  pro- 
fessores, ludimagistri , quorum  labor  est  notabilis  aut 
complexio  debilior'  5°  confessarii  complexione  debilio- 
res, si  munere  suo  fungi  et  simul  jejunare  non  possint; 
6°  cantores  et  musici  qui  jejunando  vocem  amitterent, 
et  officium  suum  exercere  non  possent;  7°  denique  ii 
omnes  qui,  opera  misericordiae,  sive  corporalia,  sive  spi- 
ritualia exercentes,  jejunare  nequeunt  absque  notabili 
et  gravi  suo  detrimento,  etiamsi  haec  opera  non  ex  officio 
vel  obedientia,  sed  sponte  suscipiant,  si  justa  sit  causa 
ea  suscipiendi  et  differri  non  possint.  Ita  S.  Th.  et  cum 
illo  multi  theologi. 

5°  Dispensatio.  Cum  lex  jejunii  sit  positiva,  dubitari 
non  potestquin  ejus  obligatio  per  legitimam  superioris 
dispensationem  solvi  possit. 

Superior  autem  est  1°  summus  Pontifex  pro  tota  Ec- 
clesia, qui  etiam  absque  causa  valide,  licet  illicite,  dis- 
pensare potest , tum  quoad  usum  carnium,  tum  quoad 
unicam  comestionem,  tum  quoad  horam  servandam. 

2°  Episcopus  in  tota  sua  dioecesi,  vel  ex  sua  jurisdic- 

tione,  ut  plures  volunt,  vel  ex  delegatione  summi  Pon- 
tificis consuetudine  fundata.  Pro  dispensatione  erga 
privatos  et  communitates,  nulla  est  difficultas  ; omnes 
concedunt  episcopum  hanc  habere  facultatem : si  vero 
agatur  de  dispensatione  universae  dioecesi  concedenda  , 
non  ita  sibi  consentiunt  doctores ; alii  enim  volunt  epi- 
scopum dispensare  non  posse  nisi  ex  speciali  delegatione 
a summo  Pontifice  obtenta;  alii  vero  putant  eum,  ex 
propria  auctoritate  vel  ex  delegatione  generali  prae- 
sumpta , dispensare  posse.  Quidquid  sit,  certum  est  epi- 
scopos in  Gallia  hujusmodi  dispensationes  ob  causam  suo 
judicio  gravem  concedere  sine  ullo  recursu  ad  summum 
Pontificem.  Pontifices  Romani  hanc  praxim  ignorare  non 
possunt,  et  tamen  non  reclamant.  Imo  Bened.  XIV  in 
encyclicis  mox  citandis  supponit  episcopos  hujusmodi 
concedere  dispensationes.  Ita  fit  etiam  in  Germania,  in 
Belgio  , etc. 

Observandum  dispensationem  super  abstinentia  a car- 
nibus integram  relinquere  obligationem  jejunii  quoad 
alias  partes,  scilicet  unicam  refectionem,  qualitatem 
ccenulae  et  horam  servandam  , ut  expresse  definiit  Be- 
ned. XIV,  constit.  Non  ambigimus , diei  30  maii  1741 , In 
suprema , diei  22  aug.  ejusdem  anni,  et  Libentissime , diei 
10  januarii  1744;  ad  universos  episcopos  directis.  Decla- 
rat insuper  idem  Pontifex  nequaquam  licere  mensam  eam - 
dem  carne  ac  piscibus  instruere,  nequidem  diebus  dominicis 
in  Quadragesima,  etlianc  eamdem  conditionem  apponen- 
dam esse  in  dispensationibus  extra  Quadragesimam  con- 
cessis. Quamvis  nihil  ostendat  praecedentes  bullas  in 
Gallia  fuisse  receptas,  saltem  maxime  congruit  ut  episcopi 
a conditione  in  eis  praescripta  non  recedant. 

3°  Parochi , ex  justa  causa,  cum  subditis  suis  particu- 
laribus , non  vero  pro  tota  parochia  : talis  est  sententia 
communis,  quia  nimis  grave  esset  si  pro  omnibus  hujus 
generis  casibus  ad  episcopum  recurrendum  foret.  Imo 
id  possunt , etiam  praesente  episcopo,  in  sua  parochia, 
quia  licet  de  jure  hanc  jurisdictionem  non  habeant,  eam 
tamen  consuetudine  exercent,  et  sic  apud  nos  fit  quoti- 

die.  Ligorio,  cum  aliis  pluribus,  lianc  sententiam  aestimat 
valde  probabilem ; ego  arbitror  illam  esse  certam.  Vicarii 
actus  parochiales  qui  jurisdictionem  requirunt  exercen- 
tes, hujusmodi  dispensationem  concedere  possunt,  nisi 
parochi  expresse  repugnent  : non  vero  simplices  confes- 
sarii  aliique  sacerdotes  et  etiam  vicarii  externam  juris- 
dictionem non  habentes,  nisi  ex  delegatione  parochi,  epi- 
scopi aut  vicarii  generalis. 

4°  Superiores  regularium,  non  solum  generales,  sed 
et  inferiores  seu  locales,  eamdem  habent  facultatem  re- 
spectu subditorum  suorum,  quia  veram  habent  jurisdic- 
tionem spiritualem  in  illos  ut  omnibus  provideant  quae 
ad  bonum  ipsorum  regimen  pertinent. 

Id  vero  facere  nequeunt  abbatissae  aliaeque  feminae 
monialium  superiores , nisi  ex  delegatione  superiorum 
ecclesiasticorum,  videlicet  in  casibus  ab  eis  approbatis. 
Verum  doctrinaliter  judicare  possunt,  ex  prudentia  et 
sine  scrupulis,  ac  decernere  talem  aut  talem  personam 
sibi  subditam  ad  legem  jejunii  aut  abstinentiae  non  te- 
neri, et  exigere  ut  illam  non  servet. 

Similiter  doctores,  theologi,  confessarii,  medici,  patres- 
familias,  pronuntiare  possunt  an  existat  ratio  sufficiens 
ut  lex  jejunii  vel  abstinentiae  rion  obliget:  quin  imo,  « si 
» causa  sit  evidens,  » inquit  S.  Th.  2 2,  q.  147,  art.  4, 
« per  se  ipsum  licite  potest  homo  statuti  observantiam 
» praeterire  , praesertim  consuetudine  interveniente,  vel 

si  non  possit  facile  recursus  ad  superiorem  haberi.  Si 
» vero  causa  sit  dubia,  debet  aliquis  ad  superiorem  recur- 
» rere  qui  habet  potestatem  in  talibus  dispensandi.  » 

ARTICULUS  QUUNTUS. 

DE  IIS  QUI  RATIONE  JEJUNII  ET  ABSTINENTIAE  PECCANT. 

1°  Certum  est  eos  omnes  qui  ad  jejunium  tenentur, 
toties  mortaliter  peccare  quoties  legem  graviter  violant, 
etiam  eadem  die,  sive  comedendo  , sive  cibis  prohibitis 
utendo,  aut  novum  formant  propositum  comedendi  vel 

carnibus  utendi,  nisi  sufficientem  habeant  rationem  eos 
excusantem.  Patet  ex  dictis . 

2°  Qui  alios  jejunio  obligatos  invitant  ad  jentaculum, 
ad  ccenain  , ad  edendas  carnes  , graviter  peccant , siqui- 
dem eos  ad  grave  peccatum  incitant,  atque  peccati  eo- 
rum fiunt  complices.  Non  tamen  increpandi  sunt  qui,  ex 
usu  generali,  reverentia  aut  decentia,  cibos  non  vetitos  in 
mensam  apponunt  mane  et  vespere,  relinquendo  unicui- 
que libertatem,  juxta  suum  beneplacitum , manducandi 
et  bibendi ; nec  qui  astantes,  ex  urbanitatis  necessitate, 
ad  manducandum  et  bibendum  generalibus  verbis  invi- 
tant, modo  eos  non  ex  hortentur  nec  excitent;  censentur 
eniin  dicere  : Forte  habetis  rationes  a jejunio  excusan- 
tes ; sumite  quod  vobis  necessarium  est.  Si  timorati  hanc 
regulam  sequi  non  possent,  saepe  graviter  molesti  fierent 
et  societati  renuntiare  deberent.  Sic  in  domibus  etiam 
religiosissimis  praebentur  jentaculum  et  ccena  domesticis 
et  omnis  generis  opificibus,  nisi  intentionem  manifes- 
tent jejunandi. 

Multo  securius  potus,  extra  refectionem,  offerri  potest, 
cum  ex  se  jejunium  non  frangat. 

3° 'Qui  justam  habent  rationem  cibum  et  potum  prae- 
bendi jejunium  violaturis,  a peccato  excusantur,  secun- 
dum principium  a nobis  saepe  invocatum,  quod  alteri 
praebere  liceat,  ob  causam  sufficientem,  materiam  vel 
actionem  ex  se  bonam  qua  praevidetur  abusurus  ad  pec- 
candum, quia  tunc  ipsi  soli  imputandum  est  peccatum. 

Hinc  1°  uxor  et  filiaefamilias  praeparare  ac  praebere  pos- 
sunt cibum  et  etiam  carnes  marito,  patri  aut  matri  eos 
exigenti,  si  timeant  iram,  rixas,  blasphemias  et  alia  ejus- 
modi; 2°  item  ancillae  respectu  dominorum,  si  aliunde 
famulatum  cum  gravi  suo  detrimento  amitterent,  v.  g. 
quia  alium  facile  non  invenirent,  aut  periculum  seduc- 
tionis incurrerent ; 3°  similiter  tabernarii , obsonatores 
(< aubergistes,  maitres  cVhotels , traileurs ) relative  ad  viatores, 
et  genera tim  ad  eos  qui  tabernas  ipsorum  , diversoria, 
officinas  frequentant  : carnes  offerre  non  debent,  sed  pe- 
tentibus dare  possunt,  nisi  petitio  in  contemptum  Dei  aut 

Ecclesiae  fieret  : imo  qui  viatores  per  rliedas  publicas 
advenientes  hora  determinata  exspectant,  experientia 
cognoscentes  multos  carnes  aut  jusculum  ex  carnibus  pe- 
tituros esse,  taliaalimenJa  semper  habere  possunt  parata, 
petentibus  apponenda , vel  etiam  mensam  cibis  licitis  et 
illicitis  struere  , ut  unusquisque  quod  sibi  placuerit  eli- 
gat; tum  quia  saepe  plures  inveniuntur  qui  sufficientem 
habent  rationem  legem  jejunii  aut  abstinentiae  non  ser- 
vandi, et  hanc  rationem  aperire  non  tenentur;  tum  quia 
in  praesenti  i erum  statu  impossibile  est , saltem  multis 
in  locis  , officium  tabernarii  aliter  exercere. 

Qui  in  talibus  constituti  sunt  circumstantiis  ut  jeju- 
nium servare  aut  a carnibus  abstinere  non  possint  absque 
gravi  sui  vel  suorum  detrimento,  eadem  ratione  eximun- 
tur a lege.  Unde  1°  uxor  et  filiifamilias  carnes  diebus 
prohibitis  manducare  possunt,  si  maritus  aut  parentes  id 
rigorose  praecipiant,  et  precibus  cedere  nolint  aut  blas- 
pliemias  perpetuo  evomant,  etc.  2°  item  famuli  et  ope- 
rarii qui  aliter  panem  siccum  comedere,  famulatum  aut 
servitium  cum  magno  detrimento  amittere,  aut  graves 
alias  molestias  experiri  tenerentur.  3°  Pariter  excusantur 
mercatores  aliique  viatores  qui  , in  publicis  diversoriis 
vel  in  domibus  privatorum  apud  quos  manducare  te- 
nentur, cibos  legi  abstinentiae  conformes  obtinere  non 
possunt:  4°  Item  adhuc  qui,  ob  notabilem  rationem,  v.  g. 
ad  sustentandam  suam  familiam,  ad  se  in  quadam  arte 
perficiendos  , certis  anni  temporibus  eunt  Parisios  vel  in 
plagas  in  quibus  abstinentiam  servare  nequeunt,  excu- 
santur. 

Sedulo  igitur  pensandae  sunt  circumstantiae  persona- 
rum , praeceptorum  violandorum  , rationum  ad  talem  vio- 
lationem impellentium  , et  decisio  prudenter,  ex  aequo  et 
bono  ferenda  est , cavendo  similiter  a rigore  pernicioso  et 
a nimia  laxitate. 

Notandum  insuper,  nulla  ratione  licitum  fieri  posse 
Deum  aut  Ecclesiam  erubescere , vel  transgressioni  legis 
in  contemptum  ejus  petitae  assentire. 

5°  Milites  licite  utuntur  cibariis  sibi  praestitis , sine 

distinctione,  et  a longo  tempore  jam  ubique  ipsis  quoti- 
die praestantur  carnes  , quia  secus  difficile  esset  conve- 
nientia eis  praebere  alimenta : lege  ergo  abstinentiae  non 
obligantur.  V erum  aliud  dicendum  est  de  iis  qui , militia 
pro  tempore  derelicta,  vivunt  ut  privati ; vel  de  officiali- 
bus qui , in  praesidiis  , urbibus  aut  pagis  degentes  , pro- 
priis expensis  sibi  provident;  vel  semestrium  habentes, 
qui  ut  caeteri  facti  sunt  cives  : nulla  ratione  a communi 
lege  eximuntur. 


CAPUT  TERTIUM. 

DE  ABSTINENTIA  EXTRA  JEJUNIUM. 

1 ° Constat,  ex  dictis,  abstinentiam  a carnibus  nunc 
partem  esse  jejunii , ac  proinde  diebus  jejunii  servandam 
esse,  nisi  aliqua  sit  causa  legitime  excusans. 

2°  Olim  multo  plura  existebant  jejunia  quam  liodie; 
praeter  enim  magnum  quadragesimale  jejunium  , in  pri- 
mis saeculis  jejunabatur  etiam  feria  quarta,  feria  sexta 
et  sabbato  singularum  hebdomadum.  Sic  quippe  habet 
S.  Aug.  Epist.  36  , n.  30  : « Cur  autem  quarta  et  sexta 
maxime  jejunet  Ecclesia,  illa  ratio  reddi  videtur,  quod* 
» considerato  Evangelio,  ipsa  quarta  sabbati , quam  vulgo 
» quartam  feriam  vocant,  consilium  reperiuntur  ad  oc- 

* cidendum  Dominum  fecisse  Judaei...  Passus  est  Donii- 

* nus,  quod  nullus  ambigit,  sexta  sabbati,  quapropter 
» et  ipsa  sexta  jejunio  deputatur.  » Postea,  n.  32  , refert 
idem  Doctor  S.  Ambrosium  a se  circa  jejunium  sabbati 
interrogatum  , respondisse  : « Quando  hic  sum  ( Medio- 
ni lani),  non  jejuno  sabbato  ; quando  Romae  sum  , jejuno 
» sabbato.  » Unde  eo  tempore  alii  jejunabant,  alii  non 
jejunabant  die  sabbati.  Innocentius!,  quinto  ineunte 
saeculo,  Epist.  1 ad  Decentium  , cap.  4 , ait : « Non  ergo 

* mos  neg&u&us  feria  sexta  jejunandum,  sed  dicimus  et 

» sabbato  hoc  agendum , quia  ambo  dies  tristitiam  Apo- 
* stolis,  vel  his  qui  Christum  secuti  sunt,  induxerunt.  » 

3°  Jejunium  in  his  diebus  pauiatim  cessavit : Leo  IV  , 
anno  855  mortuus,  illud  tradit.  Decreto,  part,  3,  dis t-  3, 
can.  11,  ut  de  consilio;  abstinentiam  feria  quarta  pariter 
ut  de  consilio,  et  die  veneris  ut  de  praecepto,  secundum 
explicationem  glossae.  Item  Greg.  VII,  in  synodo  Romae 
celebrata  anno  1078,  cap.  8,  Decreto,  part.  3,  dist.  5 , 
can.  31  , relato,  et  in  constit.  Bened.  XlV  Jampridem , 
diei  23  jan.  1745,  ac  in  Synodo  dioeces.  1.  1 1 , cap.  5 , n.  5 
citato  , hortatur  ad  servandam  abstinentiam  sabbati , nisi 
major  inter  veniat  festivitas  : de  jejunio  hac  die  faciendo 
nihil  dicit. 

Hinc  1°  abstinentia  feriae  quartae  a multo  tempore 
cessavit,  vel  tantum  fuit  de  consilio;  2°  abstinentia  die 
veneris  ubique  est  de  praecepto  , et  nulla  est  in  hoc  con- 
troversia inter  catholicos  ; 3°  abstinentia  die  sabbati  in 
undecimo  saeculo  erat  tantum  de  consilio  etiam  Romae, 
sed  postea , ex  consuetudine,  facta  est  de  praecepto  apud. 
Latinos,  saltem  in  plerisque  locis. 

Dico  in  plerisque  locis ; nam  1°  in  pluribus  usus  car- 
nium remansit  licitus,  v.  g.  in  quibusdam  Galliae  dioecesi- 
bus, sabbatis  inter  Nativitatem  Domini  et  Purificationem 
B.  Mariae  intervenientibus,  quod  agnoscit  Bened.  XIV, 
in  const.  et  capit.  Synodi  dioeces.  modo  citatis;  2°  in  plu- 
ribus Rispaniarum  regnis  mos  invaluerat,  « cujus  ori- 
» ginem  difficile  est  divinare,  » inquit  Bened.  XlV  , de 
Synodo  dioeces.  1.  11,  cap.  5,n.  6,  «<  ut  ita  in  sabbato  car- 
» nibus  abstineretur,  ut  simul  vescerentur  interioribus 
» extremisque  animalium  partibus,  » ut  sunt  pedes.,  alae, 
capita,  colla.  Rogante  Philippo  V,  Hispaniarum  rege,  ipse 
Bened.  XIV,  const.  Jampridem , diei  23  januarii  1745, 
ad  Apostolicum  nuntium  prope  dictum  regem  directa, 
indulsit  « ut  in  regnis  Castellae,  Leonis  et  Indiarum  , pec 
» dies  sabbati,  quibus  tamen  neque  abstinentia  consueta 
» Quadragesimae,  neque  aliud  jejunium  praecipitur,  qui- 
» buslibet  animalium  partibus  fideles  vescerentur.  » 
Insuper  in  tota  Hispania  a pluribus  saeculis  vig^t*  bulla. 

dicta  Cruciata,  vi  cujus  unusquisque  obtinere  potest, 
mediante  modica  eleemosyna  , facultatem  carnes  edendi 
plerisque  abstinentiae  diebus.  3°  Graeci  etiain  catholici 
carnes  diebus  sabbatorum,  extra  Quadragesimam,  come- 
dunt; in  Quadragesima  iisdem  diebus  abstinent  a car- 
nibus, sed  non  jejunant,  excepto  sabbato  Sancto.  Be- 
ned.  XIV  , const.  Esto  pastoralis , diei  26  maii  1742,  §9, 
n.  8 et  seq. 

4°  Jejunium  nunquam  fuit  praescriptum,  nequidemin 
Quadragesima,  diebus  dominicis,  propter  memoriam  re- 
surrectionis Domini,  quae  in  eis  celebratur;  non  tamen 
prohibetur,  et  ex  laudabili  motivo  voluntarie  susceptum, 
bonum  est.  Abstinentia  similiter,  ob  eamdem  rationem, 
non  servatur,  ex  mandato  Ecclesiae,  diebus  dominicis, 
extra  Quadragesimam;  et  si  vigilia  aut  dies  S.  Marci  in 
dominicam  incidat,  jejunium  cum  abstinentia,  aut  sola 
abstinentia  sabbato  praecedenti  servatur,  Decretal.  1.  3, 
tit.  46,  cap.  1 et  2. 

5°  Si  Nativitas  Domini  die  veneris  vel  sabbato  celebre- 
tur, carnibus,  propter  festi  excellentiam,  vesci  possunt 
fideles,  secandam  consuetudinem  Ecclesia;  universalis ; sunt 
verba  Nicolai  I ad  Bulgares , in  Decretal.  loco  citato, 
cap.  5,  et  pro  sabbato  eruitur  ex  decreto  Greg.  VII  supra 
citato. 

